
PROLOG 


Insula se numeşte Xalos. Se află în Marea Egee, cam 
la o sută kilometri la est de Atena şi la o distanţă egală în 
vestul coastelor turceşti, într-un grup numit Ciclade. De 
origine vulcanică, oferă prea puţin teren pentru 
agricultură. Cele câteva sute de locuitori îşi câştigă 
existenţa din pescuit şi din cultivarea câtorva grădini de 
măslini care cresc cu greutate. 

Cu două mii de ani în urmă, insula a jucat un rol, 
important, deşi cam ambiguu, în al doilea război 
peloponezian, când o bandă mică, dar feroce, de marinari 
spartani a folosit-o drept bază a atacului lor împotriva 
garnizoanei ateniene de la Sifnos. Spartanii şi-au mascat 
navele de război în vase de pescuit şi au aşteptat în portul 
Xalos aproape două luni, înainte de a-i lua cu asalt pe 
atenienii nepregătiţi. Dar, după cum s-a văzut mai târziu, 
victoria lor a fost asemănătoare cu cea a lui Pirus, pentru 
că o epidemie de holeră a ucis cea mai mare parte din 
populaţia insulei, inclusiv pe ocupanţii spartani, la numai 
şase săptămâni de la bătălia decisivă. 

Apoi, în secolele următoare, satul a fost un pion în tot 
atâtea războaie civile sau generale, câte au fost în stare să 
inventeze grecii şi vecinii lor. A trecut dintr-o mână în alta 
de multe ori. Dar locuitorii, al căror arbore genealogic 


coboară până la Eschil şi Tucidide, au dat prea puţină 
atenţie zarvei tăcute de luptele politice din jurul lor, 
preferind să-şi concentreze grijile asupra fluxului şi 
refluxului, asupra furtunilor şi asupra modului de viaţă al 
bibanului cu pete, principala lor sursă de hrană. 

Vizitatorul insulei, care are experienţa locurilor 
frumoase de pe tot globul, este izbit de faptul că insula nu 
se mândreşte cu niciun hotel elegant. Nu are niciun fel de 
industrie turistică, deşi portul său este pitoresc, priveliştea 
asupra insulelor din Egee este magnifică, iar apusurile de 
soare le egalează pe cele din întreaga lume. Un hotel 
mititel din centrul oraşului, frecventat de comercianţi şi, 
ocazional, de câte o văduvă sau un celibatar, este unicul 
mod de cazare posibil. 

Turiştii nu vin în acest loc încântător pentru că nu 
dispun de mijloace de distracţie şi îşi îndreaptă atenţia în 
altă direcţie, fără să-şi dea seama că mica insulă Xalos 
rămâne aşa cum este. 

Terenul excelent care ar fi putut adăposti hoteluri, 
restaurante sau blocuri a fost cumpărat, în anii din urmă, 
de un singur om şi închiriat la preţuri derizorii 
negustorilor, pescarilor şi sătenilor care locuiesc aici. 
Industria turismului, care înghiţise toate insulele din 
vecinătate, fusese ţinută cu forţa la distanţă de acest om. 
Astfel, într-o versiune de sfârşit de secol douăzeci a 
războaielor antice duse pentru cucerirea de teritorii, 
această minusculă insulă fusese încă o dată protejată de 
hoardele invadatorilor de un despot binevoitor, dar 
inflexibil. 

Omul era rar văzut de săteni; mulţi dintre ei nici nu- 
şi dădeau seama că el era răspunzător pentru viaţa lor 
netulburată. Avea o căsuţă luxoasă, cu faţa spre port, 
construită pe un deal. Bărbatul veşnic ocupat, de o bogăţie 
legendară, venea aici numai de patru-cinci ori pe an, 
întotdeauna singur, pentru a scăpa de numeroasele sale 
obligaţii şi răspunderi. Casa nu avea telefon, iar 


corespondenţa îi era păstrată la oficiul poştal din sat. 

Din când în când, câte un sătean îl zărea plimbându- 
se îngândurat pe vreo străduţă îngustă sau stând în tăcere 
pe un parapet, cu mâinile pe lângă trup, privind departe 
spre mare. Altfel, proprietarul parcă nici n-ar exista. 


x 


În această zi de iunie a anului 1981, casa nu era 
goală. În dormitorul principal, al cărui privelişte magnifică 
spre Egee era ascunsă de perdelele trase, un bărbat şi o 
femeie erau întinşi, goi, sub cuverturile moi ale patului 
larg, odihnitor, cu trupurile înlănțuite în îmbrăţişarea 
dragostei. 

Bărbatul avea până în patruzeci de ani, dar arăta mai 
tânăr. Avea un trup suplu, frumos, cu membre puternice, 
de atlet. În această clipă, coapsele îi erau curbate în jurul 
femeii. Mâinile o cuprindeau iubitor pe sub talie, 
mângâind-o în timp ce o apropia de el. 

Femeia era subţire şi frumoasă, cu pielea mătăsoasă 
şi părul arămiu, buclat, răvăşit pe pernă. Ochii îi erau 
închişi de dorinţă. 

— O, murmură ea când, cu o mişcare prelungă, el îşi 
găsi drumul în adâncurile ei. O, te iubesc! 

Braţele ei îl cuprindeau, iar mâinile îi alunecau în sus 
şi în jos pe spatele lui. Picioarele i se arcuiau în jurul taliei 
lui. Trupul îi era ca pe jăratic, pulsând în jurul bărbăţiei 
cuibărite înlăuntrul ei. 

— Te iubesc, repetă ea. Te iubesc... 

Timbrul vocii ei păru să-i slăbească, era ultimul 
control pe care-l exercita asupra plăcerii sale. Cuvintele nu 
mai aveau loc. Extazul îi cuprinse pe amândoi. 

Po noptieră, uitat de cei doi, se afla un ziar, 
Internaţional Herald Tribune. Era deschis la o pagină din 
interior, unde următorul titlu domina restul ştirilor: 


CEL MAI BOGAT BĂRBAT AL AMERICII SE 
CĂSĂTOREŞTE. 

Articolul de sub titlu relata despre o lungă poveste de 
dragoste, despre o tragedie recentă, despre un copil şi 
despre o serie complicată de evenimente cu sfârşit fericit. 
Era o poveste care înflăcărase imaginaţia curioşilor luni în 
şir şi nu dădea semne să-şi piardă interesul. 

Dar bărbatul şi femeia din pat veniseră aici să scape 
de curiozitatea lumii. Ei erau de fapt obiectul acestui 
interes. In acest moment, pentru ei nu exista nimeni şi 
nimic altceva decât ei înşişi.. 

Femeia simţi cum în timp ce ritmul lui se accelera, 
trupul ei îi răspundea cu fiecare fibră. Un geamăt răsună 
abia auzit în gâtul ei. Îşi arcui spatele alb şi grațios şi-l 
trase spre ea cu braţe dornice. Oftă adânc, plăcerea fiind 
aproape insuportabilă. Apoi un spasm îi copleşi pe 
amândoi şi-i simţi esenţa revărsându-se în ea. Îşi strigă 
extazul şi-i auzi geamătul fierbinte. 

Minute lungi, rămase în braţele lui, liniştindu-se, 
fierbinţeala trupului cedând locul unei călduri confortabile 
şi preţioase. Dar fiecare suflare şi fiecare atingere 
însemnau că ea îi aparţinea lui. Zâmbi, simțind cum i se 
predă de bunăvoie. 

— Te iubesc atât de mult, murmură ea. E prea frumos 
ca să fie adevărat. 

— Este adevărat, răspunse el, ţinând-o strâns. Mi-am 
petrecut toată viaţa învățând să fac diferenţa între ce-i 
adevărat şi ce nu. Acum eşti a mea. Nimic nu ne va mai 
despărţi. 

Era foarte sigur. Cuvintele cuprindeau forţa voinţei 
lui, ca şi pe aceea a puterii lui de înţelegere. O aşteptase o 
viaţă. N-o va mai pierde niciodată. 

Avusese o viaţă aventuroasă, de-a dreptul eroică, Dar 
existenţa sa căpătase un rost abia când o cunoscuse pe ea. 
li dăruise pe loc inima. Apoi o pierduse. 


Întreaga sa lume se năruise, iar el trăise ca o 
fantomă, autoexilându-se. 

Apoi o regăsise în mod miraculos. Venise la el când 
viaţa îi era o ruină şi, datorită ei, inima i se redeşteptase 
din somnul prelung. Nu va mai permite lumii să i-o 
răpească din nou. 

Ea păru să-i citească gândurile, căci spuse: 

— Ai dreptate. Eu îţi aparţin. Ăsta-i unicul adevăr. 

Se ridică, goală. Rămase întins, admirând-o. Era 
subţire, o sculptură a frumuseţii. Nu-şi dădea seama de 
profunzimea propriei ei senzualităţi. El ştia că, dacă 
încerca, ea putea vrăji un bărbat, şi putea ţese o pânză în 
jurul inimii lui, din care evadarea era imposibilă, 

Dar acum era a lui, fără reţineri. Îl privi, zâmbindu-i. 
Lumina dragostei din ochii ei îl cuceri şi se ridică alături 
de oa. Făceau un cuplu uimitor, perfect, un bărbat 
puternic, cu siluetă de Adonis, şi o femeie graţioasă, cu 
forme frumoase, înaltă şi suplă, cu sâni tari, pe care 
mâinile lui îi cuprinseră ca într-o cupă. 

Se sărutară îndelung. Îşi îmbrăcară halatele de 
mătase - micul lui cadou pentru această ocazie - şi ieşiră 
pe terasa care dădea spre port. 

O înlănţui cu braţul şi privi, pierdut, marea. Valurile 
aveau o lucire sângerie izbitoare, de nestemate, în lumina 
soarelui care apunea. Stătuse de multe ori aici, singur, 
cercetând suprafaţa lucitoare şi întrebându-se ce secrete 
nevăzute clocoteau sub ea. 

Îşi petrecuse viaţa învățând să interpreteze aparenţa 
lucrurilor, forţele şi interdependenţele ce le controlau. 
Multora, el le apărea ca stăpân ai acelei lumi. Dar, până în 
urmă, învățase că, adesea, omul nu se putea descoperii pe 
sine. Poate agonisi averi nemăsurate, poate poseda o mie 
de femei, fără să se fi apropiat nici măcar cu un contimetru 
de propria sa inimă. 

De accea, bogăţia sa îl făcuse doar să pară mai sărac, 


iar puterea, să se simtă mai neajutorat - până când o 
regăsise pe ea. Abia acum putea să respire, să înceapă să 
trăiască. 

— Mi-e groază să mă mai gândesc la asta, vorbi el. 

— La ce? întrebarea era pusă pe un ton blând. 

— Cât de uşor te-am pierdut, spuse el, şi cât de greu 
mi-a fost să te regăsesc. Aş da orice să recâştig anii aceia. 

— Dragul meu, zise ea, poate că n-au fost ani 
pierduţi, Poate că au fost necesari, în felul lor. 

Ochii ei se odihneau pe mare, împrumutându-le 
culoarea. 

— Poate că, adăugă ea pe gânduri, nici n-am fost 
vreodată despărțiți cu adevărat 

Se întoarse s-o privească. Înţelese că avea dreptate. 
Trăise fiecare clipă sub vraja ei, chiar şi atunci când se 
străduise din răsputeri s-o uite. Oricare femeie fusese doar 
o biată copie a ei, un soi de mască. Asemeni firului 
Ariadnei care-l condusese pe Tezeu prin labirint, fiecare 
femeie fusese doar o parte a firului invizibil care-l lega de 
ea, numai de ea. 

— Cred că ai dreptate, spuse. Indiferent unde eram 
sau ce făceam, mă întorceam la tine. Acum o ştiu. 

— Da, zâmbi ea. Îmi face bine să ştiu. 

Îi mângâie părul şi-l trase mai aproape de ea. În 
ciuda prospeţimii reci a aerului serii, simţi cum o invadau 
din nou valuri de dorinţă. 

— Te iubesc, murmură ea, apropiindu-şi buzele de ale 
lui. 

Făcu o mişcare bruscă în braţele ei. În acel moment, 
un sunet brutal, abrupt, veni de undeva din spatele ei. 
Timp de o secundă, încercă să-şi spună că venea din port, 
de jos. Dar ştia deja că era ecoul unei arme, primejdios de 
aproape. 

— Jordan, nu! 

Se agăţă de ea, cu o privire nedumerită în ochi. Apoi 


căzu la pământ, în timp ce ea se chinuia să-l sprijine. 
Strigă îngrozită, nefiind încă în stare să creadă ceea ce 
vedea. 

— Nu, Jordan, nu... 

O cuprinse panica. Se uită în stânga şi în dreapta 
terasei. Nu văzu pe nimeni, dar simţi prezenţa cuiva care 
venea spre ea. 

Ceva mai puternic decât teroarea o făcu să ţâşnească 
înăuntru, în dormitor. 

În câteva secunde reveni cu o pernă şi cu o pătură. 
Ignorând cu bună ştiinţă primejdia, îngenunche lângă omul 
pe care-l iubea. Nu vedea unde era rănit. Era sânge peste 
tot, mult sânge. Îi puse perna sub cap. 

— O, Doamne, Jordan. Jordan... 

Pătura era încă în mâna ei. Îi mângâie obrazul. Ochii 
lui deveniseră opaci. 

— Dragul meu, spuse ea. Uite-te ia mine. Vorbeşte- 
mi. Te rog! 

Ştia că era singură. Nu aveau telefon. Cel mai 
apropiat vecin era la câteva sute de metri depărtare. Şi 
chiar dacă strigătele ei puteau fi auzite de aici, nu era timp 
să capete răspuns, 

O voce se auzi din spatele ei, de pe terasă. 

— Ei, s-a terminat. 

Îşi ridică privirea şi păli. Văzu o siluetă în picioare, 
lângă parapet, cu o armă îndreptată spre ea. Chipul 
cunoscut era înfierbântat, triumfător. 

— Tu, spuse ea. 

Buzele i se crispară într-un zâmbet strâmb. 

— Nu poţi să fugi de trecut. Credeam c-ai învăţat 
asta până acum. 

Arma era îndreptată spre trupul relaxat din braţele 
ei. 

— Tu ai făcut asta, se auzi vocea. Tu ai crezut că le 
poţi avea pe toate. Acum vezi unde ai ajuns. 


Trăsese pătura peste Jordan. Îi ţinea capul tandru în 
poală... 

— Dă-te înapoi. Vocea se asprise. Dă-te înapoi sau te 
ucid şi pe tine. 

Privi în sus. Teama îi făcea ochii şi mai frumoşi. 
Refuză din cap. 

— Bine, spuse nepoftitul. Atunci rămâi acolo. Tu ai 
vrut-o. O să vezi cum pătrunde glonţul. Atunci o să 
înţelegi. 

Arma se apropie, aţintită spre Jordan. 

— Nu! strigă ea. 

Silueta o privi, zâmbind. 

— Ce s-a-ntâmplat? se auzi vocea. Tu ai provocat 
toate astea. Ai crezut că te poţi ascunde la nesfârşit de 
adevăr. Dar totul trebuie plătit. Te temi de dreptate? 

Arma era aţintită cu grijă spre capul lui Jordan. Mâna 
nu-i tremura. Degetul se mişcă pe trăgaci, fără grabă. 

— Dreptate, repetă vocea. 


Explozia reverberă peste dealul pietros, pornind din 
casă spre mare. N-o auzi nimeni. 

CARTEA ÎNTÂI 
OGLINDĂ, OGLINJOARĂ 


1 
Chicago, Illinois, 13 octombrie 1955 
Holly Fleming credea că văzuse tot ce se mai putea 


vedea. 


În şaisprezece ani de când era asistentă socială în 
cartierul South Side, din Chicago, văzuse familii distruse 


de alcool, sărăcie, droguri, lipsă de speranţă şi de orice 
formă de abuz cunoscută omului. Umblase pe străzile unde 
viaţa preţuia adesea mai puţin decât un plic cu heroină 
sau, uneori, un pachet de ţigări. 

O fată bătrână, sprintenă, cu o inimă caldă, în vârstă 
de treizeci şi nouă de ani, al cărei salariu abia ajungea să 
acopere chiria apartamentului ieftin din centrul oraşului, 
Holly, avea o familie enormă de clienţi nevoiaşi care 
aşteptau vizita ei săptămânală de parcă era o sfântă ce le 
binecuvânta viaţa. De-a lungul anilor de muncă întâlnise 
oameni care reuşeau să se respecte pe ei înşişi şi să se 
iubească, în cele mai atroce condiţii de viaţă. Mai presus 
de toţi, copiii îşi păstrau misterioasa lor demnitate şi 
inocentă, indiferent de abuzurile sau nepăsarea pe care le 
suferiseră. 

Poate că tocmai din cauza acelor copii, Holly, care nu 
mai spera să aibă vreodată unul, îşi continua neobosita 
căutare într-o profesiune care învinsese demult asistenţi 
sociali mai puţin devotați şi îndura expunerea zilnică la un 
tip de mizerie inimaginabilă în afara ghetoului urban al 
lumii moderne. 


În acea dimineaţă vântoasă de toamnă, Holly îşi bea 
cafeaua şi răsfoia dosarele, pregătindu-şi vizitele din acea 
zi, când un coleg se apropie de ea. 

— Ceva nou, zise el, ţinând în sus un dosar. 

Holly îi privi. Se numea Keith Cassidy. Era mai tânăr 
decât ea şi mai cinic. Cinci ani de muncă îi alungaseră 
idealismul, dar, spre deosebire de Holly, nu descoperise în 
sine sâmburele compasiunii, care face viaţa unui asistent 
social suportabilă şi satisfăcătoare. 

Keith îşi ura munca şi ochea o avansare care urma 
să-l scutească de contactul cu clienţii şi să-l propulseze în 
administraţie, între timp, era, dacă nu un profesionist 
afectuos, cel puţin unul meticulos. Nu-şi iubea clienţii, dar 
se temea să comită o greşeală care ar fi putut să-i pună în 


pericol avansarea sperată. Holly avea încredere în el. 

— Ce este? întrebă ea. 

— O familie numită Sundberg, răspunse el. 
Absenteism şi suspectată de abuz faţă de copil. O vecină a 
telefonat pentru a patra oară. Crede că este ceva serios. 

Holly cercetă dosarul. Era practic o necunoscută. 
Familia se afla în oraş de şase luni. Aveau un copil, o fetiţă 
în clasa întâi. Conform dosarului, mama era uneori 
casieriţă, alteori recepţioneră. Tatăl nu locuia acasă. Exista 
un prieten al mamei, după cum reieşea din depoziţiile 
vecinilor. 

— Am sunat la şcoala fetiţei azi-dimineaţă, spuse 
Keith. Ziceau că n-a mai venit la şcoală de o săptămână. Au 
trimis un pedagog acasă la ea, dar nu era nimeni acasă. 
Şeful mamei spune că nu a venit la serviciu de o 
săptămână. Nu au telefon. Vecina crede că se petrece ceva 
neobişnuit. Ar trebui să mergem acolo, să vedem. 

Holly închise dosarul. Avea încă o duzină de vizite de 
făcut astăzi, multe din ele fiind urgenţe. Dar era ceva în 
legătură cu acest caz Sundberg care o neliniştea. 

— Bine, îi spuse ea lui Keith. Celelalte cazuri mai pot 
aştepta. Hai să mergem. 


Au ajuns în cartierul sărăcăcios, unde se afla casa 
dărăpănată, cu maşina veche, proprietatea statului federal, 
purtând însemnele pe portieră. Era o casă de lemn pe cale 
să se năruie, cu acoperiş de şiţă. Obloanele erau 
desprinse, jgheaburile ruginite şi era evident că toată casa 
nu mai văzuse picior de zugrav de vreo cincisprezece, 
douăzeci de ani. Cea mai veche şi cea mai sărăcăcioasă 
casă din comunitate. 

Keith vorbi cu vecina de alături, în timp ce Holly suna 
la uşa casei Sundberg. Niciun răspuns. 

Până la urmă, Keith chemă poliţia. În zece minute 
sosi o maşină şi ofiţerii de poliţie i-au ajutat să forţeze uşa 


din faţă. 

Au pătruns într-o casă cu miros neplăcut. Mirosul de 
gătit, combinat cu duhoarea fumului de ţigară stătut şi izul 
acru de bere vărsată pe jos predominau. 

Holly intră în bucătărie. Deschise frigiderul. Era gol, 
cu excepţia unui măr vechi şi a unei salate îngălbenite. 

Nu locuia nimeni aici, de câtăva vreme. Nu exista 
nicio îndoială. 

Însoţită de ofiţerul de poliţie şi de Keith, Holly 
cercetă casa pe îndelete. Sufrageria şi dormitorul mare nu 
trădau nimic. Patul dublu era nefăcut. O scrumieră mare, 
plină de mucuri, era pe noptieră, alături de un pahar slinos 
care mirosea a gin ieftin. 

Dulapul era aproape gol. Arăta de parcă mama 
plecase, luându-şi cea mai mare parte a hainelor cu ea. 
Dar locul nu părea să fie în totalitate abandonat. Ochiul 
experimentat al lui Holly detecta misterioase urme de 
viaţă. Părea bântuită, reflectă ea, parcurgând holul. 

Dormitorul copilului îi confirmă bănuiala. Patul era 
făcut ordonat. Pe o măsuţă de metal se afla un caiet. Un 
şevalet se afla în colţ, iar alături de el era o acuarelă 
ieftină. Fetiţa, fără îndoială, îşi făcea temele, până... până 
când? 

În sfârşit, coborâră la subsol. Keith aprinse becul 
care atârna în tavan. Un cuptor, un boiler şi cam atât. 
Nişte cutii vechi, nişte vechituri şi un cat de lemn. 

— Ei, nu-i nimeni aici, spuse Keith. Mama probabil că 
şi-a luat fiica şi a spălat putina. Cu prietenul, îmi închipui. 
Hai să plecăm. 

Rămaseră pe loc o clipă. Keith se uita împrejur fără 
interes. Ofiţerul se uită la ceas, nerăbdător să plece. Holly 
ezită. Simţea că era ceva rău aici. Foarte rău, 

— Ei? întrebă Keith. Ce mai aşteptăm? 

Holly duse un deget la buze ca să-l facă să tacă. 

Apoi se îndreptă spre cuptor. Auzi un zgomot foarte 


slab. La început, crezu că era un şoarece. Îi era teamă de 
şoareci şi se opri pe loc. Apoi avu o idee. 

— Jill, spuse ea, poţi ieşi acum. Totul este în ordine. 
Am venit să te ajutăm. 

Din nou sunetul uşor, o mişcare de-abia simțită, dar 
de data aceasta trădând o prezenţă omenească. 

Holly privi în spatele cuptorului. De pe buze îi scăpă 
o exclamaţie involuntară. 

Fetiţa era acolo. Îmbrăcată în pijama. Nu purta nici 
şosete şi nici papuci. Suferea vizibil de malnutriție şi era 
murdară. Părul blond era prea lung şi cozile nepieptănate. 

— Ei bine, drăguţo, spuse Holly, o să avem noi grijă 
de tine acum. O să fie bine. 

Fata o privi cu ochi goi. Acum că Holly se obişnuise 
cu penumbra, văzu urme de bătaie şi vânătăi pe trupul 
copilului. Semnătura de neconfundat a abuzului vicios, 
îndelungat. 

— Pe mine mă cheamă Holly, spuse ea. Holly 
Fleming, îmi pare bine să te cunosc, Jill. Sper să fim 
prietene bune. 

O duseră pe fetiţă sus. Ofiţerul chemă secţia prin 
radio, în timp ce Holly şi Keith analizau situaţia. Evident, 
fetiţa trebuia luată de acolo, apoi vor încerca să ia legătura 
cu mama copilului. 

În dormitor erau urme de mâncare. Copila se pare că 
se dusese să cumpere lapte şi pâine cu propriii ei bani, 
până când se terminaseră. Încercase să supravieţuiască 
singură în casă. 

Pe calendarul din bucătărie, datele erau tăiate în 
cruce. Judecând după ultima dată tăiată, mama plecase de 
patru săptămâni. Prin urmare, fiica se dusese singură la 
şcoală şi-i înşelase pe profesori timp de trei săptămâni, 
înainte de a înceta definitiv să mai meargă. Într-un mod 
profund, copilăresc, probabil că se descurajase. Poate că 
aştepta să moară. 


— Eşti de mult timp singură, Jill? o întrebă Holly. 
Unde-i mami? 

Fetiţa nu spuse nimic. 

— Ei, o să te ducem unde o să ai de mâncare şi o să 
cunoşti copii drăguţi. Hai să te pregătim. 

Holly trebui să-şi înăbuşe exclamaţia când dădu jos 
pijamaua fetiţei, pentru a o îmbrăca. Tot trupul îi era 
acoperit cu vânătăi. După cât de umflat era coşul pieptului, 
avea una sau două coaste rupte. 

— Haide, draga mea, spuse Holly, reţinându-şi 
lacrimile care îi umpleau ochii. O să avem grijă de tine. O 
să fie bine. 

Când copila ajunse în hol, cu Keith, Holly se întoarse 
în dormitorul ei, să vadă dacă nu uitase ceva. 

Observă şevaletul. Pe el era pictura în culori vii a 
unei femei. 

Holly ridică fila. Dedesubt era o altă pictură, iar sub 
aceasta, altele. Blocul era plin cu tablouri în acuarelă. 

Multe dintre desene reprezentau un fel de mamă sau 
zână inventată. Era înaltă şi subţire, cu părul roşu şi ochii 
verzi şi un zâmbet foarte blând. Deşi celelalte detalii ale 
înfăţişării ei difereau de la o pictură ta alta, în toate purta 
o rochie roşie. Nu semăna deloc cu mama adevărată, care 
fusese descrisă de vecine ca o femeie brună, 
supraponderală. 

Fără îndoială că fetiţa le pictase în timpul iadului de 
izolare completă. Probabil că ele rămăseseră singura ei 
legătură cu luciditatea. 

Se duse la uşa dormitorului ca să-i vorbească. 

— Ai vrea să luăm şi picturile tale? întrebă Holly. 

Fetiţa nu spuse nimic, ci o privi fix pe Holly. 

Nu scosese nicio vorbă de când veniseră ei. 

Holly puse avutul sărăcăcios al copilului într-o pungă 
de hârtie. Când ieşeau, dintr-un impuls, se întoarse în 
dormitor şi luă una dintre picturile cu zâna, o împături şi o 


luă cu ea. 

Duseră copila Ia adăpostul din South Side, unde i se 
luară datele şi se introduseră în calculator, Holly încerca s- 
o facă să vorbească, dar nu putu scoate un cuvânt de la ea. 

Copila fu examinată de medic în aceeaşi după-a- 
mlază. S-a descoperit că fusese victima unor abuzuri 
sexuale repetate. Doctorul clătină din cap, cu o încruntare 
semnificativă când îi prezentă lui Holly raportul său. 

Halal prieten avea mama, se gândi Holly. 

Acum, că fetiţa fusese îmbăiată, cu părul spălat şi 
pieptănat în codițe de Holly, ieşi la iveală frumuseţea ei 
extraordinară. Avea o piele adorabilă, ca de alabastru şi 
ochi albaştri, adânci, ce avuseseră cândva o expresie 
încrezătoare. Acum erau goi de-ţi frângeau inima. 

Au trecut două zile, în care Holly încercă să facă faţă 
celorlalte cazuri ale sale, urmărind şi desfăşurarea cazului 
Sundberg. Apoi sosi ordinul de a transfera copila la vechiul 
orfelinat de stat. 

Holly îşi luă rămas-bun de la Jill Sundberg joi 
dimineaţa. O asistentă socială avea s-o conducă cu maşina 
până la orfelinat, un complex enorm şi urât, aflat la 
marginea unui oraş ai cărui locuitori îl ocoleau, de parcă 
era ciumat. 

— O să vin să te văd curând, Jill, promise Holly. Vor 
avea grijă de tine acolo. Mă numesc Holly Fleming. O să ţii 
minte? 

O ţinea de umeri. Fetiţa nu a protestat, n-a încercat 
să scape. Dar privirea din ochii ei o făcu pe Holly să şi-o 
întoarcă pe a sa. Avea ceva straniu, aproape monstruos în 
ea. Copila nu mai avea încredere în nimeni. Poate că nu va 
mai avea niciodată. Cum va supravieţui în restul existenţei 
sale pe pământ era ceva care o depăşea pe Holly. 

— Nu vrei să-mi zâmbeşti, drăgălaşo? întrebă Holly. 
Nu vrei să-mi spui la revedere? 

Copila nu zise nimic. 


Holly privi în tăcere cum asistenta urca fetiţa în 
maşină şi închidea portiera. Abia când maşina nu se mai 
văzu, Holly îşi dădu seama că avea oehii plini de lacrimi. 
Mâinile îi erau reci, acolo unde atinsese umerii mici, cu 
numai câteva clipe în urmă. 

Avea doar şase ani! 

Cu acest gând, Holly oftă şi se întoarse la treburile 
ei. 


Copita stătea pe bancheta din spate în timp ce 
maşina parcurgea şoselele cu două benzi ce traversau 
ogoarele, în drum spre orfelinat. Asistenta socială vorbea 
din când în când, dar fetiţa nu-i răspundea. 

Nu ducea cu sine nicio urmă din trecutul ei. Hainele 
pe care le purta fuseseră cumpărate de Holly Fleming pe 
un bon de haine de stat. Ţinea în braţe un ursuleţ pe care 
îl plătise Holly din buzunarul ei. 

Fetiţa se uita pe geam într-o tăcere cenuşie, care o 
linişti pe asistentă cu privire la comportamentul probabil 
din timpul călătoriei, dar o îngrijoră când se întrebă ce se 
petrecea în mintea copilului. 

Asistenta socială îşi dădea prea bine seama că 
refugiul de stat pentru copii fără cămin nu oferea nici 
sfaturi, nici terapie. Această fetiţă va fi aruncată între alte 
sute de copii fără cămin, mulţi dintre ei duri şi nemiloşi. 
Cum va supravieţui acestui calvar depindea în totalitate de 
ea. Rănile fizice i se vor vindeca, dar statul nu va face 
nimic pentru a-i trata rănile sufletului. 

Pe la jumătatea drumului, un ocol forţat pe un drum 
de ţară le-a dus printr-un orăşel numit Ellicott. Era un 
orăşel obişnuit, având probabil cinci mii de locuitori. Avea 
o stradă principală de lungimea a douăzeci de blocuri, cu 
parcări în diagonală şi o serie de magazine şi întreprinderi. 

Asistenta socială observă că oriunde priveai dădeai 
de numele Patterson. Patterson Realty, Patterson 


Insurance, Patterson Construction. Un orăşel tipic, reflectă 
ea, dominat de o familie bogată, care probabil deţinea şi 
cea mai mare parte a pământului arabil din zonă. 

Ocolul făcu ca maşina să treacă pe lângă un cimitir 
mic, O procesiune funerară tocmai ajunsese la porţile 
cimitirului şi se opri în faţa lor, blocându-le drumul. Una 
dintre maşini opri exact lângă a lor. 

Era o procesiune restrânsă, compusă din patru 
vehicule, în afara furgonului mortuar. În prima maşină, 
imediat după furgon, erau un bărbat şi fiica sa. Purtau 
haine de doliu. Bărbatul avea părul şi ochii negri, iar fetiţa 
un păr buclat de un blond strălucitor, un ten sănătos, de 
culoarea fragilor. 

Deschiderea porţilor cimitirului întârzia. Cele două 
maşini rămaseră oprite una lângă alta. Ochii fetiţei în doliu 
îi întâlniră pe cei ai copilului fără adăpost de pe bancheta 
din spate a maşinii. Se priviră cu interesul normal al 
copiilor, netimoraţi de faptul că nu se cunoşteau. 

Cele două fetiţe erau aproximativ de aceeaşi vârstă. 
Dar fetiţa sănătoasă din maşina tatălui ei era numai 
culoare şi lumină. Orfana, în ciuda părului blond şi a 
ochilor ei albaştri, diafani, căpătase deja nu numai 
paloarea malnutriţiei, dar şi cenuşiul vieţii dintr-un 
orfelinat. 

Deodată, expresia lui Jill Sundberg se schimbă. 
Studie chipul fetiţei din cealaltă maşină. Deşi purta masca 
durerii provocate de moartea cuiva apropiat - mama ei? - 
ochii verzi aveau o sclipire a lor. Fetiţa aceasta cunoscuse 
fericirea sau credea în fericire. Nimeni nu abuzase de ea. 
Era inocentă. 

Jill privi atentă feţişoara curată. În acest timp, ceva 
de pe propriul ei chip începu să se schimbe. În ochii ei 
străluci o lumină, de parcă reflecta viaţa pe care o vedea 
pe celălalt chip. Ceva se stârni în sufletul ei, într-un efort 
disperat de a o rupe de propria ei viaţă şi a o duce în ceaa 
fetiţei luminoase din cealaltă maşină. 


Ochii celeilalte fetiţe se măriră în timp ce o privea pe 
Jill. Ca şi cum era martoră la un fenomen pe care nu-l mai 
văzuse până atunci, ceva spectaculos, ca un soare în 
puterea nopţii sau ca ieşirea unui fluture din crisalidă. Se 
întoarse spre tatăl ei care privea în faţă şi apoi, tăcută, 
înapoi spre cealaltă maşină. 

Dar acum porţile cimitirului se deschiseră. Maşinile 
se separară. Fetiţa frumoasă cu chipul surprins dispăru, 
trecând pe lateral pierzându-se din vedere. 

Jill Sundberg era în drum spre viitor. 

În maşina ei, Leslie Chamberlain stătea alături de 
tatăl ei, în timp ce procesiunea intra în cimitir. 

Se gândea la fetiţa din cealaltă maşină. 

— Ce mai faci, iubito? întrebă tatăl ei, 

— Bine, tată, răspunse ea. Dar tu? 

Cândva fusese o glumă între ei. El spunea „Ce mai 
faci, iubito?” iar ea răspundea „Dar tu?” El repeta „Ce mai 
faci?” şi se necăjeau unul pe celălalt cu întrebarea asta, 
până când amândoi izbucneau în râs. 

Dar astăzi erau amândoi sobri. Mama lui Leslie zăcea 
în carul mortuar din faţa lor şi tatăl său o însoțea la 
înmormântare. 

Leslie avea şase ani. Nu-şi cunoscuse mama foarte 
bine, pentru că, de când se ştia, mama fusese bolnavă. Era 
un fel de boală de rinichi care se înrăutăţise când mama o 
avusese pe Leslie şi, de atunci, nu se mai făcuse bine. 

Mama fusese internată în spital atât de des, încât tati 
gătea pentru Leslie, îi cumpăra hăinuţe, se juca cu ea, 
desena şi-i spunea poveşti seara la culcare. Tati o săruta 
seara înainte să adoarmă şi o învăţa să spună rugăciuni. 

Amândoi o întâmpinau, când venea acasă de la spital, 
şi aveau grijă de ea până când trebuia să se ducă înapoi. 

Mama - numele ei adevărat era Rosemary 
Chanvberlain - fusese o femeie amabilă, lipsită de umor, 
dar plină de căldură şi afecţiune. Blestema boala care o 


ţinea departe de familia ei săptămâni şi luni de zile în şir. 
Dar mulțumea cerului pentru soţul ei, Tom, care era un 
tată bun şi devotat şi al cărui spirit de protecţie faţă de 
Leslie era îmbinat cu intuiţie în a o înţelege. 

Când Leslie împlinea cinci ani, boala mamei ei intra 
în stadiul final. Când era acasă, mama rămânea cu privirea 
pierdută în gol. În timp ce boala o îndepărta tot mai mult 
din sânul familiei, Tom şi fiica sa deveneau tot mai 
apropiaţi, de parcă se pregăteau pentru momentul iminent 
când urmau să rămână singuri. 

Apoi, mama muri, în a treia zi a unei internări de 
rutină la spital, pentru analize şi tratament. 

Astăzi, Leslie stătea alături de tatăl ei, privind la 
carul mortuar din faţă. 

— Tată, mama unde-i acum? întrebă ea. 

Se întoarse s-o privească. 

— E în cer, draga mea, spuse el. 

— Ce-o să facă acolo? 

— O să vegheze asupra ta. O să ne vegheze pe 
amândoi, spuse el. 

— Nu e acolo în coşciug? întrebă Leslie. 

— Numai trupul ei, draga mea. Aceea nu e cu 
adevărat mama ta. - Mama a fost un spirit. Ştii doar. De 
aceea, ea e încă împreună cu noi, chiar şi acum. Asta este 
ceea ce ne amintim. 

Tom Chamberlain era muncitor la fabrica de sticle 
din oraş. Deşi fără carte, era un om delicat. O adorase pe 
soţia sa şi sperase într-o viaţă lungă alături de ea. Când 
boala o silise să se adâncească tot mai mult într-o stare 
semi-umană de durere şi delir, el îşi transferase treptat 
toate speranţele asupra fiicei sale, văzând în ea orizontul 
infinit al posibilităţilor care, lui şi soţiei sale, le devenise 
inaccesibil. 

Şi chiar şi azi, în timp ce copila stătea preocupată pe 
scaunul din faţă, alături de el, ascunzându-şi mâhnirea 


amară în întrebări laconice, el îi simţea puterea şi 
vitalitatea înnăscute. Ea va trăi. Va creşte şi va fi normală, 
fericită şi sănătoasă, iar el urma să aibă grijă să se 
întâmple aşa. Astăzi nu putea face nimic pentru a-i uşura 
durerea. Dar de acum încolo, va face tot ce-i va sta în 
puteri pentru a-i oferi o viaţă fericită, normală. 

Carul mortuar se opri lângă mormântul deschis. Tatăl 
nu observase maşina cafenie, oficială, cu emblema pe uşa 
dinspre şofer, de la porţile cimitirului. 

Văzu că fiica sa privea afară pe geam. 

— Ce s-a-ntâmplat, Leslie? Ai văzut acolo ceva 
interesant? 

— Era o fetiţă în maşina maron. 

— A... O cunoaştem? 

Ea nu răspunse. Tom Chamberlain uită de incident. 

Dar Leslie se gândea la fetiţa aceea. La început, ochii 
albaştri  decoloraţi, din spatele geamului maşinii 
necunoscute, păruseră la fel de morţi ca şi trupul de pe 
catafalc. 

Apoi, se întâmplase ceva uimitor. Fetiţa înviase. 

Dar o făcuse într-un mod ciudat. Pe măsură ce 
culoarea urca în obraji şi ochii ei se luminau, nu mai 
semăna cu ea însăşi. 

Începuse să semene cu Leslie. 

Procesul se accelera, ochii albaştri goi deveneau mai 
strălucitori, trupul mic se îndrepta, curiozitatea începând 
să eclipseze vidul de pe feţişoara aceea, în timp ce cele 
două maşini se depărtau. 

Dar pe când Leslie prindea ultima imagine a fetiţei, 
aceasta se uita la ea prin geamul din spate. Era ca şi cum 
se vedea pe ea însăşi, depărtându-se de ea, retrăgându-se 
într-o altă viaţă care nu-i aparţinea. 

Leslie nu-i povesti tatălui ei despre asta. Mintea lui 
era ocupată cu alte lucruri. Arăta atât de trist. 

Dar ceea ce văzuse o impresiona profund. 


„Fetiţa care eram eu”, va numi ea asta, în timpul 
celor trei sau patru ani în care îşi mai aminti de 
întâmplare. 

La 19 februarie 1958 a avut loc un accident la linia 
do montaj de la Lukas Tool Works din orăşelul industrial 
Webster, statul Pennsylvania. 

O piesă grea, din oţel turnat, cântărind patru sute de 
kilograme era în curs de a fi aşezată pentru sudat, când 
macaraua benzii de montaj cedă. Bucata de oţel se prăbuşi 
în podoa, zdrobind picioarele şi spatele unuia dintre 
muncitori. 

Se numea Albert P. Lazarus. La vârsta de cincizeci şi 
şapte de ani, era tatăl a şase copii, patru băieţi şi două 
fete. Lucrase la Lukas Tool Works de când absolvise opt 
clase, cam cu patruzeci şi trei de ani în urmă. 

Au fost luate măsuri de urgenţă pentru a face faţă 
situaţiei. Albert Lazarus a fost dus pe targă la infirmerie, 
de unde a fost luat de o ambulanţă şi dus ia urgenţă la 
Spitalul districtual. Intre timp, o echipă de urgenţă a 
reparat linia de montaj şi a adus o macara nouă să ridice 
blocul de oţel care căzuse. 

Reparaţiile au durat aproape trei ore. De câţiva ani 
încoace, linia era prost întreţinută, datorită presiunilor de 
producţie, iar specialiştii care o reparau acum lucrau şi ei 
pentru a fi gata la timp. În condiţiile date, au făcut ce-au 
putut mai bine, lăsând linia cam în aceeaşi stare în care 
fusese înainte de accident. Către sfârşitul după-amiezii, 
Lukas Tool Works funcţiona din nou la întreaga capacitate. 
Bucata de oţel care căzuse pe Albert Lazarus a fost 
terminată la timp pentru a fi expediată în dimineaţa 
următoare la destinaţie, un şantier de construcţii din 
Maryland. 


Compania a pierdut în total cinci sute cincizeci de 
dolari din profit, datorită întârzierii şi costului reparațiilor 
benzii. Raportul despre accident - nu era primul de acest 
fel la uzinele Lukas - a fost transmis prin canalele 
obişnuite la direcţie şi la societatea de asigurări a 
companiei. 

La uzinele Lukas, activitatea a intrat în normal. 
Incidentul a fost practic uitat la o săptămână după ce 
avusese loc. 


Albert Lazarus a fost examinat la Spitalul districtual 
şi s-a găsit că osul şoldului îi era zdrobit, două femure 
făcute bucăţi şi, cel mai grav, câteva vertebre lombare 
fuseseră ireversibil distruse. A petrecut trei zile la terapie 
intensivă înainte de a fi transferat la secţia ortopedie. 

Avea să-şi petreacă cea mai mare parte a anului 
următor în spital, suferind o serie de operaţii, iar restul 
vieţii sale într-un scaun cu rotile. 

În ziua de 3 mai, la trei luni după accident, Lazarus şi 
familia sa au primit o înştiinţare oficială de la Lukas Tool 
Works privitor la pensia pe care o va primi, în urma 
pensionării forţate. Lukas Tool Works nu avea un sindicat, 
în cei patruzeci şi trei de ani de serviciu, Lazarus nu 
câştigase niciodată peste doi dolari pe oră. 

Pensia se ridica la şaptezeci şi cinci de dolari pe lună, 
plătibili timp de zece ani. Planul de asigurări de boală 
semnat de patron plătea numai intervenţia chirurgicală 
iniţială şi primele şase zile de spitalizare, fără să cuprindă 
medicamentele, onorariul medicilor, operaţiile ulterioare 
sau spitalizările viitoare. 

Pe scurt, muncitorul mutilat era condamnat neoficial 
la sărăcie, pentru tot restul zilelor sale. Patronul, graţie 
afacerii pe care o făcuse cu planurile de asigurare de boală 
şi de pensionare, abia dacă va resimţi cheltuielile cauzate 
de nenorocire. 


În seara zilei de 3 mai, familia lui Albert P Lazarus se 
strânse în sufrageria casei lui dărăpănate, de pe o stradă 
invadată de funingine din apropierea fabricii unde-şi 
petrecuse cei mai frumoşi ani din viaţă. 

Erau de faţă cei patru fii şi cele două fiice ale lui 
Lazarus, ca şi soţia sa, Mary. 

Toţi cei patru fii ai lui Lazarus - Gerald, Clay, Ryan şi 
Jordan - lucrau şi ei la Lukas Tool Works. Gerald şi Clay 
erau trecuţi bine de douăzeci de ani, Ryan avea treizeci şi 
doi de ani, iar Jordan, cel mai mic dintre băieţi, avea numai 
şaptesprezece ani. 

Louise, fiica cea mare, era căsătorită şi abia împlinise 
douăzeci de ani. Avea doi copii mici. Soţul ei, Dick, lucra şi 
el la uzină. Ea lucra la magazinul alimentar din localitate, 
ca vânzătoare şi fată de prăvălie. 

Meg, cea mai mică, avea şaisprezece ani şi o 
sănătate precară. Suferise un atac de febră reumatică pe 
când era copil şi rămăsese cu o afecţiune a inimii care-i 
interzicea efortul. Din acest motiv fusese ferită de a se 
conforma legii familiei, care ar li trimis-o la muncă la 
şaptesprezece ani, spera să termine liceul şi să-şi găsească 
un post post de secretară în oraş. 

În urma accidentului lui Albert Lazarus, Meg, dulce 
şi loială, îşi exprimase în mod repetat dorinţa de a părăsi 
imediat şcoala şi de a se duce la muncă, pentru a-şi ajuta 
familia. Dar fraţii nici n-au vrut s-audă de aşa ceva. 
Simţeau că aveau o datorie faţă de Meg, nu numai din 
cauza sănătăţii ei, ci mai ales din cauza rolului de lider 
psihologic pe care-l avea ea în familia Lazarus. Într-un 
sens, Meg, din punct de vedere fizic cel mai slab membru 
al familiei, era cea mai bine dezvoltată din punct de vedere 
spiritual. Ea era liderul moral al familiei şi magnetul care-i 
ţinea uniţi. lar acum că tata era la pat şi mama trebuia săi 
se consacre lui, înţelepciunea şi dragostea lui Meg erau 
mai importante decât oricând. 


Apoi mai era Jordan. Născut cu un an înaintea lui 
Meg şi semănând cu ea ca un frate geamăn, Jordan era 
subţirel şi visător. Dacă Meg era geniul spiritual ai familiei, 
atunci Jordan era artistul ei. Avusese întotdeauna note 
excelente la şcoală - o performanţă pe care niciun băiat 
din familia Lazarus nu o atinsese de generaţii -, iar 
compunerile şi desenele lui, precum şi caracterizările 
făcute de profesori, erau dovezi ale unei minţi 
extraordinare, dezvoltându-se impetuos, de o sensibilitate 
artistică inspirată. 

În cadrul sistemului şcolar precar din Webster, 
Pennsylvania, Jordan nu fusese niciodată supus unul test 
de inteligenţă, Dacă i s-ar fi făcut un astfel de test şi i s-ar 
fi descoperit coeficientul de inteligenţă, viaţa sa ar fi putut 
fi alta. Dar aşa cum stăteau lucrurile era doar un alt 
adolescent muncitor în uzină, deosebit de cei de o seamă 
cu el, dar capabil şi meticulos în munca sa. 

Ca băiat, Jordan Lazarus fusese atât de slăbuţ şi de 
firav, încât familia se temuse că era bolnav, asemeni lui 
Meg, ceea ce ar fi pus în primejdie finanţele familiei. Ochii 
lui întunecaţi, arzători, pielea albă şi părul negru, 
cârlionţat, îi dădeau aspectul unui poet şi, în secret, tatăl 
lui se întreba dacă va face vreo ispravă ca muncitor. 

Adolescenţa îi aduse lui Jordan tăria fizică a familiei; 
se înălţase aproape până la doi metri în numai câteva luni. 
Nu era musculos ca fraţii săi, dar era vânjos şi bine legat, 
cu pectorali puternici, cu pieptul lat şi picioare lungi. 

Se angajase la uzină în iunie, părăsind şcoala, 
asemeni fraţilor săi, după clasa a zecea. Lucra la linia de 
montaj, ca toţi bărbaţii din familie. 

Nu se plânsese niciodată că părăsise şcoala pentru a 
se duce să muncească în uzină. Familia sa era săracă şi aşa 
fusese mereu. Toţi bărbaţii familiei erau obligaţi să se 
angajeze în fabrică cât de curând posibil. Într-adevăr, țelul 
unei familii numeroase era să producă destui bărbaţi care 
să intre în fabrică şi să sprijine familia şi nevoile ei. 


Faptul că tinerii îşi vor întemeia în curând propriile 
lor familii, cu alte guri de hrănit, era o problemă pe care 
oamenii din acea societate păreau să n-o poată înţelege. 
Astfel se perpetua cercul vicios al familiei numeroase, al 
caselor improvizate şi al vieților irosite în schimbul unui 
salariu de mizerie. 

Singura persoană care a obiectat - fie chiar şi în 
particular - când Jordan s-a angajat la uzină, a fost Meg. 
Ea fusese mai apropiată de Jordan decât oricare alt 
membru al familiei, încă din copilărie, şi presimţea că se 
irosea dacă se conforma celor aşteptate de la el. 

— Eşti prea bun pentru munca asta, Jordan, îi 
spusese ea. Eşti făcut pentru ceva mai bun. Ceva deosebit. 
Ştiu că mama şi tata vor fi supăraţi dacă insişti să-ţi 
termini şcoala, dar se vor obişnui cu ideea. Nu poţi să-ți 
arunci viaţa pe şaizeci de dolari pe săptămână. Putem trăi 
şi fără banii ăia. Tu ai propriul tău destin. 

Jordan ascultase politicos pledoaria lui Meg şi chiar îi 
înţelesese, până la un anumit punct, logica. Undeva, în 
sinea lui, ştia că era deosebit de fraţii săi, diferit, de fapt, 
de toţi cei pe care-i cunoştea, la şcoală sau în oraş. Ideile îi 
roiau în cap zi şi noapte, conducându-l departe de 
preocupările celor de seama lui, într-o zonă necunoscută, 
ce părea să-i întindă mâna misterios. Această lume 
interioară, mereu stranie şi nouă, era cea care se dezvolta 
în lucrările lui de şcoală şi-i impresiona pe profesorii săi. Şi 
aceasta era lumea pe care Meg o simţea, fiind cea mai 
aproape de el. 

Până la urmă, însă, Jordan n-a urmat sfatul lui Meg. 
Era încă adolescent şi, pentru a se putea respecta pe sine 
însuşi, avea nevoie de aprobarea tatălui şi a fraţilor săi. 
Simţea că trebuia să dovedească că era un bărbat 
adevărat, asemeni celorlalţi, în uzină. În ochii lui, a-şi 
termina liceul însemna să-şi abandoneze responsabilitatea 
faţă de familie. Hotărârea sa a fost de neclintit şi Meg a 
respectat-o. Dar, din chiar acea zi de septembrie, când el 


intra în uzină, în timp ce alţi copii de vârsta lui continuau 
să meargă la şcoală ca să-şi termine liceul şi poate să 
urmeze o facultate, Meg îl privea cu o tristeţe care îl 
stingherea. O iubea mai mult decât pe oricare alt membru 
al familiei, iar între ei exista o legătură specială. Astfel, îl 
irita faptul că tocmai ea, care-l înţelegea atât de bine, era 
împotriva deciziei sale şi, în sufletul ei, deplângea viaţa pe 
care şi-o alesese. 

Fără să-şi dea seama, de atunci, o evita pe Meg şi 
petrecea mai puţin timp alături de ea. Orele pe care le 
petrecuse cândva stând de vorbă cu ea, în dormitorul ei, şi 
le petrecea acum singur, plimbându-se prin oraş, absorbit 
de propriile sale gânduri. O aştepta să accepte 
inevitabilitatea alegerii sale. 

Dar acum, accidentul tatălui său aruncase familia 
într-o criză care eclipsa astfel de consideraţii. 


În seara aceasta, în urma ştirilor dezastruoase 
privind pensia minusculă pe care compania se hotărâse să 
i-o acorde tatei, familia era foarte tulburată. 

— Mamă, tu şi fetele duceţi-vă în bucătărie, le ordonă 
Ryan, al doilea în ordine ierarhică de când cu boala tatei. 
Albert Lazarus era sus, în pat, gemând de durerea 
provocată de oasele sale zdrobite. 

Mary Lazarus, ascultătoare, o luă pe Meg în 
bucătărie. Louise le urmă, ducând unul din copii în braţe. 
Femeile din familia Lazarus căzură de acord că era o 
discuţie strict între bărbaţi. 

Imediat ce ieşiră ele, Clay, capul înfierbântat al 
familiei, vorbi. 

— N-o să-i lăsăm să scape aşa, spuse el. Mă duc şi le 
arunc fabrica aia blestemată în aer, dacă trebuie. 

Gerald fu de acord. 

— Îţi dai viaţa muncind pentru piraţii ăştia şi, drept 
răsplată, ei îţi bagă cuțitul în spate când e vorba de 


drepturile tale. 

Ryan, care era ceva mai rezonabil decât ceilalţi, 
adăugă: 

— Ăsta nu-i primul caz, ştiţi. Anul trecut, când Bunny 
Potter a avut accidentul la bandă, nevasta lui n-a primit un 
sfant. 

— Nu le pasă de muncitori nici cât de o ceapă 
degerată, spuse Clay, Ne storc de vlagă şi pe urmă ne 
scuipă afară. Eu n-o să suport asta. Nu atunci când l-au 
schilodit pe tata. 

— Hai să bem o bere. Clay aduse patru beri şi le 
împărți celorlalți. 

Nimeni nu păru să bage de seamă că apariţia 
alcoolului în încăpere era primul semn subtil al capitulării. 
Tânărul Jordan gustă din lichidul amărui. Nu-i plăcu 
gustul, deşi era mândru că fusese acceptat de frații cei 
mari. 

— O să-i adunăm pe toţi şi o să mergem să facem o 
grevă de să-i iasă pe nas lui alde Lukas, spuse Clay cu un 
zâmbet sardonic. 

— Am o idee mai bună, zise Ryan. Temporizăm. 
Scădem randamentul la douăzeci! a sută până când Lukas 
cade de acord. 

— Ascultaţi, obiectă Gerald. Am mai întrebat-o pe 
Susan Birch despre asta, azi după-amiază. Cumnatul ei 
este avocat. li poţi da în judecată pentru nerespectarea 
termenelor din contractul de angajare. Banda este defectă 
de ani de zile şi toată lumea o ştie. Conform legii, au 
obligaţia de a proteja muncitorul sau de a plăti pentru 
accidentarea lui. 

— Procesele costă bani, spuse Ryan încet. Luă o 
înghiţitură zdravănă de bere. Pe lângă asta, compania îşi 
are proprii săi avocaţi, plătiţi cu bani grei. Aţi mai auzit voi 
ca un muncitor să câştige un proces asemănător? 

— Bine, atunci facem grevă! strigă Clay. Îi adunăm pe 


toţi la un miting. N-or să scape aşa. 

— Să ne sindicalizăm! interveni Gerald. Ne trimitem 
reprezentanţi la sindicalul naţional. Nu ne pot împiedica. E 
dreptul nostru. 

Fraţii hotărâseră deja să se predea, deşi încă n-o 
ştiau.  Refugiul în bere mergea mână în mână cu 
fanfaronada stearpă a amenințărilor lor. Erau sincer 
revoltați de distrugerea sănătăţii tatălui lor. Dar proveneau 
din generaţii de muncitori care considerau compania ca pe 
un monolit patern ce nu putea fi contestat. 

Compania le asigura existenţa. Se puteau plânge cu 
voce tare de nedreptăţile comise de ea, dar o acţiune de 
protest putea fi plătită cu locul lor de muncă. Iar locul de 
muncă era esenţial. Nu aveau voie să muşte mâna care-i 
hrănea. 

Astfel, prin tiradele lor, deja se resemnaseră. 

Nu se va face nimic. Albert Lazarus, gemând 
neajutorat pe patul său de suferinţă, va trebui să-şi ducă 
restul zilelor în agonia care a urmat, ca o încununare a 
patru decade de oase rupte la uzinele Lukas. Ca milioane 
de alţi muncitori în companii similare, Albert a fost victima 
unei exploatări pe care nu o vedea sau nu o înţelegea 
destul de bine pentru a lupta împotriva ei. 

Era un biet om strivit de companie, aşa cum era 
strivit oţelul prelucrat în piese. Punctul lui de vedere nu 
însemna nimic mai mult decât cel al materiei prime din 
care uzina prelucra produse finite. Era un zimţ neînsemnat 
al unei roţi uriaşe şi impersonale - şi tot aşa erau şi fii săi. 

Aşa că fraţii mai băură o bere şi încă una, continuând 
să rostească ameninţări care treptat deveniră simple 
plângeri. Curând se făcea ora de culcare. La urma urmei, a 
doua zi, trebuiau să fie la uzină la şapte dimineaţa. 

Doar o singură voce nu se ridică să se alăture acestui 
cor de furie neputincioasă. 

Jordan Lazarus, băiatul de şaptesprezece ani, stătea 


cu berea nebăută în faţă şi urmărea spectacolul. 

Privirea lui trecea de la un frate la altul, cântărind cu 
calm. Chipul său, încă marcat de blândeţea adolescenţei, 
era ca o imagine îngheţată în plină metamorfoză spre 
putere şi hotărâre bărbătească. Ochii îi erau întunecaţi şi 
scânteietori, cu gene la fel de lungi ca ale unei fete. Dar 
privirea lor, cândva visătoare şi preocupată, părea acum 
mai dură, aproape crudă. 

Îşi studia fraţii, detectând fără dificultate în zarva lor 
capitularea şi neajutorarea. Se gândi la tatăl său, un om pe 
care-l admira şi-l respecta din fragedă copilărie, deşi nu 
fuseseră prea apropiaţi, căci Albert Lazarus muncea mult 
şi nu avea timp pentru fiul cel mic. 

Tata îşi va petrece restul vieţii în pat, într-o agonie 
neîmblânzită de protestele murmurate ale fiilor săi sau de 
salariile insignifiante pe care le vor aduce, în schimbul 
întregii lor energii depuse întru propăşirea uzinelor Lukas. 

Ochii negri treceau de la un frate la altul, în timp ce 
mintea ascunsă în spatele lor judeca nedreptatea făcută 
unei întregi familii de un accident care ar fi trebuit să fie 
evitat. 

Curând, fraţii urcau scările să-l sărute pe tatăl lor 
înainte de a cădea pe pat, pe jumătate beţi, pentru a fi 
treziţi mâine de mama sau de Meg şi a se împletici pe 
drumul spre uzină, mahmuri şi ducând cu ei sandvişuri 
ieftine cu pâine şi brânză. 

Nici ei, nici tatăl lor nu bănuiau că în spatele privirii 
albe a lui Jordan, cel mat tânăr şi cel mai puţin important, 
se decidea viitorul întregii familii. 


A doua zi dimineaţa, când Meg Lazarus intră în 
camera pe care o împărțeau Jordan şi Clay, descoperi patul 
lui Jordan neatins. Cele mai multe haine ale lui Jordan 
dispăruseră, inclusiv costumul negru ieftin, pe care-l purta 
la înmormântări şi alte ocazii solemne, şi care fusese al lui 


Gerald. Geamantanul de carton ros, folosit de băieţi timp 
de douăzeci şi cinci de ani, dispăruse şi el. 

Meg anunţă familia. Toată lumea s-a supărat, nu 
numai pentru că Jordan ocupa un loc anume în inimile lor, 
dar şi pentru că acum era nevoie de salariul lui amărât mai 
mult ca niciodată. Fără cei şaizeci de dolari pe săptămână 
ai lui Jordan, viitorul avea să fie mai greu. 

Fraţii mai mari plecară cătrăniţi la muncă, hotărâți 
să facă şi mai multă econonomie, astfel ca salariile lor 
mizerabile să ajungă familiei. Louise porni în căutarea unui 
serviciu mai bun. Meg, în pofida implorărilor mamei sale, 
ieşi în aceeaşi după-amiază să caute o slujbă şi reuşi să 
găsească un post de ucenică la un salon de frumuseţe din 
localitate. 

Viaţa familiei Lazarus deveni mai tristă. Albert P. 
Lazarus era o epavă umană, incapabil să vină la masă sau 
să ia parte la conversaţie, iar gemetele sale răsunau în 
toată casa, la orice oră. Odată cu Jordan, familia pierduse 
un element vital. În casă domnea o atmosferă de 
înmormântare. Discuţiile murmurate ale fraţilor alternau 
între respectul înciudat faţă de curajul lui Jordan de a 
evada dintr-o situaţie făra speranţă şi mânia că 
abandonase nava ce se scufunda. 

Apoi, se întâmplă ceva. 

La trei săptămâni după plecarea lui Jordan, un cec de 
două mii de dolari, emis de o bancă din Indiana, fu remis 
doamnei Mary Lazarus prin poşta expres. Cecul nu era 
însoţit de nicio scrisoare, dar semnătura lui Jordan Lazarus 
era alături de cea a funcţionarului superior de bancă care 
aprobase cecul. 

Familia abia avu timp să se felicite pentru cadoul lui 
Jordan şi să înceapă să-şi achite datoriile la medic, când, 
două săptămâni mai târziu, sosi un al doilea cec, de data 
asta pentru opt mii cinci sute de dolari. 

Trecu o lună, apoi alta. Familia primi o vedere de la 
Jordan cu imaginea unor lanuri de porumb din Indiana. 


„Sunt sănătos”, scria el. „Sper că şi voi sunteţi 
sănătoşi. Vă iubesc pe toți”. 

Recunoscătoarea familie Lazarus n-avea de unde să 
ştie că, în acel moment, Jordan locuia într-o cameră 
mobilată, ieftină, din Indianapolis, în vecinătatea şinelor de 
cale ferată. 

Puţinul pe care Jordan îl luase cu el când plecase din 
Webster era tot ce avea. Singura schimbare a fost un 
costum gri, în dungi, nou, fin, care-l înlocui pe cel cu care 
Jordan plecase de acasă, o pereche de pantofi noi, marca 
Florsheim şi o cravată de mătase. 

Jordan încălcase de două ori legea şi-şi făcuse un 
duşman când obținuse primii două mii de dolari pe care-i 
trimisese familiei. Al doilea cadou, de opt mii cinci sute de 
dolari, a necesitat încălcarea altor două legi, dar i-a 
câştigat în aşa fel încât a recâştigat prietenia fostului 
duşman. 

În anul următor, alţi treizeci şi şapte de mii de doiari 
şi-au croit drum de la Jordan la familia sa. Suma a fost 
folosită la achitarea facturilor medicale şi spitalizarea lui 
Albert P. Lazarus, eliberând familia din disperarea produsă 
de lipsa banilor. Deja Jordan se mutase din camera 
mobilată din Indianapolis într-un mic apartament din St. 
Louis; garderoba sa crescu la trei costume şi două perechi 
de pantofi. Uriaşa sa inteligenţă nativă descoperise câteva 
modalităţi noi de a face bani şi învățase s-o facă fără să 
încalce legea. 

Cu timpul, îşi va face mai mulţi duşmani, dar reuşea 
mereu să le recâştige prietenia, pe măsură ce puterea şi 
influenţa sa creşteau. Ceva îi spunea că nimeni nu poate fi 
cu adevărat om de succes dacă lasă o dâră de duşmani în 
urma sa. Trecutul are darul de a reveni pentru a-l bântui şi 
pe cel mai deştept om. 

Vor mai trece alţi doi ani şi jumătate până când 
Jordan va reuşi să-şi salveze familia de la dezastrul adus 
asupra ei de Lukas Tool Works, sub umbrela unei 


corporaţii naţionale pe care o va forma, cu sediul în New 
York 

În mod ironic, în toţi acei ani Jordan era prea ocupat 
să facă bani ca să se mai gândească la Webster, 
Pennsylvania, sau la viaţa pe care o dusese acolo. Dar când 
gândurile îl rătăceau spre oraşul natal şi familia care îl 
crescuse, nu vedea decât o singură imagine - chipul Iul 
Meg Lazarus. 

Leslie Chamberlain ora în braţele unui prinţ frumos. 

El avea părul întunecat, ochi scânteietori şi un 
zâmbet pe cât de seducător, pe atât de blând. Simţi o 
uşurare nesfârşită, căci i se părea că aşteptase o viată 
venirea lui. 

Se întreba cum de merita ea o astfel de soartă 
norocoasă. Inima îi era plină de dragoste. Viaţa ei 
singuratică aparţinea acum trecutului. Bărbatul care o 
ţinea la pieptul lui lat, în braţele lui puternice, era singurul 
ei viitor. 

O purta cu el grăbit. Vântul îi flutura în păr. Voia să 
râdă de încântare, dar zborul lor îi tăiase respiraţia, 
zburau tot mai repede. I se părea că vântul avea s-o 
smulgă din îmbrăţişarea lui. Dar se agăţă de el cu toată 
puterea. Pale de vânt îi şuierau pe lângă ureche, şi tot mai 
des le rănpundea cu propriul ei strigăt de triumf. Nu se 
simţise niciodată atât de emoţionată şi de liberă, Prinţul ei 
o va apăra pentru totdeauna. 

Apoi Laslie se trezi. 

Singurul lucru din braţele ei era perna. Vântul venea 
dinspre soneria stridentă a ceasului de pe noptieră. 

Visul i se şterse din memorie. Rămase doar cu un 


sentiment vag de extaz şi de dor, atunci când se grăbi să 
se îmbrace şi să-şi adune cărţile ca să prindă autobuzul 
şcolii. Era singură acasă, căci tatăl ei lucra în schimbul de 
noapte şi nu se întorcea înainte de ora nouă. Nu se mai 
obosi să-şi pregătească micul dejun. Tata o să ghicească 
probabil când o să vină acasă şi o s-o dojenească pentru că 
nu mănânca la timp. Se dedică cu fervoare machiajului 
timp de câteva minute, în oglinda din baie, înainte de a se 
grăbi să iasă Ia colţ. 

Avea şaisprezece ani. Locuise toată viaţa în micul 
Ellicott. Tatăl ei, văduv de pe când Leslie avea şase ani, 
lucra la fabrica din localitate, ca sortator de sticle. Nu 
avea fraţi sau surori. 

Leslie ieşi în fugă din casă, tocmai la timp ca să 
prindă autobuzul şcolii, care era plin de alţi copii săraci 
din această parte dărăpănată a oraşului. Aparatul de radio 
portabil al şoferului era, ca de obicei, deschis. Se 
transmiteau ştirile: demonstraţii de protest, arderea 
convocărilor pentru încorporare, războiul dintre India şi 
Pakistan, scoaterea în ilegalitate a Partidului Comunist din 
Indonezia de către preşedintele Sukarno. 

Leslie nu le asculta. Se gândea la chipul văzut în 
oglindă acasă, un chip al cărui multiple imperfecţiuni 
încercase în van să le ascundă sub machiaj. 

Faţa ei o tortura de câte ori se uita în oglindă 
dimineaţa. Purta un aparat de îndreptat dinţii - o gaură 
enormă în bugetul tatălui ei, dar o cheltuială pe care el 
insistase s-o facă. Asta nu era o ruşine. Dar buzele păreau 
fără formă, nasului îi lipsea distincţia. Tenul, of, trăda 
ravagiile făcute de acnee. Părui blond era mult prea des, 
cârlionţat, şi trebuia legat foarte strâns la ceafă. Era înaltă 
pentru vârsta ei şi foarte slabă. Nu se împlinea destul de 
repede. După duş, îşi privea în oglindă sânii mici şi ofta 
disperată, gândindu-se la viitor. 

Leslie era prea tânără ca să-şi numere calităţile. Nu 
vedea oasele fine ale chipului ei de adolescentă sau silueta 


elegantă care avea să răsară curând din trupul subţire. 
Nici nu aprecia caracterul şi inteligenţa ce i se reflectau în 
ochi. 

Erau ochi expresivi, frumoşi, ce puteau părea verzi 
ca smaraldul sau gri-pal, sau chiar violeţi, în funcţie do. 
lumină şi de dispoziţia ei. 

Dacă Leslie ar fi provenit din altă clasă socială, şi-ar 
fi văzut chipul şi trupul într-o altă lumină. Dar provenea 
din cartierul sărac al oraşului, unde omul era măsurat 
numai în funcţie de bani. Nu avea o garderobă elegantă 
care să-i ascundă silueta înaltă, să-i mărească bustul, să-i 
transforme chipul tânăr într-un obiect de frumuseţe 
admirat de colege. 

Societatea din Ellicott se împărțea în cei ce 
conduceau şi cei ce munceau. Leslie aparţinea copiilor de 
muncitori cu guler albastru şi, ca atare, era dispreţuită de 
copii din familiile celor din conducere. Această ultimă 
categorie includea familiile Betancourt, Chamblise, Dnuor 
şi, mai ales, familia Patterson, care era nu numai 
acţionarul principal al companiei care deţinea fabrica, dar 
avea cam vreo jumătate de duzină de întreprinderi în oraş 
şi mii de acri de pământ. 

Leslie se simţea ca un peşte scos din apă în această 
lume cu o structură socială rigidă. Îi lipseau magnetismul 
şi statutul copiilor companiei, cum erau ei numiţi. In 
acelaşi timp, colegele ei cu guler albastru de la şcoală nu 
şi vedeau personalitatea sau aspiraţiile referitoare în 
Leslie, pentru că avea note prea bune. Era deosebit de 
inteligentă. Un alt motiv era că Leslie era o rebelă, având 
sentimentul că nu putea respira şi nici înflori tn această 
atmosferă sufocantă, că era creată pentru o altă lume. 
Răzvrătirea îi era bine camuflată de personalitatea de 
adolescentă  reticentă. Profesorii i-o  detectaseră în 
lucrările pline de imaginaţie şi-i spuseră şi tatălui ei 
despre asta. 

Are ceva, comentase profesorul de engleză în faţa 


tatălui ei într un schimb de cuvinte întâmptător, la 
complexul alimontar din oraş. Acest ceva nu-i va aduce 
mult bine într-un oraş atât de mic. Dar, ascultă-mă pe 
mine, Tom, va fi preţuită când o să iasă în lumea mare. 

Era vremea când fetele nu erau încurajate să fie 
ambiţioase, să se gândească la ele însele sau să se 
preţuiască în alt mod decât ca eventuale mirese, pentru un 
soţ corespunzător. Leslie se răzvrătea împotriva acestor 
constrângeri invizibile. Era ceva în ea care rodea zăbala 
impusă de societate. Dorea să fie diferită, să fie „cineva” 
într-o zi. Handicapul social al sărăciei nu făcea altceva 
decât să intensifice durerea aspiraţiei sale. 

Dar dacă Leslie stătea cu un picior într-un viitor 
îndepărtat de acest timp şi loc, celălalt era ferm implantat 
în dorinţa sa adolescentină de a fi acceptată de cei de-o 
seamă cu ea. Astfel că era chinuită de eşecul ei de a 
corespunde. Iar visurile ei căutau un obiect mai potrivit 
imaginaţiei exaltate a unei fete singuratice, plutind pe 
valurile pubertăţii. 

Obiectul, dureros de frumos, se dovedi a fi un tânăr 
pe nume Geoff Patterson. 

Geoff era unicul fiu al celui mai influent cetăţean al 
oraşului, Leland-Patterson. Prietenii lui aparţineau celui 
mai popular grup din şcoală. Erau frumoasele animatoare 
ate galeriei, ca Cindy Hoffman şi Judy Betancouri alături 
de jucătorii din echipa de baseball, ca Barth Dillon, Craig 
Dauer şi ceilalţi. Toţi copii din familii „bune” erau 
nedespărţiţi, parcă lipiţi printr-un set de reguli şi valori 
care îi excludeau fără drept de apel pe elevii mai puţin 
privilegiați, cum era Leslie. 

Geoff avea un păr des, negru, ochi visători, albaştri şi 
un trup înalt şi puternic. Spre deosebire de majoritatea 
prietenilor lui, avea note mai bune decât media şi era şeful 
clasei. Prietena lui, Judy Betancourt, era una dintre cele 
mai populare fete din şcoală. În ochii lui Leslie, Geoff 
întruchipa perfecțiunea masculină. În serile reci de iarnă, 


se ducea la meciurile de baschet numai pentru a-l vedea 
cum aleargă pe teren, cu picioarele lui lungi, cum pasează 
mingea sau o aruncă la coş cu mâini sigure. 

Leslie ştia că Geoff Patterson nu era pentru ea şi că 
nu va fi niciodată. Nu a spus nimănui despre asta, 
temându-se de ridicolul pe care l-ar crea o astfel de 
mărturisire. Dar adora în tăcere imaginea lui Geoff. 
Feminitatea pe cale să se ivească, născând în trup senzaţii 
noi, produsese şi valuri de emoție descurajante în sufletul 
ei. Adolescenţa aprinsese în străfundurile sufletului ei o 
flacără care ardea spre glorificarea lui Geoff Patterson, un 
băiat care habar nu avea de forţa ei. 

Dar astăzi, spre uimirea sa avea să descopere că 
greşise. 

Prima oră avea algebră. Era ora cea mai interesantă, 
dar şi cea mai deconcertantă, pentru că Geoff Patteroon 
era şi el în această clasă, ca şi prietena lui, Judy. Doamna 
Crabtree, profesoara de algebră, era o profesionistă 
exigentă, cerându-le elevilor ei tot ce puteau da. O irita 
munca de mântuială a majorităţii celor mai populari copii 
din şcoală şi adesea îi cerea lui Leslie să rezolve 
problemele, după ce alţii îi înşelaseră aşteptările. Ceea ce 
o intimida pe Leslie, pentru că răspunsurile ei, deşi 
aproape întotdeauna corecte, păreau să trezească ironia 
colegilor de clasă şi s-o izoleze ca pe o paria, chiar mai 
mult decât până atunci. 

Cât despre drăgălaşa Judy Betancourt, cu numele ei 
elegant, familia ei bogată şi silueta unduitoare, aceasta se 
impunea la ore prin etalarea dispreţului ei faţă de colegi. 
Nu ridicase niciodată mâna ca să pună o întrebare, iar 
când era întrebată, răspundea incorect, pe un ton ironic, 
condescendent, ce părea s-o facă să fie şi mai dragă 
prietenelor ei vestite. 

Astăzi, în clasă, urma să fie corectat un extemporal 
pe care îl dăduseră cu o zi în urmă, despre polinoame. În 
mod normal, aceiaşi elevi îşi corectau lucrările unul altuia, 


dar, în ultimul timp, doamna Crabtree începuse să-i 
suspecteze de complicitate pe cei ce stăteau în linia oblică. 
Astfel, că modifică ordinea cu un rând, obligând pe toată 
lumea să schimbe lucrările cu un necunoscut. 

Soarta vru ca lucrarea lui Leslie să cadă în mâinile 
lui Geoff Paterson, care stătea la două rânduri distanţă şi 
ceva mai în spatele ei. Leslie se sperie văzând numele lui 
pe lucrarea din faţa ei, scris cu o caligrafie sigură, care, în 
ochii ei, împrumută pe loc strălucirea fiinţei adorate. 

Lucrarea era plină de greşeli, dar asta nu slăbi din 
admiraţia lui Leslie pentru autorul ei. Extemporalul fusese 
dificil, la urma urmei, şi nu era nicio ruşine să-l fi rezolvat 
numai şaizeci la sută. Niciunul dintre elevii populari nu 
muncea serios la algebră. O paria ca Leslie, care nu avea 
nimic mai bun de făcut, putea să-şi petreacă orele de 
singurătate lucrând la algebră. Nu cei importanţi, cei 
populari ca Geoff. 

Profesoara parcurgea problemele împreună cu clasa, 
în timp ce lucrările erau corectate, 

— Numărul şase? întrebă ea. Cine a dat răspunsul 
corect? 

Linişte. Nimeni nu era sigur care era răspunsul 
corect. 

— Judy? Profesoara o numi pe frumuşica Judy 
Betancourt. 

Fata privi la hârtia din mâinile ei. 

— Şaisprezece kilometri, citi ea cu un dispreţ uşor. 

— Judy, oftă profesoara, întrebarea se referea la litri 
de apă, nu la kilometri. 

— Păi atâţia kilometri faci cu un litru de benzină, se 
isteţi Judy. 

Clasa izbucni în râs, în semn de apreciere. 

— Geoff, dar tu? întrebă doamna Crabtree. 

Geoff Patterson, care se lăsase indiferent pe spate, se 
îndreptă în scaun. 


— Hm, spuse el cu voce adâncă, aţintindu-şi ochii 
asupra hârtiei din faţa sa. Patruzeci şi opt de litri şi 
jumătate la un butoi. 

— Exact, spuse profesoara. Mulţumesc. 

Geoff ridică uşor hârtia s-o vadă şi ceilalţi. 

— Păi, este lucrarea lui Leslie, spuse el. 

Urmă un alt hohot, un amestec de respect şi dispreţ. 
Clasa, ştia că răspunsurile lui Leslie erau întotdeauna 
corecte. Dar Leslie nu era populară, Atrăgând atenţia 
asupra ei, Geoff o expunea unui anume fel de sarcasm 
blând. 

Judy Betancourt, aşezată cu trei bănci în spatele iui 
Geoff, făcu o remarcă în şoaptă care le făcu pe două, dintre 
prietenele ei să râdă cu voce tare. Leslie roşi, pentru că 
ştia că gluma era pe seama ei. 

— Am putea continua, vă rog? spuse doamna 
Crabtree cu obişnuita ei ironie, tirnpu! nu aşteaptă pe 
nimeni, 

În timp ce ea punea următoarea întrebare, Geoft 
Patterson studia scrisul necunoscut de pe foaia din mâinile 
sale. Era un scris ciudat de sălbatic şi aproape infantil, cu 
m-uri şi n-uri neterminate, t-uri împiedicate printre cifrele 
scrise de o mână grăbită. Arăta ca scrisul unei fetiţe 
ocupate şi foarte repezite, care nu avea răbdare să-şi ţină 
în frâu energia pentru a caligrafia cifrele. 

Dar fiecare răspuns era corect. 

Geoff fu izbit de această combinaţie ciudată dintre 
neglijenţa grafică şi claritatea intelectuală. Privi de la 
hârtie la Leslie, care stătea cu două rânduri mai în faţă. 
Deşi era cu spatele la el, observă un braţ lung, foarte 
subţire ieşind din mâneca bluzei, şi o mână cu o formă 
frumoasă - era stângace - care ţinea creionul deasupra 
hârtiei pe care o corecta. 

Părul ei, cu paleta lui ciudată de roşu şi auriu, era 
sălbatic şi învolburat, în ciuda încercărilor ei de a-l 


stăpâni. Îi vedea ceafa delicată, ca de căprioară, şi 
picioarele lungi care ieşeau din fustă, întregul ei corp 
părea să sugereze acelaşi amestec de autocontrol precaut 
şi energie internă explodantă care radiau din scrisul ei. 

Când sfârşi de corectat extemporalul, Geoff scrise 
„100%” în colţul de sus al lucrării. Propriul său scris indica 
siguranţa de sine, dar părea insipid alături de scrisul 
excentric al lui Leslie. Trecu hârtia în faţă şi o văzu 
aruncând o privire înapoi spre el, când îi parveni. Ochii ei 
erau plecaţi, privirea stânjenită, dar Geoff reuşi să vadă 
bine pupilele verzi, strălucitoare. Era pentru prima oară 
când le observă. 


Mai târziu, în aceeaşi zi, Leslie se grăbea spre vestiar 
ca de obicei, încercând să treacă invizibilă, când, din 
grupul gălăgios de fete, se auzi o expresie voalată de 
dispreţ. 

— Ciudată... i se păru ei că auzise. 

Îşi ridică privirea spre fetele cele mai cunoscute din 
şcoală, având-o pe Judy Betancourt în mijloc. Ochii 
frumoşi, întunecaţi ai lui Judy scânteiau în timp ce o 
priveau pe Leslie. 

Leslie lăsă capul în jos şi se grăbi să treacă. Auzi în 
urma ei, ecoul râsului dispreţuitor, abia deghizat în voioşie. 

Dulapul ei era plasat lângă sala de gimnastică, pe un 
coridor pustiu la ora aceea. Tocmai forma combinaţia 
lacătului, când auzi o voce pronunţându-i numele. 

— Leslie. 

Mâna îi îngheţă pe lacăt. Se întoarse şi-l văzu pe 
Geoff Patterson venind spre ea. 

Abia acum îşi dădu seama cât era de înalt. De obicei, 
îl vedea de la distanţă, râzând cu prietenii săi sau fugind 
pe terenul de baschet. Dimensiunile reale erau evidente 
numai de aproape. 

O boare de after-shave se împletea cu mirosul lui 


natural, de o bărbăţie precoce. Privirea din ochii lui era 
nehotărâtă. 

— Mi-a făcut plăcere să-ţi corectez lucrarea la 
algebră, astăzi, spuse el. A fost prima oară când am văzut 
o lucrare cu toate răspunsurile corecte. 

— A, da, spuse Leslie, roşind din răsputeri. 

— Mi-ar plăcea s-o fac măcar o dată, zâmbi el. Adică, 
să dau răspunsurile corecte. 

Îşi mută privirea în altă parte, ca şi cum căuta un loc 
unde să se ascundă, apoi îl privi din nou în ochi. Cărţile din 
mâna ei alunecară şi se prăbuşiră la pământ. Manualul 
greu de Civilizatiile lumii ateriză chiar pe un deget al 
piciorului ei, trimiţându-i o flacără de durere în trup, dar 
reuşi să nu-l lase să observe. 

— Scuză-mă, spuse ea, când el se aplecă să-i ridice 
cărţile. 

— Ascultă, zise el, privind-o cum se chinuia cu 
combinaţia lacătului. Pot să te conduc acasă azi? Ne 
întâlnim lângă terenul de fotbal imediat după şcoală. Bine? 
Vreau să discut ceva cu tine. 

Leslie nu-şi credea urechilor. Ameţea numai la gândul 
că Geoff Patterson, băiatul la care visa, îi vorbea aievea. 
Invitaţia lui o făcu să simtă că leşină, nesigură că totul se 
întâmpla cu adevărat. 

— Eu... da, bine, spuse ea, cuvintele ieşindu-i singure 
din gură. 

Petrecu restul zilei ca pe jar, simțindu-se tot timpul 
precum Cenuşăreasa la miezul nopţii, aşteptând ca trăsura 
să se transforme în dovleac. 

Când se făcu ora trei şi ea se îndreptă şovăind spre 
terenul de atletism, Geoff Patterson i se alătură. 

— Locuieşti în cartierul de est, nu-i aşa? întrebă el, 
potrivindu-şi pasul după al ei. 

Ca dădu din cap, stânjenită că el ştia că locuieşte în 
cartierul sărac al oraşului. 


Se îndepărtară în tăcere de terenul şcolii şi merseră 
po străzile cartierului rezidenţial care duceau în direcţia 
opusă centrului oraşului. 

La mijlocul distanţei dintre şcoală şi casa lui Leslie, o 
cărare lată ducea prin Cutter's Woods, binecunoscuta 
pădurice a oraşului. 

— Putem s-o luăm pe aici, spuse ea. E o scurtătură. 

Mersese adesea pe drumul ăsta, când venea la şcoală 
cu bicicleta. Era o cărare netedă, dreaptă, acoperită cu ace 
de pin, foarte plăcută pentru plimbare pe o vreme caldă, 
ca astăzi, deşi inutilizabilă în zile cu ploaie sau zăpadă, din 
cauza terenului noroios. 

— E plăcut, spuse Geoff. Aş vrea să fie drumul meu 
spre casă. 

Leslie trebui să zâmbească. Geoff se ducea acasă cu 
maşina proprie în cele mai multe zile. Şi chiar dacă n-ar fi 
avut o maşină, casa lui era în cealaltă parte a oraşului, în 
cartierul elegant. 

— Cum o să ajungi acasă? întrebă ea deodată. Ăsta 
nu-i drumul tău. 

— Nu-i nimic, spuse el simplu. 

Îl privi. Părul lui părea mai des, iar sprâncenele mai 
închise la culoare decât îşi amintea ea. Purta haina de 
şcoală, pantalonii de blugi şi un pulover. Privea preocupat 
de acele de pin de pe cărare. 

În mijlocul pădurii, o opri, atingând-o pe umăr cu 
mâna. 

— Leslie, spuse. 

Se opri şi-l privi. Pădurea era absolut tăcută. 
Niciodată nu-i auzise tăcerea. 

— Eu... începu Geoff. Avea o privire chinuită. Pot să-ţi 
duc cărţile? întrebă el, stânjenit. 

Ea râse şi clătină din cap. 

— Nu-i nevoie. 

— Nu, insist, spuse ei. 


Dădu să-i întindă cărţile. Brusc, o prinse în braţe şi o 
sărută. 

Buzele lui Leslie se striviră de aparatul pentru dinţi, 
în sărutul lui stângaci. Dar nu-i păsa. Tot trupul părea săi 
se topească în îmbrăţişarea lui. 

După o clipă, sărutul luă sfârşit. Dar Geoff o ţinu 
strâns, înlănţuind-o cu braţele. Ea fu copleşită de tandrete 
în timp ce el o mângâia pe umeri. Buzele lui îi atinseră 
fruntea, pleoapele, obrajii. 

Ca filmate cu încetinitorul, cărţile căzură pe covorul 
de ace de pin ale cărării. Geoff o învălui pe Leslie cu 
braţele şi ea îi simţi trupui înalt şi tare lipit de al ei. Se 
sărutară din nou, de data aceasta mai intim. Limba lui 
pătrunse în gura ei, nou şi ciudat şi minunat. Era primul ei 
sărut adevărat. 

În acel moment, ceva adânc şi feminin din trupul ei 
se trezi la viaţă. Se cuibări în braţele lui de parcă acolo îi 
era locul. I se păru că şi el simţea la fel şi-l auzi suspinând. 

Apoi, ca şocat de ceea, ce făcuse, îi dădu drumul. 

— lartă-mă, spuse el, aplecându-se după cărţile ei. 

— Să nu-ți pară rău, replică ea. Mie nu-mi pare rău. 

Cuvintele sunau îndrăzneţ şi primejdios pe buzele ei, 
dar era prea târziu să şi le retragă. 

Îşi continuară drumul în tăcere, el ducându-i cărţile, 
ea încercând să ascundă că plutea prin aer. 

— De ce eu? întrebă ea, impulsiv. 

El se opri. 

— Ai ceva, spuse el. Eu...eu nu... 

Se uită în jur. Cărarea se despărţea în alte două 
cărări. 

— Cărarea aia unde duce? întrebă el. La iaz? 

Confirmă din cap. lazul era locul unde pescuiau 
localnicii, în timpul zilei. Seara era locul preferat de 
adolescenţi, care parcau pe un loc care oferea o privelişte 
frumoasă şi admirau luna în oglinda iazului. Mai aveau loc 


şi o mulţime de îmbăieri în pielea goală. 

— Leslie spuse Geoff deodată. Ai vrea să ne întâlnim 
la iaz vineri seară? 

Nu răspunse. Era o invitaţie ciudată. Nu era chiar o 
invitaţie pentru o întâlnire. Era ceva mai intim decât asta, 
ceva interzis. Se ştia că un băiat îşi putea duce prietena la 
iaz, într-o seară caldă, pentru o întâlnire mai intimă decât 
să o ducă la film sau s-o invite la un hamburger. Era ceva 
romantic legat de iaz, ceva interzis. 

— Dar Judy? întrebă ea. 

Din nou privirea aceea tulbure. 

— Judy şi cu mine suntem doar prieteni, spuse el. Nu- 
ţi face griji. Vii? Aş vrea să rămână secretul nostru. Ne 
întâlnim la nouă treizeci. Ce zici? 

Ochii lui o implorau. Sărutul pe care abia şi-l 
dăduseră părea să-l fi descumpănit. Cât despre Leslie, ea 
nu mai simţea pământul sub picioare. 

Simţea că era ceva incorect în invitaţia lui. Dar faptul 
că fusese invitată la plimbare de Geoff Patterson, în afară 
de faptul că fusese sărutată de el în solitudinea pădurii, îi 
anihila voinţa de a-i rezista. Simţea că astăzi îi legase ceva 
intim şi minunat, că el o preţuia pentru ceva ce nu găsea în 
propria sa viaţă, la prietenii săi. 

Pentru el, va risca. 

— Bine, acceptă ea. 

— Şi nu spune nimănui despre asta. Să fie secretul 
nostru. Îmi promiţi? 

Ea zâmbi. 

— Promit. 

— O să fiu în maşina mea, spuse el. Nouă treizeci. Ne 
vedem atunci? 

Dădu din cap. O luă din nou în braţe şi o sărută, O 
lăsă la marginea pădurii şi ea parcurse singură ultima 
parte a drumului spre casă. 


Într-un anume spaţiu interzis din mintea sa, Leslie 
ştia că motivul clandestinităţii era Judy Betancourt, Goolf 
şi Judy erau oficial prieteni şi practic logodiţi. Se zvonea că 
erau în relaţii intime de mult timp - numai gândul acesta o 
copleşi pe Leslie cu imagini sălbatice, vinovate şi gelozie 
copilărească - şi că familiile lor se aşteptau ca ei să se 
căsătorească imediat după terminarea liceului. 

Leslie o suspectase mereu pe Judy că o antipatiza în 
mod special, deşi, provenind din cercuri sociale separate, 
cele două nu stăteau de vorbă. Era doar un sentiment, nu 
avea nicio dovadă, dar avea impresia că Judy găsea 
inteligenţa superioară a lui Leslie demnă de dispreţ şi 
credea că Leslie îşi dădea aere, făcând pe deşteaptă şcolii. 

Oricum, lui Leslie i se părea evident că Geoff nu 
putea să trâmbiţeze întâlnirea lor printre prieteni, cu atât 
mai puţin lui Judy. Ceea ce împrumuta un aspect interzis 
rendez-vous-ului lor, iar aura de conspirație o atrăgea. 
Leslie era cuprinsă de sentimente contradictorii. Dar 
amintirea îmbrăţişării calde a lui Geoff îi alungă îndoielile 
şi-i dădu un sentiment vinovat de aşteptare. 

Leslie nu-i spuse tatălui ei despre întâlnire. Era uşor; 
munca lui de noapte şi ocupațiile ei de peste zi îi 
împiedicara să se vadă în timpul săptămânii. Dar Tom 
Chamberlain bănui ceva când îi văzu privirea îngândurată, 
noul machiaj şi ezitările în alegerea rochiei pentru şcoală. 
Fără îndoială, îi căzuse vreun băiat cu tronc, se gândi el. 
Ceea ce n-ar fi rău. Leslie părea o fată mult prea 
singuratică. Un oarecare contact cu sexul opus ar putea-o 
ajuta să iasă din carapace. 

— Cum merge şcoala, dragă? o întrebă el. Totul e în 
ordine? 

— Bine, tati, răspunse ea cu un aer de nerăbdare 
adolescentină cu care era familiarizat. 

Dacă se petrecea ceva nou în viaţa ei, era mult prea 
timidă pentru a i se confesa lui. 

Tom Chamberlain îi zâmbi fiicei sale. Era un om 


inteligent, în pofida lipsei sale de educaţie şi a statutului 
social inferior. Observase nu numai inteligenţa fiicei sale, 
dar şi drăgălăşenia ei. Avea o eleganţă naturală, izvorând 
din membrele bine formate şi structura oaselor faciale, 
precum şi din personalitatea profundă şi originală. 

O să fie o femeie de calitate, o femeie care probabil 
va realiza lucruri mari şi care va fi cu certitudine mai mult 
decât atrăgătoare pentru sexul opus. 

Tom se simţea frustrat că el putea să vadă atât de 
clar ceea ce frumoasa sa fiică nu reuşea. Ştia că se 
considera ştearsă şi neatrăgătoare. Şi, cel mai rău pentru 
el, ştia că imaginea ei despre sine însăşi era legată de 
propriul lui statut social inferior în oraş. Fiica unui 
muncitor în fabrică nu putea reprezenta o partidă pentru 
unul dintre băieţii companiei. 

Şi, fireşte, îşi pierduse mama de timpuriu, încât 
trebuine să crească fără sprijinul şi intimitatea la care 
fiecare fată este îndreptăţită din partea unei mame şi pe 
care un tată epuizat nu i le putea oferi. 

Leslie îşi suportase singurătatea cu o demnitate 
caracteristică. Era devotată din tot sufletul tatălui ei şi-i 
menaja sentimentele, evitând să se plângă. Îi arăta un chip 
însorit şi lipsit de griji, înnourat trecător de capriciile 
adolescenţei. 

Tom Chamberlain nu putea să nu se întrebe ce poveri 
îşi asuma Leslie când îl proteja în acest mod. Curajul ei îi 
părea tragic, căci era atât de tânără şi de vulnerabilă încât 
îşi dorea să-i fi putut oferi o existenţă mnl uşoară. Dar nu 
putea. 

Astfel, păstra tăcerea şi spera în mai bine. Cel mai 
mult dorea ca, Leslie să termine liceul şi să treacă dincolo 
do îngrădirile sterile ale orăşelului cu societatea sa 
închisă. Economisea fiecare bănuţ pentru colegiu şi-i 
mulțumea stelei sale pentru mediile ei perfecte care, 
combinate cu sărăcia sa, aveau să-i asigure o bursă la 
colegiu. 


Ar fi dorit ca Leslie să ştie cât de mândru era de ea şi 
de viitorul extraordinar care o aştepta. Dar astfel de 
cuvinte, venind de la un tată şi adresate unei adolescente, 
nu însemnau nimic. Ar fi fost doar o încurajare ineficace a 
unui părinte ale cărui cuvinte nu atârnă prea greu la acea 
vârstă. 

Dacă va putea să treacă peste aceşti ani dureroşi ai 
adoloscenţei, atunci îşi va putea depăşi handicapul social 
şi va începe cu încredere o viaţă minunată. 


Vineri seara, Leslie îşi conduse tatăl la fabrică, ca de 
obicei, la cinci şi jumătate. Ciugulise cu nervozitate din 
mâncare, încercând să se poarte cât de normal putea. 

Cum rămase singură, făcu un duş fierbinte şi munci o 
veşnicie, ca un sclav, la machiaj. 

Îşi puse o fustă plisată şi o bluză moale, albă. În felul 
ei, era o toaletă senzuală, căci nu purta ciorapi şi pielea i 
se vedea prin bluza transparentă. Amintirea sărutului lui 
Geoff ii stăruia în toate simţurile. În seara asta, pentru el, 
se dorea femeie. 

Preocupată de scopul ei interzis, plecă de acasă la 
nouă şi cincisprezece şi parcurse întins străzile cartierului. 
Găsi intrarea în pădurice, pe care o ştia de mic copil, şi 
merse tăcută pe cărare, ascultându-şi paşii care făceau să 
foşnească acele de pin. 

Pădurea se întuneca tot mai tare, dar emoția eclipsa 
teama. Dădu de bifurcaţie şi se îndreptă spre iazul 
pescarilor. 

Era lună plină. Pădurea părea de argint, fermecată. 
Leslie iuți ritmul, când cărarea începu să urce spre 
promontoriul de deasupra iazului. 

Când sosi la destinaţie, văzu o maşină. Cunoştea 
maşina, era un Chevy 1959, cu care Geoff venea la şcoală 
în fiecare zi. 

Se apropie cu prudenţă. Nu mai erau alte maşini în 


jur. Era de înţeles; cele mai multe cupluri care vor veni aici 
mai târziu erau încă în oraş, la cinematograf sau la un 
hamburger. Cel puţin un timp, ea şi Geoff vor fi singuri. 

Observă silueta şoferului în spatele volanului. Se 
apropie de maşină. 

Geamul cobora când ajunse ta maşină. 

— Bună, Leslie. 

Se opri. 

Nu era Geoff. Recunoscu vocea unui prieten al lui, 
Barth Dillon, un coleg din echipa de baschet şi un băiat 
renumit pentru obrăznicia cu care le trata pe fete. 

Leslie rămase cu gura căscată. Nu găsea nimic de 
spus. 

— A... am crezut... se bâlbâi ea. 

— Geoff n-a reuşit să vină, spuse Barth. N-a putut. M- 
a trimis pe mine în locul lui. N-a vrut să fii singură. De ce 
nu urci în maşină, Leslie? 

Văzu cum ochii lui o cântăreau în lumina lunii. Nu-i 
venea să creadă ceea ce vedea. Irealul acestei scene o 
duse înapoi în timp, la plimbarea ei prin pădure cu Geoff. 1 
se părea că nimic nu era adevărat. Acum ştia ce simţise 
Cenuşăreasa când caii trăsurii se transformaseră în 
şoareci. Lumea întreagă o duşmănea. Era lipsită de 
apărare şi umilită. 

— Nu te ruşina, spuse Barth. Hai înăuntru. Abia am 
aşteptat. Geoff mi-a spus că eşti de-a dreptul pasionantă. 

Dădu să deschidă portiera, când Leslie se întoarse şi 
o rupse la fugă. 

— Leslie! strigă el, iritarea împletindu-se cu 
amuzamentul în vocea sa. Vino înapoi! 

Dar ea se topise în pădure şi nu-i auzi nici zgomotul 
motorului, nici hohotul de râs. Nu văzu nimic tot drumul 
spre casă. Alerga prin întuneric, bezmetică. Voia numai să 
ajungă acasă. 

Când ajunse, îşi aruncă hainele cât colo şi făcu o baie 


fierbinte. Tremura din toate încheieturile. Când ieşi de sub 
duş, îşi puse pijamaua şi se băgă în pat, privind fix drept 
înainte, de parcă voia să-şi şteargă totul din memorie. Se 
agăţă disperată de închipuirea mângăietoare că nu se 
întâmplase nimic, că era, ca întotdeauna, singură în casă, 
că Geoff habar n-avea de existenţa ei, că viaţa ei continua 
netulburată, chiar dacă era nefericită. 

Stătu aşa mult timp. Tremurul slab al trupului o 
legăna ca un cântec de leagăn. Era şocată. 

Lacrimile porniră abia după miezul nopţii. Începură 
ca un pârâiaş şi deveniră un şuvoi dureros. Hohotele îi 
cutremurau trupul tânăr. 

Plânse toată noaptea. Când sosi tatăl ei, la ora nouă, 
îşi făcea temele, la masa ei de lucru. El remarcă culoarea 
roşie a pleoapelor ei şi-i spuse că machiajul îi iritase ochii. 

Se duse la culcare, iar ea rămase singură. Lacrimile 
nu se mai porniră, dar hohotele păreau să răsune fără 
sfârşit, ameninţător, în liniştea sufletului ei. 


Luni, se duse la şcoală, cu ochii plecaţi. În autobuz, 
ascultă conversaţia celorlalţi copii, fără să-i audă. 
Zumzăitul radioului se adăuga sentimentului ei de ireal. 

Când intră în clădirea şcolii, nimeni nu păru să o 
bage în seamă. Se grăbi pe coridor, spre clasa ei. 

Abia când se îndreptă spre clasa unde se ţinea ora de 
engleză, auzi un chicotit venind dinspre trio-ul de fete 
populare de lângă uşa clasei. Mai târziu, trecând pe lângă 
grupul de baschetbalişti, auzi un mieunat. 

Când intră la ora de Istoria civilizațiilor se înroşi. Pe 
tablă, era scris cu litere mari: „Leslie, te iubesc Geoff.” 

Leslie îndură cea mai groaznică agonie din viaţa sa, 
până când intră profesoara, care, pregătindu-se de 
predare, şterse tabla. 


După prima săptămână, şoaptele batjocoritoare de la 


şcoală se potoliră. Leslie trecea neobservată de cei din 
jurul ei. Se ducea la şcoală cu autobuzul, intra la ore, 
pălăvrăgea cu fetele cu care era în termeni prieteneşti - 
care păreau a şti toate ce se întâmplase, dar nu comentau 
- şi încerca să uite. Ca toţi copii care au nenorocul ca, la 
un moment dat, să fie victima unui incident sau a unei 
umilinţe publice, purtă stigmatul în mintea sa mult mat 
mult timp decât se păstră amintirea în mintea celorlalţi. 
Colegele ei uitară repede de ruşinea ei. 

Nu află niciodată cauza amărăciunii ei. Evident, 
nimeni nu-i spusese că Geoff Patterson i se confesase lui 
Barth, prietenul său cel mai apropiat din echipa de 
baschet. Judy Betancourt aflase şi-l avertizase, în termeni 
clari, că nu-l va ierta niciodată pentru că se întâlnise cu o 
altă fată, în special cu o nimeni ca Leslie Chamberlain. 

Neştiind ce să facă, Geoff se lăsase convins să nu se 
ducă la întâlnire cu Leslie. Când Barth se oferise să se 
ducă în locul lui, Geoff acceptase fără entuziasm, luându-și 
mintea de adolescent fără griji de la această situaţie 
stânjenitoare. În acea seară de vineri, Geoff se întâlnea, ca 
de obicei, cu Judy, în timp ce Barth o aştepta pe Leslie în 
maşina împrumutată. 

Leslie nu află niciunul dintre aceste amănunte. Nici 
nu află ceea ce, poate, i-ar mai fi alinat durerea - că 
plimbarea lui Geoff cu ea, în pădure, sărutul şi invitaţia lui 
fuseseră sincere. Geoff fusese atras de prospeţimea lui 
Leslie, de inteligenţa ei şi de primele semne ale unei 
frumuseți îmbobocite. Simţise ceva extraordinar în ea şi 
îndrăznise să încerce să se atingă de acel ceva. 

Legile rigide ale castei sale sociale decretaseră că va 
trebui să accepte o conspirație care s-o umilească pe 
Leslie - o conspirație plănuită la iuţeală de Barth. Geoff 
făcuse ceea ce ar fi făcut oricare alt băiat din clasă, având 
caracterul său. Se alăturase prietenilor şi nu se mai 
gândise la Leslie. Reveni la baschet, la şcoală şi la relaţia 
sa cu Judy, consfinţită social. 


Timp îndelungat nu se va mai gândi la Leslie 
Chamberlain. 
Dar Leslie nu-l va uita pe Geoff Patterson. 


4 
Jordan, 1966 


La douăzeci şi patru de ani, Jordan Lazarus era un 
antreprenor de succes. Deşi nu era milionar, se îmbogăţea 
mereu şi-şi folosea banii ca să-şi ajute familia, dar şi ca să 
facă planuri de viitor. 

Chiar dacă nu se măi întorsese la şcoală după ce 
fugise de acasă, Jordan se baza în continuare pe intelectul 
său puternic. Descoperi că talentul său creator înnăscut, 
combinat cu o capacitate neobişnuită de a vedea 
posibilităţi neaşteptate în situaţii şi oameni, îl 
transformaseră într-un abil judecător al pieţei. 

O capacitate pe care o alimenta cu o meticulozitate 
intuitivă, cu o dorinţă de a cerceta şi o ambiţie nelimitată 
care nu se speria de frustrare sau dezamăgire. Înarmat cu 
acest arsenal de calităţi nepreţuite, pătrunse în lumea 
afacerilor, mai întâi ca angajat, apoi ca manager şi 
consultant. 

La un an de la plecarea de acasă, îl ajutase pe un 
investitor bogat să înfiinţeze un lanţ de întreprinderi în alt 
stat, la trei mii de kilometri depărtare de Webster, 
Pennsylvania. A avut succes, iar investitorul a fost atât de 
recunoscător, încât, nu peste mult timp, Jordan a primit o 
oferta similară din partea unui apropiat prieten de afaceri 
al acelui investitor. 

La vârsta do douăzeci şi unu de ani, Jordan era un 
antreprenor autoeducat prin experienţă. Îşi câştiga 
experienţa ajutându-i pe oamenii de afaceri să deschidă 
noi întreprinderi şi, în prima etapă, îi mai ajuta în 


domeniul managementului şi al contabilităţii. Era plătit cu 
o sumă fixă pentru eforturile sale, plus o primă şi un 
procent din profituri. Onestitatea sa era însoţită de 
capacitatea de a-şi depăşi competitorii. Deja câştiga pe 
lună mai mulţi bani decât câştigase tatăl său într-o viaţă. 

Ceilalţi aveau încredere în el, pentru că deţinea o 
candoare dezarmantă pe măsura evidentei sale inteligenţe 
şi experienţe. Se vedea că era un tânăr serios, cu o 
individualitate puternică. 

Putea să aibă orice femeie îşi dorea. Era înalt şi 
puternic, cu pieptul lat, membre lungi şi o privire 
scânteietoare, jucăuşă, în ochii negri. Şarmul lui natural şi 
spontaneitatea le transforma în victime de bunăvoie; iar 
mângâierile lui, la fel de inventive ca şi gândurile lui, le 
aducea în culmea pasiunii căreia i se abandonau. 

Lui Jordan îi făcea plăcere victoria uşoară. În afară 
de sentimentul puterii, îi lăsa şi senzaţia că îndrepta o 
veche nemulțumire. Toată tinereţea sa admirase de 
departe fetele din clasa de mijloc a oraşului, simțindu-se ca 
un vagabond. Uneori, ele şi prietenii lor râdeau de familia 
sa săracă şi de hainele ce-i erau trecute lui de fraţii mai 
mari. Ca băiat, fusese mic şi slăbuţ, ceea ce se adăugase la 
sărăcia sa pentru a-l face să se simtă nesigur de sine. 

Acum, îi venise lui apa la moară. Jordan dispunea de 
toate mijloacele necesare pentru a face din femeile 
frumoase obiectul lui de distracţie. Ceea ce nu reuşiseră 
aspectul şi farmecul său, rşuşiră succesul şi banii. Femeile 
capitulau în faţa sa şi încă într-un mod mult prea previzibil. 

În pofida satisfacţiei de ordin fizic, Jordan era 
oarecum dezamăgit să descopere că femeile erau atât de 
uşor impresionate de bani. Fetele pe care le admirase ca 
adolescent păreau să se mişte într-o lume cu mult 
superioară lumii sale, o lume care trăia conform unor legi 
misterioase şi magice, o lume a femeilor frumoase, fiecare 
dintre ele având parfumul ei anume. Işi imaginase că 
aceste creaturi preţuiau anumite lucruri, că ştiau ceva ce 


el, în sărăcia sa, nu va afla niciodată, A fost în acelaşi timp 
dezamăgitor dar şi convenabil să descopere, mai târziu, că 
banul era unica monedă reală în lumea aceea şi singura 
armă de care avea nevoie pentru ca femeile să devină ale 
sale. 

Astfel că Jordan trăia pentru munca sa. Rătăcitor, din 
propria sa decizie, ca şi din necesitate, nu voia să fie legat 
de nimeni şi de nimic. Avea interese de perspectivă şi nu 
pierdea prea mult timp într-un loc. Era destul de prudent 
cu legea ca să-şi ţină banii în conturile bancare ale unor 
firme şi să locuiască în apartamente aparţinând unor 
corporaţii, astfel că numele lui era folosit pe cât de rar 
posibil. 

În plus, de la distanţă, veghea asupra familiei sale. 

Fraţii săi nu mai lucrau la Lukas Tool Works. 
Conduceau o mică firmă de design interior, construind 
bucătării şi băi pentru cei care aveau casa lor. Se numea 
Prestige Contractors. Porniseră afacerea cu banii trimişi 
dn Jordan, la un an de la plecarea lui. Ryan, Clay şi Gerard 
făceau ei înşişi toată munca fizică, iar Louise era secretară 
şi contabilă. Era o firmă mică, prosperă, cu lucrări în patru 
mari zone, iar familia nu mai avea probleme financiare. 

Tata, desigur, rămânea țintuit la pat de accidentul 
său. Mama îşi petrecea mai mult timp citindu-i, ascultând 
radioul sau uitându-se la televizor alături de el, 
pregătindu-i masa şi ascultându-i plângerile, invaliditatea 
transformându-l într-un plângăreţ. 


Apoi, mai era Meg. 

De când plecase Jordan de acasă, Meg suferise două 
crize grave de inimă, amândouă cauzate de deteriorarea 
valvelor în timpui febrei reumatice suferite în copilărie. Al 
doilea atac o slăbise mult şi doctorii nu-i permiteau să 
desfăşoare niciun fel de activitate, 

Fusese nevoită să-şi întrerupă munca alături de fraţii 


şi sora ei, la Prestigo Contractors, şi-şi petrecea aproape 
tot timpul acasă. Avea grijă de tata, când mama se odihnea 
şi avea darul de a-i potoli accesele de proastă dispoiţie. 
Tata, la fel ca tot restul familiei, nu putea să-i apună nu lui 
Meg. 

Meg oferea familiei autoritatea psihologică care ar fi 
venit de In Jordan, dacă el ar fi rămas acasă. Forţa ei 
morală era pe atât de puternică, pe cât îi era trupul de 
bolnav. Mama obişnuia să spună că Meg avea „mai multă 
inimă decât noi toţi laolaltă”, folosind intenţionat un 
calambur pentru a face aluzie la suferinţa cardiacă a lui 
Meg. 

Meg potolea certurile din familie, rezolva dileme 
comportamentale şi, în general, dădea familiei sentimentul 
coeziunii şi al echilibrului care s-ar fi putut pierde complet 
după accidentul tatălui şi plecarea lui Jordan. 

Dar Meg nu-şi revenea deloc după al doilea atac. 
Trăia cu teroarea infecţiei care-i putea distruge inima şi, 
mai mult, avea dureri permanente. în fiecare zi avea 
nevoie de medicamente scumpe şi trebuia să-l viziteze pe 
cardiolog cam o dată la două săptămâni. Fusese mereu cea 
mai puţin rezistentă din familie, iar acum constituţia sa 
slabă începea să iasă în evidenţă. Tenul ei alb ca laptele, 
pistruiat, era acum palid, şi-şi pierduse aerul atât de 
proaspăt, care-l încânta pe Jordan, când erau copii. 

Spre neţărmurita sa amărăciune, Jordan nu fusese 
aproape când Meg suferise cele două atacuri. Trimisese 
bani de ambele dăţi, dar nu putuse să vină în vizită 
imediat. Era furios şi devorat de sentimentul de vinovăţie 
că nu fusese lângă Meg, când ea avusese nevoie de el. 
Jordan nu se înşela când îşi spunea că Meg avea nevoie de 
el mai mult decât de oricine altcineva; Meg era cea pe care 
o iubea cel mai mult din familie. 

După al doilea atac, veni la spital şi o găsi zăcând în 
pat, slăbită, cu febră. Se ridică să-l sărute de bun-venit şi-l 
asigură la nesfârşit că nu-i reproşa că fusese departe; 


faptul că acum se afla aici era tot ce-şi dorea. Ştia cât de 
greu muncea el pentru întreaga familie şi ştia că el trebuia 
să ţină în secret locul unde se află. 

— Dacă aş fi fost aici să te supraveghez, asta nu s-ar 
fi întâmplat, spuse el. 

— Prostii, Jordie, insistă ea. Sunt bine îngrijită. Şi 
nici nu sunt atât de bolnavă pe cât spune lumea. Tu vezi-ţi 
de treabă şi fereştete de necaz, toate vor fi în ordine. 

Meg refuză să i permită lui Jordan să se simtă 
vinovat. Cu toate acestea, se întrista când îl vedea şi el 
cunoştea cauza. 

Meg ţinea fotografia lui Jordan pe noptieră. Fusese 
făcută când el avea treisprezece ani şi reprezenta un tânăr 
aproape ascetic, delicat, cu părul negru, cârlionţat, şi cu 
ochi negri, pătrunzători. Lui Meg îi amintea de vremurile 
când Jordan fusese un băieţel sensibil, înclinat spre desen 
şi compuneri, un băieţel neînțeles de tatăl săi şi de fraţii 
care-l băteau, dar adorat de mama sa care, însă, nu putea 
pretinde că-l înţelege. 

De acest fraged Jordan, cu ochi plini de poezie şi 
visări, se simţea Meg strâns legată. Meg a fost cea care ia 
încurajat imaginaţia deosebită, ce făcea ca viziunea sa 
asupra oamenilor şi lucrurilor să fie neobişnuită. Şi tot 
Meg a fost cea care a suferit mai mult decât ceilalţi când el 
a plecat, abandonând toate astea pentru a doveni 
susținătorul familiei, un om de lume. 

Deşi Meg nu-i reproşa lui Jordan că făcuse ceea ce 
făcuse, părăsind familia, dorea ca el să rămână fidel 
băieţelului care fusese cândva, un - artist înnăscut a cărui 
imaginaţie era destinată unor idei originale, care nu aveau 
nimic comun cu familia şi prietenii săi. Şi cu cât Jordan se 
adâncea tot mai mult în munca sa, cu cât făcea mai mulţi 
bani, cu atât simţea Meg că el îi întorcea spatele acelui 
băieţel şi devenea un om care-i era străin destinului său 
profund. 

Niciodată nu-i spusese asta lui Jordan, în atâtea 


cuvinte. Dar el citea reproşul blând, iubitor, în ochii ei - 
ochii aceia verzi-albaştri, cu o strălucire fantomatică acum. 

În adâncul sufletului ei, Meg ştia că Jordan ţinea mult 
la siguranţa financiară, pe care o urmărea cu tenacitate. 
Accidentul tatălui său părea să-i fi rănit sufletul lui Jordan 
aproape mai mult decât rănise trupul tatălui său. Din ziua 
aceea, Jordan părea să încerce să subjuge lumea, poate 
chiar să se răzbune pe ea pentru indiferența şi cruzimea 
ei. Meg se temea că în cruciada sa pentru aşi apăra 
familia, Jordan se pierdea pe el însuşi. 

Jordan nu vedea astfel lucrurile. Simţea că se 
dedicase unei sarcini dificile şi că avea succes, prin muncă 
grea şi iniţiativă. Nu dorea să privească înapoi spre 
băieţelul care fusese, nici să i se amintească de visurile 
sale. Îşi spunea că banii pe care-i câştiga o ţineau practic 
pe Meg în viaţă. Nu idolatriza banii; erau doar un mijloc 
spre a-şi atinge scopul; scopul era să-şi protejeze familia. 

Când eforturile sale i-au adus bani şi situaţie şi multe 
femei frumoase, a simţit că era pe drumul bun. Căci 
acestea erau lucrurile pe care oamenii le preţuiau şi le 
râvneau, pentru care îşi puneau vieţile şi chiar sufletele în 
joc. Şi iată, îi fuseseră date când abia dacă ieşise din 
adolescenţă. 

Odată cu aceste gânduri  liniştitoare, Jordan 
abandonă problema „celuilalt” eu al său, cel ascuns sub 
pojghiţa activă a vieţii sale. Dar alături de Meg, acest eu 
era mereu prezent în ochii şi dragostea ei, asemeni unei 
oglinzi care-i arăta ce trebuia să fi devenit şi nu devenise. 

Pe Jordan îl stânjenea sentimentul că, într-un fel 
anume, Meg îl înţelegea mai bine decât se înţelegea ei 
însuşi. 

— Prea faci caz de mine, îi spunea el. Nu sunt o 
persoană deosebită, aşa cum crezi tu. Câştig o pâine ca să- 
mi susţin familia. Lasă-mă să fiu doar atât. Tu eşti 
vizionara familiei, Meg. 

Ea clătina din cap cu o privire tristă. Meg părea să fie 


vestala flăcării ce ardea întru vocaţia sa nemărturisită, 
chemarea la care renunţase când a plecat în lume. 

Copil fiind, i se spusese povestea biblică a lui Lazăr, 
despre boala şi moartea lui şi despre învierea lui de către 
lisus, după ce zăcuse patru zile în mormânt. Legenda îi 
dăruise lui Jordan un sentiment ocult al scopului său în 
viaţă, un scop pe care probabil nu trebuia să-l cunoască, 
dar care avea să i se reveleze într-o bună zi, aşa cum lisus 
îi dezvăluise biblicului Lazăr soarta sa. 

Pe când era un băieţel, îşi făcuse curaj şi mărturisise 
lui Meg aceste sentimente. Ea fusese complet de acord cu 
el şi-l încurajase să se considere un bărbat predestinat. 

— Vei fi cineva, spusese ea, privindu-l adânc în ochi. 
Ştiu eu. Astăzi nu-l putem vedea pe acel cineva, pentru că 
se află în viitor. Dar trebuie să te lupţi pentru el, Jordie, să 
nu încetezi niciodată să-l cauţi. 

Asta se întâmplase demult. Acum, Jordan avea 
convingerea că scopul său în viaţă îi fusese dezvăluit prin 
munca sa şi prin obligaţia de a-şi proteja familia. Trăia în 
prezent şi se gândea la trecut la fel de puţin cum se 
gândea la viitor. 

Dar, uneori, vechiul presentiment al unei misiuni 
proprii revenea. Târziu, noaptea, când oboseala şi visele îi 
îndepărtau grijile privind avantajele concrete, stătea întins 
în pat - uneori alături de o femeie - şi simţea cum vechile 
vise reveneau, misterioase şi pline de promisiuni. 

Aceste visuri îşi avuseseră rolul lor în idealizarea 
adoloscentină a fetelor. lar acum îşi aveau rolul lor în 
dezamăgirea sa privind femeile pe care le cunoştea, cu 
care făcea dragoste. Căci îşi păstrase acea capacitate de a 
visa la mai mult, de a spera şi a căuta ceva care să nu 
poată fi măsurat în dolari sau în putere. 

Aceste gânduri îl tulburau însă pe Jordan Lazarus 
doar câteva clipe trecătoare, dansându-i în minte ca nişte 
himere înainte de a lăsa locul somnului. Pe urmă, somnul 
coda locul imperativelor zilei, zi în care se redescoperea 


prin acţiune şi iniţiativă. 

Astfel că-l uita pe Jordan cel din oglindă, pe Jordan 
din tinereţe, pe Jordan pe care-l văzuse oglindit în ochii Iul 
Meg şi de care Meg încă se mai agăța, cu speranţele ei, cu 
neclintita-i încredere în el. 


Şi astfel, existenţa lui Jordan Lazarus, antreprenorul 
de douăzeci şi patru de ani, rămânea într-un echilbru 
fragil. Jordan trăia ca să muncească şi încerca să nu 
privească dincolo de munca sa. Îşi atinsese scopul de a-şi 
întreţine familia şi-şi dădea toată silinţa să dea uitării 
scopul său intim de a se cunoaşte pe sine. 

Financiar, o ducea bine, dar nu visa la glorie sau la 
mari bogății. Era mulţumit să continue să trăiască şi să 
muncească aşa cum o făcea de opt ani încoace. Trăia în 
prezent, absorbit de responsabilităţile imediate. 

Continua aventurile amoroase, deşi era tot mai 
plictisit de victoriile carnale. Femeile îi satisfăceau 
senzualitatea de suprafaţă, dar ele, ca fiinţe omeneşti, nu 
însemnau nimic pentru el. 

Jordan era un bărbat prea ocupat pentru a-şi irosi 
timpul regretând această carenţă din viaţa sa intimă. 
Ajunsese să ceară foarte puţin de la sexul opus. 

Nu-i trecuse prin cap că poate încă nu întâlnise o 
femeie cu adevărat rafinată, o femeie la fel de complexă ca 
el însuşi. 


5 


Se numea Rebecca. 

L-a întâlnit pe Jordan la o petrecere în Philadephia şi 
i-a fost prezentată drept doamna Jarman. Nu făcea niciun 
secret din faptul că era măritată. Soţul ei era un om de 
afaceri şi un investitor cunoscut, pe nume Burke Jarman, 
nume de care Jordan mai auzise în călătoriile sale. 


Nu făcu un secret nici din dorinţa ei de a se culca cu 
Jordan. 

Era o femeie foarte subţire, până în treizeci de ani, 
cu mers de felină, o piele bronzată, netedă, având cei mai 
negri ochi pe care-i văzuse Jordan vreodată. Cu valul de 
plete negre, cu degetele ei lungi şi modul subtil în care 
vârful limbii se ivea pentru a umezi buzele din când în 
când, avea un aer de senzualitate primitivă, neobişnuit de 
ispititor. 

În ciuda stăpânirii sale, stând de vorbă cu ea, Jordan 
se simţi răscolit. Reuşiră să se piardă de restul oaspeţilor 
şi să bea ceva în linişte, singuri. Când se aşeză, gamba ei 
prelungă, bronzată, se ivi din tăietura rochiei de seară. Il 
studia, cu pantoful cu toc înalt legănându-se pe piciorul 
frumos format. 

— Nu ştiam că bărbaţii atât de tineri ca tine ajung 
atât de departe, spuse ea. Înţeleg că ai avut o contribuţie 
importantă la nişte mari succese. 

Jordan replică modest. Abia dacă auzea ce spunea. 
Secundă de secundă, se cufunda tot mai adânc în vraja 
senzuală a Rebeccăi Jarman. Era atât de flexibilă, atât de 
suavă şi atât de evident interesată numai de un singur 
lucru. Era fascinat de propriul său tumult şi de măiestria ei 
în a i-l provoca. 

Ea nu-şi pierdu timpul cu discuţii. Înainte de a se 
face unsprezece, îi aruncă lui Jordan o privire de jos în sus 
şi murmură: 

— Trebuie să plec. 

— Te pot lăsa în drum cu maşina? întrebă el. 

— Ar fi amabil din partea ta. 

O privi cum îşi ia rămas bun de la gazdă, un cunoscut 
membru al Camerei de comerţ din Philadelphia. Dădu 
mâna cu câţiva oaspeţi, apoi i se alătură lui Jordan în hol. 
Ţinându-i haina, îi observă spatele suplu, dezvăluit de 
rochia fără spate. 


— Încotro? întrebă el când se aflau în maşină. 
Il privi îndelung. 
— Are importanţă? întrebă ea. 


Jordan o duse la hotelul său. În lumina slabă, 
portocalie, aruncată de lampa de pe noptieră, îi zări trupul 
ieşind la iveală din haină. Părul îi era puţin ciufulit de briză 
şi simţi aerul rece al străzii venind dinspre ea, un suflu 
înviorător, delicat, ce se evapora instantaneu de pe pielea 
fierbinte. 

— Ai un loc drăguţ, spuse ea cu un zâmbet ironic, 
privindu-l cum îi atârna haina în dulapul din perete. 

O luă în braţe. Păru să se topească în el. Trupulei 
localiza sursele dorinţei trezite în acea seară, mai 
devreme. Coapsele lipite de ale lui, sânii tari, mici, striviţi 
de pieptul său, mâinile care coborau pe torace erau tot 
atâtea provocări, acompaniate de limba care alunecă, 
exploratoare, în gura lui. 

Jordan nu fusese niciodată atât de excitat de o 
femeie. Deşi se stăpânea, mâinile îi tremurau când îi căută 
fermoarul să-i desfacă rochia. 

— Lasă-mă pe mine, spuse ea. 

Dar, în loc să se dezbrace, ea începu să-l dezbrace pe 
Jordan. Sărutându-l tot timpul, îi deznodă cravata şi-i 
găsea cu degete sigure nasturii cămăşii. Mâinile ei se 
delectară cu pieptul lui şi coborâră spre curea. Aceasta se 
desfăcu ca prin minune şi ea îi dădu jos pantalonii. 

Se întărise şi zâmbi când văzu sexul presând pânza 
albă. Trase de banda de elastic şi văzu penisul întărit 
evadând spre libertate. 

Îi scoase şortul, îngenunche şi-l luă în gură, 
rămânând îmbrăcată. Ochii lui Jordan se închiseră. Îşi 
îngropă mâinile în părul ei şi-i simţi în nări parfumul 
profund, în timp ce limba măiastră îşi vedea cu repeziciune 
de treabă peste şi sub penisul lui. 


— Mmnm, şopti ea, ţinând între mâini partea tare. Eşti 
băiat mare. 

Îl supse blând până când începu să tremure. Apoi îl 
ajută să iasă din pantalonii în care se încurca şi-l împinse 
pe pat. Încă îmbrăcată în rochia de seară mulată pe corp, 
se apleca peste el, sorbindu-l mai puternic şi mai profund, 
în timp ce mâinile ei îi atingeau toate părţile trupului. 

În câteva clipe, Jordan era primejdios de aproape de 
orgasm. Se dezlipi de ea cu greutate şi o privi cum se lasă 
pe spate în pat. Buzele îi erau umede de pasiunea lor. 
Părea satisfăcută, ca o pisică neagră şi nesătulă. Îi zâmbi. 

— Cred că e timpul să facem dragoste, iubitule, zise 
ea. 

O ajută să se dezbrace. Nu purta lenjerie. Un trup 
prelung, neted, bronzat, aproape măsliniu, expus ochilor 
săi. Sânii erau fermi, cu sfârcuri tari, în aşteptare. 
Pântecele îi era plat, ca al unei fete. Avea picioare lungi şi 
bine formate, deschise deja pentru a-l chema mai aproape. 

Acum era rândul lui Jordan să-i guste trupul. Era o 
experienţă uluitoare. Părea alcătuită dintr-o mulţime de 
parfumuri diferite, fiecare dintre ele fiind un afrodisiac. Se 
mişca cu agilitate de felină pentru a-i oferi întâi sfârcurile, 
apoi buzele, apoi vârfurile degetelor, apoi din nou sânii. Şi 
când îi sărută, în sfârşit, feminitatea, caldă şi parfumată, 
simţi din nou că-şi pierde controlul. 

Îl întoarse pe spate şi se urcă deasupra lui. Un deget 
al ei îi călăuzi înlăuntrul ei şi începu să se mişte, gemând 
de plăcere şi suspinând în timp ce cerea mai mult, tot mai 
mult. Avea o graţie de reptilă, pe cât de sinistră, pe atât de 
delicioasă. Simţi primele semne ale extazului, o văzu 
zâmbind şi-i simţi pântecele mişcându-se mai repede, în 
vârtejuri măiestre. 

Nu mai putea rezista. Pelvisul îi zvâcni înainte şi se 
revărsă în ea într-o explozie de dorinţă. Ea îşi lăsă capul pe 
spate, cu ochii pe jumătate închişi. Sânii se proiectau în 
afară, tremurând. Îi strângea pieptul între genunchi şi 


ajunse odată cu el la orgasm, cu un geamăt misterios, 
înăbuşit. 

Au rămas aşa un timp, femeia aplecată asupra lui, cu 
spatele arcuit, în timp ce el continua să pulseze în adâncul 
ei. Işi dădu seama că fiecare gest, fiecare zâmbet de la 
petrecere fuseseră preludiul acestui moment. 

Când, în sfârşit, începu să se desprindă de ea, se 
simţi nevoit s-o complimenteze. 

— Mulţumesc, spuse el. Eşti minunată. 

Acel ceva inocent din cuvintele lui o făcură să 
zâmbească. 

— Încă nu-mi mulţumi, spuse ea. Abia am început. 

Au făcut dragoste toată noaptea şi aproape toată 
săptămâna care a urmat. Soţul ei era plecat din oraş şi 
Jordan îşi făcea timp s-o întâlnească de câte ori era ea 
dinpusă. Se întâlneau la hotel la el, pentru că, spunea ea, 
acasă nu erau în siguranţă. Soţul ei era un tip gelos, mai 
adăugă ea, cu o privire dispreţuitoare. 

Îi arătă lui Jordan lucruri care nici nu-i trecuseră prin 
cap că ar fi fost posibile în dragoste. Originalitatea ei ca 
amantă nu se limita doar la varietăţi ale poziţiilor, deşi era 
expertă şi aici, ca oricare altă femeie pe care o întâlnise. 
Nu era nici bunăvoința ei de a-l lăsa să cerceteze şi să o 
pătrundă în locuri interzise, deşi şi la acest capitol era 
îndrăzneață. 

Era amestecul neobişnuit de emoție şi senzualitate cu 
care era presărată fiecare mângâiere, fiecare contact al 
trupului ei cu al lui. Sărutările ei erau pline de înţelesuri, 
unice. Degetele ei păreau a spune sute de cuvinte în timp 
ce frământau trupul lui Jordan, când languroase, când 
alunecoase şi dominatoare. Chiar şi umbrele încăperii, 
poziţia pernelor, deveneau complice cu ea în a-i oferi 
plăcerea. 

Modul ei de a face dragoste era mai puţin o simfonie 
şi mai degrabă o junglă, ale cărei cărări duceau spre ceva 


întunecat, primejdios şi continuu surprinzător. 

În timp ce făcea dragoste, şoptea cuvinte afectuoase 
uneori, inocente şi blânde, alteori de o perversitate de 
nespus. 

Îl înnebunea cu buzele ei moi, cu pielea bronzată, 
parfumată, cu membrele ei suple, lungi, ce se încolăceau 
şerpeşte în jurul lui Jordan, necăjindu-l cu mângâieri 
graţioase până când, inevitabil, o pătrundea, dăruind, 
poate mai mult decât intenţiona, simţind-o lund cu plăcere 
şi plătind seducţia cu seducţie, până când trupul lui 
fremăta de dorinţă. 

La capătul celor două săptămâni, Jordan era obsedat 
de Rebecca Jarman. Nu se mai sătura de ea. Îşi schimbă 
planificările, anulă două călătorii în Midwest şi-şi scurtă o 
şedere importantă în Boston ca să fie lângă ea. Ea era 
aproape oricând disponibilă pentru el, schimbându-şi 
propriul ei program dacă era nevoie, ori de câte ori o suna 
el. Când o întrebă de soţul ei cel gelos, ea răspunse cu o 
ridicare din umeri, spunând că-şi cunoaşte soţul ca pe o 
carte, că oricum era ocupat şi că-l putea păcăli. 

Dar îl preveni pe Jordan să se ţină deoparte de Burke 
Jarman. 

— E rău, spuse ea. Rău cu mine, rău cu oricine are 
de-a face cu el. 

— De ce te-ai căsătorit cu el? întrebă Jordan. 

Îi zâmbi ambiguu, un amestec de dispreţ faţă de soţ 
şi ceva semănând a teamă. 

— O greşeală, spuse ea. O eroare comisă în tinereţe. 
Să nu mai vorbim de asta. 

Jordan aprobă din cap. Dar ea îşi dădu seama că-l 
intrigase. 

— Promite-mi un lucru, acum, îi ceru ea. Să nu faci 
niciodată afaceri cu el. Dacă poate, te ruinează. Este 
singurul mod în care ştie să facă afaceri. Promiţi? 

Jordan fu de acord cu o ridicare a umărului. Nu avea 


nicio intenţie să facă afaceri cu Burke Jarman. Şi, într- 
adevăr, nu-i mai acordă soţului niciun alt gând. Trăia 
numai pentru Rebecca, pentru întâlnirea următoare, când 
apărea în uşă, pentru a-i adresa mai întâi acel zâmbet 
misterios, caracteristic, şi a-şi lăsa hainele să alunece pe 
podea, înainte de a veni in pat. 

Pentru prima oară în viaţă, Jordan Lazarus întâlnise o 
femeie a cărei artă se potrivea cu inteligenţa sa ascuţită. 
Rebecca Jarman rămânea pentru el un mister, iar farmecul 
ei crescu. Nu se întreba ce se petrecea sub acel exterior 
senzual al fiinţei ei. Nu-şi punea întrebări despre trecutul 
ei, îşi uită şi propriul său trecut. Trăia pentru extazul pur 
de a fi cu ea. 

Era conştient de primejdia de a cădea astfel în plasa 
unei femei. Dar asta nu făcea decât să se adauge delirului. 

Jordan era prins într-o plasă şi nu simţea nicio 
dorinţă de a scăpa. Şi de ce ar fi încercat de fapt? Avea 
doar o relaţie amoroasă cu o femeie experimentată. Nu 
avea nicio obligaţie. 


Apoi, într-o bună zi, viaţa personală a Rebeccăi veni 
în contact cu Jordan, lăsându-şi urmele pe trupul pe care 
ajunsese să-l cunoască şi să-l iubească atât de bine. 

Se întâlniră la el la hotel. Părea înfrântă. Când îi 
scoale rochia, înţelese de ce. Pe coapse şi pe şolduri, ca şi 
pe torace, se întindeau urme de un albastru-vineţiu. Când 
o privi în ochi, citi în ei durerea. 

— Ce ţi s-a-ntâmplat? o întrebă, atingând delicat 
urmele urâte. 

— Burke, răspunse ea. 

Urmă o pauză. 

— Nu e prima oară, adăugă ea. 

Mai mult n-a vrut să spună. Deşi Jordan ezită, ea 
insistă să facă dragoste. De data aceasta, ea fu mai 
candidă. Dar el se gândea la bărbatul brutal care-i făcuse 


asta Rebeccăi şi, în adâncul minţii sale, începu să se adune 
o mânie întunecată. Pentru prima oară se gândi că acel 
bărbat o atingea pe Rebecca, că era intim, cu ea, că 
dispunea de ea. Gândul îi trezi gelozia. 

Urmele albastre-vineţii dispărură şi torida relaţie 
fizică a lui Jordan cu Rebecca Jarman continua. Dar nu mni 
era aceeaşi. După ce-i atinsese trupul, lovit, dureros, 
Jordan o preţuia mai mult. Şi, treptat, îi dărui mai mult din 
sine, distanţa dintre ei - parte integrantă a relaţiei lor 
micşorându-se. 

La câteva săptămâni după episodul cu bătaia, pe 
trupul Rebeccăi apăru o altă serie de vânătăi. Din nou erau 
acolo unde nu puteau fi văzute - pe stomac, pe şolduri, pe 
torace. 

— Îi place să mă arate partenerilor de afaceri, spuse 
Rebecca cu amărăciune. Nu mă loveşte niciodată acolo 
unde se vede. 

Gelozia lui Jordan deveni acum de-a dreptul 
furibundă. 

— De ce nu-l părăseşti? întrebă el. 

Ea dădu din cap. 

— Nu pot, spuse. - Oricum, nu acum. Nu-mi cere să-ţi 
explic, ţine-mă în braţe, atât. 

Jordan făcu ce i se ceru. 'Ţinând-o în braţe, i se făcu 
milă de ea. În acelaşi timp, în suflet i se născu dorinţa de a- 
i face rău lui Burke Jarman, de a-l răni într-un fel. 

Cele două sentimente erau inseparabile. Şi cu cât o 
vedea mai des pe Rebecca, cu atât fiecare dintre cele două 
sentimente devenea tot mai puternic. 


O lună mai târziu, se ivi ocazia. 


Rebecca se întâlni cu Jordan la hotel. De data asta, 
vânătăile erau şi mai urâte. Coapsele, coastele, chiar şi 
oasele de la gât, erau negre şi vinete. 

Fălcile lui Jordan se încleştară de furie. 


— Nu-i mai las să-ţi facă aşa ceva, spuse el. Lasă-mă 
să mă ocup de el cum ştiu eu. 

Jordan nu-şi mai putea stăpâni furia. Voia s-o răzbune 
pe Rebecca voia să i-o ia soţului ei. 

Rebecca rămase nemişcată. În ochi i se citea teama. 

— Nu, se opuse ea. Mi-ai promis că nu te apropii de 
el niciodată. Dacă-ţi încalci promisiunea, nu ne mai vedem. 
Asta este regula. 

Jordan clătină din cap. 

— Nu chiar, spuse. Ţi-am promis să nu fac afaceri cu 
el, nu să mă ţin complet departe de el. 

Rebecca rămase dusă pe gânduri. Un timp, păru să 
fie foarte departe. 

— Mi-ai dat o idee, vorbi ea. Poate că modul de a-l 
trata pe Burke este, la urma urmei, să faci afaceri cu el. Îşi 
îngustă ochii. Dar fără ca el să ştie, mai adăugă ea. 

Jordan îşi înaltă sprâncenele. 

— Adică? 

Se întoarse pe o parte, spre el. Trupul ei frumos se 
încolăci pe canapea, cu o şerpuire care nu-l lăsa niciodată 
indiferent. 

— Burke face o afacere cu nişte amici de-ai lui din 
Wall Street, începu ea. E vorba de acţiuni. O afacere foarte 
perfidă. Vor să determine preţul acţiunilor unei Companii 
metalurgice din Chicago să coboare, astfel încât să poată 
obţine două locuri în consiliul de administraţie. În mod 
normal, Burke n-ar încerca să facă un lucru atât de 
primejdios. E foarte conservator. Dar unul dintre vechii lui 
colegi de facultate este deja membru al consiliului şi-l 
ajută să însceneze afacerea. Firma se numeşte Michigan 
Metals. Este o companie solidă, dar are necazuri de vreo 
doi ani încoace, din cauza compoziţiei dure şi a unor 
investiţii nechibzuite ale consiliului. Aşa a început totul. 

Jordan o privi în ochi. 

— Cum ai aflat? o întrebă el. 


— L-am auzit pe Burke vorbind cu unul dintre amicii 
lui la telefon, luna trecută, răspunse ea. De atunci, am avut 
grijă să trag cu urechea de câte ori am putut. La început 
nu eram sigură că înţeleg ce plănuiesc. Dar săptămâna 
trecută, Burke a vorbit la telefon o groază de timp cu 
amicul din consiliul de administraţie al lui Michigan 
Metals. Mî-am dat seama care era miza. Burke investeşte 
în afacere un milion de dolari, banii lui. N-ar risca el o 
astfel de sumă, dacă n-ar fi un lucru sigur. 

Jordan era impresionat. Un milion de dolari era, într- 
adevăr, un risc prea mare. 

— Care este rolul meu? întrebă el. 

— Timp de aproximativ patruzeci şi opt de ore, spuse 
ea, acţiunile Michigan Metals vor scădea la minimum, să 
spunem, cinci dolari pe acţiune, în loc de patruzeci. După 
aceea, stocul va urca, pentru că Burke şi prietenii lui vor 
anunţa o reorganizare majoră şi o recumpărare a stocului 
de acţiuni, imediat ce ajung ei în consiliu. Dacă vei 
cumpăra în următoarele patruzeci şi opt de ore, obţii opt 
dolari la fiecare dolar investit. Şi când se termină totul, vei 
deveni acţionarul majoritar al uneia dintre cele mai 
puternice companii metalurgice din Midwest. 

Jordan părea sceptic. 

— Există legi contra unei astfel de manipulări a 
stocurilor de acţiuni, comentă el. Poţi intra la închisoare 
dacă eşti prins. 

— Tu nu, replică ea. Tu nu eşti amestecat în afacere. 
Nimeni nu poate să facă legătura între tine şi Burke sau 
prietenii lui. Tu nu eşti implicat în conspirație. Pur şi 
simplu, investeşti într-un stoc de acţiuni care este la 
strâmtoare, la momentul potrivit. Înţelegi, nu rişti nimic. 

Jordan medita la adevărul cuvintelor ei. 

— Când urmează să aibă loc toate astea? se interesă 
el. 

— De luni într-o săptămână, răspunse ea. Burke şi 


prietenii lui vor exercita presiuni puternice la sfârşitul 
săptămânii viitoare, iar luni dimineaţă, la prima oră, vor 
scădea stocul la minimum. Asta-i momentul. 

Jordan continua să se arate sceptic. 

— Niciodată nu mi-a plăcut să joc la bursă, spuse ei. 
Riscul e prea mare. Ceva poate să nu meargă, chiar şi într- 
o afacere ca asta. 

Ea scutură din cap. 

— Burke nu riscă niciodată. Nu s-ar băga în asta, 
dacă el şi prietenii lui nu s-ar fi ocupat de toate detaliile. 
Cu puteri unite şi bani, nu pot da greş. Ei, nu ti-ar plăcea 
să te îmbogăţeşti de pe urma lui? Fără să trebuiască să 
munceşti pentru banii pe care-i iei? 

Ochii ei deveniră transparenţi, senzuali. 

— N-ai vrea să faci un milion de dolari pe spinarea 
soţului meu? întrebă ea, 

Jordan înţelegea acum ce-i oferea ea. Răzbunare 
împotriva soţului ei şi un mod de a-l pedepsi indirect 
pentru ceea ce-i făcuse. Voia să facă din Burke Jarman un 
încornorat financiar, aşa cum era deja, matrimonial. Jordan 
nu trebuia să lucreze direct cu Burke. O să facă însă avere 
de pe urma lui, fără ca Burke să ştie, 

— Nu trebuie decât să investeşti o sumă apreciabilă - 
să zicem două sute de mii - luni, dis-de-dimineaţa, spuse 
ea, şi vei deveni milionar până la sfârşitul săptămânii. 

Jordan rămase pe gânduri. Avea ce face cu un milion 
de dolari, îi va permite să-şi finalizeze nişte planuri 
ambiţioase, care necesitau o anume sumă care îi lipsea în 
momentul de faţă. Erau o groază de bani în schimbul unui 
efort şi al unor riscuri minime. Era greu să rezişti unei 
asemenea tentaţii. 

Rebecca Jarman alunecă în braţele lui şi-i vâri adânc 
o limbă nesăţioasă în gură. Sexul lui se întări instantaneu 
la atingerea ei. 

— N-ai vrea? întrebă ea. 


Îşi întinse trupul peste el. O mână fină îşi făcu drum 
printre picioarele lui. În gât i se auzi geamătul anticipării. 

— O ai pe nevasta lui, spuse ea. Ia-i şi banii. 

Jordan inspira precipitat. Era o propunere 
seducătoare. 

— Hai, îl îndemnă ea, începând să se mişte deasupra 
lui. Spune c-o faci. Pentru mine. 

Jordan oftă prelung. Ce însemnau două sute de mii de 
dolari, la urma urmei, în comparaţie cu sentimentul 
trupului acestei femei alături de al lui? Cu adevărat, riscul 
intensifica plăcerea pe care o simţea în acest moment. 

— Bine, consimţi el. 

— Mmm. Începu să se mişte mai repede, excitată de 
planul lor. Chiloţii erau deja îndepărtați şi îi ghidă degetul 
spre miezul alunecos. Aşa... 

Îi desfăcu fermoarul şi-l luă în stăpânire. Era 
fierbinte şi pregătit să facă dragoste. Sexul tare din 
mâinile ei nu lăsa nicio îndoială. 

Într-o clipă, îi arătă drumul înăuntrul ei. Primele lui 
volte erau atât de intense, încât se temu că el îşi va risipi 
plăcerea înainte ca şi ea să fie pregătită pentru el. 

Îl privi. Avea ochii închişi. Putea să vadă vraja cu 
care îl învăluise pe Jordan. 

Abia atunci simţi cu adevărat bagheta magică din 
pântecele ei şi începu să savureze momentul. 


Povestea pe care Rebecca i-o depănase lui Jordan 
despre Michigan Metals era o minciună. În realitate, Burke 
Jarman şi prietenii lui nu forţau stocul lui Michigan Metals 
pentru a ocupa locuri în consiliul de administraţie. Ţinta 
lor era să falimenteze compania şi să-i cumpere scheletul 
pe doi bani, ştergând, în acelaşi timp, orice datorie a 
companiei. Cu ajutorul unor prieteni influenţi, aveau să 
construiască o nouă companie po ruinele lui Michigan 
Metals, o companie al cărei consiliu de administraţie avea 


să fie format în întregime din asociaţii lor. 

Cei două sute de mii de dolari ai lui Jbrdan Lazarus 
urmau să fie pierduţi la numai câteva ore după ce-i 
investea. Burke Jarman îl folosea pe Jordan ca pe o simplă 
sursă de bani uşor accesibili, pentru a cumpăra acţiuni 
fără valoare şi a ajuta la falimentarea companiei. 

Rolul Rebeccăi fusese de a-l atrage pe Jordan. Odată 
afacerea încheiată, Rebecca urma să-l ameţească pe 
Jordan cu o pseudo-explicaţie despre o scăpare a planului, 
o garanţie neaşteptată oferită în sprijinul companiei de 
către acţionarii majoritari. Va pretinde că falimentul a 
intervenit ca o surpriză totală pentru soţul ei şi ceilalţi, şi 
că i-a lovit tot atât de rău ca şi pe Jordan. 

Rebecca era sigură că Jordan, erotic prostit de ea, va 
da crezare poveştii. Privirea flămândă din ochii lui Jordan 
nu-i lăsase niciun dubiu că-l adusese exact unde dorise. Un 
tânăr de douăzeci şi patru de ani, exagerat de încrezător, 
nu putea s-o egaleze pe ea în sofisticare şi artificiu. 
Seducerea lui fusese o operă dc artă. Câteva lovituri 
provocate de ea însăşi - ştia că se învineţeşte uşor - 
fuseseră tot ce era nevoie pentru a-l convinge pe Jordan că 
era victima unui soţ brutal. Măiestria ei ca amantă şi ca 
mincinoasă făcuse restul. 


Din nefericire pentru Burke Jarman şi soţia lui, 
lucrurile nu au ieşit cum le plănuiseră ei. 

Luni dimineaţa, tocmai când o vânzare înfrigurată 
coborâse preţul acţiunilor Michigan Metals la o nouă limită 
inferioară de 3,60 dolari pe acţiune, SEC îngheţă pe 
neaşteptate orice tranzacţie cu stocul de acţiuni vizat şi 
începu să cerceteze activitatea suspectă ce se ascundea în 
spatele acestei scăderi bruşte a preţului. 

Investigatorii comisiei au fost ori foarte isteţi ori au 
deţinut informații confidenţiale care i-au ghidat în 
cercetăriie lor, în patruzeci şi opt de ore de la începerea 
anchetei, şapte dintre investitorii majoritari ai lui 


Michigan Metals au fost acuzaţi de manipulare ilegală a 
acţiunilor şi de fraudă. Printre ei se afla şi Burke Jarman. 
Mulțumită investigaţiei prompte şi adunării extraordinare 
a acţionarilor săi, Michigan Metals a fost salvată de 
faliment. De fapt, în următoarele două săptămâni, destinul 
companiei a avut o curbă puternic ascendentă. Înainte ca 
Burko Jarman şi acoliţii săi să fi fost verificaţi, acţiunule 
Michigan Metals au crescut de la 3,60 dolari la 30 de 
dolari pe unitate. Graţie unor investiţii bine chibzuite 
făcute de consiliul de administraţie, până la începutul verii 
preţul a urcat la 44,50 dolari; în septembrie, ajunsese la 
66.50 dolari per acţiune. 

Burko Jarman a pledat nolo contendere faţă de 
acuzaţiile aduse şi a petrecut un an într-o închisoare 
federală. Nici nu ajunsese să fie pus sub acuzaţie când s-a 
emis ordinal să fie căutat omul care denunţase Consiliul 
despre planurile sale secrete. 

Căutarea a scos la iveală faptul că Jordan Lazarus nu 
avusese niciun amestec în trădare. 

Mai întâi Lazarus nu aflase niciodată planul real 
ascuns în spatele farmecelor Rebeccăi. Dar şi mai 
important, după cum dovedi cercetarea amănunţită a 
inspectorilor companiei, Lazarus nu investise niciun ban în 
Michigan Metals sau pontru că nu reuşise să-şi transfere 
banii sau pentru că nu reuşise să adune banii pe care-l 
promisese Rebeccăi că-i va strânge pentru afacerea aceea. 

Jordan Lazarus era doar un peşte mic care scăpase. 
Poate că, într-adevăr, fusese o ţintă prea mică, cu care 
Rebecca îşi pierduse timpul. Aceasta fusese greşeale ei şi a 
lui Burko. 

Burko Jarman ajunse la concluzia că niciodată nu va 
afla cum a supravieţuit Michigan Metals. Nu putea face 
altceva decât să-şi ispăşească pedeapsa în închisoare, 
după aceea, să revină la fosta lui viaţă. 

Apoi se produse neprevăzutul. 


La două luni după ce Burke Jarman intră în 
închisoare, suma de două sute cincizeci de mii dolari a fost 
depusă în contul de economii al Rebeccăi. Burke Jarman 
află despre asta de la un funcţionar superior al băncii, 
care, în schimbul unoi recompense, îl ţinea la curent cu 
schimbările bruşte apărute în contul soţiei sale. 

Burke Jarman îşi trimise doi dintre cei mai 
credincioşi gealaţi pentru a da de Rebecca şi a obţine o 
explicaţie de la ea. Celor doi li se spuse să scoată adevărul 
de la Rebecca, chiar şi prin tortură, la nevoie. 

Când cei doi au ajuns la locuinţa familiei Jarman din 
Phyladephia, Rebecca dispăruse. La fel, rochiile şi 
bijuteriile ei, ca şi cei două sute cincizeci de mii de dolari 
din contul personal. 

De atunci, Rebecca Jarman n-a mai fost văzută în 
Statele Unite. Nici nu mai era cunoscută sub acest nume. 
Îşi luă o nouă identitate şi dispăru, pur şi simplu. Cel puţin 
aşa a crezut Burke Jarman, care nu a încetat niciodată s-o 
caute. 


Cât despre Jordan Lazarus, acesta petrecu câteva 
luni  mulţumitoare urmărind cum creştea valoarea 
acţiunilor Michigan Metals şi numărându-şi banii câştigaţi. 

Pentru că Jordan investise în Michigan Metals. 

Pricepând ce se ascundea în spatele seducătoarei 
Rebecca, Jordan studiase afacerile mai vechi ale soţului ei 
şi pe asociaţii lui curenţi. Jarman mai adusese la faliment 
şi alte companii. Jordan era convins că şi cu Michigan 
Metals avea să se întâmple la fel. 

Fără ştirea Rebeccăi şi a soţului ei, Jordan a fost cel 
care - printr-o anonimă - i-a informat pe conducătorii lui 
Michigan Metals că un grup de investitori încearcă să ducă 
compania la faliment. Ştirea a ajuns la SEC aproape 
imediat. 

După ce anunţase compania aflată în primejdie 


asupra celor ce i se pregăteau, Jordan cumpărase acţiuni 
la Michigan Metals în valoare de cinci sute de mii de dolari 
- toţi banii de care dispunea şi tot ce mai putuse lua cu 
împrumut - la preţul de 3,60 dolari pe acţiune. Compania a 
supravieţuit, iar acţiunile lui Jordan au tot urcat. Acum, la 
preţul de 72,15 dolari pe acţiune, investiţia lui valora zece 
milioane de dolari. 

Burke Jarman n-a aflat niciodată de banii pe care 
Jordan îi avea băgaţi în Michigan Metals, pentru că Jordan 
nu-i investise personal. Investiţia a fost făcută de un 
prieten de încredere care-i era îndatorat lui Jordan. Nici 
măcar acum numele lui Jordan nu apărea nicăieri pe lista 
ce cuprindea numele acţionarilor lui Michigan Metals. 

Acei două sute cincizeci de mii de dolari care au 
apărut pe neaşteptate în contul bancar al Rebeccăi Jarman 
proveneau chiar de la Jordan Lazarus. Faptul că cecul era 
emis de bancă, semnat de un donator anonim, nu a 
protejat-o pe Rebecca de privirea suspicioasă a soţului ei. 
Numai faptul că primise atât de mulţi bani îl convinsese că 
ea era trădătoarea. Dispariţia ei bruscă îi adânci 
convingerea. 

Cât despre Rebecca, era prea ocupată să-şi salveze 
viaţa ca să se mai întrebe de unde venise misterioasa sumă 
de două sute cincizeci de mii de dolari. Abia şase luni mai 
târziu, aflată în siguranţă într-un mic orăşel pe coastele 
Peru-ului, îşi dădu seama de ironia fină a sumei ce 
reprezenta cadoul anonim - cei două sute de mii de dolari 
pe care-i pretinsese iniţial, plus un mic premiu - şi hotări 
că donatorul putea să fi fost Jordan. Îi închină în tăcere un 
pahar de piña colada şi recunoscu că el o învățase ceva 
despre sex ca şi despre viaţă. 

Jordan îi depăşise în isteţime pe soţii Jarman, ba le 
mai plătise şi ceva pe deasupra. 

Afacerea Michigan Metals îl transformă pe Jordan 
Lazarus dintr-un mic om de afaceri de succes într-unul 
puternic şi ambițios. 


Până la sfârşitul anului următor, câteva investiţii 
ingenioase ale banilor câştigaţi ridicară valoarea netă a 
averii lui Jordan la douăzeci de milioane de dolari. În trei 
ani, mulţumită unor aventuri pe piaţa obligaţiunilor şi unei 
afaceri cu petrol, valoarea sa era de patruzeci de milioane 
de dolari. 

Dar mai importantă decât banii pe care-i câştigase a 
fost lecţia pe care o învățase. 

Când îi propusese afacerea cu acţiunile, Rebecca 
Jarman avea bine înfipte cârligele sexului în Jordan. Pentru 
Jordan fusese nevoie de un enorm efort de voinţă pentru a- 
i învinge fascinația şi de un timp suficient ca să o 
suspecteze că încerca să scoată bani de la el în schimbul 
unei promisiuni de favoruri carnale. 

În acest moment de luciditate, Jordan îşi croise 
victoria asupra lui Burke Jarman şi răzbunarea asupra 
Rebeccăi. Datorită lui Jordan, ea nu-şi va mai ajuta 
niciodată soţul să ducă de nas un amant credul. De fapt, va 
fugi de soţul ei tot restul vieţii sale. Şi poate că, într-o zi, 
Burke Jarman va da de ea. Lui Jordan nu-i făcea plăcere să 
se gândească la ce i se va întâmpla Rebeccăi în acea zi. 

Mulțumită acelei clipe de luciditate, Jordan era acum 
mult mâi bogat decât înainte şi mult mai ambițios. Înarmat 
cu patruzeci de milioane de dolari, intelectul său puternic, 
viguros, constituia o armă căreia Wall Street-ul nu i se va 
putea opune. 

Dar, mai mult decât orice, Jordan învățase o lecţie de 
mare valoare. 

Să nu ai niciodată încredere într-o femeie. 

Era o lecţie pe care Jordan n-o va uita niciodată. 


Ellicott, Illinois 


La 21 martie 1970, Leslie Chamberlain a venit acasă 
pentru a-şi petrece vacanța de primăvară cu tatăl ei. 

Era studentă a Universității Corneli, la colegiul de 
jurnalistică şi publicitate. Bursa de onoare care-i fusese 
acordată la admiterea în universitate îi achita taxele de 
studii, cărţile, casa şi masa, cu condiţia ca mediile sale să 
se menţină la 3,25. Mediile lui Leslie erau de patru pe 
linie. 

Era considerată drept una dintre cele mai 
promițătoare studente ale facultăţii de jurnalistică şi o 
mare favorită a colegilor ca şi a profesorilor ei. Şeful de 
catedră o considera cea mai bună studentă pe care o 
avusese vreodată, deşi avea grijă să n-o spună de faţă cu 
ea. 

Tom Chamberlain aştepta întotdeauna cu nerăbdare 
vizitele fiicei sale, cu atât mai mult cu cât ele erau mereu 
foarte scurte. Leslie îşi petrecuse primele două vacanțe de 
vară din studenţie făcând practică la o mare agenţie de 
publicitate din New York şi, de fiecare dată, nu putuse veni 
acasă pentru mai mult de câteva zile. 

La fiecare nouă vizită, Leslie era mai frumoasă, mai 
plină de încredere în sine şi mai fericită. Aşa cum sperase 
Tom Chamberlain, facultatea şi eliberarea de orăşelul 
provincial natal o ajutaseră să înflorească. Părea să 
strălucească, iar pala de foc a părului a cărui sălbăticie 
părea cândva un mare dezavantaj, îi dădea acum un plus 
de strălucire. Avea un ten delicat, o statură mai înaltă şi 
mai fragilă, în ciuda felului ei energic de a fi. Putea 
îmbrăcămintea cu o eleganţă naturală şi cu o simplitate 
izbitoare. Arăta mai captivantă în blugi şi un pulover decât 
arătau alte femei în rochii făcute de comandă. Tenul ei 
pistruiat, nemachiat, arăta ca o dimineaţa de vară. 

Îi gătea, îl ducea la plimbări cu maşina pe drumurile 
nesfârşite de ţară, printre lanurile de porumb, şi-şi 


petrecea serile jucând gin rummy cu el, urmărind 
împreună programele lui preferate la televizor, sau doar 
vorbind. 

Uneori stăteau tăcuţi, într-o atmosferă intimă, în 
ecoul ciripitului primăvăratic al păsărilor venind din 
câmpul ce le înconjura casa. În astfel de momente, Tom 
Chamberlain se întreba cât de bine îşi cunoştea fiica. Îşi 
dădea seama că Leslie îl trata ca o fiică protectoare, în 
care nu mai simţea copila vulnerabilă de altădată. Era o 
femele puternică, ce se maturiza cu repeziciune şi, în 
aceşti ultimi doi ani şi jumătate, se învârtise printre 
oameni foarte rafinaţi. Părea mai preocupată să-l facă pe 
tatăl ei să se simtă bine şi relaxat, decât să-i facă 
mărturisiri privind problemele ei. Asta, dacă existau 
probleme. 

Într-o seară se surprinse privind-o în ochii care, în 
lumina apusului de soare, păreau de-a dreptul portocalii, şi 
simţi nevoia să-i vorbească. 

— Draga mea, spuse el, te simţi însingurată? Ştii, 
mama şi toate astea... 

Ea zâmbi. Ştia ce simţea. 

— Tată, îl linişti ea, n-am fost singură nicio clipă. Am 
avut noroc de la început. Am avut norocul să te am pe tine. 

Îi strânse mâna cu afecţiune. 

Urmă o pauză. Tom Chamberlain se simţea stânjenit 
să fie consolat, ştiind că el era cel care trebuia consoleze 
pe ea. 

Leslie rupse tăcerea, 

— Cum era? întrebă ea. 

Tatăl ei oftă şi privi apusul soarelui reflectat în ochii 
ei. 

— Era tăcută, vorbi eî, dar ambițioasă. A, nu vreau 
spun că voia să fie bogată sau că voia să fim preţuiţi aici în 
oraş. Dar îşi impunea un ideal înalt. Voia să se împlinească 
deplin, ca persoană. Şi dorea acelaşi lucru şi pentru mine. 


Văzându-l dus pe gânduri, Leslie întrebă: 

— Ai avut vreodată sentimentul că nu te-ai înălţat 
până la ea? 

Păru surprins. 

— Eu? O, nu, zâmbi el. Nu-i păsa că sunt muncitor, 
era vorba de altceva. Dorea să fim fericiţi într-un mod 
special. Nu voia ca viaţa să treacă pe lângă noi, pur 
simplu. 

O privi. 

— De asta ai însemnat atât de mult pentru ea, spuse 
el. Când ai apărut tu, era ca şi cum ni se împlinise un vis. 
Tu ai fost - nu prea ştiu cum să spun - tu ai fost cea care 
ne-a împlinit dragostea. Din clipa în care te-ai născut, a 
înflorit, pur şi simplu. Îmi dădeam seama că o cunoscusem 
doar pe jumătate până atunci. Tu ai împlinit-o. 

Apoi chipul i se întunecă. 

— De asta am suferit atât când s-a îmbolnăvit, 
continuă el. Abia începuse să trăiască cu adevărat. Viaţa 
noastră abia începea. Nu-ţi poţi imagina... i se părea de 
nefiresc, atât de nedrept să se îmbolnăvească tocmai 
atunci. N-o să uit niciodată cât de tristă era. Cât de 
frântă... 

Se ridică brusc şi se duse să caute albumul de 
fotografii. Amurgul învăluise lanurile de porumb, ca o 
mantie purpurie. Rămasă singură, la masa din bucătărie, 
Leslie se juca cu ceaşca de cafea pe jumătate goală, ecoul 
cuvintelor lui stăruindu-i în minte. Nu-l auzise niciodată pe 
tatăl ei vorbind cu atâta pasiune. 

Un minut mai târziu, el reveni cu albumul şi aprinse 
lumina de deasupra mesei de bucătărie făcând-o pe Loslie 
să clipească des. 

Răsfoia filele cu degete experte. Se gândi că, în 
timpul liber, îşi petrecea multe ore alături de albumul 
vochi. 

Se opri la o fotografie a mamei cu Leslie făcând 


primii paşi. 

— Uite, spuse. Aşa arăta chiar înainte de a se 
îmbolnăvi. Te avea pe tine, pe mine... Era fericită. Poţi citi 
asta în ochii ei. 

Leslie se aplecă deasupra fotografiei. O văzuse de 
multe ori, înainte, când răsfoia alene albumul. Dar părea 
altfel, în lumina celor abia spuse de tatăl ei. Da, distingea 
privirea pasionată a femeii împlinite pe chipul încă tânăr al 
mamei sale. 

Ochii lui Leslie se umplură de lacrimi. 

Tatăl ei nu-i văzu emoția, pentru că se concentra 
asupra fotografiei, cu surpriza zugrăvită pe chip. 

— Ce lucru ciudat, spuse el. 

— Care, tată? întrebă ea. 

— Nu mi-am dat seama până acum, zise el, dar ai 
ajuns să semeni tare mult cu ea. 

Leslie privi din nou fotografia. 

— Nu atât ca înfăţişare, spuse el. Dar în interior... 

Văzu că avea dreptate. Deşi, fizic, datora poate mai 
mult familiei din partea tatălui decât din partea mamei, 
exista un gen de asemănare spirituală cu imaginea din 
fotografie. Acum, că Leslie crescuse, avea aceeaşi privire 
demnă şi hotărâtă care strălucea puternic pe chipul mamei 
sale în acea scurtă clipă de fericire deplină. 

Se emoţionă văzându-se de optsprezece luni, un 
noduleţ năbădăios, încă neîmblânzit de viaţă, alături de 
femeia pe care moartea i-o va răpi atât de curând, dar 
căreia, mulţi ani mai târziu, va ajunge să-i semene „în 
interior”. Şi simţi ochiul şi dragostea tatălui ei din spatele 
acelui aparat, un tânăr încântat de mica sa familie şi 
nebănuind dezastrul care va sosi atât de curând... 

— Ar fi fost tare mândră de tine, spunea Tom 
Chamberlain. 

Chipul lui era trist, vlăguit de amintire şi nefericit. 

Leslie mai privi un timp fotografia. Lacrimile 


dispăruseră. Acum era recunoscătoare darului făcut de 
soartă sub forma dragostei tatălui ei. 

— Eu sunt mândră de tine, tată, spuse ea, sărutându-l 
pe obraz în timp ce închidea albumul. 


În a treia zi după venirea sa acasă, lui Leslie i se 
întâmplă ceva neaşteptat. 

Uitase să-şi aducă destule bluze pentru vacanţă şi se 
duse în oraş să facă nişte cumpărături. Tocmai ieşea din 
vechiul magazin de îmbrăcăminte din localitate, cu sacoşa 
în mână, când o voce profundă o opri în loc. 

— Ca să vezi peste cine dau. 

Îşi ridică privirea spre chipul frumos ce-i fusese 
cândva familiar. Era Geoff Patterson. Dintr-un adolescent 
prelung devenise un tânăr înalt, musculos, care arăta 
extrem de bine în costumul său în trei piese. 

— Ah, a trecut mult timp, zâmbi Leslie, întinzându-i o 
mână. Mă surprinde că mă mai ţii minte, Geoff. 

— Cum să uit? întrebă el. Dacă nu te deranjează c-o 
spun, ai devenit o frumoasă tânără doamnă. Ce faci? 

—  Urmez colegiul, spuse ea. Corneli. Studiez 
jurnalistica şi publicitatea. Dar tu? 

El dădu din umeri. 

— Sunt angajatul tatei, spuse. Şi mă întreb ce-o să 
fac cu restul vieţii mele. 

Ea nu comentă. Îl cerceta grăbită, evaluând 
schimbările produse în el, ca şi în ea, de când stătuseră 
ultima oară de vorbă. I se părea că de atunci trecuse o 
viaţă. Era mai matur, sigur, şi mult mai frumos. Dar în ochii 
lui se citeau o dorinţă, o insatisfacţie care veneau să 
contrazică aparenţa prosperă. 

— Ştii ce, spuse el, nu te pot lăsa să-mi scapi din 
mână chiar aşa, după atâţia ani. Vrei să iei masa cu mine? 
Se uită la ceas. Mă duceam spre Crandall's. N-ai vrea să 
vii cu mine? 


Crandall's era locul de întâlnire preferat de oamenii 
de afaceri din Ellicott, ca şi de doamnele din oraş, care-şi 
puneau rochiile cele mai bune pentru a lua un prânz în 
societate, completat cu daiquiri. 

Leslie zâmbi. Nu trebuia să se ducă undeva anume, 
iar cumpărăturile o înfometaseră. 

— Nu sunt sigură că sunt îmbrăcată pentru 
Crandall's, spuse ea, arătând cu mâna spre blugii şi bluza 
de pe ea. Geoff o privi cu o admiraţie neprefăcută. 

— Eu nu sunt sigur că Crandall's este demn de tine, 
zise el. Dar să-l punem la încercare. Vrei? 

— Mi-ar face mare plăcere, acceptă ea, 


În timpul mesei îşi povestiră reciproc vieţile. Era un 
moment oarecum stânjenitor pentru amândoi, pentru că 
abia dacă se cunoscuseră în liceu, dar, forţaţi de ocazie, se 
purtau ca vechi prieteni, ceea ce nu erau. 

Pe fiecare îl interesa celălalt şi ce i se mai întâmplase 
în ultimii ani, dar fiecare avea motivele sale. 

Geoff Patterson nu-şi putea dezlipi ochii de la Leslie. 
Dintr-o adolescentă drăguță, dar neformată, devenise o 
tânără femeie uimitor de frumoasă. Cu părul ei des şi 
blond, cu ochii aceia scânteietori, iradia o energie 
strălucitoare, inepuizabilă. Dar totul era combinat cu un 
soi de tandreţe care o făcea profund atrăgătoare. Era 
totodată copilă şi femeie. Inima lui Geoff a fost subjugată 
pe loc. 

Ştia că nu dorea să mai uite chipul acela, după ce-l 
văzuse acum. 

Îndemnată de el, ea comandă un pahar cu vin. El 
ceru o bere. În timp ce ea îi povestea despre viaţa sa de în 
colegiu, el era tot mai impresionat de evidenta ei 
inteligenţă. Mai mult, respira integritate prin tot ceea ce 
spunea, ceea ce-i accentua farmecul. 

Într-un fel, cu aerul ei sofisticat şi totodată natural, 


abia atingând paharul cu vin, era mai fascinantă decât 
oricare altă femeie pe care o cunoscuse Geoff vreodată. 
Era ca o floare rară ce înflorea sub ochii lui, cu atât mai 
exotică cu cât părăsise lumea cea mică a oraşului său 
natal, iar el nu o făcuse. Şi, totuşi, era din acelaşi oraş cu 
el şi de aceea i se părea că o cunoştea, că-i era chiar 
familiară. 

Acest amestec era prea mult pentru Geoff Patterson. 
Era îndrăgostit. 

Era şi un pic stânjenit de poveştile ei deosebite. 
Leslie era plină de viaţa ei nouă, de planurile ei pentru 
viitnr. Făcuse deja descoperiri importante şi avea noi 
ambiţii, în timp ce el mergea doar pe cărarea care-i fusese 
croită de poziţia sa socială în orăşelul unde nu se schimba 
nimic cu adevărat. I se părea o prinţesă a viitorului, în 
timp ce el era prins în mrejele trecutului. 

Dar era atât de atras de ea, încât îndrăzni să se 
atârne de ea. 

— Ştii ce? spuse el în timp ce ieşeau din restaurant. 
Vrei să cinezi cu mine? Sună cam deplasat, dar nu te-am 
văzut atâţia ani şi aş da orice să ajung să te cunosc mai 
bine. Ce zici? Vineri seară? Mergem să dansăm, dacă vrei. 

Râdea atât de molipsitor, dar era evident că era 
serios, poate chiar mai serios decât îşi dădea el însuşi 
seama. 

— Nu spune nu, zâmbi el. Te rog! 

Leslie îl privi în ochi. 

— Nu credeam să nu ai alte obligaţii, spuse ea. Ce s- 
a-ntâmplat cu tine şi cu Judy? 

Se referea la Judy Betancourt, fata cu care Geoff era 
prieten oficial în timpul liceului. De fapt, Leslie era 
surprinsă că Geoff nu era deja căsătorit cu Judy. Cei din 
cercul lui se căsătoreau de tineri, de obicei, şi aveau 
imediat copii. 

— A, asta-i deja istorie, spuse Geoff nonşalant. Acum 


suntem doar prieteni. Judy are propria ei viaţă. 

Minţea, Judy Betancourt aştepta încă de dinainte de 
terminarea liceului ca el s-o ceară în căsătorie şi se 
considera, neoficial, logodită cu el. De altfel, faptul că nu o 
ceruse în căsătorie era un motiv, de discuţie nu numai 
între el şi Judy, dar şi între el şi părinţii lui, care cu ani de 
zile în urmă încheiaseră o convenţie cu familia Betancourt 
privind viitoarea căsătorie a copiilor lor şi erau stânjeniti 
de tactica de amânare folosită de Geoff. 

Acum, într-o clipă sublimă, Geoff îşi dădu seama de 
ce tergiversase tot timpul. Judy, deşi avea numai douăzeci 
şi unu de ani, îşi pierduse aerul proaspăt de adolescentă şi 
începea să semene cu surorile ei mai mari, cu siluete 
neîngrijite, cu bărbii duble şi personalităţi cenuşii. In 
timpul liceului, aceste defecte fuseseră invizibile, când 
situaţia socială, familia şi aerul de încredere în sine al lui 
Judy o făceau să pară dezirabilă. 

Stând acum acolo, o compară în minte pe Judy, o fata 
obişnuită, dintr-un târguşor de provincie, bună doar să 
crească o droaie de copii şi să-şi facă părul pentru 
reuniunile de la biserică, cu această fiinţă fermecătoare, 
eomplexă, care stătuse în faţa lui la masă. Leslie era ca o 
bijuterie rară, plină de surprize nebănuite. Avea 
prospeţimea tinereţii, amestecată cu o energie nesfârşită 
şi părea să se arunce fără teamă în viitor. O singură privire 
era de ajuns s-o facă pe Judy Betancourt să pară, prin 
comparaţie, o soră vitregă urâtă. 

Şi mai era ceva. Ani la rând, Geoff ajunsese să 
cunoască în intimitate trupul lui Judy. Pentru el, era ca un 
pantof vechi, din ce în ce mai puţin atrăgător, mai ales că 
acum îşi pierduse carnaţia fermă a adolescenţei. În timp ce 
Leslie, pe care de-abia o observase în liceu, devenise o 
mare frumuseţe. De la membrele ei subţiri la chipul 
adorabil, frumuseţea atingea apogeul în amestecul acela 
de candoare şi mister interior care-i conferea magnetism. 
Încântat de ceea ce vedea la suprafaţă, Geoff era şi mai 


captivat de gândul la ceea ce nu se vedea. 

Geoff se hotărâse. 

— Ei? întrebă el. 

Privirea ei era ciudată, cercetătoare. 

— E interesant să fiu invitată de tine, spuse ea. S-a 
mai întâmplat o dată. Tu şi cu mine aproape că ne-am dat 
întâlnire, în liceu. 

O privi nedumerit. 

Ea zâmbi. 

— Nu-ţi aminteşti? 

Dădu din cap. 

— Sunt sigur că mi-aş fi amintit, spuse el. Nu văd 
cum te-aş fi putut uita... 

Urmă o pauză. 

Leslie dădu din umeri. 

— Nu-i nimic, zise ea. Şi asta este istorie. 

— Bine, spuse el. Ce zici de vineri? 

— Vineri seară ies să iau masa în oraş cu tata, îi 
explică Leslie. 

— Atunci joi, insistă Geoff. Sau mâine? Ce zici de 
mâine? 

Ea ezita. 

— Bine, fu ea de acord. Mâine seară. 


Se întâlniră în seara următoare. Geoff o luă pe Leslie 
la masă la clubul care se mândrea cu singurul restaurant 
elegant din oraş. După cină, dansară pe muzica trio-ului 
local care cânta seara la club. 

În timpul serii, se cufundă şi mai mult în vraja ei şi o 
invită să iasă cu el din nou. Ea acceptă. 

O duse să danseze şi, de data asta, au mai întârziat. 
Au vorbit despre, ei înşişi, despre visurile lor. S-au plimbat 
sub lumina lunii. Au privit stelele, uniţi într-o afecţiune 
care devenea interesantă datorită  înstrăinării lor 


îndelungate. 

Când vacanţa de primăvară se apropie de sfârşit, 
Geoff se hotări să se căsătorească cu Leslie Chamberlain. 

Cumpără un inel de logodnă de la magazinul din oraş 
- bijutierul era un prieten şi membru al aceluiaşi club cu 
tatăl său şi a trebuit să jure că păstrează secretul - şi-l 
avea în buzunar la următoarea întâlnire cu Leslie. 

Era convins că-l va accepta. În ciuda sofisticării ei, 
era încă o fată foarte naturală şi vulnerabilă. Deşi orizontul 
ei era ceva mai larg decât al lui, ştia asta, în ceea ce privea 
oraşul Ellicott, ea îi era cu mult inferioară. Familia lui era 
cea mai bună din oraş, în timp ce ea venise din cealaltă 
parte a şinei ferate, copila fără mamă a unui muncitor în 
fabrică. Cum ar putea viitorul ei ca studentă la un colegiu 
să se compare cu şansa de a fi soţia lui - de a intra în 
familia lui, de a conduce oraşul drept cea mai bogată şi 
mai admirată femeie? De a-i naşte copii lui... 

Îi studie chipul frumos. La ultimele două întâlniri, îl 
lăsase să o sărute. Se simţise stângaci ca un şcolar şi 
excitat cum nu fusese niciodată în viaţă, ţinând-o în braţe 
şi simţindu-i buzele ce se întredeschideau. Nu se 
încumetase să meargă mai departe. Era ca o nimfă a 
nopţii, prea plină de vrajă pentru a-şi dezvălui secretele 
dintr-o dată, gata să fugă de el pentru totdeauna, dacă el 
nu avea curajul de a-i promite totul pe loc. 

Îl copleşea cu o dorinţă vecină cu disperarea. Ea era 
complet nouă, complet neaşteptată, în timp ce orice 
altceva din viaţa sa devenise anost, obişnuit şi previzibil. 

Acum, avea îndrăzneala de a spera, că, acceptându-i 
inelul de logodnă, ea i se va dărui fizic. Astfel că, înainte ca 
ea să se întoarcă la şcoală, îi va fi cunoscut farmecele 
trupului ispititor şi temperamentul. 

O va convinge să abandoneze şcoala după acest an, 
evident. Sau se vor căsători imediat după absolvire. Vor 
pleca într-o lungă lună de miere, în Michigan sau 
Winconsin, sau chiar în insulele Bahamas. Apoi va reveni 


ca soţia sa pentru a-i naşte copii. Visul carierei va fi uitat. 
Viaţa alături de Geoff, idolul oraşului, va fi împlinirea ei. 


Joi seara, în tot timpul cinei, încercă să-şi ia curaj 
pentru a-i arăta inelul. Ceva din aerul ei fericit, bucurându- 
se de compania lui, însă nerăbdătoare să se întoarcă la 
facultate, îi slăbi hotărârea şi nu avu curajul să-i ceară 
mâna. 

După cină, o conduse cu maşina la iazul pescarilor, 
locul de parcare foarte popular pe care şi-l amintea din 
anii de liceu. Luna strălucea în oglinda apei ca un talisman 
ce-l îndemna să dea uitării orice teamă. 

— Cunoşti locul ăsta? o întrebă. 

— Oarecum, spuse ea. Când eram mică, veneam aici 
ziua şi aruncam pietre în apă. Ştiam că unii veneau aici 
noaptea, dar niciodată n-am considerat că era pentru 
mine. 

— Dar acum eşti aici, îi şopti, întorcându-i faţa spre 
el. 

Se sărutară timp de-o veşnicie. Geoff se simţea ca un 
băieţandru, cuprins de fermentul sexual de necontrolat al 
adolescenţei şi de darul de a visa, de a idolariza fetele 
frumoase. lar Leslie era cea mai frumoasă dintre toate. 

În fine, într-o explozie de voinţă, îşi adună curajul şi-i 
arătă inelul. 

— Leslie, spuse el, m-am gândit foarte mult. Vrei să 
te măriţi cu mine? 

Ea se uită la inel. Ceva se agită în ochii ei. 

— Nu este oarecum pe neaşteptate? întrebă ea. 

— Nu, replică el. M-am gândit la tine în toţi aceşti 
ani. lar faptul că te-am întâlnit a decis în locul meu. Te 
iubesc. Eşti unica fată potrivită pentru mine. Te rog spune 
da, Leslie. 

Părea dusă pe gânduri. Gravitatea ocaziei îi 
adumbrea chipul, făcând-o să arate şi mai frumoasă ca 


până atunci. 

Îi înapoie cutia. Inima lui se înecă. 

— Îţi voi da răspunsul mâine seară, spuse ea. Este o 
decizie importantă. Nu vreau s-o iau prea uşor. 


Geoff îşi petrecu ziua următoare într-o agonie a 
speranţei. Era convins că Leslie era a lui. Faptul că fusese 
de acord să se gândească dovedea că era tentată. Astăzi, 
probabil, că-i răsucea propunerea în minte, poate că o 
discuta cu tatăl ei. Tatăl, fireşte că va ţine cu Geoff. Care 
muncitor din fabrică, pensionar, nu şi l-ar dori pe Geoff 
Patterson drept ginere? 

Dimineaţa trecu, apoi se făcu după-amiază, cu o 
încetineală  sfâşietoare. Geoff avu nevoie de tot 
autocontrolul său pentru a nu o suna pe Leslie în timpul 
zilei. 

Tocmai bea un cocktail cu părinţii săi, încercând să 
nu se uite la ceas, când sună telefonul. Era Leslie. 

— Îmi pare rău că te deranjez, Geoff, spuse ea, dar au 
apărut nişte rude neanunţate şi trebuie să le servesc masa. 
Regret că nu pot ajunge la cină... 

— A, nu-i nimic, zise Geoff dezamăgit. Dar te văd în 
seara asta, nu? 

— Sigur, râse ea. Uite, ne vedem mai târziu - ştii tu 
unde. 

— Adică la iaz? 

— Ne întâlnim unde am fost aseară. Va fi mai 
romantic aşa, promise ea. Pe la nouă şi jumătate? 

— Nu sunt sigur că rezist până atunci. Ce ai... adică, 
poţi să-mi dai o idee privind răspunsul? 

— La nouă şi jumătate, replică ea vioi. Ne vedem 
acolo! 

— O să fiu acolo. 

Atârnă telefonul şi-şi petrecu restul zilei în camera 
lui, stând ca pe jar. 


La ora fixată, Geoff ajunse cu maşina la locul de pe 
marginea lacului unde parcase în seara precedentă. Nu 
mai era nimeni acolo. Poate pentru că era în cursul 
săptămânii. Sau poate pentru că liceenii găsiseră alt loc 
pentru giugiuleli. Nu ştia. 

Stinse motorul şi aşteptă. 

Zece minute mai târziu, într-un impuls romantic, ieşi 
din maşină şi rămase privind luciul apei. Luna se oglindea 
în lac, exact acolo unde fusese noaptea trecută. Vâltoarea 
apei întunecate îl umplu de mister şi de dorinţă. 

O frunză foşni uşor în spatele lui. Era prea cufundat 
în fanteziile lui pentru a o auzi. 

Deodată, o pereche de mâini moi îi acoperiră ochii. 

— Ghici, cine-i? şopti o voce. 

Simţi un tremur adânc în timp ce mâinile îi mângâiau 
obrajii. Sexul i se zbătu ca nebun în strâmtoarea 
pantalonului. Venise, în fine, momentul mult aşteptat. 

Se întoarse precipitat, apucând-o cu toată forţa. O 
sărută, limba pătrunzând-o adânc în gură. Mâna îi alunecă 
în jos pe spate, spre rotunjimile de sub talie, trăgând-o nu 
putere spre el. 

— O, Leslie, gemu el. Trebuie să spui da. Nu spune 
nu. Te rog... 

Scoase inelul de logodnă din buzunar şi i-l strecură 
pe deget. 

— Te implor, zise el. Fii soţia mea. Şi o strânse mai 
aproape de el. 

În acel moment, îşi dădu seama că trupul din braţele 
sale nu-i părea necunoscut, aşa cum credea. Nici sărutul ei 
nu mai era atât de exotic cum îşi amintea el din seara 
precedentă. Se trase înapoi, pentru a lăsa lumina lunii să-i 
lumineze chipul. 

I se opri respiraţia. În braţele sale se afla Judy 
Betancourt. 


În lumina strălucitoare a lunii, văzu clar expresia 
feţei ei. În acea clipă teribilă, începu să priceapă ce se 
întâmplase. Fuseseră înţelese... 

— Nu, mulţumesc, risipitorule, spuse Judy. 

Cu o mişcare scurtă, aruncă inelul de logodnă 
departe în apă. Ascultară împreună plescăitul îndepărtat 
pe care-l făcu când sparse oglinda apei. 

Judy se întoarse pe călcâie şi plecă. 

Mult timp, Geoff Patterson rămase privind lacul în 
care se afla acum inelul său, apoi înapoi spre copacii de pe 
mal, printre care dispăruse Judy. Apoi se urcă în maşină şi 
se duse la Leslie acasă. 

Tată! lui Leslie îl salută politicos şi îi spuse că Leslie 
se înapoiase la Cornell cu trenul de şase treizeci. 


7 
Detroit, Michigan, primăvara lui 1971 


Străzile defilau prin faţa parbrizului bătut de ploaie. 
Ştergătoarele lunecau aproape neauzit de la stânga la 
dreapta şi înapoi, ca un contrapunct languros al ploii 
calde. 

Mâinile de pe volan erau delicate, dar hotărâte. Pe 
scaunul neocupat al pasagerului din dreapta era deschisă 
o hartă. Ochii fugeau de la plăcuţele cu numele străzilor, 
ce urmau una alteia, Ia străzile marcate pe hartă. 

Tânăra de la volan nu cunoştea împrejurimile. Dar 
destinaţia îi era clară în minte. Nu lăsase nimic la voia 
întâmplării. 

Pe actul de înmatriculare atârnat de volan scria 
„Fleming Jill”, având o adresă în statul Ohio. 

Se opri la semafor şi privi o mamă cu un băieţel care 
traversau pe zebră. Mititelul se opri pentru a o întreba 
ceva, trăgând-o de mână. Ea îl grăbi spre trotuar zâmbind 


blând. 

În timp ce lumina semaforului se schimba în verde, o 
maşină cu un bărbat la volan ajunse lângă maşina sa, 
oprindu-se o clipă, înainte de a o depăşi. Bărbatul o studie 
concentrat în acea frântură de secundă, observându-i 
chipul tânăr şi părul lung. Îi aruncă o privire ambiguă şi 
dispăru. 

Îşi continuă dramul. Privea ba la indicaţiile pe care le 
scrisese pe o foaie de hârtie, ba la harta de pe scaunul de 
alături. Conducea maşina cu uşurinţă şi nimic, nici 
respiraţia, nici chipul, nu trăda faptul că nu cunoştea 
împrejurimile sau că o aştepta un interviu. 

Învăţase demult să-şi domine gândurile şi să-şi 
controleze mintea atât de puternic asupra problemei de 
oare se ocupa în acel moment, încât orice alt sentiment ara 
anihilat. 

Ajunse la alt semafor. De data aceasta văzu o familie 
într-o limuzină. Tatăl, un bărbat tânăr, se afla la volan. Pe 
bancheta din spate erau doi băieţei. Mama ţinea un 
bebeluş în braţe. Tatăl se întoarse în spate să le spună 
ceva băieţilor; o fură cu privirea pe atrăgătoarea 
conducătoare a maşinii de lângă ei. 

Ea nu dădu atenţie privirii lui. Se gândi în fugă la 
cum trebuie să fie să ai o familie pe care s-o iubeşti. Nu 
avusese această experienţă. Nicio fiinţă nu-i fusese 
apropiată. Ceea ce-i oferea o depărtare prețioasă de 
oameni şi un soi de obiectivitate pe care, o ştia, nu o aveau 
cei care-şi iubeau familiile şi erau crud exploataţi de ele. 

Era singură pe lume. Aşa fusese întotdeauna şi 
probabil că aşa va fi mereu. 

Mai parcurse o jumătate de milă, chipul frumos 
fiindu-i observat de şoferi, pietoni şi de un ofiţer de poliţie 
în maşina patrulei. Lăsa o dâră de dorinţe în urma ei şi o 
ştia. Dar astăzi privea înainte, nu înapoi. 

Sosi la destinaţie cu cinci minute înainte de ora 


programată. Emblema se înălța în spatele porţilor, 
Continental Products, Inc. Comunică ofițerului de pază 
motivul vizitei, poarta se deschise cu un bâzâit şi i se spuse 
unde să parcheze. 

Când găsi un loc de parcare, opri motorul şi răsuci 
oglinda rotrovizoare pentru a se privi. Ochii îi erau 
albaştri, irizaţi precum cristalul şi primejdioşi dacă erau 
priviţi prea mult timp. Obrajii erau albi ca laptele, deşi se 
bronza uşor. Pomeţii îi erau cam ieşiţi în afară, pentru că 
avea o siluetă foarte subţire. Sprâncenele erau subţiri în 
mod natural, nasul drept, buzele senzuale într-o manieră 
rezervată, ca de fetiţă. 

Era un chip care nu se trăda. Din acest motiv, 
observat în stare de repaus, chipul sugera un mister calm. 

Îşi aranja o buclă de păr blond ce-i coborâse pe 
obraz. Cu o ultimă privire aruncată chipului ei, aşeză 
oglinda la locul ei şi cobori din maşină. Urmărită pas cu 
pas de privirea paznicului din parcare, se îndreptă fără 
grabă spre clădirea principală. 

Cel care urma să-i ia interviul se numea Roger 
Pheian. Era angajatul lui Continental Products de 
doisprezece ani şi ajunsese director de personal după 
patru. Nu era un om ambițios. În esenţă, era un mic 
funcţionar şi o ştia. 

Dar era un bun judecător de caractere. Avea un ochi 
care detecta firile slabe şi lipsa onestităţii, care-i deosebea 
pe angajaţii buni de cei care eşuau în mod sigur. Putea să 
detecteze combinaţia perfectă de interes personal şi 
bunăvoință, care alcătuiau un muncitor loial şi eficient. 
Poate că tocmai absenţa ambiţiei personale îi împrumuta 
luciditatea de a o vedea pe a altora. Avea o soţie tânără, 
insipidă, doi fii, unul de şapte şi altul de nouă ani şi o cutie 
de chibrituri drept casă, într-un cartier modest, la doi 
kilometri de serviciu. Venea şi pleca de la serviciu pe jos, 
indiferent de vreme. Avea treizeci şi opt de ani, era înalt şi 
purta ochelari. 


Auzi ciocănitul în uşă şi îşi ridică privirea din dosar, 
dând cu ochii de o tânără femeie care intra pe uşă. Abia 
trecuse de douăzeci de ani şi era drăguță. înregistra faptul 
obiectiv. Văzuse multe fete frumuşele în biroul ăsta. Pe 
unele le angajase, pe altele nu. Era uşor să le ghiceşti pe 
cele lipsite de talent, care intenționau să-şi valorifice 
frumuseţea pentru a obţine influenţă şi poate o poveste 
romanţioasă cu şeful lor. Roger Phelan vedea prin ele 
imediat. 

— Domnişoară Fleming, spuse el cu un zâmbet 
zgârcit, am avut şansa de a arunca o privire asupra 
dosarului dumneavoastră. Acreditările dumneavoastră mi 
se par excelente. Ce v-a atras la Continental Products? 

Fata îi acordă o privire scurtă, inexpresivă, apoi 
zâmbi. 

— Scuzaţi, vă deranjează dacă-mi pun ochelarii? 
întrebă ea. 

El aprobă din cap. Scoase o pereche de ochelari din 
poşetă şi şi-i puse pe nas. Poşeta îi căzu pe jos. Se aplecă 
s-o ridice, împreună cu două, trei obiecte care se risipiseră 
din ea. Când îl privi din nou, chipul ei se schimbase în mod 
remarcabil. Părea stânjenită, inocentă şi foarte inteligentă. 

— Vă cer scuze, spuse ea. Nu văd nici la trei metri 
depărtare fără ei. Nu-mi prea place cum îmi vin. Dara 
trebuit să-i pun pentru că nu vă văd. 

El aprobă din cap, încă descumpănit de efectul 
ochelarilor care-i transformaseră înfăţişarea. Stătea cu 
picioarele încrucişate. O şuviţă rebelă de păr îi căzuse pe 
obraz. Arăta atrăgător de cinstită şi chiar uşor neliniştită. 

— Am citit despre Continental în presa de afaceri, 
spuse ea. Mă interesează managementul intermediar. Nu 
sunt persoana cu cele mai mari iniţiative din lume, dar 
sunt... meticuloasă. Şi de încredere, chiar dacă o spun eu. 
Am auzit despre Continental că este o companie deschisă 
şi corectă, în ceea ce priveşte regimul femeilor. Cred că 
pot munci şi urca scara până la nivelul responsabilităţilor 


manageriale şi... cam asta este. 

Zâmbi timid. Cuvintele ei îl impresionară pe Roger 
Phelen. Evident, era cinstită. Părea incapabilă de 
prefăcătorie. Dar avea respect faţă de sine şi nu era lipsită 
de ambiţii. Inteligența ei strălucea cu claritate în ochii 
albaştri din spatele ochelarilor. Părea un om muncitor, 
dacă nu chiar un conducător înnăscut. 

— Atunci, să vă spun câte ceva despre Continental, 
se oferi el. 

Îşi desfăşură obişnuita cuvântare despre companie şi 
necesităţile ei, despre succesele trecute şi direcţiile de 
viitor. Ea îl întrerupse după fiecare frază pentru a-i pune 
câte o întrebare, dovedindu-i că se pregătise temeinic. În 
timp ce discutau, el aruncă o privire în dosarul ei. La 
bacalaureat obținuse 1440 de puncte, iar la testul de 
inteligenţă 92. Era foarte inteligentă. 

După cincisprezece minute luase o decizie. 

— Ei bine, domnişoară Fleming, spuse el, cred că 
vorbesc în numele nostru, al tuturor, când afirm că, dacă te 
interesează, Continental este dispus să te angajeze. Avem 
un post! a departamentul de marketing - ajutor de analist 
marketing. Salariul este bun. Vor fi câteva formalităţi, sunt 
câteva persoane pe care trebuie să le cunoşti. Dar aş dori 
să începi de mâine, desigur, dacă te interesează, 

Faţa i se lumină. 

— Serios? spuse ea. 

În momentul acela părea o fetiţă. 

— Serios. 

Zâmbi, în timp ce se ridică în picioare. 

Îşi strânseră mâna. Palma ei era transpirată. Evident 
că fusese mult mai nervoasă decât păruse în timpul 
interviului. 

— Vă sunt grozav de recunoscătoare, spuse ea. Nu 
credeam cu adevărat adică, nu eram sigură că am prea 
multe şanse. Dar nu o să vă dezamăgesc. Vă promit. 


— Perfect, concluzionă Roger Phelan. Atunci, dau 
drumul la hârtii chiar în după-amiaza asta. Bun venit la 
noi. 

Părăsi biroul, săgetându-l cu un zâmbet strălucitor 
peste umăr în timp ce ieşea. El nu băgă de seamă coapsele 
frumos formate ascunse de fustă, sau sâni: mici, fermi, 
desenaţi pe bluză. Ceea ce-l impresionase fusese chipul ei 
drăguţ, cu inocenţa lui vulnerabilă, accentuată de ochelari. 
Fetele drăguţe nu aveau niciun efect asupra lui Roger 
Phelan. Dar entuziasmul ei copilăresc, combinat cu 
evidenta ei inteligenţă înclinaseră balanţa în favoarea ei. 

Se întoarse la biroul lui şi se aşeză. Privi pe fereastră 
câteva clipe, cu un zâmbet visător pe chipul prelung. 


Ea ajunsese deja înapoi în parcare. Încă ploua, dar 
umbrela o apărase. Porni motorul şi-l lăsă să se 
încălzească. Se privi în oglindă. Ochelarii erau din nou în 
poşetă. 

Venise pregătită pentru orice, Dar privirea din ochii 
directorului de personal îi spusese de la bun început că 
ochelarii şi personalitatea inocentă, nesigură, erau ceea ce 
se cerea. Îşi jucase rolul la perfectie, observând din 
primele câteva secunde că era sensibil la aşa ceva. 

Ar fi putut juca orice rol, în funcţie de bărbatul din 
spatele biroului. Fecioara seducătoare, nubilă. Vulpea cu 
pretenţii de fiică. Bibliotecara rece. Devoratoarea de 
bărbaţi, flămândă de putere. Nu avea nevoie decât de 
câteva secunde pentru a cântări un bărbat, iar de atunci îl 
putea juca pe degete pe maestru. 

Roger Phelan era insensibil la farmecele feminine de 
suprafaţă. Asta o văzuse de la bun început. Se mândrea să 
poată detecta devotamentul. Avea experienţă şi era bine. 
Putea detecta ambiția şi s-o distingă de simplul interes 
egoist. Deci îi oferise ceea ce dorea. Îi oferise onestitate. 

Dar fusese doar primul pas. Roger Phelan era doar 


paznicul palatului. Fusese nevoie sătreacă de el pentru 
adevărata sa sarcină. 

Privi iar la revista acţionarilor companiei pe care o 
adusese cu ea în maşină. Întreaga revistă era presărată cu 
profilurile personale ale directorilor companiei. Întoarse 
cheia în contact, ascultând torsul motorului. Se opri la 
portretul unui bărbat între două vârste, cam 
supraponderal, cu faţa roşie, al cărui zâmbet larg camufla 
o bărbie fără personalitate. 

Hartrey Sehrador scria dedesubt. Director vânzări 
pe sector. 

Întoarse paginile, privind chipurile de directori de 
defilau prin faţa sa, majoritatea luminate de zâmbetul 
deschis, american. Se opri iar, când ajunse la fotografia 
unui bărbat frumos, trecut bine de patruzeci de ani, cu 
maxilare puternice şi trăsături uşor brutale. Textul de sub 
fotografie era: Roy English, vicepreşedinte, 
Departamentului Finanţe. 

Ridică dintr-o sprânceană, studiind ochii din 
fotografie. Păreau cunoscători. Mai înţelepţi decât ai lui 
Roger Phelan, pentru că Roy English funcționa la un nivel 
mai înalt. El va vedea multe. 

Acelaşi lucru era valabil şi pentru colegii săi din 
echipa de vârf a conducerii. Erau bărbaţi deştepţi, fără 
scrupule, niciunul n-ar fi ajuns în funcţiile lor înalte. 
Probabil că multe cadavre zăceau îngropate în urma lor, pe 
drumul pentru succes. 

Dar nu se temea de ei. Erau ca nişte urşi mecanici 
într-o gheretă de tir, defilând cu pompă prin faţa un puşti 
pregătite să-i doboare, Dacă lipsa lor de scrupule îi făcea 
primejdioşi, aroganţa lor era călcâiul lui Achile care-i făcea 
vulnerabili în ochii ei. 

Ştia ce avea de făcut. Singura problemă era de unde 
să înceapă. 

Cu aceste gânduri, Jill Fleming plecă spre noua 


locuinţă, un mic apartament dintr-un cartier modest, la 
câţiva kilometri de sediul firmei, şi trase un somn bun 
drept pregătire pentru prima sa zi de muncă. 

Earl „Bud” Owens stătea în spatele biroului impozant 
din cabinetul său de la Ogilvie, Thorpe and Owens, una 
dintre cele mai mari agenţii de publicitate din Chicago. 

Bud Owens era un director care aparţinea vechi şcoli 
de publicitate. Îşi luase diploma în urmă cu douăzeci de ani 
şi muncise serios ca să urce scara ierarhică în publicistică. 
Plecase de la cel mai de jos nivel, aranjament în pagină şi 
copiere, şi ajunsese în vârf, specializându-se în demografie 
şi studiul pieţei, după cerinţele vremurilor. 

Bud Owens ajunsese sus încet, fără prieteni, fără 
influenţă venind din locuri sus-puse. Îi trebuiseră douăzeci 
de ani să ajungă într-un post înalt la Ogilvie and Thorpe şi 
abia după ce îşi rupsese spinarea muncind cu nişte clienți- 
cheie, aducând firmei cincisprezece milioane de dolari, 
devenise partener al firmei. 

Se mândrea cu realizările sale, dar încă mai avea 
complexe legate de anii petrecuţi în tranşee. Îi displăceau 
„Minunile în nouăzeci de zile” pe care le produceau în 
serie colegiile şi universităţile, licenţiaţi în jurnalism şi 
comerţ care, practic, nu lucraseră cu niciun client, dar se 
considerau experţi în cele mai noi teorii de marketing, 
management şi vânzări. Îi văzuse venind, dar şi plecând 
din agenţia lui şi se bucura când putea să-i concedieze 
pentru un eşec. Le înmâna hârtia roz de concediere 
împreună cu o mică predică despre munca serioasă care 
preţuieşte mult mai mult decât licenţele sofisticate şi 
intenţiile bune. 


Astăzi, Bud Owens tocmai avusese în faţa sa o astfel 
de persoană - de data asta o solicitantă. Se numea Leslie 
Chamberlain, proaspătă absolventă de merit a 
Universităţii Cornell. Îdrumătorul ei de la facultate, 
profesorul James Nesbitt, fusese coleg de grupă cu Bud, în 
Colegiu, şi, cândva, coleg de muncă. 

Bud Owens îşi mută privirea de la tânăra atrăgătoare 
din faţa biroului la dosarul de pe birou. Apoi închise 
dosarul şi se lăsă pe spătarul scaunului. 

— Am spus că te voi vedea personal, începu domnul 
Owens, pentru că-l respect pe Jim Nesbitt şi am lucrat 
cândva cu el. Îşi cunoaşte meseria şi ştie să descopere 
talentul. Spune că ai cea mai bună minte tânără pe care 
văzut-o el în ani de zile. Îl cred când afirmă ceva. 

Privirea i se întunecă. 

— Dar voi fi sincer cu dumneata, domnişoară 
Chamberlain, spuse el. Nu-mi plac talentele de colegiu. Le- 
am văzut venind şi plecând, în toţi anii ăştia de când sunt 
aici. Când văd cât de grea este munca, se îndreaptă către 
ceva mai uşor. 

Leslie nu spuse nimic. Îl privi doar cu ochii ei candizi, 
inteligenţi. 

— Şi încă ceva, adăugă el cu ostilitate nedisimulată. 
Nu am prea multă încredere în reprezentantele sexului 
dumitale. În orice caz, nu în domeniul ăsta. Indiferent de 
cât de delicate sunt, sau competente, sfârşesc printr-o 
poveste romanţioasă care le distrage de la munca lor. Şi, 
mai devreme sau mai târziu, povestea duce la terminarea 
contractului - prin căsătorie, copii, demisie sau altceva. 
Publicitatea este un domeniu care pretinde sută la sută din 
timpul şi obligaţiile tale. Nu te ridici în vârf peste noapte. 
Trebuie să plăteşti o vamă. Nu este un domeniu pentru 
amatori. 

Leslie nu comentă. Avea o expresie neutră, de parcă 
refuza să muşte momeala pe care i-o întindea ei. 


— Ei bine? întrebă el cu iritare. Ai auzit ce am spus? 

— Da, domnule, răspunse ea. Am auzit. 

— Ce ai de spus? pretinse el un răspuns. 

Ea ridică dintr-o sprânceană. 

— Sută la sută este sută la sută, spuse ea. Dacă asta 
pretindeţi, asta vă voi da. Dacă nu sunteţi satisfăcut de 
munca mea, îmi spuneţi. Asta este tot ce vă pot promite - 
ce am mai bun. 

Bud Owens rămase perplex. Fusese pregătit să-i 
displacă fata asta, chiar s-o urască, din minutul în care 
intrase în birou cu chipul ei proaspăt, trupul frumos şi 
dosarul ei select de colegiu. Dar dovada ei de curaj îl 
impresionase. lar în spatele ochilor ei se ascundea o 
inteligenţă evidentă. Nu putea să nege. 

— Da, dar poate să nu fie de-ajuns, o suspectă el. 

Încă îl privea drept In ochi. 

— Cât despre problema sexului meu, adăugă ea, nu 
prea sunt multe de spus într-un interviu pentru a vă alunga 
suspiciunile. Dacă acesta este modul în care gândiţi despre 
femei, ar fi mai bine să angajaţi un bărbat. Eu îmi voi găsi 
o slujbă în altă parte, dacă va trebui. 

Tăcu. Încruntat, o măsură de la ochii ei atenţi la 
trupul frumos, în ţinută sobră, de birou. Respira toată 
numai sinceritate, ambiţie şi talent. Într-un anume fel, asta 
îl enervă şi mai tare. Experimentat judecător de oameni, 
Bud Owens ştia că ea putea fi valoroasă pentru firmă. Dar 
îi displăcea să nu fie credincios prejudecăţilor sale. Timpul 
şi succesul cucerit cu greu îl făcuseră să aibă propriul său 
mod de a vedea lucrurile. 

O mai privi lung câtva timp, cântărind alternativele. 
Apoi se ridică, se duse la un fişier enorm din spatele 
biroului său şi scoase un dosar gros. Îl aşeză pe birou în 
faţa ei. 

— Aruncă o privire, spuse. 

Leslie îl deschise. Văzu o colecţie de reclame tipărite 


pentru o mare companie de aparatură de bucătărie numită 
Aurora Appliance Corp, 

— Le cunoşti? întrebă Bud Owens. 

Leslie confirmă din cap. 

— Sigur. Se publică de mult timp. După câte ştiu, 
produsele lor sunt bine construite şt de încredere. Tatăl 
meu are un frigider Aurora de când mă ştiu. 

Bud Owens zâmbi, arătând spre una dintre reclame. 

— Cum spune şi reclama. 

Leslie privi pliantul. Reclama de deasupra îi era 
familiară. Fusese folosită de Aurora Appliance Corporation 
de cel puţin douăzeci, treizeci de ani. Prezenta o casnică în 
bucătărie, purtând un şorţ. Le înmâna copiilor ei pachetele 
cu gustarea de prânz, zâmbindu-le drăgăstos. Totul părea 
cam demodat. Sloganul tipărit în josul reclamei spunea; 
Aurora Appliance Corp - unde lucrul de nădejde este o 
tradiţie”. 

— Ce crezi? întrebă Bud Owens. 

Loslio se încruntă. 

— Este foarte demodat, spuse. Nu cred că şi-au 
schimbat prezentarea asta, sau sloganul, de când am 
apărut eu pe lume. E o reclamă veche. 

— Şi asta se vede în vânzările lor, comentă Bud 
Owens. Valoarea acţiunilor lor pe piaţă este acum de 
şaisprezece la sută. Acum douăzeci de ani era de patruzeci 
la sută. Au cam decăzut, ca s-o spunem cu blândeţe. Vrei 
să ştii ce-i menţine? 

Leslie se încruntă. 

— Loialitatea consumatorilor? întrebă ea nesigură. 

El zâmbi. 

— Nu tocmai. Doar o variantă a ideii. Cert este că 
produsele lor sunt cele mai bune de pe piaţă. Îşi depăşesc 
competitorii prin durata de întrebuințare şi costurile de 
întreţinere. Oferă cea mai bună garanţie în branşă. Dacă 
bunica avea o maşină de gătit Aurora, se poate ca mama şi 


nepoata să o fi auzit ridicând-o în slăvi. Dar este mai 
probabil ca ele să fie nişte cumpărătoare inteligente care 
au cumpărat produsele Aurora pentru calitatea lor. 

— Dar valoarea pe piaţă a acţiunilor companiei a 
scăzut, apuse Leslie. 

— Asta nu-i greu de înţeles, nu-i aşa? întrebă el. 

Privi reclamele. 

— Cred că nu, răspunse ea. Reclamele astea sunt de- 
a dreptul antice. Nimeni nu mai încearcă să vândă produse 
în modul ăsta. Uitaţi-vă la mama din fotografie. Mamele de 
azi trebuie să muncească. Nu poartă şorturi şi nu le dau 
copiilor pacheţele cu mâncare dimineaţa. 

Bud Owens zâmbi şi închise dosarul. 

— Acum ştii cu ce trebuie să lupţi, conchise el. 

Leslie ridică ochii spre el. Ochii ei inteligenţi 
scăpărau deja la gândul unei noi confruntări. 

— Preşedintele consiliului se numeşte Barton 
Hatcher al IV-lea, spuse el. Compania este proprietatea 
familiei Hatcher. A fost fondată de stră-străbunicul lui 
Hatcher cu şaptezeci şi cinci de ani în urmă, în oraşul 
Aurora, statul Minnesota. Sunt oameni foarte demodaţi, 
republicani îndărătnici, de la ţară. Nu le place schimbarea. 
Sunt foarte bogaţi şi nu le-a păsat prea mult că vânzările 
Aurorei scădeau constant. Adică, până când valoarea 
acţiunilor a scăzut sub optsprezece la sută Acum le pasă. 

— Păi, spuse Leslie, va fi o simplă problemă de a 
proiecta o campanie la zi. 

El clătină din cap. 

— Nu-l cunoşti pe Barton Hatcher, zise. Apoi zâmbi. 
Dar o să-l cunoşti. 

Leslie ridică dintr-o sprânceană. 

— Ce vreţi să spuneţi? 

— Că din acest moment te ocupi de contul firmei 
Aurora Appliance, spuse Bud Owens cu un sadism prost 
ascuns. 


Leslie inspiră adânc. 

— Da, spuse. Vă mulţumesc. Cred. 

— N-o să-mi mai mulţumeşti când o să ştii cu cine ai 
de-a face, spuse el. Avem Aurora de trei ani. În tot acest 
timp, au refuzat orice idee nouă pentru reclamă. Ne-au 
forţat să rămânem la vechile reclame. Şi acum ne 
ameninţă că-şi mută contul la altă agenţie, pentru că noi 
nu obţinem rezultatele dorite de ei. Majoritatea 
directorilor noştri au încercat să ajungă la o înţelegere cu 
ei şi au sfârşit prin a face ulcer. Aurora este cel mai 
inflexibil client pe care l-am avut vreodată. Dacă reuşeşti, 
va fi un mare merit ai dumitale. Dacă nu reuşeşti... 

— Pierdem contul, spuse Leslie. 

El confirmă din cap satisfăcut. 

Cântări dilema, Pentru Bud Owens era o situaţie în 
care nu avea nimic de pierdut. Evident că n-o plăcea pe 
Leslie şi-i purta pică pentru faptul că venea de la un 
colegiu cu asemenea recomandări, Dacă muncea pentru 
acest cont şi eşua, lipsa lui de încredere va fi confirmată. 
Dacă ea reuşea, îşi va asuma meritul, ca fiind cel ce o 
angajase şi-i încredinţase contul. 

A doua variantă era, evident, în avantajul ei. 

Bud Owens îi citea gândurile lui Leslie. Ştia că era 
fascinată de confruntare. Dar mai ştia ceva ce nu ştia ea. 
Ogilvie, Thorpe and Owens renunţaseră la contul Aurora la 
ultima şedinţă a executivului. Se presupunea că Barton 
Hatcher îşi va muta afacerile în altă parte. Cinstit vorbind, 
executivii erau încântați de perspectiva de a scăpa de 
Hatcher. Bud Owens nu era deloc presat să salveze contul, 
întrucât acesta era deja considerat o cauză pierdută. 

Astfel că Bud Owens urmărea cu oarecare 
amuzament cum tânăra din faţa sa se gândea la 
competiţie, 

— Bine, acceptă ea, ridicându-se. Când încep? 

— Niciodată nu-i mai bine decât în momentul de faţă, 


spuse el. O să-i spun lui Ariene să-ţi găsească un birou cu 
titlu temporar. Şi, adăugă indicând dosarul cu reclame, 
poţi să iei asta cu tine. 

Leslie îi dărui un zâmbet înţepat şi întinse mâna. 

— Apreciez faptul că mă angajaţi, domnule, spuse. 
Îmi voi da toată silinţa. 

— Bine, răspunse el, strângându-i mâna. O să vedem 
dacă toată silinţa va fi de-ajuns. 

Îi simţea ochii studiind-o în timp ce ieşea din birou. 
Acum ştia cum se simte un miel de sacrificiu. 

Leslie se închise cu dosarul Aurora Appliance timp de 
două săptămâni. În tot acest timp, mânca puţin şi dormea 
şi mai puţin. Îşi dădea seama că, operând nu conturile unei 
companii tradiţionale, care se opunea ideilor noi, agenţia 
Ogilvie, Thorpe and Owens se înhăma-se la o muncă 
titanică. 

Publicitatea modernă nu prea putea să-l ajute pe un 
client care îi refuza ajutorul. Dar Aurora pretindea ca 
Ogilvie, Thorpe and Owens să-i mărească vânzările şi 
dorea să schimbe agenţia dacă aceasta dădea greş. Totul 
părea imposibil. Dar mintea ageră îi spunea lui Leslie că 
era ceva mai mult. Ceva crucial nu fusese încercat. 

După prima săptămână de muncă, avu o idee 
strălucită, îl sună pe Wes Glaser, fostul contabil al contului 
Aurora şi-l invită să ia masa de prânz împreună. 

— Am o idee. Vreau doar s-o verific împreună cu tine, 
spuse ea. 

— Dă-i drumul zâmbi Wes. 

Era prietenos şi sincer uşurat că i se luase contul. 
Părea înţelegător. 

— Cred că firma trebuie să-şi schimbe numele, spuse 
Leslie. Aurora Appliance Corp sună deznădăjduitor de 


învechit. Te dor ochii numai s-o tipăreşti. Dacă modernizezi 
numele, modernizezi compania. Multe alte companii au 
făcut-o, inclusiv corporaţii uriaşe ca Exxon şi Citgo. Cred 
că ar fi o idee grozavă. 

Wes râse zgomotos. Leslie îl privi. 

— Ce este? 

— Trebuie să revii pe pământ, spuse el. Bătrânul 
Hatcher nu vrea să audă de nicio schimbare în reclamele 
lui, vechi de douăzeci şi cinci de ani. Dacă-l rogi să 
schimbe numele companiei ăstela bătute de Dumnezeu, îşi 
face rost de o nouă agenţie cât ai zice peşte. Numele 
companiei, ca şi compania în sine, este c tradiţie a lui şi a 
familiei sale. Nu, Leslie, trebuie să gândeşti la scară mai 
mică. Aminteşte-ţi cu cine lucrezi pentru Dumnezeu. E 
vorba de mândrie aici. 

— Mândrie prostească, spuse Leslie. 

— Oricum, zise Wes, sorbind din cafea. Mai aveai 
ceva de verificat cu mine? 

În ciuda amabilităţii lui, în acel moment Leslie 
detectă  condescendenţa. Probabil că o consideră o 
începătoare fără creier, pentru că îndrăznise să-i sugereze 
o idee atât de stângace şi poate chiar o să facă glume pe 
seama naivităţii ei cu partenerii lui de golf din săptămâna 
aceasta. 

Îl simţi şi cum îi descoperea trupul. În loc de costum, 
purta o rochie care-i avantaja silueta. Se întrebă dacă Wes, 
sau oricare alt coleg, îi luau în serios munca, ţinând cont 
de faptul că era femeie. 

O clipă, trăi sentimentul de frustrare. Apoi, ca 
inspirată, văzu o şansă. 

— Mulţumesc c-ai stat de vorbă cu mine, Wes, spuse. 
Trebuie să fug. Îmi pare rău. 

— Niciun deranj, zâmbi el, urmărind-o cum se ridică. 
Oricând. 

Absolut oricând, se gândi el, observând mişcarea 


picioarelor sub rochie, în timp ce ea părăsea sala de mese. 


Nimeni din cei de la Oglivie, Thorpe n-a mai aflat 
ceva de la Leslie în legătură cu proiectele ei pentru Aurora 
Appliance. Le ţinea într-un secret de nepătruns. 

Bud Owens şi colegii săi au presupus că tăcerea îi 
trăda dezorientarea. Contul Aurora era coşmarul oricărui 
agent de publicitate. Bud Owens o împovărase pe Leslie cu 
el numai pentru a o aduce mai aproape de pământ şi 
pentru a-i spulbera iluziile pe care şi le făcea privind 
talentul ei. 

Astfel că, la o lună după ce fusese angajată, a fost 
surprins să audă că-i invitase pe Barton Hatcher şi întreg 
departamentul de publicitate al companiei Aurora la o 
întâlnire la sediul lui Ogiivie, Thorpe, pentru a le prezenta 
o propunere de campanie publicitară. 

— Ce faci? o întrebă el sunând-o din birou. Te duci 
acolo, aşa, la rece? Nu vrei să discuţi ceea ce ai cu noi, 
ceilalţi? 

— Aş prefera să fie o surpriză, dacă nu vă supăraţi, 
apuse ea. La urma urmei, mi-aţi aruncat mingea în braţe. 
Aţi face bine să mă lăsaţi să alerg eu cu ea. 

— E înmormântarea ta, zâmbi Bud Owens. Ne vedem 
In şedinţă. 

Şi se aşeză confortabil, abia  aşteptând 
înmormântaroa speranţelor lui Leslie Chamberlain. 


Reuniunea a avut loc pe data 10 august. Era o zi 
fierbinte, iar aerul condiţionat din birou era o uşurare 
pentru executivi şi oaspeţii lor. 

Trupa de la Aurora sosi ca o mică armată, cu paşi 
ritmaţi. Barton Hatcher, un bărbat înalt, impresionant, cu 
părul des, alb, şi cu un aer poruncitor, intră înconjurat de 
vicepreşedinţii şi directorii din departamentul său 
publicitar. Îl salută rece pe Bud Owens, spuse câteva 


cuvinte pe ton scăzut asociaţilor săi, se aşeză şi scoase un 
trabuc ce-i fu aprins de unul dintre directorii săi. 

— Putem începe? întrebă el. 

Leslie se ridică şi se aşeză în faţă. Purta o rochie 
uşoară, potrivită anotimpului. Umerii ei tineri, drepţi, sânii 
fermi sub materialul strălucitor, picioarele bronzate de 
ieşirile recente pe plaja de la Oak Street, contrastau 
splendid cu rochia. Arăta foarte tânără, dar nu atât de 
vulnerabilă cum s-ar fi aşteptat unii din sală. 

— Domnilor, spuse ea vă urez bun-venit la reuniunea 
noastră. Domnule Hatcher şi domnilor asociaţi, bun-venit 
la Ogilvie, Thorpe and Owens. Aş dori să vă prezint 
propunerea noastră pentru o nouă campanie publicitară de 
proporţii pentru Aurora Appliance şi câteva sugestii la care 
ne-am gândit pentru compania dumneavoastră. 

Corpul executiv de la Aurora o privea sceptic pe 
Leslie, tulburat de sexul şi tinereţea ei. Minţile cele mai 
experimentate de la Ogilvie, Thorpe and Owens nu 
reuşiseră până acum să propună o reclamă cu care Aurora 
să fie de acord. Oare Ogilvie, Thorpe dădea un client atât 
de important unor începători? 

Fără să pară a acorda importanţă acestor privi ostile, 
Leslie se îndreptă spre ecranul enorm al unui televizor. 
Micşoră intensitatea luminii şi dădu drumul unei casete 
video de lângă televizor. 

Pe fundalul muzical, pe ecran apăru o reclamă pentru 
aparatura de bucătărie Aurora. O tânără atrăgătoare 
îmbrăcată într-un costum sobru de birou, cu o bluză de 
mătase cu volane, intră într-o bucătărie frumos aranjată 
lăsându-şi servieta şi scoţându-şi haina, Aprinse maşina de 
gătit electrică, scoase repede o cratiţă cu mâncare din 
frigider, o introduse în cuptorul cu microunde aprinse 
maşina de făcut cafea şi puse cuptorul de prăjit pâine la 
încălzit. 

Mesajul reclamei era clar. Era o tânără funcţionă 
care tocmai venise acssă de la birou şi prepara rapid masa. 


Arăta strălucitoare, relaxată şi mai mult decât doar un pic 
senzuală, în timp ce punea în funcţiune aparatele în bluza 
ei mătăsoasă. Cadrele luate de aproape mâinilor ei 
frumoase o prezentau rotind butoanele, pornind aparatura 
şi punând totul în mişcare. Radia energia tinereţii şi 
fericirea, ca şi o atracţie feminină de netăgăduit. 

Vocea unui comentator spunea: 

„De ce să munceşti în bucătărie, când bucătăria 
poate munci pentru tine? Munceşti din greu toată ziua, dar 
când vii acasă, vrei să te destinzi. lată când intră în scenă 
Aurora”. 

Filmul indica trecerea timpului şi frumoasa tânără 
apăru în sufragerie bând alături de soţul ei un pahar cu 
vin, într-o scenă romantică. Cina fusese gătită la iuţeală, 
mulţumită eficienţei aspectuoasei aparaturi Aurora. În 
timp ce muzica se auzea în surdină, privirea din ochii ei 
încărcată de aşteptări lăsa prea puţină îndoială că ea şi 
soţul ei aveau planuri romantice pentru restul serii. 

Aparatul întârzie asupra ochilor ei senzuali în timp ce 
reclama apărea pe ecran: „Stilul de viață Aurora. Noi vă 
scoatem din bucătărie şi vă redăm viaţa personală”. 

Reclama se stinse. 

Leslie se îndreptă spre un şevajet care fusese 
amplicat lângă ecranul televizorului. îndepărtă fila care-l 
acoperea. Lăsă să se vadă o reclamă tipărită cu aceaşi 
femeie zveltă şi tânără, evident apetisantă, în bucătărie, în 
costumul de birou cu bluza cu volane, întâmpinându-şi 
soţul, în timp ce aparatura Aurora lucea în fundal. 

Acelaşi slogan, „Noi vă scoatem din bucătărie şi vă 
rodăm viața personală”, flutura ca un steag de-a 
curmezişul afişului. 

Leslie se întoarse spre auditoriu. Campania de la 
radio va sublinia acelaşi lucru prin dialogul dintre tânăra 
soţie şi soţul ei şi prin muzică, vorbi Leslie. Mesajul este 
clar. Femeia salariată din zilele noastre nu are timp de 


pierdut în bucătărie. Ea îşi consacră viaţa profesiei şi 
soţului ei. Are nevoie de mobilitate şi împlinire, nu de 
trudă. Pentru ea, bucătăria este un mijloc de a-şi realiza 
dorinţele. lar produsele Aurora, cunoscute pentru 
siguranţa lor, sunt cel mai bun mijloc de a o ţine în mijlocul 
unei vieţi active. 

Se înălţă o mână a unuia dintre executivii cu reclama 
de la Aurora: 

— Ce-i asta, Aurora Lifestyles? întrebă el sceptic. 

— Asta este cea mai mare dintre surprize, spuse 
Leslie. „Stilul de viață Aurora” nu este numai numele 
acestei noi campanii şi a noii imagini a produselor Aurora. 
Este noul nume pe care-l sugerăm pentru însăşi compania 
ca atare. 

În sală avu loc o reţinere colectivă a respirației. Ceea 
ce sugerase Leslie era de-a dreptul erezie. Corpul executiv 
al lui Ogilvie, Thorpe se albi la faţă. Cei de la Aurora se 
făcură mici, aşteptându-se ca şeful lor fie să moară pe loc 
de apoplexie, fie să-i concedieze pe toţi în ora următoare. 
Niciunul nu-şi putea crede urechilor. 

Leslie îl privea pe Barton Hatcher, care stătea 
nemișcat, fumul ţigării înălțându-se în rotocoale înceţoşate 
deasupra capului său. 

Tăcerea se prelungi, grea ca mormântul, în timp ce 
toţi cei prezenţi încercau să-şi revină. Leslie nu scoase un 
cuvânt. 

Într-un târziu, unul dintre directorii de la Aurora se 
aplecă spre Hatcher. 

— Domnule Hatcher, şopti el, cred c-ar fi mai bine să 
discutăm această... 

— Linişte, spuse Barton Hatcher. 

Directorul se făcu mic ca un căţeluş şi tăcu, privind 
în jos, spre servieta diplomat. 

Tăcerea se prelungi, devenind aproape de 
nesuportat. Toţi cei din sală aveau sentimentul că Barton 


Hatcher tocmai fusese pălmuit de frumoasa fată din faţa 
lor. Erau deja pregătiţi să protesteze că un cont atât de 
important fusese încredinţat unei începătoare, lipsită de 
experienţă. Se aşteptau să fie concediată imediat după 
această reuniune, împreună cu nechibzuitul care o 
angajase. Anticipând furia proprietarului, abia aşteptau să 
se ridice pentru a aproba la unison repudierea agenţiei 
Ogilvie, Thorpe în favoarea altei agenţii. 

În sfârşit, Barton Hatcher vorbi. Vocea sa era 
scăzută, dar autoritară. 

— Domnilor, spuse el, îmi place, 

Încăperea se cutremură, Directorii executivi nu-şi 
puteau crede urechilor. Se uitau de la unul la altul şi apoi 
la Borton Hatcher. Ochii lui erau îndreptaţi spre Leslie. 

— Are stil, spuse... Este ceva ce ne lipsea de un timp 
încoace. Da, îmi place. 

— Ce spuneţi de noul nume al companiei, domnule 
Halcher? întrebă cineva cu voce tremurândă, 

— Da, domnule, interveni un altul. Întotdeauna ne-am 
păstrat numele intact. 

— Prostii, zise Hatcher, cu o voce puternică. N-am 
fost niciodată împotriva unui nume nou - cât timp era o 
îmbunătăţire a celui vechi. Dacă nu s-a stricat, nu-l repara, 
Ăstâ-i motto-ul meu. Acum, această tânără doamnă... cum 
spuneaţi că vă numiţi? 

— Chamberlain, domnule. Leslie Chamberlain, 
răspunse Leslie. 

— Domnişoara Chamberlain nu ne cere să renunţăm 
la nimic, spuse Hatcher. Numele a rămas tot Aurora. Doar 
accentul s-a schimbat. Aurora Lifestyles, în loc de Aurora 
Appliance Corp. Cred că e perfect. Este modern. Are o 
conotaţie plăcută. Ce aveţi, domnilor? Nu sunteţi în atare 
să recunoaşteţi ceva bun când vă izbeşte drept In faţă? 

Vocile veniră din toate direcţiile. 

— Sigur, domnule Hatcher. 


— Aveţi perfectă dreptate, domnule Hatcher. 

— Exact ceea ce gândeam şi eu, domnule Hatcher. 

Înainte ca ecourile să se stingă, Barton Hatcher se 
ridicase. Subalternii lui săriră în picioare ca nişte jucării 
pe arcuri. 

— Ei, spuse el, am treabă. Vă las pe voi, domnilor, să 
discutaţi detaliile. Se întoarse spre Bud Owens. Mă bucur 
că, în sfârşit, oamenii dumitale au venit cu ceva bun. 
Începusem să mă îngrijorez. Dădu din cap spre Leslie. Se 
pare că de fapt ne lipsea sânge tânăr, trase el concluzia. 
Felicitări. 

Întinse mâna. Bud Owens, încă palid după cele abia 
petrecute, i-o strânse cu un zâmbet firav. 

— Mă bucur că gândiţi astfel, domnule. 

— Şi domnişoara... cum spuneaţi că vă numiţi? Bubui 
Hatcher spre celălalt capăt al sălii, spre Leslie, care stătea 
încă lângă şevalet. 

— Chamberlain, domnule, spuse Bud Owens. Leslie 
Chamberlain. 

— Domnişoară Chamberlain, i se adresă Hatcher, ai 
făcut o treabă excelentă şi te felicit. Doresc să iei masa cu 
mine diseară, înainte de a pleca acasă. Dacă poţi, 
bineînţeles. 

— Sigur, domnule, răspunse Leslie. 

— Bine, încheie Hatcher. Acum, dacă nu mai este 
altceva, domnilor, îmi iau rămas-bun. 

leşi din încăpere, înconjurat de locotenenţii săi. 

Bud Owens rămase cu personalul său uluit. Leslie 
stătea în faţă, zâmbind. 

Bud se apropie de Leslie. Expresia ei îl înfuria. Arăta 
ca pisica ce tocmai devorase canarul. Dar nu putea s-o 
critice. Ea realizase imposibilul pentru agenţia lui. 

— Ei, cred că ne-ai arătat ceva, spuse el. Felicitări. 

Lauda suna ca şi cum îl durea. 

— Aţi spus sută la sută, zâmbi Leslie. Asta v-am dat. 


Mă bucur că am reuşit. 
Bud dădu din cap, încă nevenindu-i să creadă. 
— Şi eu, spuse. Şi eu. 


În aceeaşi seară, Leslie se întâlni cu Barton Hatcher 
la un elegant restaurant franțuzesc, de pe North Clark 
Street. Purta o rochie de seară cu o croială tradiţională, cu 
mâneci lungi şi un corsaj oarecum decoltat, suficient să-i 
pună în evidenţă sânii copilăroşi, fără a fi prea 
îndrăzneață. Era o ţinută aleasă cu grijă, menită să-i 
sublinieze în acelaşi timp senzualitatea şi integritatea. Şi 
reuşi, după cum confirma privirea admirativă din ochii lui 
Barton Hatcher. 

Comandase şampanie şi zâmbi când chelnerul o 
turnă. Atinse paharul de al lui Leslie. 

— Ei bine, draga mea, spuse, cred că le-am arătat 
noi, nu-i aşa? 

Leslie râse, sorbind din şampanie 

— Cred că am făcut-o, răspunse ea. 

Barton Hatcher se lăsă pe spate, admirând această 
fată strălucitoare a cărei campanie era sigur că-i va scoate 
compania din inactivitatea deprimantă şi i-o va readuce 
acolo unde îi era locul. 

Leslie Chamberlain nu-i era total necunoscută. O 
cunoscuse cu trei săptămâni şi jumătate în urmă, când îi 
prezentase liniile generale ale planului ei, în strictă 
confidenţialitate. Venise în orăşelul lui din Minnesota să-i 
prezinte planul personal. 

— Mi-a fost repartizat contul dumneavoastră, spusese 
ea şi mi s-a spus că vă opuneţi unui anume tip de 
schimbări în imaginea companiei. M-am gândit să mă 
consult cu dumneavoastră personal, înainte de a pune în 
aplicare ce am de gând. 

În acea primă zi, Hatcher fusese izbit de frumuseţea 
proaspătă, pur americană a lui Leslie. Îi povestise despre 


orăşelul ei de provincie natal şi menţionase că aparatura 
Aurora făcuse parte din propria ei viaţă, acasă la ea şi în 
casa bunicii ei. Dovedise o extraordinară cunoaştere a 
problemelor cu care se confrunta compania pe piaţă, ca şi 
un respect enorm faţă de superioritatea produselor din 
gama Aurora. 

Venind din partea acestei tinere femei candide, atât 
de sinceră şi cu picioarele pe pământ, sugestia îndrăzneață 
a unei noi campanii şi a unui nou nume nu-l şocase pe 
Barton Hatcher. Dimpotrivă, îl impresionase prin 
originalitatea ei. Iar Leslie îl impresionase prin onestitatea 
ei. Aproape imediat, începuse să se gândească la ea ca la o 
schimbare binevenită. Rememorându-şi propria istorie, se 
vedea pe sine ca pe un director flexibil, care fusese 
întotdeauna deschis ideilor noi, iar pe cei din jurul său ca 
pe nişte plicticoşi care erau prinşi în cursa propriului lor 
mod învechit de a gândi. 

Curând, Leslie îl câştigă de partea sa şi începură să 
facă planul marii prezentări, ca un fel de conspirație între 
tată şi fiică, menită să-i impresioneze şi să-i câştige pe 
ceilalţi, scepticii - în loc de o prezentare care să-l câştige 
pe însuşi Hatcher. 

Când veni ziua cea mare, Hatcher şi Leslie se 
prefăcură că nu se cunoşteau. Lui Hatcher îi făcu plăcere 
să ceară cu voce tare să i se repete numele lui Leslie. 

În seara asta era încântat nu numai de planurile 
pentru compania sa - schimbări care trebuiau de mult timp 
făcute - dar şi de tânăra frumoasă care-i înmuiase inima 
bătrână, în timp ce-l convingea de valoarea campaniei ei. 

Îi amintea de soţia sa dispărută, Claire, care fusese o 
fermecătoare debutantă în societate, în Minnesota, cu 
cincizeci de ani în urmă, când se căsătorise cu ea. 
Observase această asemănare din prima zi în care Leslie 
venise să-l vadă. Îl predispusese în favoarea ei, chiar dacă-i 
trezea nostalgia după soţia pe care o iubise atât de 
fierbinte. 


Barton Hatcher nu se recăsătorise după pierderea 
soţiei sale. Pe măsură ce trecea timpul, după moartea ei, 
descoperi că imaginea ei revenea de la femeia în vârstă, la 
tânăra vioaie, debutantă în societatea orăşelului de 
provincie, pe care o curtase şi cu care se căsătorise cu 
atâta vreme în urmă. Amintirea poveştii lor de dragoste îi 
făcea ultimii ani pe pământ mai suportabili, chiar plăcuţi. 

Păstra un portret în mărime naturală al tinerei Claire 
în sala de recepţie de la Aurora şi nici nu voia să audă c-ar 
trebui înlocuită cu ceva mai puţin personal, Venera 
memoria soţiei sale, căci ea era unica fiinţă în care 
avusese încredere şi pe care o respectase profund, în 
portret, purta rochia de satin mov care fusese favorita lui, 
culoarea armonizându-se perfect cu ochii ei verzi. 

Întâlnind-o pe Leslie Chamberlain fusese ca şi cum 
aproape că-şi văzuse soţia dispărută reînviind, zâmbindu-i 
prin ochii scânteietori, fermecându-l cu candoarea ei de 
provincială şi inteligenţa ei ascuţită. Mai mult, Leslie 
respecta loialitatea lui faţă de ţinutul unde se născuse. Şi 
ea venea dintr-un loc asemănător. Îl făcuse să simtă că 
aparţinea mai mult ca niciodată orăşelului Aurora, statul 
Minnesota, şi că nu trebuia să-l dea uitării, pentru a 
concura cu lumea modernă. 

Acum ridică paharul spre Leslie. 

— Să fim cinstiţi, draga mea, spuse el. Nu noi. Tu le- 
ai arătat. 

Leslie zâmbi. Se ataşase neobişnuit de mult de 
Barton Hatcher în timpul ultimelor săptămâni. Aproape ca 
o fiică. El o plăcea sincer, iar ea simţea o afecţiune reală 
pentru modul lui de a fi atât de abrupt şi pentru 
ataşamentul faţă de orăşelul său. 

Gândindu-se la săptămânile care trecuseră, se 
întreba care din strategii avusese mai mult efect. Noul 
nume al companiei? Sloganul? Faptul de a se fi dus 
personal la Hatcher? Sau cercetările pe care le făcuse în 
viaţa lui personală şi mariajul lui, înainte de a-l cunoaşte? 


Pe baza acelor cercetări meticuloase, îşi coafase părul 
pentru a se asemăna cu coafura soţiei sale din portretul lui 
preferat şi purtase o rochie mov în ziua în care apăruse 
pentru prima oară în biroul lui. 

Cine putea spune? 

Când eşti pregătit să dai sută la sută, orice detaliu 
contează. 

Ca director, Roy English avea multă putere şi era 
obişnuit să facă numai ceea ce considera el că trebuie 
făcut. 

Lucra la Continental Products de zece ani. Înainte de 
nsta, fusese vice-preşedintele unei firme de construcţii şi 
design, proprietatea fostului său socru. Când Roy divorţă 
de soţia sa, demisionă din funcţie, nedorind să se spună că 
avea nevoie de tatăl soţiei sale. 

Era mândru şi foarte muncitor. În primii doi ani la 
Continental, se făcuse indispensabil,  impresionând 
consiliul cu zeci de sugestii valoroase referitoare la 
marketing, produse noi, finanţe şi management. 

Hughes Dillard, preşedintele de atunci, îl luase pe 
Roy sub aripa lui protectoare şi, când Dillard se retrase 
pentru a ocupa un loc în consiliul de administraţie, Roy 
deveni vicepreşedinte, însărcinat cu finanţele şi cu 
aprobarea generală, cel mai puternic om al companiei. 

Roy era pe cât de nemilos cu egalii săi, pe atât de util 
companiei. Când talentele unuia dintre directori păreau să 
pălească, sau viaţa sa personală devenea o frână în munca 
lui, sau, pur şi simplu, profesional ajunsese „la vârf” şi nu 
se mai putea conta pe el să ofere productivitatea necesară 
unei companii competitive, îi dădeau dezlegare lui Roy 


English. 

Roy era cel ce examina activitatea omului, scotocea 
în viaţa lui personală, dacă era nevoie, întocmea un raport 
către consiliu şi concedia victima nenorocoasă. Ultima 
sarcină nu era ceva care să-i placă în mod deosebit lui Roy, 
dar nu-i displăcea. Niciodată nu a concediat un om care n- 
o merita. Când vedea umilinţa şi implorarea din privirea 
victimei, avea un mic sentiment al puterii. Căci ştia că 
propria sa activitate nu va suferi niciodată ca aceea a celor 
din jur. Va fi întotdeauna la înălţime. 

Harley Schrader, prietenul lui Roy, plecase odată cu 
el din prima companie. Cei doi fuseseră prieteni în colegiu 
şi de atunci rămăseseră prieteni buni şi parteneri de golf. 
Se cunoşteau unul pe celălalt mai bine decât cunoşteau pe 
oricine altcineva. Harley nu era un ambițios, ca Roy. Era 
un manager competent, dar lipsit de idei originale. 

Roy fusese cel care i-o prezentase lui Harley pe soţia 
acestuia, Jean, o fată care mai înainte fusese prietena lui 
Roy - o stare de lucruri pe care Harley părea s-o accepte 
căci, de la începutul căsătoriei sale, făcuse nenumărate 
glume pe seama asta. 

De-a lungul anilor, de repetate ori şi fără motiv, 
Harley îi fusese necredincios lui Jean, fapt cunoscut lui 
Roy, care era cu ochii pe Harley de dragul companiei, aşa 
cum era cu ochii pe toţi ceilalţi. 

Amândoi erau libertini, dar în mod diferit. Harley era 
înclinat spre femei vulgare, de petrecere, care erau 
întotdeauna la îndemâna oamenilor de afaceri aflaţi la 
convenţii şi reuniuni promoţionale în oraşe îndepărtate. 

Roy dezaproba tipul de femeie care-i plăcea lui 
Harley, cel fardat strident, de moravuri uşoare. 

Roy era un om cu înalte principii morale. Fusese 
crescut într-o atmosferă religioasă şi, deşi abandonase 
religia cu mult timp în urmă, rămăsese cu un simţ al 
onoarei şi al responsabilităţii care-l făcea să-şi ia munca în 
serios şi să dezaprobe imoralitatea sau desfrâul. 


Evident, şi Roy avusese partea sa. Ca burlac, se 
distrase mult. Arăta bine, într-un mod oarecum brutal. Bun 
înotător din colegiu, se apucase de ridicat greutăţi după 
terminarea studiilor. Avea un trup puternic, ochi cenuşii 
reci, păr de culoare închisă, cărunt la tâmple şi un ten 
bronzat pe terenul de golf. 

Ca amant, era grijuliu şi crud. Femeile îl iubeau. 

Îşi înşelase nevasta doar de două ori - în ambele 
ocazii cu femei pe care le plăcuse cu adevărat. După 
divorţ, revenise în teren. Dar niciodată nu le dăduse 
atenţie secretarelor şi subordonatelor disponibile care 
încercau să-şi înfigă ghearele în el. Le cunoştea atât de 
bine, încât ştia ce gândeau înaintea lor. Nu avea chef să 
reprezinte nota de plată pentru prânzul unei femei. 

Se întâlnea cu femei din alte companii, femei pe care 
le cunoştea la petreceri, uneori complet străine. Avea 
înclinaţie spre blonde, era omul „piciorului” şi prefera 
femeile zvelte - nu le plăcea pe cele grase pentru că asta 
părea să implice şi moravuri uşoare. 

În prezent, avea două prietene cu care-şi împărțea 
farmecele de dormitor - o apetisantă şefă de restaurant 
din centrul oraşului şi intermediara care procura materiale 
pentru o fabrică de unelte dintr-o suburbie a oraşului. 
Ambele erau măritate şi ambele îl adorau. 

Dar se plictisise de amândouă şi obosise muncind. 
Afacerile se aflau într-o perioadă de monotonie, când nu se 
întâmpia mai nimic. Roy era divorţat de zece ani. Avea 
patruzeci şi patru de ani, era în floarea bărbăţiei şi a 
carierei sale de om de afaceri, dar neîmplinit. Domnea fără 
rival peste Continental şi, probabil, avea să devină 
proşedinte, după ce vor fi avut loc câteva pensionări în 
consiliu şi concedieri. 

Dar Roy English nu era entuziasmat de perspectivă. 
Toată viaţa lui lâncezea. Continental Products îl plictisea şi 
era plictisit de el însuşi. 

Roy avea nevoie de un stimulent. 


Astfel că îl remarcă rapid atunci când i se ivi în cale. 


Într-una din zilele când inspecta ca de obicei 
departamentul de marketing, remarcă o nouă angajată. 
Lucra la biroul ei, fără să-l privească, îl întrebă pe şeful 
serviciului cine era. 

— Jill Fleming, i se spuse. E aici de o lună. Nu se 
descurcă rău, până acum. Şeful îşi înălţă sprâncenele 
semnificând că fata era arătoasă, dar nu dăduse semne că 
se încurca cu cei din jur. 

Roy nu spuse nimic. Fata nu te impresiona de la 
distanţă. Avea un păr de un blond ca nisipul şi un ten alb. 
Era foarte subţire şi părea oarecum delicată. Nu-i văzu 
ochii, pentru că privea în jos. În timp ce o studia, pe 
neaşteptate, ea îşi înălţă privirea. Privirile li se întâlniră şi 
un zâmbet palid se arcui pe buzele ei. Cu o mişcare blândă 
a capului, îşi dădu la o parte o buclă de pe obraz şi-şi 
întoarse atenţia la munca ei. Roy nu-i mai dădu atenţie. Se 
întoarse în biroul său. 

Peste o săptămână, venind din parcare, se îndrepta 
spre clădirea principală când observă o tânără atrăgătoare 
mergând în faţa lui. Ducea o servietă diplomat. Părul, ceva 
mai blond acum, îi cădea în valuri pe umerii subţiri. 
Picioarele se mişcau repede, căci se ducea la serviciu, dar, 
undeva, în coapsele lungi, era ascunsă o oarecare letargie. 
Roy o ajunse din urmă la uşă şi i-o deschise. 

Răspunse gestului lui cu o privire scurtă. O 
recunoscu pe noua angajată de la marketing. De aproape, 
părea extraordinar de tânără, aproape ca o elevă. Avea 
ceva proaspăt şi dulce care părea să spună că era parcă 
prea tânără să lucreze într-un astfel de loc. 

Ea nu-i vorbi. Roy merse în urma ei până la ascensor, 
remarcându-i din nou picioarele subţiri, ca de fată, şi 
şoldurile rotunde ascunse de fustă. Intră în ascensor odată 
cu ea. Răspândea o mireasmă fină, naturală, fără urmă de 
parfum. Sub bluză zări conturul unor sâni tineri şi fermi. 


După cea de a doua întâlnire a lor, Roy observă că 
imaginea ei îi reveni în minte de trei sau de patru ori, 
înainte de a se pierde. Odată, seara târziu, în pat, se gândi 
la ea chiar înainte să adoarmă. Mai târziu, avu sentimentul 
că o visase, dar nu-şi putu aminti precis cum. 

Dar se tinu departe de marketing, aproape deliberat. 
În duminica următoare, se organiză picnicul companiei. Ca 
de obicei, Roy era acolo, jucând fotbal şi schimbând 
saluturi cu colegii şi familiile acestora. 

Văzu un grup de tineri pe o pajişte din parc aruncând 
un disc Frisbee dintr-o parte în alta. Una dintre ele, o 
femeie tânără purtând un şort şi un tricou, avea cel mai 
delicat corp pe care-l văzuse vreodată. Încheieturile fine, 
gâtul subţire, spatele şi coapsele erau toate ca ale unei 
fetiţe. Zâmbea uşor în timp ce se juca cu prietenii ei. 

Când terminară, ea trecu prin apropierea lui. Era fata 
de la marketing, Jill Fleming. În săptămâna care trecuse, îi 
căutase numele în registrul companiei. 

— Bună, spuse el. 

— Bună, veni răspunsul, însoţit de un zâmbet. Era 
politicoasă, dar nu familiară. Nu părea să-l recunoască. 

După aceea, se gândi mult la ea. Imaginea ei avea 
ceva aproape indecent de inocent. Îi vedea încă părui 
bogat, de culoarea nisipului, dansându-i pe umeri când 
arunca discul, picioarele subţiri, când sărea să-l prindă. 

Printre colegele ei, arătase ca o zeiţă a tinereţii. 
Chipurile lor fardate, personalităţile lor cenuşii, coapsele 
groase şi obrajii lăsaţi le împrumutau aspect de femei 
luptător în comparaţie cu acest spiriduş feminin. 

Luni, după picnic, Roy găsi un pretext să coboare la 
marketing. Discută cu şeful serviciului câteva probleme 
lipsite de importanţă şi aruncă o privire spre Jill. Era 
cufundată în lucru, concentrată asupra unei situaţii din 
faţa ei şi nu-şi ridică privirea. Părul îi cădea pe umeri. 
Ceva în ţinuta ei studioasă, ochii de un albastru limpede cu 


genele lungi, plecate asupra lucrării, o făceau să pară atât 
de inocentă, că ţi se frângea inima. 

Ascultând vorbăria şefului, dar urmărind-o pe noua 
angajată cu coada ochiului, în timp ce imaginea ei în şort 
şi tricou dansa în amintirea sa, Roy luă o hotărâre. 


O aşteptă la sfârşitul programului şi o opri pe coridor. 

— Nu cred că ne-am cunoscut, i se adresă el. Sunt 
Roy English. Ned mi te-a arătat zilele trecute când am fost 
pe la serviciul vostru. Bun venit în compania noastră. 

Ea zâmbi. 

— Mulţumesc. Îmi face plăcere să vă cunosc. 

Avea o voce naturală, dulce ca mierea. 

Roy presupuse că fata auzise de el şi se temea. În 
companie, toţi se temeau de Roy English, Trebui să facă un 
efort pentru a-şi stăpâni aroganţa obişnuită, când o invită 
în oraş. 

— Ce-ai zice să luăm masa împreună cândva? întrebă 
el. Aş vrea să te cunosc mai bine. 

Vorbise repede, aproape ca şi cum voia să sfârşească 
înainte să-l părăsească curajul. Ochii ei îi întâlniră pe ai 
lui. 

— Nu, mulţumesc, spuse ea. Vă mulţumesc foarte 
mult pentru invitaţie, oricum. Mi-a făcut plăcere să vă 
cunosc. 

Se îndepărtă. 

Roy ameţise, nu atât din cauza refuzului, cât la auzul 
vocii şi datorită privirii din ochii ei. Vocea era o combinaţie 
de fermitate cu o cadență de copil care se armoniza 
puternic cu fanteziile lui despre ea. Ochii ei îl priviseră cu 
o candoare plină de respect. Era tânără, inocentă şi foarte 
puternică, îl refuzase ca o fetiţă bună care fusese educată 
de mama ei să refuze bărbaţii-fiară. Acum se îndrepta spre 
ascensor, gleznele şi pulpele ei ademenindu-l de sub tivul 
fustei. 


Când uşile se închideau, ea se întoarse cu faţa spre 
uşă, iar ochii ei mari, albaştri, îi aruncară o ultimă privire, 
fără interes. 

Plecase. 

Roy era impresionat. Mai mult decât impresionat. 

Peste o săptămână, o invită iar. Era în ziua următoare 
unei reuniuni a executivului, în cadrul căreia prezentase 
un raport despre reorganizarea la nivel superior care se 
efectua sub îndrumarea sa. Fotografia lui apăruse în 
numărul de zi al buletinului companiei. Ştia că domnişoara 
Fleming, ca toată lumea, va fi conştientă de persoana lui, 
mai ales în săptămână aceea. 

Aranjă să o întâlnească în parcare, la sfârşitul zilei. 

— Bună, din nou, spuse el. 

— Bună. Expresia ei era la fel de rece ca şi înainte 
Era un fel de amabilitate în ochii ei, dar pentru alţii, 
pentru ea însăşi - nu pentru Roy English. Această impresie 
a unei vieţi particulare plină de zâmbete, afecţiune, poate 
chiar hohote de râs, din care el era exclus, trezi în Roy o 
dorinţă ciudată. 

— Sper că nu ţi-am lăsat o impresie greşită zilele 
trecute, zise el. Voiam doar să... 

— Deloc, spuse ea. Doar că nu cred că munca şi 
distracţia se pot combina. 

— Atunci, să fie o masă de lucru, spuse el. Nu te voi 
întreba nimic despre dumneata. Vom discuta numai despre 
marketing. 

Zâmbi, încercând să fie fermecător. 

— Sunt foarte măgulită, spuse ea. Dar nu, 
mulţumesc. 

Şi din nou se întoarse pe călcâie şi se îndepărtă. 
Trupul ei frumos şi tânăr zâmbindu-i cu formele lui, tocmai 
când voinţa ei puternică îl excludea din viaţa ei. 

Roy se duse acasă şi bău două Martini. Nu mai fusese 
respins astfel de cincisprezece ani. Puterea şi poziţia sa le 


obliga până şi pe femeile care nu-l plăceau să-l trateze cu 
consideraţie. 

Alcoolul îl făcu să încerce un sentiment amestecat de 
dorinţă sexuală şi ură. O sună pe una dintre prietenele lui, 
se întâlniră la un motel şi făcură amor, brutal şi 
nonsatisfăcător. 

— Eşti un tigru în seara asta, comentă ea, încântată 
de pasiunea lui. Ce te-a apucat? 

Nu-i putea spune adevărul. Era prea umilitor. 

Se gândi la situaţia sa alte zece zile. 

Dar, de câte ori se zbătea să fie lucid în legătură cu 
ea, tot ceea ce vedea era trupul ei fraged, sânii mici, 
şoldurile rotunjite, frumoasele coapse zvelte care 
dispăreau sub fustele ei spre locul acela magic unde 
aştepta sextul ei - un sex care nu era pentru el. 

Roy English nu se simţea în elementul său. Nicio 
femeie nu însemnase nimic pentru el de când îşi curtase 
soţia, cu mulţi ani în urmă. Femeile nu erau nimic altceva 
decât arene ale cărnii întru satisfacerea poftelor sale. 

Inima lui i se dăruise, tinerei Jill Fleming, şi, odată cu 
inima, mai era şi un anume fel de dorinţă pe care n-o putea 
nici înţelege, nici stăpâni. Deşi ştia că nu proceda bine, se 
duse la departamentul ei să o invite pentru a treia oară. 

Ca de obicei, văzându-l venind, ceilalţi angajaţi se 
făcură mici. Dar Jill îl salută cu căldură. 

— Îmi pare bine să vă văd, spuse ea. Cu ce vă putem 
ajuta? 

— Aş dori să-ţi vorbesc un moment. 

O conduse afară, pe coridor. 

— M-am gândit la ce spuneai, vorbi el. Îţi înţeleg 
situaţia. Şi cred că ai dreptate. Dar trebuie să ştiu pe cine 
ai refuzat, pe mine sau pe patron? 

Păru să cadă pe gânduri. 

— Cred că m-am explicat destul de bine săptămâna 
trecută, spuse. 


— Ascultă, insistă el. Te rog doar să iei masa cu mine. 
Nu-ţi cer să te compromiţi în niciun fel. Îmi placi. Te admir. 
Nu putem să luăm doar masa împreună? 

Îi aruncă o privire lungă, indescifrabilă. 

— Mulţumesc, spuse, dar nu. 

Ochii îi străluceau ca nişte bijuterii în lumina 
fluorescentă a coridorului. Obrajii ei păreau mai palizi 
decât înainte. Ceva în interiorul său începu să se 
prăbuşească. A fost tot ce a putut face pentru a se înfrâna 
să n-o sărute chiar acolo. 

— Te rog, spuse el. 

Cuvântul acesta îl duru mai mult decât orice spusese 
până atunci vreunei femei; de ani de zile. Era uluit de 
propria sa slăbiciune. 

Ea aruncă o privire spre uşa biroului. 

— Trebuie să plec, zise. Sunt foarte măgulită, zău. La 
revedere. 

Şi se strecură pe lângă perete, pe lateral, ca să-i 
evite trupul care părea să o ţină prizonieră. Trupul ei 
părea mai fragil ca niciodată. Arăta ca o fetiţă de liceu, un 
Peter Pan feminin, plină de o sexualitate ingenuă, 
proaspătă ca o primăvară. 

Privind cum se îndepărtează de el, Roy avu 
sentimentul că un lucru preţios, ceva fără de care nu poate 
trăi, îl părăsea odată cu ea. 


După cel de-al treilea refuz, Roy nu-i mai adresă nicio 
invitaţie. Mândria nu-l lăsa. Dar nu încetă să se gândească 
la ea. Auzea în minte cele câteva cuvinte pe care i le 
spusese ea, revedea privirea din ochii ei, trupul ei. 

Imaginea ei îl purtă pe Roy înapoi în adolescenţă, 
când lipsa sa de experienţă îl făcuse să viseze la fete într-o 
manieră aproape severă, în zilele acelea, lăsa ca gândurile 
să-i întârzie pe fustele lor, pe genţile lor moi, pe felul în 
care braţele lor dispăreau în mânecile bluzelor. Fusese 


aproape mai vrăjit de acest aspect exterior curat al fetelor, 
decât era de fanteziile sale mai picante privind părţile 
ascunse ale trupului lor. 

Aceea fusese o vreme când admirajia tinerească 
fusese mai puternică decât cunoaşterea, când experienţa 
adultului încă nu întinase misterul sexului opus. Era un 
timp când se putea întâlni cu o fată, putea săi privească 
chipul luminos şi să savureze faptul că o va săruta, sau că, 
măcar, va încerca. În zilele acelea, fetele aveau un fel de 
aureolă, un halou dăruit de propria sa tinereţe şi exaltare 
romantică. Le împrumuta fetelor un farmec, o magie. Mai 
târziu, când femeile îi ofereau trupul lor ca pe ceva de 
rutină, de obicei aşteptând în schimb un anume avantaj, 
magia feminităţii dispăruse. 

Roy stătea treaz noaptea gândindu-se la Jill şi la 
dorinţa tinerească pe care o aprinsese în el. Descoperi că 
nu mai poate dormi bine şi că-şi pierde pofta de mâncare. 
Exact ca un puşti îndrăgostit, îşi spunea cu umor amar. 

Nu avea de gând să se lase pradă acestor sentimente. 
Astfel că o apucă pe calea opusă. lIncercă să se 
concentreze asupra ei din punctul de vedere al companiei. 
Aranjă o discuţie cu superiorul lui Jill, fără a dezvălui că 
avea un interes personal. Reuşi să dea impresia că-l 
verifica pe Roger Phelan şi activitatea lui de director de 
personal. 

Şeful, pe nume Ned Joiner, raportă cu oarecare 
mândrie că Jill era o angajată model. Nu numai că-şi 
rezolva sarcinile de serviciu, dar soluţionase personal o 
problemă spinoasă de marketing care se referea la 
punctele de desfacere din vest ale companiei. 

— l-am spus despre asta, dar nu i-am încredinţat ei 
problema, zise Ned. Peste două săptămâni, mi-a spus că a 
lucrat la ea în timpul ei liber şi mi-a arătat soluţia, lotul pe 
hârtie, cu cifrele corespunzătoare. Le-am arătat băieţilor 
de la etaj şi ei au pus-o imediat în practică. Zâmbi. O, Jill 
este cu adevărat bună. Fără îndoială. 


Pe Roy îl interesă vestea, dar nu-i făcu o plăcere 
deosebită. În secret, sperase că Fleming ar fi putut avea 
probleme de serviciu sau că, cei puţin, nu era atât de 
strălucită. Sperase s-o intimideze subtil, bazându-se pe 
competiţia dintre servicii şi pe nesiguranța postului ei! Nu 
se gândea la asta ca la o hărţuială sexuală în serviciu, ci 
mai degrabă ca la un ultim mod de a o face să se încline în 
favoarea lui. 

Dar acum îşi dădea seama că, în munca ei, era tot 
atât de fermă şi de stăpână pe ea, ca în viaţa personală. 
Avea şi o justificată mândrie în munca ei, ce venea să se 
alăture staturii verticale din viaţa personală. Cu alte 
cuvinte, deţinea armura necesară care s-o facă 
invulnerabilă la autoritatea lui Roy, ca şi la atenţiile lui. 

Roy se mai gândi încă vreo două săptămâni. Au fost 
cele mai dificile săptămâni din viaţa lui. Nu dorise 
niciodată nimic cu atâta ardoare cum o dorea pe fata asta. 
Şi nu se îndoia că ea nu-l voia, ba poate că-l şi ura. 

Roy se lupta cu un demon mai teribil decât oricare 
altul din viaţa lui. 

lar de data asta, inima de piatră care-l condusese 
până acum în viaţă îi jucă o festă. 


11 
Chicago, Illinois 


Leslie era o mică celebritate la Ogilvie, Thorpe and 
Owens. 

De la triumfătorul şi uluitorul succes cu Aurora 
Lifestyles, îşi asumase rolul de fenomen. 

Succesul îi adusese un nou titlu - director adjunct 
contabil - o mărire apreciabilă de salariu şi o combinaţie 
de respect, invidie şi admiraţie din partea celorlalţi 
executivi, care erau la fel de impresionați de creativitatea 


şi iniţiativa ei, pe cât erau de tulburaţi de tinereţea şi de 
frumuseţea ei. 

Leslie fu surprinsă şi dezamăgită să descopere că 
străduinţa ei în muncă nu părea să o îndreptăţească la 
relaţii prieteneşti cu colegii ei. Cei mai în vârstă erau cam 
reci cu ea, dându-se la o parte din faţa ei, când trecea pe 
coridoare. Câţiva o tratau cu o condescendenţă prost 
mascată şi numai unul sau doi se deranjară să o felicite 
pentru succesul ei. 

Unii dintre cei tineri îi cerură întâlniri. Acceptă 
câteva, dar fu şocată atunci când manifestarea admiraţiei 
lor pentru calităţile ei de şefă se rezumară la meciuri de 
trântă şi de pipăială de cea mai josnică speţă. După aceea, 
îşi făcu o regulă strictă în a evita contactul social cu 
colegii ei. Era mai puţin amuzată decât jignită de ceea ce 
se întâmplase, dar începu să-şi ascundă singurătatea tot 
mai accentuată sub un comportament prietenos şi vioi. 

Lucra acum zece-douăsprezece ore pe zi. De fiecare 
dată când înregistra un succes, i se  încredinţau 
operaţiunile unui alt cont. Compania, impresionată de 
talentul ei, încerca să o stoarcă de tot ce avea - şi poate să 
o provoace să demonstreze că nu era doar o furtună într- 
un pahar cu apă. 

Leslie era tentată să refuze noile sarcini şi să-i 
reproşeze lui Bud Owens de la obraz că permitea ca ea să 
fie suprasolicitată. Dar presimţea că tocmai asta aştepta 
Bud de la ea. Astfel că, deliberat, tăcu din gură, munci tot 
mai aprig şi aduse companiei succes după succes. În ciuda 
răcelii celor din vârf, reputaţia sa ca mintea cea mai 
strălucită de la Ogilvie, Thorpe creştea cu fiecare lună. 

În acele prime luni de muncă, reuşi să se ducă acasă 
să-şi vadă tatăl numai o singură dată şi atunci pentru un 
scurt sfârşit de săptămână. Îi făcea plăcere relaţia relaxată 
şi apropiată cu tatăl ei, dar deja avea sentimentul că 
trecutul se îndepărtează şi devine mai puţin relevant. 
Oraşul natal părea izolat de ea prin timpul scurs, ca şi prin 


dezvoltarea propriei ei personalităţi. Prietenii şi vecinii i se 
păreau provinciali şi parcă închişi în ei înşişi, rupţi de 
lumea reală plină de acţiune şi provocări în care trăia ea 
acum. 

Tatăl ei o înţelese şi, cu tact, îi lăsă libertatea unul 
nou tip de relaţie în care Leslie devenea tot mai 
independentă, în timp ce putea conta pe sprijinul lui. 
Realizările ei depăşiseră cu mult orice făcuse sau visase el 
să facă în viaţă. Dar avea încă nevoie de dragostea şi de 
înţelegerea lui, pe care el i le acorda cu inima deschisă. 
Foloseau la maximum scurtul interval pe care-l petreceau 
împreună, iar ea continua să-i telefoneze din Chicago cel 
puţin o dată pe săptămână, lăsându-l să-i dea veştile 
obişnuite şi gândindu-se la trecutul pe care-l reprezenta el, 
cu toate bucuriile şi amărăciunile lui. 

Leslie era pe muchie de cuţit între trecutul şi viitorul 
său, înaintând prin munca sa asiduă spre noi încercări şi 
realizări. Era o poziţie deloc confortabilă, pentru că 
identitatea ei se pierdea. Dacă energia şi intelectul ei n-ar 
fi ajutat-o să răspundă atâtor noi sarcini ce se aflau în faţa 
ei, s-ar fi simţit periculos de dezorientată. Astfel, cel puţin 
deocamdată, Leslie deveni obsedată de muncă, o persoană 
a cărei conştiinţă de sine era inseparabilă de realizările 
obţinute la serviciu. 


Într-o dimineaţă rece de început de octombrie, Leslie 
avea un program chiar mai epuizant decât cel normal. 
Dimineaţa avusese o întâlnire cu un nou client şi luase 
prânzul cu Bud Owens şi alţi doi şefi, timp în care trebuise 
să le dea raportul privind activitatea sa curentă. Era în 
drum spre o întâlnire cu unul dintre clienţii cei mai 
importanţi ai agenţiei, în cursul căreia trebuia să prezinte 
o campanie foarte complicată şi costisitoare. Prevedea deja 
că, în seara aceea, avea să termine planurile pe care nu 
reuşise să le finalizeze în seara precedentă. Urma să fie o 
săptămână aglomerată. 


Se grăbea spre ascensor, cu gândul la după-amiaza 
care o aştepta, când se izbi de cineva care ieşea. Simţi în 
frunte o lovitură puternică. În acelaşi timp, servieta i se 
izbi de duşumea, deschizându-se, răspândind peste tot foi 
de hârtie, planuri, note. 

— Îmi pare foarte rău, auzi ea o voce profundă de 
bărbat. V-aţi lovit? 

Duse mâna la frunte. Nu părea să fie nimic, deşi locul 
unde se lovise o durea. 

Bărbatul se aplecase deja s-o ajute să strângă hârtiile 
risipite. Nu observă că uşile ascensorului se închiseră în 
timp ce ea îşi aduna materialele. 

— A fost vina mea, spunea el. Nu mă uitam pe unde 
calc. 

— Nu, a fost vina mea, îl corectă Leslie ferm. Am 
întârziat la masă şi mă grăbeam. Imi pare sincer rău... 

Se ridicară în aceeaşi clipă, cu mâinile pline de hârtii 
şi de planuri. Era un bărbat înalt, într-un costum închis la 
culoare. Primul lucru pe care l-a observat Leslie la el au 
fost ochii. Erau întunecaţi şi foarte frumoşi. O priveau 
îngrijoraţi şi uşor amuzaţi. 

Al doilea lucru pe care l-a remarcat la el a fost locul 
înroşit de pe bărbia lui, unde se izbise ea de el. Slavă 
cerului, nu-i curgea sânge, dar arăta de parcă primise o 
lovitură zdravănă din partea frunţii ei. 

În jurul acestor detalii majore, ochii pătrunzători şi 
semnul roşu de pe bărbie, se contura şi restul chipului lui. 
Sprâncenele erau negre şi rebele, tenul bronzat, maxilarul 
inferior pătrat, gâtul puternic. Era înalt şi bine construit. Îi 
zâmbea cu o admiraţie nedisimulată. 

— Nu poate fi vina dumneavoastră, spuse el. Păreţi o 
doamnă care cunoaşte rosturile casei. lar eu sunt un 
străin. 

Leslie nu spuse nimic. Ochii lui o mângâiau cu un aer 
de cunoscător. Găsi că era o impertinenţă şi nu răspunse. 


— Ei, acum că am stabilit asta, spuse ei, ar fi 
momentul cel mai bun să cer îndrumări. Încerc să ajung la 
biroul lui Austin Bailey. 

— Austin Bailey? repetă Lesfie. E la financiar. La 
ultimul etaj, la capătul coridorului. Nu ştiu sigur ce 
număr... 

— E destul, spuse străinul. Mulţumesc. Şi scuze 
pentru accident. 

— Da... îmi pare rău... Leslie apăsă pe butonul 
ascensorului, nerăbdătoare să se reîntoarcă la muncă. 

Tăcură în timp ce aşteptau ascensorul, Leslie îşi 
îndesă grăbită hârtiile în servietă. Simţea cum străinul o 
măsura cu aceeaşi licărire de amuzament în ochi. Era 
stânjenită şi aştepta nerăbdătoare să vină ascensorul. 

— Sigur nu vă doare? o întrebă el, părând să se 
bucure de acest timp ce-i forţa să rămână împreună. 

— N-am nimic, insistă Leslie. Dumneavoastră? 

— Nimic care să nu treacă, răspunse el. 

În fine, ascensorul sosi şi cinci-şase persoane ieşiră 
grăbite. Leslie şi străinul intrară. Leslie întinse mâna să 
apese butonul pentru etajul ei, dar mâna lui ajunse acolo 
înaintea ei, degetele atingându-li-se pentru o clipă. 

— Ce etaj? întrebă el, apăsând pe şase pentru el. 

— Patru, răspunse ea, degetele încă tremurându-i de 
la contactul for. 

Ascensorului păru că-i trebuie o veşnicie să se 
târască până sus. Când ajunse la etajul patru, Leslie îi 
aruncă străinului o privire neutră şi se grăbi spre biroul ei. 


Reuniunea de după-amiază a fost mai dificilă decât se 
aşteptase ea. Clientul, un producător de produse 
alimentare pentru magazinele non-stop, refuză scurt 
campania pentru care Leslie muncise din răsputeri toată 
luna care trecuse, deşi aprobase entuziast conceptul la 
întâlnirile precedente. Obiecţiile lui nu prea aveau sens, lui 


Leslie fiindu-i greu să înţeleagă ce schimbări dorea el. 

Întrunirea luă sfârşit după o groază de discuţii 
neconcludente. Leslie era foarte obosită deja, abia 
aşteptând să plece acasă să facă o baie fierbinte, înainte 
de a se apuca de planurile neterminate. Ar fi dorit să fie 
sfârşitul săptămânii. I se părea că o aşteaptă un câmp 
minat, ostil şi neprevăzut. 

Încărcată cu servieta şi două mape mari, luă 
ascensorul în jos. Când se deschiseră uşile la parter, dădu 
să iasă grăbită, apoi se izbi de cineva. Ridică jenată din 
sprâncene când văzu cine era. 

— Iar ne întâlnim. 

Străinul de care se ciocnise după-amiază se afla pe 
coridor, zâmbindu-i. Spre oroarea ei, văzu un mic bandaj 
pe bărbia lui, acolo unde-l lovise fruntea ei mai devreme. 

— Oh, - da, spuse ea, încercând să afişeze aceeaşi 
expresie de indiferenţă rece de mai înainte. Dar privind 
chipul frumos, îşi dădu seama că nu-i dispăruse complet 
din minte. Marcaţi de preocupările intense ale după- 
amiezii, ochii întunecaţi ai străinului o scrutau întrebător. 

— Te simţi bine? o întrebă ei, Nu ai ameţit de la 
lovitura la cap? 

Ea negă. 

— Întrucât soarta pare hotărâtă să dăm unul peste 
celălalt, spuse el, ar trebui să ştim cel puţin peste cine 
dăm. Mă numesc Tony Dorrance. Sunt managerul de 
vânzări al societăţii Price-Davis din Atlanta. Mă bucur să te 
cunosc. 

— Leslie Chamberlain, spuse ea. Eu lucrez aici. Sunt 
unul dintre directorii de la contabilitate. 

— Îmi face plăcere să te cunosc, Leslie, spuse el. 

Pentru un moment, tăcură, căci alți angajați de la 
Ogilvie, Thorpe treceau pe lângă ei, în drum spre parcare, 
Leslie se simțea imobilizată de privirea stăruitoare a 
străinului. Ochii negri o hipnotizau. Era şi umor în ei, dar 


şi altceva, ceva atroce de cunoscător şi de cercetător. Voia 
să se depărteze de el, dar era ca ţintuită pe loc. O copleşi 
un val de oboseală. 

— Ei bine, cum, practic, te-am rănit de două ori, 
spuse el, cred că ar trebui să nu ne mai opunem, nu? 
Soarta vrea să ne cunoaştem, hai s-o facem atunci de pe 
poziţii amicale. Vrei să iei masa cu mine? 

Leslie încercă din nou să afişeze un zâmbet detaşat 
care nu voia să vină. 

— Nu pot, spuse. Sunt ocupată. Dar mulţumesc 
pentru invitaţie. 

— Şi eu sunt ocupat, replică el. Trebuie să iau masa 
cu doi dintre asociaţii dumitale. Dar mi-ar fi simplu să le 
spun că m-am rănit ieşind din ascensor - arătă spre bandaj 
- şi că nu mai ajung. Cu cine iei masa? 

Îi privea bandajul ca fascinată. Deci ea îi făcuse asta. 
Îl rănise. Semnul rănii părea neobişnuit de atrăgător pe 
chipul lui bronzat. 

— Trebuie... am de lucru, răspunse, minciuna 
nereuşind să fie pe cât de convingătoare ar fi dorit. Pur şi 
simplu nu pot. 

— Nu poţi să te-apuci de lucru cu o oră mai târziu? 
întrebă el. N-o să-ţi răpesc mult timp. 

— E urgent, spuse ea hotărâtă. Dar îţi mulţumesc. 

Neştiind cum să scape de el, se îndreptă spre 
parcare. El o însoţi în tăcere, fiecare pas decis al lui făcând 
cât doi ai ei. Se simţi mică şi uşor ridicolă, mergând atât 
de grăbită în timp ce el ţinea degajat pasul cu ea. 

Până când ajunseră la maşina ei, tăcerea lui devenise 
deja o provocare. Nu ştia cum să scape de el. 

— Volkswagen, remarcă el, privind la maşinuţă. O 
maşină drăguță. Probabil îşi merită banii. 

Îşi scosese cheile, dar se întoarse cu faţa spre el 
înainte de a băga cheia în broască. 

— Uite, spuse ea, domnule - cum spuneai că te 


numeşti? 

— Dorrance, răspunse el. Dar spune-mi Tony. 

— Uite, domnule Dorrance, foarte amabil din partea 
dumitale că m-ai condus la maşină şi-mi pare foarte rău că 
te-am rănit. Dar, dacă nu te deranjează, trebuie să plec. N- 
am putea să ne spunem pur şi simplu la revedere? 

Avea un ton hotărât, dar cu o notă de implorare 
nervoasă, pe care el nu întârzie s-o înregistreze. 

— Nu pot să te las să pleci pur şi simplu, spuse el. Nu 
arătând aşa cum arăţi. Eşti atât de frumoasă... 

Leslie fu luată pe nepregătite. Privirea din ochii lui se 
schimbase. Era candidă şi blândă, cu ceva trist în ea. 

— Nu poţi să ieşi din viaţa mea tot atât de repede 
cum ai intrat, spuse el. Am fost fericit când ai dat peste 
mine. Dacă dispari ca o Cenuşărească, nu ştiu ce-o să mă 
fac. 

Pauză. 

— Nu vin prea des în nord, continuă el. Am venit de 
data asta numai pentru că tipul care vine de obicei este 
bolnav. Îi fac şefului o favoare. Poate că n-o să mai vin pe 
aici luni în şir. 

Părea zdrobit. 

— Nu mă condamna să mă duc acasă singur şi să mă 
gândesc la tine în fiecare noapte, trei luni de zile de acum 
încolo, fără ca măcar să-mi amintesc cum zâmbeşti, spuse 
el. 

Altă pauză. 

— Numai masa? pledă el. O oră? Cu ora asta o să 
trăiesc multă vreme, Leslie. 

Îl privi. Numele ei pe buzele lui suna atât de 
mângâietor, încât faptul că-l rostise nu mai părea o 
impertinenţă. 

— Te rog? o imploră el. 

Cedă, oftând. 

— Bine, spuse, Dar numai o oră. Nu mai mult. Serios, 


am de lucru. 

— Sigur că ai, spuse el, îndreptând-o spre maşina lui. 

O duse la un restaurant intim de pe Lincoln Park, 
unde serviciul relaxat nu prea promitea ca masa să 
sfârşească într-o oră. 

Dar Leslie nici nu voia să se sfârşească. Căci i se 
întâmplase ceva ce nu i se mai întâmplase până acum. 

Tony Dorrance vorbea cu uşurinţă despre sine. Venea 
dintr-o familie împovărată, ca a lui Leslie, dar el era 
complet diferit. Acolo unde Leslie se controla şi era 
precaută, Tony era plin de veselie şi aproape necugetat în 
confidenţe. Această calitate era vizibilă în fiecare cuvânt şi 
gest al său. Lăsându-şi trecutul în urmă, muncise în timp 
ce urmase colegiul şi avusese diferite slujbe înainte de a 
deveni funcţionar superior la Price-Davis, una dintre cele 
mai vestite companii de comunicaţii din ţară. Spusese că-l 
pregăteau pentru vice-preşedinte la marketing, dar că-l 
demobiliza ideea de a fi legat de un birou. În funcţia 
actuală, călătorea în toată lumea şi asta-i plăcea. 

— Nu sunt croit pentru reuniuni ale consiliului, 
spunea el. Prefer să-mi fac treaba şi să-mi trăiesc viaţa aşa 
cum decid eu. 

Leslie aprobă din cap. 

— Înţeleg ce vrei să spui, zise ea. 

El o ascultă cu atenţie, urmărind-o îndeaproape în 
timp ce ea îi relată pe scurt străduinţele ei din colegiu, 
interviul cu Bud Owens şi lovitura cu Aurora Lifestyles, 
caro o adusese în funcţia ei prezentă, de mare 
responsabilitate. 

— E o poveste fascinantă, spuse Tony Dorrance. Ai 
avut parte de lovituri grele, emoţionale şi financiare. Dar 
îmi dau seama că te-ai ridicat deasupra tuturor. Eşti cu 
adevărat un om de acţiune. Zâmbi natural. Nu ştiu dacă 
sunt potrivit pentru o persoană cu seriozitatea ta. 

— A, dar nu-i aşa, protestă Leslie. 


Bănuia că Tony Dorrance era o persoană chiar foarte 
serioasă sub acel exterior nepăsător. 

— Înţeleg că te respecţi pe tine însăţi. Nu-i laşi pe 
oameni să te împingă spre lucruri pe care nu le vrei. 

Nu răspunse nimic. Ştia că era adevărat. 

— Şi eşti răbdătoare, în sinea ta, continuă el. Nu te 
mulţumeşti cu locul doi, în ce te priveşte. Aştepţi să apară 
ceea ce trebuie. 

Cuvintele îi sunau ciudat lui Leslie. Se întrebă dacă 
nu cumva o linguşea din obişnuinţă. 

— Dar, între timp, eşti un pic cam singură, zise el. Îţi 
alegi prietenii cu ateaţie. Atât de atentă, încât pun pariu, 
nu ai prea mulţi. 

Nu răspunse. Lovise drept la ţintă. Singurul ei efect 
era de natură socială. Nu numai că nu exista nimic în 
domeniul vieţii sentimentale, dar nici măcar nu avea 
prieteni apropiaţi. Munca îi ocupase tot timpul şi toată 
energia. Pară. 

— Dar tu? 

— O, eu am o droaie de prieteni, răspunse el. Sute. 
Sunt un mare colecţionar de prieteni. Dar niciunul foarte 
aproapiat. E ceva obişnuit la unul ca mine. Cu cât aduni 
mai multe cunoştinţe, cu atât eşti mai singur. 

Urmă o tăcere lungă. Leslie învârtea paharul cu vin 
în mână. Îi simţea ochii aţintiţi asupra sa. Nu ştia ce să 
spună. 

Tony fu cel care rupse vraja. 

— Eşti extraordinar de frumoasă, zise. 

Se îmbujoră. 

— Dar ăsta este un adevărat compliment, comentă 
ea, după o zi de muncă la birou ca aceea de azi. 

— Nu la asta mă refer, replică el. Nici la chipul tău, e 
şi el frumos. Nici la trupul tău - deşi şi el este deosebit. Ci 
la privirea din ochii tăi. Modul în care te respecţi. Asta 
este atât de rar. Am observat-o imediat, când ieşeai din 


ascensor. 

Râse. 

— În fracțiunea de secundă dinainte să-mi arzi una în 
bărbie, adăugă el. 

Leslie tăcu. Se gândea că Tony Dorrance era, fără 
doar şi poate, cel mai frumos bărbat pe care-l văzuse 
vreodată. Şi nu numai chipul bronzat, expresiv, sau trupul 
puternic îl făceau frumos. Era în el un fel de sălbăticie 
controlată, combinată cu o deplină încredere în sine, ceva 
ce ea nu avusese niciodată. Nu se temea de viaţă, ceea ce-l 
făcea - de ce să nege? - foarte atrăgător, foarte seducător. 

În acel moment, Leslie simţi că rezistenţa autoimpusă 
începuse să slăbească. Voia să iasă de acolo, să se 
depărteze de el cât mai repede cu putinţă. 

În acelaşi timp, însă, dorea ca seara să nu se 
sfârşească niciodată. 

— Uite cum a trecut timpul, spuse el. Te-am reţinut 
mai mult decât am promis. Ce să însemne asta oare, 
caleaşca se va transforma într-un dovleac? 

— Înseamnă că trebuie să plec, răspunse Leslie, 
zâmbind. Mulţumesc pentru masă - şi pentru conversaţie. 

O conduse în tăcere la maşină şi înapoi, în parcarea 
de la Ogilvie, Thorpe. O ajută să coboare şi rămase lângă 
ea până când îşi scoase cheile. 

— În seara asta trebuie să mă întorc acasă, vorbi el. 
Pe aici nu mai vin multă vreme - oficial. Dar joia viitoare 
trebuie să fiu la o conferinţă în Denver. 

Întinse mâna şi o luă pe a ei, ca şi cum ar fi vrut să i- 
o strânga, i-o reţinu doar cu blândeţe într-a sa. 

— Aş putea reveni aici vineri seară, în drum spre 
casă. Ce zici? 

Îl privi dezorientată. El zâmbi, îi atinse bărbia şi-i 
dădu capul pe spate, înainte ca ea să se poată împotrivi. 

Sărutul lui făcu să se prăbuşească o barieră, din 
sufletul ei, despre care nici nu ştia că există. Nu mai fusese 


sărutată astfel până atunci. O transformă într-o gelatină, 
înceţoşându-i mintea şi trimiţându-i unde de şoc in tot 
trupul. 

Mâiniie ei îşi găsiră singure drumul spre umerii lui, 
apoi spre gât. Trupul ei îşi transmitea propriile-i mesaje 
senzuale, abandonându-i judecata undeva departe. 

Braţele care o atraseră spre el impetuos erau 
pasionate, dar stăpânite. Tocmai această stăpânire de sine, 
ce ascundea pasiunea fierbinte, o tulbură mai mult decât 
orice altceva. El părea să-şi cunoască trupul şi dorinţele 
acestuia mai bine decât şi-l cunoştea Leslie pe al ei. 

Un sărut prelung. Gustul lui dulce pe buzele ei. 
Mâinile ei rămaseră înlănţuite de gâtul lui. 

— Pot să vin să te iau de aici? o întrebă! Aşa o să am 
sentimentul că nici n-a existat săptămâna în care nu te-am 
văzut. Ca şi cum nu m-aş fi despărţit de tine nicio clipă. 
Bine? 

Moale, în braţele lui, Leslie dădu din cap, fără să-şi 
poată ascunde un licăr de nerăbdare. 

— La cinci? propuse el. Exact în locul ăsta? 

Scutură din cap. 

— La şase, zâmbi ea, atingându-i bărbia bandajată. 
Lucrez mult. 

— Şase, atunci, îi deschise portiera. 

Ea urcă în maşină, porni motorul şi cobori geamul. 

— O să-ţi duc dorul, Leslie. 

Se aplecă s-o sărute din nou. Îi simţi mâna pe obraz, 
în timp ce sărutul devenea mai pasionat. Limba lui, în 
interiorul gurii ei, i-o îmbrăţişa pe a ei cu o intimitate 
copleşitoare. Degetele îi tremurau pe volan. 

Scoase maşina din parcare. El rămase în urmă, o 
siluetă în umbra altor umbre, în lumina palidă a felinarelor. 
Nu-i distingea chipul. Doar conturul trupului înalt şi o 
părere de zâmbet. 

Ridicând geamul, ştia deja că vinerea următoare se 


va culca cu el. 
Mai ştia, şi încă prea bine, că va fi pentru prima dată. 

Roy English suferea. Rezistase şase săptămâni fără s- 
o vadă pe Jill Fleming. 

În cele şase săptămâni, simţise cum fanteziile sale 
despre ea se accentuau, începând să semene a dragoste. 
Dormea prost, rămânea treaz noaptea şi se gândea la Jill. 
Îşi pierduse pofta de mâncare şi slăbea. Obsesia era 
epuizantă. 

Ştia că ea nici nu voia să audă de el. Cu fiecare zi 
care trecea, cuțitul se răsucea tot mai adânc în rană. 

În intimitate trecuse prân toate chinurile unui 
îndrăgostit respins. Îi scrisese scrisori, intenţionând să i le 
trimită prin curierul dintre departamente. Le rupsese când 
văzuse tonul patetic, de implorare, ce răzbătea din ele. 

Se gândise la o mie de moduri de a o aborda. Voia să- 
i trimită flori, bomboane, scrisori, cadouri. Le respinse ca 
trădând prea multă slăbiciune din partea sa. Dar nu fusese 
în stare să scape de dorul acela teribil ascuns în ele. 

Ridicase receptorul de sute de ori ca să o sune pe Jill 
şi-l pusese iar în furcă. De două ori chiar formase numărul 
şi-i auzise vocea spunând „Alo?” la celălalt capăt al firului. 
închisese disperat, aproape sigur că ea ştia cine o suna. 

Spre consternarea sa, se gândise să-şi folosească 
puterea deţinută în companie pentru a o forţa să fie 
drăguță cu el. În câteva cuvinte, i-ar fi putut explica uşor 
că răceala faţă de el ar putea-o costa slujba. 

Dar hărţuiala sexuală nu era de demnitatea lui Roy; 
era un comportament de bărbat vulgar pe care-l dispreţuia 
profund. întotdeauna fusese de părere că un bărbat 


trebuie să fie în stare să seducă o femeie cu forţe proprii. 

În cele din urmă adoptă comportamentul masculului 
respins. Îşi vedea trist şi fără vlagă de treburile zilnice. În 
fiecare dimineaţă, îşi privea în oglindă ochii chinuiţi şi 
încerca să-şi uite durerea. Rupsese legătura cu cele două 
prietene ale sale. Sexual, îngheţase. Mima viaţa, aşteptând 
să-şi revină. Şi evita nu numai departamentul marketing, ci 
şi coridoarele populate de la Continental, pentru că nu 
suporta să o vadă pe Jill Fleming şi să-şi amintească de 
disperarea lui. 

Dar ea a fost cea care a venit la el. 

Stătea la birou vorbind la telefon când o zări intrând 
în anticamera biroului său. Ea îi surprinse privirea şi 
zâmbi. Îl rugă pe interlocutor să rămână pe fir şi se aplecă 
în scaun să vadă mai bine. 

Jill îi dădea ceva secretarei lui. Se întoarse să plece 
şi, văzându-l pe Roy prin uşa deschisă, îi făcu cu mâna. 

— Lony, te sun eu în cinci minute, spuse el. 

Închise telefonul şi scoase capul pe uşă, 

— Despre ce era vorba? o întrebă e! pe secretară. 

— Cum aţi spus, domnule? întrebă ea. 

— Fata care tocmai a ieşit, spuse el. Ce voia? 

— Fata? secretara era nedumerită. 

Roy simţi că-i creşte temperatura. Se pregătea să 
repete întrebarea. 

— A, fata aceea, spuse secretara. Mi-a adus un plic 
care se rătăcise. 

— Bine, spuse Roy. 

Reintră în biroul său şi închise uşa. Presupunea, în 
mod corect, că secretara va interpreta curiozitatea lui ca o 
manifestare a meticulozităţii legate de fiecare detaliu al 
serviciului. îi era caracteristic lui Roy să se intereseze de 
cine intra la el. 

La biroul lui, Roy stătea ca pe ace. Era asaltat de 
sentimentul adolescentin că Jill îl acceptase, cel puţin până 


la a-i admite existenţa. Zâmbise. Ba îi şi făcuse semn cu 
mâna! 

Poate că apariţia ei aici era un semn, se gândi el. 
Poate că i se oferea o ultimă şansă. 

Trebuia să profite de acea şansă, 


Aranjă să o întâlnească a doua zi, în sala de mese a 
companiei, şi-i ceru permisiunea să se aşeze la aceeaşi 
masă. 

Ea zâmbi. 

— Fireşte, spuse. 

Îndrăzni să iniţieze o conversaţie. O întrebă de 
activitatea ei. Ea îi vorbi amabil despre marketing, despre 
şeful ei. 

Roy îi spuse că auzise despre planul ei pentru piaţa 
din vest. Ea îi mulţumi politicos pentru interesul 
manifestat. Era mulţumită şi mândră că planul ei fusese 
acceptat. 

Roy începu să vorbească despre sine. Vorbi despre 
rolul său în companie, despre vechimea lui aici, despre 
compania la care fusese înainte. Din politeţe, Jill îi puse 
una-două întrebări, ceea ce-i dădu curaj. Îi vorbi despre 
fosta soţie, despre faptul că nu avuseseră copii, încercă 
destul de stângaci să o lase să înţeleagă că nu era un 
bărbat căsătorit în căutare de o aventură, ci mai degrabă 
un om singur, fără obligaţii, care o admira cu adevărat. 

La sfârşitul mesei, îi spuse: 

— Mulţumesc pentru că mi-ai permis să stau la masă 
cu tine. Mi-a făcut plăcere. 

Ea rămăsese cu cana de cafea în mâini, privindu-l cu 
ochii aceia albaştri, indescifrabili, nici neprietenoşi, dar 
nici încurajatori. 

— Ai rămas la aceeaşi părere de dinainte privitor la 
invitaţia mea? o întrebă el. 

Zâmbetul ei dispăru. 


— Sunteţi un bărbat foarte amabil, vorbi ea. Îmi pare 
rău dacă am părut nepoliticoasă. Nu am avut intenţia să vă 
jignesc. 

— Asta înseamnă că vei ieşi cu mine? 

Negă din cap amuzată. 

— Nu, spuse. Dar mi-a făcut plăcere să stăm de 
vorbă. 

Se ridică şi se îndepărtă cu un pas energic. 

Rămas singur, Roy ardea de atâta singurătate. Dar 
avea sentimentul că se afla într-o poziţie ceva mai bună 
decât înainte. 

Se agăţă de micul avantaj pe care i-l dăduse. O văzu 
din nou la prânz. Uneori era cu prietenele şi nu se putea 
apropia. Le privea pe cele care o însoțeau cu un oarecare 
interes, de parcă împrumutau o urmă de atracţie prin 
simpla lor apropiere de ea. Apoi îşi întorcea capul, 
gândindu-se numai la Jill. 

Alteori era singură şi atunci venea şi se aşeza la 
masa ei. 

Nu află prea multe despre ea în timpul acestor mese 
dar îi povesti tot mai multe despre el. Îi povesti despre 
tinereţea sa, despre idealurile lui de adolescent, despre 
amărăciunea şi singurătatea la care îl obligase lumea 
afacerilor. Încercă să o impresioneze cu sensibilitatea lui, 
dar se întrebă dacă nu cumva nu făcea decât să-şi plângă 
de milă, ceea ce pe ea o indispunea. 

Ea asculta atentă, chiar cu înţelegere. Dar nu lăsă sa 
coboare acea barieră invizibilă dintre ei. O dată, îi spuse în 
treacăt că văzuse nişte feţe cam dure pe străzile 
cartierului ei şi o bătea gândul să se mute. Roy îi menţionă 
câteva cartiere care ar fi fost mai potrivite pentru ea. 
Ascultă cu interes, dar spuse că era prea ocupată cu 
serviciul pentru a se muta tocmai atunci. 

Cu ideea cartierului ei în minte, într-o seară, Roy 
îndrăzni să o urmărească acasă, în maşina sa. O urmări 


ajungând într-un cartier care nu inspira încredere. 0 văzu 
parcând în faţa unui bloc cu apartamente, unde nu exista o 
parcare amenajată. O urmări intrând pe uşa din faţă. 
Rămase tânjind în maşina lui, observând cum se aprinde 
lumina la etaj, stilueta ei trecând prin dreptul jaluzelelor 
lăsate. 

Frecându-se la ochi tulburat, şi-o  imagină 
dezbrăcându-se, făcând duş, stând în pijama sau în halat, 
poate chiar dormind goală. În liniştea din maşină, se auzi 
gâfâind. Apoi, umilit, se duse acasă. 

Încercă să stea deoparte, dar nu putea. Uneori, în 
zilele în care lua masa cu ea amical, se trezea urmărind-o 
până acasă şi rămânând în maşina iui, ca un iubit 
abandonat la uşa clădirii. Se gândi că-şi pierdea contactul 
cu realitatea. Relaţia reînnoită cu ea îi subminase 
încercarea de a trăi fără ea, devenind mai obsedat de ea ca 
niciodată. 

Aşa nu se mai poate, îşi spuse. Nu mai putea rezista. 

Apoi se întâmplă ceva. 


Într-o zi ploioasă de luni, Roy o urmări pe Jill acasă a 
suta oară. Cel puţin aşa i se părea lui. 

Ca de obicei, ea găsi un loc de parcare cu o stradă 
mai departe de blocul ei. Coborând din maşină, porni pe 
trotuar cu servieta diplomat în mână. 

Apoi, ca din senin, apăru un bărbat care începu să-i 
vorbească. Ceva îi spunea lui Roy că bărbatul nu era un 
prieten. Roy coborî neauzit din maşina sa. În acel moment 
o auzi pe Jill strigând: 

— Ajutor! 

În câteva secunde, Roy fu lângă ea. Văzu că străinul 
o împinsese ameninţător pe Jill cu spatele lângă un gard. Îi 
apucase poşeta şi se pregătea s-o lovească. 

— Dă-i drumul, spuse Roy, apucându-l pe necunoscut 
de umăr. 


Omul se întoarse cu o violenţă neaşteptată. Roy 
încercă să-l apuce, dar acesta scoase o armă de un anume 
fel - Roy nu o văzu - şi-l lovi pe Roy cu duritate poşte 
obraz. Roy se prăbuşi pe trotuar, ameţit. 

Jill se aplecă deasupra lui. 

— Cum te simţi? întrebă ea. 

Roy o privea. 

— Ţi-a luat geanta? o întrebă el. 

— Nu, răspunse ea. A fugit. Hai cu mine. 

Îl conduse în apartamentul ei şi-l aşeză pe pat. îi 
curgea sânge pe obrazul care deja se inflamase de la 
lovitura puternică. 

— Aduc nişte apă caldă, spuse ea. 

Se grăbi, dezbrăcându-şi haina de ploaie. Văzu că 
purta o rochie strâmtă, din lână, de culoare deschisă. Părul 
i se revărsa pe umeri. 

În absenţa ei, cercetă cu privirea apartamentul. Era 
mic, dar aranjat cu gust. O canapea, un balansoar, o 
combină stereo, discuri cu madrigale şi muzică din 
perioada Renaşterii. Pe rafturi erau cărţi, inclusiv romane 
el unele cărţi tehnice despre marketing. Pe pereţi, în loc de 
tablouri, atârnau ţesături. Totul avea un aer casnic şi 
intim. 

Când Jill reveni cu un castron de apă şi un burete, 
durerea din obrazul lui Roy se intensificase, dar nu-i mai 
curgea atât de mult sânge. 

— Aşa, spuse ea cu glas scăzut, începând să şteargă 
sângele. 

O privi neajutorat, mai dezarmat de atingerea ei 
decât de lovitura suferită. 

— Ţi-am spus eu că acest cartier devine tot mai 
periculos, vorbi ea. Trebuia să mă mut de mult, Acum o s-o 
fac. 

Roy nu spuse nimic. Zâmbea, în ciuda situaţiei, 
văzânrlu-i frumuseţea incredibilă. 


— Ia stai, spuse ea deodată. Dar ce făceai pe aici? 

O privi lung. 

— Te-am urmărit, răspunse. 

Ea se încruntă. Era gata-gata să se enerveze. 

— Nu e prima oară, vorbi Roy pe un ton neajutorat, 
Te-am mai urmărit şi înainte. De când am început să luăm 
masa împreună. Pentru că nu voiai să mă vezi, am... am 
simţit că trebuia să fiu aproape de tine, într-un fel. Chiar şi 
aşa. 

Urmă o pauză lungă, dureroasă. Îl privea cu o 
expresie amestecată de milă şi de reproş. 

El ridică din umeri. Chipul dur i se lumină cu un 
zâmbet încântător, 

— Sunt nebun după tine, spuse el, Nu m-am putut 
abţine. 

Acum se uita la el, studiindu-i obrazul învineţit, 
chipul frumos şi expresia ruşinată. 

— Mă predau, spuse ea. Se aplecă şi-l sărută.” 

Ca o ironie, problemele lui Jordan Lazarus au apărut 
tocmai când a descoperit, pentru prima dată, ceva grozav. 

În cei cinci ani care au urmat victoriei sale asupra 
Rebeccăi Jarman şi a soţului ei, Jordan a devenit 
proprietarul unui conglomerat. Achiziţionase cam douăzeci 
de companii pe tot teritoriul Statelor Unite şi Canadei, 
majoritatea întreprinderi mijlocii care produceau mărfuri 
pentru casă şi birou. Jordan era modest în achiziţiile sale, 
dar agresiv în dezvoltarea fiecărei companii pe care o lua 
în primire. Ca rezultat, conglomeratul, pe care-l denumi 
Lazarus International Inc., deveni o companie publică, cu 
vânzări de peste o jumătate de miliard de dolari, iar averea 


personală a lui Jordan creştea cu milioanele, în fiecare an. 

Jordan rezolvase de mult problema propriei sale 
supravieţuiri financiare, ca şi pe cea a familiei sale. Era pe 
cale de a deveni un partener important în lumea 
corporatistă. În carieră, era conservator. Evita riscul şi 
inovaţia, preferând să aleagă cuburi solide de construcţie 
pentru imperiul său şi să le reformeze ca structuri solide 
ce vor continua să se dezvolte în viitor. 

A făcut o singură excepţie de la această lege. Pe la 
începutul lui 1967, a achiziţionat, dintr-un capriciu, o fostă 
companie din Ohio care producea hrană pentru vite şi care 
acum ajunsese o fabrică de medicamente pentru vite. În 
următorii patru ani, Jordan a reuşit să transforme această 
mică companie dărăpănată într-o firmă de produse 
farmaceutice veterinare, în plină ascensiune, aducând 
profituri sigure şi mulţumitoare, având un viitor asigurat. 

Acest lucru i se datora unui singur om. Se numea Leo 
Kaminsky. Era un tânăr inginer biochimist care fusese 
respins de la programul de doctorat în farmacologie şi se 
angajase la Baxter Feeds - acesta era numele companiei - 
cu patru ani în urmă, după ce fusese concediat de la o 
mare firmă de produse chimice. 

În timpul primelor sale vizite în companie, Jordan 
auzise poveşti trăsnite despre metoda de lucru de savant 
nebun a lui Leo şi despre invențiile sale neobişnuite. Ii 
făcuse o vizită lui Leo în laboratorul său - un haos de cuşti 
de animale, tuburi pentru experienţe şi fiole cu substanţe 
sinistre la vedere - şi chiar se dusese la el acasă, un 
apartament care mirosea mai rău decât laboratorul şi era 
şi mai dezordonat. 

Leo pierduse programul de doctorat pentru că era 
incapabil să rezolve o sarcină până la capăt, ca să ajungă 
la obiectivul specificat, întotdeauna devia, urmându-şi 
propriul instinct. Dacă rezultatul final era lipsit de orice 
valoare, nu părea să-l deranjeze. Tot aşa nu l-a deranjat că 
i se acordaseră note slabe la proiectele de cercetare şi că, 


până la urmă, nici nu-l mai lăsaseră să-şi continue 
programul de doctorat. 

Leo era un băiat slăbuţ, cu ochelari, din Bronx, care 
câştigase fiecare concurs ştiinţific la care participase, care 
obținuse opt sute de puncte la bacalaureat, care, în şcoală, 
nu avusese niciun prieten, care nu ştia nimic altceva în 
afară de ştiinţă. lubea animatele şi le era devotat. Dar pe 
oameni nu-i înţelegea. Cele mai multe contacte cu aceştia 
erau dezastruoase. 

Preşedintele lui Baxter Feeds îl angajase pe Leo ca o 
favoare făcută părinţilor lui Leo, care-i erau vechi prieteni, 
îi plătea lui Leo un salariu derizoriu şi nu aştepta nimic de 
la el. 

Apoi, din pură întâmplare, Leo realiză în laboratorul 
său un vaccin împotriva uneia dintre cele mai 
distrugătoare boli ale vitelor. Leo era expert în sistemul 
imunitar al cornutelor şi lucra la zeci de proiecte, dintre 
care nici măcar unul nu ajunsese la final în ultimii doi ani. 
Acum, pe neaşteptate, înregistra un succes. 

Tocmai în acest moment, Jordan Lazarus cumpără 
Baxter Feeds şi schimbă numele companiei în Veterinary 
Pharmaceuticals, Inc. Aceasta deveni o mică companie 
subsidiară a lui Lazarus International, Inc., dar în plină 
dezvoltare. 

Jordan îl păstră pe Leo, îi mări salariul şi găsi o cale 
de a-i intra în voie. Cum lui Leo îi era caracteristică 
această incapacitate de a duce la bun sfârşit un proiect, 
Jordan îl încuraja să facă tocmai asta, părăsind procedurile 
obişnuite din farmacologie şi mergând în necunoscut. 

Cei doi au devenit prieteni. Jordan îl convinse pe Leo 
să se păstreze curat, să mănânce corect şi să facă exerciţii 
fizice. Alergau împreună. Jordan era şeful de vis pentru 
Leo. Il lăsa să meargă în ce direcţie voia. La intervale 
regulate, luau masa împreună pentru a discuta încotro 
conduceau experienţele lui Leo. Jordan trebui să înveţe să 
se descurce în hăţişurile farmacologiei pentru a înţelege 


despre ce vorbea Leo şi reuşi să nu se piardă pe drum. 

Jordan Lazarus achiziţionase un angajat excentric, 
faţă de care avea un al şaselea simţ. Cât despre Leo 
Kaminsky, el făcuse rost de primul prieten adevărat din 
viaţa lui. 


Într-o zi de început de mai, la doi ani după ce Jordan 
achiziţionase compania lui Leo, evenimentul aşteptat de 
Jordan se produse. Leo descoperi ceva important. 

— Am reuşit să creez un medicament care să prevină 
tulburările de inimă la vite, îi spuse Leo lui Jordan. Nu 
cred că ştii, dar îngroşarea arterelor este una din cauzele 
majore ale morţii vitelor, la fel ca şi accidentul cerebral şi 
atacul de cord. 

Leo îi prezentă lui Jordan specificaţiile tehnice ale 
medicamentului său. Era o nouă combinaţie chimică a 
unor aminoacizi şi săruri anorganice cu efect asupra 
absorbției de colesterol din sânge. Cu modificările de 
rigoare, nu numai că putea preveni boliie de inimă, dar 
putea acţiona ca tratament pentru atacul de cord congestiv 
la vite. 

Jordan îl încuraja pe Leo să continue lucrul la proiect. 
Rezultatele au fost mai mult decât încurajatoare. 
Experimentele de laborator ale lui Leo au dat rezultate 
uluitoare. Animalele cărora li s-a administrat noul 
medicament aveau cu nouăzeci la sută mai puţine şanse să 
se îmbolnăvească de inimă. La multe dintre animale, 
medicamentul a şi stopat probleme cardiace avansate. 

O lună mai târziu, Jordan l-a întrebat pe Leo: 

— Crezi că s-ar putea aplica şi la om? 

Leo îl privi uluit. Nu se gândise niciodată la acest 
aspect. 

— Păi, nu ştiu, vorbi el dus pe gânduri. Metabolismul 
diferă foarte mult. Chimia de colesterol a serului uman, 
caracteristicile răşinii rezultate din schimbul de anioni... 


cu săruri anorganice, rata de absorbţie... 

Leo se cufundase iar în lumea lui. Jordan nu putea să- 
i urmărească şirul gândurilor. Dar îi mărturisi lui Leo cât 
de multă încredere avea în ideile lui şi-i acordă un buget 
nelimitat pentru experienţele sale. 

Şase luni mai târziu, Leo îl informă pe Jordan că 
medicamentul său experimental, aplicat corect la 
metabolismul uman, putea preveni hipertensiunea, 
îngroşarea arterelor, atacul cerebral şi atacul de cord. li 
dădu lui Jordan vestea cea bună într-un amestec de jargon 
tehnic de neînțeles şi limbaj întretăiat, visător, dar Jordan 
pricepu mesajul. 

— Loo, sunt foarte mândru de tine, spuse Jordan. Aş 
vrea să continui să lucrezi cu toate forţele la acest proiect. 
De acum încolo, ai toţi banii şi echipamentul de care ai 
nevoie. Dar vreau să-mi promtţi ceva. Acest proiect trebuie 
să fie un secret, al tău şi al meu. Nimeni altcineva nu 
trebuie să ştie unde conduce. 

Impulsionat de perspectiva unei căutări măreţe, de 
dragul unicului său prieten, Leo se apucă de muncă cu o 
fervoare necunoscută până atunci. 

Iar Jordan Lazarus ţinu pasul cu el. Venea în vizită în 
laboratorul lui Leo cel puţin o dată pe lună, uneori 
suflecându-şi mânecile pentru a-l ajuta pe Leo la treabă. 
Luă peste două milioane de dolari de la alte companii şi-i 
investi în proiectul lui Leo, 

În minte, calcula milioanele, chiar miliardele de 
dolari pe care urma să le câştige în compania care avea să 
patenteze medicamentul în stare să prevină bolile de inimă 
la oameni. 

Pe la sfârşitul primului an de lucru, rezultatele erau 
cu adevărat stimulatorii. Leo efectuase comparații uimitor 
de subtile între chimia sângelui la oameni şi la vite şi 
avansase pe calea sintetizării unei formule speciale a 
medicamentului său care putea da rezultate egale sau 
chiar superioare la om. 


Jordan îndepărtă orice barieră. Financiar, se extinse 
peste limite pentru a procura banii pentru Leo. Studia ore 
în şir implicaţiile legale şi procedurale, ale unui program 
experimental pe subiecţi umani. li aştepta multă muncă, 
care trebuia să fie controlată strict, legal ca şi 
experimental. Şi nu peste mult timp, cu un pic de noroc, 
Jordan şi Leo vor putea să înainteze o cerere de patentare 
a celui mai revoluţionar medicament cardiac. 

Dar înainte ca Jordan să poată continua acest stadiu 
final al proiectului său, necazul se ivi dintr-o direcţie 
neaşteptată. 


Se împlineau patru ani de când Jordan îl cunoştea pe 
Leo Kaminsky şi aproape doi de când Leo începuse să 
lucreze la proiectul său confidenţial. Într-o zi rece de joi, 
pe la începutul lui noiembrie, Jordan primi vizita a doi 
reprezentanţi ai lui Considine Industries, una dintre cele 
mai mari corporații din America, un conglomerat 
Internaţional, cu companii subsidiare în patruzeci de ţări. 
Unul dintre emisari era un avocat, celălalt un înalt 
funcţionar al companiei. Ambii erau de vârstă mijlocie şi 
arătau prosper. 

— Am aflat că unii dintre cercetătorii dumneavoastră 
lucrează la ceva foarte interesant, i se adresă directorul 
executiv lui Jordan. 

Jordan îi privi circumspect. 

— Cum aţi aflat asta? întrebă. 

— Veştile circulă, spuse directorul. Oricum, domnul 
Considine se interesează personal de cercetările care-i 
privesc pe bolnavii de inimă, pentru că el însuşi suferă de 
inimă. O formă uşoară, desigur, adăugă el prudent. 

— A, spuse Jordan, noi lucrăm la multe lucruri. Dar le 
testăm numai pe animale. Mai avem mult până la a 
produce ceva pentru oameni. 

În timp ce vorbea, îşi notă în minte să tripleze 


securitatea în jurul întregii activităţi a lui Leo. 

— Avem o propunere pentru dumneavoastră şi 
credem că vă va interesa, spuse avocatul. Considine 
Industries ar dori să vă ofere întreaga sa gamă de resurse 
pentru a grăbi dezvoltarea acestui produs. în schimb, 
Considine ar dori să patenteze produsul împreună cu 
dumneavoastră, în momentul când va fi posibilă 
înregistrarea unui patent. 

Jordan îi privi pe cei doi. Avu grijă să pară 
impresionat, chiar oarecum reverenţios faţă de marea 
corporație Considine. 

— Este o ofertă interesantă, spuse. De ce nu o faceţi 
în scris? O voi înainta departamentului meu juridic să o 
examineze. 

— Cu plăcere. Oaspeţii îşi luară rămas bun, cu 
strângeri de mâini şi zâmbete adresate tuturor celor din 
jur. 

O săptămână mai târziu, specialistul în probleme 
juridiceal lui Jordan primi oferta detailată. Cum bănuise 
Jordan, conţinea o şmecherie. Patentul pentru orice 
eventual produs realizat de Leo urma să fie proprietatea 
exclusivă a lui Considine Industries. Lui Lazarus 
International nu i se atribuia nici creditul invenției şi nici 
beneficiul financiar aproape incalculabil al vânzării ei pe 
termen lung. O mică sumă de „curtoazie” avea să fie unica 
recompensă a lui Jordan pentru a fi dezvoltat produsul 
pornind de la nimic. 

Jordan îşi puse avocaţii să transmită conglomeratului 
un refuz standard. În acelaşi timp, institui măsuri de 
securitate suplimentare asupra întregii operațiuni 
desfăşurate de Leo Kaminsky. Nimănui nu i se mai 
permitea să se afle în preajma lui Leo şi a laboratorului 
său, fără permisiunea unei echipe speciale de securitate. 

Jordan presupuse că acesta era sfârşitul afacerii. Nu 
se mai gândi la Considine Industries şi-şi reîndreptă 
atenţia spre Leo şi experimentele lui. 


La o săptămână după refuzul său, Jordan Lazarus îşi 
dădu seama că conglomeratul nu se lăsa atât de uşor. 

Luni primi telegrame de la compania sa de produse 
din materiale plastice din Albereta, de la firma sa de 
produse electrice din Scranton şi de la lanţul de magazine 
din Florida, care-l anunțau că băncile care le acordaseră 
împrumuturi le amenințau cu falimentul. 

Marţi, află că firma sa de transporturi navale din 
New Jersey era subminată de preţurile foarte scăzute ale 
unui competitor, ca şi producătorii săi de piese de schimb 
de precizie din Virginia şi firma de produse electronice din 
New Mexico. 

Joi, află că o serie de fabrici din vest erau amenințate 
cu mişcări sindicale. 

Într-o săptămână, cele mai multe întreprinderi cheie 
deţinute de Jordan Lazarus se aflau sub cea mai puternică 
presiune financiară prin care trecuseră vreodată. Şi, aşa 
cum îi confirmă un consult cu avocaţii săi, în fiecare caz, 
presiunea venea din partea unor bănci sau alte organizaţii 
legate direct sau indirect de Considine Industries. 

Jordan stătu îndelung de vorbă cu avocaţii lui. Ei îl 
sfătuiră să încheie afacerea cu Considine în termeni cât 
mai acceptabili pentru Jordan. Nu era momentul să se ia la 
hartă cu un conglomerat atât de puternic. Criza recentă a 
petrolului afectase companiile mai mici din întreaga ţară, 
iar imperiul afacerilor lui Jordan era destul de 
suprasolicitat, ţinând seama de milioanele pe care le 
investise în experienţele lui Leo Kaminsky. Dar Jordan 
decise să rămână pe poziţii. 

— Lasă-i să facă ce vor, spuse. Nu mă sperii eu atât 
de uşor. 


Parcă însuşi Victor Considine auzise provocarea lui 
Jordan. În săptămâna următoare, presiunea se accentuă, 
într-o formă nouă, mai amenințătoare. 


Acţiunile lui Lazarus International din Wall Street 
căpătară o evoluţie haotică. Timp de câteva zile, preţul lor 
fluctuă sălbatic, apoi urcă la 1,82 dolari pe unitate, un preţ 
inadecvat şi rămaseră acolo. 

Trei zile mai târziu, o ofertă de bani lichizi pentru 
acţiunile Lazarus, în valoare de 75 de dolari pe unitate a 
fost publicată pe o pagină în The Wall Street Journal. 
Considine Industries sau companiile ei subsidiare 
reuşiseră să acumuleze 32 la sută din acțiunile Lazarus 
International şi proiectau să achiziționeze o majoritate de 
51 la sută. 

— Ce se petrece? îl întrebă Jordan pe specialistul său 
la bursă. 

— Suntem la ananghie, spuse analistul. Intenţionează 
să ne preia. 

— Cum pot s-o facă? întrebă Jordan. 

— Păi, în conformitate cu legea, ei pot face o ofertă 
acţionarilor tăi, la orice preţ vor ei. Dacă nu deţii resurse 
financiare să le ţii piept, ai încurcat-o. Ei achiziţionează 
majoritatea acţiunilor şi ajung să deţină compania. Echipa 
ta de conducere le va fi subordonată lor. 

Și invențiile noastre le vor aparține tot lor conchise 
Jordan în gând. 

— Există o cale prin care să-i împiedicăm? 

— Poţi cere ajutorul unui conglomerat prieten pentru 
a lupta împotriva lui Considine, îl sfătui analistul. Un 
cavaler în alb, cum încep să fie numiţi în ultimul timp. Dar 
pe urmă, cavalerul în alb o să ia loc în consiliul director - 
şi nu cred că vrei asta. 

— Altceva? întrebă Jordan. 

— Ei bine, există multe strategii pe care le poţi utiliza 
ca să creezi o situaţie financiară nefavorabilă pentru cel 
care vrea să te preia. Analistul descrise numeroase artificii 
semi-legale care, în câţiva ani scurţi, se vor numi „pământ 
pârjolit”, „pilula cu otravă”, „terenul minat” şi „cursa 


nebunului”. Acestea deveneau metode tot mai populare de 
prevenire a preluării, dar toate erau de natură financiară. 
Iar Jordan ştia deja că interesul lui Victor Considine faţă de 
Lazarus International era strict personal. 

— Cred că putem renunţa la asta, spuse Jordan. Ce 
mai rămâne? 

— Poţi să încerci să-ţi convingi acţionarii să nu 
vândă. Asta ar fi o nebunie, când te gândeşti că Considine 
oferă şaptezeci şi cinci de dolari pe unitate pentru un stoc 
de acţiuni care valorează cel mult numai cincizeci. Preţul 
este prea bun ca să poată fi refuzat. Cu toate acestea, ai 
putea să amâni, cât de mult posibil, adunarea acţionarilor 
şi să încerci ca, între timp, să vii cu nişte stimulente, un 
motiv solid pentru ca ei să nu-şi vândă acţiunile. 

Jordan se concentră. 

— Ce fel de stimulent? întrebă. 

Analistul ridică din umeri. 

— Pai, spuse el, poţi încerca să perfecţionezi 
medicamentul şi să-l pui pe piaţă înainte de adunarea 
acţionarilor din martie. Sau, cel puţin, să-ţi convingi 
acţionarii că medicamentul se apropie de forma sa 
vandabilă şi că este în interesul lor să-şi păstreze acţiunile 
în loc să le vândă. 

La care Jordan, se aşeză mai drept în scaun. Da, asta 
era soluţia. Întrucât Leo Kaminsky provocase toată 
problema, poate că tot Leo o putea rezolva cu succes. 

În noaptea aceea, Jordan stătu mult timp de vorbă cu 
Leo. Fără să-l mai tulbure cu probleme legate de bani, îi 
spuse lui Leo că întreaga sa corporație, putea fi preluată 
curând de alţii dacă Leo nu putea să creeze o formulă 
patentabilă într-un timp foarte scurt. 

Când Leo înţelese că preluarea ar însemna că el va 
trebui să lucreze pentru străini şi-l va pierde pe Jordan ca 
prieten şi coleg apropiat de muncă, promise să-şi dubleze 
eforturile. 


Nu mai era timp. Jordan o simţea. Mai ştia şi că 
Considine conta tocmai pe acest fapt. Cum Lazarus 
International nu era încă pregătită să-şi patenteze 
produsul experimental, calea ideală de a obţine controlul 
asupra produsului era achiziționarea lui Lazarus 
International. Exact asta făcea şi Considine. 


După douăzeci şi patru de ore de meditație profundă, 
Jordan îşi convocă avocaţii şi experții financiari, 

— Vom urma calea pe care aţi sugerat-o ieri, spuse. 
Vreau să amânăm adunarea din ianuarie a acţionarilor 
până în martie. În intervalul acesta, voi încerca să vin cu 
ceva care îi va convinge pe acţionari să rămână alături de 
noi. Între timp, vreau să deschideţi un proces împotriva lui 
Considine pentru a declara preluarea ca ilegală. Nu va 
avea rezultatul dorit, dar mai câştigăm timp. 

Jordan îi lăsă pe toţi să plece, cu excepţia unui 
avocat, un bărbat cam de vârsta lui, pe nume Dan 
McLaghlin, singurul în care avea completă încredere şi 
căruia îi încredinţase problema Considine încă de la 
început. 

— Da, spuse Jordan, ce-mi poţi spune despre Victor 
Corisldine? 

Îşi deschise servieta şi scoase un dosar galben. 

— E văduv, spuse. Soţia lui a murit acum zece ani, de 
inimă. Era  moştenitoarea unei averi provenite din 
Industria manufacturieră. Considine s-a folosit de banii ei 
şi de ai lui pentru a-şi clădi propriul imperiu. E un rechin 
de prima clasă. Pe toţi cei care i-au stat în cale l-a scos din 
funcţiune. A fost dat în judecată de o sută de ori pentru 
practică lipsită de etică, dar are un avocat bun şi buzunare 
adânci. Joacă dur. În ultimii zece ani, mulţumită legilor 
fiscale, a devenit un conglomerat agresiv. Preia companii 
mici şi apoi, adesea, le revinde. Activul lui este de ordinul 
miliardelor. Mai acordă-i încă zece ani şi va ajunge la fel de 
mare ca firma Chrysler. 


— Spune-mi ceva despre viaţa lui personală. 

— Locuieşte cu fiica lui. E singurul copil. Joacă golf, 
fireşte. Îşi ia vacanţă două săptămâni pe an, pe o insuliţă 
în largul coastelor statului Carolina de Nord. Joacă poker 
două nopţi pe sâptămână. În rest, este un singuratic. Nu 
are aproape niciun fel de viaţă socială. Nu are servitori 
care să locuiască în casă. Se face curăţenie când el nu este 
acasă. O vede numai pe fiica lui. Ea îi găteşte. 

Jordan aprobă din cap, interesat. 

— Spune-mi despre fată. 

— A absolvit colegiul Swarthmore şi Harvard. A avut 
probleme de disciplină în şcoală - evident, muşamalizate - 
dar note mari. E foarte inteligentă. Se spune că a avut un 
logodnic după colegiu şi tatăl a rupt povestea de amor. E 
foarte posesiv. După ce i-a murit soţia, a devenit şi mai 
posesiv. Nu-şi scapă fiica din ochi. 

Împinse spre Jordan, peste masa de conferinţe, 
fotografii ale tatălui şi ale fiicei. Victor Considine era un 
bărbat supraponderal, cu o faţă rotundă şi ochi cruzi. 
Chiar şi în fotografie arăta periculos. Tenul congestionat 
sugera o boală de inimă. 

— Care ar fi prognoza lui? întrebă Jordan. 

— Nu foarte bună, spuse avocatul. Suferă de 
insuficienţă cardiacă cronică şi îngroşarea arterelor. Are 
numai cincizeci şi nouă de ani. Mă îndoiesc că va mai trăi 
încă zece ani - dacă nu apare ceva care să facă să 
regreseze deteriorarea vaselor de sânge. E candidatul 
ideal pentru un accident cerebral sau coronarian. 

Jordan dădu din cap. Înţelegea de ce Victor Considine 
dorea controlul asupra formulei lui Leo. 

Jordan reveni la fotografia fiicei, Barbara. Nu era 
drăguță. Avea sprâncene groase, negre, un ten palid şi o 
privire melancolică, Dar avea ochi mari şi frumoşi, care 
păreau abandonaţi în mijlocul chipului ei lipsit de 
frumuseţe. Barbara părea să aibă douăzeci şi şapte sau 


douăzeci şi opt de ani. 

— Ei? întrebă avocatul. Ce facem? 

— Tragem de timp, spuse Jordan. Şi căutăm o 
perspectivă nouă. 

Spunând asta, privi semnificativ la fotografia tinerei 
Barbara Considine. 

Roy English îşi pierduse minţile. 

După prima noapte petrecută cu Jill, se vedeau 
încontinuu. Şi când nu era cu ea, gândurile îi erau 
obsedate tot de ea. Aşa cum îi domina trupul şi dorinţa 
când era alături de el, tot aşa îi domina fantezia când 
lipsea de lângă el. 

O vedea cel puţin de patru ori pe săptămână, uneori 
mai des. O scotea la masă în oraş, apoi o ducea în 
apartamentul său de lux, spaţios. O ajutase să-şi găsească 
un alt apartament, într-un cartier mult mai bun al oraşului, 
dar nu petrecea prea mult timp acolo, pentru că nu voia să 
o compromită în ochii proprietăresei sau al vecinilor ei. 

Venea s-o ia de acolo. Ea îi deschidea uşa şi-l invita 
înăuntru, la un pahar. Era întotdeauna îmbrăcată într-o 
manieră care-l surprindea. Fuste decente, în culori pas-tol, 
bluze proaspete, adesea un pulover uşor care-i accentua 
aspectul de adolescentă. Uneori, o rochie de neagră 
decoltată o făcea să pară apetisantă, într-un mod ciudat de 
inocent. Alteori, când ieşeau la sfârşit de săptămână, purta 
blugi sau pantaloni scurţi, albi şi un tricou, ţinută care-l 
fermecase la picnicul oferit de companie în iunie trecut. 


Avea un dar neobişnuit de a şti care toaletă îl va 
tulbura cel mai tare. Deşi vestimentația ei putea părea 
obişnuită şi inocentă unui străin, pe Roy îl atrăgea ca un 
magnet, din clipa în care o vedea. Era ca şi cum ea deţinea 
o legătură directă cu fanteziile de care el nu-şi dădea 
seama, fantezii care se trezeau irezistibil la viaţă la 
apariţia ei. 

O lua în braţe înainte încă de a-şi dezbrăca paltonul, 
înainte ca ea să-i aducă paharul. Trupul ei părea să se 
topească, pliindu-se după al lui. Îl simţea deja tare şi 
gâfâind de dorinţă şi trebuia să-i spună să se „domolească” 
în timp ce-l servea. 

Tot timpul mesei, el se războia cu dorinţa care-l 
împiedica să se concentreze asupra celor ce spunea ea. 
De-abia observa ce se petrecea în jur sau ce mânca. 
Urmărea mâinile lui Jill, ochii ei, părul, în timp ce ea 
vorbea, şi se gândea la trupul suplu ascuns de 
îmbrăcăminte, trupul care va fi al lui când ajungeau acasă. 

Şi, aproape de sfârşitul mesei, se uita la el cu un 
zâmbet ruşinat şi-i spunea: 

— O păsărică îmi spune că ţi-e gândul la altceva. 

O ducea repede acasă, scotocea după chei, o băga 
înăuntru şi-şi îngropa faţa în sânii ei. 

O dezbrăca repede îngenunchea pentru a-i atinge 
sexul dulce dintre coapse, imediat ce-o ajuta să-şi scoată 
fusta. Degetele ei îi mângâiau blând părul. 

Când era goală, o ridica în braţe s-o ducă în dormitor. 
Era uimitor de uşoară. Era ca un copil, un spiriduş 
înzestrat cu darurile şi preocupările senzuale ale unei 
femei mature. 

Îi plăcea să privească cum trupul lui puternic ieşea la 
vedere dintre haine şi uneori se amuza dezbrăcându-l 
alene şi atingându-i pielea. 

Mâinile ei erau timide când îl atingeau sau îl 
mângâiau, când se juca cu el. Mâini delicate, dar cu un 


instinct sigur în a-l înfierbânta. Un deget aluneca de-abia 
simţit printre fesele lui, înainte de a urca spre vârful 
penisului ce pulsa. Limba ei îi fura sfârcurile, cu genunchii 
presându-i coapsele, cu sânii umflaţi lipiţi de buzele lui în 
timp ce-l săruta pe frunte. 

Curând, era călare peste el, ca un jocheu miraculos, 
iar el era în ea, împingând mai adânc, tot mai adânc, 
urmărind-o cum se arcuia şi cum i se închideau ochii. 
Mâinile ei îl apăsau pe piept, cu degete tremurânde, când 
se pornea ultimul val. 

— Oh, ofta ea, cu faţa ridicată în sus şi părul 
dansându-i pe spate. Ooo... 

Şi dintr-o dată, fluxul irezistibil al sămânţei lui 
erupea în ea. Părea s-o ardă într-un anume fel, căci se 
încorda, în gât se auzea ca un tors de pisică şi simţea 
mişcarea ritmică a muşchilor ei intimi în jurul sexului său, 
strânşi delicat să ureze bun-venit fluxului alb şi cald al 
pasiunii lui. 

Varietatea seducţiei ei îl uimea pe Roy. Părea că ea 
simţea cursul invizibil al fanteziilor lui, tonalitatea 
specifică a dorinţei lui de fiecare dată când se întâlneau şi i 
se adapta ingenios, astfel că el era forţat să mai cedeze o 
parte din sine, în timp ce făceau dragoste. 

Odată, când veni s-o ia la masă şi o văzu îmbrăcată 
într-o fustă scurtă, o ridică în braţe ca pe un copil, simțind 
răcoarea coapselor pe braţul gol şi mirosind prospetimea 
primăverii în părul ei. Se roti uşor ca el să-i simtă chilotul 
pe pielea lui şi murmură: 

— Hai să mergem ştii-tu-unde mai întâi. 

_ Şi, ieşit din minţi de dorinţă, o duse la apartamentul 
lui. Îl lăsă să-i scoată fusta şi bluza, dezvăluindu-i trupul 
subţire pe măsură ce hainele se îndepărtau. Văzu cât de 
mult îl excita şi prelungi momentul, cu o expresie deja 
familiară de compasiune amuzată în ochi. 

Odată, când intră în dormitor la numai câteva minute 


după ce ajunseseră, o văzu cuibărită pe pat ca o pisică, 
purtând numai sutienul, cu braţele întinse în faţă, cu 
picioarele subţiri îndoite sub ea, cu globurile frumoase ale 
feselor îndreptate ruşinate înspre spate. Vederea ei făcu 
să-i vibreze o coardă a sufletului, de parcă exact imaginea 
asta o avusese tot timpul în minte. 

Şi întotdeauna se  sfârşeau într-un abandon 
încântator, în timp ce sexul ei tânăr şi catifelat îl mângâia, 
îl îndemna cu unduielile lui spre culmi noi, mai fierbinţi, 
ale dorinţei, până când el o atrăgea mai aproape, iar 
spasmul fierbinte al pasiunii lui îl făcea să plutească. 

Totuşi, într-un fel anume, în aceste momente de 
extremă plăcere, efemere, ea îşi păstra mereu misterul. 
Adesea părea un copil inocent, dezvelit cu cruzime, chiar 
cu indecenţă. Pântecul plat ca de fetiţă, picioarele zvelte, 
chiar tălpile frumos formate şi degetele de la picioare, 
toate păreau teribil de vulnerabile. 


Avea un mic semn roz chiar sub buric, la numai 
câţiva centimetri de triunghiul dulce dintre coapse. 

— Ce-i asta? întrebă el, când observă, atingându-l. 

— Asta? zâmbi ea. Un semn din naştere, 

Îl privi mai de-aproape. Cuibărit în pielea catifelată, 
avea aspectul unui fruct minuscul, ca un măr sau ca o 
căpşună. Era foarte delicat, era chiar frumos în felul său. 

— Nu-ţi place? îl întrebă ea. 

— Sigur că-mi place, replică el. 

Nu vorbea doar ca s-o liniştească. Semnul avea ceva 
gingaş, provocator. Plasat atât de aproape de sexul ei, 
ieşea în evidenţă pe pielea dezvelită, ca un fel de simbol 
reprezentând fructul oprit ce aştepta atât de aproape. 
Avea ceva adorabil, o mică imperfecţiune care-i înrobi 
inima. 

Lent, se aplecă să sărute semnul micuţ. Când buzele 
sale îl atinseră, simţi parfumul sexului ei, atât de apropiat 


de buzele sale. Desenă cu degetul un cerc în jurul 
buricului şi atinse semnul cu vârful degetului. 

Se întărise iar, penisul tensionat palpitându-i în timp 
ce semnul îi făcea cu ochiul de pe pântecul ei. 

— E drăguţ, spuse. E... Zâmbea în sus spre el. 

— Sărută-mă, prostuţule, spuse ea. 

O sărută. 

Peste câteva momente, îi depărtase picioarele şi o 
pătrunsese. De data asta, ştia că semnul mititel era lipit de 
propria lui piele, îmbibat de sudoarea lui în timp ce era 
deasupra ei. Acesta era gândul care-l stăpânea când 
orgasmul veni atât de repede, încât nu-l putu controla. 

După acea zi, stătea adesea întinsă în faţa lui, cu 
gustul pasiunii satisfăcute, iar ochii lui se îndreptau spre 
semnul micuţ. Mâna sa, atrasă într-un mod misterios, îl 
atingea, simţea transpiraţia dragostei pe pielea ei. Dorinţa 
îl cutremura aproape dureros la atingerea acestei 
embleme oculte a magnetismului ei. Şi se apleca să-l 
sărute, limba lui dorind deja să o guste mai mult, tot mai 
mult. 

Cu cât deveneau mai intimi, cu atât simţea că o 
înţelegea mai puţin. Ceea ce-l fascina, pentru că pe alte 
femei le înţelegea, chiar foarte bine. Era ca şi, cum n-o 
ascundea sub propria ei suprafaţă, ca un miraj oonzual, în 
timp ce, de la suprafaţă, îşi trimitea tentacule invizibile 
până în adâncurile fiinţei lui. Această experienţă îi crea un 
fel de euforie care-l lăsa pe Roy epuizat şi obsedat. 

Odată, îi văzu fotografia în buletinul de ştiri al 
companiei şi, privind-o, îşi dădu seama că arăta ca oricare 
mică fată abia trecută de douăzeci de ani. Ceea ce-l 
surprinse, pentru că în propria sa imaginaţie îi atribuise do 
mult silueta unei nimfe mistice, unică şi incomparabilă, 
care le eclipsa pe toate celelalte. 

Tot aşa, spre surpriza sa, într-o zi, văzând-o stând 
lângă o colegă, observă că, de fapt, era chiar înaltă. Din 


nou fu uimit, pentru că în mintea sa, ceea ce-l vrăjea era 
silueta ei micuță, dimensiunile delicate ale trupului ei. 

Renunţă să mai înţeleagă contradicţia dintre Jill cea 
pn care o iubea şi fata obişnuită, privită cu ochii unui 
străin. Fiinţa care-i poseda inima venea din afara acestei 
lumi şi era menită numai lui şi plăcerii sale. 

Citise undeva că posedând fizic, de fapt, în mod 
ironic, nu posezi nimic. Era mai adevărat decât oricând în 
cazul lui Jill. Cu cât o avea mai mult, cu atât o dorea mai 
mult. Dorinţa sa se hrănea cu propria sa satisfacţie, 
devenea mai încântătoare şi mai de necontrolat cu fineare 
săptămână care trecea şi, în final, îl aduse într-o stare de 
beţie permanentă, un fel de transă. 


Datorită acestui mister al lui Jill, datorită acestei 
taine care persista chiar şi în cele mai pasionate momente 
ale lor, lui Roy îi veni curând ideea de a se căsători cu ea. 

Totuşi, printr-o contradicţie curioasă, tocmai din 
cauza acestui mister, Roy ezita să-i ceară mâna. Ne- 
ascunzându-i nimic din ea, Jill îi ascundea totul. Simţea că 
nu o cunoştea cu adevărat. Se temea că trezirea va fi 
brutală, dacă-i făcea propunerea. 

Dar nu putea trăi fără ea, Ideea că un alt bărbat ar 
putea s-o atingă aproape îl înnebunea de gelozie. Era fata 
lui, copilul lui, femeia lui. Nu voia să o împartă cu 
altcineva. 

Numai gândul că ea avusese o viaţă sexuală înainte 
de a-l întâlni pe el îi umplea de o durere atât de intensă, 
încât alunga acest gând de fiecare dată când îi apărea în 
minte. Nu îndrăznea să privească în faţă această realitate 
simplă, pentru că era ca o otravă ostilă dragostei sale şi 
chiar sănătăţii sale mintale. 

Câteva săptămâni, Roy se frământă în sinea lui 
înainte de a-şi aduna curajul. Apoi cumpără un inel de 
logodnă cu diamant, i-l oferi lui Jill acasă la ea şi o rugă să 


se căsătorească cu el. 

Se simţi jignit, dar nu fu complet surprins, când ea îi 
spuse că avea nevoie de timp. 

— Este o decizie importantă, zise ea. N-ar fi corect 
faţă de tine, sau de mine, să o iau în grabă. 

Deşi rănit că nu-l acceptase pe loc, Roy fu mândru de 
această dovadă de autorespect din partea ei. 

Ea văzu că refuzul îl durea şi în ochi i se aprinse o 
luminiţă... 

— Hai să mergem ştii-tu-unde, şopti ea. 

Şi, peste o jumătate de oră, cu trupul ei gol în braţele 
sale, Roy era recunoscător pentru cât îl lăsa să aibă din ea 
şi-şi spuse că trebuia să aibă răbdare pentru restul. 

Cam în această perioadă, Roy observă că Jill începuse 
să-i sugereze că el se vindea cam prea ieftin companiei. 

Fusese în situaţia de a pretinde preşedinţia încă cu 
cinci ani în urmă, dar se hotărâse să aştepte, de teamă că 
o mişcare prea bruscă îi va întoarce pe anumiţi membri ai 
consiliului împotriva sa. Intenţionase ca întreaga companie 
să fie sigură că el era indispensabil, înainte de a face vreo 
mişcare. 

Dar Jill, pe bună dreptate, îi arătă că-l ţineau pe loc 
în poziţia de detector de defecţiuni şi executor, în timp ce 
alţii, mai puţin capabili, luau deciziile cheie şi salarii mai 
mari. Roy le era mult superior acestora, ca viziune şi 
talent, dar inferior ca ambiţie. Era timpul să corecteze 
acest dezechilibru. 

Roy trebui să admită că ea avea dreptate. Îşi dădea 
seama că, în ultimii câţiva ani, viaţa sa rămăsese pe loc din 
mai multe puncte de vedere. Soţia sa era doar o amintire, 
nu avea copii, era obosit de aceleaşi femei şi, într-un fel, 
ambițiile sale decăzuseră în mod asemănător. 

Dar acum, totul era diferit. O întâlnise pe Jill. Era pe 
cale de a se căsători cu ea. Se simţea ca un om nou, 
capabil de acţiuni la fel de stimulatoare ca şi noile 


sentimente pe care le trăia de când Jill apăruse în viaţa sa. 

Se hotări să acţioneze aşa cum îi sugerase ea. Pe 
măsură ce în Detroit toamna se retrăgea în faţa unei ierni 
neprietenoase, începu să lanseze semnale că, la 
următoarea şedinţă a consiliului, ar dori să se ia în discuţie 
preşedinţia companiei. Bob Perkins, actualul preşedinte, 
era un lest, o ştia toată lumea. Cel ce urma la râd, Baird 
Galloway, era o marionetă. Adevăratul agent al puterii în 
companie era Roy. 

Valurile începură să se facă simţite. Bob Perkins îşi 
lansă antenele spre alte companii, pentru că simţea că-i 
scapă puterea din mână, în timp ce Roy se apropia. Cât 
despre Baird Galloway, el îşi dădu toată silinţa să-şi adune 
aliaţii din consiliu, dar ştia că niciodată nu însemnase 
pentru companie ceea ce însemna Roy. Rezultatul unei 
lupte faţă în faţă pentru putere era deja ştiut. Aşa că şi 
Baird începu să-şi intensifice contactele cu alte companii. 

Roy îi urmărea cu un interes detaşat. Era doar uşor 
stimulat de ideea de a prelua controlul companiei - dar 
nici pe departe atât de animat pe cât era de perspectiva de 
a se căsători cu Jill, de a o aduce pentru totdeauna sub 
acoperişul lui, sechestrând-o departe de răul din lumea 
bărbaţilor şi bucurându-se de farmecele ei pe tot restul 
vieţii sale. 

Atât de cufundat era Roy în pasiunea sa, încât nu-i 
trecu niciodată prin minte, nici măcar o dată, că aceste 
două lucruri - faptul că Jill „se gândea” la propunerea sa şi 
sugestia ei ca el să devină preşedinte - erau strâns legate. 

La momentul potrivit şi sub influenţa femeii potrivite, 
chiar şi un bărbat atât de versat ca Roy English îşi poate 
pierde puterea de a observa ceva care se află exact în faţa 
ochilor săi. 

New York City 


Victor Considine îşi lua micul dejun în apartamentul 
său de pe Fifth Avenue. 

Considine era un bărbat corpolent, în ciuda a 
numeroase ieşiri pe terenul de golf, din cauză că îi plăcea 
să mănânce mult. 

Fiica sa îi aşeză în faţă un platou cu ouă prăjite, 
slănină, piure de cartofi şi pâine prăjită. Medicamentul se 
afla într-un castronaş de porțelan aflat lângă sucul de 
portocale. 

— Doctorul spune că n-ar trebui să mănânci atâtea 
ouă, spuse fiica sa. Nu-ţi fac bine. 

— Aiurea, spuse el dispreţuitor. Ouăâe cu slănină 
sunt cele mai sănătoase. Mama mea a mâncat ouă cu 
slănină în fiecare zi şi acum are nouăzeci şi cinci de ani. 

Îi aruncă o privire. 

— Serveşte-te, spuse, cu oarecare iritare în glas. 

Ea îşi aduse la masă o farfurie cu ouă şi slănină. 
Mâncă fără nicio poftă. El era ocupat să citească The Wall 
Street Journal şi nu-i acorda nicio atenţie. Dar când 
termină, privi atent la farfuria ei. Era aproape goală. 

— Ei, aşa da, spuse el. 

Victor Considine credea în trei mese bune pe zi. 
Pentru el, pentru soţia sa, când era în viaţă, şi pentru fiica 
sa, şi nu vedea nicio legătură între stilul de viaţă carne-cu- 
cartofi, moştenit din străbuni şi boala sa de inimă. 
Considera boala de inimă ca un simplu ghinion sau, cel 
mult, un defect congenital. Fără nicio remuşcare, mânca 
zilnic lucruri grase, bea Martini şi bere. Astea erau 
adevăratele plăceri. Nici nu-şi putea imagina că puteau fi 
dăunătoare sănătăţii. Când doctorii i-au spus contrariul, 
reflectă înţelept că doctorii nu ştiau nimic. El, Victor 
Considine, putea să-i cumpere şi să-i vândă pe ei cu 
părerile lor cu tot, cu milioanele sale muncite din greu. 


Nu-i dădu atenţie fiicei sale care strângea masa. Nu 
aveau bucătăreasă. Fiica era cea care prepara mesele 
tatălui. 

Barbara era o femeie de douăzeci şi opt de ani, cam 
rotundă, nu grasă ca tatăl ei, dar nici atât de subţire cum i- 
ar fi plăcut să fie. Părul negru era coafat cu bani mulţi, dar 
arăta mereu mat şi lipsit de gust. Avea un ten deschis, dar 
moştenise obrajii rotofei ai tatălui şj bărbia nehotărâtă a 
mamei ei, o combinaţie neinspirată. 

Totuşi, avea ochii foarte mari şi extrem de frumoşi, 
care  străluceau de inteligenţă şi vulnerabilitate, 
împrumutând chipului ei simplu, dar onest, un aer de 
distincţie feminină. Când o priveai drept în faţă şi 
surprindeai raza ochilor luminoşi, era foarte atrăgătoare. 

— Ţi-ai luat medicamentele? întrebă ea. 

— Da, mi-am luat medicamentele, o imită tatăl ei cu 
sarcasm brutal. Nu poate omul să aibă o clipă de linişte? 
Nu-i plăcea să i se amintească de problemele de sănătate. 
În adâncul sufletului său, era terorizat de ideea atacului de 
cord, căci îl văzuse pe tatăl său murind din cauza unuia, pe 
când el, Victor, avea numai unsprezece ani. Amintirea 
chipului palid al tatălui său, sosirea ambulanţei, aşteptarea 
neliniştită alături de mama sa pentru a primi ştirea cea 
proastă, îi rămăseseră în minte toată viaţa 

— Ţi-ai cumpărat o rochie pentru petrecere? întrebă 
el, ca să schimbe subiectul. 

Se referea la un dineu pe care-l oferea unor oamepi 
de afaceri importanţi, în seara aceea, la Union Club. În 
astfel de ocazii, Barbara trebuia să joace rolul de gazdă. 

— Da. 

— De unde ai cumpărat-o? 

— St. Laurent. 

— Cât ai dat pe ea? 

— Şapte sute de dolari, răspunse, vocea timidă 
trădând o notă de răzvrătire. 


— Te-au jefuit, zise el. Sau mai bine zis, eu am fost 
jefuit. Voi femeile nu aveţi idee de valoarea banului. Ei, 
hai, arată-mi-o. îmbrac-o. Fuga! N-am toată ziua la 
dispoziţie. 

Se grăbi să se ducă în dormitor şi să îmbrace rochia. 
Când reveni, ei o privi cu ochi critic. 

— Nu-i aşa rea, spuse. Nu-i rea deloc. Dacă tot mă 
jefuiesc ca o bandă de pirați ce sunt, măcar să primesc în 
schimbul banilor mei ceva de valoare. Ai de gând să te 
coafezi? 

Ea dădu din cap. 

— Bine. 

Deja privea în altă parte. Interesul lui era concentrat 
asupra ziarului. 

Barbara nu se clintise din loc. 

— Nu-ţi aminteşte de ceva? îl întrebă, îşi ridică o 
privire albă. 

— Nu, Ar trebui? 

— Rochia mamei, zâmbi ea. Ceea pe care a purtat-o 
la aniversarea voastră de treizeci de ani. Avea mânecâle 
exact ca asta şi culoarea era aproape la fel. 

El zâmbi, un zâmbet reverenţios pentru soţia care se 
prăpădise. Apoi se încruntă, privindu-şi fiica. 

— Da, dar ea ştia cum să poarte o astfel de rochie, 
spuse. Apoi îşi mută privirea. Poţi să pleci. 

Plecă şi-şi scoase rochia. Ochii i se umpluseră de 
lacrimi la remarca lui, dar acum erau uscați. Reveni să 
strângă masa după el. O sărută îndreptându-se spre uşă. 
Ea lăsă vasele în chiuvetă. Servitorii vor sosi imediat ce 
pleca el. Victor Considine nu suporta să vadă picior de 
servitor în casa lui... Când era acasă, nu voia să vadă pe 
niciunul în preajma sa. Pretindea izolare absolută. De 
treizeci de ani nu mai permitea accesul servitorilor în casa 
sa decât după ce pleca el la birou. 

După plecarea tatălui ei, Barbara intră în baie. Se 


dezbrăcă. Dădu drumul la duş. În timp ce apa se încălzea, 
se privi în oglindă. Apoi îngenunche în faţa toaletei şi vomă 
micul dejun luat cu douăzeci de minute în urmă. Spasmele 
îi îndurerau stomacul şi gâtul, dar după ce trase apa, se 
simţi mai bine. 


Peste o oră şi jumătate, se afla la coafor. În timp ce 
părul îi era spălat şi aranjat, citi două raporte referitoare 
la câteva noi companii subsidiare, apoi se duse la sediul 
Considine, de pe Sixth Avenue şi munci toată după-amiaza, 
în birou. 

Barbara Considine era principalul ajutor al tatălui ei, 
„Ochii şi urechile” lui, cum îi plăcea lui să-i spună. Nu 
deţinea niciun titlu oficial şi era plătită derizoriu pentru 
munca sa, primind numai o mică alocaţie de la tatăl ei 
pentru nevoile personale. Dar se bucura de încrederea lui 
completă. Niciodată nu lua o decizie importantă fără a o 
discuta mai întâi cu ea. Ironia relaţiei lor era că el 
depindea complet de ea, fără a-i acorda însă şi respectul 
său. 

Barbara era inteligentă şi meticuloasă; deţinea 
viziunea reală a omului de afaceri. Nu o dată depistase 
pieţe de desfacere care scăpaseră celor mai grozavi 
experţi ai tatălui ei. Iar când se fixa asupra unei companii 
sau a unei noi zone de competiţie, era nemiloasă. Atunci 
era într-adevăr fiica tatălui ei. Îi moştenise abilitatea şi 
gustul pentru putere, dar viziunea ei era mai largă, mai 
subtilă decât a lui. 

Să fi fost altcineva decât era, probabil că ar fi devenit 
preşedinta unei mari companii. Dar depindea de tatăl ei şi 
se irosea ca asistentă a lui, depunând mari eforturi şi 
oferind sfaturi strălucite pentru care nu i se mulțumea 
niciodată. 

Considine continua s-o numească pe Barbara „fiul pe 
care nu l-am avut”. Era un compliment stângaci, refe- 
rindu-se la inteligenţa şi competenţa ei, dar şi o Însultă 


brutală, pentru că făcea aluzie la situaţia ei de femeie 
nemăritată, la lipsa ei de atracţie şi de succes faţă de sexul 
opus. 

Pentru Barbara, a fost o după-amiază epuizantă, 
poate şi pentru că în ultimul timp se simţea mai mereu 
obosită şi era foarte preocupată de dineul din seara aceea. 
Rolul de gazdă era o tortură pentru ea. Îi displăcea viaţa în 
societate, cu atât mai mult cu cât trebuise să înghită 
comentarii sarcastice referitoare la faptul că nu era 
curtată şi, mai de curând, la nereuşita de a se mărita. Cu 
trecerea anilor, devenise tot mai timidă şi mai izolată. 

Barbara ar fi dat orice pentru a-şi petrece timpul la 
birou, studiind rapoarte, planuri şi diagrame. A fi sociabilă 
cu asociaţii de afaceri era ceva pentru care nu avea nici 
talent, nici înclinaţie. Eforturile ei ezitante de a fi o gazdă 
spirituală o făceau să arate şi mai mult ca o domnişoară 
bătrână dizgraţioasă. 

Îşi luă o oră liberă pentru a se duce la Union Club, să 
se asigure că toate pregătirile pentru seară erau în ordine. 
Plecă de la serviciu cu o jumătate de oră mai devreme, 
pentru a se îmbrăca pentru dineu. 

La şapte treizeci, ea şi tatăl ei luară o limuzină 
împreună, până la Union Club. Îşi amintea numele fiecărui 
om de afaceri sau politician care fusese invitat. Acesta era 
alt dar al Barbarei, memoria ei perfectă. Li salută pe toţi cu 
întrebări prietenoase despre familiile sau companiile lor şi 
fu răsplătită cu un zâmbet din partea fiecăruia, iar dacă 
zâmbetul acela includea şi milă pentru singurătatea ei şi 
supuşenia faţă de, tată! ei, încercă să nu observe. 


Era nouă treizeci, iar petrecerea era în floare, când 
se întâmplă ceva neaşteptat. 

Barbara dansa cu preşedintele unei companii de oţel 
subsidiare, când un străin chipeş se interpuse. 

— Vă supăraţi? întrebă el. 


Bărbatul cu care dansa Barbara se topi plin de tact în 
mulţime şi ea se trezi în braţele străinului. 

Îl privi în ochi. Îi părea cunoscut, deşi era sigură că 
nu se cunoscuseră niciodată. Ştia cu siguranţă că nu era 
invitat la dineu. 

— Cum ai intrat? întrebă ea cu un zâmbet politicos. 

— Am dat buzna, spuse el. Mă tem că e un obicei al 
meu. Cel mai bine mă simt acolo unde nu sunt dorit. 
Prietenii mei mă plictisesc. 

Totuşi îi părea cunoscut. Dar încercând să plaseze 
chipul, fu impresionată de şarmul lui. Era un bărbat 
extrem de atrăgător. Putea avea treizeci de ani, sau mai 
mult, dar nu arăta nici cu o zi mai în vârstă de douăzeci şl 
cinci. Numai aerul lui de încredere şi autoritate îi trăda 
vârsta. 

Avea ceva bizar, aproape adolescentin, care se 
îmbina cu o putere care te intimida. Avea gene lungi, 
frumoase, ochi negri, pătrunzători, sprincene puternice şi 
o bărbie voluntară. Mâna care i-o ţinea pe a ei era ca de 
oţel, totuşi îi ţinea palma ca şi cum era făcută din cel mai 
fin porțelan. 

O privea cu o expresie hipnotizantă de apreciere şi 
interes. 

— Vă ocupați întotdeauna de astfel de lucruri? 
întrebă el. 

Ea confirmă din cap. 

— E datoria mea, spuse. Una dintre ele, mai bine zis. 

— Sunteţi o fiică bună. 

Ochii ei avură pentru o clipă o expresie ambiguă. 

— Deci ştiţi cine sunt, spuse. 

— Toată lumea o cunoaşte pe Barbara Considine, 
zâmbi el. De altfel, v-am văzut fotografia în Fortune, luna 
trecută. Arătaţi foarte drăguță. 

— Cum spuneaţi că vă numiţi? se interesă ea. 

— N-am spus, replică el. Ajung acolo într-un minut, 


O ghidă cu graţie printre cuplurile care valsau spre 
un salon gol, adiacent sălii de bal. Era ca o scenă dintr-un 
film, această ieşire ritmată de pe pista de dans ş trebui să 
surâdă la îndrăzneala şi măiestria lui. 

Se aflau împreună în încăperea slab luminată. 

— Ştiu totul despre dumneavoastră, zise el. Barbara 
făcu un pas înapoi. Se albi. 

— Ce vreţi să spuneţi? întrebă. 

— Ştiu că sunteţi o fiinţă bună, spuse el. A fi o fiică 
bună este un lucru, dar a fi o fiinţă bună este un altul. Am 
citit asta în ochii dumneavoastră pe ring. Şi o văd şi ncum. 

Părea încă tulburată de cuvintele lui. 

— Nu... nu ştiu despre ce vorbiţi, spuse ea. 

Foarte blând, începu să o atragă spre el. Dorea să 
fugă. Cuvintele şi comportarea lui o tulburaseră. Dar ochii 
aceia negri erau acum asupra ei, cu expresia aceea 
îmbătătoare, dar şi ciudat de încurajatoare. O făcea să 
dorească să rişte, să-i ofere replica ei de îndrăzneală şi 
încredere în sine. 

În ciuda voinţei sale, Barbara îl lăsă să o sărute. 
Sărutul lui era blând şi respectuos. Când buzele lor se 
depărtară, ea se lăsă pe spate, încântată de sine. Ea, 
Barbara Considine, sărutase un străin chipeş. Momentul 
nu putea fi mai romantic nici dacă s-ar fi aflat la un bal 
mascat. 

Dar ceva magnetic în braţele şi ochii ei o aduseră 
înapoi spre el. De data aceasta, sărutul lui era intim. Îi 
trimise fiori pe şira spinării. Un strigăt înăbuşit de surpriză 
îi scăpă din gât. Limba lui o cerceta îndrăzneţ, aţâţându-i 
simţurile spre o pasiune fierbinte pe care n-o simţise 
niciodată. Când îi dădu drumul, era ca o păpuşă de cârpă 
în braţele lui. 

Îl privi ameţită. Lumina palidă arunca umbre 
dramatice asupra feţei sale parcă sculptate. Frumuseţea 
lui ca de prinţ era aproape ireală. 


O privea afectuos. 

— Se spune că fetele bune sărută cel mai bine, spuse 
el. Îmi dau seama că ai fost o fată bună. 

Ea reuşi să se desprindă de el. 

— Cum spuneai că te numeşti? întrebă ea. 

— Dă-mi voie să-mi păstrez anonimatul încă un 
minut, replică el. 

Acum o ţinea de umeri, studiind-o. 

— Ai cei mai frumoşi ochi, vorbi el. În lumina asta, 
sunt şi mai frumoşi. 

O trase spre el. De data asta, încercă să-i oprească, 
dar fără efect. Trupul ei era ca de argilă în mâinile lui. O 
ţinea uşor. Îşi lăsă capul pe umărul lui. 

Simţea că era ceva greşit, foarte greşit. Era ultima 
femeie din lume pe care ar dori să o sărute un străin. Ştia 
că era neatrăgătoare şi avea un aspect de matroană. Ştia 
că rochiile ei, indiferent de cât de costisitoare erau, o 
făceau să arate şleampătă şi neapetisantă. 

Debutul ei în societate, cu zece ani în urmă, fusese 
un dezastru. Toată lumea aflase că niciun tânăr de 
societate cu o oarecare poziţie socială nu o voia. 

Din acea zi îngrozitoare, se ţinuse deoparte de 
bărbaţii tineri. Mama sa încercase cu încăpățânare să o 
cupleze cu diverşi băieţi buni de însurat. Dar tatăl ei, după 
moartea mamei sale, o lăsase să se izoleze, pentru că el 
avea nevoie de luxul de a o avea la dispoziţie. Nu avea 
nevoie de un moştenitor. Era prea egoist ca să-i pese de un 
nepot căruia sa-i lase moştenire averea sa. 

Astfel că Barbara rămăsese singură cu dezamăgirile 
ei, cu sila de ea însăşi şi cu cruzimea tatălui ei, în toţi 
aceşti ani. A fi dusă într-un salon retras de un străin chipeş 
şi sărutată, întrecea orice fantezie a ei de până nlunci. [i 
trezea suspiciunea, dar totodată topea ceva în adâncurile 
fiinţei ei, învingându-i mare parte din instinctul său de 
apărare. 


Îşi permise să zăbovească în îmbrăţişarea lui. Nici nu 
i păsa cine era sau ce voia. Avea de gând să se bucure de 
acest moment. Nu se aştepta să dureze. 

— Eşti nefericită, spuse el. O simt. De ce eşti 
nefericită? 

O podidiră lacrimile. Vocea lui era plină de intuiţie. 

— Nu întreba, spuse. 

— Bine. 

O strânse mai aproape de el. Se legănau printre 
umbre. Sunetul orchestei plutea în încăpere ca o părere 
delicioasă, ca o melodie din altă lume. 

— Nu te gândeşti niciodată la tine, murmură el. Asta 
e problema ta, nu-i aşa? Munceşti doar pentru alţii, tot 
timpul. Niciun moment furat pentru propria ta fericire, 

Îl ţinea în braţe. 

— Cum vezi atât de multe? întrebă ea. 

— Nu văd nimic, spuse el. Asta este între tine şi tine 
însâti. 

Se lăsă o pauză. 

— Prea adesea nu ne deschidem mintea în faţa idoilor 
noi, spuse el. De exemplu, tu şi cu mine putem pleca chiar 
acum de la petrecere. Putem lua avionul spre un loc pe 
care-l ştiu, lângă Cape Cod. Am ajunge acolo înainte de 
miezul nopţii. E un mic hotel drăguţ, cu un apartament 
care dă spre ocean. Am putea bea şampanie în 
apartamentul acela, numai tu şi cu mine... 

Ochii Barbarei se închiseseră pe jumătate, în ciuda 
propriei ei voințe. 

— O să fie cald, spuse el. Intim. Există şi un cămin. 
Numai noi doi... 

— De ce spui asta? întrebă ea. 

— Pentru că vreau să fiu cu tine, răspunse el. Serios, 
De ce nu vii cu mine în seara asta? N-o să afle nimeni. 

Tatăl meu va afla. Cuvintele îi răsunau cu putere în 
minte. 


— Nu pot, protestă ea. Nu pot face aşa ceva. 

O ţinea aproape de el. Mâinile lui îi înconjurau talia. 
O sărută pe obraz, pe ochi, pe gât. Lăsă ca trupul său tare 
să se lipească de carnea ei. Apropierea o făcu să geamă. 

— Poţi să faci ce vrei, spuse el. Eşti o femeie liberă. 

Presiunea trupului său aproape că o făcea să leşine 
de dorinţă. Părea să nu mai poată respira. 

— Hai să mergem, spuse el. 

— Nu pot, se rugă ea. Nici măcar nu ştiu cum te 
numeşti. 

— Dacă-ţi spun numele meu, îmi promiţi că n-o să 
aibă nicio importanţă? o întrebă, sărutând-o încet. 

— Mmm, răspunse ea, cu ochii închişi de plăcere. 

— Deci o să vii cu mine? 

— Mm. 

Barbara nu mai era ea însăşi pentru a putea 
răspunse. 

— Mă numesc Jordan, spuse el. 

Încet, ca de la mare distanţă, adevărul i se dezvălui. 
Şi cu el, se ridică şi zidul de apărare cu care trăise atâta 
vreme. 

Ochii ei se deschiseră larg. 

— Lazarus, spuse ea. 

O privea ţintă. Nu spuse nimic. Privirea lui i-o 
susţinea pe a ei ca un magnet, paralizându-i parcă voinţa. 

— Jordan Lazarus, spuse ea. 

Se trase de lângă el. Într-un anume mod, emoția ce 
întârzia în simţuri nu făcea decât să-i accentueze ruşinea şi 
mânia. Îl pălmui. 

— leşi afară, spuse ea, înainte să pun să te dea afară. 
Nu ai ce căuta aici. 

— Nici tu, spuse el. Se vede. De ce nu vii cu mine, să 
asculţi şi versiunea mea? Atunci o să înţelegi. 

— Înţeleg acum, spuse ea. leşi de aici. 


— Ascultă, insistă el, ţinând-o de umeri. Ceea ce face 
tatăl tău e greşit. Asta o ştii deja. Vino cu mine şi ascultă- 
mă până la capăt. Vreau să înţelegi câţi oameni va răni 
dacă reuşeşte ce încearcă să facă. 

— Ceea ce faci tu este greşit, spuse ea, 

O trase spre el şi o sărută din nou. Îl împinse, 
încercând să se elibereze. Dar în disperarea ei era dorinţă, 
iar el o simţea. Mai simţea şi o durere infinită în fiecare 
fibră a trupului ei şi se întrebă care să fie motivul, 

Dar ea se eliberase şi se depărtase de el. 

— Acum, pleacă, spuse ea, sau îi chem pe cei de la 
pază să te arunce afară. Şi am să-i spun tatălui meu ce-ai 
făcut. 

Jordan zâmbi. 

— Bine, spuse. O să plec. Dar gândeşte-te la ce am 
spus. Gândeşte-te la ce s-a petrecut între noi în seara asta. 
Nu mă uita. Te rog. 

Apoi plecă. 

Barbara tremura de furie, din cauza impertinenţei şi 
înşelăciunii lui. Dar în furia şi ruşinea ei stăruia încă 
furtuna puternică a simţurilor. 

Îl îndepărtase pe Jordan Lazarus. Dar nu-l va uita. 

Hotări să nu-i spună tatălui ei ce se întâmplase. 

Era problema ei. 

În limuzină, în drum spre casă, lui Victor Considine, i 
se păru că fiica sa era cam nervoasă. O întrebă ce se 
întâmplase. Ea răspunse că o durea capul. 

— Nu mănânci cum trebuie, spuse el. Asta-i problema 
ta. 

Când fu acasă, în siguranţă, Barbara Considine făcu 
un duş fierbinte. Aproape că nu-i venea să îndepărteze cu 
apă şi săpun toate urmele lăsate de atingerea lui Jordan 
Lazarus. Carnea aproape că o durea în timp ce se spăla. 

leşind de sub duş, îşi privi trupul gol în oglindă. Nu 
arăta chiar atât de rău, la urma urmei. Sânii erau plini, 


coşul pieptului mic, doar braţele şi picioarele ceva cam 
pline. O dietă serioasă şi nişte exerciţii fizice îi puteau fi de 
ajutor. Rochiile erau cele care o făceau să arate rău. Un 
consult cu expertul potrivit în vestimentaţie ar face 
minuni. 

Îşi puse cămaşa de noapte. Se strecură în dormitorul 
ei. Casa era cufundată în linişte. Intră în pat şi deschise 
romanul pe care-l citea. Citi de mai multe ori acelaşi 
paragraf, fără să se poată concentra asupra cuvintelor. 
Imaginea lui Jordan Lazarus dansa în faţa ochilor ei, 
paralizând-o. O teamă stranie o cuprinse. 

Era aproape gata să stingă lumina, când o voce 
poruncitoare răsună din celălalt dormitor. 

— Barbara, strigă tatăl ei. Vino în pat. 

Cu inima strângându-i-se, Barbara se ridică să se 
ducă la el. 

Goală, Leslie Chamberlain aştepta în patul străin. 


Cearceaful îi acoperea sfârcurile tensionate de 
aşteptare. Simţea țesătura moale pe braţe, pe şolduri, pe 
degetele de la picioare, ca un gâdilat uşor. Niciodată în 
viaţa ei nu se simţise atât de goală şi atât de total 
absorbită de aşteptarea fierbinte a cărnii. 

Se duse cu gândul la cele două luni care trecuseră şi- 
şi aminti plăceri la care trupul ei de femeie nici nu visase. 
Mai mult decât atât, îşi aminti de sentimentele trăite 
pentru prima oară. Încercă să pună totul într-un cadru 
raţional, dar era imposibil. Chiar în acest moment, era 
complet abandonată valului care pusese stăpânire pe viaţa 
ei. Şi nu putea face nimic altceva decât să aştepte ca uşa 


aceea să se deschidă, ca umbra să se strecoare în cameră, 
să intre în trupul şi în inima ei. 


După ceea ce păru o eternitate de aşteptare, auzi 
cheia întorcându-se în broască. Uşa se deschise doar atât 
cât să pătrundă un bărbat înalt, apoi se închise în urma lui. 
Întunericul o învăluia excitant. 

Urmă un moment de tăcere. Apoi îl auzi murmurând: 

— Eşti aici, păpuşo? 

Se mişcă în pat, cu trupul pe jar. 

— Sunt aici, Tony. 

Auzi zgomotul înăbuşit în timp ce se dezbrăca, un 
foşnet minunat care-i puse simţurile în alertă. 

Veni în pat. Ştia că era gol. Îi simţea mirosul 
pătrunzător de bărbat, dezbrăcat şi pregătit, de dragoste, 

Dădu uşor la o parte cearceaful, se strecură lângă ea 
şi-i atinse buzele cu ale lui. 

Leslie gemu. Îl cuprinse în braţe. 

Deja invitat de dorinţa ei, o acoperea cu trupul lui, 
atingerea făcând-o să tremure de dorinţă. 

— Te iubesc, murmură ea. 

El zâmbi. 

— Mi-ai luat cuvintele din gură, spuse el, sărutând-o 
iar. 

Limba îi alunecă între buzele ei, care se deschiseră 
dornice să-l primească. Un deget îi atinse obrazul şi 
cobori, de-a lungul sânilor, în jos pe pântece. 

Picioarele i se depărtară şi o mână timidă apăru de 
nicăieri pentru a-l ghida spre ea. Când îl luă, îl auzi 
gemând. Era fierbinte şi alunecoasă iar atingerea ei era 
atât de minunată că-i era greu să se controleze. 

Se ridică deasupra, savurând privirea pasionată din 
ochii ei. Apoi, cu o mişcare care-l făcu să tremure alunecă 
uşor, complet, înlăuntrul ei. 


Ochii i se închiseră de plăcere. Era uimit de cât de 
multe învățase ca amantă, de la prima lor întâlnire, cu 
două luni în urmă. Trupul ei îl învăluia lin, aţâţându-l cu 
unduiri dulci până în adâncul fierbinte al dorinţei. 
Coapsele prelungi îi încolăceau drăgăstos  şoldurile, 
mâinile diafane atingându-i mijlocul şi alunecând să-l 
mângâie şi să-l atragă în adâncul ei. 

Nu-şi pierduse prospeţimea de fată din acea primă 
noapte. Dimpotrivă, era spontană şi inocentă în actul 
dragostei. Degetele ce îi mângâiau coapsele de sus în jos 
erau aproape copilăroase în explorările lor. Trupul ei era 
făcut pentru dragoste şi trebuise doar să treacă de bariera 
virginităţii pentru a deschide uşa senzualităţii care fusese 
închisă prea mult timp. 

Sedus de îndrăzneala copilăroasă a mâinilor ei, de 
buzele ei, începu să-şi facă loc mai adânc în ea. Era atât de 
frumoasă, atât de senzuală... 

— Iubeşte-mă, murmura ea, mişcându-se sub el. O, 
iubeşte-mă, Tony. 

Părul i se răspândise pe pernă ca într-un evantai. 
Unghiile i se adânciră în spate, îi vedea sânii tremurând 
sub mişcările sale. 

Era prea mult. Un val fierbinte porni din adâncu! său. 
O prinse de şolduri şi o privi în ochi. Erau abia deschişi, 
căci era înnebunită de dorinţă, dar diamantele irişilor erau 
fixate asupra lui cu o intensitate hipnotică. 

I se dărui într-o erupție puternică, simțind şuvoiul alb 
şi fierbinte al plăcerii revărsându-se în ea. Trupul îi ardea. 
Era ceva straniu şi aproape barbar în paroxismul care-l 
zguduia. Simţea că-i dăruia din sine mai mult decât dăduse 
el vreodată unei femei, pierzând ceva din el însuşi. 
Sentimentul îl copleşi, în timp ce-l şi umplea de o încântare 
insuportabilă. 

Epuizat, rămase acoperind-o. Ea îl legănă la sânul ei, 
simţindu-i sexul încă în ea. Rămaseră aşa îndelung, cu 
trupurile relaxate în dulcele amurg al dragostei. 


Hotărât, se gândea Tony, era o fată deosebită. Nu 
greşise în ziua aceea, când se zbătuse din greu să o facă să 
ia măcar cina cu el. Sub exteriorul ei proaspăt, alert, atât 
de controlat, atât de responsabil, exista o femeie profund 
pasionată. 


Aproape prea pasionată. 


În sfârşit, se desprinse de ea, apoi o luă din nou în 
braţe, sărutând-o blând. 

— Te iubesc atât de mult, spuse. 

— Mm, toarse ea. 

— Cum am trecut prin viaţă fără tine? întrebă el. 
Cred că eram somnambul. 

— Ştiu ce vrei să spui, murmură ea. Dădu să mai 
adauge ceva, dar sedusă de apropierea lui, tăcu şi-i 
acoperi faţa cu sărutări; 

Apoi se lăsă pe spate, admirându-i trupul. 

— Dar cum am dat cu ochii de tine, ieşind din 
ascensor, am ştiut că eşti ceva special, spuse el. Şi am avut 
dreptate. 

Ea se îmbujora amintindu-şi prima lor întâlnire, care 
îi schimbase cursul vieţii. În tot timpul mesei, Leslie se 
chinuise în van să ascundă ce se petrecea în sufletul ei. 
Tony fusese cel care vorbise mai tot timpul, căci, pe ea, 
emoția o făcuse să amuţească. Doar ochii ei vorbiseră. La 
sfârşit, când părăsiseră restaurantul, niciunul nu avea 
dubii asupra a ceea ce urma să se petreacă în continuare. 

Fusese surprinsă de ea însăşi în pat, alături de el. Nu 
numai că trupul virginal renunţase de bunăvoie, doritor, la 
vălul fragil, dar se dăruise cu un abandon fierbinte care o 
uimea şi o excita. Se întreba dacă era ceea ce-şi refuzase 
mult timp, sau dacă Tony era cel care, cu zâmbetul lui 
orbitor, cu înţelegerea lui calmă şi măiestria de a face 
dragoste, aprinsese o astfel de pasiune în ea. 

Nu găsise niciodată răspunsul la acea întrebare. Erau 


amanti de două luni, Tony venind cu avionul din diverse 
direcţii, în funcţie de locul unde îl mâna munca lui. 
Întâlnirile lor fuseseră ca nişte aventuri neprevăzute, Tony 
însoţind-o pe Leslie în restaurante necunoscute, în zone 
ale oraşului pe care nu le mai văzuse până atunci. Era o 
lume pe care Leslie, absorbită de munca ei, nu o văzuse 
înainte. 

Şi, bineînţeles, mai era şi hotelul mic, liniştit, unde se 
înregistrau ca soţ şi soţie. 

De fiecare dată, actul dragostei era mai copleşitor şi 
mai intens decât înainte. Era ca un vis senzual care 
devenea tot mai îmbătător. Leslie ar fi fost şocată de ea 
însăşi, dacă plăcerea lui Tony n-ar fi fost atât de evidentă şi 
căldura protectoare a braţelor lui atât de liniştitoare. 

Acum, îl ţinea strâns, simțind conturul trupului lui. 

— Ştii ceva? o întrebă el. 

— Ce? 

Faţa îi era lipită de pieptul lui, iar degetele îi 
mângâiau părul. 

— Eşti încă un mister pentru mine, zise el. 

— Ce vrei să spui? 

Se ridică s-o privească. Deşi se controlă, suspină 
când văzu linia prelungă, sinuoasă a coapselor goale. 

— Nu înţeleg, spuse, cum cineva atât de pasionat ca 
tine a putut rămâne ascunsă sub exteriorul aceia de 
doamnă prețioasă atât de multă vreme. 

Ea râse, uşor amuzată, punându-şi genunchiul pe 
coapsa lui. Apoi îi luă mâna, i-o sărută şi i-o aşeză pe sân. 

— Era uşor, spuse ea. Nu te întâlnisem pe tine. 

Zâmbi ia aceste complimente, cu ochii gânditori. 

— Îmi place să fiu flatat, vorbi el, dar e mai mult 
decât atât. Cred că eşti atât de bună în meseria ta şi eşti 
atât de doamnă, tocmai pentru că întotdeauna ai fost o 
pasionată. Energia aceea încătuşată te-a făcut să fii atât de 
pretențioasă cu tine însăţi şi cu ceilalţi. 


Stătea cu mâna pe sânul ei şi se gândea Ia adevărul 
spuselor lui. Da, -ascunsese ceva în toţi aceşti ani. Şi 
niciodată nu înţelesese ce anume. 

— Poate că, spuse el încet, moartea mamei tale te-a 
lovit mai mult decât ţi-ai dat seama. 

Leslie era gânditoare. Până acum nu-şi pusese 
aceasta problemă. Se considerase mereu o persoană 
fericită, fără griji. Moartea mamei ei i se păruse 
întotdeauna mai degrabă un fapt de viaţă pe care-l 
acceptase, decât o rană care putea lăsa în urmă o durere 
surdă. 

— Ce te face să fii aşa deştept? murmură ea. 

— Şi eu mi-am pierdut mama, spuse el. E o cicatrice 
pe care o cunosc. 

Mişcată mai mult decât îşi dădu seama de 
mărturisirea lui neaşteptată - ei nu-i povestise mare lucru 
despre trecutul său în cele câteva săptămâni de când erau 
împreună - simţi că ochii i se înceţoşează. O cuprinse un 
val protector, matern. 

— O, Tony, spuse. De ce nu mi-ai spus despre asta9 

— E o poveste veche, răspunse ei, bătând-o uşor pe 
obraz. Am pomenit de asta numai ca să-ţi dau un exemplu. 
Oi fi arătând eu ca un comis voiajor cu mintea îngustă, dar 
am ceva creier. 

Se ridică şi îngenunche lângă el. 

— Hai, spune, îl îndemnă. Spune-mi despre familia ta. 
Vreau să ştiu, 

Tony. Refuză din cap. 

— Nu acum, spuse. Cu timpul, o să auzi toată istoria. 
Dar când o s-o auzi, o să înţelegi de ce nu vreau încă să 
vorbesc de asta. Ar tulbura momentele pe care le petrecem 
împreună. Sau, cel puţin, ar arunca o umbră asupra lor. Şi 
nu vreau să se întâmpie asta. Le aştept de o viaţă - şi pe 
tine. 

O privea întinsă alături de el, goală. Părea subţire, ca 


o felină, teribil de atrăgătoare. 

— Sărută-mă, spuse el. 

Buzele li se întâlniră. Îi simţi limba alunecându-i în 
gură, la început dulce, apoi fierbinte, cu foamea masculină 
instantanee pe care ajunsese s-o cunoască atât de bine în 
săptămânile din urmă. 

Dorinţa ei crescu. I se aşeză deasupra, sărutându-l. 

Genunchii ei îl ţineau de mijloc. Simţea sexul lui 
predat sub ea, dornic s-o atingă. Îşi arcui spatele şi-şi 
plimbă mâinile alene pe pieptul lui, pe pântece şi între 
picioarele lui. Degetele îl luară în stăpânire triumfătoare, 
iar un zâmbet îi arcui buzele. Se simţea ca o seducătoare, 
înţelepciunea trupului ei, plin de plăcerea proaspăt 
descoperită, îi spunea cum să procedeze. 

Îl auzi suspinând. Sexul fierbinte din mâinile ei părea 
să-i aparţină, să existe numai pentru ea. Începu să-l 
mângâie. 

Cu mâinile proptite în pat, se încovoie deasupra lui, 
picioarele lungi presându-i coapsele. Ochii lui erau închişi. 
Tensionat, sexul lui îi umezi mâinile. 

Se gândi că relaţia ei cu acest bărbat frumos, 
seducător, nu izvora din mintea ei, aşa cum erau relaţiile 
cu ceilalţi din jur. Începuse în trupul ei de femeie, trezit la 
dragoste de către el. Astfel că era infinit mai profundă, mai 
completă. El o făcuse femeie şi acum îl cunoştea cum nu 
cunoscuse pe nimeni altul. 

Cu acest gând, îl ghidă cu îndrăzneală înlăuntrul ei. Îl 
simţi arcuindu-se şi-şi ridică şoldurile pentru a-l ajuta s-o 
pătrundă până în adâncuri. 

El începu să se mişte instantaneu. Se îmbăia în 
excitaţia bărbăţiei lui tari care se zbătea în miezul ei, cu o 
ardoare provocată de propriu! ei trup. Era excitată că era 
în stare să-l facă s-o dorească atât de mult. 

Uimită de propriul ei abandon, îşi lăsă şoldurile să se 
alăture mişcărilor lui. Plăcerea fierbinte dinlăuntrul ei 


creştea şi creştea şi în scurt timp, încetă să mai 
gândească. 

Mâinile lui urcară să-i cuprindă sânii, degetele 
mângâindu-i sfârcurile. Unghiile ei se adânciră uşor în 
pieptul lui, lăsând în urma lor dâra roz a dorinţei. Se 
frământa mai puternic sub ea. 

Nu se auzi spunând: 

— Iubeşte-mă, Tony. lubeşte-mă. 

Nici nu auzi suspinele şi gemetele lui de răspuns. 

O ultimă clipă, îl savură astfel, trupul ei 
proclamându-şi triumful asupra întregii sale esențe. Apoi îi 
simţi mâinile apucând-o de şolduri spre a o trage mai tare 
spre el şi plăcerea o copleşi definitiv. Cea mai intimă parte 
a sa era acum împlinită într-o unire sălbatică a unor forţe 
aproape inumane în intensitatea lor. 

Scânci uşor, un murmur animalic de dragoste ce 
însoţi ultimul val de plăcere. Simţi cascada lichidului 
fierbinte între coapse. 

Spasmul păru să nu se sfârşească, unindu-i într-un 
tumult zguduitor. Se gândi că nu-i poate suporta forţa, 
plăcerea, nici măcar o clipă mai mult. Apoi, din fericire, 
totul se termină şi rămase moale în braţele lui. 

— O, murmură ea. O, Tony... 

O strânse mai tare. 

— Ssst, spuse, sărutând-o pe sprâncene, pe obraz. Nu 
spune nimic acum. 

Rămase lângă el, tăcută, epuizată şi fericită. După un 
timp, se ridică şi se duse la baie. Intră şi închise uşa. 
Lumina o făcu să clipească. Se privi în oglindă. 

Făcu ochii mari de surpriză. De-abia semăna cu ea 
însăşi. Părul răvăşit de dragoste, era ca de foc. Ochii 
păreau drogaţi de pasiune. Mai rău, străluceau cu o 
satisfacţie neîmblânzită, aproape insolentă. Drogul din ea, 
drogul care era 'Tony, îşi făcuse efectul. Nu mai era tânăra 
femeie stăpânită din urmă cu două luni. Era o fiinţă nouă, 


ale cărei dorinţe nu le cunoscuse dinainte, ale cărei acţiuni 
nu le mai putea controla. 

O anumită parte a lui Leslie era mândră de această 
metamorfoză. Avea sentimentul că viaţa ei dinainte fusese 
de suprafaţă, superficială, pentru că, din punct de vedere 
sexual, nu se cunoscuse pe sine. Se amăgise că ştia cine 
era, că se respecta şi că merita să fie luată în serios. Dar 
acea imagine despre sine fusese marcată de lipsa ei de 
experienţă. Fusese imaginea creată de o fată. Acum 
cunoştea dorinţele şi plăcerile unei femei. Acum ştia ce 
înseamnă viaţa cu adevărat. 

Dar o altă parte din ea, cea conservatoare, era 
alarmată de ceea ce vedea în oglindă. Ştia că era 
îndrăgostită până peste cap. Totul se petrecea prea 
repede. Prea mult din ea fusese sacrificat pe altarul 
dorinţei sale pentru Tony. Nu se mai cunoştea pe sine. 

Dar exista o legătură între aceste două euri care se 
luptau să pună stăpânire pe mintea şi pe inima lui Leslie. 
Legătura consta în dorinţa ei de a fi independentă. 

În ciuda primejdiei acestei iubiri neaşteptate, îi 
plăcea sentimentul de a fi o adultă care consimte, o femeie 
care luase de bunăvoie decizia de a intra într-o nouă 
relaţie atât de interesantă. Învăţa să fie femeie. Amânase 
suficient. 

Din cele câteva aluzii pe care Tony le făcuse legate 
de el însuşi, ştia că şi el trecuse prin experienţe cu mult 
mai dureroase decât ale ei. Dar el devenise o persoană mai 
deschisă, o persoană ale cărei nefericiri personale nu-l 
frustrau de o pasionantă joie de vivre care-i lipsise lui 
Leslie, mai conservatoare. 

Când ieşi din baie, îl zări stând pe marginea patului, 
încă dezbrăcat. Îşi aprinsese o ţigară. Părea tandru şi 
neobişnuit de domestic privind în sus spre ea. 

— Vino aici, spuse el, bătând uşor cu palma pe locul 
de lângă el. 


Se duse şi se aşeză. Trupul îi vibra încă. Îşi dori să o 
ia din nou, acum, înainte de a avea timp de gândire. Acea 
parte sălbatică, îndrăzneață din ea se bucura de goliciunea 
lor, de parcă făceau baie în pielea goală, sau fugeau după 
ce comiseseră o obrăznicie. Dar cealaltă parte, vestigii ale 
precauţiei, rămaseră în urmă, dorind cu disperare să simtă 
că el încă o dorea, că încă o respecta. 

Încercă să găsească cuvinte obişnuite, uşoare. Dar 
avea limba legată. Sentimentul ambiguu trăit în faţa 
oglinzii din baie o descumpănise. 

— Voiam să te întreb ceva, spuse el. 

— Ce? rosti ea. 

Îi atinse umărul uşor, apoi îşi strecură mâna în 
sălbăticia părului ei înmiresmat. 

— Vrei să te măriţi cu mine? întrebă Tony. 

Lui Leslie i se opri respiraţia. Cu această întrebare, 
el răspundea celei care o torturase tot timpul fără să-şi dea 
seama. Părea să-i fi ghicit gândurile în timp ce ea era în 
baie, încercând să-şi echilibreze cele două jumătăţi intime. 

Pentru o clipă, Leslie, se simţi mai dezorientată ca 
niciodată. Îl cunoscuse cu numai două luni în urmă. Iar în 
aceste două luni fusese atât de sedusă de farmecul lui, 
încât nu se obosise să-l cunoască aşa cum face o femeie 
obişnuită cu curtezanul ei. Se bucurase superficial de 
trupul şi de personalitatea lui, ca un patinator îndrăzneţ pe 
gheaţa subţire, plăcerea ei fiind alimentată chiar de 
pericolul situaţiei. Se întrebă dacă putea să aibă încredere 
în propriile ei emoţii. 

Dar acum, goală alături de el trupul ei îşi proclama 
intimitatea cu al lui, ironizând avertismentul temător al 
minţii ei chibzuite, de parcă ar fi fost numai nişte scrupule 
demodate, învechite. Acum, era o altă femeie, care 
depăşise astfel de temeri copilăreşti. 

Până la urmă, cea care câştigă bătălia fu inima, 
aducându-i pe buze cuvinte pe care nu le va uita cât va 


trăi, 
— Da, Tony. O, da. 

În timpul celor trei săptămâni care au urmat întâlnirii 
sale cu Barbara Considine, Jordan Lazarus a făcut tot ce 
era omeneşte posibil pentru a preveni preluarea ostilă a lui 
Lazarus Intemational de către Considine Industries. 

Îşi consultă departamentul juridic sperând să existe o 
cale de a-l învinge pe Considine în justiţie, sau cel puţin să 
mai amâne totul printr-un proces prelungit. 

Transmise un mesaj urgent acţionarilor săi, 
explicându-le că beneficiul financiar pe care-l câştigau de 
la Considine Industries, într-un timp scurt, va aduce cu 
sine dezastrul pe termen lung. 

Contactă bancheri şi corporaţii prietene, căutând pe 
cineva cu care să încheie o afacere care să-l oprească pe 
Considine. Dar niciunul nu se simţea în stare să se 
măsoare cu preţul enorm oferit de Considine, 

Consultă avocaţi specialişti în patente, sperând că 
munca de pionierat a lui Leo Kaminsky să fie protejată de 
asaltul asupra companiei la care lucra Leo. Dar îl 
informară că munca lui Leo încă nu era pregătită pentru a 
fi patentată. Conceptul era prea revoluţionar şi nu fusese 
testat, deci nu putea fi supus aprobării oficiului federal 
pentru patente. 

Victor Considine fusese foarte inteligent. Cum 
produsul pe care-l dorea nu era încă pregătit pentru 
patentare, cea mai rapidă modalitate de a pune mâna pe el 
era să acapareze compania care făcea cercetările în acea 
direcţie. Şi cum compania aparţinea unui conglomerat în 
plină dezvoltare, dorea să achiziționeze întregul 


conglomerat. Puţini magnați ai afacerilor aveau uluitoarea 
putere de a plăti atât de mult pentru ceea ce doreau. 
Victor Considine era unul dintre aceştia. 

Înarmat cu sfatul avocatului său, Jordan se consultă 
cu Leo Kaminsky privind posibilitatea de a utiliza noul 
medicament pe oameni. Leo era optimist. Îi arătă lui 
Jordan nişte diagrame complexe, biologice şi 
farmacologice, potrivit cărora sângele uman răspundea 
conceptului pe care-l avea el în minte. 

Dar Leo nu putea promite un rezultat prea curând. 
Putea numai continua cercetările în ritmul său şi în 
maniera sa excentrică. 

Jordan Lazarus îşi dădu seama că imperiul lui, încă 
tânăr, era în cea mai mare primejdie posibilă. Nu avea 
nicio armă împotriva unui om cu puterea financiară a lui 
Victor Considine. Mai devreme sau mai târziu, adunarea 
generală a acţionarilor trebua să aibă loc. Era o prostie să- 
şi imagineze că acţionarii lui Lazarus vor refuza o ofertă de 
75 de dolari pentru o acţiune care valora cel mult 50 de 
dolari. Vor vinde, iar Lazarus International va înceta să 
existe. Jordan va rămâne fără compania sa. Se va alege 
praful de munca lui de o viaţă. 

Jordan nu putea permite să se întâmple aşa ceva. 

Era nevoie de măsuri disperate. 


În cursul acelor săptămâni furtunoase, Barbara 
Considine nu-l dădu uitării pe Jordan Lazarus. 

Nu o lăsă el să-l uite. În dimineaţa care urmă 
recepţiei de la Union Club, primi un buchet cu doisprezece 
trandafiri albi şi alte buchete în zilele care urmară. 

Jordan o suna la birou aproape în fiecare zi. 
Secretara Barbarei, instruită să preia telefoanele şi să 
spună că Barbara se afla într-o şedinţă, îi comunica 
mesajele. Barbara însă nu a răspuns nici unuia. 

Jordan îi trimise atunci bilete. O invita să ia masa 


împreună, să iasă cu el la plimbare, să cineze împreună. Ea 
aruncă la coş toate biletele. 

Dar în timp ce-l ţinea pe Jordan departe de ea, prin 
puterea voinţei, Barbara Considine se gândea intens la el. 

Recunoscuse imediat numele lui Jordan Lazarus, în 
noaptea în care o sărutase pe terasă la Union Club., pentru 
că era la curent cu apropiata preluare a lui Lazarus 
International de către Considine Industries. Ştia de 
teroarea amenințătoare a unui atac de cord cu care trăia 
tatăl ei şi de interesul enorm faţă de companiile de 
medicamente, ca şi faţă de cercetările în sfera 
medicamentelor pentru cardiaci. Normal că-l interesaseră 
noile cercetări ale corporației Lazarus atunci când spionii 
săi îl informaseră despre ele. 

Barbara făcu efortul de a se pune la curent cu acest 
caz. Citi dosarele întocmite de spionii tatălui ei. Deşi nu 
era expertă în farmacologie, îşi dădu repede seama că 
specialiştii lui Jordan Lazarus dăduseră de ceva foarte 
important. Dar formula lui era încă în stadiul experimental, 
nu fusese testată pe om şi nu era încă gata de a fi 
patentată. 

Ceea ce explica dorinţa tatălui ei de a achiziţiona 
Lazarus International şi exagerata ofertă de cumpărare 
adresată acţionarilor lui Jordan. 

Mai explica şi de ce Jordan încercase cu atâta 
insolenţă să se asigure de ajutorul ei împotriva tatălui ei. 
Jordan îşi dăduse seama că dacă îşi menținea controlul 
asupra companiei sale suficient de mult ca experimentul să 
dea roade, putea să ajungă în posesia unei mine de aur, un 
medicament care i-ar putea aduce nenumărate milioane de 
dolari. 

Fiind o femeie inteligentă, care se cunoştea pe sine 
atât cât era de aşteptat după o viaţă nefericită, Barbara 
Considine înţelese cum stăteau lucrurile. Jordan Lazarus 
nu simţea nimic pentru ea, decât poate milă. Li lipsea arma 
cu care să lupte împotriva tatălui ei. Aşa că apelase la ea 


ca la un ultim argument. Nu ar fi căutat-o, dacă nu ar fi 
fost disperat. 

Pentru Jordan, ea era un instrument, un mijloc de a-şi 
atinge scopul. Sărutările lui îmbătătoare fuseseră la fel de 
false ca şi cuvintele lui de admiraţie, dovezile de respect 
tandru. 

Lazarus era deştept. Fără îndoială, îl studiase pe 
Victor Considine. Îşi dădea seama că acesta se sfătuia cu 
fiica lui şi rareori făcea un pas important, de orice natură 
ar fi fost el, fără avizul ei. Lazarus miza pe faptul că, 
influenţând-o pe Barbara, îl putea influenţa pe tatăl ei. 

Barbara se găsea într-o situaţie dificilă. Pe de o parte 
nu-şi putea trăda tatăl. Toata viaţa ei îl admirase, ca şi 
mama ei dealtfel. Ei trei trăiseră de parcă nu mai exista 
nimeni altcineva pe lume. După moartea mamei sale, 
Barbara trăise singură cu tatăl ei într-un fel de sclavie. Era 
complet înfricoşată de orice privire sau încruntare a lui. 
Sunetul vocii lui îi anihila voinţa. 

Sentimentele sale erau atât de confuze încât nici 
astăzi, la vârsta de douăzeci şi opt de ani, nu realiza când 
anume începuse relaţia lor incestuoasă. De fiecare dată 
când se întâmpla - şi se întâmpla de două sau trei ori pe 
săptămână - Barbara îşi pierdea mintea şi devenea ca 
somnambulă. Se supunea ca anesteziată voinţei tatălui ei 
şi, după aceea, abia dacă-şi mai amintea ce se petrecuse 
între ei. 

Moral era prea rănită de tatăl ei pentru a face altceva 
decât să-i cedeze. Cât timp era el în viaţă, era sclava lui. 
N-avea cale de scăpare. 

De aceea, ştia că nu-şi putea trăda tatăl de dragul lui 
Jordan. 

Pe de altă parte, zâmbetul şi sărutările lui Jordan 
Lazarus aprinseseră în Barbara o flacără ce-o făcea să-şi 
dorească ceva mai mult decât vidul în care trăise în toţi 
aceşti ani. La început încercase să o ignore, dar acum 
ardea fără să o mai poată stăpâni. Nu numai că o făcea să- 


şi dispreţuiască şi să-şi urască propria ei viaţă, dar îi 
dăruise şi gustul pentru libertate. 

Barbara era sfâşiată între aceste două extreme. 
Loialitatea faţă de tatăl ei era tot ce ştiuse până atunci. 
Dar atracţia pentru Jordan Lazarus era ca o poartă 
neaşteptată spre viitor, care depăşea până şi cele mai 
sălbatice visuri ale ei. 

Cu fiecare zi, zbuciumul era tot mai dureros. Şi în 
fiecare zi primea altă invitaţie din partea lui Jordan. Un 
telefon, o scrisoare, un mesaj, tot atâtea pumnale înfipte în 
inimă. 

Barbara îşi impuse să-şi continue viaţa, Muncea din 
greu la birou întreaga zi, impresionându-i pe ceilalţi, ca de 
obicei, cu intensitatea muncii sale şi profesionalismului ei. 

Dar în sinea sa, umbla ca pe o frânghie suspendată, 
bine întinsă, de unde avea să cadă dacă nu intervenea 
nimic pentru a o salva. 


Cu o săptămână înainte de Crăciun, Barbara urma să 
plece la White Plains, unde trebuia să-şi reprezinte tatăl la 
o recepţie pentru un grup de oameni de afaceri, la hotelul 
Alhambra. Tatăl ei avea o întâlnire în altă parte, în aceeaşi 
seară şi ea trebuia să-şi prezinte scuze în numele lui, să se 
consulte cu anumiţi oameni de afaceri importanţi ale căror 
nume i le indicase el şi să revină acasă, pentru a-i 
comunica rezultatele. Avea să înnopteze la hotel şi urma să 
revină în Manhattan în după-amiaza următoare. 

În dimineaţa întâlnirii, se duse la un magazin scump 
de pe Fifth Avenue, pentru a proba rochia pe care urma să 
o îmbrace în seara aceea şi căreia i se făcuseră câteva 
modificări, 

În cabina de probă, numai în slip şi sutien, se gândea, 
ca de obicei, la Jordan. Sânii încă păstrau senzaţia 
pieptului lui, buzele ei păstrau cu o precizie neobişnuită 
gustul sărutului lui. 


leşi din cabină cu un sentiment de vinovăţie, 
îmbrăcată în rochia cea nouă şi avu un şoc văzându-l pe 
Jordan, în faţa ei, înalt şi chipeş, într-un costum închis, în 
dungi. 

— Arăţi grozav, draga mea, spuse el pe un ton 
familiar. Ştiam eu că rochia va fi un succes. Eşti cu 
adevărat frumoasă. 

O vânzătoare, care îl întâmpinase probabil pe Jordan 
la intrare şi-i spusese unde se afla Barbara, zâmbi când el 
o îmbrăţişă pe Barbara. 

Barbara nu voia să se dea în spectacol, căci 
vânzătoarele deja considerau - cu evidentă invidie - că era 
iubitul ei. Tot ceea ce putea face era să-i şuiere în ureche, 
furioasă: 

— Ce cauţi aici? Doar ţi-am spus să mă laşi în pace. 

El o ţinu la depărtare, cu braţul întins, admirându-i 
rochia nouă. 

— Pe zi ce trece devii tot mai frumoasă, exclamă el, 
cu ochii strălucind de admiraţie. N-am văzut niciodată o 
femeie care să poarte o rochie aşa cum o faci tu. Vei fi 
regina balului de diseară, sunt absolut sigur. 

Şi o îmbrăţişa din nou. 

— Nu cumva întârziem la masă? zise el, uitându-se la 
ceas. A, nu-i nimic, face să te vadă omul arătând atât de 
bine. O să aştept până o împachetează. Andre o să ne 
reţină masa. 

Fulgerându-l cu o privire furioasă pe care cei din jur 
n-o puteau vedea, Barbara se înapoie în cabina de probă, 

Jordan pălăvrăgi cu vânzătoarea, în timp ce Barbara 
sc schimba. Îi auzea vocea joasă fermecându-le pe 
celelalte femei. Îşi presăra conversaţia cu cuvinte 
admirative despre Barbara, cât de „frumoasă” era, cât de 
încântătoare, cât de „plină de viaţă”. Vorbea despre ea cu 
o afecţiune posesivă, de parcă era o fiinţă inflexibilă, 
viguroasă, care-l tulbura, dar ale cărei capricii nu le 


înţelegea. 

Când ieşi, văzu trei vânzătoare şi pe şefa lor, toate 
îndrăgostite de Jordan şi vinete la faţă de invidie pe 
Barbara. Acum nu mai putea să-i facă vânt. Trebuia să 
aştepte să iasă, cel puţin. 

— Lasă-mă să-ţi duc eu pachetul, spuse el, luându-i 
cutia în care se afla rochia. Mi-a făcut plăcere să vă 
cunosc, doamnelor, se adresă el vânzătoarelor, care-l 
priveau visătoare. 

Ajunşi afară, îi zâmbi. 

— Sper că nu te-am deranjat, spuse. Trebuia să te 
văd. 

Maşina Barbarei o aştepta. Întinse mâna după cutie. 

— Adio, domnule Lazarus, spuse ea. 

— Nu-mi spune adio, spuse el, strângându-i mâna în 
timp ce-i dădea cutia. O să mă revezi diseară. 

Ea dădu să protesteze, dar şoferul îi deschidea deja 
portiera. Urcă şi privi drept în faţă. 

În timp ce maşina intra în trafic, privi pe fereastră, 
împotriva voinţei sale, şi-l văzu pe Jordan fixând-o cu ochii 
lui întunecaţi, pătrunzători, 


În după-amiaza aceea, maşina o aduse la White 
Plains, după ce petrecuse o zi agonizantă, încercând să se 
concentreze asupra pregătirilor pentru seară, în timp ce 
gândurile ei se îndreptau spre chipul şi trupul lui Jordan 
Lazarus. 

Adunarea de la hotel era mai numeroasă decât se 
aşteptase Barbara, iar interviurile mai dificile. Avusese 
întrevederi succesive cu trei preşedinţi de corporație şi doi 
preşedinţi de consilii de administraţie. Avea pentru fiecare 
un program special, cu oferte de înaintat şi promisiuni de 
smuls. 

În fiecare caz, trebuia să-i raporteze tatălui ei nu 
numai răspunsul primit, dar şi atitudinea persoanei, în 


timp ce-i răspundea. De ani de zile i se încredința, din 
când în când, misiunea de a fi ochii şi urechile tatălui ei, 
atunci când el trebuia să fie în două locuri în acelaşi timp. 
Se remarcase prin intuiţie şi judecată subtilă şi, în 
numeroase ocazii, sfaturile ei îl ajutaseră pe tatăl ei în 
situaţii delicate. 

Era bucuroasă că avea un program atât de încărcat. 
Nu se mai gândea la Jordan. Dar pe la ora zece, era 
epuizată şi nu mai era în stare să continue. Se despărţi de 
toţi, iar aceştia o tratară cu un respect exagerat, pentru că 
era fiica lui Victor Considine, şi se îndreptă spre 
ascensorul care o ducea în holul hotelului. Apăsă pe 
butonul etajului ei, fericită că totul se terminase. 

Când se deschiseră uşile, Jordan Lazarus se afla în 
faţa ei, pe coridor, îmbrăcat într-un costum de mătase 
care-l făcea să arate de parcă tocmai coborâse de pe 
coperta unei reviste de modă. 

Înainte ca ea să poată protesta, el intrase în ascensor 
şi apăsase pe butonul altui etaj. Uşile se închiseseră deja. 

— Ce faci? întrebă ea furioasă. 

O făcu să tacă cu un sărut care o înfioră până în tălpi. 
Braţele lui puternice o ţineau strâns, iar limba lui o cerceta 
insistentă. 

— Dă-mi drumul. 

Încercă să se zbată fără succes. Deodată, el apăsă pe 
butonul Stop şi ascensorul se opri între etaje. O trase spre 
el şi o sărută din nou, De data asta, se aruncă asupra ei ca 
o panteră, trupul i se tipi de al ei, braţele strângând-o şi 
mai tare. Dar chiar în timp ce se zbătea în braţele lui, 
mâinile ei pluteau asupra umerilor lui, îl mângâiau pe 
ceafă şi se îngropau în părul lui. Îşi pierduse orice control. 

— Dă-mi drumul, gemu ea. 

O slăbi o clipă, slăbind şi presiunea mâinilor asupra 
ei. Avu timp să răsufle. 

— Vii pentru o clipă în camera mea? întrebă el. Nici 


mie nu-mi place melodrama asta. Vreau doar să vorbesc cu 
tine. 

Barbara nu spuse nimic. Se gândi profund, sau cei 
puţin încercă s-o facă. Se sprijini de balustradă, ca şi cum 
voia să se depărteze de el, dar mâinile îi erau încă 
înlănţuite în jurul gâtului lui. Simţurile ei îi zăpăciseră 
judecata. Nu-l mai vedea decât pe el. 

— Apasă pe buton, spuse ea. 

Jordan Lazarus îi luă blând sânii în mâinile sale. Apoi 
o sărută iar, pe îndelete, cu ochi triumfători. 

Apăsă pe butonul unui etaj superior. Neajutorată, 
Barbara urmărea acul indicator. 

Uşile se deschiseră. O cameră caldă şi primitoare se 
dezvălui privirii, cu umbre aurite date de lampa de citit 
aprinsă deasupra patului. 

Era înăuntru, alături de el. Îi luă mantoul şi-l atârnă 
în dulapul din perete. Apoi se apropie de ea. 

— Rochia arată minunat, spuse el. 

Ea zâmbi, amintindu-şi că el o văzuse îmbrăcată cu 
rochia aceea în aceeaşi dimineaţă, în New York. 

— E prea frumoasă ca să se şifoneze, spuse el. Dă-mi 
voie să te ajut. 

Barbara înţepeni. Ştia ce avea el de gând. Pretextul 
de a vorbi cu ea era deja uitat. 

Îi venea să-l pălmuiască, să-şi strige furia că încerca 
să o manipuleze, să fugă cât putea de repede din camera 
aceea. 

Dar nu mişcă un deget. 

Îi desfăcu fermoarul rochiei şi i-o lăsă să alunece de-a 
lungul umerilor. Avea o jupă. Mâinile lui se opriră pe talie, 
dădură de banda de elastic şi traseră în jos şi jupa. Rămase 
numai în sutien şi chilot. 

— Eşti frumoasă, comentă el. Exact cum bănuiam. 

O ridică şi o aşeză pe pat. Se aplecă să stingă lampa, 
sărutând-o în acelaşi timp. 


Apoi se ridică, o siluetă conturată de luminile 
oraşului de dincolo de fereastră. Îşi scoase haina şi 
cravata. Îl simţea zâmbind în umbră, privind în jos spre ea. 

Îşi scoase cămaşa, dezvelindu-şi trupul tânăr şi 
puternic, umerii drepţi, pectoralii tari, braţele lungi, 
puternice, cu degete surprinzător de delicate. 

Cu o mişcare lină, alunecă din pantaloni. O clipă, zări 
conturul sexului, nerăbdător, în chilot. Apoi, când scoase şi 
chilotul, penisul i se ivi tare şi puternic. 

Barbara nu mai era ea însăşi. Vederea lui o copleşea 
cu un dor pe care nu-l putea stăpâni. Dar trupul îi era încă 
rigid. Focul interior se înălța sălbatic în faţa unui perete 
rece ce nu voia să se topească. 

Îngenunche s-o sărute. Limba îi alunecă fierbinte în 
gura ei. Se strânse deasupra ei. Apoi o acoperi cu trupul ce 
nu întârzie să se modeleze uşor după formele de femeie. 

— M-ai ocolit destul, şopti el. 

Barbara nu putea face nicio mişcare să-l oprească. 
Dar răceala frigidă nu ceda. Ştia că şi el simţea bătălia ce 
se dădea în trupul ei, lupta unei domnişoare bătrâne cu 
senzualitatea închistată. Ar fi dat orice să i se poată 
abandona complet, să se bucure de victoria lui asupra ei. 
Dar trupul în care sălăşluia nu-i dădea voie. Nici viaţa pe 
care o dusese în toţi acei ani. 

Se mişca uşor deasupra, cu mâinile sub talia ei. 
Trupul său părea incredibil de înţelept, oferindu-i tot mai 
multă plăcere în timp ce, cu fiecare mişcare delicată, îi 
depărta picioarele, o excita, pregătind-o pentru unirea 
care urma. 

Era pe marginea prăpastiei, gata să cadă, când 
agonia explodă. 

— Nu! strigă ea. Îl ţinea de umeri şi lacrimile îi 
izbucniră din ochi. 

El se opri, privind-o în ochi. Mâinile de pe umeri îl 
implorau. El păru nedumerit. 


Apoi înţelese nemărginirea disperării ei. Se aşeză 
într-o poziţie mai puţin intimă şi o luă în braţe. 

— Gata gata, murmură,  sărutându-i, obrajii 
înlăcrimaţi. Gata, Barbara, iartă-mă. N-am înţeles. 

O bătu uşor pe spate, legănând-o în braţe. 

— Te-au rănit mai tare decât credeam, murmură el. 
Îmi pare rău. Ar fi trebuit să ştiu. Am fost un prost. 

Auzind cuvintele de mângâiere, suspinele se înteţiră. 
Se agăţă de el cu toată puterea. 

— Aşa-i mai bine, spuse el. Aş vrea să te simţi în 
siguranţă alături de mine. Asta-i mai important decât orice 
altceva. Nu te teme, Barbara, sunt prietenul tău. 

O ţinu strâns, în timp ce din trupul său se răspândea 
o căldură dulce, liniştitoare. Încetul cu încetul, panica ei 
trecu şi începu să se simtă în siguranţă, aşa cum îi 
promisese el. Sensibilitatea şi înţelegerea lui erau şi mai 
seducătoare pentru Barbara, decât trupul lui frumos. 

— Odihneşte-te acum, spuse el. Dormi şi totul o să fie 
bine. 

Dădu din cap recunoscătoare, la pieptul lui. Şi într- 
adevăr, adormi pe loc. Ştia că trebuia să se ridice şi să se 
ducă în camera ei, dar siguranţa pe care o simţea în 
braţele lui Jordan Lazarus îi accentua cu fiecare clipă 
somnolenţa. Făcu un ultim efort de a reveni la realitate, 
dar eşuă. 

Barbara adormise profund. 


Noaptea a fost lungă, bântuită de vise. Când se trezi, 
se simţi ca o altă femeie, deşi nu putea spune de ce. 

Jordan era lângă ea, trezindu-se mai devreme pentru 
a o privi cum dormea. 

— Trebuia să mă trezeşti, spuse ea. O să întârzii. 

— Eşti foarte frumoasă când dormi, zâmbi el. Nu m-a 
lăsat inima. Păreai atât de obosită aseară. 

Era în halat. În timp ce ea se îmbrăca, el comandă 


micul dejun. Într-un fel nu se ruşina de el c-o vedea 
coborând goală din pat. Îi simţea privirea blândă, 
admirativă. 

Se îmbrăcă în timp ce el o privea. Bău cafeaua cu el, 
înainte de a se ridica să plece. Au vorbit puţin, dar îi unea 
o atmosferă de afecţiune caldă, aproape de parcă în 
noaptea aceea făcuseră totuşi dragoste. 

La uşă, o luă în braţe şi o sărută. 

— Sper c-am procedat corect aseară, spuse. Mă 
urăşti că m-am oprit? Sau pentru că te-am adus în situaţia 
de a trebui să mă opreşti? 

Dădu din cap. 

— N-ai făcut nimic greşit, spuse ea. 

Jordan o privi. 

— E important să procedezi corect, nu-i aşa? o 
întrebă. 

Apoi zâmbi. 

— O să-mi lipsească plăcerea de a te vedea trezindu- 
te dimineaţa, spuse. A fost drăguţ. 

— Mulţumesc pentru asta, spuse ea, sărutându-l pe 
obraz. 

leşi pe uşă, privind în dreapta şi în stânga, pe 
coridorul pustiu. Chipul lui îi stărui în memorie, în timp ce 
mergea spre ascensor. Îl vedea încă zâmbindu-i când se 
trezise. Ce rai ar fi viaţa, se gândi ea, dacă fiecare zi ar 
putea începe cu zâmbetul acela frumos care s-o 
încălzească şi să-i dea curaj. 

Gândul o predispuse pe Barbara la reverie. Când 
ajunse în camera ei, mulţumirea simțită când se trezise se 
transformase în tristeţe. 


În aceeaşi seară, Barbara se înapoie în Manhattan. 
Era aproape ora nouă când ajunse acasă. Tatăl ei o 
aştepta. 

— Unde dracu” ai fost până acum? dori el să ştie. 


Era în halatul de baie, cu un pahar de bere în mână şi 
un ziar sub braţ. O privea iritat pe deasupra ochelarilor. 

— La Alhambra, desigur, spuse ea, încercând să pară 
obosită şi nervoasă. Domnul Fredericks nu a venit la masa 
de prânz şi a trebuit să cinez cu el. 

Tatăl mormăi: 

— N-ar fi lipsit dacă trebuia să se întâlnească cu 
mine. 

Barbară se înroşi. 

— Atunci, du-te tu, data viitoare, spuse ea. Dacă nu ai 
încredere că fac ceea ce trebuie... 

— Cine-a zis că n-am încredere? Nu-mi răstălmăci 
vorbele, c-o să regreţi. 

De fapt, Victor Considine nu o ameninţa. Era felul lui 
de a vorbi. Îi citea în ochi că se bucura s-o revadă. 

Se întoarse cu spatele. 

— Mă duc să fac un duş, îl anunţă. Sunt epuizată. 

— Ne vedem când ieşi, spuse el. 

Barbara se grăbi spre baie. Ştia ce însemnau 
cuvintele astea. O dorea în seara aceea. 

Atârnă rochia în dulapul din perete, îşi dezbrăcă 
lenjeria şi intră în baie. Încă simţea aroma lui Jordan pe 
trupul ei. În dimineaţa aceea nu făcuse baie. Dacă nu ar fi 
fost tatăl ei, nu s-ar fi îmbăiat o săptămână, doar ca să 
păstreze în piele mirosul lui. 

Dar trebuia să scape de el. Mai întâi că nu putea 
risca să trezească suspiciunile tatălui ei. Apoi, nu putea 
permite ca savoarea prețioasă a lui Jordan să fie mânjită 
de contactul murdar al pielii ei cu cea a tatălui ei. Cele 
două trebuiau să rămână separate, complet separate, până 
când... 

Până când ce? 

Neobişnuita ei dilemă i se prezentă în toata grozăvia 
ei. 

Barbara era o altă femeie. Ceea ce se întâmplase în 


noaptea precedentă pusese capăt hotărârii ei de a-i rezista 
lui Jordan Lazarus. Paradoxal, cruţând-o atunci când era 
fără apărare, el îi furase tăria de a-l refuza în orice alt 
mod. 

Pe de altă parte, nu putea să-i ascundă tatălui ei 
adevărul. Era prea inteligent. Nici nu-l putea trăda pe faţă. 

Părea să nu existe cale de ieşire. 

Dar Barbara Considine era fiica tatălui ei. În timp ce 
mâna îndepărta urmele sărutărilor lui Jordan, o şansă 
secretă începu să i se dezvăluie. 

Când ieşi din baie, auzi vocea aspră a tatălui ei. 

— Hai odată în pat, nu vii? Trebuie să aştept toată 
noaptea? 

În timp ce-şi punea cămaşa de noapte, Barbara îşi 
dădu seama că răspunsul tocmai îi fusese oferit. 


18 
Detroit, Michigan 


Într-o zi aglomerată de marţi, după ce o ninsoare 
grea acoperise Detroit-ul, Jill Fleming ieşi din biroul ei de 
la marketing şi luă ascensorul spre etajul şase. 

Tocmai când se închideau uşile, Harley Schrader se 
strecură înăuntru. 

— Ce mai faci? zâmbi Harley cu cel mai ales zâmbet 
a! său de director executiv. 

— Bine, zâmbi Jill oarecum oficial. 

— Munca merge? întrebă el. 

Jill dădu din cap. 

— Bine. 

— Ce mai face Roy? întrebă el. 

Jill nu răspunse. Privi în altă parte, cu o expresie 
distantă în ochi. 


Harley îi aruncă un zâmbet de cunoscător. Apoi, pe 
neaşteptate, întinse mâna şi apăsă butonul Stop. 
Ascensorul se opri între etaje. Erau singuri. 

— N-ar trebui să existe secrete între tine şi mine, 
spuse Harley, cu un zâmbet mai crud de data asta. Vreau 
să ştii că sunt pe urmele tale. 

Jill ridică dintr-o sprânceană. 

— Să dai de ce? întrebă ea cu voce egală. 

— Marea realizare, spuse el. Ce vrei să faci din Roy. 
Planul tău. Eu îl cunosc bine, să ştii. Suntem prieteni de 
douăzeci de ani. Ştiu ce încerci să faci. 

Jill întinse mâna spre butonul Pornire, dar o prinse de 
mână. 

— N-o să scapi, zâmbi el. Ştii de ce? Pentru că eu n-o 
să te las. Roy English este prietenul meu. Şi nicio 
căutătoare de aur n-o să-l învârtească pe degetul mic. 

Jill îi aruncă o privire încărcată de ură ce părea 
nelalocul ei pe chipul său frumos. 

— Dă-mi drumul, spuse ea. Noi doi n-avem ce să ne 
spunem. 

Harley Schrader îi permise să apese pe butonul 
Pornire. Ascensorul porni din nou în sus. 

— Dac-aş fi în locul tău, spuse el, m-aş gândi să-mi 
găsesc o altă slujbă. înainte de a fi prea târziu. 

Ascensorul ajunse la etajul şase. Jill ieşi pe uşile 
deschise, fără a mai arunca o privire în spate, ducându-şi 
vraful de dosare. 

— Ne mai vedem, îl auzi strigând în urma ei. 


În noaptea aceea, Jill îi povesti lui Roy că prietenul 
lui, Harley Schrader, o acostase. 

— A oprit ascensorul între etaje, spuse ea. Apoi a 
încercat să... Ah, nu vreau să intru în detalii. Am fost 
şocată. Spuneai că este un tip drăguţ. Că ţi-e prieten. 

Roy o privea concentrat. Pe chipul lui se citeau 


sentimente amestecate, furia fiind cea mai evidentă. 

— Rezolv eu asta pe loc, spuse printre dinţi. 

— Nu, dragul meu, spuse Jill, apucându-l de mâini ca 
pentru a-l opri. 

Îl obligă pe Roy să-i promită că nu va face nimic. Îi 
spuse că nu era momentul. Situaţia era delicată, acum că 
se apropia momentul să acceadă la preşedinţie. Îşi dădea 
seama că voia să se răzbune pe Harley cu mâinile lui. Dar 
reuşi să-l calmeze. 

— N-are importanţă, spuse ea. N-a fost nimic, zău. A 
fost mai mult caraghios. Poate că nici nu trebuia să-ţi 
povestesc. 

— Nu, insistă Roy. Ai procedat bine. 

În zilele care urmară, Roy nu făcu nimic. Dar cele 
relatate de Jill nu-i ieşeau din cap. 

Îl considerase întotdeauna pe Harley Schrader un 
prieten nu prea profund, cu care se bătea pe umăr şi bea 
ocazional un pahar, juca tenis în fiecare săptămână şi 
uneori o partidă de golf. Cei doi rămăseseră prieteni mai 
ales pentru că Roy îl prezentase pe Harley soţiei sale, Jean. 
Roy îl considera pe Harley ca un aliat al său în companie, 
pentru că Harley era mult mai puţin talentat şi ambițios, 
pentru că nu putea reprezenta o ameninţare pentru Roy. 
Insăşi superficialitatea lui Harley îl făcea să pară o 
prezenţă lipsită de importanţă şi oarecum confortabilă. 

Dar acum Roy îşi văzu vechiul prieten într-o lumină 
complet nouă. Ideea că Harley încercase să pună mâna pe 
Jill îl făcea pe Roy să vadă roşu. Cu atât mai mult cu cât 
Harley ştia că era prietena lui. 

Imaginea mentală a scenei din ascensor, cu Harley 
care oprise cabina pentru a încerca să apropie trupul 
micuţ al lui Jill de al lui îl umplea pe Roy de o furie şi 
umilinţă pe care nu le simţise niciodată. 

În ultimele câteva luni, Roy observase că numai ideea 
că alţi bărbaţi ar putea-o atinge pe Jill îi provoca o durere 


imensă. Deşi conştient că nu era o fecioară, aceasta era 
viziunea lui sentimentală despre ea - o nimfă micuță, 
neatinsă de nimic, pe care el o introdusese în lumea 
bucuriilor dragostei. Ideea că ea ar putea atinge alţi 
bărbaţi, că trupurile acestora i-ar putea chiar face plăcere, 
era insuportabilă. 

Astfel că imaginea iui Harley, presupusul său prieten, 
care încercase să se apropie de Jill, era intolerabilă pentru 
Roy. Din momentul în care auzise asta, era pe jumătate 
nebun de gelozie. 

Dar Jill îi interzisese să-l înfrunte pe Harley 

Astfel că Roy se gândi la un alt mod, pe baza lungii 
sale experienţe în afaceri. Începu să ia măsuri subtile 
pentru a-l scoate pe Harley din companie. 

În acest moment, Roy era apropiatul unei grupări 
puternice de directori executivi şi membri ai consiliului 
care erau gata să-l instaleze ca preşedinte, forţându-i pe 
oponenti să părăsească compania. Subtil, Roy începu să le 
sugereze că, la momentul potrivit, şi Harley putea fi lăsat 
să plece, Harley era un lest, un director lipsit de 
imaginaţie care ajunsese la apogeu cu un deceniu în urmă 
şi nu mai progresase de atunci. 

Era şi ceva adevăr în asta. Nu o dată îşi folosise Roy 
influenţa pentru a-l proteja pe Harley de cei care doreau 
să-l îndepărteze pentru a-şi satisface ambițiile. O făcuse 
din pură prietenie. 

Acum, din ură, îşi adună toate puterile pentru a-l 
îndepărta pe Harley. 


Au trecut câteva săptămâni. La suprafață, 
Continental Products era o companie lipsită de necazuri, în 
drum spre un an fiscal bogat şi un viitor sigur, chiar dacă 
lipsit de evenimente. Dar, în culise, avea loc o luptă pentru 
putere, care urma în curând să decidă viitorul a cel puţin 
doisprezece directori executivi şi mai ales al lui Roy 


English. 

În timpul acestor frământări tăcute, Roy se duse să 
joace tenis cu Harley, ca de obicei, vineri dimineaţa. 

De la conversaţia cu Jill, Roy continuase să joace 
tenis cu Harley, ca de obicei. Voia să fie cu ochii pe Harley, 
ca să-l distrugă la timpul potrivit. Fusese mereu amabil cu 
vechiul său prieten. 

Deşi nu foarte inteligent, Harley era un tip şiret. Nu- 
şi irosise viaţa degeaba în tranşeele lumii corporatiste. 
Ştia că discuţia cu Jill ajunsese la urechile lui Roy. Era în 
gardă. 

Roy câştigă partida uşor, cum era normal. Era într-o 
formă mai bună decât Harley. 

După joc, se aflau în vestiar, discutând despre sport, 
piaţa acţiunilor şi prietenii comuni. 

Era o situaţie clasică. Fiecare ştia ce gândea celălalt, 
dar niciunul nu făcea aluzie la adevăr. Harley era conştient 
că Roy făcea eforturi pentru a ajunge la preşedinţie. 
Bănuise de câtva timp că Jill Fleming se afla in spatele 
jocului pentru putere. Ceea ce nu putea să însemne decât 
că, în momentul cutremurului, Harley avea să părăsească 
compania. 

— Jennie şi cu mine v-am văzut pe tine şi pe Jill la 
Cumberland, săptămâna trecută, spuse el. 

— Da? Roy îşi înălţă o sprânceană. Nu v-am văzut. 

Harley fluieră uşor, 

— Jill arăta splendid, spuse. Toţi bărbaţi din 
restaurant te invidiau. 

Roy nu spuse njmic. 

Harley se întoarse spre el, în timp ce-şi încuia 
dulapul. 

— E o fată grozavă, spuse Harley. Nu ştiu dacă ţi-am 
spus că, de mult, m-am întâlnit cu ea o dată sau de două 
ori. Nu serios, ca tine - doar să ne distrăm. 

Roy se întrerupse şi rămase privindu-şi fix prietenul. 


Harley îi privi în ochi. 

— O fată de viaţă, spuse. Grozavă la pat. Ştie toate 
şmecheriile, 

Mâinile lui Roy se strânseră în pumn. Nu credea o 
iotă, dar era gata să-l pocnească pe Harley în nas. Îşi 
aminti de scârba cu care Jill îi relatase încercarea lui 
Harley de a o seduce în ascensor. Ideea că Harley se 
culcase cu Jill era absurdă. Cei doi proveneau din medii 
diferite. Harley era un comis-voiajor grosolan, superficial, 
în timp ce Jill era o nimfă vrăjită, aproape prea perfectă 
pentru a împărţi aceeaşi lume cu el. 

Cu toate acestea, o anume tensiune pusese stăpânire 
pe Roy. Simţi că-i tremurau mâinile şi strânse pumnii mai 
tare. 

Harley îl privi în ochi o clipă, apoi se întoarse şi 
zâmbi. 

— Semnul acela mititei de frumuseţe ai ei, spuse. Un 
adevărat afrodisiac. Ca Eva şi mărul ei. Chiar lângă sexui 
ei... N-am mai văzut niciodată aşa ceva. Nu puteam să mă 
abţin să nu-l ating. 

La aceste cuvinte, Roy se albi. Întoarse capul. Fâcu 
un efori supraomenesc pentru a-şi controla emoţiile. Abia 
putu să şi pună pantalonii şi să-şi încheie cureaua, atât de 
tare îi tremurau mâinile. 

Harley era deja îmbrăcat şi gata de plecare. Se 
întoarse spre Roy. Avea o privire serioasă. 

— Nu lăsa o femeie să facă din tine ce vrea, Roy, 
spuse el cu sinceritate. Eşti prea deştept pentru asta. Cât 
despre restul, ei, suntem prieteni. Dacă ajungi preşedinte 
şi eu rămân pe afară, o să înţeleg. 

Îl atinse pe umăr. 

— Dar nu lăsa o femeie să-şi bată joc de tine, spuse. 

Roy rămase singur în vestiar. Stătea pe banca din 
faţa dulapului, adâncit în gânduri. 

Tremurul i se potolise. Ca şi agonia din mintea sa. 


Simţea că-şi revine după mult timp. 

O viaţă întreagă de egoism rece îi veni în ajutor, 
îndepărtându-i vălurile de pe ochi. Furia din suflet, 
anterior îndreptată împotriva lui Harley, dispăru. În locul 
ei rămase un echilibru tăcut, o siguranţă de oţel. 

Roy rămase singur în vestiar peste o oră, adâncit în 
gânduri. 

Când se ridică să plece, se hotărâse. 


În dimineaţa următoare, Jill primi avizul de 
concediere. Citi avizul. Era rece şi impersonal. 

Corporaţia regretă necesitatea de a sfârşi 
angajamentul dumneavoastră începând cu ziua de azi. Vă 
dorim noroc în orice veți întreprinde în viitor. 

Jill fu condusă afară din birou de un ofiţer de 
securitate. I se ceru să predea legitimaţia de serviciu la 
ieşire, ca şi permisul de parcare. 

Când ajunse acasă, Jill sună la biroul lui Roy. I se 
spuse că era plecat din oraş. Sună la el acasă. Niciun 
răspuns. 

Sună la biroul lui Harley Schrader. Gândea rapid. 
Trebuia să vorbească imediat cu Harley, poate chiar să-i 
promită anumite lucruri. 

Secretara lui Harley îi spuse că plecase din oraş. 

Acum Jill ştia ce se întâmplase. 

Sigur ca se blestema pentru că se culcase cu Harley, 
cu un an în urmă. Dar ceasul nu putea fi dat înapoi. Harley 
fusese o etapă necesară. Datorită pălăvrăgelilor lui Harley 
în pat aflase de Roy, despre poziţia lui în companie, despre 
faptul că Roy era necăsătorit, despre ambițiile lui. 

Astfel, cheia care-i deschisese prima mare uşă la 
Continental Products sfârşise prin a fi cheia care o încuia 
afară pentru totdeauna. 

N Jill nu era surprinsă de ceea ce făcuse Harley. 
Incercase doar să-şi protejeze vechiul prieten de femeia 


ale cărei farmece le gustase şi el. 

Roy o surprindea, însă. 

Fusese convinsă că-l avea pe Roy la degetul mic. 
Privirea din ochii lui când făceau dragoste dovedea că ea îi 
stăpânea nu numai penisul, ci şi inima. Modul cum o privea 
când o ceruse în căsătorie... Era evident că era al ei, că 
putea face ce voia din el. 

În doar câteva luni, el ar fi devenit preşedinte, iar Jill 
soţia lui. Planul mergea ca pe roate - până când a 
intervenit Harley. 

Dar pavăza ridicată de Roy împotriva stratagemelor, 
care, probabil, fusese adormită de farmecele ei de 
dormitor se retrezise la viaţă când îşi dăduse seama că ea 
se culcase cu Harley. 

Era o gafă de neiertat din partea ei. Şi era unica gafă 
dintr-o schemă altfel perfectă. 

Îl momise pe Roy şi-l prinsese în plasa ei ca o 
maestră. Îşi folosise al şaselea simţ pentru a-i ghici 
dorinţele de la bun început. Îşi alesese îmbrăcămintea 
potrivită, comportamentul adecvat pentru a-i înflăcăra 
imaginaţia. Ştia că aprecia randamentul angajaţilor săi, 
aşa că se prefăcu a fi o minte strălucită, pentru a-i câştiga 
respectul. Se lăsase greu până când Roy păruse să-şi 
piardă interesul şi atunci se dusese în biroul lui cu mesajul 
rătăcit, să i se arate şi să-şi înfigă iar cârligele în el. Luase 
masa de prânz cu el, jucându-se cu dorinţa lui. Şi când îşi 
dăduse seama că o urmărea până acasă la ea, angajase un 
prieten să joace rolul atacatorului, numai pentru a-l 
ademeni pe Roy fără a părea prea îndrăzneață. 

Totul se desfăşurase ca o vrajă. Şi avusese şi cererea 
în căsătorie a lui Roy în buzunar şi apropiata lui poziţie de 
preşedinte al companiei - atât de aproape! Atât de 
aproape! Dar se ivise Harley, răul necesar. 

Trebuia să se fi gândit la o cale de a-l face pe Harley 
să tacă. Ştiind că cei doi erau prieteni, ar fi trebuit să 


prevadă totul. Dar încrederea în puterea ei asupra lui Roy 
o orbise şi aproape că uitase de existenţa lui Harley. 
Fusese marea ei greşeală. 

Ei bine, nu va mai face aceeaşi greşeală a doua oară. 

Cât despre Roy Engtish, el era doar o pradă care-i 
scăpase. Fusese pregătită să devină soţia lui, chiar să-i 
facă copii. Acum putea să-l dea uitării şi să caute în altă 
parte omul potrivit. 

Dar pe Harley Schrader nu-l va uita. El va ajunge să- 
şi amintească de Jill Fleming şi să regrete ce făcuse. 

După concedierea lui Jill Fleming, Roy Engtish nu a 
mai fost văzut de prieteni sau de colegi în afara orelor de 
program. La serviciu se izola, devenind tot mai mult o 
prezenţă din umbră, inscrutabilă. 

Cei din vârf care se pregătiseră pentru inevitabila sa 
ascendență la preşedinţie, încă-l vedeau pe Roy la şedinţe, 
la masă şi în tete-ăâ-tete-uri menite să-i consolideze 
puterea. Părea la fel de strălucitor ca întotdeauna, la fel de 
concentrat asupra problemelor ce se iveau. 

Apoi surprinse pe toată lumea. 

La şase luni după concedierea lui Jill Fleming, chiar 
în momentul în care era aşteptat să-i succeadă lui Bob 
Perkins la preşedinţie, Roy acceptă din senin preşedinţia 
unei firme de comunicaţii din Carolina de Nord. Era o 
poziţie bună, cu o treaptă mai sus decât ocupa el la 
Continental. 

Roy nu explică nici unuia dintre colegi decizia sa. Le 
ură rămas-bun în grabă, făcu cadouri de despărţire celor 
două prietene ale sale - deşi niciuna nu-l întâlnise în 
ultimele şase luni - îşi vându apartamentul şi părăsi 
„oraşul. Nu a mai fost văzut niciodată. 

Un timp, prietenii se întrebară de ce luptase Roy atât 
de mult pentru preşedinţie, ca atunci când îi fusese oferită 
pe o tavă de argint, să refuze. Apoi, cum în afaceri 
memoria este scurtă, nu se mai gândiră la Roy, fiind prea 


ocupati cu propriul lor viitor în companie. 

Absolut nimeni, nici măcar Harley Schrader căruia, 
în mod ironic, i s-a permis să rămână în companie după 
plecarea lui Roy, probabil mulţumită influenţei lui Roy - 
nimeni n-a visat nici măcar pentru o clipă că recele, 
nemilosul Roy English părăsise Continental Products 
pentru că, pur şi simplu, nu suporta să se afle în aceeaşi 
clădire în care o cunoscuse pe Jill Fleming. Suferinţa era 
prea mare. La urma urmei, Roy era şi el om. 

Dragă Tony 

Te iubesc atât de mult încât cu greu găsesc cuvintele 
cu care să ţi-o spun. 

Mi-a fost atât de dor de tine în săptămânile care au 
trecut. Nici nu credeam că inima poate să doară atât de 
profund. 

Te iubesc, dragul meu. Te iubesc! Nu mă pot opri din 
a repeta cuvintele astea. Mintea mi-e plină de ele în 
fiecare clipă. 

În fiecare noapte stau trează şi mă gândesc la tine. 
Unde eşti, ce faci, la ce te gândeşti. Numai gândul la tine 
face ca inima sà doară şi să cânte în acelaşi timp. 

Toată viața mea am aşteptat dragostea şi ai venit. Nu 
credeam că ar fi fost posibil ca inima mea să se dăruiască 
atât de complet. Dar acum ştiu că este adevărat. Știu că te 
iubesc şi că te voi iubi întotdeauna. 

Uneori te simt în mine mai mult decât mă simt pe 
mine însămi. Simt că sunt a ta şi doresc să fiu a ta. M-am 
pierdut şi nu vreau să mă regăsesc. Nu fără tine. 

Mă gândesc la copilul pe care-l vom avea intr-o zi şi 
trupul mi se pare gol şi înfometat de tine. Nu pot să respir 


până când nu revii. 

Nu voi iubi pe nimeni altcineva, niciodată. N-o să mai 
simt niciodată aşa, niciodată, niciodată, niciodată. 

De-abia aştept sa te văd. Eu nu exist fără tine. Tot ce 
pot să fac este să te visez. Sunt disperată fără tine. 

Te rog, grăbeşte-te să revii. Deja te simt în mine. Nu 
mă face să aştept. 

Te iubesc, te iubesc, te iubesc! 


Leslie ţinea scrisoarea în mână, Se minună de 
abandonul romantic din cuvintele ei. Păreau să fi fost 
scrise de o străină. 

Redactase scrisoarea cu o săptămână în urmă şi se 
hotărâse să nu i-o trimită lui Tony. Flacăra pasiunii o şoca 
chiar şi pe ea. Se temea că, dacă-l lăsa să o citească, nu va 
mai avea încredere în ea. Era parcă scrisoarea unei femei 
nebune. 

Se împlineau trei săptămâni de când Tony era plecat, 
într-o misiune de durată pentru compania sa care-l 
impiedica să găsească timp pentru a o vizita. 

Dar a doua zi, dis-de-dimineaţă, va veni cu avionul 
pentru a o duce la primărie, pentru o simplă căsătorie în 
faţa unui judecător de pace. Mâine seară vor fi în luna de 
miere în nordul statului Wisconsin, iar ea va fi doamna 
Anthony Dorrance. 

Sunase în fiecare săptămână pentru a vorbi cu ea 
despre planurile de căsătorie. Căzuseră de acord să fugă 
cu el. Niciunul nu considera că dragostei lor i se potrivea o 
ceremonie tradiţională. Voiau să-şi spună jurămintele unul 
altuia înainte de a spune oricui altcuiva despre căsătoria 
lor. 

Leslie nu era pe deplin mulţumită de aranjament 
pentru că, ţinând foarte mult la tatăl ei, dorea să i-l 
prezinte pe tânărul ei pretendent şi să-i ceară 
binecuvântarea înainte de a se mărita. 


Avea sentimentul că-l trăda pe Tom Chamberlain 
făcând un pas atât de important pentru ea, fără să împartă 
bucuria cu el. Pe de altă parte, exista ceva atât de secret şi 
de romantic în dragostea ei pentru Tony, încât numai fuga 
părea a fi un sfârşit potrivit. În ultimele trei luni, ea şi Tony 
se întâlniseră pe un tărâm magic, departe de lumea 
obişnuită. 

Discutaseră însufleţiţi despre planurile lor de viitor. 
Cum lucrau în oraşe îndepărtare de sute de mile unul de 
celălalt, prima întrebare era unde vor locui. Tony considera 
că ar trebui să se mute în New York, unde Leslie putea să 
se angajeze la orice mare agenţie de publicitate. 

— Cu referinţele tale şi cu experienţa ta, spunea el, 
nu vei avea nicio problemă. Vânătorii de specialişti se vor 
îmbulzi să pună mâna pe tine. 

Cât despre sine, Tony o asigurase că putea găsi o 
slujbă la orice companie. Se învârtea în lumea corporațiilor 
de peste zece ani şi avea relaţii peste tot. 

Leslie provinciala era oarecum intimidată de New 
York. Dar Tony cunoştea bine oraşul şi găsise deja un 
apartament spaţios pe Central Park West, unde se puteau 
muta oricând doreau. 

— O să te simţi ca acasă, draga mea, spunea el. Mai 
acasă ca oriunde altundeva până acum. O să vezi. Chicago 
e drăguţ, dar te ţine pe loc. Acolo o să lucrezi la deplina 
capacitate a forţelor tale. 

Leslie fusese de acord. Presimţea că New York-ul va 
fi decorul adecvat vieţii ei alături de acest bărbat 
tulburător. De când se îndrăgostise de el, îşi arsese 
aproape toate punţile sufleteşti. Atunci de ce să nu sară în 
valuri, într-un ultim salt, alături de el? 


Îşi aruncă o ultimă privire scrisorii de dragoste 
neexpediate. Se îmbujora recitind rândurile referitoare la 
copil. Acesta era şi motivul pentru care nu expediase 


scrisoarea, dar o ţinuse aproape de ea, recitind-o aproape 
obsesiv. 

Ea şi Tony discutaseră despre viitorii lor copii. Tony o 
distrase cu descrieri ale băieţelului sau fetiţei pe care-i vor 
avea. Glumiseră pe seama posibilelor lor nume, a 
personalităţilor lor, despre rivalitatea dintre fraţi şi despre 
jucării, creşe, unt de arahide şi sandvişuri cu gem. 

Dar toate conversațiile acelea erau purtate pe un ton 
şăgalnic. În scrisoare, referirea la copilul lor era atât de 
serioasă, de pasionată, încât Leslie se gândi că era prea 
mult. Nu voia ca Tony să creadă că-l înconjura cu un viitor 
de obligaţii şi răspunderi. Dorea ca mariajul lor să fie un 
act de libertate, de eliberare, pentru amândoi. 

Îşi dădea seama că fusese prea mult timp despărțită 
de Tony. Începea să-şi piardă controlul. Trupul ei îi ducea 
dorul disperat, ca şi inima ei. li aparţinea lui, într-o atât de 
mare măsură încât era o tortură să fie separată de el. 

Împături scrisoarea şi o puse într-o pagină de la 
sfârşitul albumului cu fotografii. Mai erau şi alte scrisori 
acolo, tot neexpediate. Toate o făceau să roşească, dar 
ceva o făcea să le păstreze, în loc să le arunce. 

Începu să răsfoiască paginile albumului; erau 
fotografii ale tatălui ei, ale mamei dispărute, ale ei, ale 
prietenilor de la şcoală. 

Toţi arătau la fel, cu excepţia lui Leslie. Pozele ei 
aveau acum un alt aspect, colorate de dragostea ei pentru 
Tony şi de gândurile noi despre ea însăşi. 

Întotdeauna crezuse că se cunoştea foarte bine, de la 
copila vioaie care suferise la moartea mamei sale şi 
adolescenta hotărâtă şi tăcută, care avusese grijă de tatăl 
său, până la studenta eminentă care-şi găsise drumul la 
Ogilvie, Thorpe şi făcuse carieră. 

Acum, îşi privea fotografiile şi vedea o persoană care 
nu se cunoscuse pe sine, o persoană care fusese 
incompletă, trăind la suprafaţa propriei sale vieţi, fără să-i 


înţeleagă adâncimile. 

În acelaşi timp i se părea că vedea viitoarea sa iubire 
pentru Tony aruncându-şi umbra peste trecut. Privi fetiţa 
care fusese demult şi desluşi în ochii ei un nou mister. Căci 
fetiţa nu mai reprezenta doar avatarul din tinereţea femeii 
adulte de azi, ci embrionul unei femei îndrăgostite. Ascuns 
în trupul acelei copile aştepta femeia adultă care trăia 
acum numai pentru iubitul ei - o femeie care abia acum, 
aşa hotărâse soarta, apăruse din crisalidă ca un uluitor 
fluture multicolor. 

Cât de puţin vorbeşte exteriorul uman despre fiinţa 
umană, reflectă Leslie. Propria sa persoană atât de 
controlată, atât de judicioasă, nu-i dăduse niciun semn 
despre persoana reală din interior, o fiinţă capabilă de 
mari pasiuni. Cât de puţin îşi cunoscuse inima! Dar numai 
până când Tony Dorrance intrase în viaţa ei. 

Dar acum, în sfârşit, îl întâlnise pe Tony şi-i aparţinea 
lui, trup şi suflet. La ce să mai încerce să explice sau să 
înţeleagă? Dragostea îşi este propria ei explicaţie. 

Reveni la ultima pagină a albumului ei, unde ţinea 
suvenirurile întâlnirilor sale cu Tony. Erau câteva notițe cu 
ora şi locul întâlnirilor. Câteva ilustrate şi foi de hârtie cu 
antet, luate din camerele de hotel, pentru a-i aminti orele 
de extaz petrecute acolo. Erau fotografii cu ea făcute de 
Tony, cu aparatul său şi câteva ale lui făcute de ea, la 
insistența ei. 

Părea potrivit ca albumul gros, document al 
trecutului ei, să conducă în final la puţinele amintiri 
preţioase ale perioadei petrecute alături de Tony. Căci 
Tony arunca asupra întregului ei trecut o nouă culoare, un 
sens nou. lar Tony era viitorul ei. 

lar dacă simţeai într-un colţ al inimii ei, că era 
necredincioasă trecutului pentru că avea astfel de 
sentimente, acum, până şi aceste ultime scrupule 
dispărură şi ele, consumate de flacăra ce o ardea din 
interior. 


Leslie închise albumul, spunând adio siluetei palide, 
solitare, şi aşteptă ca Tony Dorrance să completeze 
luminile şi umbrele care o vor contura pe noua, adevărata 
Leslie Chamberlain. 

Mai avea de aşteptat doar câteva ore. Apoi va fi a lui. 
Şi toate necazurile şi preocupările banale din trecut vor fi 
uitate, asemeni fetiţei din fotografie, o fetiţă care încetase 
să existe cu mulţi ani în urmă. 

Leslie se ridică şi deschise, pentru a douăzecea oară, 
valijoara în care îşi împachetase lucrurile pentru călătorie. 
Conţinea o rochie de mireasă simplă, dar frumoasă, de la 
unul dintre cele mai elegante magazine de pe Michigan 
Avenue. 

A doua zi urma să îmbrace această rochie. 


Uimitor, Leslie dormi cea mai mare parte a nopţii. Se 
trezi devreme, îşi făcu patul şi aranjă ultimele câteva 
lucruri din apartament. Apoi aşteptă, măsurând camera în 
sus şi-n jos, privind iar şi iar la ceas. 

Supravieţui într-un fel, până la şapte treizeci. Apoi 
sună la aeroport să fie sigură că zborul 47 nu avea 
întârziere. Aflând că sosea la timp, emoţionată, nu-şi mai 
putu stăpâni nerăbdarea. Încuie apartamentul, îşi puse 
valijoara în portbagajul maşinii şi se îndreptă spre 
aeroportul O'Hare. 

În drum, trecu de şoseaua care ducea în centrul 
oraşului şi la Ogilvie, Thorpe. Nu era îngrijorată pentru 
lucrările de la birou. Toate erau în ordine. Trebuise să 
muncească mai mult, pentru că o parte esenţială din viaţa 
unui bun funcţionar superior din lumea publicitară este 
neîncrederea profundă în a-şi preda altora 
responsabilităţile sale creatoare. 

Leslie aranjase totul cu eforturi deosebite pentru ca 
roadele muncii sale cu trei clienţi de seamă să fie pe mâini 
bune. 


Parcă maşina şi se îndreptă spre sectorul Sosiri. Găsi 
poarta pentru zborul 47 şi se apropie de ea. 

Venise cu patruzeci şi cinci de minute mai devreme. 
Cumpără o revistă şi se aşeză în sectorul rezervat celor ce 
aşteptau, răsfoind paginile fără să le vadă cu adevărat. Nu 
mâncase nimic în dimineaţa aceea, dar era prea 
emoţionată ca să-i fie foame. 

Treptat, apărură alţi câţiva, rude sau prieteni ai 
pasagerilor care urmau să vină. Ochii lui Leslie se 
îndreptară spre ei. Văzu mame care-şi potoleau copii 
nerăbdători, adolescenţi care stăteau cu o răceală studiată 
alături de părinţii lor, o tânără care părea stânjenită 
aşteptându-şi soţul sau logodnicul. 

Deşi toţi cei de faţă aveau expresii neutre, Leslie 
descifra speranţa profundă cu care toţi îi aşteptau pe cei 
pe care-i iubeau. Şi se simţea legată de ei prin propria sa 
aşteptare, aproape dureroasă, ca viaţa sa cea nouă să 
înceapă. 

În sfârşit, avionul ateriză. Păru să-i trebuiască un 
secol să ruleze până la poartă, iar uşa se deschise cu o 
încetineală agonizantă. Pasagerii începură să iasă unul 
câte unul. Chipurile celor ce aşteptau se schimbară, 
iluminate de bucuria revederii, în timp ce se repezeau să-i 
îmbrăţişeze pe cei sosiți. 

Totul decurgea teribil de încet. 

Leslie observă cum rândurile pasagerilor se îngroşau, 
devenind un adevărat val. Erau o mulţime de nou-sosiţi, 
ducându-şi bagajele de mână, serviete diplomat şi sacoşe 
cu cumpărături! Apoi, încet, încet, valul începu să se 
subţieze. Leslie era cu inima la gură. Tony s-o afla, 
probabil, la numai câţiva paşi, câteva secunde, de uşa 
deschisă. 

Dar şirul celor sosiți se subţia tot mai mult, iar cei 
care aşteptau se împuţinară. In sfârşit, apărură două 
stewardese, trăgându-şi valizele pe nişte rame de metal pe 
rotile. Apoi apărură pilotul şi copilotul, care se îndepărtară 


pe coridor. 

Leslie rămase singură în sala de aşteptare. 

Trecură două minute dureroase. O cuprinse panica, 
apoi se potoli. Începu să-şi pună o mulţime de întrebări. Să 
fi pierdut Tony avionul? Îl reţinuse vreo afacere? O sunase 
acasă, dar ea plecase mai devreme? 

Se ridică, se îndreptă hotărâtă spre ghişeul de 
informaţii şi întrebă dacă era vreun mesaj pentru ea. Nu 
era. 

Rămase câteva minute nehotărâtă în sală. În sfârşit, 
se decise să nu mai aştepte. leşi în parcare, se urcă în 
maşină şi plecă acasă. 

Lăsându-şi valiza în portbagaj, reintră în 
apartamentul ei, ce părea ciudat de prozaic şi de pustiu, 
deşi îl părăsise cu numai două ore în urmă. 

Formă numărul de telefon al apartamentului lui Tony 
din Atlanta. Niciun răspuns. 

Se gândi la compania lui Tony. Abia acum îşi aminti 
că el nu-i dăduse niciodată numărul de telefon de la 
serviciu. Îi spusese că era inutil să încerce să-l caute acolo, 
întrucât nu era niciodată la birou. Acceptase atunci 
explicaţia aceea fără să pună vreo întrebare. Acum, nu 
avea de ales. Trebuia să sune la Price-Davis. 

Obţinu numărul de la informaţiile interurbane. Îl 
formă cu atenţie, nefiind obişnuită cu el. 

Îi răspunse o voce ce suna foarte îndepărtată. 

— Price-Davis. Vă putem fi de folos? 

— Da, vă rog. Încerc să dau de domnul Anthony 
Dorrance. Cred că lucrează la serviciul de vânzări; îmi 
pare rău că nu vă pot da mai multe informaţii. Aţi putea să- 
i căutaţi numele în cartea de telefon a companiei şi să-mi 
faceţi legătura cu el, vă rog? 

— Un moment. 

Urmă o pauză lungă. Leslie stătea, bătând cu vârful 
pantofului în podea şi cu degetele în masă. Valul de panică 


creştea, curprinzându-i toate gândurile, dar luptă cu vitejie 
împotriva lui, amintindu-şi de imaginea lui Tony şi de 
dragostea lor. 

Într-un sfârşit, vocea se auzi din nou. 

— Alo? 

— Da, sunt tot aici, spuse Leslie cu un râs uşor 
încordat. 

— Ei bine, domnişoară, am verificat şi cu şeful de 
personal. N-avem niciun angajat pe nume Anthony 
Dorrance. A lucrat la serviciul vânzări timp de un an şi 
umătate şi a fost concediat toamna trecută, Nu mai 
lucrează la noi. 

Urmă o tăcere uluită. 

— Eu... ce funcţie avea? întrebă Leslie. 

— Nu există un titlu, domnişoară. Cred că agent de 
vânzări. 

— Bine, vă mulţumesc. 

Leslie puse receptorul în furcă cu degete 
tremurânde. Acum ştia că era ceva foarte grav. O lumină 
nouă şi nemiloasă era aruncată asupra tuturor emoţiilor 
sale din ultimele câteva luni, emoţii care-i azvârliră în faţă 
lipsa lor de legătură cu realitatea obişnuită. În tot timpul 
acesta, fusese ca în transă. Într-o singură clipă, vălul de pe 
ochi i se ridică şi realitatea dură o lovi cu toată puterea. 

Formă din nou numărul companiei Price Davis şi ceru 
să vorbească cu şeful de personal, serviciul vânzări. 

— Personalul, cu ce vă putem ajuta? 

— Bună ziua, spuse Leslie, mimând stilul alert al 
omului de afaceri. La telefon domnişoara Weatherbee, de 
la Ogilvie, Thorpe. încercăm să dăm curs unei cereri de 
angajare din partea domnului Anthony Dorrance, iar 
răspunsul dumneavoastră nu a ajuns încă. 

— Dorrance? în vocea bărbatului răsuna o notă 
precaută care nu-i scăpă lui Leslie. 

— Da. Anthony Dorrance. Aţi putea să-mi spuneţi, de 


exemplu, de ce a fost concediat? 

— Un moment, vă rog. 

Urmă o pauză. 

— Am găsit dosarul, se auzi vocea de bărbat. Spuneţi 
că nu aţi primit o copie? Puteţi să-mi daţi adresa 
dumneavoastră? 

Leslie dădu adresa biroului ei. Era curioasă să vadă 
ce spunea dosarul. 

— Dacă nu vă deranjează, spuse ea, suntem cam 
presaţi de timp. Avem câteva cereri pentru acelaşi post. 
Vreau să ştiu doar dacă a fost o concediere de rutină sau a 
existat o altă cauză. Îmi puteţi citi recomandarea dată de 
departamentul dumneavoastră? Ar fi de mare ajutor. 

— Păi, ca să vă spun adevărul nu există nicio 
recomandare în dosarul lui, spuse. În condiţiile date, am 
considerat că omisiunea era egală cu a-i face un serviciu 
lui Tony. Ştiţi, Tony era talentat, dar complet de 
neîncredere. Se întorcea dintr-un voiaj cu o săptămână mai 
târziu, fără niei o explicaţie. Uneori, încheia afaceri 
fabuloase. Alteori îi enerva pe clienţi până într-atât încât 
renunţau la noi. Şi mai era - mă rog, nu se putea conta pe 
el. Aşa că l-am concediat. 

După ton, Leslie bănui că mai era ceva. Dar era o 
problemă prea delicată ca să poată fi spusă la telefon şi, 
neîndoielnic, nu era nici în dosar. Poate că dacă Leslie ar fi 
fost bărbat, cel de la celălalt capăt al firului i-ar fi spus 
despre ce era vorba. 

— Apreciez sinceritatea dumneavoastră, zise ea. 
Aştept să-mi trimiteţi dosarul. 

— Pleacă cu poşta de după-amiază, spuse el. Îmi pare 
rău că nu v-am putut da ştiri mai bune. 

— Niciun necaz, minţi Leslie. Atât timp cât mi-aţi 
dezvăluit adevărul. Vă mulţumesc încă o dată. 

Închise telefonul. 


Leslie rămase pe canapea mult timp, privind în gol. 
Minutele treceau. Nu se gândea la nimic. 

După o oră, i se făcu foame. Nu mâncase nimic toată 
ziua şi era deja amiază. 

Se duse la bucătărie şi-şi făcu un sandviş. Duse 
sandvişul ta gură şi fu cuprinsă de o greață ameţitoare. 
Aruncă sandvişul la gunoi. Îşi făcu o ceaşcă de ceai şi o 
urmări cum se răceşte pe masă, lângă ea. Se uită la ceasul 
de perete din bucătărie. Era aproape ora unu. 

După-amiaza trecu, târându-se ca un bătrân în 
baston. Părea interminabilă. Apartamentul tăcut era ca o 
criptă. 

Leslie stătu în bucătărie, apoi reveni în salon şi, în 
sfârşit, se duse în dormitor şi zăcu în pat, resimţind acut 
durerea şi străduindu-se să priceapă ce i se întâmplase. 

O parte din ea spera chinuitor că în orice minut va 
suna telefonul, că va auzi o bătaie în uşă şi că acest 
coşmar va lua sfârşit, că Tony va fi aici, gata să se însoare 
cu ea, să-i alunge durerea. Intensitatea speranţei aproape 
că o sfâşia. 

Ştia însă adevărul. 

Aşteptă toată ziua. La miezul nopţii, adormi 
îmbrăcată, fără să se învelească. Nu simţea absolut nimic. 
Propriile ei gânduri îi erau străine. Unica realitate era 
singurătatea. 

Valiza rămăsese afară, în portbagaj, cu hainele, 
câteva articole de toaletă, rochia de nuntă şi speranţele ei. 

Sâmbătă dimineaţa, începu să gândească lucid. Se 
trezi, făcu un duş, îşi aranja părul şi se machie cu grijă. 
Mâncă un castron de cereale cu lapte, îl vomă cinci minute 
mai târziu şi aşteptă o oră înainte de a încerca să mănânce 
din nou. De data asta, o ceaşcă de supă. 

Stătu în apartament tot sfârşitul de săptămână, 
gândindu-se. Cu o răbdare infinită, analiză ce i se 
întâmplase şi ce urma să se întâmple de-acum înainte. 


Examina posibilitatea de aşi continua viaţa ca şi cum Tony 
n-ar fi existat. Se putea duce pur şi simplu la birou, luni 
dimineaţă, să-şi reia activitatea şi să încerce să uite. 

Dar ştia că-i era imposibil. Schimbarea petrecută în 
ea nu-i va permite. 

Până luni dimineaţa, luase o hotărâre. Îl sună pe Bud 
Owens la Ogilvie, Thorpe şi-i comunică demisia. Va veni o 
prietenă să-i ia lucrurile, mai adăugă. Atunci când Bud îşi 
exprimă nedumerirea, îi comunică rece că acceptase o 
slujbă în altă parte. 

Luni, înainte de prânz, îi comunicase proprietarului 
că se mută. Aranjă în grabă cu o vecină să-i cumpere 
mobila. Împacheta două geamantane cu lucruri de strictă 
necesitate. Aruncă restul hainelor şi obiectelor. 

Într-unul din geamantane se afla albumul de 
fotografii. Între ultimele pagini stătea scrisoarea pe care i- 
o scrisese lui 'Tony, dar pe care nu o expediase, împreună 
cu câteva fotografii de-ale lui şi amintiri ale poveştii lor de 
dragoste. În graba de a părăsi oraşul, nu se gândise să 
arunce această dovadă modestă, dar elocventă, a marii ei 
iubiri. 

La ora şapte seara, luni, se urca în maşină şi părăsea 
oraşul. Nu ştia încotro se îndrepta. Dar, pentru prima dată 
în luni de zile, dacă nu ani, ştia unde fusese. 

Şi, mai important decât orice, ştia cât de scump 
plătise această călătorie. Leslie era însărcinată. 


20 

New York City 

La 15 martie 1972 a avut loc mult amânata adunare 
generală a acţionarilor lui Lazarus International. 


Jordan Lazarus stătea ca pe jar. Făcuse tot ceea ce 
era omeneşte posibil să-şi convingă acţionarii să nu 


accepte tentanta ofertă venită din partea lui Victor 
Considine. Trimisese scrisori după scrisori care preconizau 
viitorul impresionant al lui Lazarus International, ca o 
corporație independentă, dând detalii ale rezultatelor 
dezastruoase ce urmau să apară după preluarea de către 
Considine Industries. 

În timpul acestor săptămâni agitate, aşteptase în van 
un semnal că acea adunare fatală a acţionarilor nu va avea 
loc. Semnalul nu putea veni decât din partea Barbarei 
Considine. Influenţa pe care o avea asupra tatălui ei era 
singurul lucru care stătea între Jordan şi pierderea 
imperiului pe care-l ridicase din nimic în răstimpul a zece 
ani de zile. 

Dar Barbara nu-l sunase. Nici nu-i răspunsese la 
numeroasele mesaje pe care i le lăsase.. în urma nopţii 
petrecute în camera sa de la hotelul Alhambra, din White 
Plains, sperase că Barbara i se va alătura împotriva tatălui 
ei. Tăcerea ei însemna clar că nu avea de gând să-l ajute. 

Adunarea acţionarilor avu loc în sala de bal a 
hotelului Waldorf-Astoria din New York. Au fost citite 
procesele-verbale ale ultimei adunări. Au fost discutate 
câteva probleme curente ale afacerii. Apoi, într-o 
atmosferă încărcată, de aşteptare electrizantă, fu anunţat 
punctul principal al ordinii de zi. 

— Se propune, spuse preşedintele adunării, ca 
acţionarii lui Lazarus International să accepte o ofertă în 
numerar în valoare de şaptezeci şi cinci de dolari pe 
acţiune din partea lui Considine Industries, Inc. din New 
York. Am putea număra voturile, vă rog? 

Numărarea voturilor şi ale reprezentărilor prin 
procură dura aproape o jumătate de oră. Dar rezultatul era 
clar după numai câteva minute. Când numărătoarea 
voturilor a luat sfârşit, preşedintele se ridică să vorbească. 
Părea obosit şi descurajat. 

— Domnule preşedinte, domnilor membri ai 
consiliului director, stimaţi acționari şi angajaţi, începu el. 


Acţionarii lui Lazarus International au votat să accepte 
oferta în numerar din partea lui Considine Industries. 
Începând cu această adunare, Considine Industries va 
deţine şaizeci şi nouă de procente ale acţiunilor lui 
Lazarus International, Inc. 

În sala de bal se auzi un suspin. Bătălia luase sfârşit. 
Jordan Lazarus pierduse. 

Jordan se întoarse spre Sam Gaddis, asistentul său. 
Ochii lui Sam erau plini de lacrimi. 

— Am fost înfrânți, spuse Sam. Credeam sincer că 
vom reuşi, până la sfârşit. 

Jordan îi puse lui Sam o mână pe umăr şi-l strânse 
afectuos. 

— Am încercat, spuse el. Nu o lua în tragic. Viitorul 
este o carte deschisă. 

Jordan îl lăsă pe Sam şi se alătură preşedintelui de 
şedinţă. Reveniră să închidă adunarea şi să înceapă 
procesul greoi al distrugerii lui Lazarus Internationa!. Se 
terminase. 

Sau aproape că se terminase. 


La o jumătate de oră după votul crucial, mulţimea 
adunată forfotea încă prin sala de bal, când preşedintele 
sună din clopoțel. 

— Doamnelor şi domnilor, spuse el cu voce înăbușită, 
trebuie să vă dau o veste tristă. La ora nouă seara, Victor 
Considine a murit de un atac de cord la reşedinţa sa din 
Manhattan. 

Se lăsă tăcerea peste întreaga adunare. Toată lumea 
fusese luată prin surprindere. 

Jordan Lazarus se întoarse să se uite la Sam care-l 
privea întrebător. Sam se gândea ce putea să însemne 
acest eveniment pentru Jordan, pentru el însuşi, pentru 
Lazarus International. 

Jordan îşi dădea seama că moartea lui Victor 


Considine nu schimba nimic referitor la votul de azi. 
Lazarus [International fusese preluat de Considine 
Industries. Nu avea importanță cine era la conducerea lui 
Considine. 

Sau avea? 

În spatele celor ce avuseseră loc astăzi, Jordan 
începea deja să vadă o umbră subtilă ce nuanţa totul. 

Se hotărî să se ducă acasă şi să se gândească pe 
îndelete. 

În aceeaşi noapte, târziu, în apartamentul său, Jordan 
stătea liniştit în balansoar şi medita. 

Reflecta la cât pierduse şi încotro trebuia s-o apuce 
acum. 

Ştia că nu era terminat. Nici gând. Propriile sale 
acţiuni la Lazarus International, prin vânzarea către 
Considine Industries, aveau să-i aducă un profit 
considerabil. Se simţea în stare să o ia de la capăt şi să-şi 
construiască un alt imperiu. De fapt, ideea îl incita. Avea o 
încredere deplină în talentul său creator. 

Pe de altă parte, se simţea obosit de tot efortul făcut, 
construind Lazarus International până la dimensiunea de 
acum. Obosit de bătălia împotriva lui Considine Industries. 
Dar, cel mai mult, obosit de faptul că dăruise atâta din 
sine, din personalitatea sa, chiar din sufletul său într-o 
cruciadă a cărei valoare reală i se părea acum ciudat de 
neînsemnată. 

De ce fac asta? întrebarea îl urmărise pe Jordan ani 
la rând. Părea să existe o contradicţie adâncă între 
ascensiunea statornică a vieţii sale de om de afaceri şi 
chemarea slabă, dar distinctă, a propriului său eu. Se 
obişnuise demult cu acea contradicţie - atât de pregnant 
descrisă de sora sa iubită, Meg - dar nu fusese în stare să 
scape de ea. Prezenţa ei constantă în viaţa lui era 
copleşitoare şi oarecum demoralizantă. 

În seara aceea, stând în apartamentul său, punând în 


balanţă ce câştigase şi ce pierduse, se gândi pentru o clipă 
că asta ar putea fi ocazia de a scăpa din moara de măcinat 
nervi pe care şi-o construise cu patrusprezece ani în urmă 
şi de a se orienta într-o cu totul altă direcţie. Profitul adus 
de Lazarus International îl făcea deja bogat. 

De ce să nu se oprească acum? 

În loc să continue lupta nesfârşită pentru a forţa 
lumea să se încline în faţa voinţei lui, de ce să nu încerce 
să descopere persoana reală din spatele acelei voințe? 

Există ceva specific marii averi. Banii nu au făcut o 
persoană mai demnă, mai fericită şi mai împăcată cu sine. 
Nu au oferit nici înţelegere, nici împlinire. Au creat numai 
dorinţa stranie, de neconirolat, de a aduna tot mai mulţi 
bani. O dorinţă ce se alimentează prin auto-satisfacere, 
astfel că nicio sumă de bani nu este suficientă. 

Succesul este oarecum fals. E ca un veşmânt auriu 
admirat de alţii, dar care, privit în oglindă, arată ca hainele 
cele noi ale împăratului. Nu mai rămâne absolut nimic. 
Aceasta pentru că succesul nu vine din interior, ci din 
afară, din eforturile cuiva şi din efectul asupra celor din 
jur. 

Poţi merge din succes în succes, continuu, fără a te 
apropia însă de cunoaşterea de sine. 

Gândurile astea îl obsedau pe Jordan. Cu atât mai 
mult cu cât încercase din greu să le nege ani în şir. Dar în 
seara aceasta păreau să-i ofere o şansă. 

Dorea s-o sune pe Meg. Ea va înţelege ce simţea. Ea, 
mai mult decât oricine altcineva, înţelesese de ce Jordan 
făcea ceea ce făcea şi la ce renunţase când devenise un om 
de lume, un om de acţiune. Ei, mai mult decât oricui, îi 
păsa de sufletul lut, poate chiar mai mult decât lui însuşi. 

Ştia că Meg aştepta veşti privind rezultatul adunării 
acţionarilor, precum şi fraţii lui, mama şi Louise. Putea să- 
o sune chiar acum. Nu ca să-i spună lui Meg că fusese 
înfrânt, ci să-i spurcă că în seara asta i se deschisese o 


nouă poartă, o poartă prin care intenţiona să păşească. 
Se ridică şi se îndreptă spre telefon. 
Înainte de a ajunge la el, se auzi soneria. Privi încă o 
clipă telefonul, apoi se îndreptă spre uşă. 
Făcu ochii mari când văzu persoana din pragul uşii. 
Era Barbara Considine. 


Purta o blană de samur, care părea indecent de 
opulentă şi în acelaşi timp rece şi inumană ca şi bijuteriile 
scumpe pe care le purta şi rochia neagră de sub haină. 

— Mă surprinde să te văd aici, spuse Jordan. 

Se aştepta ca Barbara să fie ocupată cu 
înmormântarea sau să fie mâhnită din cauza morţii tatălui 
ei. 

Păru să nu-i fi auzit remarca. 

— Pot să intru? întrebă ea. 

— Fireşte. 

Jordan era neobişnuit de relaxat, chiar apatic, când 
făcu un pas înapoi s-o lase să intre. 

O ajută să-şi scoată haina şi i-o agăţă în dulapul din 
perete. Avea o privire pierdută, preocupată. 

— Pot să-ţi ofer ceva? întrebă Jordan, cu un zâmbet. 
Cafea? 

Ea clătină din cap. Părea alta decât tânăra pe care şi- 
o amintea, tânăra tristă cu care aproape că făcuse 
dragoste. Părea mai matură, mai puternică, mai hotărâtă. 
Vulnerabilitatea ei de copilă era aproape estompată de 
acest aspect de femeie hotărâtă. Dar efectul general era al 
singurătăţii care inspiră milă. 

— Îmi pare rău pentru tatăl tău. 

Stătea acolo, privindu-l. Sigur, pe chipul ei era 
zugrăvită mâhnirea. Dar părea oarecum disimulată. Nu era 
mâhnirea clară, deschisă, a unei persoane care pierduse 
pe cineva drag. 


— Îmi pare rău pentru compania ta, răspunse ea. 

Jordan ridică din umeri. 

— Cum a venit, aşa s-a dus. Doreşti un coniac? 

— Orice. 

Se duse în bucătărie şi turnă două porţii de 
Armagnac. Când reveni, ea stătea acolo unde o lăsase. 
Când îi oferi paharul, ea-i zâmbi. 

— Nu eşti cu adevărat supărat, nu-i aşa? întrebă ea. 
Ceea ce s-a-ntâmplat azi nu te supără cu adevărat, nu? 

Jordan reuşi să afişeze o nonşalanţă pe care de fapt 
nu o simţea. 

— Viaţa merge înainte, spuse. 

— Nu şi pentru tatăl meu. 

Răspunsul ei îl nedumeri. Făcu ochii mici. 

— De ce nu iei loc? o invită. Poate că eşti mai 
afectată decât îţi dai seama. 

Se aşeză. Mica poşetă de seară pe care o ţinea în 
mâini părea extraordinar de scumpă. 

— Afectată? repetă ea, studiindu-i chipul lui Jordan. 
Nu sunt afectată. Tata a fost un monstru. Mi-a nenorocit 
viaţa. Mă bucur c-a murit. 

Urmă o tăcere în care Jordan medita la amărăciunea 
acestor cuvinte şi la disperarea ascunsă în spatele lor. 

O avea în faţă pe una dintre cele mai bogate 
moştenitoare din lume. Arăta ca un copil înfricoşat care 
încerca să joace rolul-unei femei scârbite de lume. I se 
făcu milă de ea. Nu aveai nevoie de multă imaginaţie ca să- 
ţi închipui viaţa alături de Victor Considine. 

Barbara se gândea la ironia situaţiei, Jordan, cel 
înfrânt, era rece şi controlat. Ea, a cărei corporație îi 
înghiţise compania, chiar în această după-amiază, se 
simţea de parcă pierduse totul. 

— Jordan, începu ea pe un ton hotărât, de afaceri. 

— Da? răspunse el, lăsându-se pe spătarul canapelei. 


Urmă o pauză lungă, apăsătoare. Îşi dădea seama că 
era măcinată de o dilemă nerostită. Părea să ezite. Apoi se 
aplecă înainte şi-l privi, de parcă încerca să-şi facă curaj, 

— Jordan, spuse ea brusc, vrei să te căsătoreşti cu 
mine? 

Jordan nu scoase un cuvânt. Se întrebă dacă nu 
cumva femeia îşi ieşise din minţi. Poate că durerea pe care 
încerca să o ignore îi afectase puterea de judecată. 

Văzându-i privirea albă, Barbara lăsă paharul de 
coniac pe masă. 

— Am moştenit astăzi cincizeci şi şase de procente 
din acţiunile lui Considine Industries, spuse. Sunt 
acţionarul majoritar şi preşedinta consiliului. Pot face ce 
vreau cu compania. O pot vinde mâine, dacă vreau. 

Îl privi în ochi. 

— Căsătoreşte-te cu mine, Jordan, spuse ea. 

— De asta ai venit? întrebă el. Îmi pare rău pentru 
tatăl tău, dar... 

— Căsătoreşte-te cu mine şi vei reintra în posesia 
companiei tale, îl întrerupse ea. Te vei ocupa şi de 
programul de cercetare al noului medicament. Şi vei 
dispune de toţi banii care-ţi trebuie pentru dezvoltarea lui. 
Vei avea deplină libertate să faci cum crezi de cuviinţă. Eu 
nu-ţi cer nimic. Decât să fii soţul meu. 

Jordan se lăsă pe spate şi o studie. Nu-i venea să 
creadă. Se aştepta ca în seara aceasta ea să stea acasă, 
îndoliată. În schimb, iat-o stând aici, imperturbabilă, 
oferindu-i un târg, ca un veritabil om de afaceri. 

Dar era un târg crud, cel puţin pentru ea. Se întrebă 
dacă îşi dădea seama de asta. 

Barbara păru să-i citească gândurile. 

— Nu va trebui să mă iubeşti, spuse foarte detaşată. 
Nu va trebui să... să-mi faci copii. Poţi să te vezi cu alte 
femei, De fapt, presupun că vei dori asta. Ar fi un fel de... 
înţelegere, între noi doi. 


O privi fix. Părea complet transfigurată de scopul ei 
întunecat şi totuşi, era aceeaşi biată tânără femeie 
singuratică dintotdeauna,  Dezolarea îi conferea o 
demnitate impresionantă, chiar şi în acest moment 
umilitor. 

— Nu cred c-ar fi corect, spuse el precaut. Cred c-ar 
fi o greşeală. 

— Toată viaţa mea a fost o greşeală, replică Barbara. 
Este ocazia de a face un lucru cum trebuie. Trebuie să vezi 
lucrurile din perspectiva mea, Jordan. 

Înţelese ce voia să spună. Din perspectiva ei, cu tot 
trecutul ei mizerabil, căsătoria cu el - chiar şi o căsătorie 
de formă - era un pas înainte. Dar nu era convins. Mila 
pentru ea, chiar simpatia, nu justificau o căsătorie fără 
dragoste. 

Jordan clătină din cap. 

— Nu mă pot căsători cu tine. N-ar fi drept. 

Expresia din ochii ei se schimbă. În ei i se citea 
viclenia. Nu-i stătea bine. 

— Atunci nu o să-ţi primeşti compania înapoi, nici 
produsul, spuse ea. Vor rămâne la Considine. 

Jordan încercă să o convingă. 

— Am crezut că eşti o persoană morală, cinstită, 
spuse el. Credeam că ştii să procedezi cum se cuvine. Ceea 
ce-mi propui ar fi rău pentru mine, dar mult mai rău 
pentru tine. Chiar poţi să te joci astfel cu vieţile 
oamenilor? 

Îşi îngustă ochii. 

— Eşti, cu adevărat fiica tatălui tău? adăugă el. 

Ochii Barbarei fulgerară scurt, de parcă lovise drept 
la ţintă - şi apoi se stinseră. În anii care au urmat, Jordan 
va avea destul timp să se gândească la ce însemnase asta. 

— Tatăl meu a fost cel mai rău lucru de care am avut 
parte în viaţă, spuse ea. Dar m-a învăţat ceva. În lumea 
asta, nu poţi obţine ceea ce doreşti fără să ai un 


ascendent. 

Îl privi pe Jordan în faţă. 

— Acum am acest ascendent. 

— Nu, dacă mă spăl pe mâini de tine şi de Leo 
Kaminsky şi de Lazarus International, contracară Jordan. 
Mai sunt broaşte în lac. Mai există şi alte şanse. Am toată 
viaţa înainte. 

Ea zâmbi. 

— Credeam că vrei să intri în istorie, spuse ea. 

Din nou, Jordan fu izbit de mintea ei rece de om de 
afaceri. Nu-şi dăduse seama că avea astfel de instincte. 
Proceda exact cum ar fi făcut şi tatăl ei. Ştia că el îşi punea 
mari speranţe în Leo şi în cercetările lui. Şi i le flutura în 
faţa ochilor. 

— N-ar fi o căsătorie adevărată, spuse. Nimic nu o 
poate justifica, Barbara. 

Simţind rezistenţa lui hotărâtă, Barbara aborda o altă 
cale. Privirea rece fu înlocuită de o expresie de implorare. 

— Nu te rog să mă iubeşti, spuse ea. Nu-ţi cer inima. 
Şi nu trebuie să dăinuie pentru totdeauna. Dar eu nu pot 
să continui de una singură, nu acum. Cred că poţi înţelege 
asta. Tata tocmai a murit... Am nevoie de ajutor să înţeleg 
cine sunt şi ce se întâmplă. Când ai încercat să mă curtezi, 
ai făcut-o pentru afaceri. Dar simţeai ceva îmi dădeam 
seama. Poate milă, dar pentru mine a fost de-ajuns. M-ai 
făcut să mă simt dorită. Să mă simt om. Sunt gata să te 
ajut, dacă mă ajuţi şi tu. Înţelegi? 

Se opri. Ochii îi erau plini de lacrimi. 

— Spuneai că-mi eşti prieten, continuă. Îţi aminteşti? 
Minţeai atunci? 

Cuvintele loviră drept la ţintă. Nu minţise când îi 
oferise prietenia. Simţise ceva pentru ea. 

Apoi, exista o logică în propunerea ei. Tatăl ei îi 
furase lui Jordan ceva la care muncise din răsputeri. 

Barbara se oferea să i-l înapoieze. Şi mai spunea că 


mariajul nu trebuia să dăinuie. Mândria lui Jordan şi 
dragostea pentru imperiul înălţat din nimic îi reveniră în 
minte cu intensitate. 

Se decise să-i spună un adevăr dureros. 

— Nu te iubesc. 

— Ştiu asta. Stătea cu ochii plecaţi. În acel moment, 
arăta demnă de milă. Patosul ei copilăresc şi bravada îi 
rupseră inima lui Jordan. 

— Vrei să mă prefac că te iubesc? o întrebă el. 

— O, nu, răspunse ea. Nu trebuie să te prefaci deloc. 
Numai să fii bărbatul care eşti. Să mă ajuţi să depăşesc 
acest moment. Fii doar ceea ce spuneai că voiai să fii. 
Altfel... nu ştiu ce-o să se întâmple. 

Înţelese pe loc cât de disperată era ea cu adevărat. 
Odată cu moartea tatălui ei, întreaga sa lume se prăbuşea. 
Ruşinea şi sila de ea însăşi erau pe punctul de a o copleşi. 
Îl putea avea pe Jordan cu preţul a câtorva sute de 
milioane de dolari. Pentru o femeie care dispreţuia bogăţia 
cum o făcea ea, era un preţ mic. Se lupta acum pentru 
viaţa ei. 

Jordan dăduse uitării gândul de a părăsi lumea 
afacerilor. Căsătoria cu ea nu era un preţ prea mare pentru 
a recupera ceea ce muncise din greu să realizeze. 

Când vorbi, era împins de o combinaţie stranie de 
milă şi de ambiţie. 

— Bine, spuse. O să mă căsătoresc cu tine. 

Tristeţea de pe chipul ei se preschimbă în uşurare. 

Veni lângă el şi-l înconjură cu braţele. Din ochi îi 
curgeau lacrimi. 

— O, mulţumesc, Jordan. Mulţumesc, plânse ea la 
pieptul lut. Ştiu că nu însemn nimic pentru tine. Nu mă 
aştept să însemn ceva pentru tine. Dar nu vei regreta. Îţi 
jur. 

Îşi aminti de noaptea de la Alhambra, când dormise 
cu ea în braţe şi o privise când se trezise dimineaţa. 


Păruse ca o fetiţă dormind. I se citea însă atâta tristeţe şi 
singurătate în spatele ochilor închişi. Singurătatea aceea îl 
înduioşase. 

O îmbrăţişă, sărutându-i obrajii, O ţinea atent, nu 
prea aproape. În acest moment i se părea că merita să-i 
ofere tandreţe, chiar milă, dacă asta o ajuta să scape din 
iadul trecutului ei. Dar nu îndrăznea să-i ofere mai mult 
decât era pregătit să dea. Nu trebuia să o lase să-l 
înţeleagă greşit. 

Îi simţea trupul cald în braţele lui. O trase mai 
aproape şi o bătu liniştitor pe spate. Ea îşi lăsă capul pe 
umărul lui. El nu-i putea vedea ochii care priveau fix pe 
lângă el, spre perete. 

Aveau o privire hotărâtă şi rece. 


x 

Trei ani şi jumătate mai târziu, Johnsonville, Long 
Island 


Ross Wheeler avea o slăbiciune pentru dulciuri. 

La cincizeci şi unu de ani, era supraponderal. 
Doctorul îl avertizase deja de câteva ori. Dar Ross muncea 
foarte mult ziua întreagă şi găsea că-i era pur şi simplu 
imposibil să-şi refuze o felie de plăcintă după masa de 
seară, câteva prăjiturele sau, cel mai mare păcat dintre 
toate, două cornete cu îngheţată gustoasă de vanilie, 


franţuzească, garnisită cu sos caramel şi nuci pisate. 

Roy conducea o mică agenţie de publicitate denumită 
Wheeler Advertising, Inc. Agenţia era acum un 
mandatariat al unui lanţ naţional denumit Modern images. 
Cu doi ani în urmă, Ross îşi vânduse agenţia pentru că nu 
mai făcea faţă tensiunii de a o conduce de unul singur, 
urmărind fluctuațiile sălbatice ale venitului său în funcţie 
de mersul afacerilor. Avea nevoie de un oarecare grad de 
siguranţă, acum că fiicele sale erau la colegiu. 

I se părea că muncea şi mai intens de când îşi 
vânduse agenţia. La cei paisprezece mii de locuitori ai săi, 
Johnsonvilâe era un orăşel ce se transforma rapid datorită 
expansiunii neîndurătoare ce cuprinsese întregul Long 
Island. Doar centrul comunal rămăsese neatins de progres. 
Bisericile, băcănia, magazinul universal şi banca arătau 
exact ca în urmă cu treizeci şi cinci de ani. Dar se făcuseră 
parcelări pentru construcţii de noi locuinţe ce se întindeau 
dinspre marginea oraşului, din vecinătatea căii ferate, 
înspre cele ce depăşeau zona oraşului Reedsburg, la numai 
douăzeci de kilometri depărtare. 

Dezvoltarea însemna noi întreprinderi răsfirate pe tot 
cuprinsul zonelor învecinate. lar noile întreprinderi 
aduceau noi clienţi pentru reclamă. În neobişnuita sa 
calitate de preşedinte, în loc de cea de patron unic, Ross 
trebuia să primească ordine de sus. Iar ordinele spuneau 
că trebuia să-şi extindă operaţiunile pentru a ţine pasul cu 
timpul. Ceea ce însemna muncă asiduă şi multă 
responsabilitate. 

Un motiv în plus pentru ca, la sfârşitul unei zile lungi, 
Ross să simtă nevoia de a se delecta cu un desert 
binemeritat după o cină solitară. 

Avertismentele doctorului Kumel deveneau tot mai 
severe, acum că Ross trecuse de cincizeci de ani. 

— Nu vrei să trăieşti să-ţi vezi fetele măritate şi cu 
copii? îl întrebase el pe Ross la sfârşitul ultimului examen 
medical anual. Cincizeci decani nu sunt de colo, Ross. Cu 


un colesterol ca al tău, oricând se poate întâmpla ceva 
grav şi se alege praful de totul. Sunt sigur că nu vrei aşa 
ceva. 

Era adevărat, Ross nu dorea asta. Dar ultimii ani 
fuseseră atât de dificili încât pur şi simplu nu găsea tăria 
de a începe regimul spartan recomandat de doctor. 

Se împlineau zece ani de când Ross îşi pierduse soţia. 
Ruth murise după o boală uluitor de scurtă, lăsându-l pe 
Ross singur cu două fetiţe. 

Fetele, Dina şi Nancy, aveau pe atunci opt şi zece ani. 
De atunci, Ross făcuse ore suplimentare pentru a aduna 
destui bani ca să le trimită la colegiu. Le promisese 
fiecăreia că nu vor fi nevoite să frecventeze universitatea 
de stat, ci îşi vor putea alege orice colegiu particular 
doreau. 

Se ţinuse de promisiune. Nancy era în anul doi la 
Eastman School of Music, la Universitatea din Rochester - 
slavă Domnului, avea bursă - iar Dina tocmai intrase la 
Indiana. Ambele fete erau mulţumite şi nu bănuiau cât de 
aproape de sărăcie ajunsese tatăl lor ca să le poată trimite 
acolo. 

După cum stăteau lucrurile, Ross era departe de a fi 
înstărit. De-abia putea face faţă ratelor pentru plata 
ipotecii pe casă, întreţinerii fetelor şi cheltuielilor 
necesare, pentru a-şi cumpăra un costum de haine şi 
cravatele pe care le purta la birou. Nu-i mai rămânea 
nimic. Fetele lucrau vara, Dina la banca din, oraş, iar 
Nancy într-o tabără de fete de lângă Southampton. 

Era o viaţă dură şi Ross trebuia să lucreze atât de 
multe ore la agenţie, încât îi rămânea prea puţin timp 
pentru distracţii. Juca tenis o dată pe săptămână cu un 
vechi prieten din cartier şi, din când în când, lua masa de 
duminică cu o rudă sau una dintre fetele de la birou. 
Restul timpului şi-l petrecea singur, vlăguit de muncă, de 
grija baniior şi de singurătate. 

Era atunci de mirare că-şi permitea o consolare 


gastronomică la sfârşitul unei zile obositoare? Ce era aşa 
teribil într-o bucată de plăcintă, o felie de cozonac cu 
cacao, sau câteva fursecuri? Cel puţin nu bea. Renunţase 
la martini în anul următor morţii lui Ruth, dându-şi seama 
că a bea de unul singur nu aducea nimic bun unui om cu 
poziţia sa socială. 

Ross nu era neatrăgător pentru un bărbat de vârsta 
lui. E adevărat, mai dăduse drumul la curea cu vreo două 
găuri, faţă de anii trecuţi. Dar în costum şi cravată, arăta 
chiar prezentabil. Avea păr cărunt, ceva mai rar în creştet, 
ochi căprui plini de umor şi duioşie şi un ten sangvin care-i 
dădea aspectul unui bărbat energic. Dimineaţa, când pleca 
la birou, arăta proaspăt şi inteligent şi mirosea a colonia 
care-i plăcea lui Ruth. La sfârşitul zilei, sigur, era şifonat, 
cu părul vâlvoi din cauza obiceiului de a-şi trece mâna prin 
el, iar mirosul de tutun şi transpiraţie se combina cu cel de 
colonie. În general, însă, Ross Wheeler era un bărbat 
chipeş, chiar atrăgător. Avea şi el o slăbiciune, dar îi lăsa 
pe doctori să se îngrijească de asta. El avea probleme mai 
presante. 

Datorită slăbiciunii sale pentru dulciuri ajunse Ross o 
cunoască pe Leslie. 

Biblioteca publică începuse să ofere gratuit gogoşi şi 
cafea în fiecare sâmbătă dimineaţa, ca mijloc de încurajare 
a dragostei de carte printre cetăţenii din Johnsonville. 
Gogoşile se ofereau de la ora nouă la ora unsprezece şi 
bibliotecarele făcuseră pariu că aceia care le mâncau nu 
vor îndrăzni să plece de la bibliotecă fără să împrumute o 
carte. 

Ross nu mai fusese la bibliotecă de ani de zile. Ca 
mulţi salariaţi, era prea ocupat. Dar acum dobândise 
obiceiul stânjenitor de a intra în vechea clădire a 
bibliotecii din oraş, cu o expresie preocupată pe chip, 
ridicând o sprânceană şi spunând admirativ: 

— Gogoşi? Drăguţ din partea dumneavoastră. 


Doamna Babbage, bibliotecara şefă, zâmbea şi se 
distra de minune în timp ce Ross înfuleca două gogoşi, una 
cu glazură de zahăr şi alta cu glazură de ciocolată. Apoi, 
Ross se grăbea către rafturi şi găsea ceva de citit, de 
obicei un roman de spionaj sau o carte despre cel de-al 
doilea război mondial. Rareori izbutea să termine cartea în 
trei săptămâni, pentru că adormea devreme după o zi de 
muncă. Dar continua prefăcătoria, apărând în fiecare 
sâmbătă dimineaţa pentru a returna cărţile, pentru a 
împrumuta altele şi pentru a-şi mânca gogoşile. 

Într-o zi, observă o bibliotecară pe care n-o mai 
văzuse până atunci. Era o fată înaltă, foarte drăguță, cu un 
păr roşcat, buclat, şi ochi căprui, scânteietori. Nu părea să 
fie mult mai mare decât fetele lui. 

Legă o conversaţie cu ea, în timp ce-şi mânca 
gogoşile. li spuse că se numea Leslie. Fusese cândva 
studentă la colegiu! Sunny Stony Brook, se retrăsese 
„temporar” şi muncea aici până când se hotăra ce să facă 
în continuare. 

Era o persoană veselă şi prietenoasă. Ross o îndrăgi 
pe loc. Avea o piele albă ca laptele, pistruiată, şi un aer 
energic, alert. Dar era prea slabă,- se gândea Ross. Iar 
odată, când îi văzu chipul în timp ce ea se credea 
neobservată, desluşi pe chipul ei atrăgător o expresie 
tristă care nu era niciodată vizibilă când vorbea cu cititorii 
sau cu celelalte bibliotecare. 

O întrebă pe doamna Babbage de când lucra Leslie la 
bibliotecă. 

— Să vedem, îşi încreţi fruntea bibliotecara, căreia îi 
plăcea să fie exactă în totul. Doi ani şi cinci luni... Nu. Doi 
şi jumătate, exact. Tocmai plecase Janice, fosta mea 
angajată. Am pus un anunţ la avizierul din scuar pentru un 
post de ajutor de bibliotecar. Leslie a intrat, am discutat şi, 
cinci minute mai târziu, s-a şi apucat de lucru printre 
rafturi. 

Ross dădu din cap. 


— E o fată drăgujă, comentă el, Prea slăbuţă însă. 

Doamna Babbage ridică din umeri. 

— Exact asta i-am spus când am angajat-o. Atunci era 
şi mai rău. Părea de-a dreptul bolnavă, i-am spus să se 
ducă la doctor. Nici nu voia să audă. Mi-a spus că are un 
metabolism hiperactiv. Am invitat-o de zeci de ori la mine 
acasă, la cină, dar întotdeauna găseşte o scuză să nu vină. 
Ca să vă spun adevărul, datorită ei au apărut gogoşile, în 
fiecare săptămână aduceam o cutie de gogoşi, încercând 
să pun ceva carne pe oasele lui Leslie, N-a ţinut, dar a avut 
ideea de a folosi gogoşile ca să atragem cititori. Leslie e 
foarte isteaţă. Păi, la numai o săptămână de când a început 
să lucreze aici, a început să vină cu sugestii pentru 
aşezarea în rafturi şi clasificarea cărţilor, ceea ce a folosit 
mult bibliotecii. Fata asta e foarte deşteaptă. 

Ross nu putea să nu se întrebe cum de o fată atât de 
inteligentă se putuse retrage de la Stony Brook ca să se 
angajeze la biblioteca publică a unui orăşel. Aborda 
subiectul cu delicateţe, pentru că nu dorea să jignească 
mândria profesională a doamnei Babbage. 

— 0... şi eu m-am întrebat de sute de ori, spuse 
bibliotecara. Intrebaţi-o şi dumneavoastră, dacă vreţi să 
aflaţi adevărul. Dar nu vrea să vorbească despre asta. 
Spune că-i place aici şi că are timp destul să se hotărască 
ce să facă în viaţă. 

Se aplecă spre el. 

— Să vă spun ce cred eu, zise. Cred că a avut un 
necaz cu un bărbat. De-aia a venit într-un loc atât de retras 
ca ăsta. Nici nu cred că şi-a abandonat studiile, O fi 
abandonat ea altceva, dar şi-a terminat colegiul şi e foarte 
inteligentă. Dar ţine prea mult la viaţa ei particulară ca să 
mă lase să ghicesc ce-i cu ea. 


Conversaţia îl intrigă pe Ross Wheeler, care începu s- 
o privească pe Leslie cu alţi ochi. Încetase să mai fie fata 


prietenoasă, cam prea slabă; în ochii lui deveni o tânără 
femeie talentată şi interesantă, care ascundea în inima ei 
un secret. 

Încercă să străpungă cochilia în care se refugiase. O 
rugă să-i recomande câteva cărţi. Ea îi sugeră o mulţime 
pe care pretindea că le citise în timpul studenţiei 
abandonate. Ross le împrumută şi le citi din scoarţă-n 
scoarță, depăşind ora lui obişnuită de culcare. Sâmbăta, 
când revenea la bibliotecă - sau în timpul săptămânii, când 
ştia că Leslie era de serviciu - discuta cu ea despre 
romane. Inteligența ei îl impresiona, la fel de mult ca şi 
tristeţea ei ascunsă. 

Îi povesti de avertismentul doctorului privind 
greutatea lui şi o rugă să joace tenis cu el. Când ea îl 
refuză el insistă, făcând glume privitoare la sănătatea sa 
ce se deteriora, în timp ce ea refuza să-l ajute să se refacă. 
Până la urmă, ea acceptă şi jucară un meci, sâmbătă, pe 
terenul de tenis din spatele vechii şcoli. El aduse două 
rachete, dându-i-o ei pe cea care aparținuse Dinei când 
făcea parte din echipa de tenis a şcolii. 

Leslie era începătoare, dar juca cu convingere. Era o 
plăcere să-i vezi trupul subţire în mişcare. 

Abia după al treilea meci de tenis o convinse să ia 
masa de prânz cu el, la un local. Cum se aştepta, ea nu 
dori decât salată. Dar nu-l critică pentru cârnaţii cu brânză 
şi cartofii prăjiţi pe care şi-i comandă; chiar părea să-i facă 
plăcere să-l vadă mâncând cu poftă. 

— Doctorul ar fi de părere că eu sunt cel care trebuie 
să mănânc salată, spuse Ross cu vinovăţie. Mereu mă 
muştruluieşte din cauza greutăţii. Ca să fiu sincer, Leslie, 
pun pariu că ţie ţi-ar prescrie cârnaţii şi cartofii, 
întotdeauna ai fost atât de slabă? * 

Ea zâmbi. 

— Nu întotdeauna, spuse ea ambiguu. Dar nu mă 
deranjează. Nu prea am poftă de mâncare. 


Ceva din privirea ei îl făcu pe Ross să abandoneze 
subiectul. Simţea durerea ascunsă care plutea în spatele 
persoanei amabile, strălucitoare, de la bibliotecă, 

Ross se retrase, respectându-i dorinţa de intimitate. 
Dar după ziua aceea, începu să se gândească tot mai mult 
la ea. 

Partidele de tenis deveniră un obicei, având loc în 
fiocare a doua duminică. Ross începu s-o invite pe Leslie la 
prânz în timpul săptămânii, la o excursie cu sandvişuri în 
parc sau la o gustare la cafenea, iar ea nu îl refuza. Avea 
un aer protector, patern, care ei părea să-i placă. 

Ceva îi spunea că ea nu avea niciun prieten în oraş. 
Se întreba de ce. Era o enigmă - o tânără strălucitoare, 
drăguță, care părea să nu aibă ambiţii şi se ţinea departe 
de lume. Ross se întreba dacă nu cumva îl acceptase numai 
pentru că singurătatea în care se învăluise era mai mult 
decât putea ea suporta. 

Vorbea natural despre orice fel de subiect, dar 
amuţea când venea vorba despre trecut. Spunea doar că 
are un tată care locuieşte în Midwest şi că-l vizita de două 
ori pe an. Mama ei, murise de mult. Nu avea nici fraţi, nici 
surori. 

Asta a fost tot ce a putut afla Ross. Dar, pe măsură ce 
vorbea cu ea, era tot mai impresionat, nu numai de 
inteligenţa ei, dar şi de naturaleţea ei şi de atitudinea 
binevoitoare faţă de cei din jur. Hotărât, nu era o porsoană 
tristă, ci una fericită, prin definiţie. Numai că tare mai era 
slabă şi atât de singură, 

Ross îi povesti despre viaţa lui alături de Ruth, 
despre dispariţia ei, şi-i arătă poze cu fiicele sale. Îl asculta 
atentă şi-i răspundea cu o sinceră compasiune. Curând, 
Ross se pomeni dezvăluindu-i tot mai multe despre sine. 

Pe măsură ce trecea timpul, Ross Wheeler începu să 
o considere pe Leslie o prietenă şi o confidentă de 
nepreţuit. Deşi nu-i făcea dezvăluiri intime, ea ajunse să 
afle cam tot ce era de aflat despre visurile şi dezamăgirile 


lui, despre cum făcea faţă cerinţelor dure ale vieţii, în faţa 
acestor confidenţe, ea se comporta cu o înţelegere care-i 
depăşea vârsta. lar Ross era convins că ea nu va repeta un 
cuvânt faţă de alţii. 

Dacă Leslie menținea o parte din ea ascunsă, lui Ross 
îi oferea o variantă pe cât de onestă, pe atât de 
fermecătoare. În sinea sa, Ross îşi spuse că putea trăi fără 
acea parte ascunsă, pentru că aceea pe care i-o oferea ea 
era atât de amabilă, atât de feminină şi - de ce să nege? - 
atât de frumoasă. 

Lumea era un loc mult mai atrăgător, acum că ştia că 
şi ea făcea parte din ea. Nu avea nevoie s-o vadă în fiecare 
zi, pentru a-şi reînnoi hrana spirituală. O dată sau de două 
ori pe săptămână era destul. Dar ceva îi spunea că va fi 
mai bine pe zi ce trece. Mai bine pentru el şi poate şi 
pentru ea. 

Spre surpriza lui Ross, şansa de a ajunge la o relaţie 
mai strânsă cu Leslie era foarte aproape. 


Într-o zi însorită de la începutul lui octombrie, se 
întâlniră pentru a lua masa în scuar, Ross părea în grijorat. 

Când ea îl întrebă ce se întâmplase, îi spuse că 
salariata lui de încredere îşi dăduse demisia. Leslie o ştia 
din vedere. Era o domnişoară bătrână care, timp de 
douăzeci de ani, se devotase lui Ross ca un al doilea Vineri. 
Fusese contabilă, om la toate, se numea Eunice şi din 
senin, dăduse de bărbatul potrivit şi se măritase. Soţul ei 
era doctor în Atlanta şi fusese în Long Island în vizită la 
nişte rude. 

— După luna de miere va locui în Atlanta, spuse Ross. 
O să-mi fie greu să mă descurc fără ea. Ea cunoştea 
fiecare colţişor, fiecare amănunt, fiecare client 

Se lăsă tăcerea. Ross o privi lung pe Leslie. 

— Cum merg lucrurile la bibliotecă? se interesă ei. 

Leslie izbucni în râs. 


— Ai putea fi mai subtil, spuse eâ. 

Ross zâmbi de propria sa stângăcie. 

— Serios, spuse el, vrei să te gândeşti? La bibliotecă 
te iroseşti. Şi numai din ce mi-ai spus, ştiu că ai idee 
despre ce anume face o întreprindere să meargă. Te 
cunosc şi am încredere în tine. Eşti ideală pentru funcţia 
asta. De ce n-ai încerca, doar câteva zile? Lasă-mă să-ţi 
prezint agenţia. Pe urmă, tu decizi. 

Leslie îl privi, zâmbindu-i uşor, familiar. Ajunsese să 
se simtă foarte mulţumită alături de Ross în ultimele luni, 
mai bine decât se simţise până acum. Perspectiva de a 
lucra cu el în fiecare zi era foarte tentantă, 

— Doar câteva zile? zâmbi ea. 

— Doar câteva zile, fu el de acord. 

O săptămână mai târziu, Leslie îşi dădea demisia de 
la biblioteca publică şi devenea angajată permanentă la 
Wheeler Advertising, cu un salariu modest, dar competitiv, 
un titlu -  contabil-şef adjunct - şi beneficiile 
corespunzătoare. 

La o oră de la sosirea ei la serviciu, Ross ştiu că 
avusese dreptate în privinţa ei. Se înţelegea cu celelalte 
fete, era energică şi aducea o notă de tinereţe şi de 
frumuseţe de care, din nefericire, agenţia ducea lipstă. 

De asemenea, aducea cu ea un înalt nivel de tehnică 
a publicităţii pe care nu-l putea ascunde de Ross, în ciuda 
efortului de a părea o începătoare. Aproape imediat, veni 
cu sugestii care au îmbunătăţit radical eficienţa agenţiei. 
În munca ei exista un profesionalism care cu greu putea 
aparţine unui student ratat. 

Ross Wheeler bănuia că Leslie Chamberlain 
petrecuse ceva timp în industria publicităţii. Pe această 
bază, Ross îi căută numele în anuarul directorilor executivi 
în publicistică. Unde dădu peste funcţia ocupată la Ogilvie 
Thorpe în Chicago. 

Telefona la Ogilvie, Thorpe şi vorbi chiar cu Bud 


Owens, fostul şef al lui Leslie. Ross rămase fără replică 
atunci când Bud îi povesti despre reuşita ei legată de 
Aurora Lifestyles şi despre activitatea ei ulterioară, 
strălucită, legată de vreo doisprezece clienţi de importanţă 
naţională. Bud avea numai cuvinte de apreciere la adresa 
lui Leslie şi încă era nedumerit de demisia ei neaşteptată. 

Ross ţinu pentru sine această descoperire. Nu voia ca 
Leslie să creadă că o spiona. Dar convorbirea cu Bud 
Owens îi trezise curiozitatea. Se petrecuse ceva care 
pusese capăt carierei înfloritoare a lui Leslie la Ogilvie 
Thorpe şi o făcuse să devină o obscură bibliotecară într-un 
oraş aflat la două mii de kilometri de căminul ei. Dosarul ei 
de salariată, deşi fascinant, nu oferea nicio idee privitor Ia 
acel ceva. 

Indiferent de misterul care punea în umbră trecutul 
lui Leslie, Ross simţea că dăduse marea lovitură atunci 
când o adusese să lucreze pentru el. De la sosirea lui 
Laslie, Wheeler Advertising căpătase o nouă energie şi 
originalitate. Absența lui Eunice, anterior o prezenţă 
indispensabilă, nici nu se mai simţea, acum că Leslie 
adusese atâta strălucire muncii ei. 

Leslie părea să înflorească pe zi ce trecea pe terenul 
fertil al afecțiunii paterne a lui Ross şi al încrederii lui în 
capacitatea ei. Se împrieteni cu colegele de la birou şi le 
cunoscu pe fetele lui Ross, când veniră de la colegiu. 
Treptat, se mai împlini. Dar mai grozav era, descoperi 
Ross, că el începea să slăbească. Cine ştie, se gândi el, 
poate că hipermetabolismul lui Leslie se lipea de el. 

Mulțumită lui Leslie, Ross Wheeler simţea că viaţa 
merita să fie trăită. Nu numai la serviciu, unde prezenţa ei 
părea să aducă în fiecare săptămână noi surprize, noi 
şanse. Dar şi în viaţa sa personala, care începuse să se 
piardă în monotonia orelor de muncă prelungite şi a 
singurătăţii unui văduv de vârstă mijlocie. 

Ross nu înceta să-şi pună întrebări privind golul din 
viaţa personală a lui Leslie Chamberlain. Dar decise că mai 


degrabă dorea să, fie alături de ei ca prietenă şi colegă, 
decât să cunoască secrete care nu-l priveau. 

Viitorul i se părea mult prea promiţător, pentru a se 
mai ocupa de trecut. 

New York, toamna lui 1975 


Familia Hightower era vestită. 

Tatăl, Collier Hightower, fusese un magnat al căilor 
ferate şi al oţelului. Ridicase compania familiei la 
dimensiunile unui monstru al bursei din Wall Street în anii 
'20, devenind una dintre cele mai de seamă instituţii 
financiare ale ţării. Soţia sa, fostă Andrea Crocker, din 
dinastia manufacturieră Crocker, a adus în căsnicie 
milioane de dolari în numerar şi alte milioane sub formă de 
contracte. 

Collier şi nevasta lui erau acum morţi. Cei doi fii ai 
lor, Ford şi Kegan, erau senatori ai Statelor Unite. Kegan 
era republican, reprezentând statul natal, Pennsylvania, 
iar Ford era reprezentantul republican al statului 
Delaware, unde îşi stabilise reşedinţa pentru a candida 
pentru Senat. Ambii erau puternici, populari şi inteligenţi. 
Amândoi erau căsătoriţi cu femei din înalta societate, 
aparţinând unor familii cu averi enorme. Fiecare îşi putea 
permite să cheltuiască milioane în campania pentru 
alegeri. Amândoi absolviseră ştiinţele juridice la Harvard. 
Arătau bine, cu părul negru, ochi albaştri fulgerători şi 
maxilare puternice. 

Amândoi făceau parte din consiliul de administraţie 
al Corporaţiei Hightower, una dintre primele douăzeci de 
întreprinderi industriale din ţară. Erau atât de bogaţi şi 
legăturile lor financiare erau atât de extinse, încât 
adversarii lor politici au încercat adesea să-i acuze de 
conflict de interese cu principalii lor suporteri politici. 


Dar nicio acuzaţie nu a putut fi dovedită, pentru că 
aspectul financiar al carierei lor politice fusese atât de 
bine aranjat încât ambii erau deasupra oricărui roproş. 

Mai mult, aceste cariere politice fuseseră planificate 
cu o viclenie atât de agresivă şi nemiloasă, încât niciun 
oponent al celor doi fraţi n-avea nicio şansă. Când Kogan 
şi-a depus candidatura pentru Congres, adversarul său 
avea o experienţă de treizeci de ani şi sute de mii de 
alegători loiali. În timpul campaniei lui Kegan, s-a 
răspândit ideea că adversarul său întreţinuse, timp de 
douăzeci de ani, o legătură amoroasă cu secretara sa 
particulară şi că, o dată, acceptase o favoare din partea 
unor instituţii financiare deţinute de fratele soţiei sale. 
Kogan câştigase alegerile cu un mic avantaj şi, şase ani 
mai târziu, a câştigat un loc în Senatul Statelor Unite. 

Fratele lui, Ford, avusese o carieră similară. 
Învinsese adversari puternici în Cameră şi în Senat şi 
acum, mulţumită unei ingenioase şi foarte costisitoare 
campanii, era unul dintre cei mai populari senatori. 

Într-o bună zi, se zvoni că ambii fraţi şi-ar depune 
candidatura pentru preşedinţie. Unii observatori au 
speculat, glumind numai pe jumătate, că dacă ar fi ca unul 
dintre fraţi să schimbe partidul, ei ar putea să lupte unul 
împotriva celuilalt pentru Casa Albă. 

Puţini politicieni din America erau atât de populari ca 
fraţii Hightower. Amândoi erau oaspeţi obişnuiţi ai Casei 
Albe, ambii erau preşedinţi ai unor importante comitete 
ale Senatului şi fiecare deţinea o influenţă politică ce 
depăşea cu mult rolul său în Senat. Fotografiile lor se 
puteau găsi aproape lunar pe coperţile celor mai 
importante reviste, prezentând viaţa lor în înalta societate, 
casele lor frumoase, realizările copiilor lor, frumuseţea 
nevestelor lor şi, natural, viitorul lor politic promiţător. 

Nimeni nu-şi dădea seama că, în familia Hightower, 
sforile erau trase din culise de un membru al familiei care 
se ferea aprig de publicitate. 


Se numea Jessica Hightower. Era cu doi ani mai 
tânără decât Ford şi cu patru ani mai tânără decât Kegan. 
La moartea lui Collier Hightower, cu cincisprezece ani în 
urmă, ea devenise capul familiei Hightower. 

Jessica fusese dintotdeauna cea mai deşteaptă din 
familie. La şase ani i se descoperise un coeficient do 
inteligenţă de 170. Terminase liceul la cincisprezece ani şi 
colegiul de matematică - la Columbia - la optsprezece. Trei 
ani mai târziu, obținuse simultan doctoratul în ştiinţe 
politice şi un master's în afaceri şi era angajată într-un 
post înalt la Hightower. 

Collier Hightower, un om de afaceri demodat, nu 
avea o părere grozavă despre femei. Dar nu putea să nege 
că Jessica era cu mult superioară ambilor ei fraţi în 
domeniile care contau cu adevărat. Fraţii ei erau buni doar 
de paradă, prea puţin remarcabili, iar realizările lor se 
bazau mai degrabă pe numele, decât pe caracterul lor. 
Jessica era adevăratul viitor al familiei Hightower. 

— Tu eşti creierul familiei, i-a spus el confidenţial. Ai 
mai multă minte, mai mult caracter decât vor avea 
vreodată Ford sau Kegan. De tine depinde ca familia să se 
ridice la adevărata ei valoare. Totul e în mâinile tale. 

Collier Hightower a murit pe când Jessica avea 
douăzeci şi cinci de ani. A fost aleasă în unanimitate 
preşedinta consiliului de administraţie şi director de 
operaţiuni la Hightower Industries. Toţi membrii 
consiliului ştiau că, de acum înainte, Jessica deținea 
puterea la Hightower Industries. Nimeni nu îndrăznea să-i 
displacă în vreun fel. Cei care ar fi putut s-o nesocotească 
pentru că era femeie erau imediat puşi cu botul pe labe, fie 
printr-o mustrare, fie prin consecinţele distrugătoare ale 
nechibzuinţei de a o fi supărat. 

În primii doi ani, Jessica a exterminat cu brutalitate 
orice funcţionar superior care i s-ar fi putut opune într-un 
mod oarecare, fie prin ambiţie, fie prin păreri diferite 
privind viitorul corporației. 


Jessica a fost cea care a orchestrat ascensiunea 
politică a fraţilor ei, Managerii campaniilor lor îi erau 
direct subordonați. Manevra personal fondurile şi planifica 
întâlnirile electorale. Mulțumită înnăscutului ei simţ 
strategic şi ambiţiei ei de a reuşi, cei doi fraţi au învins 
contracandidaţi de valoare, în timp ce consecinţele micilor 
lor păcate erau evitate. 

Cu timpul, Jessica devenea tot mai introvertită. 
Numele ei erau rareori pomenit în presă, exceptând aridul 
context financiar sau corporatist. Avea mulţi prieteni în 
lumea presei şi-şi folosea influenţa nu numai pentru a 
menţine fără pată imaginea fraţilor ei, dar şi pentru a-şi 
păstra anonimatul. 

Jessica era o femeie frumoasă, înaltă, cu o conotituţie 
puternică, păr castaniu şi ochi albaştri, asemeni fraţilor ei. 
Se menținea într-o formă fizică excelentă prin călărie, pe 
care o practica în fiecare dimineaţă, de la ora cinci la şase 
treizeci. Mânca foarte puţin, neavând timp pentru, masă şi 
avea o ţinută zveltă care era oarecum dură, deloc 
senzuală. Bărbaţilor nici nu le trecea prin gând s-o seducă, 
în ciuda averii ei enorme, pentru că forţa ei personală era 
atât de descurajantă, încât nu şi-o puteau imagina ca pe o 
iubită. 

Prietenii de familie şi de afaceri vedeau în Jessica o 
personalitate născută pentru a conduce, nu pentru a fi 
iubită. Nimeni nu se aştepta ca ea să se căsătorească, 
decât doar dacă într-o bună zi avea să conceapă o alianţă 
strategică cu cineva din lumea afacerilor. Dar nici această 
posibilitate nu prea era luată în seamă, pentru că mândria 
Jessicăi legată de familia Hightower era atât de puternică 
încât era puţin probabil ca ea să dorească s-o împartă cu 
un străin. 

Ducea o viaţă liniştită, îşi vizita fraţii şi familiile lor, 
muncind zece ore pe zi şi trăgând sforile unui imperiu 
internaţional fără egal. Viaţa ei se desfăşura de la sine şi 
probabil nu avea să se schimbe. Puţini o bănuiau că ar fi 


fericită, dar toţi se temeau de voinţa ei de fier. Ea însăşi nu 
avea timp să se gândească la singurătatea ei căci era prea 
ocupată să se avânte din succes în succes, 


Într-o dimineaţă rece de octombrie, la sediul 
Hightower din New York, Jessica ieşi de la o şedinţă a 
consiliului şi intră în ascensorul rezervat personalului do 
conducere? 

Era singură. Tocmai îi pusese pe jăratec pe membrii 
consiliului cu atâta virulență încât nimeni nu avea curajul 
să se apropie de ea. Atacase cifrele rapoartelor-cheie şi le 
demonstrase autorilor că erau nişte incompetenti. 

Jessica îşi iubea munca. Dar avea prea puţină 
răbdare cu mediocritatea şi lăcomia linguşitorilor din jurul 
ei. Avea o plăcere crudă în a-i descuraja tocmai când ei 
credeau că o convinseseră de fezabilitatea unui nou plan, a 
unei noi achiziţii. Îi făcea plăcere să aştepte până în ultima 
clipă, când înfigea cuțitul, demonstrându-te că era cu un 
pas înaintea lor, că studiase subiectul mult mai temeinic 
decât ei, că găsise cu mult înaintea lor punctele slabe ale 
planului şi că ştia ce era de făcut pentru a le elimina. 

Avea o satisfacţie deosebită să-i bată pe bărbaţi cu 
propriile lor arme, pentru că, dincolo de teama lor de ea, le 
bănuia disprețul pentru femei şi pentru inteligenţa 
acestora. Pentru ei, ea era o ciudăţenie, o excepţie, o fiinţă 
mai inteligentă şi mai puternică decât ei, dar numai 
datorită anormalităţii. 

Pe Jessica n-o deranja acest lucru. Nimeni nu o putea 
înţelege şi, prin urmare, nimeni nu-i putea ghici 
următoarea mişcare. Ceea ce-i mărea ascendentul asupra 
celorlalţi. 

Uşile ascensorului se închiseră. În timp ce cobora în 
cabina mirosind a lemn de nuc şi a fum de trabuc, studia 
un raport al şedinţei, 

Undeva, pe traseu, ascensorul se opri şi intră o fată. 


Jessica nu-i aruncă nicio privire. Era cufundată în propriile 
ei gânduri. 

— Ce zi frumoasă, spuse fata. Mi-a plăcea să fiu 
acolo, afară, nu aici, înăuntru. 

Jessica îşi ridică privirea şi văzu un zâmbet candid pe 
un chip aparte, blând. Nu comentă. Nu era obişnuită ca 
angajaţii să i se adreseze. Majoritatea învăţaseră demult să 
se teamă de ea, aşa că putea să circule prin clădire fără să 
i se adreseze cineva. 

Fetei nu păru să-i pese că nu i se răspunsese. Când 
cabina se opri, ieşi. Jessica observă că avea o siluetă 
mlădioasă şi un păr castaniu, moale. 

Nu mai acordă niciun gând incidentului, îl uită. 

Pe la sfârşitul săptămânii, călare pe armăsarul ei 
favorit, se afla pe terenul de călărie de la clubul Harkness, 
când dădu peste un accident. 

Pe mijlocul aleii se afla un cal fără călăreț. În timp ce 
trăgea de frâiele armăsarului ca să-l oprească, auzi un 
geamăt de durere. Descăleca şi văzu o fată zăcând într-un 
tufiş de la marginea aleii. 

— Ce este? întrebă Jessica. 

— M-a azvârlit calul, vorbi fata. M-am rănit la picior. 

Era clar că o durea. Jessica legă cei doi cai şi se 
aplecă să-i dea primul ajutor. Era obişnuită cu accidentele 
de călărie. Îi cercetă cu privirea chipul şi-i palpă piciorul 
cu atenţie. 

— Nu-i rupt, spuse ea. Fata scoase un geamăt slab de 
durere când îi atinse genunchiul. Aici doare? 

— Da. S-a răsucit când am căzut. Piciorul mi-a rămas 
prins în scări. 

În mâinile Jessicăi, piciorul fetei părea subţire şi 
moale. O privi îşi amintea vag de ea. 

— Pare a fi o entorsă urâtă. Nu te mişca. 

Fata o privea. 

— Ştiu cine sunteţi, zise ea. Sunteţi domnişoara 


Hightower. Am mers în acelaşi ascensor, la birou. 

Jessica, rece din fire, nu spuse nimic. Îşi aminti 
întâmplarea. Dar candoarea şi vulnerabilitatea de pe 
chipul tânăr îi stârniră interesul. 

— N-aveţi cum să vă amintiţi de mine, spuse fata. Dar 
toată lumea ştie cine sunteţi dumneavoastră. 

Jessica se încruntă. Deşi îi făcea plăcere notorietatea, 
numai menţionarea ei o irita. 

— Deci, lucrezi la Hightower? întrebă ea. 

Fata confirmă dând din cap. 

— Lucrez acolo de patru luni, spuse ea. La serviciul 
dezvoltare produse. Sunt ingineră de sistem. 

Jessica o privi curioasă. Părea prea tânără, prea 
copilă şi prea dulce pentru a fi inginer. În starea de acum, 
părea vulnerabilă ca o căprioară. 

— Să vedem dacă poţi merge, spuse ea. 

O ajută să se ridice. Fata avu o grimasă de durere, 
dar nu scoase un sunet, ţinându-se de braţele puternice ale 
Jessicăi. 

Putea doar să şchiopăteze, nu să meargă, deci nici 
vorbă să încalece din nou. Avea ochii plini de lacrimi pe 
care nu şi le putea stăpâni. 

— Îmi pare rău că vă dau atâta bătaie de cap, spuse 
ea, cu o voce schimbată de durere. 

— Stai aici, spuse Jessica. O să aduc pe cineva să te 
ajute. 

Jessica plecă, ducând cu ea ambii cai înapoi la 
grajduri şi reveni cu unul dintre rândaşi. Acesta o 
transportă cu maşina înapoi la birouri, iar Jessica venea în 
urmă călare. 

Dintr-un impuls, Jessica o duse pe fată la spital, cu 
maşina ei. Era sâmbătă şi nu avea nicio obligaţie presantă. 
Trecuseră mulţi ani de când nu mai fusese în neobişnuita 
situaţie de a oferi ajutor cuiva. Din cauza poziţiei sale atât 
de izolate la serviciu, demult nu se mai apropiase de 


nimeni, nici măcar pentru a sta de vorbă. 

În timp ce aşteptau ca radiografia să fie prelucrată şi 
ca medicul de gardă să-i bandajeze genunchiul fetei - se 
dovedi că entorsa era destul de urâtă - Jessica o întrebă pe 
fată despre ea. Era nemăritată, absolvise colegiul şi era o 
începătoare în lumea afacerilor. 

Răspunzând întrebărilor puse de Jessica, fata spuse 
că părinţii ei erau morţi. Era singură pe lume. 'Terminase 
facultatea şi se angajase la Hightower Industries fără o 
ambiţie anume, doar ca să-şi câştige existenţa. 

Jessica o asculta doar pe jumătate. De la distanţă, se 
auzeau gemetele de durere ale celorlalţi pacienţi. 

Pe peretele cabinei era o oglindă. În ea, Jessica vedea 
trupul gol al fetei, acoperit doar în parte de halatul lejer de 
spital pe care sora de la urgenţă o obligase să şi-l pună. 
Distinse forma subţire şi prelungă a gambei. Braţele şi 
mâinile îi erau la fel de delicate ca şi picioarele. Avea ceva 
proaspăt, ca de floare, şi la fel de vulnerabil. Deşi chipul îi 
era încă desfigurat de durere şi stânjenit de toată tevatura 
care se făcea în jurul ei, frumuseţea remarcabilă a 
trăsăturiltor ei era evidentă. Avea un chip contemplativ, 
tăcut, de fetiţă, dar totuşi profund. Un chip încântător, 

Jessica constată cu surprindere că era fascinată. 
Ceva legat de întreaga scenă, atât de stranie, atât de 
neobişnuită, o atrăgea în mod ciudat. Această fată, ca şi 
Jessica, era singură pe lume. Deşi îi lipseau puterea şi 
poziţia de care se bucura Jessica, părea să se respecte pe 
sine însăşi. Nu se autocompătimea. Ceea ce făcea ca 
împrejurarea de acum să pară şi mai înduioşătoare. 

A rămas în camera de urgenţă o oră şi jumătate. 
Doctorul i-a administrat fetei un analgezic care a cam 
ametit-o. 

— O duce cineva cu maşina acasă? întrebă el. Nu 
trebuie să conducă. Nu-şi va reveni cel puţin douăsprezece 
ore. 


— O duc eu acasă, spuse Jessica. 

Împreună cu sora, duseră fata pe un scaun cu rotile 
spre intrarea în spital, unde aştepta limuzina Jessicăi. 

— Du-ne acasă, Banton, îi spuse ea şoferului. 

— O, zău, nu faceţi aşa ceva, se împotrivi slab fata. 
N-am nimic. E doar o scrântitură. Mă puteţi duce înapoi la 
grajduri, să-mi iau maşina. Sau lăsaţi-mă acasă. 

— Prostii, spuse Jessica pe un ton autoritar. O să vii 
acasă cu mine, până când o să treacă efectul 
medicamentului. Banton se va ocupa de maşina ta. Mâine o 
să te simţi mai bine. Atunci o să te poţi duce acasă. 

Fata zâmbi palid. 

— Sunteţi foarte amabilă, spuse. Eu nu însemn nimic 
pentru dumneavoastră. Vă dau o groază de bătaie de cap. 

— Eşti una dintre angajatele mele, zâmbi Jessica. 
Este un lucru foarte important, nu? 

Fata zâmbi. Ochii îi erau pe jumătate închişi de 
durere. 

În acel moment, Jessica îşi dădu seama că nu o 
întrebase pe fată cum o cheamă. Vru să vorbească, dar 
fata plutea deja pe aripi de vis. 

Apoi, observă brăţara de plastic de la spital, ecusonul 
cu numele fetei atârnându-i de încheietura fină a mâinii. 

Jill Fleming. 

Totul se întâmplase cu lipsa de dramatism 
caracteristică lucrurilor cu adevărat importante. 

Jordan era conducătorul unui nou conglomerat, intact 
de la căsătoria sa cu Barbara Considine. Printre 
numeroasele companii subsidiare ale corporației se 
număra şi o mică firmă de chimicale şi medicamente, acum 
redenumită LK Pharmaceutical, Inc. în cadrul acestei 
firme, Leo Kaminsky continua să trudească entuziast la 


descoperirea medicamentului la care muncea de opt ani. 

Jordan era membru al consiliului de administraţie al 
lui Considine Industries. Resursele financiare ale uriaşei 
corporaţii îi fuseseră puse fără şovăire la dispoziţie de 
către Barbara Considine Lazarus. 

Jordan îşi exploatase capacitatea de „vizionar”, cum o 
numea sora sa Meg. Cumpără acţiuni în industria 
mineritului şi în transporturi maritime, lucru pe care 
Victor Considine îl neglijase, obsedat cum era de industria 
manufacturieră. Barbara Lazarus urmă sfatul soţului ei şi 
efectuă o serie de fuziuni de anvergură în aceste domenii. 

Între timp, Jordan operă mai rapid şi mai hotărât în 
cadrul propriei sale corporaţii, achiziţionând hoteluri, 
cazinouri, reţele de televiziune, companii de muzică şi film, 
Jordan îi înţelegea pe cei tineri şi percepea un potenţial 
enorm în domeniul distracţiilor. 

De asemenea, investi în comunicaţii şi achiziţiona 
companii din domeniul fabricării computerelor şi 
microprocesoarelor. Observă că se întârziase cu peste un 
deceniu în aplicarea tehnologiei semiconductoarelor şi 
înfiinţă o nouă companie care fu printre primele în 
fabricarea de interfeţe. 

Astfel, Jordan o ajută pe Barbara să reconstruiască 
Considine Industries cu o logică conservatoare şi-şi asumă 
riscuri mai mari cu Lazarus International. Avu succes în 
ambele cazuri. 

Apoi, într-o zi vântoasă de toamnă, Leo Kaminsky îl 
sună pe Jordan pentru a-i da vestea cea bună, aşteptată de 
atâta vreme. Munca îndârjită a lui Leo dăduse, în sfârşit, 
roade. Medicamentul, perfecţionat acum pentru a fi utilizat 
şi de om şi denumit X-Span, fusese aprobat de FDA pentru 
a fi vândut imediat pe piaţa din Statele Unite. 

În primele şase luni, vânzările au depăşit cincizeci de 
milioane de dolari. Apoi au crescut. Formulele ulterioare 
ale medicamentului, aşteptate cu nerăbdare, s-au vândut şi 
mai bine. Companiile de medicamente concurente, care-şi 


dezvoltau În grabă propriile lor versiuni ale 
medicamentului, trebuiau să-i plătească lui Jordan dreptul 
de a-i folosi patentul. 

Cu profitul colosal obţinut de X-Span, Jordan şi-a 
extins afacerile cu medicamente şi în Europa. Ca o 
dezvoltare aparte, Jordan cumpără acţiuni în minerit şi 
industria grea din America de Sud şi Europa. 

Din acel moment, creşterea imperiului lui Jordan a 
fost asemeni unui bulgăre de zăpadă. Câştiga în amploare 
fără a mai fi nevoie de el pentru a-l împinge. Cu flecare zi, 
rapoartele primite de la consilierii săi financiari erau tot 
mai strălucite. Ştirile bune erau înlocuite cu alto veşti şi 
mai bune. 

Jordan era preocupat în permanenţă de câte un 
proiect nou şi nu avea timp să-şi aprecieze averea în 
continuă creştere. 

Astfel că nu băgă de seamă că era acum unul dintre 
coi mai bogaţi zece oameni din America. De-abia dacă 
observă că fusese inclus în Who's Who. Acordă interviuri 
revistelor Fortune, Time, The Wall Street Journal şi citi 
articolele despre el însuşi cu un zâmbet absent. 

lar când, la 15 aprilie 1975, Jordan Lazarus a fost 
oficial recunoscut, la vârsta de treizeci şi trei de ani, ca 
omul de afaceri cel mai bogat din America, vestea l-a luat 
complet prin surprindere. Nu _ visase niciodată că 
activitatea sa febrilă de zi cu zi putea să ducă la un 
rezultat atât de spectaculos. 

Alături de cei mai apropiaţi colegi ai săi, făcu glume 
pe seama veştii neaşteptate. l-au făcut cadou un tort în 
forma unui enorm semn al dolarului, l-au mâncat împreună 
şi au băut şampanie din pahare de hârtie la birou. 

Sărbători cu Barbara, invitând-o la Lutece Ia cină şi 
apoi dansând la Walaprf, mai târziu. Petrecu până la ora 
două dimineaţa. O ora neobişnuit de târzie pentru el. 

A doua zi dimineaţă, stătea la biroul lui, muncind la 


fel de serios ca întotdeauna. 
Lui Jordan nici nu-i trecea prin cap că era o legendă 
vie în devenire. 


În ultimii câţiva ani, Jordan fusese atât de absorbit de 
munca sa, încât nici nu observa nimic în afara muncii sale. 
Această preocupare era o binecuvântare pentru munca sa, 
dar îl făcea neglijent cu anumite detalii din viaţa personală 
şi care includeau sentimentele soţiei sale şi ale altor femei 
pe care viaţa i le scotea în cale. 

O astfel de femeie era o funcţionară deşteaptă, dar 
fără multă şcoală, pe nume Phoebe Grace. Pasiunea el 
pentru Jordan va deveni un capitol nescris în istoria 
legendarului Jordan Lazarus. 

Phoebe Grace era secretară într-un birou din 
Manhattan, una dintre sutele de angajate ale unei 
companii de asigurări gigant. Işi petrecea fiecare zi 
completând la maşină aceleaşi formulare şi compunând 
aceleaşi scrisori. 

Avea douăzeci şi cinci de ani şi era foarte frumoasă. 
Avusese mulţi prieteni în şcoală şi de asemenea şi mai 
mulţi de când se angajase. Întreţinuse legături cu trei 
dintre şefii ei, iar pe unul dintre ei îl învârtise pe degetul 
cel mic. El îi plătea chiria apartamentului şi-i cumpăra 
îmbrăcăminte, cu deosebire lenjeria pentru întâlnirile lor 
intime. 

Dar Phoebe n-avea astâmpăr. Era o fată cu o 
oarecare isteţime, chiar dacă nu era foarte inteligentă. 
Când se privea în oglindă, vedea un chip la fel de frumos 
ca şi cel al strălucitoarelor femei din filme sau de Ia 
televiziune. Avea un trup armonios, cu sâni împliniţi, tari, o 
talie subţire, picioare foarte lungi şi elegante. Intre ele se 
cuibărea comoara misterioasă, mica ei armă caldă pe care 
învățase cum s-o folosească pentru a obţine ceea ce dorea 
de la bărbaţi. 


Phoebe era suficient de conştientă de mediocritatea 
ei, pentru aşi da seama că inteligenţa şi caracterul ei n-o 
vor ajuta să câştige de la viaţă ceea ce dorea. Înţelese că 
stratagema pe care i-o permitea acum trupul era unica ei 
şansă reală de a realiza ceva pentru sine. Astfel că ideea 
bărbatului potrivit, a bărbatului cu puterea necesară şi cu 
sensibilitatea potrivită îi stăpânea permanent mintea. 

Într-o bună zi apăru bărbatul potrivit - sau cel puţin 
aşa crezu Phoebe. 

Îl întâlni din întâmplare, pe Sixth Avenue, chiar în 
faţa sediului propriei lui corporaţii, după cum află mai 
târziu. Dădu peste ea şi mai că o dobori, dar o ajută să se 
ridice cu o curtoazie de cavaler în care nu era pic de 
interes personal. Era uluitor de frumos, ca un prinţ zvelt şi 
tânăr. 

Avea obiceiul să facă o plimbare în pas alert în 
fiecare dimineaţă la unsprezece şi jumătate, află ea mai 
târziu şi se strădui să-i iasă din nou în cale. În timp, între 
ei se stabili o relaţie de tip înclinare a capului, zâmbind, 
aşa cum apare între cei care, în drum spre serviciu, trec 
unul pe lângă celălalt cu regularitate, în metrou sau pe 
stradă. 

Ea descoperi că, uneori, el îşi aducea gustarea 
pentru a evita sala de mese a executivilor. Când era frumos 
afară, stătea pe o bancă în Central Park şi mânca, aşa cum 
făcea toată lumea. 

Într-o zi, i se alătură şi ea, aducându-şi propria ei 
gustrare şi legară o conversaţie. El nu-i spuse care era 
numele său. 

Se prefăcu copilăroasă şi uşor prostuţă. Vedea că-l 
amuza, dar simţea şi că niciodată n-o va lua în serios. 

Îl întâlni iar şi iar, glumeau pe motive diverse. Ştia 
că-i lipsea inteligenţa necesară pentru a-l impresiona, dar 
îşi combina farmecele cu o atitudine prietenoasă, 
confortabilă, observând că o plăcea pentru că era diferită 


de femeile serioase cu care venea permanent în contact. 

Într-o zi, îl sărută în joacă, după ce el spusese ceva 
deosebit de amuzant. 

— Aa, îl necăji. Eşti un glumeţ. Eu sunt o biată fată 
fără apărare, foarte muncitoare, iar tu te joci cu mine de 
parc-aş fi o jucărie. 

Invitaţia ei era mai mult decât evidentă, dar el nu 
muşcă din momeală. De fapt, păru chiar s-o îndepărteze, 
ochii lui devenind distanţi când îşi luară rămas bun. 

Abia acum află cine era el. 

Îi văzu chipul pe coperta unei reviste. Sigur, numele 
îi era familiar, Toată lumea auzise de Jordan Lazarus. Dar 
părea incredibil ca ea, Phoebe Grace, să stea de vorbă cu 
un om atât de important. Se simţea precum o 
Cenuşăreasă. 

Asta o făcu să se gândească mai serios la el. 

Lăsă să mai treacă un timp, petrecând trei nopţi pe 
săptămână cu şeful ei îndrăgostit. Dar se gândea tot mai 
intens la Jordan Lazarus. Se gândi că putea să-l 
ademenească în patul ei, dacă-şi juca bine cărţile. Iar dacă 
din întâmplare, ajungea s-o placă, nimic nu-i mai stătea în 
cale. La urma urmei, fete mai lipsite de farmec decât ea 
deveniseră amantele unor bărbaţi vestiți. 

Într-o zi se decise să-şi încerce norocul. Se îmbrăcă 
cu ce avea mai bun, o fustă scurtă şi o bluză dantelată care 
lăsau să se vadă tot ce se putea expune în limitele decenţei 
într-o zi de lucru. Reuşi să dea de Lazarus pe banca lui din 
parc. Veni lângă el arătând neobişnuit de serioasă. 

— Ce s-a-ntâmplat? o întrebă el. Arăţi de parcă toată 
greutatea lumii atârnă pe umerii tăi. 

Izbucni în plâns şi-şi lipi faţa de pieptul lui. 

— Prietenul meu, suspină ea. M-a lăsat, pur şi simplu. 
Trebuia să ne căsătorim. Nu-mi vine să cred. 

Jordan Lazarus o bătu uşor pe umăr. 

— Or să mai fie şi alţi prieteni, murmură el 


consolator. Eşti o fată drăguță. 

— Nu, s-a terminat. S-a sfârşit totul, hohoti ea. Nu 
mai vreau să fiu singură. Nu-mi place munca mea, nu-mi 
plac oamenii cu care lucrez. Trebuia să mă ia de aici. Nu 
pot să cred. Unde am greşit? 

Lazarus o privi cu înţelegere. 

— Dă-mi voie să te invit la masă diseară, spuse el. O 
să poţi plânge pe umărul meu. 

Se învioră. 

— Chiar? întrebă ea. 

— Sigur. Ne întâlnim după serviciu. Cinci treizeci. 
Luăm cina mai devreme. 

Se şterse la ochi. 

— Eşti teribil de amabil, spuse ea. 

— La ce servesc prietenii? întrebă el cu un zâmbet. 

Îşi luă liber în după-amiaza aceea, se coafă şi se 
fardă cu grijă, îşi puse cea mai apetisantă rochie pe care o 
avea, - din satin bleu, cu bretele subţiri, care-i puneau în 
evidenţă umerii frumoşi. Se studie în oglindă. Arăta mai 
atrăgătoare ca niciodată. 

Îmbrăcă un trenci pentru a ascunde rochia elegantă 
şi aşteptă la locul lor obişnuit. Exact la cinci şi treizeci, 
Jordan Lazarus se îndrepta spre ea. 

— Aha, spuse ei, se pare că ai supravieţuit până 
acum. Să fie oare un semn al vremurilor ce vor veni? 

— Numai datorită ţie, zâmbi ea. 

Îi oferi o floare de pus la corsaj într-o cutie mică, 
albă. 

— Pentru tine, spuse el. Ca semn a! viitorului tău 
fericit. 

— O, mulţumesc! exclamă ea, luându-l de braţ. 

Opri un taxi şi-i dădu şoferului adresa unui 
restaurant din Greenwich Village, intim şi foarte scump. 
Phoebe îşi tinu pumnii. Era sigură că în seara asta va 


obţine ce dorea de la Jordan Lazarus. Şi chiar dacă nu 
ieşea nimic, va avea ce să le povestească prietenelor ei tot 
restul vieţii. 

În timp ce Jordan lua o cină intimă cu Phoebe Grace, 
soţia sa, Barbara, se plimba de colo-colo prin apartamentul 
lor din Sutton Place, aşteptându-l. 

O sunase de la birou să-i spună că va întârzia o oră. 
Avea o întâlnire, spunea el, dar va avea grijă s-o scurteze. 
Va fi acasă înainte de şapte şi treizeci, la timp pentru cină. 

Barbara făcu o baie lungă, fierbinte - şi ea muncise 
intens la Considine toată ziua şi simţea nevoia să se 
învioreze. Stătea întinsă în cadă şi se gândea la Jordan. 

De la căsătoria lor, Jordan respectase târgul încheiat. 
O făcuse pe Barbara fericită cum nu visase niciodată, dar 
fără s-o iubească. 

Era altă femeie decât cea care fusese înainte de 
moartea tatălui ei. Nu numai că era mai încrezătoare în 
forţele ei, dar era mai calmă, mai fericită. Nu mai vedea în 
fiecare zi un chin pe care trebtiia să-l îndure, ci o nouă 
ocazie de a trăi. Ceea ce i se datora lui Jordan, căci, la 
urma urmei, când o femeie ştie că Jordan Lazarus urmează 
să vină acasă de la birou şi că o va săruta, o zi obişnuită 
capătă o aură cu mult mai atrăgătoare. 

Chiar înainte de a intra în cadă, îşi studiase trupul în 
oglindă. Arăta mai bine, mai zveltă, mai feminină decât 
înainte. Era o strălucire care începea în ochii ei negri şi îi 
învăluia tot trupul până la pântece - tot pântecele plat al 
femeii fără copii şi chiar mai plat, datorat exerciţiilor pe 
care le făcea - şi apoi picioarele lungi. Nu era deloc o 
regină a frumuseţii. Dar fericirea o întinerea, o făcea mai 
atrăgătoare. 

Iar lui Jordan părea să-ă facă cu adevărat plăcere 
prezenţa ei. O săruta când venea de la, birou; uneori, 
stând alături, o mângâia blând, iar la culcare o ţinea în 
braţe, încălzind-o cu căldura trupului său. 


Adesea îşi aşeza capul pe sânii ei, ca un băieţel, iar 
ea îl legăna cu un sentiment protector, matern, ţinându-l 
strâns lângă inima ei, deşi ştia că niciodată nu vor putea fi 
o singură fiinţă. 

Nu o iubea. I-o spusese deschis. Dar dacă în inima lui 
nu exista dragoste reală, exista altceva aproape la fel de 
bun. Un fel de compasiune, probabil. Era ca şi cum vedea 
în Barbara o reflectare a propriilor lui bătălii cu viaţa şi a 
propriei sale singurătăţi. 

În aceste momente de comunicare tăcută, ea se 
simţea cel mai aproape de el. În timp ce-l ţinea strâns la 
piept, avea senzaţia că îşi aparţineau unul altuia. 

Nu cerea nimic mai mult. I-ar fi fost teamă s-o facă. 
Trebuia să-l lase să se simtă liber, să poată trăi ca un 
bărbat care se bucura de apropierea dintre ei fără a se 
simţi legat de ea. 

Aşa încheiaseră târgul, iar ea îşi respectase cuvântul 
dat, lăsându-i lui Jordan controlul financiar total asupra 
propriului său imperiu şi ajutând la creşterea lui cu toate 
resursele ei. Era tovarăşa lui, suporterul lui neşovăielnic 
şi, simţea ea, cea mai apropiată confidentă. 

Discutau mult. Despre munca lor, despre cunoştinţele 
comune, despre familiile lor - Barbara se împrietenise cu 
Meg şi cu Louise şi le telefona în fiecare zi - şi despre acel 
izvor nesecat de politică, bârfă şi ştiri de ultimă oră care 
este viaţa în Manhattan. Vorbeau, de fapt, despre totul, 
numai despre propria lor relaţie nu. Asta era dincolo de 
graniţele impuse. 

Era evident că lui Jordan îi convenea aranjamentul. 
Obţinea ce avea nevoie de la Barbara şi-i oferea ceea ce 
nu-l deranja să dea. N-avea habar că mariajul cu el era 
pentru Barbara marea pasiune a vieţii sale, singurul lucru 
pe care punea preţ, un lucru pentru care era dispusă să 
lupte până la moarte. 

Dar Barbara ştia că totul se baza pe o condiţie. Nu 
avea voie să-l lase să-i afle niciodată secretul - faptul că-l 


iubea. 

Când îi făcuse oferta, îl asigurase că nu-l iubea, că 
pentru ea dragostea era ceva străin, consumat, asemenea 
sexului, în tinereţea ei nefericită. Şi Jordan o crezuse. 

Şi pentru că o crezuse, reuşise să păstreze suficient 
din misterul care, în ochii lui, o făcea interesantă. Erau ca 
doi străini ce se priveau printr-o oglindă. 

Barbara se întreba adesea că avea să mai dureze. 
Dar îşi răspundea singură că va dura atâta timp cât el nu 
ştia. În momentul în care va afla, va fugi de mine, să-şi 
regăsească libertatea. Atunci sunt pierdută. 

Şi-i mai ascundea un alt secret: dorinţa de a adăuga, 
într-o bună zi, intimitatea relaţiilor sexuale. Şi după aceea, 
de a avea copilul lui. 

Simţea că, la timpul potrivit, el va consimţi să devină 
şi amantul ei. Afecţiunea şi mila îl vor sili să fie de acord. 

Cât despre copii, asta putea fi mai dificil. Poate că va 
trebui să-i fure un copil, neprotejându-se atunci când el va 
crede că se afla în siguranţă, îi va spune că a fost o 
greşeală, un accident. Îl va asigura că un copil nu-l va 
obliga în niciun caz faţă de ea, că târgul încheiat va 
rămâne acelaşi, 

Dar îndrăznea să spere că acel copil îi va schimba 
sentimentele faţă de ea. Jordan era, în felul său, un 
singuratic, un om care găsise prea puţine lucruri în viaţa 
în care să creadă. Poate că un copil îl va schimba. Poate că 
odată cu acest copil avea să se decidă să rămână alături de 
ea pentru totdeauna. 

Acestea erau cele două secrete ale Barbarei: trecutul 
şi viitorul. Trăia între ele ca pe o coardă suspendată, 
agăţându-se de Jordan ca şi cum ar fi fost salvatorul vieţii 
ei, dar în acelaşi timp, nedezvăluindu-i nimic din sufâetul 
său. Îşi ducea zilele alături de el de parcă erau o fericire 
care nu se va schimba niciodată. Dar în sufletul ei, visa la o 
altă viaţă alături de el. 


Barbara trăia o imensă minciună, dar nu-i păsa. 
Primii douăzeci şi opt de ani din viaţa ei şi-i petrecuse în 
iad. Apoi, ursitoarele îi trimiseseră pe Jordan. Le 
mulțumea pentru această generozitate şi acceptase ca pe o 
recompensă pentru tinereţea ei ucisă. Poate că era un pact 
cu diavolul, dar un pact cu care putea trăi. 

Singurul lucru de care-i era teamă era că el o va 
părăsi fără să-şi poată duce planul la îndeplinire. Că se va 
plictisi de acest aranjament fals, sau că va găsi pe 
altcineva... 

Aşa că Barbara aştepta, iubea şi se temea. Şi pusese 
ca Jordan să fie supravegheat. 


După cină, Jordan o conduse pe Phoebe acasă cu 
taxiul. Păruse sincer impresionat de tristeţea ei, dar pe 
măsură ce vinul îşi făcea efectul asupra ei, începu s-o 
privească cu suspiciune, dar parcă simţea adevărul în 
spatele lacrimilor şi a toaletei ei provocatoare. 

O conduse până la uşa clădirii. Se întoarse spre el. 

— N-ai vrea să intri? întrebă ea. 

— Îmi pare rău, spuse el. Trebuie să fiu undeva. Am 
întârziat deja. 

— Nu vreau să rămân singură, spuse ea. Încă nu. 

— Te conduc până sus. 

Urcă la etaj cu ea. Uşa se dădu la o parte, dezvăluind 
un apartament neîngrijit, cu zeci de straturi de vopsea pe 
pereţi şi câteva încercări de mântuială de a da un aspect 
feminin decorului furios. Pe măsuţa de cafea erau nişte 
reviste pentru femei, dar nicio carte pe rafturi. 

— Intră numai pentru o secundă, se rugă ea. 

Păşi înăuntru. Nici nu închise uşa, că ea era deja în 
braţele lui, cu buzele lipite de ale lui, trupul tânăr, dar 
copt, modelându-se după al lui. Toată inteligenţa ei stătea 
în carne, observă el cu simpatie şi dispreţ. 

— Îmi pare rău, vorbi ea neconvingător. Mi-am 


pierdut controlul. 

Dar îl sărută iar, mai apăsat, înfometată, iar când îl 
simţi întărindu-se, se ondulă seducătoare, cu un geamăt 
înăbuşit. 

— Hai, spuse. De ce te opui? Ştiu că-ţi plac... 

Îşi îngropa degetele în părul lui în timp ce limba îi 
explora expertă gura. Mâinile îşi făcură drum pe spatele 
lui, în jos, cu un geamăt triumfător. 

Jordan o dădu deoparte cu fermitate. O privi 
dezgustat, 

— Nu e prea devreme? o întrebă. Acum douăzeci de 
minute plângeai după prietenul pierdut. 

Îi văzu privirea şi încercă să revină la starea de 
tristeţe anterioară. 

— Nici nu ştiu încotro s-o apuc, spuse. Îmi pare rău. 

— Să nu-ţi pară rău, spuse el. Eşti o fată foarte 
drăguță. Mâine vei avea un nou prieten. 

Se întoarse să plece. 

— Nu pleca! strigă ea. Te rog. Tu eşti tot ce am. 

Clătină din cap cu milă. 

— Trebuie să mai faci repetiţii, Phoebe, spuse el. 
Replica asta are nevoie de multă muncă. 

Şi plecă fără să mai spună o vorbă. 

Phoebe se aruncă pe canapea şi plânse multă vreme. 
Îl avusese pe marele Jordan Lazarus în gheare, în 
apartamentul ei, şi nu fusese în stare să-l păstreze. 

Îşi dădu seama că, pur şi simplu, nu era destul de 
subtilă pentru el. Cele mai grozave stratageme ale sale 
dăduseră greş. El nu făcea parte din categoria ei. 

— La naiba, blestemă ea, în timp ce căldura dintre 
coapse devenea o palpitaţie rece, frustrată. La naiba! 


Două ore mai târziu, Jordan era în braţele Barbarei. 
Ajunsese acasă ceva mai târziu decât proiectase şi 


de-abia ciugulise din mâncare. Dar avusese o conversaţie 
plăcută cu Barbara. lar când se mutară în salon, se opri în 
spatele ei şi-i cuprinse umerii cu braţele. 

— Mă simt singur, spuse, lipindu-şi obrazul de al ei. 
Ziua a fost mai lungă decât mă aşteptam. Mi-ai lipsit. 

Se aşezară alături pe canapea, îi masă spatele, în sus 
şi în jos, spre a risipi tensiunea zilei. Ea torcea de 
satisfacţie. Simţi în degete scânteia unui interes intim, dar 
care fu alungat de propriul său autocontrol. 

În timp ce-şi ţinea soţia aproape, Jordan se întrebă de 
ce-i rezistase atât de uşor lui Phoebe în seara aceea. La 
urma urmei, era mult mai frumoasă decât Barbara. Şi, cu 
siguranţă, mai atrăgătoare. 

Dar oare, chiar era? Profunzimea Barbarei, 
inteligenţa ei şi chiar nefericirea ei o făceau mult mai 
interesantă decât era Phoebe. Phoebe era comună ca 
ţarâna. Barbara era o femeie subtilă, o femeie complexă. 

lată de ce Jordan îi fusese credincios Barbarei în tot 
acest timp. Nu o iubea, Dar nu o putea înşela cu o femeie 
pe care n-o iubea. O parte din el îi aparţinea Barbarei, într- 
un mod pe care nu-l prea înţelegea. Dar era un sentiment 
cu atât mai puternic cu cât era de neînțeles. 

Barbara îi puse obrazul pe sânul ei. 

— Eşti un băiat bun, spuse ea. 

Îşi lăsă capul pe pieptul ei, recunoscător. Oboseala îl 
cuprinse şi mai mult. Cuvintele îi stăteau pe buze. Dar cum 
nu era convins că ele erau cele pe care dorea să le 
pronunţe, le opri înainte să-i iasă din gură. Închise ochii şi- 
i ascultă bătăile inimii. Era ca un imn ce-i aducea odihna 
prețioasă după o zi de trudă. 

Era fericit. 

Mai târziu, în dormitor, în timp ce stătea în braţele 
lui, sună telefonul. Era linia ei personală, de pe partea ei. 

— Alo? răspunse ea. 

Ascultă în tăcere, cu mâna în mâna lui Jordan. 


— Bine, spuse ea. Atunci, continuaţi. Şi mulţumesc. 

Jordan o privea. 

— Ceva important? întrebă el. 

— Nimic important, spuse Barbara, luându-l în braţe. 
Absolut nimic important. 

La celălalt capăt al liniei, telefonul era pus în furcă 
de un bărbat dur, într-un costum închis. Se afla în 
dormitorul din apartamentul lui Phoebe Grace. Alţi doi 
bărbaţi o ţineau pe Phoebe care se zbătea în pat. Nasul şi 
falca îi erau rupte. 

Bărbatul băgă mâna în buzunar şi scoase o sticluţă. 
Folosindu-şi batista pentru a-şi proteja mâna, o deschise cu 
atenţie. 

— Aşa, aveţi grijă, li se adresă el tovarăşilor săi. 

— Eşti sigur că vrei să faci asta? spuse unul dintre ei. 
Are deja nasul spart, pentru Dumnezeu. Nu va mai arăta 
niciodată la fel. Las-o în pace. 

— Ordinul e ordin, spuse bărbatul întunecat, 
amintindu-şi instrucţiunile Barbarei. Iar tu ţine-ţi gura. 

Citi teroarea în ochii lui Phoebe Grace. Cobori 
sticluţa-spre faţa ei însângerată. 

— Nu-ti fie teamă, dulcico, zâmbi el cu cruzime. N-o 
să te doară deloc. 

Turnă acidul cu o mişcare rapidă. Urletul fetei răsună 
în noapte. 

Trebuiră să-i pună o pernă pe faţă până când leşină, 
pentru a-i înăbuşi zbieretele. 

Din toamnă, Jessica Hightower începu să fie văzută 
alături de o nouă prietenă. 

Jill Fleming se refăcu după entorsa la genunchi în 
casa de pe Park Avenue. În timpul convalescenţei, i-au fost 


aduse aici lucrurile din micul apartament din centrul 
oraşului. I s-a pregătit o cameră în vilă, alături de 
dormitorul de la etaj al Jessicăi. 

Jill a fost avansată şi a primit un nou titlu: asistent 
executiv al preşedintelui. Deveni consilierul cel mai 
apropiat al Jessicăi, ochii şi urechile ei în corporatie. 

Înainte de venirea iernii, directorii de la Hightower 
Industries învăţaseră deja să se teamă şi să o respecte pe 
Jill. Jill dovedi o inteligenţă şi un discernământ ieşite din 
comun în a lua pulsul diferitelor compartimente ale 
corporației. Părea că pe oriunde trecea ea, minţea şi 
ambiția nemiloasă a Jessicăi Hightower o însoțeau. Niciun 
şef de serviciu nu părea să fie în stare să ascundă de ochii 
lui Jill risipa, indolenţa sau lipsa de productivitate. 
Rapoartele murmurate Jessicăi aduceau represalii rapide 
şi brutale, oriunde era necesar. Executivii de la toate 
nivelele erau transferați sau chiar concediaţi pe baza 
rapoartelor lui Jill către Jessica şi a analizei companiei 
efectuată de cele două femei. 

Jill deveni o persoană cunoscută la Hightower 
înzestrată cu o aureolă a puterii. Ceea ce era o ironie, căci 
se deplasa pe coridoarele sediului acestei corporaţii 
enorme într-o manieră aproape timidă, îmbrăcată modest, 
fără opulenţă. Era o persoană stranie, blândă, cu maniere 
liniştite, prietenoasă cu toţi. Dar cu cât era 
comportamentul ei mai simplu şi mai natural, cu atât se 
temeau cei din jur de ea, pentru că ştiau că se bucura de 
atenţia şi de încrederea Jessicăi Hightower. 

Aceasta era relaţia dintre Jill Fleming şi noul ei 
patron. Relaţia lor personală era mult mai complexă. 

Erau foarte apropiate. Luau micul dejun împreună, 
acasă, uneori încă în pijama sau în cămaşă de noapte. 
Când era posibil, se întâlneau la serviciu să ia dejunul 
împreună. Cinau întotdeauna împreună, deseori gătind 
amândouă, fără a apela la bucătăreasă. 

După orele de serviciu, se întâlneau frecvent la 


bazinul de la subsolul clădirii Hightower să înoate. 
Călăreau împreună la sfârşit de săptămână. Jill, 
începătoare când o întâlnise pe Jessica, devenise curând o 
călăreaţă de elită. 

După cină, Jessica avea de dat telefoane sau de 
studiat. Dar acum îi încredinţase o parte din studiu lui Jill, 
a cărei inteligenţă şi meticulozitate, combinate cu firea ei 
demnă de încredere, o făceau o înlocuitoare ideală. Jessica 
învățase că putea să se bazeze pe recomandările făcute de 
Jill, care nu greşea niciodată. Era ca şi cum Jill prelua ceva 
din esenţa Jessicăi, devenind un fel de alter ego 
intelectual. 

Pe la ora zece, femeile ieşeau din dormitoarele lor, 
confruntau câteva note privind cele lucrate în acea seară şi 
apoi se aşezau în biroul Jessicăi. Jill punea muzică bună, 
uneori aprindea televizorul şi, cu sonorul dat la minimum, 
îi masa Jessicăi spatele. Mâinile moi pe spatele şi umerii ei 
îi dădeau Jessicăi un sentiment de relaxare fizică pe care 
n-o mai simţise de ani de zile. Entorsa de la genunchiul lui 
Jill se vindecase repede, dar pe măsură ce Jessica o 
cunoştea tot mai bine, află că Jill suferea de o anemie care 
uneori îi provoca stări de slăbiciune şi trebuia tratată, ba 
uneori necesita şi transfuzii. Totuşi, Jill era plină de 
energie oricând era nevoie de ea şi nu era deloc o 
prefăcută. Avea doar o anumită fragilitate, veşnic prezentă 
în mintea Jessicăi. 

Uneori, starea sănătăţii îi dădea lui Jill dureri de cap 
teribile, care o paralizau. Nicio medicaţie nu le îmblânzea. 
Jill le îndura cu foarte multă bărbăţie şi făcea glume pe 
seama ei însăşi când trebuia să stea o întreagă după- 
amiază sau chiar seara întreagă în pat, ca „s-adoarmă 
durerea”. În astfel de momente, Jessica îi masa tâmplele 
cam trei sferturi de oră. Îşi dădea seama că Jill suferea mai 
mult decât lăsa să se vadă. Ceea ce-i dădea sentimentul 
minunat că era de ajutor în a-i alina prietenei sale durerea. 

Jill avea o mândrie ascunsă care o făcea să-şi 


minimalizeze nefericirea copilăriei de orfană, cicatricile 
sufleteşti şi suferinţa fizică, Jessica se identifică cu 
singurătatea lui Jill, căci ea însăşi fusese singuratică în 
ilustra sa familie. Mama sa fusese o persoană distantă, iar 
fraţii ei, mai mari, nu se ataşaseră de ea niciodată. Chiar şi 
tatăl ei, care o admira atât de mult, nu o iubise cu 
adevărat. Îndrăgea mai degrabă capacitatea ei decât pe 
Jessica însăşi. 

Jessica simţea o nevoie copleşitoare de a o proteja pe 
Jill, de a avea grijă de ea şi a o hrăni, începuse atunci când 
o salvase pe cărarea îngustă de la Harkness Club şi 
continua acum când Jill era sub protecţia sa. 

Cu trecerea timpului, Jill, deşi sinceră şi deschisă cu 
Jessica, începu să se retragă tot mai mult, Jessica fiind cea 
care vorbea în cea mai mare parte a timpului. Jessica îşi 
dezvăluia tot mai mult sentimentele sale intime în cursul 
acestor conversații. lar Jill era ascultătoarea perfectă, 
plină de tact şi de simpatie. 

În curând, rolurile iniţiale păreau să se fi inversat. 
Jessica, protectoarea maternă, se bucura de simpatia lui 
Jill. Iar Jill, cea protejată, deveni confidenta Jessicăi, 
suportera şi îngrijitoarea ei. 

Apropierea fizică a celor două femei luă o dimensiune 
aproape spirituală. Intimitatea lor se adâncea tot mai mult. 
Păreau să se înţeleagă reciproc, să se potrivească perfect 
una cu cealaltă. Fiecare detaliu al naturii blânde, 
îngăduitoare, rezonabile care era Jill, devenea reversul 
personalităţii dure, autosuficiente care era Jessica. Iar sub 
influenţa lui Jill, Jessica însăşi începu să se îmblânzească, 
învățând să lase să se întrevadă mai mult din 
vulnerabilitatea ei feminină. Jessica începu să-şi lase părul 
pe spate. Pentru prima dată în viaţa sa singuratcă, se 
simţea femeie. 

Atât de intesă era apropierea lor încât, spre sfârşitul 
serii, când venea timpul să se ducă la culcare, să se 
odihnească pentru o altă zi de muncă grea, Jessica se 


simţea cuprinsă de un dor şi o încântare pe care nu le 
simţise niciodată până atunci. Tot trecutul ei dedicat unor 
realizări impersonale părea irelevant în comparaţie cu 
această apropiere delicioasă a altui suflet, a unei inimi 
legate prin fire invizibile de a ei. 

Stătea privind-o pe Jill în încăperea întunecată, cu 
inima încălzită de un sentiment complex de singurătate şi 
de uşurare. Apoi, Jill se apropia şi mâinile celor două femei 
se întâlneau în timp ce luminile se stingeau şi ele se 
îndreptau spre dormitoare. 


Într-o astfel de seară liniştită, petrecută împreună, 
Jill îi relată Jessicăi trista ei poveste. 

Lucrase pentru o corporație numită Continental 
Products din Detroit. Jessica ştia deja asta. 

— Ce te-a făcut să-i părăseşti? întrebă Jessica. 

Jill păru stânjenită. 

— Eşti sigură că vrei să ştii? întrebă ea. Nu este un 
subiect plăcut. 

— Sigur că vreau să ştiu, zâmbi Jessica. Nu avem 
socrete una faţă de cealaltă, nu? 

Ezitând, Jill începu să-i povestească. 

Fusese invitată în oraş de un şef de la Continental 
Products, pe nume Harley Schrăder. O invitase pretextând 
că aveau de discutat ceva important. Acceptase în ciuda 
unor anume reţineri. 

Schrader îi turnase alcool pe gât şi încercase să 
profite de ea în cel mai vulgar şi violent mod. Din 
nefericire pentru Jill, din cauza condiţiei sale fizice 
delicate, leşinase pe canapeaua din salonul lui. 

În dimineaţa următoare, se trezise cu convingerea 
înnebunitoare că fusese violată. Părăsise apartamentul lul 
Schrader fără a-şi lua rămas bun şi se grăbise să ajungă 
acasă. Agitată, făcuse un duş fierbinte, curăţându-se cât de 
temeinic putuse. Încercase să uite episodul. Schrader o 


invitase iar, cu o privire lascivă în ochi, dar ea îl refuzase. 

Timp de o săptămână, îşi văzuse de treaba ei la 
serviciu, de parcă nu se întâmplase nimic. Apoi, spre 
oroarea ei, descoperi că Schrader se lăudase cu cucerirea 
sa în faţa altor angajaţi din companie, pretinzând că Jill îi 
fusese victimă de bună voie. În acele zile, ea se întâlnea cu 
un tânăr drăguţ din companie, care o părăsi după ce auzi 
de fanfaronada lui Schrader. 

Jill îşi abandonase slujba pe loc, nefiind în stare să 
importe umilinţa. Dar, înainte de a pleca, protestase faţă 
de directorul de personal. Tipul, prieten cu Schrăder, îi 
spusese cu dispreţ că dacă ea nu ştia să aibă grijă de viaţa 
sa personală, o privea. Părea să dispreţuiască tot ce se 
lega de îngrijorarea ei de femeie. 

Descurajată şi deprimată, Jill rătăcise aproape un an 
de zile, fiind ba secretară, ba baby-sitter, sau consilier într- 
o tabără de copii. Făcuse tot ce-i stătea în putinţă să uite 
ce se întâmplase. 

— Apoi m-am hotărât să-mi vin în fire, îi spuse ea 
Jessicăi. Nu aveam de gând să las ca acele întâmplări să- 
mi ruineze viaţa. Aşa că m-am înscris la facultate, mi-am 
luat master's-ul în ştiinţe economice şi am făcut o cerere 
de angajare la Hightower. Îi zâmbi prietenei sale. Restul îl 
ştii, încheie ea. 

Jessica o privea cu un amestec de milă şi furie 
îndreptăţită. 

— Cum zici că-l chema pe tip? întrebă ea. 

— Schrader, răspunse Jill absentă. Harley Schrader, 
Un nume pe care n-am să-l uit cât voi trăi. 

Nici eu, îşi spuse Jessica. Nici eu, Jill. 


La o săptămână după conversaţia dintre Jessica 
Hightower şi Jill Flemming, Harley Schrader a fost 
destituit fără multe explicaţii din poziţia sa de şef la 
Continental Products. 


Prietenii lui Harley se întrebară oare ce anume îi 
adusese destituirea. Numai preşedintele consiliului şi şeful 
de personal ştiau, dar n-au vrut să spună nimănui. 

Lui Harley nu i s-a prea simţit lipsa; oricum nu fusese 
niciodată o forţă creatoare în companie. În primele două 
săptămâni, îndatoririle lui au fost împărţite celorlaţi şefi şi 
în curând, un tânăr ajutor de şef de serviciu a fost ridicat 
în grad pentru a prelua postul lui Harley. 

Harley, care avea acum cincizeci şi trei de ani, era la 
strâmtoare. Şefii trecuţi de patruzeci şi cinci de ani găseau 
cu greu o nouă slujbă. Ca oricare altul în locul său, Harley 
scrise sute de scrisori, solicitând o slujbă. Prin telefon, îi 
contactă pe toţi cei pe care-i cunoştea în lumea afacerilor 
şi aşteptă. 

Când nu primi niciun răspuns, îi ceru avocatului său 
să ceară o copie a recomandării scrise de superiorii săi 
după ce fusese concediat. Spre surprinderea sa, 
recomandarea era pozitivă, declarând că activitatea sa în 
cadrul corporației fusese exemplară şi că i se dăduse 
drumul numai datorită unor probleme de organizare şi 
unor probleme financiare ale companiei. 

Harley continuă să-şi caute o slujbă fără a găsi nimic. 
Se zbătu doi ani de zile. În această perioadă începu să bea 
mai mult. Işi înşelă soţia cu o mulţime de fete ieftine, 
pentru că fusese dintotdeauna un fustangiu. 

Începu să joace sa cărţi puţinele economii rămase. 
Soţia sa divorţă şi se căsători cu un avocat, specialist în 
taxe pe venit, din oraşul vecin, 

La sfârşitul celor doi ani, Harley lucra ca vânzător 
într-un magazin de mobilă, îmbrăcat în costumele sale 
roase de fost director, cu găuri în tălpile pantofilor, 
înclinându-se şi frecându-şi mânile în faţa unei clientele 
formate din muncitori cu soţii însărcinate şi cu o ciurdă de 
copii care scheunau în urma lor. Se întreba ce se alesese 
de viaţa lui, unde anume greşise. 

Harley nu află niciodată că necazurile sale 


începuseră din ziua când o subestimase pe tânăra Jill 
Fleming, cu trupul ei minunat, cu provocatorul ei semn de 
frumuseţe şi  seducţia-i subtilă. Despărţind-o pentru 
totdeauna de Roy English, crezuse că-i făcea un serviciu 
lui Roy şi, în acelaşi timp, îi dădea o lecţie lui Jill. În loc de 
asta, îşi pecetluise soarta, mulţumită întâlnirii de mai 
târziu dintre Jill şi Jessica Hightower. 

Viitorul, ca o fecioară timidă, se leagă de trecutul dat 
uitării pentru a desface cele mai bine ticluite planuri ale 
bărbaţilor. 

Lunile se scurgeau una după alta. Îarna, neobişnuit 
de bogată în zăpadă pentru Long Island, înainta şi ea, de- 
abia observată de angajaţii de la Wheeler Advertising, ale 
căror vieţi continuau într-un ritm alert, fericit. 

Mulțumită lui Leslie, agenţia mergea din ce în ce mai 
bine, distingându-se printre competitorii de pe piaţă. 
Leslie a fost cea care a venit cu idei strălucite ce au 
rovoluţionat Wheeler Advertising. Şi Leslie era cea care, 
cu şarmul şi inteligenţa ei, atrăgea clienţi noi. Mai mult 
decât orice, energia tinerească a lui Leslie şi capacitatea ei 
de a munci din greu, îndelung, făceau ca birourile să 
zumzăie de activitate. 

Lucrurile nu merseseră nicicând mai bine la Wheeler 
Advertising. Nu puteau urma decât alte şi alte succese. 

Totuşi, Ross Wheeler nu se simţea complet împăcat 
cu modul în care decurgeau lucrurile. Căci, învăluite în 
mulţumirea generală de la Wheeler Advertising, 
sentimentele lui sufereau o transformare profundă şt 
neliniştitoare. 


Ross o admira pe Leslie aşa cum nu mai admirase 
nicio altă femeie până atunci. Nu mai semăna cu 
bibliotecara prea slabă, preocupată, pe care o cunoscuse el 
cu opt luni în urmă. Devenise o tânără înfloritoare, 
mulţumită de viaţa ei. 

Ross ştia că numeroasele sale mărturii de încredere 
în Leslie jucaseră un rol important în această 
transformare. Pe tăcute, acţionase ca un tată, scoţând-o 
din cochilia ei şi ajutând-o şă-şi recapete echilibrul. 
Indiferent de eşecul care o făcuse să stea pe loc timp de 
trei ani, Ross prietenia lui şi mica sa agenţie au fost cele 
care au salvat-o. 

Această metaforă paternă pusese stăpânire pe 
mintea lui Ross cu multe luni în urmă. De când plecaseră 
de acasă fiicele lui, se simţea singur şi era fericit că avea 
şansa de a-i fi indispensabil acestei fete încântătoare care 
părea atât de amărâtă atunci când o cunoscuse. 

Pentru el însă, Leslie era mai mult decât o fiică. 
Amintirea pe care o păstra tristeţii citite, în ochii ei atunci 
când o întâlnise pentru prima oară îi confirma pe deplin că 
şi ea trecuse prin multe - nu numai profesional, ci şi 
personal. Era adultă, o femeie din cap până în picioare, 
deşi nu putea fi decât cu câţiva ani mai mare decât fiicele 
lui Ross. 

În ochii lui Ross, această feminitate matură 
combinată cu un farmec de adolescentă îi împrumutau lui 
Leslie o nouă aureolă. Impunea mai mult decât respect. 
Dar îi provocau şi doruri neobişnuite, visuri tulburătoare. 

Ross se lupta din toate puterile cu sentimentele lui. 
Leslie ar fi putut să-i fie fiică. Nu mai avea mult şi va 
începe să se întâlnească cu bărbaţi tineri, poate chiar se 
va logodi. Trebuia să-şi trăiască propria ei viaţă. 

Dar Ross nu putea să nege ceea ce simţea. Cu cât se 
gândea că Leslie nu era pentru el, că sentimentele lui erau 
vinovate şi nepotrivite, cu atât ele deveneau mai puternice. 
Era ca şi cum, intrând în viaţa lui, Leslie dăduse ceasul 


înapoi şi-i oferea o a doua şansă de a o întâlni pe femeia 
visurilor sale, de a fi fericit în dragoste. 

Noaptea, după o zi de muncă obositoare, stătea întins 
în pat şi încerca s-o uite. Dar somnul nu venea. Nu şi-o 
putea scoate din minte. O vedea pe Leslie în rochia 
tinerească sau în taior, cu mâinile pline de planuri sau 
facturi; pe Leslie reparând instalaţia de răcire a apei, care 
se defectase, umblând la mecanism şi ţinând o clamă de 
hârtie între buze; Leslie insistând să-i repare maşina în 
ziua în care cablul distribuitorului se desprinsese şi avea 
de gând să-şi ducă maşina într-un atelier de reparaţii; 
Leslie intrând gâfâind în birou într-o dimineaţă cu 
ninsoare, având obrajii roşii şi glumind pe seama vremii 
nemiloase. Leslie, care intrase în viaţa lui din întâmplare, 
i-o tulburase până în adâncuri. Ross era pierdut, o ştia. 

— O, Doamne, sunt îndrăgostit de ea! 

Următoarea întrebare era ce putea să facă. 

Nu va face nimic, hotări el. Chiar dacă sentimentele 
îl scăpaseră de sub control, era suficient de lucid să ştie că 
nu trebuia să-i permită niciodată lui Leslie să i le 
descopere. 

Când o vedea la birou, cu aerul ei fericit, îşi spunea 
că unicul motiv pentru care ea se simţea atât de bine aici 
era faptul că avea încredere în el, cel care o salvase dintr-o 
stare deplorabilă. Atât şi nimic mai mult. 

Încrederea ei, umorul încântător şi atitudinea de fiică 
protectoare faţă de el - toate astea ii dovedeau că avea 
încredere deplină în prietenia lui, dar nu-l privea ca pe un 
bărbat, nu era deloc atrasă de el. Era normal. Aşa trobuia 
să fie. 

Dar mici detalii săpară la temelia atitudinii tranşante 
a lui Ross faţă de Leslie şi-i mai slăbiră hotărârea de a se 
menţine pe poziţie. 

Într-o zi, la ora prânzului, erau doar ei doi în camera 
din spate şi îşi mâncau sandvişurile. Pentru un moment, se 


lăsă tăcerea. Amândoi erau duşi pe gânduri. Apoi, 
surprinse privirea lui Leslie. Ea îi zâmbi, cu un zâmbet 
uşor stânjenit, de copilă, care îl făcu să-şi piardă cumpătul. 

Altă dată, la ora închiderii, o ajută să-şi îmbrace 
paltonul. Urmă o clipă tensionată, neaşteptată, când 
mâinile lui se odihniră pe umerii ei. Ea nu-l privea, dar el 
surprinse în oglinda din birou imaginea lor. Cu mâinile pe 
umerii ei, arăta mai mult ca un iubit, decât ca un tată. Iar 
în atitudinea ei i se păru că vede ceva nedefinit, ceva care 
îi dădea speranţe. 

Altă dată pe când o ajuta să iasă din maşină, ea îi luă 
mâna, privindu-l cu un licăr cald în ochi. Încercă să-şi 
spună că nu însemna nimic, dar amintirea acelei priviri îl 
tinu treaz aproape toată noaptea. 

Până la urmă, torentul pe care Ross încerca să-l 
oprească îl copleşi. 


Într-o vineri, intră în biroul ei la mijlocul zilei. Îi 
zâmbi. Era gata să i se adreseze când sună telefonul. Era 
unul dintre clienţii importanţi. Ross îi făcu semn că va 
reveni şi se întoarse în biroul său. Stătea la birou, privind 
pierdut la fotografiile lui Nancy şi ale lui Dina, ascultând 
vocea plăcută, muzicală, din biroul alăturat. Conversaţia 
păru să dureze o veşnicie. Când, în sfârşit închise, se grăbi 
la ea. 

— Era din nou Dunlop, spuse ea. Sunt cu toţii agitaţi 
şi vor ca noi să... Dar, lasă asta. Ce doreai? 

— Vrei să iei masa cu mine diseară? o întrebă el. 

Ea îşi ridică o sprânceană, surprinsă mai mult de 
agitația lui, decât de invitaţia pe care io făcuse. Cinau 
adesea împreună. 

Apoi chipul i se lumină de un zâmbet uşor. 

— Nu pot să refuz un bărbat bine, spuse ea. 

— Şapte treizeci? 

— S-a făcut. Apropo, cu ce ocazie? întrebă ea cu o 


expresie de curiozitate în ochi. 

El zâmbi. 

— Declaraţie de dragoste. Propunere în căsătorie. 

— În cazul ăsta, o să-mi pun cea mai bună rochie, 
glumi ea. 

Ross se îndepărtă, blestemându-şi stângăcia. Acum, 
când va veni cu adevărat momentul, n-o să-l mai ia în 
serios. 

Luară cina la cel mai bun restaurant din oraş. Fără 
să-şi propună, Ross devie conversaţia spre probleme 
personale, serioase. Vorbi despre soţia Iul, despre fiicele 
lui, despre singurătatea sa. Încercă s-o facă pe Leslie să 
vorbească despre viaţa ei. Ea îi povesti despre mama sa 
care murise, despre apropierea de tatăl ei. Dar, ca 
întotdeauna, confidenţele sale nu intrau decât foarte puţin 
în viaţa ei personală. 

— Eşti un mister pentru mine, spuse Ross, rotindu-şi 
paharul cu vin între degete, uşor nervos. Eşti o adevărată 
doamnă, Leslie. Te admir, dar nu sunt sigur că te înţeleg. 

— Cum s-o faci tu, când eu însămi nu mă înţeleg? 
zâmbi ea. Probabil că nu sunt destul de matură ca să ştiu 
cine sunt. Uneori, cred că n-are rost să încerci să înţelegi 
lucrurile. Lasă-le să se aranjeze ele singure. 

Nu asta era ceea ce dorea Ross să audă, dar reuşi să 
zâmbească, 

Întârziară mult la cafea şi coniac. Ross se gândi că 
nici ei, ca şi lui, nu-i venea să plece. Dar conversaţia lor 
alunecă spre subiecte banale, ceea ce îl zăpăci mai rău. 

În sfârşit, nefericit, trebui să achite nota şi să o ducă 
acasă. 

În maşină, era abătut, stânjenit. Pe de o parte 
îndrăznea să creadă că între ei exista o înţelegere 
nerostită, că ea ştia ce era în mintea lui şi că-l aştepta să 
spună ceva. Pe de cealaltă parte, o voce îl asigura cu 
cruzime că ea considera că petrecuseră o seară plăcută 


împreună, nimic mai mult, şi că ar fi fost şocată dacă el i-ar 
mărturisi sentimentele sale. 

La jumătatea drumului spre locuinţa ei, îndrăzni să 
spună: 

— Ce-al zice de un ultim pahar la mine acasă? 

— N-or să bârfească vecinii? zâmbi ea. 

Din nou, avu acel sentiment agonizant că ea îl 
înţelegea, combinat cu certitudinea că greşea. 

Dar se folosi de acordul ei şi o conduse acasă la el. 
Era întuneric. Deschise uşa şi ea intră înaintea lui. Mai 
văzuse casa înainte. O dată, îşi invitase angajatele să-l 
ajute să gătească spaghetti pentru toată lumea. Altă dată o 
invitase pe Leslie să le cunoască pe Nancy şi pe Dina, când 
veniseră în vacanţă. Ambele fete o plăcuseră pe loc, 
fireşte. 

Ea admira pozele lor de pe cămin. 

— Eşti un om norocos, Ross, spuse ea. Fetele tale 
sunt frumoase. 

Nu răspuse. El vedea doar cât de mult mai frumoasă 
era Leslie decât oricare dintre fetele sale. 

Se întreba ce ar zice ele să o aibă pe Leslie ca mamă 
vitregă. Gândul îl făcu să se încrunte consternat. O, asta 
era o nebunie, se gândi el. Nebunie! 

Luase paltonul lui Leslie şi-l agăţase în dulapul din 
hol. Spre nefericirea sa, observă că în sufragerie praful nu 
era şters. Femeia care îi făcea curăţenie era tot mai 
mioapă şi, oricum, nu-l lua în serios. 

— Casa asta o să încolţească, spuse el. 

— Are nevoie de o mână de femeie, zâmbi Leslie, tot 
cu spatele la el, admirând fotografiile. 

Îi aduse ceva de băut şi puse paharul pe cămin, în 
faţa ei. Stătea tot cu spatele la el. Focul interior îl ardea. 
Dacă nu-i spunea, avea să explodeze. 

— Leslie, spuse el. 

Se întoarse spre el. 


— Ce bine arăţi! Nu sunt sigură că o să mă pot 
stăpâni. 

— Leslie, eu... 

Mâinile lui le apucaseră pe ale ei înainte ca el să mai 
pronunţe alt cuvânt. O trase spre el. Buzele pe care le 
admirase atât de mult în tot acest timp se apropiau. 
Parfumul ei îl învălui, natural, sănătos şi irezistibil. 

Dar mâinile ei erau pe pieptul iui, apăsându-l uşor, 
ceea ce fu de-ajuns ca să-l facă să se dea înapoi. 

— O, Doamne, spuse el, îndepărtându-se de ea. Nu 
ştiu ce mi-a venit. Trebuie să-ţi închipui c-am înnebunit. 

Se aşeză pe canapea. Ea se apropie de el. 

— Vrei să-mi spui ce te frământă? întrebă ea. 

Ochii ei îl fixau. 

El privi în altă parte. Nu-şi găsea cuvintele pecare le 
repetase de atâtea ori. 

— Pot să-ţi fiu tată, spuse el nefericit. 

Ea nu scoase o vorbă. Dar întinse o mână după a lui. 

Îşi permise să creadă că era un gest de încurajare. 

— Leslie, spuse el, vrei să te măriţi cu mine? 

Preţ de o clipă, n-o privi. Când o făcu, văzu, cu un 
sentiment de prăbuşire, expresia de surpriză de care se 
temea. Fusese luată prin surprindere. Nu se aşteptase la o 
astfel de propunere. 

Dar mâna era tot în mâna lui, ţinându-l blând. 

— Ştiu cât pare de nebunesc, spuse Ross. Dar te 
iubesc. Sunt nebun după tine. De când ai apărut, am - am 
fost... 

Se poticni. Privirea din ochii ei îi luase tot curajul. Se 
simţea ca un bătrân patetic făcând propuneri indecente 
unei fete. 

— Îmi pare tare rău, spuse. Am încercat să ascund 
asta cât am putut. E de ajuns să spui nu şi înţeleg. Sunt 
îndrăgostit până peste cap de tine, Leslie. 


Ea îi puse o mână pe umeri şi îl bătu uşor pe spate. 
Apoi îl sărută pe obraz. 

— Ross, eşti un bărbat minunat, spuse ea. Ai fost 
salvatorul vieţii mele. Mi-ai dăruit o altă viaţă, atunci când 
cea veche mă părăsise. 

Ross zâmbi trist. 

— De fapt, spui nu, zise. Nu-i nevoie s-o îndulceşti. N- 
ar fi trebuit să ţi-o cer. 

Ea rămase pe gânduri. 

— Trebuie să mă mai gândesc, spuse ea. 

Se învioră. 

— Serios? întrebă el. 

— Poţi avea răbdare? îi ceru ea. Viaţa mea a făcut 
nişte cotituri neaşteptate, în ultimii câţiva ani. Încă încerc 
să mă adun. 

Îi luă ambele mâini. 

— Cât vrei de mult, răspunse el. Pentru mine e de 
ajuns să ştiu că te gândeşti. 

Văzu că era cufundată în gânduri. Se gândea serios 
la propunerea lui. Ştia că îi purta afecţiune, dar bănuia că 
nu era acelaşi fel de dragoste pe care o simţea el pentru 
ea. 

Dar îi era de ajuns să i se promită o fericire pe care 
nu o crezuse posibilă până atunci. 

Astfel c-o iuă de mână şi începu să înveţe lungul 
proces de a accepta ceea ce îi putea ea oferi, lăsând restul 
în voia cerului. 

În acest mod, despărţit de ea prin atât de multe şi 
unit cu ea printr-o biată şi firavă speranţă, o iubea mai 
mult ca niciodată. 

În primăvara lui 1976, s-a întâmplat ceva care urma 


să schimbe brusc existenţa ordonată a lui Jordan Lazarus. 

Un conglomerat european numit AMZ Ltd., care 
achiziţionase enorme holding-uri financiare pe teritoriul 
Statelor Unite în ultimul deceniu, se trezi deodată ţinta 
unei preluări agresive iniţiate de către o corporație 
multinațională mai puternică, cu baza în Africa de Sud. 

Ca măsură de contracarare a preluării, AMZ Ltd. 
porni în căutarea unui „cavaler în alb”, o corporație 
prietenă de care să fie achiziţionat în condiţii financiare 
mai bune decât cele promise de „piratul”, din Africa de 
Sud. 

Cavalerul în alb se dovedi a fi Lazarus. International 
Inc. Experții în fuziuni şi achiziţii ai lui Lazarus îi 
avertizaseră că AMZ Ltd., cu proprietăţile sale americane 
aducătoare de profit, ar fi o achiziţie ideală pentru Lazarus 
International, care în acest moment poseda suficient 
capital şi putea uşor acoperi o achiziţie importantă. 

La 1 martie, AMZ Ltd. deveni parte a familiei de 
corporaţii Lazarus. Acţionarii lui AMZ, cunoscând stilul de 
conducere al celor de la Lazarus, erau mulţumiţi. Chiar şi 
acţionarii lui Lazarus erau mulţumiţi, pentru că fuziunea 
ridica preţul propriilor lor acţiuni. Toată lumea era fericită, 
cu excepţia piratului din Africa de Sud care pierduse 
ocazia de a achiziţiona AMZ şi era forţat să caute o altă 
victimă, în altă parte. 

Jordan şi bancherii săi erau mult prea ocupați ca să 
studieze situaţia generală pentru a vedea că, îngropat 
undeva în acea mulţime de companii achiziţionate de AMZ 
Ltd. în ultimii zece ani, era şi un lanţ de mici agenţii 
publicitare cunoscut sub numele de Modern Images. 

Şi una dintre aceste agenţii, acum o nişă în maşina 
multinațională a lui Lazarus International, era Wheeler 
Advenising din Johnsonville, Long Island. 


În 25 martie a avut loc o reuniune la hotelul Hilton 


din Boston, pentru a ura bun venit reprezentanţilor 
numeroaselor companii mandatare ale lui Modern Images 
în familia companiilor Lazarus, ca şi pentru a li se prezenta 
politica managerială elaborată de specialiştii lui Lazarus 
International. 

Jordan Lazarus apăru personal în prima seară a 
reuniunii. Era regula strictă a lui Jordan de a-i cunoaşte pe 
toţi angajaţii fiecărei corporaţii achiziţionate, pentru a-i 
asigura cu privire la intenţiile noii conduceri, dar şi cu 
privire la siguranţa slujbelor lor. Nimeni nu ştia mai bine 
decât Jordan cât de demoralizante erau fuziunile pe baze 
financiare pentru angajaţii unei companii. Considera 
demoralizarea ca fiind contraproductivă şi făcea tot ce-i 
stătea în putere pentru a-i convinge pe angajaţii din 
companiile nou achiziţionate să simtă că munca lor era 
recunoscută şi răsplătită de către corporaţia-mamă. 

Cuvântareă lui Jordan din acea după-âmiază, în faţa 
reprezentanţilor lui Modem Images adunaţi în sala de bal a 
hotelului, fusese recepţionată cu entuziasm. Era în drum 
spre aeroport ca să tragă o fugă la New York, în avionul 
său personal. A doua zi dimineaţă avea o întâlnire 
importantă la sediul Lazarus şi mai avea nişte telefoane de 
dat, care nu sufereau amânare. 

Era la volanul maşinii pe care o ţinea în Boston, un 
Alfa Romeo. Era un model fabricat la comandă, de mare 
putere, cu suspensii speciale. O ridicase în dimineaţa 
aceea şi, peste o oră, la aeroport, urma s-o lase unui 
asistent al său. Găsea mai relaxant să şofeze el însuşi 
decât să fie condus chiar dacă traficul din Boston era 
îngrozitor. Lui JOrdan nu-i plăcea să fie izolat de viaţa din 
jur de către puterea şi bogăţia sa enormă, îşi conducea 
singur maşina, îşi făcea singur cumpărăturile, o ajuta pe 
Barbara la gătit. Ori de câte ori avea ceva timp liber mai 
făcea chiar şi câte un articol de mobilă într-un atelier De 
care şi-l amenajase în apartamentul din Manhattan. 

Jordan îşi strecura mica Alfa printre şirurile de 


vehicule din parcajul hotelului când se petrecu accidentul. 

Cineva ieşea cu spatele dintr-un garaj şi se izbi, 
destul de puternic, de portiera din dreapta a maşinii lui 
Jordan. 

— La naiba, înjură Jordan printre dinţi, frânând 
brusc. Avea să mai întârzâe cam o oră, din cauza acestui 
accident. Opri maşina şi ieşi trântind portiera. Celălalt 
şofer era deja afară din maşină. O femeie. Făcu ochii mari 
şi cuvintele furioase i se opriră în gât. Era cea mai 
frumoasă femeie pe care o văzuse vreodată. 

Părea tare zăpăcită şi amărâtă. Pe chip i se citea 
oboseala. JOrdan ghici că avusese o zi lungă şi obositoare. 

— De ce nu vă uitaţi pe unde mergeţi? o întrebă el. 

Ea se uita la maşina lui. Portiera era îndoită urât. 

— Credeam că „mă uit”, spuse ea. Cred că maşina 
dumneavoastră era prea joasă ca s-o pot vedea în 
retrovizor, sau poate, oftă ea, mă grăbeam prea tare. 

Jordan o privea. Era înaltă, cu o siluetă ca de salcie. 
Picioarele bine formate, aristocratice, i se conturau de sub 
fusta unui costum, iar de sub bluza de mătase se iveau 
sânii mici, rotunzi. Îşi dăduse jos taiorul pentru că era o 
după-amiază caldă. 

Avea un păr minunat. Era numai cârlionţi, de un 
blond luminos în perfectă armonie cu obrajii ei albi ca 
laptele şi pistruiaţi, şi cu ochii de un verde intens cu gene 
lungi. Era ceva reţinut şi poate timid în personalitatea ei 
care contrasta seducător cu părul strălucitor şi ochii 
scânteietori. 

Era foarte tânără şi inteligentă. Asta putu vedea 
dintr-o privire. 

Deşi serios descumpănit de puterea ei de atracţie, 
Jordan reuşi să adopte un ton de reproş. 

— Ştiţi cât timp o să-mi trebuiască să aduc portiera 
asta din Italia? întrebă el. 

Ea îşi ridică o sprânceană, privindu-l. 


— Ce fel de maşină este? 

— Un Alfa Romeo, spuse el. Şi, pe deasupra, un 
model drăguţ, adăugă, aruncând o privire plină de regret 
spre maşina lui. 

— Nu există o reprezentanţă la care să apelaţi? 
întrebă ea îngrijorată. 

El dădu din cap. 

— A fost făcută la comandă, spuse. Importată de la 
Roma. Nu va fi uşor de reparat. 

Ea oftă. Arăta foarte obosită şi iritată, dar parcă şi 
mai frumoasă. 

— Cred c-ar fi mai bine să vă dau numărul asigurării 
mele, spuse ea. Este, evident, vina mea. Îmi pare rău, chiar 
nu v-am văzut. 

Era furioasă mai mult pe ea însăşi. Văzând-o atât de 
amărâtă, i se făcu milă de ea. Maşina ei era un model mai 
vechi. Probabil că, financiar, nu stătea prea bine. O plăcea; 
era imposibil să n-o placă. 

Ea căută în poşetă, dădu de portmoneu şi-i dădu 
talonul de la asigurări. Jordan îl privi, reţinând numele. Nu 
făcu nicio mişcare să-şi scoată propria asigurare. Judeca 
rapid. 

— Mă întreb dacă aţi vrea să-mi faceţi o favoare, 
spuse el, îndreptându-se spre bara de protecţie din spate a 
maşinii ei. Bara dumneavoastră nu prea este atinsă. Mi-am 
amintit că asigurarea mea a expirat acum trei săptămâni şi 
n-am ajuns să mi-o reînnoiesc. Am talentul să uit lucrurile 
astea. Ar fi... neplăcut, dacă aş raporta accidentul. M-aş 
alege cu o amendă serioasă pontru că am condus fără 
asigurare. 

O privi. 

— Haide-ţi s-o lăsăm baltă, o rugă. O să-mi repar 
singur maşina. Nu vreau să se amestece compania de 
asigurări sau poliţia. Ce spuneţi? Mi-aţi face un serviciu. 

— Mda, spuse ea, dacă aşa credeţi... Dar nu mi se 


pare corect să nu raportăm accidentul. 

— N-o să afle nimeni, spuse el. Rămâne secretul 
nostru. 

O studie,  remarcându-i onestitatea evidentă. 
Accidentul fusese şi din vina lui, dar era gata. să ia vina 
asupra ei şi, ca rezultat, să i se mărească prima de 
asigurare. Chiar şi acum îi venea greu să accepte soluţia 
care ocolea legea. 

— Bine, cred că e în regulă, spuse ea, aruncând din 
nou o privire maşini lui. Îmi pare rău pentru portieră. 

— O, nu-i nimici spuse el. Şi-aşa nu-mi prea plăcea 
portiera aia. 

Încercarea de a glumi i se păru lamentabilă. Fata îi 
acordă un zâmbet uşor compătimitor. 

Urmă o pauză. Jordan nu se putea abţine să nu o 
admire. Acum, după ce o auzise vorbind, i se părea şi mai 
frumoasă. Onestitatea şi candoarea ei erau ca o uşă 
deschisă spre personalitatea sa, ca un farmec căruia 
Jordan descoperi că nu-i putea rezista. Se întrebă dacă ea 
ştia cine era el. Deocamdată nu dăduse niciun semn c-ar 
şti. 

— Ce-ar fi să luaţi masa de seară cu mine? spuse el. 
Doar pentru a vă dovedi că nu vă port pică. Aţi fost foarte 
corectă, cu un contravenient care circulă fără asigurare. 

Un zâmbet de şcolar combinat cu speranţă îi lumină 
faţa. 

Ea roşi, dar părea sigură de sine. 

— Nu, mulţumesc, spuse. Mă tem că sunt ocupată. 
Dar vă mulţumesc foarte mult. Aţi fost foarte amabil. 

— N-aveţi pentru ce, spuse el. Eu vă mulţumesc. 

Rămase privind la el. Părea să aştepte ceva. 

— Îmi înapoiaţi, vă rog, talonul? îl rugă ea. 

Jordan râse. Uitase că-l mai ţinea încă în mână. I-l 
înapoie. Degetele nu li se atinseră când talonui trecu dintr- 
o mână în alta. 


Ea se dădu înapoi şi intră în maşina ei. Jordan dori să 
insiste asupra invitaţiei la masă, dar o stare de stânjeneală 
aproape adolescentină îl copleşi atât de neaşteptat, încât 
îşi pierdu curajul, 

Îşi dădu maşina la o parte din drum şi o urmări cum 
ieşea din parcare. Observă o mică îndoitură a barei do 
protecţie, în timp ce maşina se îndepărta. Îi reţinu numărul 
de înmatriculare. 

Şi-şi aminti şi numele de pe talonul de asigurare: 

Leslie Chamberlain. 


În după-amiaza aceea, Jordan nu se înapoie cu 
avionul la New York. 

Rămase în maşina tamponată, gândindu-se, timp de 
patruzeci şi cinci de minute. Apoi se înapoie la hotel şi-şi 
sună pilotul la aeroport, să-i comunice că şi-a anulat zborul 
la New York. 

Jordan comandă ceva de băut la barul hotelului. 
Sorbi un timp din pahar, cu gândul în altă parte; se duse la 
cel mai apropiat telefon şi sună la sediul Lazarus din New 
York. Îi comunică secretarei că va rămâne la Boston în 
seara aceea şi că toate întâlnirile sale vor trebui să fie 
reprogramate. 

După ce îşi termină băutura, reveni la telefon şi o 
sună pe Barbara să-i spună că în seara aceea nu va ajunge 
acasă. Ca scuză îi spuse că avea probleme cu 
managementul lui Modern Images şi că nu voia să-şi 
jignească directorii propriei sale companii plecând după 
ce-şi ţinuse mica cuvântare şi lăsându-i pe ei de corvoadă. 

Barbara era plină de afecţiune şi de înţelegere. 

— O să-mi fie dor de tine spuse ea. Grăbeşte-te să vii 
acasă. 

— Şi mie o să-mi fie dor de tine, spuse Jordan. Te sun 
mâine la prima oră. 

După ce închise, răsuflă uşurat şi mai comandă ceva 


de băut. 

Dar nici alcoolul, nici schimbarea programului nu-i 
potoliră tumultul nebunesc a simţurilor. 

Trimise după unul dintre asistenții săi şi-i ceru să-i 
aducă o copie a listei cu participanţi la reuniune. Răsfoi 
paginile cu degete tremurânde. 

Chamberlain, Leslie, citi el. Wheeler Advertising, 
Johnnonville, LI. 

Lista nu oferea alte informaţii cu privire la ea. Jordan 
trebuia să-i afle numărul camerei de hotel la recepţie, 
închise ochii. Cel de-al doilea pahar rămăsese aproape 
neatins în faţa lui. O uşoară zăpăceală aproape că-i 
adusese în imposibilitatea de a putea să decidă ce să facă 
în continuare. 

Apoi îşi aminti numărul maşinii lui Leslie 
Chamberlain. 

Se înapoie la telefon pentru a treia oară. Când reveni 
să-şi termine băutura, se simţea înviorat şi conştient de 
scopul său. 

Dăduse drumul bulgărului de zăpadă. 


A doua zi dimineaţă, Leslie se trezi devreme. 

Locuia la un motel ieftin, la trei kilometri depărtare 
de hotelul unde avea loc reuniunea. Era în baia minusculă, 
fardându-se, când sună telefonul. 

— Alo? 

— Domnişoara Chamberlain? Aveţi ceva la recepţie, 
domnişoară. 

După ce se îmbrăcă, Leslie străbătu coridorul cam 
mizer până la recepţie. 

— Bună dimineaţa, domnişoară, spuse recepţionerul. 
Acestea au sosit pentru dumneavoastră. 

Îi arătă două duzini de trandafiri într-un aranjament 
plin de gust şi evident costisitor. În timp ce Leslie încerca 
să înţeleagă de la cine era acel cadou neaşteptat, un 


bărbat într-o uniformă neagră se ridică şi se apropie de ea. 

— Mă scuzaţi, domnişoară, spuse el. Am fost trimis să 
vă conduc la reuniune. Bara de protecţie vă va fi reparată 
în dimineaţa asta, în timp ce sunteţi la hotel. Vă aduc eu 
înapoi, diseară. 

Leslie îl privi surprinsă. Apoi îi veni ideea să citească 
nota care însoțea trandafirii, 

Îmi cer scuze pentru necazul pricinuit ieri după- 
amiază, scria acolo. Sper să vă simţiţi bine în cursul 
reuniunii. 

Era semnat Jordan Lazarus. Un timp, Leslie studie 
cartonaşul, apoi îl privi pe şofer. 

— Cine v-a trimis? întrebă ea. 

— Domnul Lazarus, domnişoară, răspunse acesta. 

Leslie cântări situaţia timp de o clipă. Apoi duse 
trandafirii în camera ei. Câteva minute mai târziu, reveni 
cu servieta diplomat. Şoferul o duse la hotel, lăsând-o în 
holul principal şi promițând să o aştepte acolo la sfârşitul 
zilei. 

După ce-i mulţumi politicos, Leslie se îndreptă spre 
sala de reuniuni. 

Dimineaţa a fost aglomerată. Leslie participă la o 
reuniune cu subiect financiar şi la două seminarii pentru 
executivii în lumea reclamei. Când sosi ora prânzului, era 
în drum spre sala de banchete unde urma să se întâlnească 
cu nişte proaspete cunoştinţe din branşă. Se opri brusc, 
când un chip deja familiar îi ieşi înainte. Era Jordan 
Lazarus. 

— Bună, spuse el. Cum ţi se pare reuniunea? 

— Învăţ multe, răspunse Leslie. E o conferinţă bună. 

— Ai primit florile? vru el să ştie. 

Ea confirmă din cap. 

— Îţi mulţumesc. Dar nu era nevoie. 

— Şoferul a venit la timp să te conducă? întrebă el 
oarecum neliniştit. 


Dădu din nou din cap. 

— Da, a fost foarte drăguţ. 

— Bine, spuse el. Adesea, când vrei să rezolvi ceva, 
totul se zăpăceşte, într-un fel sau altul. 

Ea nu comentă. Privirea din ochii ei era prietenoasă, 
dar prudentă. 

— Ai vrea să luăm masa împreună? o invită el. 

În ochii ei apăru o privire chinuită. 

— Nu pot, spuse. Sunt ocupată. 

El nu-şi ascunse dezamăgirea. 

— Mă simt încă vinovat din cauza acelui accident, 
spuse el. Diseară eşti liberă? 

Ea zâmbi din nou, dar clătină din cap. 

— Îmi pare rău, spuse. Am o întâinire la cină. 

Cu oricare altă femeie, Jordan ar fi insistat mai mult. 
Îşi dădu seama că ea ştia cine ara el. Nicio altă întâlnire la 
masa de seară nu putea fi atât de importantă pentru ea ca 
cina cu însuşi Jordan Lazarus. Dar acum tocmai importanţa 
lui i se părea asemenea unei scuze de care să încerce s-o 
convingă. Nu se putea decide să se folosească de ea. 

— Bine, poate cu altă ocazie, spuse el. Apropo, nu m- 
am prezentat. Jordan Lazarus. 

Îi strânse mâna ferm. 

— Ştiu cine eşti. 

Simţi că înţelesese greşit prezentarea făcută, ca pe o 
încercare de a-şi folosi ascendentul faimei asupra ei. Ceea 
ce-l făcu să bată grăbit în retragere. 

— Mă bucur că-ţi face plăcere reuniunea, spuse el. 
Dă-mi de ştire dacă mai ai probleme cu maşina. 

Ea zâmbi. 

— La revedere, spuse Leslie. Şi încă o dată, 
mulţumesc pentru flori. 


Pentru Jordan începeau cele mai dificile douăzeci şi 


patru de ore din viaţa sa. 

Era sâmbătă, la prânz. Conferinţa se sfârşea abia a 
doua zi, la ora nouă. Jordan avea o duzină de întâlniri 
importante în New York. Soţia sa îl aştepta nerăbdătoare 
să vină acasă în aceeaşi seară. 

Reveni în camera sa, îşi sună asistentul principal din 
New York şi-i spuse că încă nu putea reveni acasă. Mai 
erau unele probleme de rezolvat aici, în Boston. Exista 
şansa, să se poată întoarce în aceeaşi după-amiază, târziu. 
Îl va ţine la curent pe asistent cu privire la decizia sa. 

Îl rugă pe asistent s-o sune imediat pe Barbara şi s-o 
înştiinţeze de întârzierea lui. O va suna şi el mai târziu. 
Jordan îşi muşcă buzele nervos, în timp ce închidea 
telefonul. Mai târziu, ştia, va trebui să vorbească cu 
Barbara. Ceea ce va fi greu. 

Jordan străbătea coridoarele şi sălile de conferinţă 
ale hotelului, dând mâna cu participanţii şi executivii care 
erau cu toţii pătrunşi de respect şi admiraţie pentru el. In 
ochii lor, era un gigant, un prinţ al lumii afacerilor. Dar 
Jordan se simţea ca un adolescent bolnav de dragoste, 
călcând în urma unei fete drăgălaşe, pe care o adora fără 
speranţă şi care nu ştia de existenţa lui. 

Cursul urmat ducea inexorabil la sălile de banchet şi 
de conferinţe ale reuniunii. Îi luase programul personal de 
la secretara care se ocupa de înregistrarea participanţilor 
şi nu se putea ţine departe de locurile unde ştia că o putea 
găsi-pe Leslie. 

Între timp, medita la imaginile de neuitat din mintea 
sa pe care le reţinuse din cele două întâlniri ale lor. 
Fiecare detaliu părea să i se fi întipărit în minte cu un fier 
înroşit. Costumul de bumbac pe care îl purta în parcare, în 
după-amiaza precedentă, fusta şi bluza pastel pe care le 
purta de dimineaţă, părul numai bucle din urmă cu o 
seară, şi coafura îngrijită, sobră, din acea dimineaţă. 
Privirea de surpriză şi de îngrijorare din ochii ei, imediat 
după accident, şi privirea care îi mulțumea, combinată cu 


prudenţă deliberată, pe care i-o remarcase când o 
reîntâlnise. 

Şi-şi amintea toate zâmbetele ei şi maniera blândă, 
gaţioasă în care îşi ţinea trupul în timp ce vorbea cu el. 
Chiar şi aerul ei rezervat avea o calitate atât de rafinată şi 
de feminină, încât nu făcea decât să-i accentueze 
sentimentul de fascinaţie pe care îl simţea faţă de ea. 

Îi tăie calea de trei ori în cursul acelei după-amieze. 
Cu primele două ocazii, fusese în stare să se rezume la a o 
saluta şi a-şi vedea apoi de drum. 

A treia oară, simțind că timpul se scurgea implacabil, 
o opri. 

— Cum merg lucrurile? întrebă el. Încă îţi face 
plăcere reuniunea? 

— Merge bine, răspunse ea, îndepărtându-şi o şuviţă 
de păr din ochi şi zâmbindu-i. 

— Nu cred, începu el timid, că ai timp să bem un 
pahar, diseară. După ce se termină reuniunea... 

— Mulţumesc, dar trebuie să mă duc devreme la 
culcare, spuse ea. Plec imediat după şedinţa de mâine 
dimineaţă şi am mult de condus. 

— Încotro vă îndreptaţi? întrebă el. 

— Long Island, spuse ea. Un orăşel numit 
Johnsonville. Lângă Southampton. 

— E un drum lung, zise Jordan. Înţeleg. 

Căuta înnebunit altceva de spus, dar parcă avea 
limba legată. Ea murmură ceva în semn de rămas-bun şi se 
topi în mulţimea de pe coridor. Jordan se simţea ca zdrobit. 

Rătăci trist tot restul după-amiezii, conştient că 
asistenții săi din New York se dădeau de ceasul morţii ca 
să-i reprogrameze întâlnirile de la care lipsea acum. Dar 
nu se putea rupe de aici. Chiar dacă Leslie Chamberlain nu 
era de acord să ia masa cu el sau să bea ceva împreună, 
pur şi simplu trebuia s-o vadă. Nu suporta ideea de a o 
pierde atât de curând. 


La ora patru, simţul responsabilităţii faţă de 
corporație învinse furtuna sentimentelor. Venise timpul să 
renunţe şi să plece acasă. 

Sună New York-ul din camera sa şi îi înştiinţa că 
pleca la aeroport în douăzeci de minute. Va rezolva 
problemele prin telefon, din avionul personal şi mai târziu, 
diseară, de acasă. 

Cu sentimentul acut că fusese abandonat şi înfrânt, 
cobori în hol, cu valiza cuprinzând strictul necesar pentru 
o noapte la hotel. Un moment, rămase indecis pe coridor, 
încercând să-şi facă curaj. Apoi se hotări s-o sune pe 
Barbara de la un telefon public. Avea nevoie să-i audă 
vocea, să-i spună că va fi acasă, lângă ea, în câteva ore. 

Începu să formeze numărul, când o zări pe Lesiie 
Chamberiain trecând pe coridor. Era singură. Jordan 
închise şi se grăbi spre ea. 

— Deci, s-au terminat toate seminariile? 

— Da, răspunse ea. A fost o zi lungă. 

— Ai timp să bem ceva repede? întrebă el. 

Nota de implorare din propria sa voce îl dezgustă. 

Ea clătină din cap. 

— Mă întâlnesc cu nişte cunoştinţe la un cockteil 
spuse. 

Jordan era înfrânt. Nu-i mai rămăsese putere pentru 
subterfugii. 

— N-o să te mai văd niciodată? întrebă el nefericit. 

Urmă o pauză. 

— Păi, nu văd de ce ai dori asta, zise ea. 

— Domnişoară Chamberiain... 

Te rog, pot să-ţi spun Leslie? 

— Fireşte. 

— Leslie, te rog, fii drăguță şi spune-mi că vei 
petrece câteva minute cu mine, înainte de a pleca. 

Suna ca şi cum stătea în genunchi în faţa ei. 


Sentimentul era de nesuportat, dar - fascinant. Nu-şi 
amintea să se fi simţit astfel de când era un băieţel. 

Din nou, pauză, îl privi îmbujorată, cu ochii îngustaţi. 
Apoi oftă. 

— Trebuie să plec înainte de ora zece, mâine 
dimineaţă, spuse ea. Dacă vrei să luăm o cafea înainte de 
plecarea mea, ne putem întâlni la cofetăria din hotel. 

— N-am putea lua micul dejun împreună? întrebă el. 

— Nu obişnuiesc să iau micul dejun, răspunse ea. 

— Bine, se predă Jordan. La ora nouă? 

— Nu s-ar putea la nouă şi treizeci? întrebă ea. Am 
multe de făcut. 

Jordan oftă. 

— Nouă şi treizeci, se resemnă el. 


Jordan sună la New York să le comunice asistenţilor 
săi că nu va ajunge acasă decât a doua zi după-amiâză. O 
sună pe Barbara şi-i spuse acelaşi lucru. Barbara îi acceptă 
scuzele fără să-i pună întrebări. Chiar dacă bănuia că se 
ascundea ceva în spatele lor, nu dădu niciun semn, 

Epuizat, Jordan se duse la culcare devreme. O oră 
mai târziu, se răsucea în pat. Aprinse veioza şi încercă să 
citească, să adoarmă. Inutil. Într-un târziu, stinse lumina şi 
rămase în întuneric, gândindu-se la Leslie Chamberlain, în 
timp ce orele dimineţii se furişau pe lângă el. 

Chipul ei îi plutea în faţa ochilor, o imagine mai clară 
acum, dar încă uşor confuză din cauza propriei sale 
tulburări sufleteşti. De-abia aştepta s-o revadă. Avea 
novoie să-şi fixeze în minte acea imagine fugitivă, o dată 
pentru totdeauna, astfel ca, indiferent de ce se întâmpla în 
viitor, să n-o mai piardă niciodată. 


Când Leslie intră în cofetărie, exact la nouă treizeci, 
Jordan o aştepta deja. Avea cu ea o servietă diplomat şi un 
pardesiu. 


— Bună dimineaţa, spuse Jordan, ridicându-se să-i 
întindă mâna. Arăţi adorabil în dimineaţa asta. 

Plănuise complimentul dinainte - nu prea familiar, 
dar pe cât de afectuos posibil - şi totuşi suna forţat şi 
impertinent în gura lui. 

„Adorabil” e puţin spus. Era îmbrăcată confortabil 
pentru drumul lung cu maşina, în pantaloni albastru-închis 
şi o bluză de bumbac care îi învăluia sânii delicaţi. Purta 
pantofi cu tocuri joase, iar părul îi era strâns la spate, 
pentru călătorie: Lipsa de formalism o făcea şi mai 
frumoasă. 

Se aşezară într-un separeu lângă fereastră. Sala nu 
era prea aglomerată, pentru că majoritatea oaspeţilor 
plecau sau erau ocupați cu întrunirile de afaceri. 

— Deci, vorbi Jordan. Te întorci acasă. 

— Da, răspunse ea. 

— Te bucuri că s-a terminat circul ăsta? zâmbi el. 

— A, nu aş spune aşa ceva, răspunse ea. A fost un 
program foarte strâns, dar am învăţat o mulţime de 
lucruri. Pentru asta am fost trimisă aici. 

— Ce părere ai despre Lazarus internațional? vru el 
să ştie. 

Leslie ridică din umeri şi zâmbi. 

— E mare, spuse. 

— Da, este, confirmă Jordan. Ochii lui Leslie se 
măriră imperceptibil, când remarcă tristeţea din vocea lui. 

Urmă o tăcere stânjenitoare pentru amândoi. 

— Trebuie să fie o responsabilitate imensă pe umerii 
tăi, spuse ea. 

Jordan nu-şi mai putea lua ochii de la ea. Era torturat 
de fascinația pentru ea şi de sentimentul cert că ea se 
străduia să-i reziste. Simţea o voinţă fermă în spatele 
aparenţei ei amabile. 

— Are tendinţa de a pune stăpânire pe mine, spuse 
el. Te chinui să pui pe picioare o întreprindere pentru că îţi 


închipui că aperi ceva. Dar munca devine atât de intensă, 
epuizantă, încât începi să uiţi cum a început totul. E ca un 
bulgăre de zăpadă. 

— Ce anume apărai? întrebă Leslie. 

— Iniţial, familia mea, răspunse el. Eram foarte 
săraci şl ne loveau greutăţile din toate părţile. Am vrut să 
fac avere pentru ca niciodată să nu se mai întâmple aşa 
ceva. 

— Cred că ai reuşit foarte bine, comentă Leslie. 

El dădu din cap ambiguu. Părea că voia să schimbe 
subiectul. 

— Dar tu? o întrebă el. 

— Muncesc, spuse ea. 

— Dar cu abnegaţie, completă el. 

— Ei, bine, compania noastră este mică, spuse ea. 
Fac câte puţin din toate. Oferte pentru clienţi, reclamă, 
planuri, invitaţii la masă. Încă nu am ajuns să fac curăţenie 
la baie, dar mai am timp suficient. 

— Pare o situaţie bună, spuse el. 

Urmă o pauză. Jordan se simţea îngrozitor de 
stânjenit, ca şi ea, probabil. Dar nu-şi dădea seama dacă 
era din cauză că îl plăcea mai mult pentru că erau mai 
aproape unul de celălalt, sau pentru că îl plăcea mai puţin. 

Până la urmă nu mai putu suporta. 

— Ce ştii despre mine? o întrebă el, 

— Nu foarte multe. Eşti foarte bogat, foarte 
cunoscut. Eşti căsătorit, Conduci o mare corporație. Iar 
maşina ta are portiera îndoită, zâmbiea. 

— Vezi, deja faci parte din viaţa mea, glumi el. 

O auzise spunând că era căsătorit. Nu-i scăpă 
importanţa acestei remarci. 

— Dar tu? întrebă el. 

— Dacă sunt bogată? întrebă ea. 

— Nu, Eşti căsătorită? preciză el. 


Scutură din cap. 

— Nu, nu sunt căsătorită. 

Cu aceste cuvinte, ridică mâna ca să-şi dea la o parte 
o buclă rebelă de păr din ochi. Gestul avea ceva energic şi 
era uşor nervos, dar în acelaşi timp foarte feminin. Se 
simţi cuprins de admiraţie pentru graţia ei naturală. 

Nu sunt căsătorită. Jordan încercă să-şi ascundă 
emoția produsă de cuvintele ei, dar nu reuşi. 

Cuvintele îi dansau nebuneşte în minte. Nu-şi putea 
dezlipi ochii de la ea, în timp ce ea îşi sorbea cafeaua, 
răsucind absentă ceaşca in mâini şi privindu-l timid. Acele 
ultimele zece minute au fost poate cea mai delicioasă 
formă de tortură pe care o trăise vreodată Jordan Lazarus. 
De-abia înţelegea ce spunea, atât de fermecat era de 
timbrul glasului ei. Se simţea ca un actor care fusese adus 
pe scenă cu forţa, fără să-şi fi învăţat rolul. Se prefăcea, 
încercând să pară natural, dar era ca pierdut. 

Într-un târziu, ea se uită la ceas. 

— Ei, trebuie să plec, spuse ea. A fost drăguţ din 
partea ta că ai avut atâta grijă de mine. Adică, de maşina 
mea. lar seminariile mi-au plăcut. Sincer. 

— Asta este bine, răspunse el. O conduse până la 
maşină, 

— Bara de protecţie arată bine, zâmbi el. 

Ea îşi aruncă servieta pe bancheta din spate, aşeză 
pardesiul împăturit deasupra şi se aşeză la volan. 

El se aplecă să-şi ia rămas bun. Îi inspiră parfumul 
proaspăt, ca o pajişte primăvăratică. 

— Ei bine, acum facem parte din aceeaşi familie, ca 
să spunem aşa, spuse el. Sper să te mai văd. 

— Mi-a făcut plăcere să te cunosc, spuse ea neutru. 
Sper să poţi face rost de o portieră nouă. 

— O, n-are importanţă, dădu el din umeri. 

Dorea cu disperare să spună altceva, dar ea îi zâmbi 
şi se întoarse. Maşina începu să se deplaseze. Se dădu 


înapoi şi o privi cum se îndepărta de el. Nu-şi amintea când 
se mai simţise atât de singur 

Ştia că avea mult de mers în ziua aceea. Tot drumul 
înapoi la New York şi la Barbara şi, între timp, o duzină de 
convorbiri telefonice. O clipă, speră că toate astea i-o vor 
şterge pe Leslie Chamberlain din amintire. Apoi renunţă. 
Ştia că nimic nu i-o va alunga din minte. 

Nu sunt căsătorită. 

Ea nu era căsătorită. Dar el era. Şi ştia că tot ceea ce 
îi spusese ea fusese tocmai din cauza aceasta. 

Stătea privind cum maşina ei se îndepărta, cu inima 
tânjindu-i dureros, după ea. Deja semnaliza că va coti. 

Jordan oftă, într-un fel, momentul acesta îi părea ca o 
moarte. 

N-avea de unde să ştie că, în timp ce se îndepărta, 
Leslie îl privea prin oglinda retrovizoare. Mâânile îi 
tremurau pe volan, în timp ce se străduia să se 
concentreze asupra şoselei ce se aşternea în faţa ei. 

O clipă mai târziu, Jordan se întorsese şi se îndrepta 
spre hotel. 

Mâinile lui Leslie nu se opriră din tremurat până 
când ieşi din oraş. Dar tremurul interior mai stăruia încă şi 
când ajunse acasă, patru ore mai târziu. 


27 
Farmington, Long Island 
Se juca cu soldaţii de plumb şi cu cuburile, jos, pe 


covor, in camera lui. 
Era un covor gros şi era greu să clădeşti cuburi peste 


cuburi fără ca ele să se prăbuşească, dacă nu puneai peste 
ele o carte cu poze. 

Construise un castel. În interiorul castelului era şeful 
celor buni, un prinţ frumos cu o spadă. O mică siluetă 
călare pe care o găsise într-o cutie cu fulgi de porumb. 

Dar acum venea pe calul său şeful răilor - fusese în 
închisoare, dar evadase - să atace castelul. Trase o 
săgeată spre cel mai înalt meterez - Vijjj! - şi prinţul ieşi să 
se bată cu el. 

Răul mai trase o săgeată şi, de data asta, prinţul fu 
atins. Dar prinţul rămase drept şi-şi pregăti platoşa. Va 
lupta până la moarte să-şi salveze regatul. 

Cele două siluete se apropiară, ţinute în palma 
băiatului. 

Deodată,  cuburile se  dărâmară peste mâinile 
băieţelului şi peste cei doi războinici. 

Nu aşa trebuia să se întâmple. Băiatul se gândi să 
rearanjeze cuburile şi s-o ia de la capăt. Prinţul era încă în 
mâna lui, cu paloşul scos. Cel rău rămăsese pe calul lui, pe 
Covor, 

O  briză uşoară pătrunse în încăpere, făcând 
perdelele să fluture. O pasăre ciripea pe undeva, afară. 
Melancolia primăverii îl copleşi. Rămase cu ochii ţintă la 
prinţ, fascinat. Era uimitor să te gândeşti că prinţul, atât 
de dinamic, avea nevoie de mâna băieţelului pentru a se 
mişca. Poate că dacă îşi dorea destul de intens, va prinde 
viaţă. 

O voce îi întrerupse jocul. 

— Terry? Ghici cine-a venit. 

Chipul mamei se arătă în uşă, cu ochi mari, negri, 
zâmbind spre el. 

Îşi abandona joaca şi o urmă fără grabă în salon. 

Acolo se afla o doamnă, aşezată în scaunul mare de 
lângă canapea. Când îl zări, se aplecă spre el cu ochi 
ştrengari şi vorbi: 


— Mă mai ţii minte? 

O ţinea mânte - sau parcă nu. Fusese demult pe aici. 
Mintea lui de trei ani şi jumătate lega cu greu vizitele de 
demult de un chip anume. 

Se duse la mama şi o apucă de fustă, într-un gest 
defensiv. Doamna cea frumoasă mai zâmbea încă. 

— O să se obişnuiască cu tine în câteva minute, auzi 
el vocea mamei. 

— Sigur că da, spuse doamna. Când vine Cliff acasă, 
Georgia? 

— Pe la vreo şase, probabil. Dacă poate să plece. 
Rămâi la masă? 

— Nu, îmi pare rău, mă grăbesc, spuse doamna. M- 
am gândit să trec pe la voi, tot eram prin apropiere. 

Femeile stăteau de vorbă. În timpul acesta, băiatul se 
uita la chipul doamnei. Era încadrat de un păr buclat, 
blond roşcat. Avea un ten roz, pistruiat şi nişte ochi 
neobişnuiţi, verzui, ce păreau să-şi schimbe culoarea în 
timp ce vorbea. Era frumoasă tocmai din cauza acelor ochi 
- erau mai misterioşi decât chiar cele mai grozave din 
bilele Iui verzi, din marmură - dar cel mai mult din cauza 
zâmbetului ei. 

Acum începea să-şi amintească de ea. Păşi încet pe 
covor. Ea vorbea cu mama lui. Dar când ajunse lângă ea, 
ea întinse o mână şi-l apropie blând de ea. 

Acum îi simţea parfumul - o mireasmă proaspătă, 
dulce - şi-i putea simţi coapsa lipită de şoldul lui. O simţea 
altfel decât pe mama; doamna asta era mult mai subţire. 
Mâna ei pe umărul lui era la fel de blândă ca a mamei, dar 
în degetele ei exista un flux ciudat pe care şi-l amintea 
acum. Doamna asta era mai mult ca o fetiţă. 

Acum se aplecă şi-i şopti la ureche: 

— Pun pariu că ţi-aduci aminte de numele meu. 

— Tanti Leslie. 

— Ai dreptate, spuse ea. 


lar acum că gheaţa se spărsese, se simţea bine în 
braţele ei. Distanţa de la ultima ei vizită dispăruse şi era 
ca şi cum ea nu plecase niciodată. Era tot ea, mătuşa lui, 
tanti Leslie, femeia pe care o iubea aproape la fel de mult 
ca pe mama. 


Peste câteva minute, după ce doamnele serviră 
ceaiul, Leslie îl luă pe băieţel la plimbare. Au dat ocol prin 
preajma casei, apoi s-au îndreptat spre părculeţul din 
cartier. Erau acolo un scrânciob şi trei leagăne cu scăunele 
din cauciuc gros, un tobogan, o groapă cu nisip şi bănci 
pentru mame. 

Mătuşa Leslie îl privi alunecând pe tobogan. Stătea 
ghemuită, cu mâinile pe genunchi, iar când el ţâşni de pe 
tobogan, îl prinse în braţe şi-l strânse la piept. 

Apoi îl îndemnă: 

— Hai să încercăm cu scrânciobul. 

El o zbughi înaintea ei şi se aşeză pe un căluţ. Veni în 
spatele Iui, se convinse că mânuţele ţineau stâns de frâu şi 
începu să-l rotească, încet la început, apoi tot mai repede 
şi mai repede. 

Asta îi plăcea lui cel mai mult. Îi vedea chipul trecând 
pe lângă el, de fiecare dată o strălucire de culoare. Era 
parcă mai frumoasă, poate pentru că apărea şi dispărea, 
fugitiv, o imagine zărită iar şi iar, în loc să fie un obiect pe 
care îl puteai atinge şi păstra. 

Era altfel decât mama din multe motive. În primul 
rând, mama era brună şi caldă şi greoaie, în timp ce Leslie 
era înaltă şi subţire şi uşoară. Când era mai mic îi spunea 
„doamna graţioasă”. Mama era mai caldă, mai profundă. 
Era plăcut să te cuibăreşti în poala ei. Mătuşa Leslie era 
zveltă şi agilă. Când te ţinea ea în braţe, ceea ce simţeai cu 
deosebire erau mâinile şi zâmbetu! ei. 

Cel mai important era că mama se afla acolo tot 
timpul. Mătuşa Leslie venea doar din când în când. Şi de 


fiecare dată când venea, era alta. Era ceva diferit în părul 
ei, în rochiile ei şi ceva deosebit în lumina ochilor ei. 

Desigur, şi băieţelul era altfel. Era mai mare, mintea 
lui era plină de marele şuvoi de gânduri şi de sentimente 
noi care-l purta cu sine ca un fluviu, de la ultima lor 
întâlnire. O uitase. 

Dar când apărea ea, totul se schimba. Asemeni 
caleidoscopului cu care se juca în camera lui, ea dădea 
lumii un ghiont zdravăn şi puzderia de culori se reaşeza în 
alt fel, cu ea în mijlocul lor. Lumea îi făcea deodată loc, cu 
voioşie, iar culorile străluceau mai tare numai pentru că 
eaera aici. 

Leslie era schimbarea. În loc de certitudinea 
monotonă de fiecare zi, aducea cu sine strălucirea 
deosebită a zilelor extraordinare. 

Se plimbau agale prin parc. Uitase că i se păruse 
străină. O ţinea de mână. Într-un târziu, se opriră în faţa 
unei movile acoperite de iarbă, sub un stejar înalt. 

— Ne întindem pe spate să ne uităm la ramurile 
„domnului stejar”? întrebă ea. 

Se întinseră pe spate unul lângă celălalt şi priviră în 
sus. Ramurile erau enorme, foşnind abia auzit în calea 
brizei înviorătoare. 

— Cred că e tare bătrân copacul ăsta, spuse Leslie. 
De-asta are ramuri atât de groase. 

Băiatul nu spuse nimic. 

— Pun pariu că este mai bătrân decât noi doi la un 
loc, spuse ea, întorcându-se pe o parte, ca să-l privească 
pe băiat. Cred c-a văzut multe la timpul lui. Tu nu crezi? 

— Ba da. 

— Crezi că tot ce a văzut l-a întristat sau e fericit? 

— Nu ştiu. 

— A, nu cred că râde prea des, spuse ea. E prea 
bătrân pentru asta. Dar cred că zâmbeşte. Asta numai 
când nu doarme. Sunt sigură că doarme foarte mult, Ce 


crezi, acum doarme sau se uită la noi? 

— Nu ştiu. 

— Nu? 

Băieţelul râse. 

— Se uită la noi. 

Era un alt mod de a gândi, care o deosebea pe Leslie 
de mama sa, întocmai ca mirosul, zâmbetul şi mâinile ei. 
Mămica era moale şi îl alina şi spunea lucrurilor pe numele 
lor. Mămica explica lucrurile. Şi Leslie făcea asta, dar îi 
mai spunea şi poveşti despre lucruri, cum era cea de acum, 
cu stejarul. Le făcea să prindă viaţă, le dăruia sentimente. 
Le făcea neobişnuite, dar frumoase. 

Era ca şi cum avea două mame. Mămica era mama de 
acasă, a lucrurilor cunoscute şi a zilelor care treceau în 
linişte. Mătuşa Leslie era mama de departe, mama 
prefacerilor şi a lucrurilor care trăiau şi aveau 
sentimentele lor. 

— Astăzi vezi vreo maimuţă? îl întrebă ea; 

Privi ramurile. Odată, îi povestise despre maimuţele 
care trăncăneau în copac şi săreau din ram în ram, cu o 
voce atât de expresivă încât chiar crezuse că le vedea. De 
atunci, maimuţele rămăseseră o glumă numai a lor, pe care 
o repetau ori de câte ori priveau copacii. 

— Nu ştiu, spuse el. 

— Eu văd o grămadă de maimute, spuse ea. la uită-te 
la prostuţa aia, care curăţă o banană. O să arunce coaja în 
capul nostru pentru că-şi închipuie că noi suntem proşti. 

Şi zâmbi. 

— „Ne-am dus la târgul de animale”, cântă ea. „Şi-au 
venit şi păsări şi fiare.” 

„în lumina lunii, măreţul maimuţoi...”, cântă şi 
Terry  şovăitor, întrerupându-se ca să-şi amintească 
ultimele cuvinte. 

„işi peria blana cafenie”, sfârşi ea în locul lui, 
râzând. Îl strânse în braţe. 


Lă 


— "Ţi-ai amintit, spuse ea, 

Se întoarse pe o parte, pentru a o privi în ochi. îi 
străluceau mai puternic ca niciodată şi îl priveau numai pe 
el. 

— Mătuşă Leslie, începu el. 

— Da? 

— Când mă fac mare, te măriţi cu mine? 

— Ea râse. 

— A, mai este o groază de timp până atunci, spuse 
ea. Poate că n-o să mai vrei să te căsătoreşti cu mine când 
o să fii mare. 

— Ba da. 

Ea zâmbi, mângâindu-l pe obraz. 

— Bine, atunci, vorbi ea, voi fi cea mai mândră 
femeie de pe strada mea. Pentru că voi fi măritată cu cel 
mai grozav tip. 

Se lăsă pe spate. Tăcură amândoi. Dar conversaţia 
lor continuă. 

Acesta era un alt secret al lor: ea îi putea vorbi 
tăcând. Descoperise asta cu mult timp în urmă. Putea să 
stea lângă el, pe canapea, sau să meargă alături de el pe 
trotuar, când el sărea peste crăpăturile din asfalt sau 
mergea în echilibru pe bordură, şi în tot timpul acesta ea îi 
vorbea fără să pronunţe niciun cuvânt. 

Ceea ce venea dinspre ea nu erau cuvinte, ci mai 
degrabă sărutări, care aveau un înţeles. Un pupic despre 
vreme, un pupic despre bordura trotuarului, despre stradă, 
despre el însuşi. 

Tocmai în cursul acestor tăceri avea sentimentul că o 
cunoştea foarte bine. Erau minunate, dar după ce pleca ea, 
tocmai ele erau primele lucruri legate de ea care piereau. 
Şi când apărea din nou, peste câteva săptămâni sau luni, 
ele erau primele lucruri care reapăreau, moment pe care îl 
recunoştea cu un oftat interior de fericire. Ea era doamna 
timpului, doamna diferită - şi doamna cu cuvintele 


nespuse. 
Da, se gândea el. Când mă voi face mare mă voi 
însura cu ea. 


O oră mai târziu, Leslie îl aduse pe Terry acasă, cum 
promisese. Se făcea târziu şi el avea nevoie de liniştea 
camerei sale. Leslie nu voia să-i tulbure în niciun fel modul 
obişnuit de viaţă. Dorea să facă parte din viaţa lui 
cotidiană, chiar dacă era o părticică ocazională. 

Când el se duse în camera lui, rămase să stea de 
vorbă cu Georgia, care îi arătă pozele cele mai recente şi îi 
dădu şi ei câteva. Georgia era o femeie extraordinar de 
înţeleaptă şi înţelegătoare. Leslie ştia că şansa ei de a-l 
cunoaşte pe Terry venea din partea Georgiei - căci Cliff era 
de acord cu orice ar fi vrut soţia sa să facă. Georgia îi 
acordase lui Leslie această mare favoare a încrederii sale. 

Veni timpul să plece şi Leslie o îmbrăţişă pe Georgia. 

— Ne mai vedem cam peste o lună, îi spuse. 

Apoi se urcă la volan şi străbătu strada liniştită a 
suburbiei. 

Ochii i se inundară de atâtea lacrimi că trebui să 
oprească imediat ce dădu colţul. Începu să suspine şi apoi 
plânse mult timp, cu maşina oprită lângă bordură. Ştia că 
o vedeau trecătorii, o femeie stranie care plângea fără să 
se poată înfrâna într-o maşină. 

Când, în sfârşit, îşi recapătă controlul, porni încet 
maşina şi se îndreptă spre autostradă. 

În acest timp se gândea la Georgia Beyer şi la bunul 
ei soţ, Cliff, tânărul cuplu de căsătoriţi care îl adoptaseră 
pe Terry, la şase ore după ce îl născuse Leslie într-un spital 
din New York City. 

După plecarea bruscă de la Ogilvie, Thorpe din 
Chicago, Leslie se îndreptase spre New York. Îşi alesese 
direcţia la întâmplare, în timp ce maşina, încărcată cu 
îmbrăcăminte şi o brumă de alte lucruri care îl aparţineau, 


alerga pe Eisenhower Expressway. 

Locuise într-o cameră mobilată din Brooklyn Heights 
- până când sosise timpul să nască. În timpul acelor luni, 
văzuse cea mai mare parte din Manhattan, rătăcind fără 
ţintă din Central Park în Greenwich Village şi înapoi. Cu 
trecerea timpului nu-i devenise mai familiar, ci dimpotrivă, 
tot mai străin. Când se internase în spital, ştia deja că va 
pleca din oraş imediat după ce va naşte. 

Dar când află, aproape întâmplător, că doi tineri 
căsătoriţi din Long lInsland îi adoptaseră copilul, îşi 
schimbă planurile. Îşi părăsi camera mobilată, intră pe 
Long Island Expressway şi din pura întâmplare, se opri în 
Johnsonville, la ora prânzului. O oră mai târziu, îşi găsise o 
slujbă la biblioteca publică şi doamna Babbage îi 
recomandase un apartament într-o clădire cu o reputaţie 
bună. 

Avea un nou cămin. 

În acele zile, nimic în viaţa ei n-avea niciun înţeles. 
Dezolarea şi eşecul o rupseseră de profesia ei şi-i 
anihilaseră orice speranţă. Îşi urmase fiul pentru că doar el 
îi mai oferea o frântura din realitatea care i se păruse 
firească şi era unica ei rază de speranţă. 

Prima dată când se dusese în vizită la familia Beyer 
fusese înspăimântată. Georgia era o femeie tăcută, cu păr 
lung, negru, ochi expresivi şi un chip blând. Când Leslie îi 
explică motivul vizitei, Georgia îi spuse că trebuia să 
vorbească cu soţul ei. 

Cliff, un tânăr prezentabil, de profesie contabil, se 
gândi serios şi stătu îndelung de vorbă cu Leslie. 

Familia Beyer înţelegea situaţia în care se găsea 
Leslie, dar erau mai preocupaţi de fericirea fiului lor 
adoptiv. Au decis să facă o încercare. Leslie va veni în 
vizită, fiind prezentată băieţelului ca „mătuşa Leslie”, o 
verişoară îndepărtată a Georgiei. Leslie avea permisiunea 
de a-l vizita pe băieţel o dată la două luni şi se putea 
apropia de el atât cât o putea face o mătuşă îndepărtată. 


Leslie îşi dădea seama că Georgia şi Cliff îl iubeau 
foarte mult pe Terry. Îi asigură că nu dorea mai mult decât 
o ocazie de a-şi vedea băieţelul şi de a afla câte ceva 
despre viaţa lui. Erau convinşi de buna ei credinţă. 

Pentru Leslie, primele câteva vizite au fost 
dureroase. Era evident că băiatul n-o recunoştea, nu avea 
nevoie de ea şi nici nu dorea s-o cunoască. Era o simplă 
prietenă a părinţilor. 

Dar apoi începu să ţină la ea. Poate pentru că intuia 
într-un anume fel dragostea adâncă pe care i-o purta, 
începu să se simtă mai legat de ea. Se juca cu el în camera 
lui, îl lua la plimbare, îi spunea poveşti. Cu un tact şi o 
subtilitate aproape supraomenească, reuşi să stabilească o 
comuniune între ea şi mica lui făptură, fără a-l copleşi şi 
fără a interveni între el şi părinţii lui adoptivi. 

Pe la vârsta de trei ani, băiatul îi spunea „tanti”. 
Leslie îi trimitea cadouri la aniversări şi de Crăciun iar 
Georgia îi trimitea tablouri pictate de el cu degeţelele, pe 
care Leslie le ţinea pe pereţii din bucătărie şi pe frigider. 

Când Ross Wheeler văzu tablourile pictate cu degetul 
într-o vizită întâmplătoare acasă la Leslie, ea îi spuse că 
erau făcute de nepotul ei, fiul unicei sale verişoare. 

Vizitele erau încă dureroase, deşi Leslie nu ar fi 
renunţat la ele pentru nimic în lume. Scrisorile Georgiei, 
erau însoţite de fotografii şi ultimele ştiri legate de 
dezvoltarea băiatului, descriau imaginea încrezătoare a 
unui băieţel care în mintea lui Leslie arăta întotdeauna la 
fel. Dar când Leslie veni să-l vadă, fu surprinsă de cât de 
mult crescuse. 

Dar în numai o oră, firul fragil al relaţiei lor devenea 
atât de puternic, încât păreau că se înţeleg perfect unul pe 
celălalat, de parcă nu se despărţiseră niciodată. 

Apoi, trebuia să plece şi firul preţios era din nou 
tăiat. I se părea că inima îi era smulsă din piept când 
trebuia să-l părăsească. Se grăbea acasă, ca şi astăzi, 
pentru a se regăsi, pentru a supravieţui acelor prime ore 


departe de fiul ei şi pentru a aştepta o altă scrisoare de la 
Georgia. 

Dacă n-ar fi fost Terry şi părinţii lui, Leslie n-ar fi 
ajuns niciodată în Long Island. Destinul ar fi purtat-o 
departe de aici. Şi nu şi-ar fi cunoscut niciodată fiul. 

Dar acum că exista o legătură între ea şi fiul ei - 
indiferent de cât de fragilă, de intermitentă - nu putea 
suporta gândul de a renunţa la ea. În mod ironic, Terry era 
cel care îi dădea tăria de a-şi putea duce viaţa departe de 
el, de a face faţă propriului ei viitor şi de a simţi că 
trecutul era fundaţia pe care se putea înălța, în loc de a-şi 
simţi inima zdrobită şi viaţa distrusă. 

Le va fi recunoscătoare toată viaţa soţilor Georgia şi 
Cliff Beyer pentru darul nepreţuit pe care i-l făcuseră, 
acela de a-şi cunoaşte fiul, iar acest secret al ei nu va fi 
dezvăluit nimănui. 

Cu acest gând în minte, intră pe autostradă şi 
acceleră. Deşi drumul de la Johnsonville până la 
Farmington dura numai o oră, Leslie avea sentimentul că 
venea de foarte departe. Iar drumul înapoi era şi mai lung, 

Jordan s-a înfrânat cât de mult i-a stat în puteri. 

N-a reuşit mai mult de o lună. Nu trecuse nici măcar 
o lună întreagă. În ziua următoare celei în care luase micul 
dejun cu Leslie, le ceru asistenţilor săi să se informeze 
asupra agenţiei Wheeler Advertising şi asupra funcţiei ei 
acolo. De asemenea, ceru informaţii privind activitatea ei 
profesională. 

Fu surprins să afle că ajunsese la Wheeler de la 
Ogilvie, Thorpe, unde avansase rapid. Ridică din 
sprâncene când descoperi că ea fusese cea care concepuse 
campania de publicitate pentru Aurora Lifestyles şi alte 
câteva asemănătoare valorând milioane de dolari. Nu 


pricepea de ce abandonase o carieră strălucită pentru a 
trăi într-un îndepărtat orăşel din Long Island, muncind 
timp de doi ani şi jumătate ca bibliotecară înainte de a 
reveni la publicitate într-o agenţie lipsită de importanţă. 

Dar renunţă să se mai mire în legătură cu trecutul ei. 
Tot ceea ce-l interesa era viitorul ei şi când anume o putea 
revedea. 

„Nu, nu sunt căsătorită”. Ecoul cuvintelor îi răsuna 
nebuneşte în minte, seducător, ţinându-l treaz nopţi în şir. 
Ea nu avea obligaţii. Asta era cea mai importantă 
informaţie despre ea, piesa centrală a misterului. De rest 
nici nu-i păsa. 

Începu să se gândească la diferite modalităţi de a se 
apropia de ea. Se gândi să-i telefoneze sau să-i scrie. Dar 
orice strategie părea imposibilă. Îl făcuse să priceapă clar 
că îi era inaccesibilă. Ştia că era însurat şi, evident, nu era 
genul de fată care să se încurce cu bărbaţi căsătoriţi. Se 
respecta pe sine. Avea ceva sănătos şi ferm care-i completa 
frumuseţea delicată. Ceva vertical, de neclintit. 

Calitatea asta îi amintea lui Jordan de iubirile 
fulgerătoare pe care le trăise ca adolescent. Erau vremuri 
în care râvnea la fetele curate, de la ţară, venite la şcoală 
de departe. Nu secretele lor intime erau cele care îl 
fascinau pe tânărul idealist de atunci, ci drăgălăşenia, 
feminitatea lor, pe care el le ridicase la rangul romantic de 
ideal. 

Idealul acela fusese de mult pătat şi consumat de 
relaţiile sale ca adult cu femeile. Dar Leslie Chamberiain i-l 
reînviase. Chiar şi acum, în timp ce se străduia să-şi aducă 
în minte detalii ale imaginii ei din ultima dimineaţă a 
reuniunii de la Boston, îşi amintea nu atât chipul ei, cât 
respectul de sine şi onestitatea ei, 

Din păcate, tocmai acest demodat respect pentru 
buna cuviinţă fusese cel care îl sedusese pe Jordan, deşi îi 
zădărnicea orice speranţă. 

Părea mai departe de el ca niciodată, dar tot mai 


aproape de inima sa. Cu atât era mai greu să reziste 
tentatei de a o vedea, cu cât se afla atât de aproape. Micul 
Johnsonville era la depărtare de nicio oră de apartamentul 
din Manhattan al lui Jordan. Chiar şi cuvintele Long Island 
îi trezeau emoţii, ca o muzică exotică nemaiauzită până 
atunci. 

La sfârşitul unei luni, toate tacticile de apărare ale lui 
Jordan se epuizară. 

Trebuia s-o vadă, 


Într-o sâmbătă dimineaţă răcoroasă de aprilie, porni 
spre Long Island. Ajunse pe la ora prânzului. Nu o sună 
dinainte, de teamă că n-o să-i permită să vină. Voia să se 
folosească de avantajul surprizei, deşi se temea că surpriza 
în sine o va irita şi o va influenţa împotriva lui. 

Locuia intr-un bloc obişnuit, destul de elegant, cu un 
mic spaţiu verde în faţă, un măr sălbatic şi un gard din fier 
forjat, vopsit în alb” 

Jordan stătea în hol, ca un şcolar mutându-şi 
greutatea corpului de pe un picior pe altul. Poate că nici 
nu era acasă. Nu-i păsa. Nu fusese în stare să mai amâne. 
Dacă nu o găsea, se va înapoia la New York ca să-şi facă 
din nou curaj pentru a o vedea. 

Într-un târziu, sună la sonerie. 

Răspunsul întârzie. Apoi o voce aproape de 
nerecunoscut străbătu prin microfon, 

— Da? 

— Sunt Jordan Lazarus. 

Se gândi că ar trebui să mai adauge ceva, dar 
cuvintele îl părăsiseră. Următoarele cinci secunde au durat 
o veşnicie. 

Apoi broasca electrică a uşii zbârnâi. Aproape că se 
sperie. Reuşi să deschidă înainte ca bâzâitul să înceteze. 

Rămase în holul necunoscut, întrebându-se unde se 
afla apartamentul ei. 


Deodată uşa din faţa sa se deschise şi apăru Leslie. 

Era îmbrăcată în blugi şi purta un halat scurt, ca de 
pictor. Părul îi era strâns sub o basma. Adidaşii vechi din 
picioare erau stropiţi de vopsea albă. În mână avea un 
rulou de zugrăvit. Pe obraji avea două sau trei picături de 
vopsea. 

Făcu ochii mari. Deşi el nu putea vedea bine în 
lumina slabă din hol, ea păli uşor, înainte de a-şi veni în 
fire şi a-i zâmbi. 

— A, ca să vezi peste cine dau aici, spuse ea. 

— Hm-m da, zâmbi Jordan. Cred că n-am picat la 
momentul potrivit. 

— Ce te aduce aici? întrebă ea. Ai treburi în oraş? 

— Nu chiar, spuse el. Dar mă aflam prin zonă şi m-am 
decis să trec pe aici. Cred că trebuia să telefonez mai întâi. 

Urmă o pauză, extrem de dureroasă pentru Jordan. 
Îşi dădea seama că venise într-un moment nepotrivit. 
Probabil că era foarte iritată de vizita lui neanunţată. 

Ea îi zâmbi. 

— Ei, acum eşti aici. Intră. Nu mă aşteptam la vizite, 
dar eşti binevenit. 

Îi făcu loc să treacă. Văzu mobila şi podeaua 
acoperite cu pânză pentru a fi ferite de vopsea. Probabil că 
era un apartament mic, dar confortabil, atunci când nu era 
învăluit în giulgiul protector. 

Închise uşa în urma lui. Îl privea curioasă. Deşi lui 
nici nu-i trecu prin cap, ea observă că pantofii, costumul şi 
cămaşa lui erau produse ale celor mai bune case de modă 
din lume. Ceea ce pentru el era un costum de fiecare zi, 
probabil că valora salariul ei pe o lună. 

Dar zâmbetul i se şterse când ochii li se întâlniră. Îşi 
mută privirea stânjenită. 

— Poate că ar trebui să plec, spuse el. 

Atunci îşi reveni. 

— Ba deloc, răspunse ea. Te-aş invita să te faci 


comod, dar nu este o zi potrivită pentru asta. 

Jordan trebui să-şi înăbuşe un oftat. Era evident 
foarte ocupată şi nu se aştepta să-l vadă. Pe de altă parte, 
văzând-o în hainele vechi, pătate, cu ruloul de vopsea în 
mâna delicată, i se tăiase răsuflarea. 

Disperat, căută o soluţie şi o găsi. 

— De ce nu ţi-aş da o mână de ajutor? întrebă el. 
Scurtăm timpul. 

Cercetă cu privirea camera de zi, abia începută, şi 
sufrageria, care era şi ea plină de stropi de vopsea. 

— Ce zici? 

— Nu-i nevoie, zău, spuse ea. 

— Dar insist, spuse el. Va fi amuzant. 

Căuta cuvintele care s-o convingă, dar nu-i venea 
niciunul. Propunerea lui suna absurd şi era convins că nu 
va fi acceptată. 

Dar îl surprinse. 

— Mă rog, atâta timp cât ştii la ce te angajezi, spuse 
ea, râzând. Apoi îi privi îmbrăcămintea. Dar nu te pot lăsa 
să zugrăveşti în costumul ăsta frumos, adăugă ea. 

Uitase de costum. N-avea ochi decât pentru ea. 

— Nu ai cumva o cămaşa veche sau altceva? o 
întrebă. 

— Hmm, făcu ea, încruntându-se. Să mă gândesc. 

Puse ruloul în tavă şi se duse repede în altă cameră. 

O auzi deschizând debaraua şi cotrobăind. 

Peste câteva clipe, apăru cu o salopetă veche. 

— E a tatălui meu, spuse ea şi i-o oferi lui Jordan. O 
purtam când lucram la maşină. O să-ţi fie cam scurtă, dar 
cred că merge. 

Jordan îşi scoase haina şi îmbrăcă salopeta. 

— Lucrai la maşină? întrebă el. 

— Tata nu e prea priceput în ale mecanicii, spuse ea, 
privindu-l cum se îmbrăca. Şi am fost mereu prea săraci ca 


să ne putem permite să întreţinem maşina la service. Aşa 
că eu schimbam uleiul, filtrele, şi făceam toate verificările. 
Cam atât. Era un timp când mă pricepeam bine la 
carburator... Mereu am vrut să învăţ şi despre transmisie, 
dar cred că am făcut mai bine că am renunţat. 

Îmbrăcase salopeta. Îi era într-adevăr prea scurtă şi 
manşetele pantalonilor  eleganţi ieşeau afară. Era 
caraghios. 

— Ce este? întrebă, văzând-o surâzând. Nu arăt cum 
trebuie? 

— Nu prea, spuse ea. 

— Nu vreau să crezi că sunt străin de munca fizică, 
spuse pe un ton glumet. Pun pariu că noi eram mai săraci 
ca voi. Tu n-ai avut trei fraţi şi două surori, plus un văr, o 
mătuşă sau un unchi care dormeau în camera din spate. 
Am zugrăvit destul la vremea mea. 

Apucă ruloul. 

— Aşa, spuse, la priveşte, domnişoară. 

Sub privirea ei, începu să vopsească peretele camerei 
de zi cu mişcări prelungi, experte. Se mişca încolo şi 
încoace, cu braţele întinse în sus, picioarele ieşindu-i 
ridicol din salopetă. Ea privea fascinată trupul ce se mişca 
nevăzut sub salopeta veche şi urâtă. 

— Aşa, vorbi el continuând să muncească. Înţelegi ce 
vreau să spun? 

Jordan nu putea să-i vadă expresia chipului. Dacă ar 
fi putut, l-ar fi ajutat mult să-şi aline suferinţa. 

Ea găsi un alt rulou şi i se alătură. Curând, terminară 
peretele din camera de zi şi deschiseră o altă cutie cu 
vopsea. Mergea repede, pentru că munceau amândoi. 

Când terminară camera de zi, Leslie lăsă ruloul din 
mână. 

— Mi-e sete, spuse. Vrei un pahar cu ceai la gheaţă? 

Când se întoarse spre ea, văzu o pată de vopsea pe 
obrazul lui şi câteva picături pe pantofi. 


— Oo, pantofii cei frumoşi! exclamă ea. Să aduc 
diluantu! de vopsea. 

— Nu-i nimic, spuse el. Îi curăţ mai încolo. 

Băură câte un pahar de ceai la gheaţă, răcoritor, 
aşezaţi pe canapeaua protejată de cuverturi. Era o ocazie 
bună de a pălăvrăgi, dar conversaţia lâncezea. Niciunul nu 
părea să găsească cuvintele potrivite. Jordan o fura pe 
Leslie cu privirea de câte ori îndrăznea. Avea o grămadă 
de pete de vopsea pe faţă, care contrastau ciudat, dar 
plăcut, cu pistruii de pe obraji. Sub basma, ştia, se afla 
părul minunat, sălbatic. Cum stătea picior peste picior, 
vedea conturul picioarelor lungi, frumoase, în blugi, 

Îşi mută privirea, simțind o durere în suflet, 

— Ei, spuse el, dacă muncim din greu, putem termina 
sufrageria într-o oră. Cum rămâne cu celelalte camere? 

— Le-am făcut săptămâna trecută, răspunse ea. 

— Începem? zâmbi el, ridicându-se. 

Munciră aproape în tăcere tot restul zilei. Jordan 
oscila între satisfacţie şi groază, în timp ce lucrau la pereţii 
din sufragerie. Ea îi acceptase prezenţa şi ajutorul, 
deocamdată. Şi apoi? Ce putea să-i spună? 

Devenea tot mai încordat în timp ce dădea ultimele 
retuşuri pe pereţi. Când terminară sufrageria, lăsă ruloul 
şi reveniră în camera de zi. 

Încercă să găsească ceva de spus. 

— Se pare că am terminat, fu tot ce reuşi să 
rostească. 

Şi ea părea puţin tristă. Era ceva înduioşător în 
expresia ei. 

Simţind o durere tot mai profundă în inimă, îşi luă 
privirea de la ea. începu să-şi dea jos salopeta. 

Ea îi observă din nou pantofii. Erau şt mai multe pete 
de vopsea. 

— Să aduc diluantul, se oferi ea. 

Se duse în bucătărie şi reveni cu o cutie de diluant şi 


o cârpă. 

Îngenunche în faţa lui şi începu să curețe petele. 

Ultimele resurse de apărare ale lui Jordan se 
prăbuşiră văzând trupul prelung, frumos, îngenuncheat în 
faţa sa. Întinse mâna pentru a-i deznoda eşarfa din păr. 
Vălul subţire se lăsă uşor îndepărtat, iar buclele de păr 
străluciră ca un curcubeu în lumina după-amiezii. 

Îşi ridică ochii spre el. Expresia chipului ei arăta 
limpede că subterfugiul la care recurseseră amândoi 
ajunsese la final. Nu mai puteau evita adevărul. 

Jordan se gândise la momentul acesta de o mie de ori 
în ultima lună, dar acum nu-şi mai amintea cuvintele pe 
care le pregătise. 

— Am amânat cât de mult am fost în stare, vorbi el. 
Ziua nu era prea rău, dar noaptea... 

Ea nu scoase un cuvânt. Ochii păreau să-i devină tot 
mai întunecaţi. 

O mângâie pe obraz. Durerea era acum insuportabilă, 
în adâncul sufletului său se dădu bătut. 

— Te iubesc, spuse. 

Privi în altă parte stânjenit, ca un adolescent. Când 
îşi întoarse privirea spre ea, îi văzu ochii în lacrimi. Părea 
înspăimântată, la fel de înspăimântată ca şi el, dar şi 
resemnată. 

Dădu din cap în tăcere, iar el îi apropie chipul de al 

său. 
29 
Șase săptămâni mai târziu 
Oceanul le era complice. 


Legăna blând iahtul, mângâindu-l alene cu valuri 
lungi în timp ce Jordan o pătrundea tot mai adânc. Leslie îl 


ţinea în braţe, cedându-i tot mai mult din fiinţa ei cu 
fiecare legănare uşoară care-i ţinea uniţi. 

Nu peste mult timp, geamătul lui ajunse să se alăture 
oftatului oceanului care-i legănea. Strigătele ei se 
armonizau cu chemarea pescăruşilor în departare. 

Era aplecat deasupra ei, imagine perfectă a tânărului 
frumos al cărui trup viguros este făcut pentru dragoste. [i 
ţinea chipul între palme, privindu-l în ochi cu o expresie de 
încântare pasionată. Picioarele ei îl învaluiau, invitându-l 
să pătrundă tot mai adânc în dulceaţa trupului ei. 

— Oh, Jordan... 

Unirea intimă devenea tot mai profundă, accentuată 
de legănatul magnific al mării şi cerului, până când, cu un 
spasm ce o cutremură până în adâncuri i se dărui. li simţi 
izbucnirea şi fluidul bărbătesc şi triumfător, dar totuşi 
delicat, precum marea infinită pe care pluteau. 

Când se sfârşi, îl ţinu strâns la piept. Coapsele i se 
lipeau de şoldurile lui. Trupul încă îi mai tremura în 
spasme scurte, în timp ce-l legăna. 

Nu-şi vorbeau. În răstimpul acestor săptămâni de 
pasiune, se convinseseră, tot mai mult, că nu mai era nimic 
de spus... 

Jordan se gândea la trupul ei, la modul uluitor în care 
şi-l folosea când făceau dragoste. Carnaţia ei era 
adorabilă, irezistibilă prin tentaţia ei catifelată. Dar 
eafăcea dragoste cu inima, abandonându-se atât de 
complet, încât el se temea că era ceva mult prea aproape 
de perfecţiune în comuniunea lor, că era periculos să 
ajungi să cunoşti pe altcineva atât de profund. 

Dar teama îi era eclipsată de admiraţia pentru ea. 
Sinceritatea ei era la fel de seducătoare ca şi trupul 
magnific. Stilul ei unic atât de limpede şi modest când 
mergea, vorbea sau râdea devenea o seducţie imposibil de 
descris and se afla goală în braţele lui. 

Citise cândva într-o carte de speculaţii filosofice că 


secretul cântecului de sirenă ce-i ademenea pe marinari 
către moarte era inocenţa sirenelor. Fără îndoială că acest 
secret se putea aplica şi în cazul lui Leslie. Era atât de 
naturală, încât fiecare întâlnire părea să fie, pentru ea, 
prima lor întâlnire. Făcea dragoste ca o fecioară, 
surprinsă, vulnerabilă şi încântată 

Îi căută privirea. Încercă să găsească cuvinte care să 
exprime întocmai ceea ce se petrecuse între ei. Ca de 
obicei, nu reuşi. 

— Te iubesc, îi spuse 

Ea zâmbi, apropiindu-l de ea şi mângâindu-i gâtul cu 
ambele mâini, un mic gest de afecţiune pe care i-l dăruia 
întotdeauna în acest moment unic. 

— Şi eu te iubesc, răspunse ea. 

Ochii îi erau înceţioşaţi de iubire, trupul ameţit de 
plăcere. Dar începea să redevină ea însăşi. Îi simţi energia 
viguroasă fremătând în braţele sale. Nu peste mult timp 
personalitatea ei strălucitoare va ieşi la iveală din spatele 
măştii pasionale. În acest scurt moment de eclipsă între 
focul dorinţei şi satisfacția de a fi alături de el, o iubea 
aproape mai mult decât putea să suporte. 


Îşi mută privirea de la ea la iahtul pe care se aflau. 
Se numea Meg, după sora lui. Era o ambarcaţiune 
frumoasă, de mărime potrivită pentru a fi manevrată de 
două persoane şi minunat decorată în interior. Întinsă între 
cearceafurile în dezordine, Leslie semăna cu o adevărată 
sirenă, o creatură marină adusă prin magie noagră pentru 
a-i aparţine numai lui. 

Erau amanți de şase săptămâni. Se întâlniseră cât de 
des fusese posibil, mai întâi în oraş, apoi aici, pe iaht. 
Jordan era un navigator pasionat, în timp ce Barbara 
detesta marea, astfel că acesta era locul ideal pentru ei 
doi. Descoperiseră că, departe de uscat, uniţi spiritual prin 
apă şi cer, intimitatea şi izolarea lor erau mai puternice. 


Când o invitase pe Leslie la o plimbare cu iahtul, se 
gândise doar la izolarea şi confortul oferit de 
ambarcaţiune. Nici nu visase că oceanul va deveni ceva 
atât de simbolic, atât de profund personal. 

Ea nu navigase niciodată. Când urcase prima dată pe 
iaht, uşor speriată, arăta atât de senzaţional în blugi, 
adidaşi şi bluza scurtă, fără mâneci, încât abia îşi putu 
controla mâinile pentru a-i explica elementele de bază în 
navigaţie. 

Învăţase repede. Curând, se descurca în lucrurile 
simple, căci inteligenţa ei combinată cu bucuria de a se 
murdări pe mâini erau armele ce o ajutau să înveţe repede. 
Învăţă să aprecieze vântul, să ridice pânzele, să-şi menţină 
echilibrul său şi al ambarcaţiunii când navigau contra 
vântului. Acum înţelegea el de ce fusese ea mecanicul 
tatălui ei şi de ce-şi zugrăvise singură apartamentul şi 
repara de toate. Făcea parte din firea ei, din maniera ei de 
a se adapta uşor lumii înconjurătoare. 

Mai târziu, când îi cumpără încălţămintea potrivită 
pentru punte şi o jachetă de vânt, era o întruchipare a 
energiei tinereşti şi a drăgălăşeniei calde; până şi 
irascibilul marinar din port, Ben, ajunsese s-o îndrăgească 
şi o saluta întotdeauna cu un zâmbet şi câteva cuvinte 
prieteneşti. 

— O zi tocmai bună pentru pânze, domnişoară, 
spunea Ben, ajutând-o să urce pe punte sau doar privind la 
ei. Ai grijă, îl prevenea el pe Jordan. Marea e cam agitată 
azi. 

Ben avea atitudinea protectoare a unui tată faţă de 
Leslie şi ajunsese să se considere un fel de ocrotitor al 
iubirii lor. Căci nu putea să nu observe ceea ce se petrecea 
între ei după cum se priveau unul pe celălalt. 

Ben nu o cunoscuse pe Barbara, pentru că ea nu 
venise niciodată în port. Dar şi dacă ar fi cunoscut-o, n-ar fi 
trădat vreodată secretul care-i unea pe Jordan şi pe Leslie. 
Văzuse multe la vremea lui şi era în stare să recunoască 


genul de dragoste care merită să înflorească, indiferent de 
regulile care i se opun sau de obstacolele din calea ei. 
Leslie era ceea ce el nu avusese niciodată, dar visase 
întotdeauna să aibă. Pentru Ben, a fi complicele unei astfel 
de iubiri, chiar într-o mică măsură, însemna un vis împlinit. 

De fiecare dată când ieşeau pe mare, era la fel. 
Ridicau pânzele, muncind alături, în tăcere, când traversau 
golful. Apoi, departe în larg, se opreau, Jordan cobora 
pânzele şi arunca ancora. lar când cobora sub punte, ea îl 
aştepta, cu bluza deja descheiată, apoi blugii alunecau de- 
a lungul picioarelor prelungi, rămânând numai în chilotul 
de mătase, ca o floare delicată acoperind magia sexului. 

Ochii îi scânteiau când îl vedea cum reacţionează la 
goliciunea ei: pupilele ce i se întunecau, mâinile 
tensionate, relieful subtil al dorinţei dintre coapsele lui. 

— Apropie-te, Făt-Frumos, îl chema ea. 

Numele apăruse ca o glumă blândă, dar persistase, 
începuse să-i placă şi lui, ştiind că semnifica respectul 
pentru el, dar şi umorul ei. lar acum conţinea acea căldură 
erotică pe care o citea în trupul ei suplu şi moale, dar mai 
ales în ochii ei. 

Avea o fotografie favorită cu ea, pe care o ţinea 
închisă într-un sertar al biroului şi la care se uita ori de 
câte ori avea o clipă liberă în timpul unei zile aglomerate, 
i-o făcuse de ziua ei de naştere, înainte de a o invita Ia un 
restaurant din Long Island. Purta o rochie de vară înflorată 
şi o pălărie cu boruri largi care îi punea perfect în evidenţă 
frumuseţea naturală. 

Îi făcuse cadou un colier de smaralde, pe care ea şi-l 
pusese imediat la gât, renunțând la cel pe care îl purta 
când venise s-o ia. Zâmbea luminos în fotografie, mândră 
de colier. Dar în ochii ei scânteia licărul acela al iubirii 
care îi spunea că dorea să-i mulţumească pentru cadou 
într-un fel mult mai intim. 

Fotografia surprinsese inocenţa şi senzualitatea ei 
atât de elocvente, încât uneori, numai privind-o, ochii i se 


umezeau. Considera fotografia drept cel mai de preţ obiect 
al său, nu numai pentru amintirile pe care i le evoca, dar şi 
pentru adevărul pe care îl mărturisea, adevărul despre 
dragostea lui. 

Acestea erau gândurile lui Jordan, în timp ce o privea 
acum. Ochii dragi, ca verdele adânc al oceanului, îl priveau 
ţintă şi pielea descoperită îl invita. O sărută şi-şi îngropa 
faţa între sânii ei. 

— Eşti o vrăjitoare, spuse. Nu mă mai satur de tine. 

— Mmm, făcu ea, trecându-şi mâna prin părul lui. 
Murmuratul acela îl fermeca, iar mireasma trupului ei, 
combinată cu cea a trupului său era atât de intimă, încât 
ar fi dorit să se înece în ea. 

Dar reuşi să se ridice şi-i acoperi sânii adorabili cu 
cearceaful, pentru a fi în stare să-i vorbească lucid. 
Privirea din ochii lui era serioasă. 

— Am vorbit cu Barbara despre noi, spuse. 

Îi privi cu ochii frumoşi în care nu citi nimic. Ştia ce 
gândea ea despre dragostea lor. I se supusese ei, cum o 
făcuse şi el, dar nu era genul de femeie care să o accepte 
ca pe un mod de viaţă. Fără un angajament din partea lui, 
ea nu va accepta să continue. 

— S-a comportat bine, continuă el. Este o femeie de 
onoare. Ar trebui s-o cunoşti cum o cunosc eu ca să 
înţelegi ce vreau să spun. Copilăria ei a fost un iad pe 
pământ. Viaţa alături de tatăl ei a supus-o unor lucruri 
teribile. Dar nu i-a afectat onestitatea. Asta a susţinut-o. 
Întotdeauna am respectat lucrul acesta la ea şi-o voi face 
întotdeauna. 

Privi în jos spre Leslie, comparând frumuseţea ei 
însorită cu imaginea tristă şi întunecată a Barbarei. 

— A ştiut dintotdeauna că va veni ziua asta, continuă. 
Mi-a spus-o aseară. Pactul pe care l-am făcut noi a fost în 
beneficiul amândorura. Dar dragoste nu a existat. Nu 
putea dura foarte mult. A înţeles. Şi e fericită pentru mine. 


Leslie părea dusă pe gânduri. 

— Jordan, spune-mi ceva, vorbi ea. 

El zâmbi. 

— Orice. 

— Ai iubit-o vreodată? întrebă Leslie. Câtuşi de 
puţin? Vreau să fii sincer cu mine. 

Se gândi un moment. 

— Iubire... repetă el. Ar fi un cuvânt prea puternic. 
Mult prea mult. Dar, da, am simţit ceva pentru ea. Încă mai 
simt. li înţeleg tristeţea şi singurătatea. Şi asta mă face să 
nu vreau s-o rănesc. 

Privi spre Leslie. 

— Am răspuns la întrebare? 

Ea dădu din cap. 

— Asta am vrut să te aud spunând, spuse ea. Eşti om, 
eşti bărbat. N-aş vrea să cred că te-ai fi putut căsători cu o 
femeie pentru care n-ai simţit absolut nimic. 

Jordan simţi un val de uşurare în suflet. De parcă 
trecuse un test. 

Îi privi chipul gânditor. Preocuparea o făcea şi mai 
frumoasă. Trase uşor de cearceaf şi-i văzu trupul prelung, 
bronzat de soarele verii şi încă fierbinte de mângâierile lui. 

Ştiu pe loc că nu vor urca pe punte. Trebuia s-o aibă 
din nou. Şi citi în ochii ei că şi ea ştia asta. Se aplecă s-o 
sărute. Trupul senzual se lipi de trupul lui gol şi se întări 
iar, înfometat de ea. 

De data aceasta, însă, umbra tristeţii Barbarei 
persistă alături de el, colorându-i acest moment al 
dragostei cu un amestec de melancolie şi de milă. 

În mod ironic, în timp ce plăcerea puse stăpânire pe 
ea, purtând-o departe, lui Leslie i se păru că ultimul văl de 
umbră ce plana asupra dragostei ei pentru Jordan Lazarus 
se ridicase. 

La 10 iunie, în Webster, Pennsylvania, în timp ce se 
afla în vizită la o vecină, Meg Lazarus îşi pierdu cunoştinţa. 

Au dus-o în grabă la spitalul din localitate. Până la 
spital, respiraţia i s-a îngreunat, pielea îşi pierduse 
culoarea, era foarte slăbită şi avea febră mare. 

Jordan fu anunţat imediat. S-a hotărât că Meg era 
prea slăbită pentru a fi transportată la spitalul universitar 
din Philadelphia, unde Jordan o mai internase cu un an în 
urmă, pentru un atac asemănător, dar mai puţin grav. 
Astfel că Jordan îl aduse la Webster pe cardiologul-şef din 
Philadelphia, doctorul Jaffe. 

Jordan îşi luă rămas bun de la Barbara care era la 
curent cu problemele lui Meg şi ştia că va lipsi câteva zile, 
chiar o săptămână. O sună şi pe Leslie, ca să-i spună ce se 
întâmplase. Apoi plecă cu avionul direct la Webster, 
ajungând acolo la patru ore şi jumătate după atacul suferit 
de Meg. 

Doctorul Jaffe era deja acolo, aşteptându-l pe Jordan 
în cabinetul asistentelor medicale, aflat pe acelaşi coridor 
cu salonul lui Meg. 

Cei doi îşi dădură mâna. 

— Cum se simte? întrebă Jordan, neliniştit. 

Doctorul se încruntă. 

— Se pare că este un nou atac de endocardită 
bacterială-subacută. De data asta mai grav decât ultima 
oară, mă tem. Valva deteriorată s-a infectat din nou şi 
inima nu pompează suficient sânge. Are aceleaşi simptome 
ca şi anul trecut. 

— Până acum ce i-ai făcut? întrebă Jordan. 
Antibiotice? 

Doctorul zâmbi trist văzând că Jordan era familiarizat 
cu tratamentul bolii lui Meg. Confirmă din cap. 

— De data asta în doze masive. Şi-i facem analiza 


sângelui la intervale regulate. Am mai adăugat cortizon, 
pentru a încerca să ţin totul sub control.. Crede-mă, 
Jordan, facem tot ce putem. 

Când intră în salonul lui Meg, Jordan trebui să-şi 
ascundă şocul. Arăta mai rău ca niciodată. Era paildă, iar 
ochii păreau enormi. Observă o serie de hemoragii la 
suprafaţa pielii, pe braţe şi pe gât; doctorul îi spuse că 
erau simptomele atacului cardiac. 

— Ce faci, surioară? întrebă Jordan, apropiindu-se şi 
luând-o de mână. 

Ea zâmbi chinuit. 

— Bine, spre mediu, cum zicea unchiul Sid, şopti ea. 

Jordan se aşeză pe marginea patului, îl cuprinse un 
val de emoție combinată cu furia faţă de propria neputinţă 
şi o teroare aproape copilărească provocată de gândul că 
femeia pe care o iubea cel mai mult avea să-l părăsească. 

Ce ironie, - medită Jordan Lazarus - bărbatul al cărui 
chip se aflase pe coperta tuturor revistelor medicale ca 
fiind salvatorul bolnavilor de inimă descoperise că nimic n- 
o putea ajuta pe sora sa, deşi unicul motiv pentru care 
ajunsese să-l intereseze terapia cardiacă fusese tocmai 
Meg. 

X-Span, atât de eficient în arteroscleroză, era 
neputincios în cazuri de infecţie a valvelor, cum era cel al 
lui Meg. Jordan îşi dăduse seama de asta de mult, când 
studiase bolile de inimă, urmărind cercetările lui Leo 
Kaminsky. Chiar de pe atunci înţelesese că nimic din ceea 
ce făcea el nu-i va ajuta lui Meg. Dar se amăgise ca un 
novice, crezând că efortul său era oarecum legat de boala 
ei şi că, într-un fel, îi va fi de ajutor. 

Acum vedea că Meg se stingea. Era mult mai slăbită 
şi mai palidă decât cu un an în urmă. Transformarea 
hidoasă a trupului ei din cel al unei tinere adorabile, chiar 
dacă firavă, într-un pacient fără scăpare era rapidă. 

Se aplecă s-o sărute pe obraz, li luă mâna. Privindu-l, 


ochii îi străluceau pe chipul emaciat. 

Cu un efort uriaş, îşi alungă din minte mâhnirea şi-i 
vorbi pe un ton voios. 

— Cum se poartă ăştia cu tine? 

— Clasa întâi, ca întotdeauna, spuse ea odihnindu-şi 
mâna în mâna lui. Aproape că mi-e mai bine ca acasă. 

Ştia că minte. Nu detesta nimic mai mult decât 
spitalul. Îi strânse mâna. 

— Păi, doctorul Jaffe spune că o să te scoatem curând 
de aici, zise. Am vorbit cu Louise. Spune că acasă totul s-a 
dat peste cap, deja. Au nevoie de tine. 

Zâmbi, înţelegându-i încercarea de a glumi. Dar apoi 
îşi îngustă ochii. O simţea cercetându-l, intuind ceva 
ascuns sub semnele de evidentă îngrijorare şi nelinişte. 

— Dar tu? întrebă ea. Arăţi schimbat. 

Jordan se dădu înapoi, aproape în defensivă. 

— Schimbat cum? întrebă el. 

Meg inspiră adânc. O clipă, ochii i se înceţoşară. 

Apoi îşi aţinti privirea asupra lui. Lumina vechii ei 
afecţiuni strălucea în privirea cu care îl mângâia. 

— Arăţi de parcă cineva tocmai ţi-a spus ce o să 
capeţi de Crăciun, vorbi ea. 

Jordan zâmbi. Îşi aminti de copilăria lor, când el şi cu 
Meg aşteptau împreună Crăciunul. Chiar de atunci îl 
cunoştea atât de bine încât ştia întotdeauna ce-şi dorea el 
cel mai mult. 

Vechiul ei simţ pătrunzător o ajuta acum să simtă 
schimbarea ce se petrecuse în el în ultimeie săptămâni. 
Era imposibil să te ascunzi de intuiţia ei. 

— Ei bine, azi am făcut câteva milioane de dolari, 
spuse el. Poate ca asta m-a înviorat. 

Aluzia la vechiul lor conflict era menită să-i distragă 
atenţia. Dar fără efectul scontat. 

— Nu mă duci, spuse ea. Îmi cunosc fratele. 


Jordan oftă. Era de aşteptat. Nici nu se afla în salon 
de mai mult de două minute şi ea deja văzuse prin el. 
Mulţumea soartei că există cineva pe pământ care îi 
cunoştea atât de bine, îşi simţea propriul sânge care 
curgea prin venele ei, împrumutându-i puteri aproape 
cosmice asupra inimii sale. 

Dar nu-i putea spune adevărul despre Leslie. Nu 
încă. Nu aici. N-ar fi fost drept, cu Barbara care îl aştepta 
la numai două sute de kilometri depărtare. 

Pe buze îi trecu un zâmbet fugar când numele lui 
Leslie îi trecu cântând prin minte, asemeni unei melodii de 
dragoste. Îi strânse afectuos mâna lui Meg. Se simţea ca 
un şcolar. 

Meg îl urmărea atentă, cu ochi febrili, 

— E ceva nou, nu-i aşa? întrebă ea. 

Îşi mută privirea în altă parte. Durerea şi bucuria îi 
copleşeau deopotrivă; ţinea mâna surorii sale aflată pe 
patul de moarte şi se gândea la Leslie, prima femeie pe 
care o iubea cu adevărat. Legătura spirituală dintre aceste 
două femei era atât de puternică încât părea să vadă 
imaginea lui Leslie reflectată în ochii lui Meg. 

Meg îi simţi emoția. Îi adresă un zâmbet. 

— Sunt fericită pentru tine, spuse ea. Meriţi ceva 
nou. Ceva bun. 

Jordan oftă. Era frustrat de neputinţa de a-i spune 
adevărul. Meg o cunoştea pe Barbara şi o plăcea, 
întotdeauna se prefăcuse convinsă că mariajul lui cu 
Barbara era fericit. Nu putea s-o anunţe pe Meg, aici în 
spital, că întâlnise o altă femeie şi că se va despărţi de 
Barbara. Pur şi simplu nu putea. 

Nici nu-i putea ascunde fericirea din sufletul său, 
combinată nebuneşte, dureros, cu amărăciunea lui pentru 
starea lui Meg. 

Statură de vorbă o jumătate de oră. Era obositor 
pentru amândoi, dar mai ales pentru Meg. 


— Trebuie să plec, Meg, spuse. Ai avut parte de 
suficientă conversaţie pentru o noapte. Mă întorc mâine 
dimineaţă. 

Dădu să se ridice, dar ea îl apucă de mână, 
reţinându-l. 

— Jordan, vorbi ea. 

Îl şocă. Îi folosea numele numai când era foarte 
serioasă. 

— Da, Meg. Ce este? 

— Fericirea nu apare des, vorbi ea, privindu-l fix. 
Uneori, ni se oferă doar o singură dată. Merită să lupti 
pentru ea. Merită un sacrificiu. 

— Ştiu, răspunse el. 

Îl tinu mai strâns, de parcă el ar fi înţeles-o greşit. 

— Ai sacrificat destule pentru fericirea altora, spuse 
ea. E timpul să te gândeşti la a ta. O s-o faci? De dragul 
meu? 

Jordan simţi ca i se înceţoşează ochii. Sora lui era 
conştientă că se apropia de sfârşit. Îşi petrecuse întreaga 
viaţă încercând în van să-l facă să renunţe la cruciada 
încăpăţânată pentru succes. Acum intuia că el găsise calea 
de a ieşi din închisoarea pe care şi-o autoimpusese, Dorea 
să-i dea curajul de a face pasul crucial. Dar propriile-i 
puteri se topeau cu repeziciune. Îl privi cu ochi rugători. 
Strânsoarea mâinii slăbise. Capul îi căzu înapoi pe pernă. 

— Da, spuse el cu buzele aproape de urechea ei. Nu- 
ţi voi înşela aşteptările. Crezi asta? 

Dar Meg se pierduse. Nu-l mai auzea. 

Când Jordan ieşi din încăpere, ochii îi erau plini de 
lacrimi. Noroc că pe coridor nu erau nici surori, nici 
pacienţi care să-i vadă durerea. 

Petrecu încă o jumătate de oră cu doctorul Jaffe şi 
apoi plecă spre casa părintească, conducând tăcut. Le 
sărută pe mama şi pe Louise, care încercară în van să-l 
facă să mănânce ceva. Se duse la culcare devreme; 


Nici nu putea să judece cum trebuie. Mintea îi era 
prea plină de gândurile legate de Meg şi de Leslie. 
Chipurile lor îi jucau în faţa ochilor, iar el aşteptă preţ de 
trei ore ca somnul să-l cuprindă, binefăcător. Chipul lui 
Meg pălea tot mai tare, dar era mai elocvent şi mai frumos 
ca niciodată. Imaginea lui Leslie se apropia tot mai mult, 
chemându-l ametitor la viaţă. O parte din el se temea că, 
adorând-o pe Leslie aşa cum o făcea, nu fusese credincios 
trecutului şi durerii sale, că renunţase la tot pentru ea. Dar 
Meg, drăgălaşa, delicata Meg, îl îndemna să intre în noua 
viaţă, chiar dacă în acest timp ea se îndepărta plutind de 
el. Niciodată nu fusese atât de sfâşiat, atât de fericit, atât 
de disperat. 

Sperând să-şi revadă sora a doua zi dimineaţă, iar pe 
femeia iubită peste câteva zile, Jordan adormi. 


Când află că Jordan va lipsi câteva zile, Leslie profită 
de ocazie să facă o scurtă vizită acasă, pentru a-şi vedea 
tatăl. 

Tom Chamberlain nu-şi mai văzuse fiica de vreo şase 
luni şi fu încântat. O luă pe Leslie de la aeroport în vechea 
lui maşină, cea pe care ea o reparase de numeroase ori în 
tinereţe, şi o conduse acasă de-a lungul şoselelor de ţară, 
drepte, nesfârşite, în amurgul roşiatic. 

— Maşina merge bine, zâmbi ea. Cred că i-ar face 
bine totuşi o verificare. 

— Şi mie, glumi tatăl ei. Suntem la fel. Nu mai 
suntem tineri cum eram odată, dar tot pe picioare. 

Leslie zâmbi. Tata arăta la fel ca întotdeauna, doar 
mai cărunt şi cu ceva mai puţin păr. Ochii îi străluceau de 
bucurie că-şi revedea fiica. Părea plin de energie. Leslie se 
simţea bine alături de el. Lumea sa fusese răsturnată de 
ultimele evenimente, iar chipul familiar al tatei şi 
afecțiunea constantă erau ca un drog care o alina şi o 
îmbăta în acelaşi timp. 


Dar vizita nu a fost atât de uşoară pe cât sperase 
Leslie. În prima seară, Leslie îi povesti despre Wheeler 
Advertising şi repetă ceea ce-i mai spusese tatălui ei în 
zeci de scrisori: că se simţea mai bine la o companie mică 
decât la marea Ogilvie, Thorpe, în plină competiţie, că 
Ross Wheeler era un bărbat încântător pentru care merită 
să lucrezi, că fetele de la birou erau drăguţe, că era 
amuzant să te murdăreşti pe mâini ca să ştii unde se află 
fiecare piuliţă şi şurub al unei întreprinderi mici, decât să 
te pierzi în aglomeraţia impersonală dintr-o agenţie uriaşă. 

Tom Chamberlain o ascultă zâmbind. Îşi dădea seama 
că Leslie era fericită. Avea în ochi o expresie 
scânteietoare, emoţionată, care-l intriga. Ştia că în trecut îl 
ferise de anumite lucruri dureroase din viaţa ei. In seara 
asta o bănuia că-i ascunde ceva foarte bun, ceva care o 
făcea fericită. Se întreba când 1-l va dezvălui. 

Apoi se duseră să ia masa la Hilltop, un restaurant 
vestit, care servea fripturi şi specialităţi de pescărie, aflat 
la douăzeci de kilometri de Ellicott. Tom Chamberlain îşi 
puse cel mai bun costum. Leslie îmbrăcă o fustă lungă de 
bumbac cu o bluză de mătase şi colierul cu smaralde 
dăruit de Jordan. Seara avea un aer festiv, dar nu găsi 
curajul de a-i mărturisi tatălui ei motivul real al fericirii ei. 
Repetă doar vechile minciuni despre schimbarea slujbei şi 
plăcerea noii sale vieţi, mai liniştite. Minciuna aşeză un fel 
de paravan între ei, care o împiedica să comunice cu el, 
cum o făcea înainte. Fetiţa din ea dorea să se refugieze din 
viaţa ei tumultuoasă, stresantă la tăticul ei, cel care o 
veghease cu atâta duioşie în copilărie. Dar acum era 
imposibil. Era femeie, avea durerile unei femei şi secretele 
unei femei. lar aceste secrete o separau pentru totdeauna 
de trecut. 

Mai grav, amalgamul de minciuni era mai 
împovărător acum, pentru că viaţa lui Leslie o apucase pe 
un drum ameţitor, care îi punea toate părerile despre sine 
sub semnul întrebării. Cariera sa trecută şi viitoare era 


complet eclipsată de iubirea ei pentru Jordan Lazarus, ca 
de altfel tot ceea ce se afla în inima sa. Acest din urmă 
secret ce îl ascundea tatălui ei o ardea, cerând să fie scos 
la lumină. 

Pe drum spre casă, în sfârşit, îşi făcu curaj. 

Maşina rula pe şoseaua întunecată, de ţară, farurile 
trimițând raze strălucitoare în faţă şi peste lanurile do 
porumb ce mărgineau şoseaua. Din când în când, câte un 
iepure îşi arăta ochii la lumina puternică a farurilor înainte 
de a dispărea în tufişuri. 

Tom îşi privea fiica. Zâmbea pentru sine. 

— Dau un penny pentru gândurile tale, spuse el. 

— Mă uitam la lumina farurilor, spuse ea. Când eram 
mică şi mergeam în vizită la mătuşa Alice, sau la Chet şi 
Carol şi veneam acasă pe înserate, mă gândeam că lumina 
farurilor era fermecată. Cum străpungeau întunericul până 
departe... Credeam că farurile pot lumina întreaga lume, 
dacă voiau ele. Era ca şi cum nimic nu se putea ascunde de 
ele. 

Tatăl ei dădu din cap. Nu era obişnuit cu modul de 
gândire abstractă, dar admira înclinarea lui Leslie spre 
imagini poetice. O avea de când era o fetiţă şi-i marcase 
personalitatea, aşa cum o făcuse inteligenţa ei deosebită. 

— Lucrurile din lumea adulţilor le par adesea magice 
copiilor, spuse el. Tu aveai mai multă imaginaţie decât toţi 
ceilalţi, aşa că pot să pun pariu că ţi se părea că lumea 
întreagă era fermecată. 

Se lăsă pe spătarul scaunului, cu inima încălzită de 
cuvintele lui. Şi dintr-o dată, nu mai avu nicio importanţă 
dacă între ei era o mare de alte evenimente. Era încă tatăl 
ei, care o cunoştea mai bine decât oricine altcineva. Cât 
timp Tom Chamberlain exista pe pământ, nu va fi niciodată 
singură. 

Cu aceste gânduri, începu să-i vorbească. 

— Tată, spuse ea. 


Se întoarse spre ea. 

— Da, dragă, spuse. Ce este? 

Aşteptă. 

— Tată, există un bărbat, spuse ea. 

Tom Chamberlain ezită. În acea fracțiune de secundă, 
Leslie îl simţi intuind tot ce i se întâmplase ei în ultimii ani, 
poate chiar şi adevăratul motiv pentru care demisionase de 
la Ogilvie, Thorpe. Îl simţea cercetând cu mintea terenul 
secretelor ei, asemeni farurilor care, cândva, cu puteri 
magice, îşi azvârleau lumina triumfătoare peste ţinutul 
cuprins de întunericul nopţii, dezgolind tot ce atingeau. 

Ajunseseră deja acasă. Opri maşina pe aleea cu 
pietriş şi o îmbrăţişa pe Leslie. 

— Mă bucur tare mult pentru tine, spuse el. Tare 
mult, draga mea. În voce i se ghicea uşurarea, de parcă 
ştia că suferise cândva o mare nefericire în dragoste, iar 
acum i se ivea a doua şansă. 

Ea dădu din cap la pieptul lui. 

— Şi eu, murmură. 

O bătu uşor pe umăr, cu afecţiune. 

— El... lucrează cu tine? o întrebă. 

Scutură din cap. 

— L-am cunoscut prin serviciu. Are... are propria lui 
companie, răspunse ea. 

Tatăl ei zâmbi. 

— De când îl cunoşti? se interesă el. 

— O, eu... nu prea de mult. De vreo câteva luni, 
replică ea. 

Începu să simtă cum zidul de minciuni se înălța din 
nou între ea şi tatăl ei. Începea să pună întrebările logice 
pe care orice tată le pune, când fiica sa îl anunţă că e 
îndrăgostită. Cine este tânărul? Cu ce se ocupă? Cum îl 
cheamă? 

Mai mult decât îi spusese deja nu-i putea spune. Era 


îndrăgostită de un bărbat cunoscut de toată lumea. Un 
bărbat căsătorit. 

— Eu când o să-l cunosc pe tânărul domn? întrebă el. 

— A, nu încă, spuse ea, lăsându-se pe spate. N-am 
ajuns încă... la asta. Dar sper că va fi curând. Ştiu că o să-l 
placi, tată. Este un om deosebit, minunat. Şi el... 

El mă iubeşte. Cuvintele ajunseră repede pe buzele 
lui Leslie, dar rămaseră acolo. Pur şi simplu, acum nu le 
putea pronunţa. 

— Sunt convins că este, spuse tatăl ei. De abia aştept 
să-l cunosc. Dar nu-i nicio grabă. Am răbdare. Atât timp 
cât tu eşti fericită, draga mea. 

— O, sunt! exclamă ea. Mai fericită ca niciodată. 

El o îmbrăţişă din nou. 

— Asta se vede fără ochelari, spuse. De mult n-ai mai 
arătat aşa, Leslie. 

Ea dădu din cap, dusă pe gânduri. 

— Da, ştiu. 

O privi o clipă, măsurând distanţa dintre ei şi poate 
secretele ascunse de cuvintele ei. Apoi, îi luă mâna şi i-o 
strânse afectuos. Era recunoscătoare. Zidul mai era încă 
între ei, dar, cu toate astea, dragostea lui încă o mai găsea 
şi o mai încălzea. 

Cobori din maşină. Ea îl urmă în casă, zgomotele 
nocturne ale satului urându-i din întuneric, ca un cor, bun 
venit acasă. 


În timp ce Leslie şi tatăl ei intrau în tăcuta lor casă 
din Illinois, iar Jordan îşi veghea sora în camera de spital 
în Pennsylvania, Barbara Lazarus stătea pe canapeaua 
masivă din apartamentul din Manhattan. 

În faţa ei, pe o măsuţă joasă, se aflau câteva 
fotografii. Plicul în care îi parveniseră era pe podea. 

Barbara nu privea pozele. Lăsată pe spate, era dusă 
pe gânduri. În mod deliberat, închise ochii. Era neobişnuit 


de calmă. Îşi savura singurătatea. Deşi era o stare pe care 
o suporta tot mai greu în ultimul timp, încă mai putea să 
găsească în ea luciditate şi putere de concentrare, ca pe 
timpul când se ascundea de tatăl ei în dormitor şi încerca 
să se izoleze de viaţa ei alături de el. 

Inspiră adânc, o dată, de două ori. Deschise ochii, Se 
aplecă în faţă. Murmurul oraşului dispăru, eclipsat de 
atenţia ei concentrată asupra fotografiilor de pe măsuţa 
din faţa ei. 

Unele îl reprezentau pe soţul ei. 

Altele erau ale unui băieţel. 

Dar toate înfăţişau chipul lui Leslie Chamberlain. 


31 


La o săptămână şi jumătate de la reîntoarcerea sa din 
Pennsylvania, Jordan şi soţia sa se aflau pe terasa 
apartamentului lor din Sutton Place, bând ultimul pahar 
înainte de culcare. 

Era ora zece seara, De câţiva ani încoace, Jordan şi 
Barbara îşi făcuseră un obicei de a petrece aici câtva timp, 
înainte de a lua masa de seară împreună. Jordan bea 
Armagnac, iar Barbara un lichior amontillado vechi, în 
semiîntuneric, dincolo de fereastră, se distingea East River 
şi silueta întunecată a insulei Roosevelt. 

Era ora unor conversații apatice, în timp ce tensiunea 
unei zile de muncă se risipea în favoarea somnolenţei ce-i 
apropia de ora de culcare. Evitau subiectele de discuţie 
serioase, preferând să pălăvrăgească despre prieteni, 
rude, despre ştirile cotidiene din Manhattan. 

În seara asta lucrurile erau diferite. Cum Jordan îi 
spusese Barbarei despre Leslie, niciun fel de conversaţie 
uşoară nu le putea distrage atenţia de la adevărul definitiv 


pe care mariajul lor trebuia să-l înfrunte. 

Între ei domnea o atmosferă ciudată de resemnare. 
Jordan şi Barbara îşi dădeau silinţa să se poarte normal, 
făcând mici gesturi de afecţiune, care făceau din mariajul 
lor ceea ce fusese. Dar acum un nou coeficient se adăuga 
tandreţii lor, tuturor micilor gesturi domestice care îi lega. 
Căci întreaga, lunga lor aventură era acum condamnată să 
moară. Distrusă de dragostea lui Jordan pentru Leslie 
Chamberlain. 

Jordan nu exagerase când îi descrisese lui Leslie 
modul în care Barbara primise vestea şi cât de 
înţelegătoare fusese. 

— Mă bucur că te-am avut atât cât te-am avut, 
spusese Barbara. Dar n-am niciun drept asupra ta. Am 
ştiut asta întotdeauna. Ai fost liber să pleci oricând. 

Reuşise să-şi ascundă lacrimile în timp ce vorbea. 
Jordan o admira pentru asta şi, în inima lui, o compătimea. 

În seara aceea, domnea între ei sentimentul straniu 
al unei intimităţi ce se pregăteşte să moară, în timp ce 
stăteau în balconul acoperit, privind în tăcere oraşul. 

Jordan îşi drese vocea. 

— Azi am văzut-o pe verişoara ta, spuse. 

Barbara ridică dintr-o sprânceană. Se referea la cea 
de-a doua verişoară a ei, Renee Archer, o mondenă, cam 
descreierată, ale cărei vizite obligatorii de sărbători şi 
aniversări erau o sursă constantă de iritare şi amuzament 
pentru Barbara şi Jordan. 

— Unde? întrebă ea. 

— La Piaza, spuse el. Unde altundeva? M-a prezentat, 
unui conte nu-ştiu-cum şi unei adunări de persoane. Ea şi 
contele păreau foarte apropiaţi. Se pare că se pregăteşte 
mariajul numărul cinci. 

Barbara dădu din cap. 

— Nu se mai potoleşte, spuse ea. Îi ronţăie ca pe 
bomboane şi pe urmă îi aruncă. Îl cunosc pe conte. E un 


băiat de treabă. Păcat de el. Credeam că are mai multă 
minte. 

Se lăsă tăcerea. Barbara duse paharul la buze, dar nu 
sorbi din el. Mâna îi căzu în poală. Se uită la soţul ei. 

— Jordan, spuse ea. O să te facă fericit? 

Jordan oftă. Instantaneu, imaginea lui Leslie îi apăru 
în faţa ochilor, zâmbitoare şi irezistibilă. Se simţea 
stânjenit stând acolo în întuneric şi auzind-o pe Barbara 
întrebând despre femeia pe care o iubea. Mila pentru 
Barbara îl sfâşia. Dar dragostea lui pentru Leslie era mai 
puternică decât orice altceva, 

— Da, răspunse el. Mă iubeşte. Şi este o persoană 
deosebită. 

Ai fi mândră de ea. Jordan nu pronunţase cuvintele 
astea, dar ele exprimau perfect sentimentele sale. Dacă 
Barbara ar fi cunoscut-o pe Leslie cu adevărat, aşa cum o 
cunoştea el, ar fi fost mândră de Leslie, aşa cum era şi el. 
Dragostea sa pentru Leslie depăşea pasiunea fizică. O 
iubea pentru calităţile ei; curaj, onestitate, omenie. Exista 
la Leslie ceva atât de viteaz în modul în care îşi ducea 
viaţa şi în modul în care îi lăsa pe cei din jur s-o cunoască. 
Jordan nu-i observase calitatea asta înainte şi, de câte ori 
era alături de ea, rămânea uimit. 

O parte din el îşi dorea să-i preţuiască aceste calităţi 
în faţa Barbarei, Dorea s-o laude pe Leslie, să-şi declare 
deschis admiraţia pentru Leslie, asemeni unui tânăr care 
îşi descrie cu ardoare iubita unui prieten. Dar ştia că asta 
ar fi insuportabil de dureros pentru Barbara. Nu putea 
decât s-o asigure că alesese o femeie care îl va face fericit. 
Pentru că ştia că Barbara nu-i dorea decât să fie fericit. 
Pentru fericirea lui, ea era de acord să renunţe la el, 

Se lăsă din nou tăcerea. Întunericul îl unea pe Jordan 
de soţia sa, dar abisul timpului şi al despărțirii îi îndepărta. 
Cu fiecare zi, le era tot mai greu să stea alături. Dar nu 
voia s-o piardă încă pe Barbara. Fusese - prietena şi 
confidenta lui timp de patru ani. Îi va duce dorul. 


— Mă duc la culcare, spuse ea. Am avut o zi lungă şi 
obositoare. 

Îl sărută pe obraz şi ieşi din încăpere. El mai rămase 
un moment, dus pe gânduri, încă tulburat de imaginea 
seducătoare a lui Leslie şi de amintirea chipului 
înţelegător şi trist al Barbarei. 

Îşi termină coniacul şi se îndreptă spre dormitor, cu 
gândul să facă un duş. Barbara stătea pe pat, în cămaşă de 
noapte, ţinând în mână cartea pe care o citea. Era o 
selecţie din nuvelele lui Somerset Maugham. I-o făcuse 
cadou vara trecută, de ziua ei. 

Părea nehotărâtă, nu intra în aşternut şi ţinea cartea 
cu gesturi nervoase. Îl privi pe Jordan. Stătea în prag, 
descheindu-şi cămaşa. 

O podidiră lacrimile. 

— O, Jordan, suspină ea. 

Se apropie de ea şi o îmbrăţişă. Îi acoperi chipul cu 
sărutări. Gustul lacrimilor îl întrista. 

— O să-mi fie atât de dor de tine, spuse ea. 

Durerea ei era atât de intensă, încât Jordan simţi că i 
se umezesc Şi lui ochii. 

Văzându-i emoția, ea îi apăsă faţa la pieptul ei, aşa 
cum făcuse adesea în trecut. Îl bătu uşor pe spate, ca 
pentru a-l alina. Simţi vechea flacără maternă a afecțiunii 
ei. Era ca o mamă ce-şi înarma fiul cu dragostea ei pentru 
a înfrunta lumea de unul singur. 

Şi pe neaşteptate, căldura sânilor ei, dulceaţa 
mângâierii, deveniră un sărut. O ţinea în braţele sale 
sărutându-i buzele, strângând-o lângă el. Trupul ei se topi 
într-al lui. Sânii, goi sub cămaşa de noapte, i se lipeau de 
piept. Limba ei se furişă timid în gura lui. Fu cuprins do o 
pasiune stranie, născută din afecțiunea ce i-o purta, din 
dragostea pentru Leslie şi de schimbarea ce apăruse în 
viaţa sa. 

O clipă, se întrebă dacă ea va suporta, sau dacă el 


însuşi va suporta. Dar ea îl strângea puternic, iar trupul ei 
părea teribil de cald şi de blând. 

— Numai de data asta, murmură ea, strângându-l şi 
mai mult. Doar de data asta, Jordan. Dă-mi asta ca 
amintire... 

O fierbinţeală aproape dureroasă îi străbătu trupul. 
Percepu ironia de a poseda trupul soţiei sale abia acum, la 
sfârşitul căsniciei lor. Se temea să n-o jignească pe 
Barbara într-un anume fel, spărgând lacătul ultimului ei 
secret. Cu atât mai mult cu cât Lesiie era stăpâna pasiunii 
lui, acum şi pentru totdeauna. 

Dar sărutul Barbarei devenise mai intim, iar mâinile 
ei coborâseră sub curea, atrăgându-l blând spre ea. 

— Numai o dată, dragul meu, murmura ea. 

Se întinse să stingă lumina. 


În momentul în care în dormitorul lui Jordan se 
stingea lumina, Leslie Chamberlain cobora din maşina lui 
Ross Wheeler, care o lăsa acasă la ea. 

Petrecuseră o seară lungă la birou, verificând 
registrele împreună cu contabilul, o activitate anuală de 
care Ross se temea în permanenţă, pentru că nu era făcut 
pentru cifre. 

Nu mult după venirea lui Leslie, el o întrebase dacă 
n-ar vrea să-l ajute la contabilitate. Pe atunci ajunsese să 
depindă de ea cam în toate. Ea fusese de acord şi, curând, 
ajunsese mai familiarizată cu conturile şi cheltuielile 
agenţiei decât era el. Prezenţa ei în seara asta fusese mai 
mult decât o necesitate. 

— Mulţumesc de un milion de ori, draga mea, spuse 
el, întorcându-se spre ea. Mi-ai salvat viaţa. Nu ştiu cum 
m-am descurcat înainte de venirea ta. 

— A, nu eşti chiar atât de nepriceput, spuse ea. Doar 
că n-ai încredere suficientă în tine. O simplă coloană de 
cifre nu poate face rău unuia atât de puternic ca tine. Ai 


nevoie de mine numai ca să-ţi amintesc asta. 

În întunericul din maşină, ochii lui Ross se odihneau 
pe chipul ei. 

— Am nevoie de tine pentru mai mult decât atât, 
spuse el. 

Se lăsă tăcerea. Îi aştepta răspunsul la cererea lui. 
Ross era un om răbdător, dar ştia la ce se expunea, cerând 
în căsătorie o fată ca Leslie. 

Îşi jucase cartea şi nu putea decât să aştepte să vadă 
dacă ea, pentru cine ştie ce motive, se putea hotări să 
accepte căsătoria cu un bărbat mai în vârstă. Trăia cu 
teama că ar putea să întâlnească un bărbat tânăr. Mult mai 
potrivit. 

Leslie nu putea să nu se întrebe dacă el nu bănuia că 
ea s-a îndrăgostit de altcineva. Nu-şi putea ascunde lumina 
din ochi, în timp ce era la serviciu. Toți cei de la birou 
observaseră şi făcuseră remarci cu privire la asta. Leslie 
îşi dăduse toată silinţa să facă şi ea mare haz de asta. 

Pe de o parte, dorea ca Ross să fie convins că 
mulţumirea oferită de munca alături de el fusese ceea ce o 
eliberase de vechea ei tristeţe şi o transformase într-o 
nouă persoană. Pe de altă parte, se temea că el va lua asta 
drept reacţie la propunerea lui, căci asta nu putea decât 
să-i amplifice durerea când va trebui să-l refuze. 

Conştientă de toate astea, Leslie păstra o nouă 
distanţă faţă de Ross, folosind un ton uşor frivol ca pe o 
armură, pentru a se ascunde de întrebarea din ochii lui. 
Ştia că-l va răni când îl va refuza. Nu avea putere să se 
gândească la asta mai mult decât era absolut necesar. 
Inima îi era prea grăbită să urce spre culmile dragostei 
pentru Jordan pentru a mai întârzia asupra unei vieţi pe 
care era gata s-o sacrifice pentru el. 

— Nu ştiu cum te simţi tu, dar eu nu mai pot să stau 
în picioare, spuse ea. Trebuie să dorm ca să pot uita cifrele 
alea, 


— Şi eu, răspunse Ross, cu o umbră de părere de rău 
în glas. Trage un somn bun de opt ore. Nu veni la birou 
până când nu te odihneşti. Putem să ne descurcăm fără 
tine încă o oră. 

— Asta-i sigur. 

Ştia că îl minte. Va fi acolo proaspătă, la prima oră, 
probabil că ea însăşi va descuia biroul. Era un cal de 
povară, aflase asta de mult. Nimeni nu muncea mai mult. 

O urmări cum coboară din maşină şi se îndreaptă cu 
paşi vioi spre clădire. Ştiind că nu-i poate surprinde 
expresia ochilor, îşi permise să se delecteze cu imaginea 
picioarelor lungi, frumos formate, a taliei subţiri, ascunsă 
de jacheta uşoară, a părului ei frumos, ondulat, peste 
pielea albă ca laptele. Îl cuprinse durerea când îşi dădu 
seama cât de mult o dorea. 

Cu părere de rău, o urmări cum intră în holul clădirii. 
Apoi, porni motorul şi maşina se îndepărtă. 


Leslie se afla în hol, deschizându-şi cutia de scrisori. 
Ca de obicei, nu avea prea multă corespondenţă. O ofertă 
de la o companie de asigurări, o scrisoare de reînnoire a 
abonamentului la un ziar de reclame şi nota de plată 
pentru telefon. Nicio scrisoare de la tatăl ei, pe care abia îl 
vizitase. Abia peste o săptămână sau două primea veşti de 
la el. 

A Intră în clădire şl urcă scările spre apartamentul el. 
În hol, simţi un curent rece. Ciudat, pentru că fusese o zi 
caldă. 

Apartamentul ei era liniştit. Pipăi după comutator şi 
aprinse o lampă de noptieră. Camera de zi se lumină, 
sărăcăcioasă dar familiară, cu canapeaua şi scaunele ei 
vechi, lemnul mesei zgâriat, şi tablouri ieftine. Şi le 
cumpărase de la un târg de vechituri, când se mutase aici. 
Fusese prea deznădăjduită pentru a se mai gândi să şi le 
înlocuiască, pe când lucra la bibliotecă, şi prea ocupată 


acum că Ross şi agenţia lui îi cereau atât de multă atenţie. 

În curând, va trebui să scape de tot şi să găsească 
ceva mai prezentabil. Dar, deocamdată, îi făcea plăcere să 
le găsească acasă în fiecare seară. Mobila veche îi amintea 
de propria sa viaţă dezrădăcinată. Ca şi ea, trecuse prin 
multe şi supravieţuise. 

Acum că îl întâlnise pe Jordan, mobila cea veche 
părea şi mai ştearsă în ochii ei. Asemeni lui Mole, din 
Vântul prin sălcii, una din cărţile ei preferate, Leslie se 
simţea legată de locşorul sărac pe care îl şi părăsise în 
sinea ei, dar care,-totuşi, era unicul ei cămin. 

Intră repede în dormitor şi se dezbrăcă. îşi aruncă 
hainele în coşul cu rufe murdare şi intră goală în baie. 

Închidea uşa când i se păru că aude un zgomot. Se 
zgribuli involuntar şi pielea i se făcu ca de găină. Ascultă 
un moment, dar nu auzi nimic. Se gândi că zgomotul venea 
din alt apartament, sau poate că era clădirea care se 
aşeza. 

Dintr-un impuls, încuie uşa de la baie. Făcu repede 
duş, bucurându-se de apa fierbinte care se scurgea pe 
trup, şi se spălă pe cap. Când ieşi de sub duş, oglinda era 
aburită. Se şterse cu prosopul, îmbrăcă un halat de baie 
din prosop şi deschise uşa. Stăpânindu-şi un sentiment de 
nelinişte, văzu camera de zi liniştită şi goală, ca de obicei. 

Îşi uscă părul repede, intră în dormitor, aprinse 
veioza şi reveni în camera de zi pentru a stinge lumina. 
Fără niciun motiv, se simţi urmărită de o fantomă. Verifică 
lanţul de la uşă. Fireşte, era pus. Îl pusese după ce intrase. 

Zâmbind de propria ei nervozitate, se băgă în pat şi 
deschise cartea pe care o citea. Era o carte de la 
bibliotecă, pe care i-o dăduse doamna Babbage, vechea ei 
şefă, în urmă cu o săptămână. Leslie începu să citească, 
dar îşi dădu repede seama că orele lungi petrecute cu 
registrele contabile îi obosiseră ochii. Oftă şi închise 
cartea. 


Stătu aşa în pat, mult timp, privind în jur, la 
dormitorul cu biroul mic şi toaleta pe care se afla 
fotografia mamei şi tatălui ei. Se gândi că, nu peste mult 
timp, acest dormitor, acest apartament, chiar şi orăşelul 
vor rămâne doar o amintire. Erau rampa de lansare spre o 
nouă viaţă. 

Întinse mâna să stingă lumina. O cuprinse un alt val 
de nelinişte. Trase mâna înapoi şi lăsă lumina aprinsă, 
ascultând atentă, privi în jur. Avu un impuls, de a se ridica 
şi de a cerceta din nou camera de zi. 

Într-un sfârşit, exasperată de ea însăşi, stinse lumina. 

— Potoleşte-te, îşi spuse. Ai muncit prea mult. 

Se întreba dacă nu cumva emoţiile profunde din 
ultima vreme îi dădeau această stare de nelinişte şi de 
teamă. Poate că asta se întâmpla din cauză că viaţa sa 
obişnuită era ameninţată de noua ei dragoste şi propriul ei 
cămin i se părea un loc ameninţător în seara aceea. 

Întârzie asupra întrebării, în timp ce pereţii calzi ai 
camerei o învăluiau. Dar aproape imediat, vălul somnului 
începu să-i încâlcească gândurile, iar întrebarea din 
mintea sa fu eclipsată de chipul lui Jordan Lazarus, care o 
atrăgea plăcut spre lumea viselor ei. 

Peste o clipă, dormea dusă. 


Somnul nu-i fu atât de odihnitor pe cât sperase ea. 
Visase că se afla pe Meg, alături de Jordan. Se străduiau să 
navigheze împotriva vântului, dar stropi nenumărați le 
izbeau fețele, împiedicându-i. Jordan îi striga nişte 
instrucţiuni, dar apa o lovea mereu, înecându-i cuvintele. 

Încerca să-şi facă drum pe punte până la el, dar el îi 
făcea semn să se întoarcă la locul ei. Striga aceleaşi 
cuvinte, mereu şi mereu. Dar, înnebunitoare, valurile de 
apă îi acopereau avertismentul de fiecare dată. 

Deodată, se trezi. Pleşnetul valurilor se transformase 
într-o sonerie insistentă. întinse mâna spre ceas, crezând 


că se făcuse dimineaţă. Dar soneria insista. 

Deja în picioare, se repezi clătinându-se de somn în 
camera de zi, unde telefonul suna cu insistenţă. Ceasul de 
pe bibliotecă arăta două noaptea. 

— Alo? întrebă ea somnoroasă. 

— Leslie? Tu eşti? 

— Da, eu. 

La început nu recunoscu vocea de pe fir. Îngrijorarea 
îi distorsionase timbrul. 

— Leslie, sunt Georgia Beyer. Am dat de necaz.. 

Pe loc, Leslie se trezi. Nu putea fi vorba decât de 
Terry. 

— Ce s-a-ntâmplat? întrebă ea. Terry? Îi e rău? 

Se lăsă tăcerea, plină de nelinişte de ambele părţi. 

Fără să-şi dea seama cum, Leslie ştia deja că se 
petrecuse ceva groaznic. 

O, Leslie, spuse Georgia, cu vocea înecată în 
suspine. A dispărut. L-a luat cineva. Terry a dispărut. 

Din momentul în care Georgia îi povesti lui Leslie ce 
se întâmplase, totul deveni confuz. 

Leslie de abia putu pricepe cuvintele pe jumătate 
isterice ale Georgiei. Cliff trebui să vină la telefon pentru 
a-i explica cum că Terry fusese dus la culcare la opt 
treizeci, ca de obicei şi că dormea liniştit la zece, când 
Georgia îl văzuse ultima oară. Dar Cliff, trezindu-se la unu 
noaptea, se dusese în camera băieţelului şi văzuse că patul 
lui era gol. 

Soții Beyer chemaseră imediat poliţia şi maşina 
şerifului sosise la cinci minute după telefonul lui Cliff. 

Leslie stătea încă în picioare în camera de zi, cu 
telefonul în mână, ascultându-l pe Cliff, când auzi soneria. 


Lăsă telefonul ca să audă interfonul. Era poliţia. 

Leslie le dădu drumul înăuntru - doi detectivi şi doi 
ofiţeri în uniformă - şi luă din nou telefonul. În timp ce ea 
îl asculta pe Cliff, detectivii o priveau cu expresia 
inscrutabilă a poliţistului zugrăvită pe faţă, aşteptând-o să 
termine conversaţia. Era atât de distrusă de vestea despre 
Terry încât nici măcar nu se gândi să se jeneze de cei patru 
ofiţeri pentru faptul că era în pijama. 

— Cliff, poliţia este aici, spuse ea. 

— Ştiu. Mi-au spus că vor veni direct la tine să. te 
anunţe. 

Leslie dădu din cap. Ceru să vorbească din nou cu 
Georgia şi încercă s-o asigure că lucrurile se vor rezolva cu 
bine. Dar mâna ii tremura incontrolabil pe receptor. Şi 
când, în fine, închise, îşi dădu seama că lacrimile îi şiroiau 
pe faţă încă de când ridicase receptorul. 

Unul dintre cei doi detectivi se apropiase de ea. 

— Domnişoara Chamberlain? Sunt detectivul Hirth. 
Dânsul este detectivul Stokes, iar dânşii ofiţerii Valentine 
şi McCann. Înţeleg că doamna şi domnul Beyer v-au 
înştiinţat despre cele întâmplate. 

— Da, spuse Leslie, cu lacrimile şiroindu-i pe obraji. 

Privi chipul detectivului. Era un bărbat obosit, de 
vârslă mijlocie, supraponderal, cu părul tuns foarte scurt. 
Dar privirea lui cercetătoare o făcu să uite de orice 
altceva. 

— Ştiţi ceva despre asta? o întrebă el. 

— Despre... se bâlbâi Leslie, ştergându-şi lacrimile de 
pe obraji. Doar ce mi-a spus Georgia. Aţi... vreau să spun, 
ştiţi, adică... 

Cuvintele rămaseră suspendate în aer. 

— Poate că aţi dori să veniţi cu noi, spuse detectivul, 
îmi dau seama cât de îngrijorată sunteţi. 

Leslie dădu din cap. Se grăbi în dormitor să se 
îmbrace. Pe drum se încrucişă cu unul dintre ofiţeri, care 


ieşea din dormitor. Îi surprinse cu privirea pe ceilalţi care 
se învârteau cu un anume scop prin apartament. 

Încă tot nu înţelegea ce se petrecea. Abia când ieşi şi 
se trezi cu cei patru poliţişti privind-o cercetător îşi dădu 
seama că veniseră aici ca să vadă dacă nu cumva ea îl 
răpise pe Terry. 

— O! exclamă, ducându-şi mâna la gură. Nu m-am 
gândit că... Georgia v-a spus despre mine? 

— Da, domnişoară Chamberlain, spuse detectivul 
Hirth. Acum, vreţi să veniţi cu noi? 

Ştergându-şi lacrimile, stânjenită, Leslie ieşi cu 
ofiţerii. 


Peste o oră, Leslie se afla acasă la Georgia, în 
Farmington. 

Petrecuse o jumătate de oră la secţia de poliţie, 
interogată de detectivii Hirth şi Stokes. Se pare că 
îngrijorarea ei aproape isterică îi lămurise că nu avea 
nimic de-a face cu dispariţia lui Terry Beyer. 

După ce o chestionă scurt despre naşterea lui Terry, 
despre adoptarea lui de către soţii Beyer şi relaţiile ei cu 
familia, detectivii o conduseră cu maşina acasă la Georgia. 
Acolo mai erau o jumătate de duzină de poliţişti, în civil şi 
în uniforme care intrau şi ieşeau, vorbeau la telefon şi-şi 
dădeau ordine unul altuia. 

Georgia îşi recăpătase suficient controlul pentru a-i 
da detalii lui Leslie şi pentru a vorbi calm cu poliţiştii. Dar 
aşezată pe canapeaua din camera de zi, alături de Cliff, 
părea imaginea în oglindă a emoţiilor lui Leslie. Îşi 
controla cuvintele, dar mâinile îi tremurau şi din ochi îi 
curgea un râu de lacrimi. 

Leslie stătea pe canapea, alături de soţii Beyer, 
răspunzând la o întrebare după alta şi repetând acelaşi 
lucru. Explicau cum îşi duceau viaţa cu Terry, despre 
rotația continuă a lui Leslie cu băieţelul, şi repetau la 


nesfârşit că nu se puteau gândi la nimeni, nimeni pe lume, 
care să aibă vreun motiv să-l răpească pe Terry. 

Întrebările şi răspunsurile continuară tot restul 
nopţii. Nimeni nu părea obosit. Leslie însăşi găsea alinare 
în întrebările ofiţerilor, căci ele îi ţineau departe teama ce-i 
macină măruntaiele. 

Când se iviră zorile, Georgia se duse să pună de 
cafea. Sosiră alţi ofiţeri, bărbaţi şi femei. Unul dintre ei 
adusese câteva cutii cu gogoşi pentru toţi cei din încăpere. 

Abia pe la nouă dimineaţa îi trecu lui Leslie prin cap 
să-l sune pe Ross. El nu păru surprins, căci îi sugerase să 
doarmă până mai târziu. Dar când îi spuse că o urgenţă în 
familie o va împiedica să vină la birou toată ziua, se arătă 
îngrijorat. 

— Ce este, draga mea? întrebă el. 

— Verişoara mea, minţi Leslie. Băieţelul ei este 
bolnav. Trebuie s-o ajut. Mă întorc mâine. Dacă nu, te sun. 
Imi pare rău că te las la nevoie. 

— Nicio problemă. O să ne descurcăm noi. Dar sună- 
mă să-mi spui ce se întâmplă. 

Ascultându-l, Leslie se întreba dacă poliţia îl 
contactase în legătură cu ea. Poate că, dată fiind 
gravitatea situaţiei Georgiei şi suspiciunea ce plana asupra 
lui Leslie, se gândiseră să pună întrebări şi superiorilor ei. 
Nu avea curajul să-l întrebe pe Ross despre asta, dar tonul 
lui normal, liniştitor, părea să indice că nimeni nu-l 
contactase. 

Închise repede şi petrecu restul dimineţii pe canapea, 
lângă Georgia. Abia când Cliff îi şopti la ureche, Leslie îşi 
dădu seama că poliţia aştepta un telefon care să pretindă 
răscumpărare. Gândul îi trimise noi valuri de panică şi 
trebui să se agaţe de Cliff pentru a se stăpâni. Privindu-l în 
ochi, văzu cum speranţa i se topea. 

Acum era rândul ei să arate tare. 

— O să fie bine, Cliff, spuse ea hotărât. Simt eu. 


Astfel trecu ziua, curajul părăsindu-i şi regăsindu-i pe 
fiecare, în timp ce poliţiştii luau o poziţie tot mai apatică. 
Telefonul suna des, dar fără să aducă ştiri Teama 
cuprindea casa ca un gaz otrăvitor. 

Leslie dormise foarte puţin şi spre seară era 
epuizată. Abia se atinse de supa pe care o găti Georgia 
pentru prânz şi nu luă decât câteva înghiţituri dintr-un 
sandviş pregătit de o polițistă. 

La insistenţele Georgiei, Leslie fu de acord să plece 
acasă şi să aştepte veşti acolo. Îşi dădea seama că, în 
pofida afecțiunii pentru ea, prezenţa sa o făcea pe Georgia, 
mai nervoasă. Georgia şi Cliff aveau nevoie să fie singuri, 
pentru a-şi înfrunta împreună teama. Leslie le stătea în 
cale. 

Doi ofiţeri o conduseră acasă cu maşina. Se simţea ca 
o infractoare, stând pe bancheta din spate a maşinii de 
poliţie prevăzută cu un grătar de fier. Lipsa de somn o 
făcea să tremure. lraţionalul îi colora fiecare gând. 

Polițistul o conduse până la uşă. 

— Încearcă să dormi, spuse. Te vom suna imediat ce 
avem vreo veste. 

Leslie le dădu numărul de telefon de la birou, deşi se 
îndoia că va fi în stare să se ducă la lucru a doua zi. 
Rămase în hol, privind în urma maşinii care se îndepărta. 
Se simţea îngrozitor de singură. Abia acum îşi dădea 
seama că Georgia şi Cliff, în ciuda propriului lor coşmar, o 
condamnaseră la agonia singurătăţii când o rugaseră să 
plece acasă. 

În timp ce introducea cheia în broasca uşii, se 
gândea să-l sune pe Ross şi să-i spună tot adevărul despre 
Terry şi trecutul ei, numai pentru a simţi căldura altei 
fiinţe umane alături de ea şi pentru a nu fi singură în seara 
aceea. 

Şi l-ar fi sunat, dacă nu o oprea ceva în pragul casei 
sale. 


În vestibul, deschise cutia poştală. O revistă şi două 
anunţuri, împreună cu un plic alb cu numele ei scris cu 
litere mari. Leslie îl deschise aproape fără să se 
gândească. 

Mesajul dinăuntru o făcu să clipească. 


Du-te la telefonul public de la colțul lui Main cu 
Walnut, scria acolo. Asigură-te că nu eşti urmărită. Adu 
creion şi hârtie. Acum. 


Lui Leslie i se opri respiraţia în gât. Mesajul îi flutura 
între degetele tremurânde ca frunzele în briza ce sufla 
afară. 

Ezită un lung moment, privind fix mesajul. Se gândi 
să urce, să sune la poliţie. Poliţia trebuia să afle imediat. 
Dar ceva îi spunea că probabil era urmărită chiar şi în 
acest moment. Nu putea risca atunci când era vorba de 
siguranţa lui Terry. 

leşi pe uşa prin care tocmai intrase şi parcurse în 
grabă distanţa până la cabina telefonică. Privi în urma sa, 
la străzile liniştite. Nu era urmărită. 

Când ajunse, vântul nopţii bătea cu mânie. Intră în 
cabina telefonică, la adăpost. Închise ochii în lumina care 
se aprinse brusc. Când sună telefonul, îşi deschise poşeta 
şi dădu de stilou şi carnetul de note, tresări. Aşteptă, fără 
să-i vină să creadă, până când al doilea ţârâit o trezi. 
Ridică receptorul. 

— Alo? 

— Leslie Chamberlain? 

Era o voce de bărbat. Suna aspru şi era probabil 
deghizată. 

— Da, Da, eu sunt, Dumneavoastră cine sunteţi? 

— Vrei să-l mai vezi pe puştiul ăla? Vrei să vină acasă 
viu? 

— Da. Da. Cine sunteţi? aproape că strigă în telefon. 


Ce doriţi? 

— Ai hârtie şi creion? 

— Da, aici. Spuneţi-mi ce doriţi. Vă implori 

— Scoate creionul. Scrie ce-ţi spun eu. Fiecare 
cuvânt exact aşa cum îţi spun eu. Când termin, vreau să-mi 
citeşti ce-ai scris. Priceput? 

— Da. Da, sunt gata. 

Leslie respira precipitat. Era o voce aspră şi rău 
intenţionată. 

Scrise primele cuvinte, aşa cum îi erau dictate. Mâna 
îi tremura. La început cuvintele nu aveau niciun sens. 
Păreau a fi străine, dintr-o altă lume. 

Apoi, neliniştea din suflet i se transformă în 
disperare, văzând ceea ce aşternea mâna pe hârtie. 

Vocea continua să dicteze. Îi dădură lacrimile în timp 
ce continua să scrie. Dictarea nu dură mai mult de trei 
minute, dar ei i se păru a fi o veşnicie de suferinţă. Avea 
sentimentul că parcă lumea se sfârşea, distrusă de propria- 
i mână, la comanda unei voci necunoscute. 

Când sfârşi, reciti mesajul cu voce tare, cuvânt cu 
cuvânt. Vocea o opri de câteva ori, făcând-o să repete ceea 
ce scrisese. Abia când reciti mesajul de trei ori, vocea păru 
mulţumită. 

— Du-te acasă şi transcrie-o, spuse vocea. Expediaz-o 
recomandat. Când va fi primită, băiatul pleacă acasă. Nicio 
şmecherie, sau puştiul moare. Dacă arăţi scrisoarea 
poliţiştilor, sau le dai telefon, moare. Pricepi? 

Leslie privi cele scrise. Un frig pătrunzător fi 
coborâse în mâini şi ochii îi erau ca de gheaţă. Nimic nu 
părea să fie aievea. Doar cele scrise. 

— Da, înţeleg, vorbi ea cu greu. 

— Expediaz-o imediat. Legătura se întrerupse. 


Scrisoarea trimisă de Leslie a fost primită în numai 
câteva ore după ce a fost pusă în cutia poştală de la oficiul 


din Johnsonvilâe. Nu avea de parcurs o distanţă prea 
lungă. 

La mai puţin de şase ore după aceea, Terry Beyer a 
fost găsit de poliţia din Farmington, pe o bancă, într-o 
staţie de autobuz, la două străzi de secţia de poliţie. Era 
teafăr şi nevătămat. 

Terry a fost dus acasă, mamei sale înnebunite, care îl 
sărută de vreo câteva sute de ori, îi pregăti o masă 
specială cu îngheţata lui preferată, îl îmbăie şi-l duse la 
culcare, înainte de a se lăsa pradă isteriei şi a fi ea însăşi 
băgată în pat de către doctorul familiei, cu un sedativ 
puternic. 

Pe Leslie Chamberlain o sună Cliff Beyer. 

— Terry e în siguranţă, spuse Cliff, încercând să-şi 
reţină propriile lacrimi. Vrei să trimit pe cineva să vină să 
te ia? 

Urmă o pauză lungă. Cliff se întrebă dacă nu cumva 
Leslie leşinase. 

— Leslie? Mai eşti acolo? 

— Da, Cliff, răspunse Leslie cu o voce surprinzător de 
stăpânită. Nu trimite pe nimeni. Tu şi Georgia trebuie să 
fiţi singuri cu el. Vin mâine seară, dacă nu vă deranjez. 

Cliff îi dădu câteva detalii despre reîntoarcerea 
băieţelului şi închise, după ce-i sugeră să doarmă bine. 

Asta şi făcu. Nu dormise mai mult de trei ore în 
ultimele patruzeci, şi opt. Epuizată, deznădăjduită, se duse 
la culcare şi căzu într-un somn adânc, dar agitat. 

Îşi făcuse datoria. Terry era în siguranţă. 

Dar viitorul pe care i-l rezervase fiului ei îi era pentru 
totdeauna inaccesibil ei. 


În seara aceea, Jordan Lazarus nu veni decât foarte 
târziu de la birou. 

Aşezat la masa de lucru, în cabinetul său din 
Manhattan, citea şi recitea scrisoarea pe care o primise în 


după-amiaza aceea. Pentru o clipă, privi la telefon, mâna 
îndreptându-se spre el, Dar nu ridică receptorul. 

Distruse scrisoarea înainte de a se înapoia acasă, la 
Barbara. O privi pentru ultima oară, în timp ce ardea în 
scrumiera de pe birou, 


„Dragă Jordan, 


Îţi scriu această scrisoare cu durere, nu pentru că ar 
fi trebuit să ţi-o trimit mai demult, ci pentru că mă doare 
aşa cum te va durea şi pe tine. 

Am o legătură mai veche, care înseamnă mult pentru 
mine. De fapt, mă voi. căsători curând. 

Am comis o greşeală când m-am ataşat de tine şi o 
greşeală şi mai mare atunci când te-am lăsat să crezi că 
legătura noastră ar putea deveni ceva permanent. Fugeam 
de mine însămi, acum imi dau seama, fugeam de adevăr. 
M-am folosit de tine, dar nu pot să mai continui. 

Rugându-te să renunti la mine, de fapt te rog să 
procedezi aşa cum este mai bine pentru tine şi pentru 
mine. Întoarce-te la viaţa ta, Jordan. lubeşte-i pe cei pe 
care ai fost destinat să-i iubeşti şi uită-mă. Cât despre 
mine, şi eu voi încerca să uit. Este singura cale. 

Te rog, te rog să nu mă suni şi nici să nu-mi scrii. 
Dacă o faci, nu voi putea să-ţi răspund şi asta ne va durea 
pe amândoi şi mai mult. 


Noroc şi adio, 
Leslie”. 


Jordan nu-şi simţea lacrimile din ochi în timp ce 
privea cum ardea hârtia mototolită. Flăcările o devorau 
aşa cum nefericirea îi ardea inima. 

Nu crezuse niciodată că acest lucru ar fi fost posibil. 
Pentru prima oară în viaţa sa de adult, dăduse uitării 


precauţia care îl apărase de-a lungul atâtor aventuri şi 
riscase nebuneşte, ignorând totul, în afară de dragostea 
sa, crezând numai în viitor. 
lar acum, că viitorul se îndepărta, rânjindu-i 
batjocoritor, o voce din trecut îi răsună în ureche, ca un 
refren solemn, pe cât de amar pe atât de ucigător de trist. 
Niciodată să nu dai crezare vreunei femei. 

Au trecut săptămâni, apoi luni. Ross Wheeler muncea 
alături de Leslie în timpul zilei, dar se vedea cu ea tot mai 
rar în afara biroului. 

Era conştient că se petrecuse ceva teribil cu Leslie. 
Arăta ca o persoană care pierduse pe cineva drag. Chipul 
ei era o mască a suferinţei. La birou, era cea dintotdeauna, 
activă, de nădejde, glumind uneori. Dar avea un aer 
controlat, distant. Dedesubt, se afla masca tristă ce ieşea 
în evidenţă pe chipul frumos ca umbra unei răni de 
nedescris. 

Îi amintea de expresia de pe chipul mamei după 
moartea tatălui lui. Şi-i amintea de propriul său chip şi al 
fetelor, după moartea soţiei sale, cu unsprezece ani în 
urmă. 

Nu o întrebă pe Leslie ce anume se întâmplase. Ştia 
din instinct că era o durere intimă. Muncea alături de ea, 
aşteptând-o să se vindece. Ştia ce fire mândră şi decisă 
avea. Atunci când va considera că este momentul potrivit, 
îi va împărtăşi necazul ei. 

Între timp încerca să fie prietenul ei, lăsându-i loc şi 
timp să respire. Îi dădu mult de lucru şi observă 
personalitatea puternică, strălucitoare ridicându-se la 
înălţimea situaţiei. 

Iar în toată această perioadă, sentimentele lui Ross 
faţă de Leslie deveneau mai ambigue şi mai dureroase. Pe 


de o parte, trebuia să se dea înapoi, să păstreze distanţa, 
căci era evident că ea nu-i putea destăinui durerea. De 
fapt, o bănuia că suferă din cauza unei poveşti 
sentimentale care eşuase. Pe de altă parte, nu putea să nu- 
şi amintească permanent că o ceruse de soţie cu puţin 
timp înainte ca dezastrul, oricare ar fi fost el, să aibă loc. 
Ceea ce îl făcea să se simtă stânjenit şi nesigur. 

Astfel că Ross îşi reluă rolul de părinte pe care-l 
afişase faţă de Leslie când o întâlnise. Îl durea să facă 
asta, acum când Leslie însemna atât de mult pentru el, dar 
nu avea de ales. 

I se rupea inima văzând curajul şi hotărârea cu care 
lupta de-a lungul unei zile de muncă. Nu mai întâlnise o 
persoană atât de puternică şi de integră. Admiraţia pentru 
ea crescu pe măsură ce dragostea pentru ea era nevoită să 
se ascundă. 

Dar masca suferinţei nu pălea. Pe măsură ce treceau 
lunile, ea părea să devină tot mai introvertită, tot mai 
enigmatică. Ross îşi dădu seama că rana ei nu se putea 
vindeca în câteva luni. îi trebuiau probabil ani şi avea s-o 
marcheze pentru totdeauna. 

Apoi, într-o zi vântoasă de iarnă, un eveniment 
neaşteptat veni să curme acest status quo delicat. 

Tatăl lui Leslie muri. 

A primit vestea la birou, prin telefon. Leslie ascultă în 
tăcere, adresă interlocutorului nevăzut câteva cuvinte şi 
veni la Ross. 

— A murit tata, spuse ea. Trebuie să mă duc acasă să 
mă ocup de înmormântare. Am nevoie de câteva zile. 

Ross o înconjură cu braţul pe după umeri. 

— Sigur că da, draga mea, spuse el. Oricât timp ai 
nevoie. Să vin cu tine? Poate aş fi de folos. 

Ştia că Leslie nu avea pe nimeni pe lume, în afară de 
tatăl ei. Îşi imagina ce zile de însingurare va trăi. Ea refuză 
din cap. 


— Mă descurc eu, spuse ea. Pe urmă, e nevoie de 
tine aici. 

Avea dreptate, o ştia şi el. Ross şi Leslie erau cei care 
duceau pe umerii lor greul agenţiei. Avea să fie destul de 
complicat fără ea câteva zile. 

— Eşti sigură? o întrebă, gâidindu-se la durerea pe 
care o văzuse zugrăvită, pe chipul ei în ultimele luni. 

— Absolut. 

Expresia controlată a feţei ei părea să se, fi instalat şi 
mai stăruitor, pentru a-i ascunde emoţiile. Nu era niciun 
semn evident de tristeţe cauzat de moartea tatălui ei. 
Părea complet golită de emoţii. 

— Bine, spuse el, ţinând-o pe după umeri. Dar sună- 
mă în fiecare seară. Îmi promiţi? 

Ea zâmbi şi-l bătu uşor pe obraz. 

— Bine, şefu', glumi ea. 

Dar nu era pic de veselie în zâmbetul ei. 


Tom Chamberlain murise datorită unei rupturi de 
anevrism, care surprinsese pe toată lumea, inclusiv pe 
doctorul său internist. Murise pe loc şi aproape fără 
dureri. 

La început, pierderea tatălui ei îi dădu lui Leslie 
prilejul de a se uşura de agonia care o măcina lent de luni 
de zile. Imaginea lui Jordan Lazarus se retrase printre 
umbrele memoriei, eclipsată de amărăciunea imediată 
cauzată de moartea tatălui ei. Se simţea purificată de 
propria ei tristeţe, chiar liniştită, de parcă această durere 
mai mare avea şi un efect secundar, sedativ. 

Era calmă când ajunse cu avionul la Ellicot. La 
aeroport o aştepta o mătuşă îndepărtată. Privea străzile 
binecunoscute ale oraşului defilând pe lângă maşină, 
părându-i străine, din altă lume, îngropate sub povara 
anilor care trecuseră. 

Câteva rude se  strânseseră acasă la Tom 


Chamberlain pentru a o întâmpina pe Leslie. Cu toţii 
arătau mult îmbătrâniţi, părând a fi împrumutat aerul ireal 
al străzilor şi al caselor vechi. 

Erau cu toţii mândri de curajul şi de purtarea 
prietenoasă a lui Leslie, care-i salută cu îmbrăţişări, 
sărutări şi întrebări despre copii lor şi necazurile lor de 
provinciali, îşi asumă imediat sarcina de a aranja 
înmormântarea, vizitându-l pe domnul Norvelf, 
proprietarul salonului funerar, în aceeaşi seară. 

Tot domnul Norvell fusese cel care, cu douăzeci de 
ani în urmă, spusese ultimele cuvinte la înmormâtarea 
mamei lui Leslie. Într-un anume fel, prezenţa lui 
înprumuta pregătirilor o notă macabră. Leslie călătorise 
mult, văzuse multe şi trecuse prin crize care o marcaseră 
pentru tot restul vieţii. Dar domnul Norvell, cu salonul lui 
funerar, maniera sa compătimitoare, nu se schimbaseră în 
niciun fel. Avea părul ceva mai rar, bărbia îi atârna din 
cauza vârstei, dar în rest era exact la fel. 

Această identitate prăfuită a lucrurilor, reflectată pe 
feţele celor pe care-i ştia şi în aspectul oraşului, a fost 
drogul care a ajutat-o pe Leslie să nu mai simtă nimic. A 
fost gazda perfectă pentru prietenii şi rudele care veniră la 
priveghi. Mulţi avură o vorbă bună la adresa lui Tom, a 
vieţii lui grele, a soţiei lui decedate, înainte de a se 
cufunda în vorbăria enervantă despre micile lor necazuri. 
Leslie zâmbi în sinea ei, descifrând egoismul etern al celor 
vii în faţa morţii. 

Se temea că panegiricul îi va dărâma zidul protector, 
dar nu se întâmplă aşa. Pastorul Reynolds nu fusese 
niciodată un orator. Vorbi după tipicul patetic al meseriei 
sale, preţuindu-l pe Tom ca pe un enoriaş şi părinte, ca bun 
prieten, ce face cinste familiei şi comunităţii, în predică nu 
se regăsea nicăieri adevăratul Tom Chamberlain, un om 
tăcut, cu o personalitate generoasă, intuitivă şi un umor 
sobru. Şi asta o mângâie pe Leslie. Cel puţin, în memoria 
sa, tatăl ei se afla în siguranţă, unde îl putea păstra aşa 


cum fusese el. 


În ultima seară acasă, în timp ce strângea ultimele 
lucruri pe care nu voia să le vândă, dădu peste albumul de 
familie. Cuprindea toate vechile fotografii alb-negru ale lui 
Leslie, copilă fiind, fotografiile mamei ei dinainte de 
memoria conştientă a lui Leslie, alături de fotografiife lui 
Tom pe care Leslie le făcuse cu aparatul ei. 

Leslie contemplă instantaneele mamei sale. Arătau o 
femeie drăguță, subţire, cu ochi îngrijoraţi, în care 
strălucea o inteligenţă vioaie. Tom spusese întotdeauna că 
Leslie moştenise mintea mamei sale. 

Leslie compară fotografiile mamei şi tatălui ei, 
încercând să discearnă ereditatea care îi modelase 
propriul ei chip, propriul ei caracter. Se regăsea, cu 
siguranţă, în ochii mamei sale, în nasul şi bărbia tatălui 
său. 

Îşi amintea cum tatăl ei răsfoia exact acelaşi album, 
pe când ea era încă studentă şi-i arăta că începea să 
semene cu mama sa, acum că se mai maturizase. Chiar şi 
mătuşa Mary, cu lacrimi în ochi, îi spusese acelaşi lucru cu 
o zi în urmă, la înmormântare. 

Leslie se întrebă care putea fi semnificaţia tuturor 
acestor lucruri. Dacă ajungea să semene cu cineva pe care 
nu ajunsese să-l cunoască niciodată, cineva care dispăruse 
de mult prea mult timp pentru a mai fi ţinut minte, 
însemna oare că soarta îi permitea, într-un anume fel, să 
se apropie totuşi de mama sa? Ori însemna că depărtarea 
din inimă, pierderea, săpa tot mai adânc cu fiecare zi? Sau 
că asemănarea era semnul unei răni permanente, al unei 
tristeţi fără leac? 

Pe ultima pagină a albumului, dădu de o scrisoare pe 
care i-o scrisese tatălui ei cu numai zece zile în urmă. 
Scrisul de pe plic părea un scris străin. Nu era nevoie să 
deschidă scrisoarea pentru a şti că era plină de minciuni, 
ca toate scrisorile pe câre i le scrisese de când îl 


cunoscuse pe Tony şi plecase de la Ogilvie, Thorpe, de 
când născuse şi se stabilise în Long Island, de când îl 
întâlnise, îl iubise şi-l pierduse pe Jordan Lazarus. Numai 
minciuni, acceptate cu tact de tatăl ei. O parte a imaginii 
ei pe care o purtase în sufletul său. 

Într-un anume fel, labirintul propriilor sale minciuni 
ajunsese prin timp, spaţiu şi moarte să o facă să-şi dea 
seama, abia acum, că Tom Chamberlain plecase pentru 
totdeauna şi că nu va mai reveni niciodată pentru a o 
îmbrăţişa şi a o încălzi cu zâmbetul lui. 

Gândul îi aduse lacrimi în ochi. Se aşeză pe 
canapeaua veche, cu cuvertură şi perne prea tari şi începu 
să plângă de-a binelea. Lacrimile pe care şi le reţinuse de 
atâtea zile se dezlănţuiră. Durerea era de nesuportat. Ştia 
că tatăl ei dorea să fie puternică, fericită. Intotdeauna se 
gândise că moartea mamei ei şi puterile sale limitate în a-i 
purta de grijă o marcaseră pe Leslie. Se agăța de fiecare 
cuvânt, de fiecare scrisoare care să-i asigure că era fericită 
şi o ducea bine. 

Şi o aşteptase, în van, să aducă acasă un tânăr şi să-i 
spună că era îndrăgostită, că urma să se căsătorească, 

Leslie plânse îndelung. Dar lacrimile nu o uşurară, 
cum se aştepta, căci fiecare din ele părea să reprezinte o 
şansă pe care o pierduse şi o minciună inventată pentru a 
acoperi acea şansă pierdută de a-i oferi tatălui ei ceea ce 
sperase atâta timp. 

Într-un târziu, închise albumul. Nu mai suporta să 
contemple trecutul. li reamintea doar că acum era total 
singură pe lume. 

Nimeni nu află vreodată de aceste lacrimi. A doua zi, 
Leslie sfârşi de împachetat cele câteva lucruri de familie şi 
lăsă vânzarea casei şi a mobilei pe seama avocatului 
familiei, un om prietenos pe care Leslie şi-l amintea din 
adolescenţă, la rândul său suferind de ceea ce probabil era 
o boală incurabilă. 

Leslie fu condusă la aeroport de către aceeaşi mătuşă 


Mary, care o întâmpinase la aeroport cu patru zile în urmă. 

— Fii fericită, draga mea, spuse mătuşa Mary. Ştii că 
asta ar fi vrut şi Tom. Fericirea ta a fost ceea ce a contat cu 
adevărat pentru el. 

Nu-şi dădea seama de efectul vorbelor sale asupra lui 
Leslie, care nu fusese niciodată în stare să găsească 
fericirea pe care i-o dorea tatăl ei. Leslie îşi ascunse 
emoția în spatele unui zâmbet blând, o altă minciună, şi-şi 
îmbrăţişa mătuşa. 

— Mai vino să ne vezi, spuse mătuşa Mary. Ne e dor 
de tine, draga mea. 

Leslie dădu din cap, ştiind că nu se va mai înapoia 
niciodată în acel orăşel, 

Cu nenumăratele-i minciuni înfăşurate invizibil în 
jurul ei, urcă în avion şi se lăsă purtată pe cerul rece, 
cenuşiu, spre casă. Dar, în timp ce motoarele o purtau 
vâjâind spre viitor, i se părea că, pentru totdeauna, 
căminul ei se cufunda în trecut, încetând de a va mai fi 
vreodată portul care să-i ofere adăpost. 


Ross Wheeler o aştepta la aeroport. Fu surprinsă să-l 
vadă, pentru că nu-l sunase să-i spună că se întorcea 
acasă. Dorea să rămână singură cu emoţiile sale, un timp, 
înainte de a reveni la lucru. 

— Cum ai aflat? întrebă Leslie, în timp ce el o 
îmbrăţişa. 

— Am sunat-o pe mătuşa ta, spuse el. Mi-a dat 
numărul cursei. Am greşit venind? N-aş vrea şă te 
deranjez, draga mea. 

Leslie nu spuse nimic, doar dădu din cap. 
Sentimentul braţelor lui în jurul ei era atât de calmant, 
încât nu mai voia să se despartă de el. 

— Pot să te duc acasă? întrebă el. 

Ea zâmbi. 

— Merg oriunde cu tine. 


Pe drumul lung spre Long Istand, se purtă blând, 
punându-i doar câteva întrebări despre înmormântare. 
Voia s-o lase să respire. Răspunsurile ei scurte erau dovada 
că nu era pregătită să vorbească despre cele întâmplate. 

Când ajunseră la ea acasă, tocmai se însera. Ross 
opri maşina lângă trotuar, dar nu stinse motorul. 

— Nu-ţi prea vine să intri, nu-i aşa? o întrebă el. 

Scutură din cap, privind drept înainte, ca o fetiţă. 
Ross o conduse la el acasă. Luminile erau aprinse, făcând 
casa să pară confortabilă şi caldă. O conduse înăuntru şi o 
ajută să-şi scoată paltonul. Ea rămase în prag, privind în 
gol. 

— N-ai mâncat, spuse el. Se vede. Îţi pregătesc ceva 
de mâncare. Ce zici de ceva de băut? 

O conduse în sufragerie, ducând-o de mână ca pe un 
copil şi aşezând-o pe canapea, în timp ce îi pregătea ceva 
de băut, Leslie privi fotografiile fiicelor lui de pe cămin. 
Zâmbeau din rame cu chipuri proaspete, pline de tinereţe 
şi de vigoare, o vigoare care ea n-o mai avea. 

Ross reveni cu un pahar de whisky. Când îl bău, 
lichidul auriu îi arse plăcut gâtul. 

— Am nişte sos de spaghete gata pregătit, spuse el, 
aşezându-se lângă ea. Punem nişte paste să fiarbă şi facem 
o salată. O să te simţi mai bine... 

Îşi dădu seama că nu-l auzea. Când vocea lui se 
pierdu, îl privi cu atâta tristeţe, încât se apropie de ea şi-i 
puse un braţ pe după umeri. 

— E chiar aşa rău, hm? întrebă el. 

Nu-i răspunse. Stătea încordată şi rece în braţele lui. 

— Ştiu, murmură el. Ştiu cum e, Leslie. 

O bătu uşor pe umăr, aproape ca tatăl pe care abia îl 
pierduse. Se simţea ca o fetiţă subţire în braţele lui, în 
timp ce el, între două vârste şi greoi, o ţinea protector cu 
mâinile lui aspre. 

— Nu e nevoie să te ascunzi de mine, spuse el. 


Lacrimile o podidiră atât de neaşteptat, încât se 
rostogoliră pe obraji ca un torent izvorând din ochii ei goi 
de orice expresie. Paharul de whisky îi tremura în mână. 
Ross i-l luă şi îl puse pe masă. Apoi, o ţinu strâns, 
legănând-o ca pe o copilă, în timp ce lacrimile curgeau în 
torent nesfârşit. Nu ştia ce se petrecea în mintea ei, dar 
afecțiunea sa îl lega direct de durerea ei şi-l învăţa cum să 
i-o aline. 

Plânse îndelung, în tăcere. Nu-i dădu drumul. După 
un timp, istovită, rămase rezemată de pieptul lui, zguduită 
de suspine întretăiate, ca ale unui copil. 

Când sfârşi, îi aduse câteva batiste de hârtie şi o făcu 
să bea restul de whisky. O privi cum îşi şterge ochii şi-şi 
suflă nasul, spunându-şi în sinea sa că nu fusese niciodată 
mai frumoasă ca în seara asta. 

Ea reuşi să zâmbească. Se simţea mai bine acum. I se 
părea că se afla acolo unde îi era locul, alături de omul 
care nu-i va înşela niciodată aşteptările, pe ale cărui braţe 
calde şi inimă înţelegătoare putea conta întotdeauna. 
Mulţumea cerului pentru Ross Wheeler. 

Acum o privea cu o expresie serioasă, aproape severă 
în ochi. 

— Leslie, draga mea, vorbi el cu o urmă de umor în 
voce, eşti o fată foarte frumoasă. Dar eşti şi tu om. Nu mai 
pot să te las să umbli prin lume de capul tău. Te răneşti 
prea mult. 

Îl privi cu un zâmbet nedumerit. Scoase un mic inel şi 
i-l puse pe deget. 

— Hai să punem capăt singurătăţii, spuse el. 

Leslie privi inelul surprinsă. În tumultul ultimelor 
luni, mai că uitase că Ross o ceruse de soţie. Era pe cale să 
roşească din cauza acestei scăpări, când, deodată, îi trecu 
prin gând că avea nevoie de el mai mult decât oricând. lar 
el nu-şi uitase promisiunea. Îi oferea a doua şansă. 

— Nimeni nu te va iubi niciodată, niciodată, cum te 


iubesc eu, Leslie, spuse el. Nu ştiu ce s-a petrecut cu inima 
ta în aceşti ultimi ani şi n-am nevoie să ştiu. Ceea ce ştiu 
este că o dragoste ca aceea pe care o simt eu pentru tine 
nu se găseşte pe toate drumurile. Vrei s-o accepţi? Dacă 
da, mă vei face cel mai fericit om din lume. Şi aş muta 
cerul şi pământul pentru a te face cea mai fericită femeie. 

Leslie îl privi în ochi. Ştia că plasa de minciuni cu 
care se înconjurase în anii din urmă stătea între ea şi Ross, 
aşa cum stătuse între ea şi tatăl ei. Îşi ţesuse un adăpost 
de minciuni în care rămăsese complet singură. 

Dar ochii blânzi şi inteligenţi ai lui Ross Wheeler nu 
aveau nevoie să străpungă minciunile ei, căci dragostea îl 
ajuta să vadă în inima ei şi să i-o aline. 

Lumina din ochii aceia nu era aceeaşi lumină care îi 
invadase sufletul atât de scurt, cu numai câteva luni în 
urmă, când privise chipul lui Jordan Lazarus şi fusese 
sigură că îşi împlinea destinul de femeie. Dar era o lumină 
care nu se va stinge niciodată. 

Şi în acest moment părea să fie unicul lucru care 
conta. Nici măcar minciunile ei nu-l puteau descuraja. 

O ţinea de mână. Inelul se potrivea perfect. 

— Cunosc destul de bine degetele astea, explică el. 
Ele m-au ajutat să-mi refac viaţa. Lasă-mă să fac acelaşi 
lucru pentru tine. 

Leslie căută în grabă, fără succes, un motiv pentru a-l 
refuza. Dar nu găsi destul curaj pentru a-i refuza 
dragostea. De ce să continue să ţină lumea departe, 
separată de ecranul minciunii, când dragostea i se oferea 
în sfârşit, fără capcane, fără spini, fără minciuni? 

Cuvintele îi veniră cu o voinţă a lor proprie, din 
adâncul sufletului, aproape ca un şuvoi de lacrimi. În 
aceeaşi fracțiune de secundă avu sentimentul că făcea cea 
mai mare greşeală din viaţa sa, comiţând cel mai mare 
păcat, dar şi că făcea unicul lucru decent pentru propriul 
ei suflet. 


— Da, Ross, îi răspunse ea cu un sentiment de 
uşurare. Am să mă mărit cu tine. 


34 
New York, 21 decembrie 1976 


Fusese o zi lungă. 

În casa de pe Park Avenue, Jill Fleming, în pijama, 
masa umerii încordaţi ai Jessicăi Hightower, în timp ce la 
televizor se derulau ştirile de la ora unsprezece. 

Ambele femei erau epuizate, în acea zi, avusese loc o 
reuniune a consiliului de la Hightower pentru care Jessica 
se pregătise de câteva săptămâni, iar Jill făcuse ore 
suplimentare pentru a o ajuta să se documenteze, 

La şedinţa de consiliu ieşiseră scântei, aşa cum se 
aşteptase Jessica, din cauză că majoritatea membrilor 
consiliului se pronunţaseră în favoarea unui proiect de 
fabricaţie de mai multe milioane de dolari, proiect pe care 
Jessica îl respinsese de la început. Chiar şi fraţii ei doreau 
ca afacerea să se încheie. Ford nu-i mai vorbea pentru că 
doi, dintre cei mai puternici alegători ai săi din Delaware 
urmau să câştige mii de locuri de munca de pe urma lui. 

Dar Jessica se menţinuse pe poziţie. Şi cu ajutorul lui 
Jill, dovedise fără urmă de îndoială că profitul pe termen 
scurt oferit de afacere avea să fie pus în umbră de 
pierderile uriaşe ulterioare. În zece ani, arătase ea, 
corporaţia urma să piardă o sută de milioane de dolari. 

După aproape două ore de presiuni din ambele părţi, 
proiectul a fost respins. Jessica câştigase. 

La sfârşitul zilei, ambele femei erau epuizate. 
Luaseră cina acasă, în linişte, salată de crabi şi caviar, şi 
băuseră un pahar de şampanie pentru a-şi sărbători 
victoria. 

Pe Jessica o cuprinsese o durere de cap cumplită din 


cauza conflictelor aprige ale zilei, iar după duş cele două 
femei se întâlniseră în micul birou cu şemineu. Flăcările 
ardeau molcom în spatele grătarului, în timp ce ele stăteau 
tăcute pe canapeaua de piele. 

Jill îi masa blând umerii Jessicăi. Ritmul degetelor 
aproape că o adormea, dar reuşea să se menţină trează. 
Simţea muşchii Jessicăi începând să se relaxeze. O 
cunoştea pe Jessica, aşa cum se cunoştea pe sine. 

Deodată Jessica spuse: 

— Îl cunoşti? 

Jill deschise ochii. 

— Pe cine? 

— Pe Lazarus. 

Jill privi spre ecranul televizorului. Buletinul de ştiri 
de la ora unsprezece prezenta un documentar despre o 
nouă clădire care era înălţată în centrul oraşului de către 
Lazarus International, Jordan Lazarus şi soţia sa fuseseră 
de faţă la punerea pietrei de temelie. Reporterii îi 
intervievau pe amândoi după ceremonie. 

— Nu, spuse Jill, nu-l cunosc. 

Urmă o pauză. Jordan Lazarus îşi ţinea soţia de mână 
şi discuta prietenos cu reporterii. Era un bărbat uluitor de 
frumos. Jiii nu-şi amintea să-i fi văzut chipul până atunci. 
Ceea ce era neobişnuit, pentru că era vestit pe plan 
internaţional ca fiind cel mai bogat om din America şi Jill 
auzise de el de nenumărate ori. 

Soţia, Barbara Lazarus, era o brunetă bine făcută, 
aproape la fel de înaltă ca soţul ei. Făceau un cuplu ciudat. 
Se completau unul pe celălalt în mod neaşteptat, ca o 
combinaţie discordantă a două culori anterior 
incompatibile dintr-un tablou impresionist. El părea prea 
tânăr pentru ea. Cât despre Barbara, părea să-şi fi dat 
toată silinţa la cura de slăbire şi la croitoreasă, ca să 
minimalizeze tocmai acest fapt. 

Afecţiunea reciprocă era evidentă, dar aveai senzaţia 


că fiecare fusese menit unui alt partener. 

— Îl cunosc, spunea Jessica. Am făcut câteva afaceri 
cu el. E un tip bine. Cam visător. Aproape ca un puşti, zău 
aşa. Foarte dulce. Când stai de vorbă cu el, n-ai crede că 
este atât de ambițios. 

Oftă, mângâiată de degetele blânde ale lui Jill. 

— Dar nevastă-sa este cu totul altfel, adăugă ea. E cu 
adevărat fiica tatălui ei. Dură ca fierul. N-am deloc 
încredere în ea. 

Urmă o pauză. Jill continuă masajul. 

— Niciodată n-am priceput ce-a văzut la ea, adăugă 
Jessica. Cu excepţia banilor, fireşte. 

Jill nu comentă. Ochii îi erau aţintiţi pe chipul frumos 
al lui Jordan Lazarus. 


x 


CARTEA A TREIA 
O VIZIUNE 


35 
Trenton, New Jersey, ianuarie 1978 


Viaţa lui 'Tony Dorrance se schimbase. Nu mai era cel 
de dinainte. 

Nu putea să spună ce anume se schimbase sau de 
când. Se putea să fi avut loc cu trei ani în urmă, sau poate 
mai mult. Intr-o dimineaţă se trezise şi descoperise că nu 
mai era acelaşi om. Asta se întâmplase de mult, iar de 
atunci alunecase, imperceptibil. 

Toată viaţa sa de adult, Tony crezuse că se cunoştea 


destul de bine pe sine. Îşi înţelegea propriile dorinţe şi 
avea grijă să şi le satisfacă. Adesea asta nu-i făcea pe cei 
din jur să-l îndrăgească, dar, oricum, îi păsa prea puţin de 
ceilalţi. 

Totuşi, acum, nu era sigur, că mai ştia cine era, sau 
ce dorea în viaţă. 

Rutina vieţii lui era aceeaşi. Se ducea la lucru, îşi 
folosea farmecul şi măiestria pentru a obţine un oarecare 
succes şi-şi petrecea timpul liber bând, jucând cărţi şi 
seducând femeile. Dar sentimentul de satisfacţie care 
însoţise permanent dispăruse. Nimic din ceea ce făcea nu-l 
mai mulțumea. Chiar şi succesele, la serviciu sau la femei, 
îl lăsau rece. 

Uneori, renunţa la programul nocturn obişnuit şi 
rămânea acasă, în apartamentul său, privind fix la pereţi şi 
întrebându-se ce anume se schimbase. 

Odată, din plictiseală, deschisese un plic în care ţinea 
fotografii din copilărie şi-şi aruncase o privire asupra lor. A 
fost o experienţă dureroasă. Nu mai privise fotografiile de 
ani de zile şi, practic, nici nu-şi mai amintea de copilăria 
sa. 

Crescuse în Philadelphia, într-unul dintre cele mai 
dure cartiere ale oraşului. Tatăl lui era metalurgist şi, din 
nefericire pentru familie, un beţiv şi un fustangiu. 

Tony avea două surori mai mici pe care le ignora şi o 
mamă pe care o adora. Se numea Theresa şi provenea 
dintr-o familie de irlandezi. Deşi obosită şi vlăguită încă de 
la vârsta de treizeci de ani, mai păstra o frumuseţe palidă, 
iar imaginea ei i-a dominat visurile şi fanteziile 
adolescenţei. 

Tatăl său îşi abandonase familia după o serie de 
certuri brutale cu Teresa, din cauza unei alte femei. Tony 
devenise ajutorul şi protectorul mamei sale, făcând 
curăţenie, având grijă de fete şi aducând bani acasă, bani 
pe care-i făcea pe stradă în diverse moduri ilegale. 


Lui Tony îi plăcea acest stil de viaţă pirateresc. Era 
un rebel din fire şi, oricum, ar fi dat de necazuri. Dar de la 
plecarea tatălui său, îi fusese permis să-şi exprime spiritul 
rebel faţă de lume în timp ce îşi făcea datoria de a-i 
înmâna mamei sale câştigul murdar. Era, în acelaşi timp, 
un fiu bun şi un neadaptat. I se potrivea acest stil de viaţă. 

Apoi avu loc marea tragedie a copilăriei lui Tony. 
Mama sa îşi abandonă familia, fugind cu un comis voiajor 
arătos, pe care îl cunoscuse într-o cârciumă din apropierea 
casei. 

După o întrevedere cu Consiliul pentru protecţia 
copilului, Tony şi surorile sale au fost separați, fiecare 
trimis în altă casă de copii. Tony nu şi-a mai revăzut 
niciodată surorile, 

Pierderea mamei sale a fost o lovitură grea pentru 
Tony. O idealizase întotdeauna şi încercase s-o protejeze de 
cruzimea şi de trădarea tatălui său. După plecarea tatălui, 
Tony simţise că el era bărbatul în casă. Când ea îl părăsi, 
fără să-i lase măcar un bilet sau un cuvânt de adio, lumea 
lui Tony se prăbuşi. 

La câteva luni după ce fu trimis într-un cămin de 
copii, Tony avea deja necazuri cu legea. Devenise membru 
al unei bande şi făcea bani din furturi, tăinuire de bunuri 
furate şi trafic de narcotice. 

Avea ceva sălbatic, o dorinţă secretă de a provoca 
soarta, poate chiar dorinţa de a fi prins. Era nechibzuit 
când dădea o spargere, risca inutil. Putea fi brutal până 
peste limite când participa la un jaf armat. 

A fost arestat de două ori. Prima dată i se dădu 
drumul, dar cu un avertisment. A doua oară, a fost trimis 
la o şcoală de corecție unde a rămas până la vârsta de 
optsprezece ani. Era deja un răufăcător înrăit, o primejdie 
pentru sine şi pentru cei din jur. 

Apoi, soarta îi arătă un chip prietenos. La ieşirea din 
şcoala de corecție, Tonny şi câţiva prieteni de-ai săi au fost 
prinşi asupra faptului în timpul unui jaf, de către un poliţist 


dur, pe nume Cody Sheehan. Ofiţerul avusese de-a face cu 
mulţi pungaşi de stradă până atunci şi văzu în tânărul Tony 
unele calităţi pe care alţii nu reuşiseră să le vadă. 

Stătu de vorbă îndelung cu Tony, înainte de a aranja 
totul. Conversaţia avu un efect deosebit asupra lui Tony. 
Era primul om care îşi dăduse osteneala să stea cu 
adevărat de vorbă cu el. Tatăl lui n-o făcuse, după cum n-o 
făcuse niciunul dintre adulţii cu care avusese de-a face. 

— Având o diplomă de colegiu, în cinci ani câştigi mai 
mult decât vor câştiga pungaşii ăştia în toată viaţa lor, 
spunea Cody Sheehan. Si te vei afla în libertate, ca să te 
poţi bucura de banii tăi. Prietenii tăi vor trebui să-şi 
petreacă cel puţin jumătate din viaţă în spatele gratiilor, 
pentru câteva mii de dolari furati. Ţi se pare că merită? 

Tony ascultase dus pe gânduri. 

— Tu ai minte, spunea ofiţerul Sheehan. Ai stil. Dacă 
mai adaugi un pic de şcoală, ai putea scoate ceva din tine. 
Evident, tu decizi. lţi poţi petrece restul vieţii ca un 
pungaş de duzină. Eu n-am nimic de pierdut. Doar că mi-ar 
părea tare rău să văd că devii o lepră ca amicii tăi. 

După o oră, Tony se trezise suficient pentru a 
întrezări posibilitatea unei altfel de vieţi şi pentru a 
înţelege inevitabilitatea, eşecului şi a degradării la care 
ajungea dacă îşi continua activitatea de om în afara legii. 

Ofiţerul Sheehan îşi folosise influenţa pe lângă 
judecătorul implicat în cazul lui Tony, pentru a-i reduce 
pedeapsa. Tony a petrecut un an în închisoare. în timpul 
acelui an, a fost vizitat regulat de ofiţerul Sheehan. A 
urmat un curs şi a obţinut o diplomă de echivalare a 
studiilor liceale. 

Tony învățase lecţia. La eliberarea din detenţie, se 
înscrise într-un program de cursuri prin corespondenţă şi 
obţinu o diplomă în business, în timp ce muncea ca 
barman, chelner şi băiat la toate într-un local din 
Philadelphia. Nimeni nu muncea mai din greu decât Tony. 
Obţinu note bune în timpul colegiului şi se transformă 


dintr-un vagabond zdrenţăros într-un bărbat rafinat, 
convingător. 

Îi trebuiră cinci ani pentru a-şi lua diploma, dar 
numai doi pentru a deveni, bărbatul căruia numai câteva 
femei i-au putut rezista. În acei ani, avu o mulţime de 
prietene, fete care erau uluite de curajul şi de încrederea 
lui în sine. Se distra cu aceeaşi intensitate cu care muncea. 
Şi-i plăcea viaţa pe care şi-o alesese. Îşi amintea de vechii 
lui amici de pe stradă ca de nişte proşti descreieraţi, prea 
limitați ca să priceapă ce înseamnă cu adevărat viaţa. 

Ceea ce pierdea datorită cursului prin corespondenţă 
şi lipsa de relaţii, câştiga prin siguranţă de sine şi farmec. 
Timp de opt ani avansă în lumea afacerilor, mai întâi la o 
firmă producătoare din Philadelphia, apoi într-un lanţ de 
hoteluri din New Jersey, iar în final la compania Price- 
Davis din Atlanta. 

Din nefericire, cariera sa de om de afaceri nu avansa 
pe cât de repede dorea el. Lui Tony îi lipsea ceva. Nu 
ambiția, avea chiar şi pentru alţii, ci concentrarea. Nu 
părea să-şi concentreze întreaga energie într-un singur 
efort şi să se menţină astfel până când îi reuşea ceva 
important. Într-un anume fel, viziunea lui era limitată. 
Putea fi strălucitor, atunci când îşi folosea şarmul şi 
ascuţimea minţii pentru a rezolva o problemă imediată, dar 
mult prea des nu izbutea să vadă tabloul general. 

Tarele adolescenţei şi familiei sale pierdute nu 
dispăruseră definitiv. Adesea, temperamentul său 
necontrolat punea stăpânire pe el când era vorba de 
membri ai aceluiaşi sex. Nu ştia cum, dar mereu reuşea să 
intre în conflict cu unul dintre şefi, tocmai când era pe 
punctul de a da lovitura. Înaintarea pe scara socială îi era 
împiedicată de alunecări repetate în poziţii mediocre, de 
unde trebuia să-şi croiască din nou un drum ascendent. 

Din cauza frustrării, Tony obişnuia să bea mai mult 
decât trebuia. Juca la cărţi şi pierdea. Veşnic nu avea bani 
şi era înglodat în datorii faţă de prieteni, proprietari de 


baruri şi femei. Învârtea mereu câte o afacere cu unul 
dintre numeroşii săi asociaţi, veşnic plănuia cum să 
investească într-un restaurant, un hotel nou, un lanţ de 
magazine. Era mereu plin de planuri mari, dar niciunul nu 
îi reuşea. 

Nenumăratele femei pe care le curta erau pentru 
scurt timp seduse de şarmul lui, de poveştile lui despre noi 
proiecte şi afaceri de tot felul. Dar mai devreme sau mai 
târziu, ieşea la iveală ceea ce era cu adevărat. Cel mai 
adesea le abandona înainte de a se ajunge la acel moment, 
de obicei însă datorându-le bani. 

Oraşele prin care trecuse erau pline de femei 
dezamăgite, care îşi aminteau cu furie şi cu un soi de 
dispreţ tandru de minciunile lui şi talentele lui în dormitor. 
Era şarmant, plăcut la vedere şi distractiv în pat, dar nu 
valora nimic ca om. 

Leslie fusese una dintre numeroasele lui cuceriri. O 
curtase, o sedusese şi o abandonase, aşa cum procedase 
cu multe altele înainte. În timpul scurtei lor relaţii, nu-şi 
dăduse seama de profunzimea ei deosebită, de onestitatea 
şi caracterul ei integru. Era mai frumoasă decât oricare 
altă femeie pe care o cunoscuse, aproape mult prea 
frumoasă. Şi îl iubise într-un mod în care l-ar fi plăcut s-o 
iubească şi el. Dar în loc ca aceste calităţi să-l facă s-o 
iubească, îi produceau nervozitate, pentru că ele 
simbolizau o viaţă de stabilitate şi un soi de intimitate pe 
care el nu le vedea posibile în ceea ce-l privea. Leslie era 
atât de cinstită încât de câte ori era alături de ea, simţea 
că nu mai avea unde să se ascundă. 

Fusese o uşurare să se descotorosească de ea. Sau 
cel puţin aşa crezuse. 

Dar acum, lucrurile mergeau tot mai rău pentru Tony. 

Femeile pe care le seducea nu-l mai amuzau. 

Munca îl plictisea. Privindu-se în oglindă, vedea că 
nu mai arăta la fel de bine ca pe vremuri. Avea treizeci şi 
patru de ani, o vârstă la care toţi partenerii săi de afaceri 


erau vice-preşedinţi ai unor mari companii. Viaţa îl ajungea 
din urmă. 

Aceasta era cea de-a doua mare criză de identitate 
din viaţa lui Tony, prima petrecându-se la pierderea 
neaşteptată a mamei sale. Nici acum nu era pregătit 
pentru a-i face faţă, aşa cum nu fusese nici atunci. 

Astfel că răspunsul său consta în a seduce tot mai 
multe femei, de a bea mai mult, de a curta primejdia pe 
căile subtile ale autodistrugerii. 

Se trezi sedutând cu predilecție femeile măritate. 
Adesea încerca să se culce cu ele în circumstanţe 
compromiţătoare, cu doar câteva minute înainte ca soţii 
lor să vină acasă de la serviciu. Părea că în lipsa primejdiei 
nu găsea plăcerea sexului. 

Tocmai acest tipar sexual drăcesc fu cel care îi 
adusese necazul. 

Pentru moment, Tony lucra pentru o agenţie 
imobiliară din New Jersey. Vindea case scumpe. Şarmul şi 
aspectul lui plăcut îi erau de mare ajutor. O ducea bine şi 
câştiga mai mult decât în ultimii câţiva ani. Afacerile 
imobiliare păreau a fi pentru el profesiunea perfectă. 
Spera să devină partener al companiei în scurt timp. 

Şeful lui actual, un individ irascibil, corpolent, numit 
Roscoe Greve, îşi croise drum plecând de la sărăcia lucie şi 
avea o atitudine dictatorială, lipsită de umor, în a-şi 
conduce compania. Tony trebuise să lupte din greu pentru 
a-l fermeca şi a stabili relaţii amicale cu el, după cum 
trebuise să muncească extrem de serios pentru a evita 
furia şefului. 

Se întâmpla ca Roscoe Greve să aibă o fiică, pe nume 
Wendy. Avea şaptesprezece ani, nu era teribil de deşteaptă, 
avea un grup de prieteni şi, în costum de baie, arăta ca o 
bucăţică bună. Avea un păr blond şi mătăsos, pielea albă 
ca laptele, un tors zvelt şi nişte sâni ca nişte fructe 
tropicale. 


Tony o văzu pentru prima dată acasă la şeful său şi îi 
fu greu s-o uite. Se luptă cu dorinţa câteva săptămâni, apoi 
făcu în aşa fel încât să o întâlnească la restaurantul unde 
ea şi prietenii ei petreceau de obicei. Nu-i ascunse cine era 
şi nici ce dorea de la ea. Ştia că farmecul său combinat cu 
propria ei dorinţă pentru aventuri interzise, de a seduce un 
bărbat care era angajatul tatălui ei, era tot ceea ce trebuie, 
cu condiţia ca ea să fie acel gen de femeie. A fost, după 
cum află 'Tony la prima lor întâlnire secretă, care începu la 
cinematograf şi sfârşi într-un motel, în afara oraşului. 

Wendy făcea dragoste fără experienţă, dar cu 
entuziasm, iar trupul ei avea gustul pe care-l sperase Tony. 
Făcu dragoste cu ea brutal, acel ceva primejdios din el 
ieşind la iveală. Ea păru excitată de violenţa lui, căci se 
potrivea cu propria ei fire nedomesticită. 

Pentru Tony ar fi trebuit să fie evident faptul că fata 
avea probleme serioase cu tatăl ei şi că dorea să-l lovească 
unde îl durea cel mai tare. De asta îi făcea o deosebită 
plăcere să se culce cu un bărbat frumos care era pe 
deasupra şi angajatul lui Roscoe Greve. 

Dar Tony nu era destul de inteligent pentru a observa 
asta. Era prea preocupat de el însuşi şi de nevoia de a se 
juca cu focul. Dacă ar fi stat să judece mai atent, ar fi putut 
evita soarta care-l aştepta. 

S-au întâlnit pe furiş timp de câteva săptămâni. La 
început, aranjamentul a mers ca pe roate. Apoi, spre 
surpriza lui Tony, Wendy Greve începu să dea semne de 
gelozie. Se pare că aflase de o femeie mai în vârstă, care 
trăia cu el, şi insista ca el să rupă orice legătură cu ea. 

S-au certat. Au strigat unul la celălalt, şi-au aruncat 
cu vazele în cap, iar oaspeţii din căsuţele vecine s-au plâns 
conducerii motelurilor unde se aflau. Impăcările de scurtă 
durată au făcut loc unor certuri şi mai aprige, căci 
temperamentul lui Wendy era pe măsura temperamentului 
arzător al lui Tony. 

În final au ajuns la o încăierare şi o bătaie cu pumnii. 


Wendy aruncă în Tony cu tot ce-i căzu în mână, iar el o 
pocni destul de tare ca să-i crape o buză şi să-i 
înnegrească un ochi, înainte de a ieşi ca o furtună din 
camera de motel pe care o închiriaseră, lăsând-o goală şi 
furioasă în patul de două persoane. 

Rezultatul acestei acţiuni nechibzuite din partea lui 
Tony a fost că fiica i-a mărturisit totul tatălui ei. Tony a fost 
concediat rapid, biroul i-a fost golit şi lucrurile i-au fost 
trimise acasă înainte ca el să afle că fusese dat afară. 

Tony o încurcase. Fără o recomandare bună din 
partea lui Roscoe Greve avea să-i fie foarte greu să mai 
găsească de lucru la orice altă agenţie imobiliară serioasă, 
cel puţin în New Jersey. Trebuia să bată multe drumuri ca 
să mai găsească o altă slujbă. 

Tony se întrebă ce-l apucase. Tânăra Greve nu 
însemna nimic pentru el. Datorită prostiei lui, pierduse cea 
mai bună slujbă pe care o avusese în ultimii cinci ani. De 
ce făcuse un lucru atât de inutil, autodistrugându-se? 

Din nefericire pentru Tony, deşi era isteţ şi avea 
farmec, era complet lipsit de introspecţie. Astfel că nu-şi 
dădu seama că tot ce i se întâmplase cu Wendy Greve şi cu 
tatăl ei nu era deloc un accident. Se aruncase înainte cu 
ochii închişi, insensibil la conflictele misterioase ale 
comportamentului său şi suportase consecinţele. 

Tony începu să-şi caute o altă slujbă. O făcu însă fără 
obişnuita-i energie şi eleganţă. Deşi intră în jocul 
scrisorilor de angajare, în cel de a-şi fermeca posibilii şefi, 
nu punea tot sufletul, iar ei simțeau asta şi nu-l angajau. 

Îşi irosea zilele şi nopţile, zâmbind, jucându-şi ultimii 
bani şi trecând prin patul a tot soiul de femei. Le agăța în 
baruri şi restaurante, le întâlnea în magazine, le oprea 
chiar pe stradă şi le făcea să-l placă cu câteva cuvinte bine 
alese şi cu zâmbetul lui standard. 

Într-un anume mod, mai mult decât orice altceva, 
femeile erau cele care-l deprimau. Erau spelbe şi 
interşanjabile, ca nişte siluete de carton, lipsite de 


profunzime. Seducţia lor, geloziile lor, istericalele lor erau 
complet previzibile. Wendy Greve fusese versiunea în 
vârstă de şaptesprezece ani a acestui gen de femei care îţi 
oferă trupul lor doar condiţionat, care nu au nici pic de 
suflet în afară de ispita cărnii lor. 

În această perioadă, uneori, Tony era atât de 
descurajat, încât rămânea acasă, prea epuizat sufleteşte ca 
să mai bea „să joace cărţi sau să alerge după o nouă 
cucerire. În una dintre asemenea seri, deschise plicul cu 
fotografii din tinereţe, privi timp de câteva minute 
imaginile îngălbenite, apoi le puse la loc. Nu suporta să-şi 
amintească trecutul. 

Timp de trei luni, Tony alunecă în cea mai adâncă 
deznădejde din întreaga sa viaţă. Oricât ar fi încercat să se 
angajeze cu toată puterea în viitor, îi lipsea orice elan. 

În rarele momente când privea în sufletul său, 
întrebându-se unde anume greşise, blestema sexul opus cu 
o ură neagră, nemiloasă. Femeile, hotări el, erau cauza 
tuturor problemelor sale. Fuseseră aduse pe pământ, aşa 
cum spunea Biblia, pentru a-i împinge pe bărbaţi spre 
distrugere. 

Se spune că timpul vindecă toate rănile. 

Când Jordan Lazarus se trezea dimineaţa pentru a 
pleca la lucru, maxima aceasta nu avea niciun sens pentru 
el. 

Inima lui nu era vindecată. Nu se vindecase nici 
acum după acel moment teribil în care o pierduse pe 


Leslie. 

Nu-şi revenise complet din şoc. Poate din cauză că 
fusese atât de sigur că Leslie era femeia vieţii lui, femeia 
pe care o aşteptase dintotdeauna. 

Un alt bărbat ar fi alergat patetic după Leslie, ar fi 
blestemat-o, i-ar fi scris scrisori furioase, sau ar fi încercat 
chiar s-o ucidă. Dar mândria lui Jordan, încrederea sa 
fermă în puterea sa de a-şi controla emoţiile n-ar fi permis 
expuneri atât de vulgare ale nefericirii sale. Dezamăgirile 
sale rămăseseră întotdeauna strict personale, arătând 
lumii numai puterea sa. Strategia asta îl ghidase ani la 
rând în lumea dură a afacerilor şi nu avea nicio intenţie de 
a şi-o schimba acum. 

Jordan reveni la viaţa de dinainte. 

Dar lumea nu mai era aceeaşi. Era zugrăvită în culori 
întunecate. Nu mai avea încredere în ea ca pe vremuri. 

Dar încă mai avea încredere în sine. Îşi vedea de 
munca lui, depunând mai multe eforturi ca până atunci. 
Era un om puternic, şi-şi purta povara cu mult curaj. Se 
prefăcea că trăieşte, de pe o zi pe alta, aşteptând să apară 
ceva care să-l elibereze de demonul din suflet. În viaţa de 
afaceri, învățase lecţia răbdării şi a flexibilităţii. Se folosea 
acum de ele pentru a-şi vindeca rănile. 

Şi nici măcar o singură dată nu se mai gândi la Leslie 
Chamberlain. Nu-şi putea permite această tortură. 

Munca lui Jordan dobândise o calitate diferită. Cei 
din jur observau o nouă cutezanţă în ideile sale, o 
incisivitate aproape sălbatică în rezolvarea unor vechi 
probleme. Nu distingeau vidul aflat în spatele activităţii 
strălucitoare. Dar erau impresionați şi chiar uimiţi de 
aceste uluitoare erupții de creativitate. 

Şi din neant apăru ceva interesant care reorientă 
cariera lui Jordan. Într-o zi, făcând ocolul zonei South 
Bronx împreună cu primarul şi un grup de oameni de 
afaceri şi politicieni locali, într-o tevatură de cosmetică 


electorală care nu însemna nimic, observă ca din senin 
monstruosul ghetou care arunca fulgere la marginea 
scânteietoarei capitale financiare. 

Era un lucru pe care Jordan nu-l conştientizase 
niciodată, pentru că nu-i oferea nicio ocazie de câştig 
financiar. Dintr-o dată, îl văzu în adevărata sa lumină, un 
teritoriu pestilenţial şerpuind în jurul centrului scânteietor 
al oraşului, asemeni unei boli. 

Într-o fracțiune de secundă, Jordan văzu mizeria din 
ghetou, lipsa de speranţă a locuitorilor săi, familiile 
distruse de infracţiune sau droguri, totul într-o nouă 
lumină. 

Jordan nu acorda nicio atenţie pălăvrăgelii celor ce-l 
însoțeau şi care deplângeau devastarea din jur. Ştia că 
frazele lor pioase ascundeau intenţia fermă de a nu face 
absolut nimic în privinţa asta. 

Dar el cântărea profund ceea ce vedea. Şi curând, 
şocul iniţial lăsă loc inteligenţei sale pătrunzătoare. 

În timp ce privea ghetou! cu instinctele unui om de 
afaceri şi ale financiarului experimentat, i se păru că vede 
soluţia problemei. 

Era un concept revoluţionar, atât de excentric la 
prima vedere încât Jordan nu putea încă să-l formuleze, 
dar îi percepu importanţa, astfel că-şi făcu timp pentru a 
se gândi mai mult la el. 

Cu realismul său feroce îndreptat spre un viitor 
vizionar, începu să lucreze acasă la noua lui idee. Îi acorda 
tot mai mult timp. Începu să privească ştiinţele economice, 
impozitele şi sursele de finanţare într-o lumină nouă. Citi 
lucrări despre guvernarea locală, despre sociologia şi 
economia ghetourilor. Căută urmele propriei bale idei in 
cele mai bune lucrări privind subiectul. 

Nu dădu peste nimic. Nimeni nu privise problema 
descompunerii urbane aşa cum o privea Jordan. Oamenii 
de ştiinţă şi experţii o consideraseră mereu un produs 


secundar al progresului. Jordan o vedea ca pe o 
posibilitate de dezvoltare. Găsise o modalitate prin care 
marile corporaţii, din propriul interes ca şi prin relaţiile lor 
financiare din diferite oraşe şi state, să poată nu numai să 
reconstruiască şi să reînvie ghetoul, dar să-l poată reda 
locuitorilor lui, cărora să le acorde dreptul de a se conduce 
singuri pentru prima oară în istoria lor. 

Ideea era extrem de simplă. Erau conceptele 
esenţiale ale oricărei companii, combinate cu o nouă 
viziune asupra facilităţilor fiscale, prezentând ghetoul ca 
pe o nouă şansă de îmbogăţire, pe baza productivităţii 
locuitorilor lui ca şi pe baza taxelor aplicate. 

Jordan petrecea tot mai mult timp prelucrându-şi 
ideea. După primele câteva luni, o împărtăşi câtorva 
asociaţi de încredere din lumea afacerilor. Toţi erau 
impresionați de originalitatea ideii, dar o considerau, în 
unanimitate, absurdă şi imposibil de pus în practică. 

Dar Jordan nu se lăsă intimidat. Ştia că orice idee 
originală este etichetată ca imposibilă de cei care o aud 
pentru prima dată. Asta din cauză că viziunea lor este 
lipsită de previziunii, întreaga forţă a intelectului său 
puternic îi spunea lui Jordan că planul său putea reuşi. 

Îşi dădea seama că pentru a-l transforma în realitate 
era nevoie de două lucruri. Primul era influenţa pe lângă 
guvern, pentru a aproba câteva legi fiscale de importanţă 
majoră. Al doilea era o forţare a marilor corporaţii pentru 
a le face să lucreze împreună la acest plan. Ceea ce era 
necesar pentru a face ca planul să opereze era o coaliţie 
enormă, fără precedent, a forţelor lor. 

Ceea ce nu avea să fie uşor. Marile corporaţii 
lucrează una împotriva alteia, nu împreună. Concurența şi 
rivalitatea erau esenţa lor. Dar exista un om în America cu 
forţa personală şi puterea financiară, dar şi cu publicitatea 
necesară pentru a crea o coaliţie a corporațiilor. Jordan 
Lazarus. 

Astfel că Jordan luă asupra sa această sarcina. 


Ajunse s-o considere o adevărată cruciadă. Viaţa lui căpăta 
un nou înţeles. Muncea mai asiduă ca niciodată. Şi în timp 
ce forţa lumea inflexibilă a afacerilor pentru a o supune 
voinţei sale, o simţi cedând. Fireşte că deschiderea spre 
schimbare era minimă, aproape imperceptibilă. Dar exista, 
iar Jordan se hotărî să continue să o supună presiunilor 
până când va obţine ceea ce dorea. Avea senzaţia că istoria 
îi cerea să ajute la prevenirea unui dezastru economic şi la 
formarea unei noi Americi, mai sănătoase. 

Muncea cu atâta îndârjire, încât nu mai avea timp să- 
şi dea seama că planul său atât de preţios îi alina durerea 
şi-i umplea zilele, că dragostea de aproapele său, ascundea 
o altă dragoste, astfel că putea găsi un motiv pentru a 
continua să trăiască. 

În scopul de a-şi concretiza influenţa pe lângă cele 
mai mari corporaţii americane, dar şi pentru a câştiga o 
cât mai mare putere financiară în cel mai scurt timp 
posibil, Jordan încheie câteva acorduri inteligente şi 
complexe, cerând să i se achite unele datorii şi acordând în 
acelaşi timp noi favoruri. 

Unul dintre cele mai importante acorduri a fost 
semnat cu Hightower Industries. 

În ultimii ani, mulţumită conducerii agresive a 
Jessicăi Hightower, corporaţia ei îşi deschisese filiale în 
America Latină, Canada şi Europa de vest, filiale ale căror 
scop comun era dezvoltarea tehnologică în domeniul 
computerelor. 

Aceasta făcea parte din planul la care Jessica lucra 
cu cei mai apropiaţi colaboratori de aproape un deceniu. 
Hightower urma să se transforme treptat dintr-un 
conglomerat al industriei grele într-o companie inovatoare 
în înalta tehnologie. Jessica era de mult convinsă că, în 
America, industria grea era sortită declinului, dar că înalta 
tehnologie aparţinea viitorului. Dar prevăzu corect faptul 
că, din cauza costurilor ridicate ale forţei de muncă în 
America, fabricarea componentelor electronice cheie va 


trebui să aibă loc în altă parte. 

De aici, achiziţionarea şi retehnologizarea de 
companii în America Latină, Canada şi Europa. 

Acesta era momentul în care intervenea Jordan 
Lazarus. Lazarus International poseda un număr important 
do companii subsidiare în America de sud şi în Europa de 
vest. Jordan propunea o afacere complexă cu Hightower 
care implica achiziţionarea şi schimbul reciproc de 
companii subsidiare, ca şi o afacere cu acţiuni, benefică, 
cu uriaşe reduceri de taxe pentru ambele'corporaţii. 

Când Jordan trimise câţiva intermediari la firma 
Hightower, ea fu imediat interesată. Jessica era o fină 
cunoscătoare a scenei internaţionale a afacerilor şi îşi 
dădu seama că această afacere cu Lazarus International 
putea fi exact ceea ce căuta compania ei de zece ani 
încoace. Îşi puse subalternii să pună la punct detaliile cu 
consilierii legali şi financiari ai lui Jordan şi, în câteva luni, 
afacerea era încheiată. Documentele au fost întocmite şi 
urmau să fie semnate la o recepţie care urma să aibă loc la 
Waldorf-Astoria, la 21 ianuarie 1978. 


Erau prezente douăzeci de persoane, directori, 
avocaţi sau membri ai consiliilor de conducere ale celor 
două companii. Discuţia a durat mai puţin de o oră, căci 
afacerea fusese finalizată demult, de către departamentele 
de avocaţi ale celor două corporaţii. Jordan Lazarus ţinu o 
cuvântare amabilă în care preţuia mintea luminată şi 
iniţiativa Jessicăi Hightower, iar'Jessica, în maniera sa 
regală şi rafinată, aduse cuvinte de laudă spiritului original 
pe care îl dovedise Jordan atunci când concepuse planul. 

Şi-au strâns mâinile, apoi gazdele şi oaspeţii se 
îndreptară spre sala de banchet unde le fu servită o masă 
pregătită de unul dintre cei mai vestiți maeştri bucătari din 
ţară. Era o ocazie fericită şi se bău multă şampanie. 
Aproape toţi cei de faţă îşi dădeau seama că, dacă afacerea 
avea succes, carierele lor individuale aveau să avanseze 


enorm. 

Jordan Lazarus se distra foarte bine, dar nu rămase 
prea târziu. O luă pe Jessica Hightower deoparte, pentru o 
jumătate de oră, în timp ce restul oaspeţilor beau 
şampanie, şi o felicită pentru viziunea şi inteligenţa cu 
care dusese afacerea la bun sfârşit. 

Jordan o cunoştea pe Jessica de ani de zile şi o 
respecta ca fiind creierul de la Hightower Industries şi 
forţa din spatele campaniilor pentru Senat ale fraţilor ei. 
Era directorul executiv ideal: scânteietoare, inteligentă, 
dedicată nu numai bogăției propriei sale companii, dar şi 
bunăstării economiei americane, în general. 

Dar lui Jordan nu-i plăcea firea ei. Avea ceva rece, de 
oţel, care-l ţinea departe. Fusese întotdeauna mulţumit de 
afacerile cu ea, ca şi în seara asta, dar şi mai mulţumit că 
nu era nevoie s-o cunoască mai îndeaproape decât era 
absolut necesar. 

leşind împreună cu Jessica din sala liniştită, unde 
discutaseră doar ei doi, îi făcu semn. lui Sam Gaddis, 
asistentul său, care se ridică să i se alăture. Observă că şi 
Jessica făcuse un gest similar unei tinere femei care se 
ridică de la masă şi se apropie de ea. Era o tânără 
remarcabil de drăguță, până în treizeci de ani, cu păr 
blond, o siluetă mlădioasă şi ochi albaştri, limpezi. Se 
apropie zâmbind de Jessica şi-i fu prezentată lui Jordan, 
care nu-i reţinu numele. O clipă mai târziu, cele două 
femei dispărură din raza lui vizuală. 

Sam îşi privea ceasul. Era timpul să plece. Afacerea 
era încheiată şi Jordan avea întâlniri importante în 
dimineaţa următoare. 

Jordan plecă într-o stare de spirit plăcută. Afacerea 
cu Jessica avea să fie benefică pentru Lazarus 
Internatlonal, poate chiar mai bună decât sperase. 

Când ajunse acasă, era obosit şi căzu într-un somn 
fără vise. Uitase de existenţa tinerei drăguţe care se 
ridicase de la masă şi se apropiase de Jessica Hightower. 

O săptămână şi jumătate mai târziu, Jordan intra la 
restaurantul Four Seasons, pentru a lua masa împreună cu 
trei din membrii consiliului director şi văzu un chip care îi 
atrase atenţia. 

La început, memoria nu-l ajută şi i se păru doar o altă 
fată frumoasă. Era într-adevăr foarte atrăgătoare. Purta o 
rochie de mătase naturală care îi punea în evidenţă trupul 
delicat, iar picioarele se mişcau cu o subtilitate care nu 
scăpă ochiului lui Jordan. 

Privea drept înainte. Dar în timp ce Jordan o urmărea 
cu privirea, ochii ei trecură în fugă peste el, priviră în altă 
parte şi reveniră apoi spre ă se fixa asupra lui, trădând 
recunoaşterea. Uimitor, în acea clipă pupilele părură să-şi 
schimbe culoarea. 

Împins de o forţă care îi învinse reținerea obişnuită, 
Jordan se îndreptă spre ea şi-i întinse mâna. 

— Nu ne-am cunoscut cumva? întrebă el. 

Ea zâmbi. 

— Aveţi o bună memorie a chipurilor, răspunse ea. 
Da, ne-am cunoscut. 

O privi în tăcere. Mâna ei se afla încă într-a lui. 

— Îmi pare rău, spuse el. Nu pot să-mi amintesc unde 
ne-am întâlnit. 

Râse blând. 

— Nu e de mirare, spuse ea. Ar fi fost surprinzător 
dacă v-aţi fi amintit. Ne-am cunoscut la reuniunea 
dumneavoastră cu Hightower. Sunt asistenta domnişoarei 
Hightower. 

Jordan dădu drumul mâinii. 

— Jordan Lazarus, se recomandă el. 

— Nu aveţi nevoie de recomandare, zâmbi ea. Mă 
numesc Jill Fleming.  Domnişoara Hightower ne-a 


prezentat, dar eraţi foarte ocupat în seara aceea. 

Urmă din nou o pauză. Ochii fetei se îndreptară spre 
ieşire. Jordan îşi dădea seama că trebuia să plece. Dar nu 
voia s-o lase. Se simţea atras de blândeţea pe care o iradia 
prezenţa ei. 

— Lucraţi de mult timp cu Jessica? o întrebă. 
Probabil ne-am mai întâlnit cândva. Vă rog să-mi scuzaţi 
lapsusul. De obicei, am memoria numelor. 

— Cam de trei ani, spuse ea. Nu, nu ne-am mai 
întâlnit, domnule Lazarus. Dar chiar dacă ne-am mai fi 
văzut, eu nu prea ies în evidenţă. 

— Spune-mi Jordan, zise el dintr-un impuls. 

Abia acum, ascultându-i vocea melodioasă, îşi dădu 
seama de cât de atrăgătoare era. A spune că nu ieşea în 
evidenţă era absurd. 

Ea dădu din cap. 

— Jordan. 

În timp ce-i ţinea mâna, zâmbetul ei se transformă. 
Era mai luminos, mai plin de energie. Delicateţea 
comportării ei, fragilitatea ei nu dispăruseră complet, dar 
erau eclipsate acum de o vigoare sănătoasă pe care el n-o 
observase înainte. Părea foarte tânără, foarte fericită şi 
deschisă. 

— Spune-mi Jill, îl învită ea. 

În acel moment, Jordan Lazarus îşi pierdu cumpătul. 
Schimbarea din ea părea să răspundă unei nevoi din 
interiorul lui şi nu-i venea s-o părăsească ca să se întoarcă 
la colegii lui de consiliu. Ceva care dormita de mult timp în 
sufletul său revenea dureros la viaţă la vederea ei. 

— Ei bine, spuse, mă tem că sunt aşteptat. Mi-a făcut 
plăcere să te revăd. 

— Şi eu sunt aşteptată, spuse ea. Dar şi mie mi-a 
făcut plăcere să te revăd, încheie ea cu un zâmbet. 

Îi întinse din nou mâna. De data asta, mâna ei încăpu 
într-a lui în alt mod. Strângerea ei de mână era fermă, 


onestă. Avea şi feminitate, dar avea un stil cald, deschis. 

— Bine, atunci, spuse el. Ne mai vedem. 

— Da, răspunse ea. La revedere. 

Şi se întoarse, îndepărtându-se cu paşi lini, naturali. 
Era ceva fascinant în silueta ce se depărta, ceva care îl 
făcu să ezite înainte de a reveni la masa sa. 

Aşezându-se alături de membrii consiliului, se strădui 
să nu-i uite numele. 

Jill Fleming. 

Nu trebuia să-şi facă griji. Deşi mintea îi era plină de 
un milion de detalii şi de planuri, adunate pentru a-i 
ascunde durerea, chipul şi silueta lui Jill Fleming 
străpunseră acel zid construit cu mari eforturi. 

Nu-i va uita numele. 

După o săptămână o sună pe Jill Fleming. 

În timpul acelei săptămâni, lucră peste program şi 
nici nu avu timp să se gândească la ea. Dar când o făcea, 
constata cu surprindere că îi intriga. 

Atracția pe care o exercita asupra lui era foarte 
puternică. Numai amintirea ei îi înflăcăra simţurile. Dar nu 
putea să spună precis în ce consta atracţia. Îşi dădu seama 
că-i era dificil chiar să-şi amintească cum arăta chipul ei. 

Când o sună în sfârşit, o făcu pentru a-şi 
reîmprospăta memoria, ca şi pentru a retrăi farmecul 
ciudat pe care-l simţise în prezenţa ei. 

Vocea ei suna straniu la telefon. Părea foarte 
distantă. Jordan se întrebă dacă nu cumva făcea o 
greşeală. 

Dar îi acceptă invitaţia. Vineri seara, îi spuse 
Barbarei că avea o întâlnire neaşteptată şi că va întârzia şi 
o duse la un restaurant intim şi foarte scump. 

În timpul mesei, conversaţia fu obişnuită, aproape 
stereotipă. Ea îi povesti despre munca ei alături de Jessica 
şi, în câteva fraze, despre experienţa în afaceri. Jordan se 
trezi povestindu-i, poate mai mult decât trebuia, despre 


propria lui viaţă şi despre calea lungă de la familia sa 
împovărată până la enormul său succes. Ceva legat de Jill 
Fleming îl descumpănea şi vorbea pentru a umple timpul. 

De când o văzu, îşi dădu seama că nu se înşelase 
prima dată, la Four Seasons. Era uimitor de atrăgătoare. 
Cu trupul de adolescentă, subţire, cu păru! blond ca 
nisipul, cu trăsăturile delicate şi ochii aceia cristalini, 
adânci, era o fată frumoasă. 

Dar nu frumuseţea ei fizică era cea care exercita 
asupra lui această atracţie ciudată. Farmecul ei era prea 
complex pentru a fi analizat. 

Acum înţelegea de ce îi fusese greu să şi-o 
amintească în timpul săptămânii de dinainte de a o suna. 
Când era alături de ea, ochiul minţii îi era fixat atât de 
obsedant asupra acestui centru invizibil al farmecului ei, 
încât de abia auzea ce spunea şi nu dădea nicio atenţie 
trupului sau chipului ei. Astfel că, departe de ea, nu-şi 
putea aminti cum arăta fizic. 

Era ca un drog, ca un vis. Timp de două ore, această 
stare de perplexitate născu în simţurile lui Jordan o 
furtună dureroasă. Privi în ochii lui Jill Fleming. Ea îl 
privea calm. 

— Mergem? Întrebă el cu o semnificaţie abia 
mascată. 

Îi zâmbi cald. 

— Da, să mergem. 


Peste o jumătate de oră, Jordan se afla întins, gol, 
alături de Jill Fleming, într-un apartament la ultimul etaj al 
unui hotel mic şi discret din Manhattan. 

Ţinând în braţe trupul mic şi savurându-i cu buzele, 
gustul fin, delicat, îşi aminti de modul în care se îmbrăcase 
ea, la plecarea din restaurant. Avea în mişcări ceva vioi şi 
onest, care se armoniza ciudat cu trupul moale şi languros 
de sub rochie. 


Avea un parfum foarte fin, preferând să-l lase pe cel 
natural să domine, Purta o rochie simplă, cu bretele 
subţiri, pentru a lăsa vederii umerii delicaţi, cu un corsaj 
care nici nu ascundea şi nici nu expunea prea tare sânii 
bine făcuţi. În jurul gâtului, purta un lanţ subţire de aur, cu 
un pandantiv de forma unui păun. Părul, ceva mai înfoiat 
în seara aceea, părea mai bogat. 

Nu spusese nimic după ce intrase în camera de hotel. 
O ajutase să-şi scoată rochia, sărutând-o şi mângâind-o. 
Trupul i se dezvăluise natural, aproape vulnerabil, ca al 
unui copil. Nu poza în faţa lui cu narcisismul studiat al 
celor mai multe femei frumoase, rămase în picioare, 
naturală şi inocentă, în timp ce rochia, apoi sutienul şi, în 
final, chilotul, fură îndepărtate. 

O ridică în braţe, surprins de cât de uşoară era şi o 
tinu aşa mult timp, sărutând-o şi savurând ciudata ei 
materialitate. Parcă lipsea ceva din ea, ceva a cărui 
absenţă o făcea mai uşoară. Şi tocmai această lipsă o făcea 
şi mai atrăgătoare. 

O întinse pe pat şi se aşeză alături. Îi simţi limba 
pătrunzându-i timid în gură şi, aproape în aceeaşi clipă, 
sexul său fierbinte şi zvâcnind, îşi făcu loc înăuntrul ei. 
Câteva momente intense îi aduseră pe amândoi la un 
orgasm aproape dureros. Pe când stătea apoi întins alături 
de ea, se întrebă ce torent neaşteptat de dorinţă îl 
cuprinsese. 

Mult timp niciunul nu scoase o vorbă, ci rămaseră 
aşa, atingându-se, lăsându-şi ochii şi mâinile să vorbească 
în locul lor. Găsi că tăcerea ei era surprinzător de 
odihnitoare. Părea să nu-i ceară nimic. Se contopea cu 
trupul lui gol, creând o impresie de naturaleţe şi 
demnitate. Se simţea bine cu ea. Atitudinea ei distantă îl 
calma şi-l liniştea. 

Dar trupul ei era delicios de moale în braţele lui. Şi 
în scurt timp tăcerea, atingerea, deveniră prea mult pentru 
el şi o dori din nou. Din gâtul lui ieşi un geamăt profund şi 


se cutremură la mângâierea ei. Îi atinse umerii, coastele 
delicate. În clipa aceea, aproape că se temu de propria lui 
dorinţă. Părea să izvorască din interiorul său, dintr-un loc 
necunoscut lui însuşi dar descoperit şi deschis de ea, 
ocolind propria lui voinţă. 

Acum ştia că prima dată fusese doar o uvertură, că 
intervalul tăcut de intimitate fusese pregătirea pentru 
furtuna ce exploda în el. Îngenunche deasupra ei, cu 
penisul zvâcnind şi zbătându-se nebuneşte în strânsoarea 
mâinii ei. Apoi, o cuprinse de mijloc şi o ridică, iar ea îl 
ghidă înlăuntrul ei. În interiorul lui, o răceală enormă, care 
durase doi ani lungi, păru să se topească. 

Auzi un suspin. Picioarele ei îl învăluiau, ajutându-l 
să vină mai în adâncul ei. Carnea ei era fierbinte şi 
dornică. Jill excitată de zbaterile lui era tot mai aproape de 
orgasm. 

Deodată, mâinile ei se dezlipiră de pe şoldurile lui, 
unde se odihneau drăgăstoase şi-i cuprinseră obrajii în 
căuşul palmelor. Gingăşia gestului atinse o coardă în 
sufletul lui. O privi în ochi. Se uita la el cu o dulce 
acceptare ce se dizolva deja în privirea oarbă a extazului. 

Fu cuprins de un tremur uriaş. Geamătul îi arse 
gâtlejul. Trupul i se încordă, consumându-şi deliciul într-un 
lung lanţ de spasme. Ea tremură în braţele lui, apoi 
rămase nemişcată, lăsându-l să se odihnească în ea şi 
simţindu-l cum se cutremura din când în când, în drum 
spre linişte. 

Îi cuprinse capul şi i-l rezemă de sâni. El îi sărută 
pielea caldă, recunoscător pentru plăcerea pe care i-o 
dăruise. Jill îl mângâie blând pe gât. Braţele ei calde îi 
dădeau un sentiment de protecţie care adăuga o notă 
graţioasă, de final, furtunii pe care o stârnise în el. 

Odihnindu-se în îmbrăţişarea ei, Jordan medita la 
misterul pe care-l reprezenta ea. Nu aflase nimic mai mult 
despre ea posedând-o fizic, nimic mai mult decât ştia 
atunci când îi strânsese mâna pentru prima dată, când o 


cunoscuse. Nu că s-ar fi ferit. Era foarte naturală în 
postura de amantă. Dar acest mister al ei părea să crească 
pe măsură ce trupul ei i se abandona. 

Posedând-o, dorea să o posede şi mai mult. Jordan o 
dorea din nou. 

Au făcut iar dragoste, şi iar. Trupurile lor ajunseseră 
la o asemenea intimitate încât mai târziu el se întrebă dacă 
duşul îndelungat, fierbinte va fi suficient pentru a-i 
îndepărta parfumul. O simţea prezentă în fiecare por. 

De fiecare dată când făceau dragoste, Jordan avea un 
sentiment curios de observaţie detaşată, de claritate 
capricioasă în timp ce-i studia trupul, îi simţea pielea 
catifelată. Dar această detaşare se combina imediat cu o 
dorinţă care creştea atât de mult, încât nici măcar 
orgasmul nu o alina. 

Abia a treia oară îi observă semnul din naştere. 
Aşezat vulnerabil sub buric, în apropierea sexului, ca un 
talisman păzind comoara ce aştepta alături. Paradoxal, 
tocmai acest semn proaspăt, roz, simboliza acel fragment 
ce lipsea şi care părea s-o facă atât de atrăgătoare. Se 
aplecă să-l sărute şi simţi aromele propriului ei trup 
combinate cu ale sale. 

Ca ieşit din minţi, îi depărtă coapsele şi intră în ea 
din nou, conştient că micul semn se freca de el la fiecare 
mişcare. Ea zăcea cu ochii pe jumătate închişi, ţinându-l de 
braje. Părul luxuriant îi era împrăştiat pe pernă. Părea atât 
de inocentă şi totuşi uşor pătată de semnul mistic de pe 
trup, încât el se risipi înăuntrul ei aproape imediat. 

Când se dezlipiră unul de celălalt, Jordan era complet 
stors de vlagă. Dar excitaţia deveni mai puternică, de 
parcă seara aceea fusese doar începutul a ceva cu 
adevărat important. Răceala care îl făcuse să reziste, atât 
de mult se topea, iar locul ei era luat de o căldură Infinită 
ce creştea năvalnic. 

O duse acasă cu un taxi, mergând alături de ea până 
la intrarea în clădire şi sărutându-i buzele în timp ce ea 


scotea cheile. 

— Multumesc, spuse ea calm. A fost o seară 
minunată. 

Cuvintele erau atât de spontane, încât inima lui 
Jordan tresări. 

Văzu privirea din ochii lui şi zâmbi cu un fel de 
compasiune amuzată. 

— Când te mai văd? o întrebă el. 

— Oricând vrei, replică ea. 

Dădu din cap şi-i luă mâna. Dorea să simtă enigma 
cărnii ei pentru ultima oară. Rămase privindu-l cu ochii ei 
inscrutabili care fugeau de la mâna care o ţinea pe a ei la 
chipul frumos ce o privea. Părea să ştie ce se petrecea în 
sufletul lui şi nu era deloc surprinsă. 

Apoi dădu drumul mâinii şi ea dispăru. 

Jordan luă taxiul spre casă. Când ajunse, 
apartamentul era cufundat în întuneric. Barbara dormea. 
Intră în pat şi se aşeză cu mâinile sub cap, privind în 
tavan. Auzea respiraţia liniştită a Barbarei. 

Se simţea minunat, mai viu decât se simţise vreodată 
de doi ani încoace. Durerea veche, mult timp anesteziată 
de zidul gros înălţat în jurul inimii sale, era acum din nou 
prezentă, dar parcă mai alinată de încântarea simţurilor, 

Misterul lui Jill Fleming era secretul fericirii sale, ca 
şi al dorinţei sale, Jordan ştia că o va revedea, poate 
pentru a descoperi acel element absent sau pentru a 
explora mai adânc fermecul special oferit de acea absenţă. 


Singură în apartamentul său, Jill Fleming era trează, 

Găsise acest apartament şi o convinsese pe Jessica 
Hightower s-o lase să locuiască singură, pentru că ştia că 
va veni această seară. Nimic nu fusese lăsat la voia 
întâmplării. Nu putea permite ca apropierea de Jessica să 
stea între ea şi Jordan Lazarus. 

Revăzu în minte evenimentele serii, reconstruind 


limbajul complex care o unise cu Jordan Lazarus. Mintea i 
se concentra asupra micilor detalii care ar fi scăpat şi celui 
mai atent observator al mesei şi al întâlnirii intime care a 
urmat. Le studie în memorie şi se concentra asupra firelor 
subtile ce se ţeseau într-un singur văl. 

I se părea că înţelege aproape tot ce îşi amintea, 
Doar un lucru nu-l înţelegea. Acesta o ţinu trează toată 
noaptea, studiind umbrele de pe tavanul dormitorului cu o 
expresie meditativă în ochii argintii. 

— Hai, leneşo. Nu te poţi mişca mai repede? 

Ross Wheeler, cu racheta în mână, o urmărea pe 
Leslie alergând după mingea pe care i-o pasase. Urmărea 
cu plăcere trupul în mişcare. Picioarele lungi, minunate, 
braţele subţiri ieşind din bluză, mâinile delicate oare 
țineau racheta, totul era o poezie în mişcare. Fusta de 
tenis flutură, lăsând să se vadă o frântură de chilot şi el 
zâmbi. 

Nu ajunse la minge. Deşi era cu douăzeci şi cinci de 
ani mai tânără decât el şi într-o formă fizică mai bună, la 
tenis era mai slabă decât el. În tinereţe, fusese un jucător 
ambițios, agresiv, membru a! echipei universitare. Leslie 
era o amatoare şi nu-i putea ţine piept. 

Cu toate astea, talentul ei natural în sport, combinat 
cu instinctul de a face faţă unor noi încercări o ajutaseră 
să devină în scurt timp o bună jucătoare. Il surprinsese nu 
o dată prinzând mingii pe care el le credea inaccesibile ei, 
uneori chiar înscriind puncte atunci când el credea că nici 
nu-i va returna mingea. 

Dar nu şi acum. Alergă în van după minge, o ridică şi 
i-o aruncă într-un arc. 


— Îţi dai aere, strigă ea în glumă. Nu-i dai omului 
nicio şansă. 

—  Patruzeci-cincisprezece, spuse el, gata să 
servească. Eşti gata, dragă? 

— Sunt gata oricând, zâmbi ea. 

Era cam îmbujorată, aşa că aşteptă un moment, 
pentru a-i da timp să-şi recapete suflul. 

Apoi servi. Fugi spre dreapta pentru a o prinde şi o 
întoarse înalt în aer. Mingea ar fi lovit-o drept în faţă dacă 
reflexele ei rapide n-ar fi făcut-o să ridice iute racheta. Cu 
o lovitură, înapoie mingea iar el i-o trimise în centru spate. 
Ajunse la plasă în timp ce ea îi returna mingea. Lovitura 
decisivă a fost uşoară. Cu toate acestea, ea fugi după 
minge, râzând. 

— Ai câştigat, zise ea. 

Se apropie, îmbujorată, şi îl sărută. 

Durerea de cap pe care o avea de dimineaţă îi trimise 
un val scurt de durere prin tâmple. Soarele parcă o 
accentua. Ross nu era obişnuit să aibă dureri de cap şi 
aspirina pe care o luase în dimineaţa aceea era prima de 
care avusese nevoie de ani de zile. Nu-i prea ajutase, dar 
dăduse uitării toate astea, spunându-şi că nu-i va strica 
preţioasa zi de sâmbătă alături de soţia sa. 

Nu se gândi la durere când simţi buzele lui Leslie pe 
ale sale. Obrajii ei îmbujoraţi şi bruma transpiraţiei de pe 
braţele şi picioarele ei o făceau nespus de frumoasă. 

— Mmmm, murmură el. De-abia aştept să te duc 
acasă. 

— Acolo îţi mai fac faţă, replică ea. Pe terenul de 
tenis nu mă pot ţine după tine. 

— O să-nveţi o consolă. Eşti încă în creştere iar eu 
sunt bătrân. Până la vară n-o să mai fiu în stare să-ţi mai 
iau niciun punct. 

— Prostii, spuse ea. Dacă nu reuşesc să joc mai bine, 
cât de curând o să trebuiască să-ţi găseşti o altă parteneră. 


Eu o să fiu băiat de mingii. 

Era deja o discuţie veche, căci mariajul lor împlinise 
doi ani. Ross îi atrăgea atenţia asupra diferenţei de vârstă 
dintre ei şi-şi exprima dubiile privind capacitatea sa de a 
ţine pasul. Ea nu lua în seamă plângerile lui, spunându-i că 
era la fel de viguros şi de viril ca un adolescent şi că avea 
să trăiască până la o sută de ani. 

În sinea ei, era îngrijorată de preocuparea excesivă a 
lui Ross faţă de condiţia sa fizică. În timpul logodnei, care 
durase o lună şi în timpul căreia Leslie făcuse cunoştinţă 
cu toate rudele îndepărtate ale lui Ross şi se apropiase 
mult de fiicele lui, se părea că lucrurile scăpaseră de sub 
control. 

Curând după logodnă, Ross începuse să se antreneze 
la o sală de sport şi să alerge serile. 

— Doar nu vrei să te măriţi cu un bătrân, este? o 
întrebase el. În afară de asta, doctorul îmi spune de ani de 
zile că trebuie să mă îngrijesc de sănătatea mea. 

Nici măcar nu-şi pleca urechea la insistenţele lui 
Leslie, care afirma că ea se mărita cu el de dragul lui şi nu 
pentru tonusul lui muscular. 

— Nu-ţi face griji din cauza mea, îi spunea el. Până 
când vei deveni doamna Ross Wheeler, eu o să fiu un alt 
om. O să-mi mulţumeşti atunci. 

Leslie începu să înţeleagă că Ross fusese obsedat de 
la începutul logodnei de aspectul mai-decembrie al unirii 
lor, şi dureros de conştient că Leslie era foarte aproape, ca 
vârstă, de fiicele sale. 

Se părea că Ross considera drept o problemă de 
mândrie personală faptul de a fi într-o bună condiţie fizică, 
puternic şi sănătos atunci când va urma să se căsătorească 
cu Leslie. Nu voia ca ea să se mărite cu un bărbat între 
două vârste, flasc, lipsit de vigoare, care putea să-i fie tată. 

Bănuia, poate, că Leslie avusese recent o legătură cu 
un bărbat mult mai tânăr. Poate că Ross nu putea tolera 


ideea că ea ar putea face comparaţie între atributele sale 
fizice, de om în vârstă, cu farmecul viril al cuiva mai 
apropiat de anii ei. 

În orice caz, deşi nu părea să fie caracteristic 
bărbatului pe care Leslie îl cunoştea de trei ani, Ross îşi 
continua cu încăpățânare antrenamentele. Alerga trei 
kilometri pe zi, tăiase de pe listă berea de la sfârşitul 
săptămânii, renunţase la fumat, cu excepţia câte unei 
ţigări ocazionale şi scăpă de vreo cinci kilograme. 

Leslie acceptă fără entuziasm acest regim spartan, 
dar încercă să-i amintească viitorului ei soţ motivul pentru 
care se mărita cu el. 

— Te vreau pe tine, Ross, îi spunea. Aşa cum eşti. 
Pentru Dumnezeu, nu-i nevoie să mă impresionezi. Sunt 
deja impresionată. 

— Sună drăguţ, replică el. Dar nu vreau să fac o criză 
de hernie când te trec pragul, în braţe. Deci, cu tot 
respectul cuvenit, o să facem cum vreau eu. 

Şi-i acordă, în glumă, cea mai reuşită privire de şef, 
pentru a-i aminti cine dădea ordinele. 

Ea îi zâmbi şi-l lăsă să continue. Era amuzată şi cam 
întristată de aceste exerciţii impuse. Găsea că era absurd 
ca el să-şi nege vârsta cu atât de multă tărie şi să încerce 
să facă tot ceea ce ar face un bărbat tânăr. De fapt, 
considera că o atrăgea tocmai vârsta lui, maturitatea, lui. 
Asta o ajuta să aibă sentimentul că era protejată şi fericită. 

Presupunea că, după căsătorie, o să-i treacă prostia 
asta. 

Dar nu-i trecuse. Jucaseră tenis în fiecare zi din luna 
de miere, înotaseră, jucaseră golf. Leslie găsea că tenisul 
era epuizant, dar îi plăcea înotul, ca întotdeauna. Chiar şi 
golful era amuzant. Îi plăcea să parcurgă pe jos traseul, 
alături de soţul ei, aşezând mingea pentru prima lovitură, 
privindu-l cum îşi caută mingea şi venind împreună cu el 
de pe teren. Exista ceva oarecum romantic în acest joc, 


atunci când soţul şi soţia îl jucau ca parteneri. 

Şi făcuseră dragoste. 

Făceau dragoste dimineaţa, înainte de micul dejun, - 
la prânz, după tenis, după-amiaza târziu, înainte de 
cocktail, şi bineînţeles, întotdeauna, seara la culcare. 

Ross Wheeler era un amant minunat: generos, 
inventiv şi afectuos. Leslie simţea permanent atracţia 
specială a adoraţiei lui. Atunci când făceau dragoste, 
învățase multe despre trupul lui, acum bronzat şi mult mai 
dur decât fusese când îl cunoscuse ea, şi despre cum să-i 
ofere plăcere. 

Exista o atracţie specială tocmai în puterea lui de ao 
înţelege şi în căldura lui paternă. Şi de fiecare dată când 
făcea, dragoste cu el, se gândea la copilul lui, la copilul lor. 
Îl dorea mai mult decât orice altceva pe lume. Şi cât de 
curând posibil. 

Astfel că Leslie fu deosebit de dezamăgită când, în 
timpul primelor şase luni de căsătorie, nu reuşi să rămână 
însărcinată. 

— Poate că am apăsat pe butonul de panică prea 
curând, îi spuse ea ginecologului, când vorbi despre 
neliniştea ei. El ridică din umeri. 

— Mă tem că ai idei cam romantice despre sarcină, 
draga mea, răspunse el. Concepţia nu are loc la o simplă 
apăsare pe buton. Trebuie să ai răbdare. Lasă lucrurile să 
se desfăşoare normal. Îngrijorarea ţi-ar face ce mai mult 
Tău. 

Cât despre Ross, el îşi continua nebunia cu condiţia 
fizică, poate pentru că se temea că într-un anume fel, 
simbolic, insuccesul lui Leslie de a rămâne însărcinată era 
legat de vârsta şi fizicul lui. Se lăsă şi el examinat şi fu 
declarat fertil, dar sentimentul sâcâitor persistă. 

Deci îşi continuă exerciţiile. Iar Leslie, mai mult 
pentru a-şi exprima înţelegerea pentru sentimentele lui 
decât pentru orice alt motiv, era alături de el. Dar încerca 


să-l facă s-o lase mai uşor cu înotul. 

— Tot ceea ce doresc eu de la trupul ăla al tău este 
ceea ce se întâmplă noaptea, îi spuse ea. Când o să înveţi 
asta? 

— A, dar trebuie să mă menţin în formă ca să-ţi pot 
produce plăcere, glumea el. 

Dar îl suspecta că simţea nevoia să se întărească 
pentru a fi suficient de potent s-o lase însărcinată. Simţea 
că, într-un fel, îi înşela aşteptările, că o ademenise, poate 
profitând de slăbiciunea ei, într-un mariaj care n-ar fi 
trebuit să se întâmple niciodată. Şi unicul mod în care îi 
putea dovedi legitimitatea dragostei lui, a dragostei lor, 
era s-o lase însărcinată. 


În această seară înmiresmată de sâmbătă urmau să 
la o cină romantică după o zi petrecută împreună. Partida 
de tenis de dimineaţă a fost urmată de un prânz uşor în 
Enfield Park, locul favorit ai lui Ross pentru o ieşire la 
iarbă verde. Au luat în linişte prânzul din coşul pregătit de 
Leslie, urmărind cum trecea după-amiaza. Se delectară cu 
o conversaţie calmă, aflând mai mult unul despre celălalt. 
Ross era un ascultător minunat. Curiozitatea sa în tot ceea 
ce o privea pe Leslie părea să fie nelimitată, aşa cum era şi 
răbdarea sa. Ei îi făcea plăcere să vorbească despre sine, îi 
plăcea să simtă că o înţelegea şi că o accepta aşa cum era. 
Deşi nu-i putea spune întregul adevăr despre sine, învățase 
să se bucure de ritmul uşor al conversaţiilor lor. 

Cina din seara aceea nu avea nimic special. 
Petreceau seri romantice şi în timpul săptămânii. Era, 
probabil, un aspect al vieţii conjugale care-i plăcea lui 
Leslie mai mult decât orice. Munceau toată ziua alături, 
concentrându-se asupra problemelor de fiecare zi, dar 
acasă atmosfera se schimba. Leslie avea impresia că era 
tânăra din vechea ei reclamă pentru Aurora Lifestyles, 
care se transforma, cu reală plăcere, dintr-o femeie de 
afaceri eficientă în soţie şi iubită. 


Ross o ajută să facă salată şi o friptură de miel 
marinată şi prelungiră masa cu o cafea şi coniac. Fereastra 
sufrageriei dădea spre gazonul din spatele casei, cu o 
frumoasă grădină de flori şi o plantă wisteria care se 
căţăra pe ramurile unui copac. Cât timp Ross fusese 
singur, locul se părăginise, dar Leslie îl ajutase să revină la 
aspectul său de dinainte. Era un decor încântător. Vara, lui 
Leslie îi plăcea să stea afară citind şi ascultând ciripitul 
păsăreielor. 

Au spălat vasele împreună, Ross insistând s-o ajute şi 
se reîntâlniră în dormitor, când Leslie ieşea de la duş. 

Avea doar prosopul înfăşurat în jurul trupului şi Ross, 
deja în pijama, o opri în uşa băii. 

— Dacă te-ai putea vedea prin ochii mei... murmură 
el. 

Apoi se apropie şi o sărută pe buze, deznodând 
prosopul şi lăsându-l să cadă la pământ. 

Rămase goală în faţa lui, cu picăturile de apă încă în 
păr şi pe umeri. O tinu uşor de braţe şi sărută o picătură. 
Vederea pielii albe, a sânilor fermi şi a picioarelor lungi, 
zvelte, îi tăia respiraţia. 

O strânse în braţe. 

— Leslie, te iubesc atât de mult, spuse. Când te văd 
aşa, mi se pare că e prea frumos să fie adevărat. Chiar poţi 
iubi un bătrân ca mine? 

Îl privi cu reproş. 

— Cum poţi vorbi aşa? Nu eşti bătrân. Ross, eu te 
iubesc aşa cum eşti. 

— Întrebam şi eu. 

Zâmbi. Şi o conduse în pat. 

În seara aceea, fu mai plin de pasiune ca niciodată. 
La vederea lui Leslie, goală, părea să fi luat foc. Făcură 
dragoste de două ori, învăluiţi de întunericul tăcut al casei. 
Molipsită de focul lui Ross, Leslie îi răspunse cu o pasiune 
care îl stoarse de toate puterile. 


Sfârşind, Ross o sărută şi se lăsă epuizat pe pernă. 
Era aproape miezul nopţii şi avea să fie obosit a doua zi. 
Simţi din nou zvâcnetul durerii de cap care îl supărase 
toată ziua; intră în baie şi luă două aspirine. 

Când reveni, se simţi mai obosit decât crezuse. Se 
băgă în aşternut şi Leslie se aplecă să-l sărute, urându-i 
noapte bună. Murmură un alint nedesluşit, pentru că 
somnul îl cuprinse dintr-o dată. Ea rămase întinsă lângă el, 
ascultându-i respiraţia normală şi gândindu-se la fericirea 
ei. 

În tinereţe, trebuise să dea uitării multe dureri pe 
care nu se aşteptase să le trăiască vreodată, şi răni pe care 
le va purta în suflet pentru totdeauna. Dar alături de ea se 
afla un om care o iubea, care nu-i va înşela niciodată 
aşteptările şi nici n-o va abandona, un bărbat al cărui copii 
îi va purta curând în pântece. Îşi spunea că orice femeie îşi 
are propria sa poveste şi durere. Leslie se considera mai 
norocoasă decât multe altele, pentru că-l avea pe Ross. 
Putea da uitării trecutul, sau cel puţin îl putea pune pe 
raftul din memorie pe care îi era locul. 

Se cuibări mai aproape de soţul ei şi căzu într-un 
somn adânc, odihnitor. 

Spre dimineaţă, somnul îi fu tulburat de nişte vise 
urâte şi era atât de cufundată în ele, încât sunetul ceasului 
păru să vină de la mare depărtare. Trebui să se întindă 
peste Ross ca să-l oprească. 

— Hai, somnorilă, i se adresă ea, dându-i un cot în 
joacă. Sus şi la muncă. Nu putem conduce o afacere numai 
cu intenţii bune, ştii, nu? 

Remarca din urmă era replica lui preferată la birou, 
când lucrurile nu mergeau destul de bine pentru a-i fi lui 
pe plac. 

Ross nu se mişcă. 

Leslie se ridică din pat. Îl privi. Chipul îi părea 
oarecum schimbat. Avea o expresie severă, de parcă era 


adâncit în somn şi refuza ideea de a se trezi. 

— Ross? vorbi ea. Ross, trezeşte-te. Te simţi bine? 

Niciun răspuns. 

Leslie îl scutură iar, mai tare. El scoase un geamăt 
uşor, dar nu se trezi. 

— Ross! 

Leslie era de-a dreptul îngrijorată. Cobori din pat, se 
duse pe partea lui Ross şi-l apucă de umeri. Nu se mişcă. 
Când îi deschise uşor ochii cu un deget, îşi dădu seama că 
trebuia să cheme o ambulanţă. 

Sună de la telefonul de pe noptieră ţinând mâna 
inertă a lui Ross într-a sa. O oră mai târziu, când sosi 
ambulanţa, stătea în aceeaşi poziţie doar în pijama. Îşi 
trase o pereche de blugi şi îl însoţi pe Ross în ambulanţă. 

Aşteptarea din camera de urgenţă păru să dureze o 
eternitate. De fapt a durat doar zece minute. 

Doctorului de gardă nu ia fost greu să pună un 
diagnostic stării lui Ross. 

— Soţul dumneavoastră a avut un atac, doamnă 
Wheeler, i se adresă el lui Leslie. Nu vă pot spune cât de 
grav, până când nu facem anumite analize. Sora de la 
internări are nevoie de câteva informaţii de la 
dumneavoastră. O să-l mutăm la reanimare în câteva zile. 
Deocamdată, fiţi calmă. Nu aveţi motiv să vă îngrijoraţi. 

Avea o atitudine încurajatoare, dar privirea din ochii 
lui îi spunea lui Leslie o mulţime de lucruri despre ce i se 
întâmplase soţului ei şi noi ei vieţi. 

În săptămânile care au urmat primei lor întâlniri, 
Jordan se întâlni cu Jill Fleming cât de des putea. 


Intimitatea relaţiilor lor se adâncea cu repeziciune. 
Făceau dragoste în aproape toate modurile posibile. 
Pasiunea lor era inepuizabilă, Părea că minţile lor se 
întâlneau numai prin intermediul trupurilor lor. Absența 
contactului sufletesc făcea ca, la suprafaţă, iubirea lor să 
fie şi mai fierbinte. 

Jordan Lazarus nu ştia dacă o iubea pe Jill Fleming. 
Dar descoperise rapid că îi era imposibil să trăiască fără 
ea. Zilele fără ea erau doar anticiparea zilei în care o va 
revedea. Adesea, la serviciu, se surprindea amintindu-şi 
trupul ei într-una dintre nenumăratele poziţii. Curba lină a 
coapsei, forma genunchiului ridicat, mişcările dulci ale 
şoldurilor în timp ce traversa încăperea, surpriza ruşinată 
din ochii ei când îi observa erecţia, toate astea şi multe 
alte imagini veneau plutind din interiorul său, excitându-l 
chiar în timp ce era ocupat sau vorbea la telefon. 

Nu o cunoştea mai bine decât în prima noapte când o 
dusese în patul lui. Dar avea nevoie de ea de o mie de ori 
mai mult. Şi, într-un fel, această nevoie îl adusese din nou 
la viaţă. 

Zilele lui Jordan erau pline de noua activitate, o 
adevărată aventură, legată de proiectul său. În fiecare zi, 
dădea viaţă ideii lui şi o prezenta unuia sau mai multor 
persoane importante, preşedinţi de corporație sau membri 
ai guvernului. Jordan însuşi era surprins, ca mulţi alţii, de 
originalitatea ideilor sale. 

Şi într-un anume fel, relaţia sa cu Jill Fleming reflecta 
şi completa această noutate a lucrurilor, acest sentiment 
că el, Jordan, era în stare să emită idei, să acţioneze şi să 
aibă noi emoţii. 

Cât despre Jill, era mai mult decât satisfăcută de 
modul în care decurgeau lucrurile. Recursese la tehnica-i 
confirmată de timp. Îl privea în ochi şi încerca să devină 
ceea ce vedea în ei. Asemeni unui cameleon, îşi schimba 
culoarea pentru a se potrivi dorințelor lui, chiar dacă el nu 
era conştient de ele. 


Vechiul ei talent n-o dezamăgi. Dimpotrivă, era mai 
profund şi mai eficient ca până acum. 

În primul rând, renunţase la personajul fragil, 
bolnăvicios, care o sedusese pe Jessica Hightower, şi îl 
înlocuise cu imaginea prospeţimii pline de tinereţe, cu un 
mers şi un zâmbet hotărât. Dar lăsase o urmă de 
fragilitate, ca un soi de notă graţioasă. 

Apoi, improvizând rapid, adăugase acestei imagini şi 
un strat de onestitate, de integritate feminină. Dar o 
transformase într-o anume onestitate de adolescentă, 
deschisă, vibrantă, a unei fete care încă nu fusese coruptă 
de viaţă. 

Reacţia lui Jordan fusese ată de imediată, încât îşi 
dădu seamă că era pe pista cea bună. 

Jill îşi petrecuse întreaga viaţă antrenându-şi talentul 
înnăscut pentru a fi ceea ce doreau bărbaţii şi femeile de la 
ea, deşi nu citise un rând din Freud, şi nu auzise niciodată 
de Piaget. 

Cu ani în urmă, îşi dăduse seama, aproape pe loc, că 
tot ceea ce dorea Roy English de la o fată era tinereţea, 
adolescenţa. Ceea ce dorea Roy era o nimfă, o virgină. Şi 
Jill se transformase în nimfă. Îşi alesese îmbrăcămintea 
care îi împrumuta aspectul unei adoloscente şi-şi adaptase 
comportamentul pentru a întruchipa tot ceea ce era nobil, 
inocent, proaspăt şi în acelaşi timp seducător. 

Aproape că mersese. Harley Schrader îi distrusese 
efectul final, dar asta fusese unica ei greşeală. Ratase 
partea practică a lucrurilor prin lipsa de experienţă. Dar 
seducerea lui Roy fusese impecabilă. 

Cu Jessica Hightower fusese cu mult mai deşteaptă. 
Studiase terenul cu atenţie. Cunoştea şi înţelegea disprețul 
Jessicăi pentru sexul opus. Îşi dădu seama imediat de cât 
de disperat de singură era Jessica. 

Jessica avea nevoie de o femeie. Dar Jessica avea, în 
mod special, nevoie de o femeie căreia să-i poarte de grijă. 


De asta înscenase Jill accidentul de călărie. Dorise să 
apară drept cineva care avea nevoie de ajutor. Tot de 
aceea, ajungând s-o cunoască mai bine pe Jessica, ţesu 
povestea anemiei, astfel ca Jessica s-o considere 
întotdeauna ca pe o fiinţă slabă, care are nevoie de alinare 
şi de sprijin. 

Jessica, femeia puternică, îşi asumă cu entuziasm 
rolul de protector. Ajunse să aibă nevoie, să iubească 
această fragilitate a lui Jill. Şi datorită acestei nevoi, Jill 
ajunsese să deţină o poziţie importantă la Hightower. 

Însă puterea sa nu era oficială. Era oricând la 
discreţia Jessicăi Hightower. Jill ştia că nu va obţine 
niciodată acel gen de putere reală pe care o dorea. 

Dar apăruse Jordan Lazarus. 

Investigaţiile atente ale lui Jill, începute atunci când 
auzi de proiectata afacere dintre Lazarus International şi 
Hightower Industries, o ajutară să priceapă că Jordan 
Lazarus era o pradă de cel mai înalt rang. Era puternic, 
incalculabil de bogat şi atrăgător. 

Jill înţelesese că mariajul dintre Jordan şi Barbara 
Considine era un aranjament financiar. Pierzându-şi 
imperiul în dezvoltare, din cauza tatălui ei, Jordan şi-l 
recâştigase prin Barbara. După care se folosise de 
resursele ei financiare şi de relaţiile ei pentru a deveni cel 
mai bogat bărbat din America. 

Drept răsplată, juca rolul soţului. Din partea lui, în 
acest aranjament exista probabil şi milă, dar şi interes. 

Jill nu ştia cât de intim era mariajul lor. Dar ştia că 
orice ar fi simţit Jordan pentru Barbara, asta nu stătea în 
calea seducţiei exercitate de Jill asupra lui. Ultimele câteva 
săptămâni o dovediseră. 

Îşi dădu seama foarte curând că-şi juca rolul în faţa 
lui Jordan cu o perfecţiune a detaliului pe care n-o atinsese 
niciodată până atunci. De ce, asta nu ştia. O făcea aproape 
automat, de fiecare dată când era cu Jordan, de fiecare 


dată când vorbea cu el la telefon. Gesturi mici, poziţii ale 
corpului, modulaţii ale râsului, care se produceau de la 
sine. Felul în care îşi aranja gulerul, în care se întindea şi 
căsca, în care mergea, gestul gânditor cu care îşi 
îndepărta o buclă din ochi, şi lista putea continua. Niciun 
gest nu era calculat în mod deliberat. Toate ţâşneau dintr- 
un loc nevăzut din înteriorul ei care parcă îl cunoştea pe 
Jordan Lazarus mai bine decât se cunoştea ei însuşi. 

O dovadă a eficienţei seducţiei ei era comportarea lul 
Jordan în dormitor. Era ca un posedat, exact cum îl dorea 
şi ea. 

Destul de repede, Jill începu să simtă mici semnale 
subtile venind dinspre Jordan, semnale care îi permiteau 
să-i ofere mai multă plăcere, intensificându-i obsesia. 

Descoperi că o plăcea cu deosebire când era 
îmbrăcată mai puţin formal. O plăcea în şort şi sandale, 
sau în blugi şi adidaşi sau balerini. Adora s-o vadă în 
tricouri simple, fără mânecă, cu o bandă care-i ţinea părul, 
sau strâns într-o coadă la spate. 

Îi plăcea s-o vadă făcând curăţenie în apartament, 
spălând ferestrele, frecând chiuveta reparând ceva. Erau 
lucruri pe care Jill nu le făcea în mod normal. Îi făcea silă 
să se murdărească pe mâini, făcând treabă în casă. Îşi 
considera trupul o maşină făcută pentru a seduce şi nu-i 
surâdea ideea să facă munci de servitoare. Dar când văzu 
că această postură îl atrăgea pe Jordan, îşi adaptă repede 
personajul pentru a lăsa impresia unei fete obişnuite care 
se ocupă de treburi de fiecare zi. 

Mai era totodată şi tendinţa de a folosi un limbaj 
uşor, neafectat. Simţea că Jordan, era fermecat de o 
manieră simplă, nu prea pretențioasă de a vorbi. Nu rostea 
niciodată ceva câtuşi de puţin vulgar, se asigură că 
persoana ei părea elegantă şi feminină în mod natural. 
Tocmai această combinaţie de delicateţe, rafinament şi 
modul simplu de a vorbi era cea care îl impresiona pe 
Jordan. 


Şi, spre surpriza sa, află că ironia blândă în materie 
do sex era pentru el un veritabil afrodisiac. De-abia 
sfârşiseră de făcut dragoste, iar ea stătea pe spate, goală, 
simţindu-l pulsând în ea, când se ridică pentru a o privi. 

— Mmm, toarse ea. Eroul meu. 

Iar în altă zi, dintr-un impuls, i se adresă cu „Făt- 
Frumos”. 


Expresia păru să atingă o coardă sensibilă. Privirea 
ochilor i se adânci, trecând de la afecţiune la ceva 
asemănător obsesiei. 

Jill avu grijă să repete mângâierea şi altă dată. 

Astfel continuară lucrurile în timpul primăverii. Deşi 
Jill şi Jordan nu se contopeau într-o singură fiinţă, 
cărbunele fierbinte al dorinţei care îl lega pe Jordan de ea 
deveni tot mai puternic. 

Totul părea mult prea uşor. Era ca şi cum ea poseda 
un talent sau un dar interior care făcea din ea 
seducătoarea perfectă, dar nu ştia cu precizie ce anume o 
făcea irezistibilă în ochii lui. 

Era ca şi cum o altă persoană, până acum nebănuită 
de Jill, existase în ea ca un duh care acum ţâşnea ca 
răspuns la un cuvânt magic, perfect până la detaliu, făcut 
numai şi numai pentru Jordan Lazarus. Mai mult, se părea 
că Jordan Lazarus fusese menit să o iubească, cu mult 
înainte ca ea să-i iasă în cale. Gândul acesta era cel mai 
enigmatic dintre toate. 

Toată viaţa ei, Jill trăise la suprafaţa sufletului ei şi a 
relaţiilor cu alţii, pentru că aici se puteau obţine avantaje 
aici se găsea puterea. Se transformase pentru a atinge 
acest scop imediat, ignorându-şi deliberat propriile 
adâncimi sufleteşti. 

Dar creatura mitică ce izvora din ea pentru a-l vrăji 
pe Jordan Lazarus era atât de completă, atât de perfectă 
încât ea îşi dădu seama că o parte mai profundă din ea era 


implicată. Încercă să observe calm, din exterior, dansul 
magic care îl atrăgea pe Jordan tot mai mult sub vraja ei. 
Dar nu era complet liberă. Sentimentul era neliniştiror. 

Dar premiul, îşi spuse, merita să înduri un orice. 
Această improvizație măiastră în care se angajase era, 
neîndoielnic, cea mai mare realizare a ei ca femeie. 

Intenţiona s-o ducă până la capăt. Poate că nu mai 
era atât de sigură cine era cu adevărat, dar ştia mai bine 
ca niciodată încotro se îndrepta. 


Într-o zi, Jordan îi oferi o altă dovadă a ceea ce dorea 
de la ea. 

Îi arătă imaginea unui manechin dintr-o revistă de 
modă. Fata avea părul roşcat cu străluciri blonde. 

— Asta-i culoarea de păr care-mi place mie, zise. 

— Zău? întrebă ea. De ce nu mi-ai spus? O să-mi fac 
şI eu părul la fel. 

— A, nu, dădu el din umeri. Eşti perfectă aşa cum 
eşti. 

Dar ea insistă. Se duse la coafor, luându-l şi pe el, şi 
îl puse să discute culoarea şi tunsoarea cu coafeza, după 
care îl expedie la birou, în timp ce i se făcea părul. 

Până la urmă, reieşi că lui îi plăcea un păr cârlionţat 
de un blond roşcat ca o căpşunică. Ridicat la spate îi 
dezvăluia ceafa delicată. 

Când totul se termină, Jill fu surprinsă de schimbarea 
produsă. Permanentul o transforma. Părea mai puţin 
controlată, mai puţin introvertită. Avea un aer jucăuş, o 
sălbăticie care nu-i era caracteristică. 

La început fu puţin nedumerită, de parcă nu se 
recunoştea, Dar în momentul în care Jordan reveni s-o ia, 
îşi dădu seama că noua coafură era piesa care lipsea din 
joc, Abia avu răbdare s-o ducă acasă, în pat. Făcu pasionat 
dragoste cu ea, mângâierile lui având o intensitate pe care 
ea n-o mai simţise niciodată, la niciun alt bărbat. Ca şi cum 


era izbită de suflul unei explozii, al unui cutremur de 
pământ. 

Era sigură că acum el îi aparţinea. Dar chiar şi cu 
această certitudine, simţea o umbră de teamă. Se hotări să 
procedeze cu mai multă precauţie ca niciodată. 

La câteva zile după această ultimă transformare, 
Jordan o invită pe Jill pe iaht. 

— Să navigam? întrebă ea. N-am fost niciodată pe 
mare. Nu ştiu... 

— Haide, o îndemnă el. O să fie plăcut. Sunt un bun 
navigator. N-o să te îneci, te asigur. 

Îi zâmbi jucăuş. 

— Nu faci glume cu o biată fată, nu? îl întrebă. Nu 
sunt o bună înotătoare, să ştii. 

Goală, întinsă în pat, cu capul lui în poală, o privea de 
jos, îmbătat de mireasma şi de de gustul dragostei. 

— Nu, răspunse el, evident fermecat de limbajul ei 
simplu. Nu glumesc cu tine. 

În aceeaşi duminică, o duse în port. lahtul era o mică 
ambarcaţiune, evident opera unui maestru constructor de 
nave. 

De fapt, Jill era un bun marinar, Navigase cu Roy 
English şi alţi amanți din trecut. Dar vedea că ideea lipsei 
sale de expenenţă îl fermeca pe Jordan. 

Merseră de-alungul docului, până la iaht. Jill purta un 
şort, o bluză fără mâneci şi tenişi pe care-i cumpărase sub 
îndrumarea lui Jordan, îi admirase ţinuta când venise s-o ia 
în dimineaţa aceea. 

Jordan o ajută să urce pe punte, când, din spate, 
răsună-o voce hârâită. 

— Bună dimineaţa, domnişoară. A trecut un veac de 
când nu ne-am văzut. 

Jill se întoarse şi văzu un marinar bătrân şi zbârcit 
îndreptându-se spre ei. Expresia lui se schimbă când o 
privi în ochi. 


— O, scuzaţi-mă, domnişoară, spuse el. V-am 
confundat. 

Privi la Jordan. Amândoi îşi dădură seama că era prea 
târziu să mai corecteze gafa. 

— 'neaţa, domnule Lazarus, adăugă marinarul cu o 
voce jenată. 

— Bună dimineaţa, Ben, răspunse-el făcând ce putea 
pentru a mai drege lucrurile, Se pare că e o vreme bună 
pentru navigat. 

Da, domnule. Marinarul se depărta deja, 
id câ idei: -şi boneta stânjenit, ca un salut adresat lui Jill. 

Ea îi zâmbi lui Jordan. 

— Aşa deci, spuse. Ai un trecut. 

Jordan zâmbi. 

— Ca noi toţi. 

Îl sărută pe obraz când urcă pe punte. 

— N-are importanţă, vorbi ea, pe tonul jucăuş care 
ştia că-i place lui. Săptămâna asta eşti al meu. 

În ochii lui Jordân se citi durerea. Nu-şi dădea seama 
dacă era amărăciunea provocată de cuvintele marinarului 
sau o tristeţe ce venea dintr-o rană adâncă. 

Făcură dragoste imediat ce ei ancoră iahtul în larg. 
În ochii lui Jordân rămase o umbră de melancolie în timp 
ce o privea. Când o dezbrăcă, atingerea lui avea ceva 
ciudat. Se aşeză pe marginea patului, privind în jos la 
trupul ei gol. Aerul sărat invada cabina. 

Jordan o studie pe Jill cu dragoste. Noua ei coafură 
robelă şi părul cârlionţat păreau să-l hipnotizeze. Ea era 
mai conştientă ca niciodată că făcea parte dintr-un joc de 
cuburi care se completa ca prin magie. 

Îi acoperi trupul cu sărutări. Părea s-o soarbă, ca la 
prima lor întâlnire. Spre surpriza ei, sărutările îi făceau 
plăcere. Când îi depărta picioarele pentru a o pătrunde, 
simţi scânteia de răspuns în adâncul ei. Îşi îngropa 
degetele în părul lui, trăgându-l mai aproape. 


O dorinţă imediată, ciudată, puse stăpânire pe 
amândoi, născută din aerul de mare, din răcoarea cabinei, 
sau poate din remarca stânjenitoare a marinarului ce făcea 
aluzie la un trecut dinainte de povestea lor de dragoste. 
Jordan se aşeză deasupra ei cu un oftat prelung. Ea gemu. 
Parcă niciodată nu fusese atât de complet al ei. 

Balansul vasului se adăuga magic mângâierilor lui ce 
întârziau asupra ei. Ceva din interiorul ei începu să se 
trezească, primejdios, un soi de foame pe care n-o simţise 
niciodată. Dorea mai mult din el, cât mai mult. Fiecare 
mângâiere îi amplifica dorinţa. Ideea că s-ar putea ca 
odată el să nu mai fie lângă ea îi dădea sentimentul 
abandonului. Teroarea era parte integrantă a extazului 
frenetic pe care-l trăia acum. 

Începu să geamă, să murmure. El intra adânc, mai 
adânc, cu mâinile pe umerii ei. Degetele ei trasară dungi 
adânci pe spatele lui şi se înfipseră în fesele lui încordate, 
încurajându-l. 

Atunci se dărâmă zidul invizibil din interiorul lui Jill. 

— Oh! strigă ea. 

Şi deodată, trupul ei i se dărui în întregime, într-un 
moment de paroxism. Îşi dădu seama că tocmai avusese 
primul orgasm din viaţa ei. 

Tremură îndelung în braţele lui. Îşi reveni treptat. 
Propriul ei abandon o speriase. 

Dar Jordan părea încântat de ea. Ochii lui erau 
epuizați şi satisfăcuţi, oglindind împlinirea pe care o 
simţea ea. 

Când se ridică, îi văzu dungile de pe spate. 

— Oh, spuse ea. Te-am zgâriat. Ar fi bine să n-o laşi 
pe soţia ta să le vadă. 

El zâmbi. 

— Nu-ţi face griji din cauza asta, răspunse. 

Simţea o ciudată încredere în sine. Părea liniştit, 
aproape în extaz, de parcă avea tot ce-şi dorea pe lume şi 


nu se temea de nimie. 

Jill se întrebă ce anume îl făcea să fie atât de sigur, 
atât de calm. În acelaşi moment, avu senzaţia stranie că 
acel control pe care-l crezuse a-i fi aparţinut ei trecea în 
mâinile lui. Că un element crucial al artei sale îi scăpase 
printre degete. 

Îi urmări trupul frumos în timp ce se îmbrăca. 
Zgârieturile erau pe spatele lui, nu pe al ei. Şi totuşi, avea 
sentimentul că rănile, zgârieturile care trădau, erau deja în 
sufletul ei şi că nu se vor vindeca pe cât de repede dorea 
ea. 

Îi fuseseră făcute de Jordan Lazarus. 

— Oh, se tângui fata. Oh, dragule. E aşa de bine 
Hai... încă un pic... 

Tony Dorrance era călare pe fata goală, adâncit în ea. 
Era întinsă pe burtă între cearceafurile patului. Privi în jos, 
printre umbrele cu reflexe roz împrumutate de reclama de 
neon de afară, Se aprindea cu intermitente, în acelaşi ritm 
cu pelvisul fetei, ce se zbătea spasmodic, apropiindu-se de 
orgasm. 

— Dragule... Oh! Hai... 

Zâmbi în timp ce se afunda în ea. Era tare excitată, 
un adevărat foc aprins de el. 

Erau amândoi cam beţi, dar asta nu-i deranja. Tony 
descoperise de mult că beţia nu-l amorţea, nici nu-i fura 
potenţa, cum se întâmpla altor bărbaţi. Dimpotrivă, îi 
permitea să se distanţeze de propria fiinţă, chiar de 
propria sa excitație, pe care o simţea ca pe o unealtă 
impersonală utilizată în mod expert. 

O folosea şi acum, alunecând înăuntrul şi în afara 


fetei, fără grabă, simţindu-i tremurul. 

— Aşa, iubito, murmură el, uitându-i numele. E bine, 
nu-i aşa? 

Intră mai adânc şi rămase acolo, drept şi dur. Din 
gâtul ei izbucni un geamăt răguşit. 

— Oh, Doamne. O, dragule... 

Orgasmul veni pe neaşteptate, cutele trupului ei 
atingându-l în spasme fierbinţi. Un tremur îi străbătu 
trupul, scuturându-i penisul ca pe un paratrăsnet în 
furtună. Simţi cum se arcuieşte, cu şoldurile încordate. Se 
sprijini cu mâinile de fesele ei ce străluceau roz în lumina 
artificială. Cât de dulci erau fetele dezbrăcate, cu 
poponeţul întors spre el! Atât de vulnerabile... 

Aproape fără să-şi dea seama, începuse. O prinse de 
umeri şi se împinse mai dur în ea. Sperma ţâşni într-un mic 
şuvoi fierbinte care o făcu să suspine. Rămase în ea mult 
timp, amorţit de beţie, cu sexul care nu se preda deloc, 
încurajat de spasmele ce urmară plăcerii ei. 

Într-un târziu, se retrase şi rămase întins lângă ea, 
mângâindu-i umerii. Mirosea frumos, deşi parfumul ei ora 
ieftin şi părul îi era dat cu un fixativ de proastă calitate. 
Lui Tony îi plăcuse întotdeauna mirosul de femeie. 

Apoi ea se întoarse cu faţa la el. Părea să revină la 
realitate. 

— Aş putea bea ceva? întrebă ea. 

— Sigur, dragă. Whisky? 

— Sună bine. 

Se ridică şi merse în pielea goală până la bucătărie, 
unde zăceau vrafuri de vase nespălate. Găsi două pahare, 
le clăti grăbit şi le umplu din sticla pe care o adusese 
odată cu fata. 

O agăţase într-un bar nu departe de apartamentul 
lui. Era un loc vulgar, populat după-amiaza de localnici, iar 
seara de o clientelă mai dură. Tony făcea parte din ambele 
grupuri. Când nu era în căutarea unei slujbe, se ducea 


acolo la o bere după-amiaza. Serile, după ce-şi petrecuse 
ziua vânând o slujbă, sau, dacă era demoralizat, pariind la 
curse, revenea să se îmbete şi să caute femei. 

În seara asta legase o conversaţie cu ea. Ea îi 
transmisese imediat semnalele aşteptate. Îl găsea 
atrăgător şi i-ar fi făcut plăcere să împartă patul cu el 
pentru câteva pahare, cu condiţia să n-o bruscheze prea 
tare. 

Îi spusese numele ei la începutul conversaţiei. Îl 
uitase instantaneu, spunându-i „dulcico” toată seara. 

leşind, îi ceruse lui Bruno, barmanul, o sticlă. Era 
ceva ieftin fără etichetă, pe care-l beau clienţii, şi nu era 
pentru prima dată când Tony cumpăra aşa ceva, pentru a 
pleca acasă cu o fată. Erau ani de când Tony nu-şi mai 
permisese luxul unei băuturi bune, şi chiar dacă şi l-ar fi 
permis, fata asta oricum nu merita. 

Reveni în camera de zi, unde se afla fata fumând o 
ţigară. Îi dădu paharul şi ea sorbi din el. Nu dădu semne că 
observase calitatea proastă a băuturii. Era obişnuită cu ea, 
la urma urmei. Privi spre Tony. 

— Eşti ca un tigru, dragule, spuse ea. 

Tony îi observă sânii pleoştiţi şi burta flască. Nu era 
atât de tânără pe cât i se păruse la bar. 

— Tu scoţi la iveală fiara din mine, copilă, zâmbi el. 

O privi aprinzându-şi altă ţigară. Inhala avid. 
Rămaseră tăcuţi sorbind din pahare. O văzu privind 
împrejur. Vedea mobila ieftină, covorul de iută, mesele şi 
toaleta acoperite cu articole de îmbrăcăminte şi pahare 
goale. Totul era scăldat în strălucirea artificială, aproape 
macabră, a luminii de neon care clipea intermitent. 

Era apartamentul imbicsit al unui burlac care 
aluneca pe panta ghinionului. 

— Ei, spuse ea într-un târziu, cu o voce remarcabil de 
trează. Hai să ieşim. 

— Să ieşim? vorbi 'Tony cu greutate. 


— Mă simt ca într-o cuşcă, spuse ea. E cam strâmt 
aici. Pricepi ce vreau să spun? Hai pe afară. 

Tony privi spre ea. 

— Afară unde? 

Ea sorbi îndelung din pahar. Hotărât, fata asta şi 
băuturile ieftine se împăcau de minune. 

— Afară, să mâncăm ceva, spuse ea. Mi-e foame. Ţie 
nu? 

Tony se gândi o clipă, îi era şi lui foame. Alcoolul şi 
amorul, la ora asta din noapte, îi trezeau întotdeauna 
foamea. Un hamburger, poate, sau un sandviş enorm. 

— La ce local te gândeşti? o întrebă. 

— La Jimmy's, răspuse ea. Au nişte gustări divine. 

Tony se încruntă. Jimmy's era un restaurant cunoscut 
la câţiva kilometri depărtare. Fata avea dreptate, era locul 
perfect pentru o gustare. Dar Tony nu-şi putea permite 
luxul să mănânce la Jimmy's sau la alt local asemănător. 

— E prea departe, spuse. Sunt prea obosit ca să merg 
până acolo. Hai să comandăm o pizza. 

Fata îl privi, ridicând din sprâncene. Pe moment, 
chipul îl dispăru în fumul de ţigară pe care i-l aruncă în 
faţă. 

— Pizza? vorbi ea. Nu-mi place pizza. 

Lui Tony începu să-i displacă fata. Uitase de 
conversaţia lor de la bar. Parcă se trezise chiar în acel 
moment, văzând în ea o străină, învăluită în fumul cu 
reflexe rozalii de neon, cu o încruntătură de iritare pe chip. 

— Ce zici de un hamburger? propuse el. E chiar la 
colţul străzii. 

Ea nu-şi ascunse dezamăgirea. Privi în jur, la 
apartamentul decrepit şi la Tony. 

— Nici hamburgeruf nu-mi place, spuse. 

Era o notă răutăcioasă în vocea ei.. 

Tony zâmbi. 


— Atunci ce-ţi place? 

Îl privi. 

— Un suffle ar fi drăguţ, răspunse. Nici prea greu, 
nici prea uşor pentru stomac. 

Auzea disprețul din vocea ei. 

— Ei bine, păpuşico, spuse el, trăgând un fum din 
ţigară, dacă asta vrei, va trebui să te duci la Chez Paul sau 
la Gerard's singură. Îţi chem o limuzină. Sau, şi mai bine, 
glumi el, o să-l trezesc pe şoferul meu şi o să-i spun să te 
ducă el, 

— Nu te obosi, spuse ea. Ştiu cât fac doi şi cu doi. Nu 
prea eşti în bani, nu-i aşa, asule? 

Tony primi lovitura în tăcere, privind-o prin ceața de 
fum. O văzu uitându-se spre hainele pe care şi le aruncase 
pe un scaun. Voia să plece. Se distrase cu el, dar acum era 
plictisită şi nerăbdătoare, scârbită de tot ce o înconjura. 

Era o căţea. Asta îi scăpase lui când vorbise cu ea la 
bar şi în timp ce veniseră pe jos. Probabil că fusese prea 
beat sau prea nerăbdător ca să observe. Sau poate că ea îi 
ascunsese asta în mod deliberat. În orice caz, aproape că o 
ura acum. 

— Cred că, oricum, ne înţelegem, spuse el. 

— Da, spuse ea, stingând ţigara şi ridicându-se. Cred 
că ne înţelegem. 

Îi studie trupul. Fesele îi erau flasce, sânii îi atârnau. 
Părul blond era negru la rădăcină, Machiajul i se întinsese 
grotesc pe chip. 

Nu ea era cea în măsură să-l dispreţuiască pe el, se 
gândi Tony. 

O privi cum îşi îmbracă rochia şi se apleacă să-şi 
încalţe pantofii cu tocuri înalte pe care îi purta la bar. 
Arăta ca o vagaboandă ieftină. 

— Cum ziceai că te cheamă, scumpo? o întrebă cu 
dispreţ. 

— Ce te interesează? se răsti ea. Oricum n-o să ţii 


minte până mâine, armăsarule. 

Îşi luase haina şi poşeta. Privi în jur, la camera 
mobilată ieftin. 

— Aş vrea să nu trebuiască să-mi amintesc de asta, 
spuse ea. Dar probabil c-o s-o fac. Asta-i viaţa, de. 

Se opri la uşă. Tony stătea încă în pat, gol, cu paharul 
în mână. 

— În pat, eşti un tigru, vorbi ea. Păcat că nu ai şi 
bani, cum credeam. Asta-i norocul meu. Întotdeauna m- 
aleg cu ghinioniştii. 

Se strâmbă cu dispreţ. 

— Adio, bănosule, îi spuse. 

Tony se ridică şi se apropie de ea. 

— Dă-mi mie voie să-ţi deschid, îi spuse. 

În acea fracțiune de secundă ea îi admiră trupul, încă 
viguros în ciuda evidentei vieţi risipite şi a alcoolului ieftin 
pe care-l consuma. 

Lipsa de atenţie de o clipă a costat-o scump. 

Mâna lui atinse clanţa, dar se ridică pe neaşteptate. 
O pocni drept peste gură cu dosul palmei. Izbitura o 
proiectă pe spate şi ea se zbătu să-şi menţină echilibrul. 

Dar veni cealaltă mâna pentru a o izbi peste tâmplă, 
mai puternic, şi ea se prăbuşi la podea, ameţită. 

Cu agilitatea unei pisici, în ciuda beţiei, Tony 
îngenunche şi se aşeză călare pe ea. O pălmui, privind cum 
capul ei zvâcnea într-o parte şi în alta. Nu ştia de câte oho 
lovise. Mâinile loveau automat, cu o voinţă proprie. De pe 
buzele ei se auzi un geamăt, iar ochii i se duseseră în 
fundul capului. Era doar pe jumătate conştientă. 

Era gata s-o lovească din nou cu toată puterea, dar 
îşi recăpă controlul. Rămase aşezat pe ea, cu ochii închişi, 
ascultându-şi gâfâitul. Mâinile îi tremurau. 

Apoi, privi în jos spre fată. Corpul ei inert îl alarmă. Îi 
ridică o pleoapă şi-i examină ochii. Auzind-o gemând 
înăbuşit, înţelesese că era încă în viaţă. 


Îşi aruncă o haină pe el şi o duse jos, în parcare, pe 
aleea unde-şi ţinea maşina. O susţinu cu un braţ pe după 
umeri, de parcă era beată. Nu-l văzu nimeni; era ora două 
dimineaţa. 

Conduse maşina pe străzile liniştite până când ajunse 
la un părculeţ. O aşeză pe o bancă. Era încă prea ameţită 
pentru a vorbi sau a se ridica în picioare. 

O lăsă să cadă grămadă pe bancă. Apoi îi examina 
faţa. Era umflată rău, dar probabil nu va avea nevoie de 
îngrijire medicală. O să fie vânătă câteva zile, atât. O clipă, 
Tony contemplă surprins rezultatele violenţei sale. Până 
acum, nu ştiuse că o avea în sânge. 

Dădu din umeri. O merita, căţeaua, decise el. 

Plecă, lăsându-o întinsă acolo. Îşi găsi drumul spre 
casă după o odisee cam înceţoşată prin cartierele doar pe 
jumătate familiare, urcă scările şi căzu lat în patul unde 
făcuse dragoste cu fata. În cinci secunde, dormea dus. 


A doua zi dimineaţă, Tony se trezi şi-şi dădu seama că 
îşi amintea totul foarte clar. 

Era îngrijorat în legătură cu fata, Se întrebă dacă nu 
cumva avea să revină la barul lui Bruno, să-l caute, poate 
cu poliţia, poate cu un prieten. Îşi putea chiar aminti cum 
să ajungă la camera lui mobilată. Era o căţea. Nu ştiai la 
ce să te aştepţi de la ea. 

În afară de asta, însă, Tony era şocat de ceea ce 
făcuse. Nu lovise niciodată o femeie. În seara precedentă, 
probabil că-şi pierduse controlul. 

Privi în jur şi-şi dădu seama ce se întâmplase. Aseară, 
privind-o cum stătea întinsă în pat, cu buzele strâmbate a 
dispreţ, în timp ce fumul ţigării se ridica în lumina roz de 
neon, îşi văzuse apartamentul prin ochii ei. O vechitură 
plină de purici. 

Ceea ce era mai rău, îşi văzuse propria viaţă prin 
ochii ei, în timp ce o asculta insultâdu-l. 


„N-am parte decât de ghinionişti...”. 

„Adio, bănosule...”. 

Îl cuprinse ura faţă de sine şi de felul de viaţă la care 
ajunsese. Coborârea fusese lentă, nu-şi dăduse seama cât 
de jos se scufundase, până când batjocura fetei îi atrăsese 
atenţia. 

Se ridică şi se privi în oglindă. Din fericire, încă arăta 
bine. Corpul îi era în formă, viguros. Alcoolul nu-l ruinase 
încă. 

Mai avea o şansă. Dacă s-ar putea aduna... 

Tony se bărbieri atent, se duse la frizer, îşi puse cei 
mai bun costum şi începu să-şi caute o slujbă. De data asta 
era serios. 


N-a fost uşor. I-au trebuit trei săptămâni de telefoane 
pe la vechii săi prieteni şi foştii săi colegi de breaslă. 

Evident, aproape toţi l-au evitat. În afaceri, prietenia 
înseamnă prea puţin, iar fişa lui Tony era plină de 
concedieri neaşteptate. Îi lipseau scrisorile de 
recomandare. Era întruchiparea celui care pierduse. 
Cerând ajutor vechilor săi cunoscuți cerea de fapt foarte 
mult. 

Dar Tony insistă, umilindu-se fără pic de jenă în faţa 
unor oameni cu care lucrase înainte sau cu care încheiase 
afaceri. Când protestau, spunând că nu-i pot găsi o slujbă 
demnă de el, le spunea că ar accepta orice. 

În fine, avu noroc cu un vechi amic şi partener de 
afaceri, pe nume Tip Kimmons, care lucra acum ca 
manager-vânzări, la o companie de asigurări din Long 
Island. 

— 'Ţi-aş putea oferi ceva la vânzări, spuse Tip, vocea 
jovială ascunzând o umbră de îngrijorare, pentru că-şi 
dăduse seama cât de disperat era Tony. Dar va trebui să 
mergi pe teren. Îţi convine? 

— Sigur că-mi convine, spuse Tony. Când încep? 


— Vino luni la cursul pregătitor, spuse Tip. Pleci pe 
teren într-o săptămână. 

— Mulţumesc, Tip, spuse Tony. N-o să-ţi pară rău. 

— Nu-mi mulţumi mie, spuse Tip. Adevărul este că 
tocmai am luat totul în primire. Ne-au parvenit ceva bani 
de la compania-mamă şi din ăştia te plătesc pe tine. Dacă 
n-ar fi aşa, n-aş putea să-ţi ofer absolut nimic. 

Abia când se prezentă la birou în săptămâna care 
urmă şi-şi începu cariera ca umil agent de vânzări de 
asigurări Tony îşi dădu seama ce se petrecuse. 

Compania lui Tip Kimmon se numea The Stone Life 
Insurance Company, după fondatorul ei care murise de 
mult, Taylor Stone. Cu patru ani în urmă, Stone Life 
Insurance Company, ajunsă în pragul falimentului, fusese 
cumpărată de o corporație naţională de asigurări pe viaţă, 
denumită Benefit Life, Inc. 

Benefit Life, Inc. era compania subsidiară a unui 
conglomerat Griffin-Ellis Inc., care poseda alte două 
companii de asigurare uriaşe şi o duzină de alte companii 
în domenii diferite, de la manufactură până la materiale de 
construcţii şi oţelării. 

Griffin-Ellis dăduse de necazuri, în condiţiile unei 
pieţe în declin, şi aproape că devenise victima unei 
preluări ostile de către un conglomoerat multinațional cu 
baza în Italia. Daca ar fi fost preluată, era clar că această 
corporație ar fi fost dezmembrată şi vândută bucată cu 
bucată, pentru a umple conturile grupului italian. 

Dar, în ultimul moment, prin decizia acţionarilor lui 
Griffin-Ellis şi cu ajutorul unor bancheri, preluarea forţată 
a fost evitată şi un conglomerat american le-a venit în 
ajutor, cumpărând Griffin-Ellis la 41,57 dolari pe acţiune şi 
angajându-se să menţină Griffin-Ellis în viaţă sub propriul 
ei nume. 

Datorită acestei fuziuni obţinu Tony Dorrance noua 
sa slujbă. Superiorul său imediat urma să fie Tip Kimmons. 


Deasupra lui lim erau directorii de la Benefit Life. 
Deasupra lor erau managerii de la Griffin-Ellis care 
răspundeau de performanţa financiară a companiei. 

Urcând pe scara corporatistă, mai erau membrii 
consiliului de la Griffin-Ellis. Peste ei erau managerii din 
vârful noii companii-mamă. 

Iar deasupra tuturor, în fruntea companiei-mamă, se 
afla fondatorul ei, directorul operaţional şi preşedintele 
consiliului, Jordan Lazarus. 

Deci, într-un anume fel, Jordan Lazarus a fost cel 
care l-a salvat pe Tony Dorrance, omul pe cale de a se 
autodistruge. 


41 
New York 


Calvin Weathers era un bărbat înalt, foarte înalt 
pentru profesia lui. 

Se presupune că detectivii particulari sunt persoane 
şterse, care se preling pe după colţuri fără a fi observati, 
fără a atrage atenţia, 

Calvin Weathers era exact opusul. La peste doi metri 
înălţime şi cântărind peste o sută de kilograme, era o 
figură impozantă. Purta costume şi jachete sport care îi 
puneau în valoare structura atletică. Părui negru, 
încărunţit pe la tâmpte, era tuns impecabil, dându-i 
aspectul unui om de afaceri prosper sau cel al unui comis- 
voiajor convingător. Afişa un comportament zgomotos, 
pentru a se armoniza cu personajul său. Flirta cu 
chelneriţele şi fetele de la bar, se adresa oricui pe numele 
de botez, aşa cum face orice comis-voiajor. 

Când dorea să lase o altă impresie, ducea pe umăr un 
sac de sport, din care se vedea o rachetă de tenis. Asta, 
combinată cu blugii şi un pulover sau un tricou, îl făcea să 


arate ca un atlet amator. Era foarte convingător. 

Oriunde se afla, era remarcat imediat. 

Dar ca detectiv nu-l remarca nimeni. 

În realitate, Cal era un om cu vorba moale, foarte 
retras şi foarte inteligent. Discreţia sa combinată cu 
destoinicia îi aduseseră un post foarte bine plătit de 
detectiv la Anspach & Cates, una dintre cele mai bune 
agenţii de detectivi din ţară, preferată de cei bogaţi şi 
puternici. 

Petrecuse şapte ani ca detectiv la poliţia din New 
York, întâi la Moravuri, pe urmă la Omucideri şi văzuse 
toate faţetele venalităţii unui oraş. Un conflict cu superiorii 
săi din cauza unei investigaţii controversate îi ruinase 
cariera, dar talentele sale erau nepreţuite, astfel că nu-i fu 
greu să găsească de lucru ta o agenţie vestită din oraş şi, 
cinci ani mai târziu, obținea un post bine plătit la Anspach 
& Cates. 

Era un bărbat puternic, agil, în stare să-şi poarte de 
grijă în caz de primejdie. Dar, datorită investigațiilor 
preliminare atente şi a pregătirii fiecărei acțiuni, aproape 
niciodată nu trebuise să folosească forţa fizică. Se ţinea în 
umbră, îşi făcea treaba de la distanţă şi se ocupa de ea 
până afla toate răspunsurile. Din aoest motiv, superiorii săi 
îl însărcinau pe Cal cu cele mai dificile cazuri. Era un 
profesionist de vârf, unul dintre cei mai buni în domeniu. 


În această zi ploioasă de aprilie, Calvin Weathers se 
întâlnea cu Jill Fleming într-un mic horel din centru, la 
câteva străzi depărtare de Highicwer Industries. 

Jill îl angajase pe Cal prin Anspach & Cates. Îl ceruse 
anume pe el pentru această sarcină şi plătise în plus 
pentru privilegiu, căci agenţiei îi displăcea să i se spună 
cărui agent să-i fie repartizat un caz anume. 

Jill fusese impresionată de detectiv încă din prima zi. 
Inteligenta lui, atenţia pe care o dădea detaliului şi, într-un 


anume sens, optica lui personală îi demonstraseră că el era 
omul de care avea nevoie. 

Şi Cal Weathers fusese impresionat de Jill. 

Îi deschise uşa fără să scoată o vorbă. Era îmbrăcată 
într-o fustă de piele şi un pulover mulat pe corp, Jacheta de 
care se dezbrăcase şi care atârna într-un cui pe perete, era 
tot din piele. Detectivul îi aprecie ţinuta din ochi înainte de 
a se aşeza la masa de lângă fereastră. 

— Ce ai pentru mine? întrebă Jill. 

— Ceea ce aşteptai, cred, răspunse Calvin Weathers. 
Deschise un dosar şi dădu paginile, în timp ce vorbea. 

— Barbara Considine a fost copil unic, începu el. 
Mama ei a murit când avea şapte ani. A fost crescută de 
tatăl ei. A avut o guvernantă timp de câţiva ani, dar a fost 
concediată când Barbara avea unsprezece ani. După 
aceea, ea şi tatăl ei au locuit singuri. Considine nu admitea 
ca bucătarii sau servitorii să intre în casă înainte ca el să fi 
plecat la birou, în fiecare dimineaţă, şi trebuiau să plece 
înainte de a reveni el acasă. Ura prezenţa servitorilor în 
preajma lui. Pretindea izolare completă. 

Jill asculta în tăcere. 

— Victor Considine s-a îmbolnăvit de inimă cam de pe 
la patruzeci de ani, continuă detectivul. Arterio-scleroză. A 
încercat toate tipurile de tratamente şi a suferit o serie de 
atacuri şi spitalizări. Nu voi intra în detalii. Oricum, nu 
avea perspective grozave. Doctorii se aşteptau să trăiască 
cam până la şaizeci de ani, chiar şaizeci şi cinci, dacă avea 
noroc. Nu i-au plăcut aceste cifre probabile, mai ales că 
era obişnuit cu multă putere, fiind în fruntea 
conglomeratului. Bărbaţilor atât de bogaţi nu le place să 
fie înşelaţi de mama-natură. 

Aruncă o privire spre Jill, care aprobă din cap, 
punând picior peste picior. O mică poşetă de piele se afla 
lângă ea, pe podea. Dădu o pagină, apoi alta. 

— Ei bine, Jordan Lazarus deţinea o companie care 


lucra la un medicament ce i-ar fi putut ajuta lui Considine. 
I-ar fi putut salva viaţa. 

Jill aprobă din cap. Cunoştea cea mai mare parte din 
toate astea. 

— Considine a încercat o preluare a companiei lui 
Lazarus, numai pentru a pune mâna pe cercetările legate 
de medicament. A fost un simplu joc de putere. Până la 
urmă, a reuşit. A făcut o ofertă în numerar căreia 
acţionarii principali nu i-au putut rezista şi a preluat 
întregul conglomerat al lui Lazarus. Dar exact în acel 
moment a murit. Fiica lui s-a măritat cu Lazarus, i-a dat 
controlul total asupra imperiului Considine şi, în urma 
acelei fuziuni, Lazarus International a devenit una dintre 
cele mai mari companii din lume. 

Fuziune, se gândi Jill. Termenul care definea perfect 
căsătoria lui Jordan. 

— Este destul de clar, continuă Calvin Weathers, că 
moartea tatălui şi căsătoria le-au fost benefice atât 
Barbarei cât şi lui Lazarus. Lazarus şi-a recăpătat imperiul 
şi chiar mai mult. Cât despre Barbara, ea a făcut rost de 
un soţ şi a scăpat de tatăl ei. 

Jill îl privi. 

— De ce ar fi dorit să scape de tatăl ei? întrebă. 

Detectivul zâmbi. 

— Ajung şi acolo, răspunse. 

Dădu o altă pagină. 

— Barbara Considine era o fată foarte liniştită, vorbi 
el. Şi-a luat master's-ul în bussines la Harvard şi a început 
să lucreze pentru Considine. Nu s-a căsătorit - până când a 
apărut Jordan Lazarus. În toţi acei ani, nu existat nimic 
ciudat în viaţa ei - cu o excepţie. 

Întoarse dosarul cu faţa spre Jill. Ochii i se îngustară. 

— Vârsta - şaisprezece ani, spuse ea. 

Detectivul confirmă din cap. 

— Mexico City. A costat foarte mult. Am vorbit cu 


doctorul în cauză. Suma de bani care i-a fost oferită i-a 
trezit suspiciunea, astfel că a păstrat cu grijă fişa. A fost 
un simplu avort. 

Jill dădu din cap. Părea mulţumită. 

— Mai este, adăugă detectivul, indicând partea de jos 
a paginii. După cum vezi. 

Jill studie pagina. Ochii i se îngustară, citind partea 
din raport indicată de detectiv. Evident, era intrigată. 
Detectivul îi luă dosarul şi dădu paginile. 

— Deci, continuă el, boala de inimă a lui Considine 
era bine cunoscută. Ultimul atac de inimă nu a surprins pe 
nimeni, aşa că a fost înmormântat fără autopsie. Întrucât, 
pe vremea aceea, Barbara era cea care avea grijă de 
tratamentul lui, ea i-a explicat medicului legist dozajul şi 
celelalte. Nimeni nu a pus la îndoială cuvântul ei. De ce ar 
fi făcut-o? 

Dădu o altă pagină. 

— Dar eu am reuşit să stau de vorbă cu asistenta 
care l-a îngrijit pe Considine după a doua internare în 
spital. Specialitatea el sunt bolnavii de inimă. Şi, în timp ce 
locuia în casă, şi-a făcut nişte păreri anume despre modul 
lui de viaţă. Nu avea chef să vorbească despre asta, dar 
am reuşit s-o conving. 

— Adică, ce vrei să spui cu modul lui de viaţă? 
întrebă Jill. 

Detectivul ezită o clipă. 

— Am să revin într-o clipă, vorbi el. În perioada în 
care a murit, Considine lua digitalină. Digitalina lasă urme 
foarte clare în corp. Dacă Considine a murit aşa cum crede 
medicul legist, ar trebui să existe dovezi clare în țesuturile 
lui. 

Întoarse altă pagină. 

— Aveam o mică teorie despre asta şi am întrebat 
nişte prieteni medici. Un patolog, un cardiolog specialist şi 
un farmacolog. Toţi trei au confirmat că raportul asupra 


morţii nu pare să aibă niciun sens, la prima vedere. 
Considine putea să fi murit de un atac coronarian spontan. 
Ceva anume i-a provocat criza de inimă. O autopsie ar 
putea-o dovedi. 

Jill îl privea atentă pe detectiv. 

— Deci, cum a murit? întrebă ea. 

Detectivul zâmbi. 

— Revenim la viaţa pe care o ducea Considine cu 
fiica sa, spuse. Era unica sa confidentă. Ea îi dădea 
medicamentele. Ea îl hrănea. Ea avea grijă de tot. Niciun 
servitor nu avea acces în casă când erau ei acasă. Erau 
mereu singuri. E o situaţie destul de ciudată, nu? 

Jill părea sceptică. 

— Îmi oferi doar deducţii, spuse ea. Am nevoie de 
ceva mai mult decât atât. 

El aprobă din cap. 

— Ştiu. Dar imaginează-ţi situaţia. O fată al cărei tată 
a fost unica ei lume, de când era copil. O domină complet. 
Ea nu-i poate refuza nimic. Îl idolatrizează. Şi, în spatele 
acestui sentiment, probabil că-l urăşte în aceeaşi măsură. 
Apoi, deodată, intră în viaţa ei Jordan Lazarus. El încearcă 
să-i obţină ajutorul pentru a-l împiedica pe tatăl ei să-i 
preia coglomeratul. Ea îl refuză. Dar în acelaşi timp, el 
reuşeşte să-i intre pe sub piele. Ea se îndrăgosteşte de el. 
Rezultatul? Preluarea are loc, dar brusc, bătrânu! 
Considine moare, iar fiica îi oferă lui Jordan Lazarus, 
Considine Industries, pe o tavă de argint. Şapte ani mai 
târziu, Lazarus este unul dintre cei mai bogaţi oameni de 
pe planetă. 

Jill dădu din cap, gânditoare. 

— Totuşi am nevoie de mai mult decât de 
presupuneri, spuse ea. 

— Am dat de guvernanta care a avut grijă de Barbara 
până la vârsta de unsprezece ani, vorbi detectivul. Se pare 
că nu i-au dat drumul să plece pentru că devenise 


bănuitoare. Pe baza celor spuse de ea, am vorbit cu 
cameristele care au lucrat în casa Considine. Una dintre 
ele a fost mai deşteaptă decât credeau Considine şi fiica 
lui. În zăpăceala care a, urmat morţii lui Considine, 
camerista a luat cearceaful pe care dormise el în noaptea 
morţii. Încă îl mai are. De fapt, eu îl am. 

Întoarse dosarul spre Jill încă o dată şi o lăsă să 
citească. Ea citi încet, urmărind cu degetul. 

O urmări cum primea informaţia. Chipul ei devenise 
şi mai frumos în concentrarea sa. Un zâmbet uşor îi arcui 
buzele. Asta era ceea ce sperase, chiar mai, mult. 

Într-un sfârşit, închise dosarul şi îl privi. 

— “Ţi-ai făcut bine treaba, spuse ea. Mi-au spus că 
eşti bun. 

O privi cu subînţeles. 

— Un chip frumos mă dă gata, vorbi el. 

Ridică dosarul. 

— Ăsta este pentru mine? întrebă ea. 

— Totul este pentru tine, spuse el, cu o voce 
ambiguă. 

Luă dosarul şi-l introduse în servieta diplomat pe 
care o adusese cu ea. 

Apoi se răsuci cu faţa spre detectiv. 

— Ei bine, spuse Jilî. Eşti un bărbat care munceşte 
din greu. Meriţi un premiu. 

Detectivul nu scoase un cuvânt. Ochii lui se 
întunecară, văzând-o stând în faţa lui. 

Încet, ea trase în jos fermoarul fustei de piele. Făcu 
un pas şi ieşi din fusta pe care i-o puse în braţe. 

El rămăsese privind fix la trupul ei gol. Nu purta 
nimic sub fusta aceea. Ea îşi scoase bluza. Rămase doar cu 
sutienul. 

— Fii băiat bun, spuse ea făcând un pas spre el, şi 
ajută-mă. 

Barbara Lazarus se afla în biroul ei de la Considine 
Industries, aşteptând un mesaj important. 

Urma să se întâlnească cu Jordan şi cu câţiva 
preşedinţi de corporaţii la 27. Avea să fie o adunare 
plicticoasă, dar Jordan deţinea arta unui diplomat de a 
scăpa repede de la astfel de întruniri. Vor ajunge împreună 
acasă, în apartamentul lor din Sutton Place, în jur de nouă 
treizeci. 

Barbara abia îl zărise pe Jordan în ultimele două 
săptămâni. În acest timp, Jordan alerga de la o întrunire la 
alta în toată ţara, oprindu-se în Chicago, Denver, 
Cleveland, Phoenix şi San Francisco. Punea bazele planului 
lui pentru aceste oraşe şi trebuia să ungă o mulţime do 
palme pentru a obţine cooperarea de care avea nevoie. 

Jordan era ca posedat, îi explicase Barbarei 
elementele de bază ale planului. Era un plan vizionar, care 
putea schimba faţa întregii ţări. Dacă mergea - iar Jordan 
părea convins că nu va da greş - centrul oraşelor 
americane va deveni o bază economică dinamică, 
terenurile vor creşte în valoare, iar cetăţenii vor fi fericiţi 
şi productivi. Plaga ce sufoca oraşele încă de la începutul 
secolului va lua sfârşit. Cartierele urbane vor deveni 
centre economice, oferind condiţii de viaţă decente. 
Subclasa socială de astăzi va deveni prospera clasa 
mijlocie de mâine. 

Dacă planul reuşea, Jordan urma să devină pentru 
economia naţională ceea ce Martin Luther King junior 
fusese pentru moralitatea rasială, ceea ce Abraham 
Lincoln fusese pentru Uniune, ceea ce fusese Roosevelet 
pentru săraci în timpul recesiunii. 

Dar Jordan n-o făcea pentru glorie personală. O făcea 
pentru a-şi împlini un vis, vis pe care Barbara nu i-l 


bănuise până atunci şi nici nu-l înţelegea cu adevărat. 

Barbarei i-ar fi displăcut enorm faptul că în ultimul 
timp era neglijată atât de mult de frumosul ei soţ dacă 
toate astea nu l-ar fi făcut pe Jordan atât de fericit, atât de 
emoţionat. Ea însăşi se molipsise de acest entuziasm şi era 
mândră de el. 

Cu toate astea, era îngrijorată de absenţele lui 
îndelungate. Şi mai era ceva legat de recenta lui stare de 
satisfacţie pe care Barbara, cunoscându-l atât de bine, n-o 
putea atribui doar afacerilor. 

Barbara simţea că era ceva rău. 

De aceea aştepta acum ceva important. 


Agenţia de detectivi îi raportase că Jordan se vedea 
cu o tânără femeie numită Jill Fleming, asistenta Jessicăi 
Hightower. Barbara o cunoştea pe Jessica, ca toţi cei din 
lumea afacerilor, dar nu auzise şi nici n-o văzuse vreodată 
pe această Fleming. Detectivul o informase că Jordan o 
cunoscuse pe fată la marea reuniune financiară Lazarus- 
Hightower. Probabil că acolo începuse relaţia dintre ei. 

Barbara îi ceruse detectivului ei să găsească orice se 
putea găsi despre Jill Fleming, despre poziţia ei la 
Hightower despre relaţia ei cu Jessica, despre trecutul ei. 
Voia să ştie cât de serios se legase Jordan de această 
tânără femeie. 

Detectivul, unul dintre cei mai buni în meseria sa, îi 
transmisese două rapoarte, indicând că verificările 
detaliate în trecutul fetei erau încă în curs de desfăşurare. 
Cu privire la faptul că Jordan întreținea sau nu relaţii 
intime cu ea, îi promisese un raport pentru după-amiază. 

Barbara avea mare nevoie de acest raport. Echilibrul 
delicat pe care îl menținea ca soţie a lui Jordan era 
chinuitor, mai ales când ştia că el se vedea cu cineva. 

Doar lăsându-i impresia că era complet liber în acest 
mariaj îl putea ţine legat pe Jordan de ea. Ştia cât de 


îndatorat se simţea el pentru ajutorul dat de ea la 
dezvoltarea corporației lui. Îşi ţinuse promisiunea de soţie, 
li acorda libertatea, îl asigura că nu-i cerea s-o iubească. 

Şi  distrugea orice femeie care încerca să-l 
ademenească departe de ea. 

Până acum fusese relativ uşor. Cele mai multe dintre 
femeile care încercaseră s-o facă erau simple căutătoare 
de aur, dornice de banii şi de puterea lui. Jordan era prea 
sensibil pentru a se lăsa înşelat de ele. În câteva ocazii, 
trebuise să intervină ea ca să-l scape de ele. Jordan nu 
părea să observe. 

O singură dată primejdia fusese mult mai serioasă. 
Fata fusese o mică directoare din lumea reclamei, din Long 
Island, aparent o oarecare, ce nu părea să fie în stare să 
atragă interesul unui bărbat atât de important ca Jordan. 
Dar rapoartele detectivilor Barbarei, combinau cu propria 
sa supraveghere a lui Jordan la momentul respectiv, nu 
lăsaseră nicio îndoială că el era îndrăgostit. 

Barbara recursese la toate stratagemele pentru a 
găsi o cale de a-l despărţii pentru totdeauna pe Jordan, de 
fată. Îi trebuiseră două luni o adevărată tortură pentru 
Barbara. Nu dormise nici măcar o noapte în perioada 
aceea. Fusese atât de stoarsă de bătălia aceea, încât îi 
trebuise o săptămână de stat la pat pentru a-şi reveni, 
după victoria finală. 

Dar câştigase. Era cel mai important lucru. 

Din ziua aceea, Jordan era diferit, mai trist. Era mai 
retras în sine, de parcă se lupta cu o mare durere 
sufletească, pe care, în acelaşi timp, o preţuia. 

Dar Barbara îl alinase. Şi, treptat, îşi revenise. Era 
din nou vesel şi energic. Dar se temea de ziua în care se va 
îndrăgosti din nou. Aşa că îl supraveghea îndeaproape. 

Din fotografiile pe care le primise, Jill Fleming era 
foarte drăguță. Poate chiar frumoasă, pentru Jordan. Avea 
ceva straniu, de cameleon. Părea alta în fiecare fotografie. 


Poate că ăsta era farmecul ei, aspectul acela ambiguu. 

Să fi fost oare farmecul căruia Jordan nu-i putea 
rezista? Aceasta era întrebarea. 

Jill Fleming avea o mare protectoare în persoana 
Jessicăi Hightower. Poate că nu-i va fi prea uşor s-o sperie. 

Dar Barbara o va face. Chiar dacă va trebui să o 
distrugă. Chiar dacă va trebui să se lupte cu Jessica 
Hightower. 

La urma urmei, Barbara Considine era o femeie 
puternică. Şi hotărâtă. 


Se făcuse ora patru când secretara Barbarei ciocăni 
timid la uşă. 

— Da? strigă Barbara. 

— Un mesager a adus acest plic, spuse secretara. Nu 
ştiu din partea cui este. Să-l accept? 

— Îl iau eu. 

Barbara luă plicul şi închise uşa în nasul secretarei. 

Plicul era sigilat şi trebui să folosească un coupe- 
papier pentru a-l deschide. Presupunea că era de la 
detectivul ei. Neîndoielnic, era informaţia pe care o 
aştepta. 

Câteva hârtii alunecară pe birou. 

I se opri respiraţia. Nu era dosarul pe care-l aştopta, 
cel privitor la Jill Fleming. Ci un dosar privitor la ea însăşi. 

Erau trei foi. Prima era o declaraţie confidențială a 
medicului din Mexico City, care îi făcuse chiuretajul pe 
când avea şaisprezece ani. Doctorul, a cărui suspiciune 
fusese trezită de onorariul enorm ce-i fusese plătit, găsise 
şi notase grupa de sânge a fetusului mort. 

Alături de raportul doctorului, era grupa de sânge 
înregistrată în fişa de spital a lui Victor Considine - care, 
evident, fusese analizat de nenumărate ori, având în 
vedere problemele lui de inimă. 


Pe loc, Barbara văzu încotro băteau documentele. Se 
putea dovedi că Victor Considine era tatăl copilului avortat 
de ea. 

Cu mâini tremurânde, întoarse foaia. 

De data asta, documentaţia medicală era şi mai 
periculoasă. O analiză a medicaţiei urmate de Victor 
Considine la momentul decesului era comparată cu 
raportul medicului legist privind cauza morții. 
Nepotrivirile erau observate şi analizate. Contribuţia 
patologului talentat, dar anonim, era evidentă. 

Barbara păli. Inspirând adânc, dădu ultima pagină. 

„Analiza  cearceafului pe care a dormit Victor 
Considine în noaptea decesului”. Titlul era suficient pentru 
ca sângele să-i îngheţe în vene. Încă o dată, observaţiile 
erau detaliate şi absolut convingătoare. 

O notă bătută la maşină era alăturată celor trei 
rapoarte. 


„Stimată doamnă Lazarus, 


Vaţi ucis tatăl ta 15 martie 1972. L-aţi ucis nedându- 
i medicamentul necesar timp de cei puţin patruzeci şi opt 
de ore înainte de moartea sa şi înlocuindu-l, în noaptea 
decesului, cu o doză masivă de adrenalină, care i-a cauzat 
moartea în urma unui atac de cord survenit în timp ce 
făcea dragoste cu dumneavoastră. 

Cauza morții tatălui dumneavoastră poate fi dovedită 
prin exhumarea rămăşițelor lui. Faptul că a avut relații 
sexuale cu dumneavoastră în noaptea decesului sau poate 
fi dovedit prin analiza scurgerilor găsite pe cearceaful lui. 

Relaţiile dumneavoastră sexuale cu tatăl 
dumneavoastră nu au fost un secret, doamnă Lazarus. 
Precauţiile lui n-au fost atât de eficace pe cât credea el. 
Suntem gata să-i convocam pe cei care ştiau ce se 
petrecea. De asemenea, suntem gata să dăm publicității 


analiza detaliată a tipului de sânge al fetusului pe care l- 
ati avortat la 3 septembrie 1959, în Mexico City, când 
aveati şaisprezece ani. Rezultatele nu vă vor folosi nici 
dumneavoastră, nici memoriei lui Victor Considine. 

Motivele pentru care l-aţi ucis pe tatăl 
dumneavoastră pot fi uşor prezentate în instanţă. Cum 
Jordan Lazarus vă ceruse ajutorul pentru a lupta împotriva 
preluării companiei sale de către tatăl dumneavoastră şi 
pentru că eraţi îndrăgostită de Jordan Lazarus, viitorul 
dumneavoastră sot, l-aţi ucis pe tatăl dumneavoastră şi i- 
ați oferit lui Lazarus controlul corporației acestuia, ca şi 
beneficiile aduse de patrimoniul corporației 
dumneavoastră. Astfel, câştigând un sot, aţi îngropat 
dovada incestului pe care l-aţi trăit o viaţă. 

Nu ne forţaţi să dezvăluim toate aceste fapte în faţa 
unui tribunal, doamnă Lazarus. Ele vor fi cu siguranță 
distrugătoare pentru dumneavoastră. În loc de aceasta, 
urmaţi-ne instrucţiunile întocmai. Veţi evita o lungă 
perioadă de închisoare. 


Barbara închise ochii. Mâinile îngheţate îi rămaseră 
pe hârtii. Îşi dădea seama că cineva făcuse multe eforturi 
pentru a-i descoperi acel punct nevralgic al vieţii sale. 
Cineva inteligent şi hotărât, cineva care cunoştea deja şi 
înţelegea viaţa întortocheată care făcuse din Barbara ceea 
ce era. 

Barbara încercă să se gândească. Avea vreo armă 
împotriva celor ascunşi în spatele acestui plic? Putea să 
lupte cu ei? 

Dar nici măcar instinctul sălbatic de luptător al 
Barbarei, moştenit de la tatăl ei, nu o putea ajuta acum. Îşi 
dădu seama că duşmanul din spatele acestor dovezi 
blestemate îi descoperise călcâiul lui Achile. Şi că 
duşmanul poseda armele care puteau fi folosite împotriva 
sa în public, în faţa unei curţi cu juri. 

Situaţia era fără speranţă. Căci, chiar dacă încerca să 


lupte având o armată de avocaţi la dispoziţie, chiar dacă 
supravieţuia scandalului care ar fi urmat, cu siguranţă, 
Jordan va afla adevărul despre ea. Despre relaţia ei cu 
Victor Considine, despre trecutul ei sordid şi despre 
căsătoria cu el. 

Şi, ştiind toate astea, Jordan nu va mai avea aceleaşi 
sentimente faţă de ea. Respectul, tandreţea şi mila care îl 
legaseră de ea în aceşti scurţi şi preţioşi ani, se vor risipi. 

Barbara privi în josul paginii unde stătea scris ce 
anume dorea şantajistul de la ea. La început o surprinse, 
pentru că era atât de simplu, un sacrificiu atât de mic, 
comparativ cu enormitatea vinei sale. 

Apoi, cu tristeţe, îşi dădu seama că şantajistul i-o 
luase cu mult înainte. 

Se terminase. 

Barbara stătea încă la biroul ei, cu ochii închişi, când 
secretara sună din nou. 

— Ce este? întrebă Barbara, prin interfon. 

— Un alt plic pentru dumneavoastră, răspunse 
secretara. 

Barbara îşi aminti de raportul detectivului pe care îl 
aştepta. 

— Adu-mi-l. 

Secretara aduse plicul gălbui, văzu privirea din ochi 
ei şi ieşi repede din birou. 

Barbara deschise plicui cu mişcări încete. înăuntru se 
afla doar o singură fila, cu antetul agenţiei de detectivi. 


Stimată doamnă Lazarus, 


Până la această dată nu avem nicio dovadă a unei 
legături intime între domnul Lazarus şi domnişoara 
Fleming. Contactele lor de natură socială se limitează la 
câteva prânzuri şi o după-amiază pe iaht. Domnişoara 
Fleming este o apropiată a Jessicăi Hightower. Suspectăm 


puternic o legătură de natură lesbiană între cele două 
femei şi vom încerca s-o dovedim cu probe, dacă este 
nevoie. Concluzia noastră este că, în prezent, nu există 
motive pentru a bănui o legătură intimă între soțul 
dumneavoastră şi domnişoara Fleming.” 


Raportul era semnat, „Anspach & Cates 
Investigations. Calvin Weathers, detectiv.” 

Leslie visa. 

Era singură într-un loc întunecos. Venise aici cu tatăl 
ei, dar se rătăcise. îl striga mereu: „Tăticule! Tăticule!” dar 
el nu-i răspundea. 

Ciudat, totuşi, îl vedea în faţa ei. Întunericul nu părea 
să-l ascundă. Era sigură că şi el o vedea. Dar nu-i 
răspundea. O privea fix, ascultând cum îl striga, în tăcere, 
de parcă o auzea dar nu putea sau nu voia să-i răspundă. [i 
întinse mâna, dar el nu i-o luă. 

Simţi cum se scufundă în pământ, ca în nisipurile 
mişcătoare. Acum, tatăl ei se afla deasupra ei, privind în 
jos indiferent, fără să facă vreun gest s-o salveze. Îl strigă, 
dar el dispăru, un chip trist şi slăbit. 

— 'Tăticule! strigă ea. Tăticule! Aproape că nu se mai 
vedea. Se depărta lent, în timp ce pământul o înghiţea. 

„Tăticule! Tăticule! Tăticule!...” 

Leslie se trezi tresărind. Sunetul propriilor sale 
gemete îi persista în urechi. Era scăldată într-o 
transpiraţie rece. Visul încă o mai ţinea în mrejele lui, 
copleşind-o cu un sentiment insuportabil de abandon. 

Zăcu aşa un timp, privind în tavan, înspăimântată ca 
un copii. Apoi începu să-şi dea seama unde se afla. 


Zâmbi, începând să iasă din mrejele visului. Era ea 
însăşi. Lumea era încă lumea ei. Şi nu era singură. 

Abia acum îşi dădu seama de ce se trezise. O trăgea 
ceva de mână. Se întoarse pe o parte. Ross era acolo, 
privind-o neajutorat, dar îngrijorat. 

Încerca să-i spună ceva. Îşi dădu seama ce efort 
făcea. 

— Mm - vis urât? reuşi să articuleze, în cele din 
urmă. 

Îl îmbrăţişă şi-l sărută. 

— Da, şopti ea. Am avut un vis urât. Dara trecut, 
acum 

Un moment, se cuibări lângă el, simtindu-i căldura 
trupului, în timp ce o atingea uşor cu o mână nesigură, îl 
bătu uşor pe spate şi-l sărută pe obraz. 

— Acum e bine, şopti ea. Ai dormit? 

El dădu din cap şi reuşi să zâmbească ca un copil. 

— Mm - mm ca... buşteanul, spuse. 

Îi duse mâinile la buze cu degete inerte şi i le sărută, 
îi citi în priviri că voia să-i spună ceva, o vorbă de alint. 
Dar cuvintele nu-l ajutau. Astfel că-i transmise din ochi 
dragostea lui. Era o nouă formă de comunicare între ei, 
necesară de la atacul cerebral. 

Leslie îi răspunse printr-un zâmbet. Apoi simţi 
mirosul familiar şi-şi dădu seama că se udase în timpul 
nopţii. 

— Vin imediat, spuse. 

Se duse după şervete pentru a-l şterge. Dădu la o 
parte cuvertura de plastic. Nu făcuse pe el în timpul nopţii. 
Îi simţi uşurarea. Suporta umilinţa de a-şi uda pantalonii, 
dar nu de a face pe el ca un bebeluş neajutorat. 

— Vrei să mergi acum? întrebă ea. 

O privi stânjenit. Buzele, încă atârnând un pic pe 
dreapta, se mişcară spasmodic, în timp ce-şi căuta 
cuvintele. 


— Aşa cred, spuse el. 

Îl ajută să se ridice din pat şi să se ducă la baie. Era 
nesigur pe picioare şi trebui să se sprijine pe braţul ei, dar 
ajunse acolo prin propriile puteri. Acesta era succesul pe 
care reuşise să-l atingă după mult efort, terapie şi prin 
propriul curaj. Acum făcea multe de unui singur. Încet, dar 
le făcea. 

Când Leslie îl lăsă la uşa băii, îi zâmbi iar. Dar îi citi 
în priviri durerea adâncă şi îngrijorarea, prezente încă din 
prima zi care a urmat atacului. Nu-l părăseau niciodată. Îşi 
spuse că abia în ziua în care îşi va reveni complet, expresia 
îndurerată din priviri îi va dispărea. 

Îl lăsă în baie şi puse de cafea. Începu să pregătească 
micul dejun şi reveni în dormitor ca să-l ajute la îmbrăcat, 
când ieşea din baie. 

Stabiliseră o rutină complicată, care avea deja şase 
luni de practică. Ross făcea tot ce era în stare - luându-şi 
hainele din sertare şi şifonier, punându-şi cămaşa, 
aşezându-se pentru a-şi trage chiloţii - iar Leslie 
intervenea numai când el nu putea duce mişcarea până la 
capăt. Îi trase chiloţii când el se ridică în picioare, îl ajută 
să-şi pună pantalonii şi să-şi încheie nasturii la cămaşă. 
Fermoarul şi-l trăgea singur acum. Nu mai era nevoie să-i 
deschidă uşile. Evident, trebuia să şofeze ea, dar aici nu 
era nimic de făcut. 

Ross purta papuci de casă sau pantofi moi, când 
ieşeau, aşa că nu trebuia să mai aibă de-a face cu 
şireturile. 

Leslie merse alături de el, când se îndreptă încet spre 
bucătărie, îl urmări cum îşi trage un scaun să se aşeze şi-l 
lăsă să răsfoiască ziarul, lucru pe care-l făcea cu greu, dar 
care îi reuşea. 

Îi turnă cafeaua, urmărindu-l cu coada ochiului cum 
îşi adaugă frişca şi zahăr cu o mână nesigură, amestecând 
cu grijă. În timp ce ouăle fierbeau, reveni la masă şi 
recunoscu încruntarea sprâncenelor. El îi arătă un cuvânt 


din ziar. 

Îl atinse pe umeri, când se aplecă asupra lui. Privi 
cuvântul. 

— Lovindu-se unul de celălalt, spuse ea. 

Îl urmări cum se încruntă. Apoi, ochii i se luminară. 

— Confruntare, spuse el. 

— Exact, îi zâmbi ea. 

— Mmm - mmnn - ştiam eu. 

Leslie îi oferise mai degrabă o lămurire decât 
cuvântul de care se împiedicase el. Era un joc elaborat în 
înţelegere cu doctorul lui Ross. Îi întreținea mintea activă, 
provocându-l să gândească, în loc să-l scoată din 
încurcătură. 

Strategia funcţiona. Mintea lui Ross era la fel de 
vioaie ca întotdeauna, în ciuda răului cauzat facultăţilor 
sale mintale. La fel şi umorul său. Aproape că niciodată nu 
cerea ajutor sau îl accepta glumind pe seama infirmităţii 
sale, pentru a o ajuta pe Leslie sa se simtă în largul ei. 

Leslie ajunsese să-l iubească şi să-l respecte pe Ross 
mai mult ca niciodată în acest timp de încercare dureroasă 
şi dificilă. Ross, cel cu care se măritase, fusese un om 
obişnuit, dar iubitor, bun şi grijuliu. Cel care învinsese 
această încercare era un invincibil, un om extraordinar. 

La început, imediat după atacul cerebral, în ochii lui 
se citea numai durere, nedumerire, furie. Dar îşi revenise 
repede şi se dedicase cu entuziasm strădaniei de a se 
reabilita cât de repede posibil. Muncea din greu, aşa cum 
îi cerea terapeutul, chiar mai mult. Adesea o surprinsese 
pe Leslie, dar şi pe el însuşi, făcând, spunând sau 
înțelegând lucruri care, cu câteva zile înainte, păreau 
imposibile. 

Datorită inteligenţei sale, combinate cu mândria şi 
creativitatea sa, Ross era în stare să exprime din ochi 
nenumărate stări emoţionale, chiar atunci când cuvintele 
nu-l ajutau sau activitatea pe care voia s-o ducă la bun 


sfârşit îi depăşea posibilităţiie. Frustrarea îi era 
recompensată de umorul său curajos şi de tandreţea ce-i 
topea inima lui Leslie. Atinsese o anume demnitate în 
starea sa de dependenţă care o făcu să-l iubească mai mult 
şi să rămână cu adevărat indiferentă la micile neplăceri 
cauzate de starea lui. 

Sigur, nu-l putea convinge pe Ross de asta. Îi era 
ruşine de propria lui slăbiciune. Crescut după vechi 
percepte, era foarte sensibil la virilitatea sa. Neajutorarea 
îl exaspera. Se căsătorise cu Leslie pentru a avea grijă de 
ea, pentru a o proteja. 

În loc de asta, părea să fi devenit el însuşi un copil de 
care ea trebuia să aibă grijă. Îl ducea cu maşina în oraş, la 
spital, şi-l lăsa ia uşa Centrului de terapie unde îl aştepta 
terapeuta, o fată prietenoasă, pe nume Bette, 

Până de curând, Ross insistase să parcurgă singur 
porţiunea de la parcare, dar cum vremea se răcise 
hotărâse că, era mai bine să fie lăsat la uşă, decât s-o facă 
pe Leslie să meargă pe lângă el, un mers care era o agonie 
pentru amândoi. 

Leslie îl sărută, la despărţire. 

— Distracţie plăcută, îi ură ea uşor ironic. 

— Mmm, ştii să loveşti în om, spuse el, făcând aluzie 
la chinul zilnic îndurat la terapie. 

— Vin la trei, spuse Leslie. 

Îl urmări cum închide singur uşa şi intră alături de 
Bette. Pentru o clipă, văzu ce făcuse din ei acel atac 
cerebral. Arăta ca un bătrân târşâind picioarele alături de 
tânăra viguroasă, o fată de douăzeci de ani. Leslie alungă 
iute imaginea din minte şi o înlocui cu imaginea familiară a 
lui Ross, un bărbat puternic, activ, care era bolnav acum. 

Cu imaginea aceea în minte, ieşi din parcare, 
îndreptându-se spre Wheeler Advertising. O aştepta o zi 
grea. 

În mod ironic in aceste şase luni epuizante nu 


avusese timp să se gândească la sine, găsise energia 
pentru a se gândi la agenţie şi a îmbunătăţi activitatea. 
Iniţiase noi strategii pentru clienţii existenţi şi căi de a 
atrage noi clienţi. Redecorase biroul, angajase doi asistenţi 
şi dăduse o serie de anunţuri în ziarul local. 

Mintea îi era suprasolicitată, plină de gânduri şi idei 
creatoare. Involuntar, devenise expertă în afazie expresivă, 
afazie receptivă, apraxie verbală, disartrie şi toate detaliile 
simptomului de atac cerebral. Dar nu-şi cumpărase nici 
măcar o bluză sau o pereche de pantofi de la atacul lui 
Ross. Avea mare nevoie de lenjerie, de farduri, chiar şi de 
ciorapi. Era însă prea preocupată să-l ajute pe Ross să se 
refacă pentru a se mai gândi şi la propria ei înfăţişare. 

Mulțumită eforturilor lui Leslie, agenţia mergea mai 
bine ca oricând. Încercă să-i ascundă acest fapt lui Ross, 
sau măcar să-i mai scadă din importanţă, pentru că nu 
dorea ca ei să se simtă dat deoparte. Dar era prea 
inteligent pentru a nu observa schimbările în timpul 
vizitelor sale la birou. Dacă simţea gelozie, nu o arăta. în 
loc de asta, o copleşi pe Leslie cu complimente şi cuvinte 
de mândrie. 

Lui Leslie însă îi făcea plăcere să muncească. Cu 
toate acestea, dubla datorie - nenumăratele 
responsabilităţi la birou şi povara enormă care era 
convalescenţa lui Ross - o epuizau emoţional şi mental, 
astfel că la sfârşitul unei zile era complet stoarsă. Slăbise 
aproape opt kilograme în ultimele şase luni şi cele mai 
multe rochii îi erau largi. Nu avea mai mult de cincizeci şi 
cinci de kilograme, îi era frig chiar şi în serile calde şi 
purta pulovere în casă, pe când, cu un an în urmă, o bluză 
era de ajuns. 

Poate că datorită acestei stări de tensiune constantă i 
se întâmpla să mai uite. Exact ca acum, de exemplu, când, 
oprind maşina în faţa agenţiei, şi dădu seama că îşi uitase 
servieta acasă. Fusese prea preocupată să-l urce pe Ross 
în maşină pentru a se mai gândi la ea. 


Schimbă în marşarier, ieşi din parcare în diagonală şi 
porni în grabă spre casă. Era aproape zece treizeci. Va 
rămâne în urmă cu toate lucrările zilei. 

Lăsă maşina pe alee şi intră grăbită în bucătărie. 
Servieta era pe masă -, unde o uitase mai devreme. 
Apucând-o, îşi surprinse chipul în oglinda din bucătărie. 
Era palidă ca o fantomă, iar părul îi era ciufulit. 

Oftând, urcă în baie şi-şi perie părul. Trebuia să se 
tundă. Aplică puţină culoare pe obraji, stinse lumina în 
baie şi cobori. 

Ajunsese în hol şi se îndrepta spre bucătărie, când 
auzi soneria la uşă. 

Leslie aproape că tresări. La ora asta nu era mai 
niciodată acasă. 

Ezitând, se apropie de uşă. O întredeschise ca să 
vadă cine era. 

Făcu ochii mari. 

În prag, arătând la fel de bine ca atunci când îl 
cunoscuse, se afla Tony Dorrance. 

Tony părea tot atât de surprins ca şi Leslie. De fapt, 
arăta de parcă văzuse o fantomă. 

— Doamna... doamna Wheeler? întrebă el cu voce 
schimbată. 

Tăcere. Leslie făcuse ochii mari. 

— Leslie? întrebă el. 

Nu-i venea să creadă, în clipa aceea, îşi dădu seama 
că nu venise s-o caute pe ea, ci fusese adus de o bizară 
întâmplare. 

— Tony, spuse ea, făcând un efort pentru a-şi 
recăpăta siguranţa. 

— Eu... o, Doamne, e incredibil, spuse el. 


Avu prezenţa de spirit să nu-l invite înăuntru. Rămase 
pe loc, ţinând uşa pe jumătate închisă. Dar era zguduită de 
vederea lui. Pe de o parte era o poveste veche, o relicvă 
din tinereţea ei nechibzuită, un bărbat cu care n-ar fi 
trebuit să se încurce. El era cea mai mare greşeaiă a ei, 
amărăciunea ei cea mai mare. 

Pe de altă parte, el era tatăl copilului ei. Ca atare, 
reprezenta ceva extraordinar de real. Şi privindu-l cum 
arăta, neatins de timp, cu ochii lui frumoşi, negri, se 
cutremură până în adâncul sufletului. 

— Ce te aduce aici? reuşi să spună. 

— Lucrez la Benefit Life Insurance. Sunt agentul lor. 
Aveţi o poliţă de asigurare la noi. Am fost trimis aici să văd 
dacă nu v-ar interesa alte forme de asigurare. 

În timp ce îi explica, roşi. Leslie nu era în stare să 
observe asta. Era atât de preocupată de propriile gânduri, 
încât nu băgă de seamă că Tony era prea jenat să 
recunoască că era un biet comis-voiajor. Văzând casa ei 
confortabilă, făcea comparaţie între viaţa ei şi a lui şi-i era 
ruşine. Viaţa lui se degradase prea mult de când o 
cunoscuse pe Leslie. 

Îl privea cu un amestec de iritare şi de surpriză. 

— Benefit Life? întrebă ea. 

— Da, repetă el oarecum spăşit. 

Leslie dădu din cap cam zăpăcită. 

— Am primit deja beneficiile de la voi, spuse ea. Dată 
fiind situaţia, cred că ultimul lucru din lume pe care l-ar 
vrea Benefit Life ar fi să ne vândă nouă alte forme de 
asigurare. 

— Aş putea explica asta. Eu... pot intra pentru o 
clipă? întrebă el. 

În acel moment, în sfârşit, Leslie îi înţelese 
stânjeneala. Acest interogatoriu, cu el ca agent de 
asigurări stând în pragul uşii ei, erau umilitor pentru el. 

— Sigur, spuse. Dar tocmai plecam la serviciu. Numai 


pentru o clipă, deci. 

Îi dădu drumul înăuntru. El privi în camera de zi. 
Erau fotografii cu fiicele lui Ross, cu Leslie alături de Ross. 
Tot acolo se afla şi scaunul ortopedic al lui Ross şi cadrul 
pe care îi mai folosea uneori pentru a se deplasa. 

— Cum o duce soţul tău? întrebă el. 

Leslie îl privi. 

— Bine, răspunse ea cam stânjenită. 

Tony zâmbi. Părea să-şi fi recăpătat aplombul. Pe 
chipul lui frumos apăru politeţea caracteristică agentului 
de asigurări. 

— Dă-mi voie să-ţi explic de ce mă aflu aici, spuse el. 
Avem o ofertă specială pentru clienţii noştri cu probleme 
majore de sănătate. Un fel de premiu. Oferim asigurare pe 
viaţă cu risc mare la un preţ mic, special, numai pe o 
scurtă perioadă. M-au trimis aici numai pentru că soţul tău 
a avut un atac. Este o ofertă excelentă. 

Chipul i se întunecă atunci când o privi în ochi. 

— Îmi pare rău pentru soţul tău, spuse. 

Leslie rămase privindu-l. Nu-i venea să creadă că, 
după tot trecutul care o unea cu acest om, ei stăteau acolo 
vorbind despre ceva atât de absurd ca asigurarea. Soarta 
capricioasă se jucase cu amândoi, aducându-i faţă în faţă. 
În mod nebunesc, atacul cerebral al lui Ross făcuse ca 
drumul lui Tony să se întâlnească din nou cu alei. 

— Mulţumesc, răspunse ea. Drăguţ din partea ta. 

— Şi îmi pare rău că a trebuit să ne reîntâlnim în 
astfel de împrejurări, adăugă el. 

O privea atent. Ea se întrebă ce anume vedea el la 
ea. Ştia că era mai slabă şi că tragedia îşi lăsase amprenta 
pe chipul ei, ca şi pe cel al lui Ross. Vedea asta în oglindă, 
în fiecare dimineaţă. 

Deodată, se simţi şocată de aceste gânduri narcisiste. 
Ultimul lucru de pe lume care să o intereseze era să arate 
bine pentru Tony Dorrance. Tony nu mai exista pentru ea. 


— Acum trebuie să plec la servâcu, spuse ea. De ce 
nu ne trimiteţi oferta prin poştă? O s-o discut cu soţul meu 
şi mai vedem. 

În tonul ei era o urmă involuntară de 
condescendenţă, refuzul unui client nerăbdător şi nu prea 
dornic de a cumpăra. 

— Sigur, spuse el. Îmi pare rău că te-am deranjat. 
Dar ochii lui nu exprimau scuze. Părea s-o cântărească. 
Pupilele îi scânteiau cu o flacără stranie. 

Leslie merse înaintea lui până la uşă şi i-o deschise. 

— Deci, spuse ea fără căldură, la revedere. 

El îi întinse mâna. La atingerea lui, îşi dădu seama ca 
era acelaşi Tony. Roşi. 

— E de-a dreptul absurd, nu-i aşa? zâmbi el, pe un 
ton camaraderesc. Să ne întâlnim aşa. 

Îi zâmbi slab. Taxă cuvintele lui drept insolenţă. 

— Nu credeam să te mai văd, spuse el. 

Ea nu scoase un cuvânt. 

— Bine, zise el, întorcându-se pe călcâie, cu o ciudată 
nonşalanţă, o să-ţi trimit hârtiile imediat. Este o ofertă 
bună. Sunt sigur că îi va conveni soţului tău. 

Se gândi că ultimele lui cuvinte erau o provocare şi 
nu zâmbi. 

Dădu să plece. Apoi se opri. Ştia ce-i trecea lui prin 
minte. 

Se întoarse spre ea, cu o expresie îndurerată pe chip. 

— Ascultă, spuse el. Ştiu că nu e nici momentul, nici 
locul, dar ce s-a petrecut între noi, Leslie... 

Stânjeneala lui era evidentă. Dar lui Leslie i se păru 
că vede şi o sclipire de triumf în ea. Era conştient de ceea 
ce însemnase el cândva în viaţa ei. 

— Ai dreptate, spuse ea. Aparține trecutului, Tony. 
Nu-i nevoie să-ţi faci gânduri despre asta. 

Tonul ei era ferm şi dispreţuitor. 


Încă oscilând între rolul profesiei de agent politicos şi 
gândurile intime care îl legau de ea, ridică din umeri şi se 
îndreptă spre stradă, unde îşi parcase maşina. Văzu o 
urmă a vechii lui înfumurări în modul în care îşi aruncă 
servieta pe banchetă şi trânti portiera. 

Îl privi cum se îndepărtează. Rămase în casă până 
când dispăru. Apoi încuie cu grijă şi urcă în maşină. Abia 
când atinse schimbătorul de viteze, îşi dădu seama că 
mâinile îi tremurau. 

Cu un oftat de furie pe ea însăşi, schimbă în 
marşarier. Dar oftatul se transformă în suspin. Şi când se 
privi în oglindă, spre surpriza ei, văzu lacrimile care îi 
curgeau pe obraji. 


În aceeaşi după-amiază, Leslie îl luă pe Ross de la 
spital, cum îi promisese, şi-l duse la birou, în vizită. El 
stătu de vorbă cu personalul, văzu ce lucrări se executau - 
un exerciţiu de formă, cum ştiau cu toţii - iar apoi Leslie îl 
duse acasă. Au luat cina în linişte, în timpul căreia ea şi-a 
dat toată silinţa să-şi ascundă emoţiile. Dar Ross, mereu 
atent la starea ei de spirit, văzu că era tulburată. 

— S-a întâmplat ceva, draga mea? întrebă el. 

Îi citi îngrijorarea în priviri. Era permanent 
preocupat că povara bolii lui apăsa asupra ei, o măcina, 
storcând-o de puteri. 

— Nimic important, spuse ea, luându-l de mână. 

El o strânse de mână. Abandonă subiectul. Atacul 
cerebral nu-i ştirbise lui Ross Wheeler tactul şi respectul 
faţă de ea. 

După-masă, îi spuse: 

— Hai cu mine. 

O duse în dormitor, o lăsă să-l ajute să se întindă şi-şi 
deschise braţele. Ea se întinse alături iar el o înconjură cu 
braţele. 

— Copila mea, murmură el. 


Leslie simţi cum o podidesc lacrimile, în timp ce o 
strângea lângă el. Îşi îngropă faţa la pieptul lui. 

— Te-am chinuit grozav, vorbi Ross.. 

Ea clătină din cap. 

— Nu, Ross. Boala ne chinuie grozav pe amândoi. 

— Copila mea, repetă el. 

O mângâie blând. Abia acum, fără să ştie de ce, dădu 
drumul lacrimilor. Trupul i se zguduia de suspine. Ross o 
tinea aproape de el, cu tandreţe, 

— Ştiu, spuse el. 

Ea dădu din cap şi răspunse îmbrăţişării lui, El nu 
putea şti ce se petrecea în sufletul ei. Credea că era din 
cauza stresului acumulat în cele şase luni de luptă cu boala 
lui teribilă. Nu putea şti că o vizită din trecuta ei viață, îi 
zguduise existenţa şi o făcuse să-şi dea seama unde 
ajunsese şi cât de multe îndurase. 

Nu, Ross nu putea şti în acel moment la ce se 
gândea, ce luptă ducea pentru ea însăşi şi pentru e!. 

Dar nu părea să conteze, îmbrăţişarea lui nu era mai 
puţin tandră, dragostea lui nu era mai puţin completă. Şi, 
în mod straniu, înţelegerea lui nu era mai puţin 
binefăcătoare, chiar dacă el nu reuşea să ştie ce ascundea 
inima ei. 


45 


Într-o cameră ieftină de motel, în apropiere de Great 
Neck, Long Island, Tony Dorrance se agita ca un animal în 
cuşcă. 

Nu-i venea să creadă ce i se întâmplase. Leslie! 
Leslie, după atâta amar de vreme! 

Simţea în trup o energie supranaturală, care-l obliga 
să se agite în jurul încăperii. Era un sentiment aproape 
dureros de exaltare, care-l adusese în pragul anxietăţii. 

Niciodată nu fusese mai frumoasă, se gândea el. Într- 


adevăr, niciodată nu fusese mai frumoasă ca în ziua în care 
o văzuse în casa ei din Johnsonville. 

În prima clipă, când ea stătea în prag încă 
nerecunoscându-l, după cum nici el nu o recunoscuse, 
fusese copleşit. Chiar dacă nu era Leslie, Leslie „a lui”, tot 
s-ar fi îndrăgostit de ea pe loc. 

Sau aşa i se părea lui Tony. 

O revăzuse. Şi trebuie să fi fost soarta cea care îi 
reunise după tot acest timp. Nu exista altă explicaţie. 

Întâlnirea cu Leslie părea să-l fi trezit pe Tony dintr- 
un somn lung. Vederea ei îl forţă să se confrunte cu vidul 
întregii sale vieţi. Şi cu cauza acestui vid. Nu era un 
simplu accident sau ghinion că decăzuse atât de jos în 
aceşti ultimi şase ani, atât în viaţa profesională cât şi în 
cea personală. Se întâmplase aşa pentru că o pierduse pe 
Leslie. 

În acel prim moment, văzându-i chipul frumos şi atât 
de serios, îşi dăduse seama la ce renunţase atunci când o 
părăsise. Fusese atât de deosebită, atât de extraordinară 
chiar şi atunci, dar el, Tony, fusese prea tânăr, prea imatur 
pentru a-şi da seama ce piatră prețioasă era ea. 

Acum, magia lui Lesiie revenise - dar preschimbată 
în ceva de nedescris de anii care îi transformaseră chipul. 
Avea demnitate acum, născută din experiență, 
responsabilitate şi nefericire. O maturitate, o stare care lui 
îi tăia respiraţia. 

Abia acum îşi dădu Tony seama că o iubea, că o 
iubise tot timpul. Înţelese de ce îl plictiseau celelalte femei 
până într-atât încât, alături de ele, păşise adesea pe un 
tărâm periculos, spre propria sa pierire. 

Totul era din cauza lui Leslie, iar el o ştiuse doar în 
sufletul său, nu şi în mintea sa. Fiindu-i necredincios lui 
Leslie - ce crimă îngrozitoare părea asta acum! - îi fusese 
necredincios propriului său destin. 

Acum, Tony îşi aminti ceva pe care îi convenise să-l 


dea uitării în toţi aceşti ani - faptul că o deflorase pe Leslie 
înainte de a o părăsi. Amintirea fu însoţită de un val de 
vină. Dar o emoție la fel de intensă îi spuse lui Tony că el 
fusese primul iubit al lui Leslie pentru un anume motiv. 
Soarta dorise ca el s-o iubească, să fie bărbatul ei, chiar de 
la început. Altfel de ce i-ar fi dăruit tocmai lui comoara pe 
care o refuzase multor altora înainte să apară el? 

Dar o altă emoție, nu mai puţin puternică, îl cuprinse. 
Frustrarea. Provocată nu numai de propria lui prostie de a 
o fi lăsat nebuneşte să-i scape printre degete, ci şi de 
faptul că ea îşi continuase viaţa, că se măritase, că îl uitase 
- sau că încercase s-o facă. 

Rememora privirea din ochii ei, o privire indiferentă 
amestecată cu neplăcere la amintirea a ceea ce reprezenta 
el. Era, de fapt, amintirea de a fi fost sedusă şi 
abandonată. 

Îşi dădea seama că era preocupată de viaţa ei 
prezentă şi avea prea puţin timp sau energie pentru a se 
mai gândi la el. Iar puţinul de atenţie pe care i-l acordase 
era mânjit de dispreţ. 

El decăzuse prea mult. Azi nu mai era nici în postura 
de a se mai apropia de Leslie, darămite să-i ceară să se 
întâlnească cu el. Timpul schimbase totul. Era o femeie 
măritată cu un bărbat bolnav de care trebuia să aibă grijă. 
Şi pe Tony îl privea cu dispreţ şi indiferenţă. 

Tony se gândi la tulburarea evidentă pe care i-o 
produsese prezenţa lui când îi permisese să intre. Expresia 
chipului ei în timp ce-l asculta vorbind despre poliţa de 
asigurare fusese elocventă. Era o privire şocată, de uimire 
- şi de altceva. 

Tulburarea din ochii ei trădase efectul prezenţei lui 
în inima ei şi asupra simţurilor sale. 

Da! se gândi Tony. Asta era! Chiar şi după atâţia ani, 
nu se vindecase de el. Acesta fusese mesajul secret din 
ochii ei, în ciuda strădaniei ei de a se arăta rece. 


Era sigur de asta. 

Tony îşi iuți paşii prin încăpere, vorbind de unul 
singur, din cauza tulburării. 

Dacă Leslie încă îl mai iubea - aşa cum îi spuneau 
faptele sau propria mândrie - asta însemna numai că 
soarta îl trimisese acolo cu un scop. Era la fel de nefericită 
fără el, cum fusese el fără ea. Fusese un păcat faptul că se 
despărţiseră. Erau amândoi nefericiţi. Soarta îi reunise 
pentru a şterge păcatul. 

Pe de altă parte, nici măcar mândria nu-l putea orbi 
în faţa adevărului pe care el făcea efortul de a-l nega. O 
părăsise pe Leslie cu ani în urmă. lar acum ea avea o viaţă 
a ei. Un soţ. 

Da, acestea erau obstacole. Obstacole serioase. Nu 
va fi uşor s-o facă să mai stea de vorbă cu el, s-o facă să-l 
cunoască din nou. 

Dar nu săvârşise soarta un miracol aducându-i din 
nou pe unul în faţa celuilalt? Nu împletise soarta firul vieţii 
lui cu al ei pentru a face posibilă această întâlnire? Nu era 
oare un miracol? 

La urma urmei, astăzi nu dăduse peste o simplă 
femeie. Era propria lui inimă. Salvarea lui. 

Cu acest gând, Tony îşi bău paharul de whisky. Se 
decise să plece în căutarea unei femei. Furtuna simţurilor 
lui nu putea fi alinată decât de o relaţie sexuală cu o 
femeie pasionată, o femeie a cărei dorinţă va fi dezlănţuită 
de el, de puterea lui de seducţie. 

Dar privindu-se în oglindă, se răzgândi. În seara asta 
n-avea nevoie de femei ieftine, de prin baruri. Se 
terminase. O înşelase pe Leslie, se înşelase pe el însuşi 
Femeia pe care soarta i-o scosese în cale era prea 
importantă pentru a o pângări cu relaţia sexuală vulgară 
dintr-o cameră de hotel. Joaca cu femeile care nu 
însemnau nimic pentru el nu-şi mai avea rostul. Zilele 
acelea dispăruseră. 


Cu aceste gânduri, Tony îşi aruncă hainele de pe el, 
făcu un duş fierbinte, purificator, şi se duse la culcare. 

În dimineaţa următoare, când Leslie îl duse pe Ross 
la spital îşi apoi şi continuă drumul spre serviciu, făcuse 
tot ce-i stătea în putere pentru a da uitării întâlnirea cu 
Tony Dorrance. Vederea lui Tony la uşa ei, în postura 
patetică, dar nu neaşteptată, a unui agent de asigurări, 
adăugase o notă dureroasă existenţei sale deja complicate, 
îi amintise de lucrurile teribile din trecut, lucruri prea 
intime pentru a fi uitate, dar la care îi era pur şi simplu 
imposibil să se gândească atunci. Chipul lui Tony era ca un 
tablou dintr-o comedie de umor negru, aruncat peste viaţa 
ei intimă într-o manieră revoltătoare. 

Din momentul în care închisese uşa după el, se 
hotărâse să nu se mai gândească deloc la el. Nu merita. 
Poziţia lui joasă pe scara socială, combinată cu expresia 
superficială şi insolentă din ochii lui erau mai mult decât 
convingătoare. 

Tony plecase din viaţa ei, 

Nu-i trecu prin minte că tocmai în timp ce gândea 
astfel, Tony se afla în spatele ei, urmărind-o. 

Totul se petrecu conform planului. 

Jordan Lazarus şi Barbara divorţară, după o serie de 
scurte convorbiri în care se spuseră prea puţine adevăruri. 
Aranjamentul lor servise scopului pentru care fusese 
încheiat, insista Barbara, aşa că era timpul să meargă 
înainte. Jordan fu de acord, nu fără a simţi milă pentru 
soţia lui şi un sentiment puternic de vinovăţie pentru 
gândurile sale ascunse. 

La două luni după divorţ, Jordan se căsători cu Jill 


Fleming.. Nunta a fost comentată de presa mondenă nu 
numai în America, ci în toată lumea. De fapt, Jordan era cel 
mai bogat om din America, pentru el bătea inima a 
milioane de femei şi era eroul altor milioane de bărbaţi. 
Era întruchiparea omului care se ridicase prin propriile 
puteri. Arhitectul celui mai revoluţionar plan care fusese 
elaborat vreodată pentru asanarea oraşelor Americii. 

Jordan Lazarus era omul viitorului, iar Jill Fleming 
devenise soţia lui, după o poveste romantică, dar 
furtunoasă de dragoste. 

Lucrurile nu puteau merge mai lin nici dacă ar fi fost 
aranjate de sorţi. Toate piesele jocului erau la locul lor. 

Totul ar fi părut prea perfect, chiar inevitabil, dacă 
nu ar fi avut loc un eveniment neprevăzut - de fapt, un 
accident - care adăugă lucrurilor o aură sinistră. Cel puţin 
în mintea lui Jill Fleming, 

Se întâmplă în luna de miere. 

Şi-au petrecut cele două săptămâni pe o insuliţă 
frumoasă din Marea Egee, unde Jordan avea o casă care 
dădea spre port. Au făcut dragoste în fiecare zi şi noapte. 
S-au plimbat, au privit apusul de soare. Trăiau într-o 
mulţumire fără cuvinte şi într-o satisfacţie completă a 
simţurilor. 

Jill avea sentimentul pisicii care devorase canarul. 
Dăduse cea mai mare lovitură a vieţii ei. Îl despărţise pe 
unul dintre cei mai bogaţi şi mai puternici bărbaţi de o 
soţie hotărâtă şi posesivă. 

În timpul acelor prime zile în Grecia, Jill se simţea 
minunat, înviorată, Mai mult, trăia experienţa unei 
seninătăţi pe care n-o avusese niciodată. 

Şi totul, îşi dădu ea seama, se întâmplă datorită lui 
Jordan. Exista ceva relaxat şi mângâietor în atenţiile lui, ca 
proaspăt soţ. Părea fericit alături de ea. 

Era adevărat că între ei exista o uşoară distanţă, abia 
perceptibilă, chiar şi atunci când o ţinea în braţe. În timp 


ce admirau marea sau făceau lungi plimbări îh sat şi pe 
colinele înconjurătoare, erau uniţi printr-o tăcere intimă, 
dar Jill avea sentimentul că nu-l cunoştea. Era mai degrabă 
un iubit, decât un soţ. Tandreţea lui nu izvora din faptul că 
o cunoştea pe ea cu adevărat. 

Dar distanţa îi era necesară. Ultimul lucru de pe 
lume pe care şi l-ar fi dorit Jill era ca el s-o cunoască aşa 
cum era ea cu adevărat. Masca pe care o purta era 
singurul mod prin care îl putea fermeca. Era unica ei 
legătură cu inima lui. 

În timpul îndelungatei şi subtilei seducţii a lui Jordan, 
fusese atentă să reacționeze cu trupul şi cu întreaga fiinţă 
la semnele imperceptibile care veneau de la el. Pentru Jill 
nu avusese importanţă că sursa dorinţei lui era invizibilă, 
sau că masca folosită pentru a-l ademeni era falsă. 
Important era să-l prindă în mreje, nu să-l cunoască. 
Marele ei talent consta în capacitatea de a improviza într- 
un scenariu ale cărui replici le primea de la un moment la 
altul, fără a fi avertizată în prealabil. 

Şi reuşise, i-l luase pe Jordan soţiei lui. Fusese 
neîndurătoare, eficace şi inspirată. 

Chiar dacă în noul ei mariaj lipsea o anume 
intimitate, Jill nu vedea de ce nu l-ar putea face fericit pe 
Jordan. De fapt, se gândea ea, oare nu toate femeile 
ascund bărbaţilor cu care se mărită câteva mici secrete, 
mici slăbiciuni intime sau aventuri trecute? Era ea cu 
adevărat atât de deosebită de oricare altă femeie atunci 
când lăsase la vedere chipul său cel mai frumos, 
ascunzându-şi defectele pentru a-l ademeni pe Jordan? 

Şi apoi, el părea mulţumit, de parcă nici nu avea 
nevoie de mai mult de la ea decât de această aparenţă pe 
care i-o dăruise ea. Era ca şi cum o lungă luptă chinuitoare 
luase sfârşit, iar el se împăcase cu sine. 

lar relaţiile lor sexuale, atât de fierbinţi, atât de 
intense pentru amândoi, erau o dovadă că totul mergea 
bine intre ei. 


La început, situaţia nu o alarmă pe Jill, o lăsă doar un 
pic pe gânduri. 
Dar apoi se întâmplă ceva. 


Într-o noapte, au făcut dragoste târziu, după o cină la 
miezul nopţii şi o baie în apa caldă din bazinul de lângă 
casă. Ocazia era mult prea romantică. Luna plină lumina 
marea ca un soare nocturn strălucitor. 

După baie, excitaţi de lumina lunii şi de goliciunea 
trupurilor, au făcut dragoste pe cearceafurile mătăsoase 
ale patului. Jordan nu păruse niciodată mai plin de 
pasiune. O posedă cu mişcări prelungi, de cunoscător. Încă 
din ziua aceea de pomină a primei lor expediţii pe mare, 
Jill trăia până la orgasm fiecare moment când făcea 
dragoste cu Jordan. Era o plăcere pe care n-o trăise 
niciodată până atunci şi nici măcar nu şi-o imaginase. 
Acum, ajunsese să aibă nevoie de asta şi să-i fie 
recunoscătoare că i-o oferea. 

Întinsă în braţele lui, se gândea cu satisfacţie la 
cucerirea ei. Acum era al ei. Era sigură că-l stăpânea. Nu-i 
dovedise el de nenumărate ori că era obsedat de trupul ei? 

Cu aceste gânduri, Jill adormi. 

Peste o oră se trezi. Privi lumina lunii care scălda 
încăperea. Apoi se ridică din pat să privească pe fereastră. 
Luna coborâse şi părea o cascadă tremurândă de lumină 
ce se revărsa în mare. 

Jill simţea o mulţumire pe care n-o simţise niciodată. 
Luna părea s-o mângâie peste valurile calde ale mării şi să 
binecuvânteze căsătoria ei cu Jordan. 

Se înapoie în pat. 

Întins în aşternut, gol, el avea pe chip inocenţa care o 
fermecase întotdeauna. Părea la fel de nevinovat ca un 
copil. 

Şi deodată murmură: 

— Te iubesc. 


Cuvintele erau neclare, spuse în somn şi înăbuşite de 
pernă. Dar expresia chipului fu cea care o surprinse pe Jill. 

Nu era expresia fericirii sau a mulţumirii. Era o 
expresie de infinit dor şi durere, de parcă ceva se depărta 
de el şi el încerca să-l cheme înapoi. 

— Te iubesc, repetă el. Cuvintele sunau a jale, ca un 
hohot de plâns. Apoi se întoarse pe cealaltă parte, cu 
spatele la Jill, şi se linişti. 

Ea rămase  nemişcată,  ascultându-i respirația 
liniştită, încercă să adoarmă iar, dar nu reuşi. 

Se gândea necontenit la suferinţa şi deznădejdea din 
glasul lui. Ştia că suferinţa aceea nu avea nimic de-a face 
cu ea, absolut nimic. 

Şi făcu o comparaţie între dorinţa aceea adâncă şi 
expresia de satisfacţie tăcută, dar uşor impersonală, pe 
care o afişa în timpul zilei, alături de ea. 

Jordan era un soţ bun, atent. Dar chiar şi atunci când 
stăteau de vorbă şi ea îi povestea lucruri noi despre sine - 
majoritatea erau, fireşte, minciuni - îşi dădea seama că el 
manifesta doar o curiozitate politicoasă în ceea ce o 
privea. Ştia că era mulţumit acum că erau căsătoriţi, dar şi 
că ar fi fost tot atât de mulţumit şi dacă nu-i povestea 
nimic despre ea. 

Tot ceea ce-l interesa era că acum era a lui, că îi 
aparţinea şi era cu el. Avea ambalajul; nu-i păsa de 
conţinut. 

Inteligența intuitivă a lui Jill, adormită până acum de 
un fals sentiment de victorie, începu s-o avertizeze că se 
scălda în ape mult mai adânci decât crezuse. Soţul ei 
tocmai îi murmurase: „Te iubesc” unei imagini fără chip 
aflată în mintea lui. 

Iar Jordan Lazarus nu-i spusese niciodată lui Jill „Te 
iubesc”. 


Începând cu noaptea aceea, Jill avu alte sentimente 


faţă de Jordan. 

Nu mai era atât de satisfăcută de cucerirea ei. I se 
părea că Jordan îi ascundea ceva esenţial despre sine, ceva 
pe care ea nu reuşise să pună stăpânire. 

Îl poseda ca o seducătoare care îi descoperise 
punctul slab şi-l făcuse pradă farmecelor sale. Dar nu-i 
cunoştea cu adevărat. Făcând prizonieră dorinţa, îi 
scăpase omul. 

Acest mic insucces deveni firul de nisip în jurul 
căruia începu să crească în Jill perla geloziei. 

Simţea prezenţa unei alte femei în inima lui Jordan, 
nu numai din chinuitul „le iubesc” şoptit în inocenţa 
somnului, dar şi în mulţumirea lui placidă, distantă, când 
se afla alături de ea. Era ca şi cum Jill reprezenta un fel de 
drog necesar pentru a-i excita simţurile şi a-i alina rana 
produsă de femeia nevăzută pe care o pierduse. 

Ceea ce o făcea pe Jiil să se simtă neputincioasă, 
nicidecum stăpână pe soarta ei. 

Sentimentul acesta nu îi plăcea. 

Reveni din Grecia având grijă să-şi ascundă bine 
aceste sentimente. Afişă un chip plăcut în faţa reporterilor 
care îi asediară pentru interviuri. Era răsfăţată de o presă 
ce fusese frustrată de căsătoria neinteresantă a lui Jordan 
cu Barbara Considine şi dorea să sărbătorească unirea lui 
romantică cu o tânără şi frumoasă femeie. 

Jill acordă multe interviuri despre ce însemna să fie 
soţia marelui Jordan Lazarus. Îşi văzu chipul pe coperţile 
revistelor pentru femei şi pe cel al lui Jordan în toate 
revistele economice. Domnul şi doamna Jordan Lazarus 
erau răsfăţaţii Americii. Niciun alt cuplu, de la John şi 
Jackie Kehnedy, nu mai captase într-atât imaginaţia 
publicului. 

Pentru scurt timp, Jill se prefăcu că se bucură de 
această atenţie şi aproape că uită de îngrijorarea 
sâcâitoare ascunsă într-un ungher al minţii ei. 


Apoi, un alt eveniment îi umbri fericirea. 


În ultimul timp Jill adormea cu greu. 

Întâlnirile permanente cu presa o enervau. Era greu 
să continue să joace ore în şir rolul pe care i-l cereau 
reporterii. Şi era un chin să fie despărțită de Jordan, care 
era foarte ocupat cu conducerea lui Lazarus International 
şi cu planul său. 

Seara, proaspătul cuplu nu pierdea ocazia de a cina 
în intimitate, oricât de târziu ar fi fost, şi de a face 
dragoste. Nimic nu se schimbase în relaţia lor personală 
de când reveniseră din Grecia. Îi unea aceeaşi pasiune 
fizică, dar Jiil se simţea separată de Jordan prin acel ecran 
diafan care îi permitea să-i vadă chipul, dar nu şi inima. 

Se agăța de el, devenind mai posesivă, rugându-l să 
petreacă mai mult timp acasă, reproşându-i blând că 
petrecea atât de multe ore la birou şi la telefon. Încântat 
de afecțiunea ei, încercă să-şi facă mai mult timp pentru 
ea. Dar pe parcursul acelor lungi ore împreună, îl simţea 
cum îi scapă printre degete. Astfel că intimitatea lor îi 
agrava amărăciunea în loc să i-o aline. 

Deveni prada insomniei, de care nu suferise 
niciodată. Stătea întinsă în patul larg al lui Jordan, 
privindu-l cum doarme, iar ea nu putea nici măcar să 
aţipească. Se ridica, lua un somnifer şi se ducea în altă 
cameră, aşteptând ca acesta să-şi facă efectul. Uneori, 
stătea în camera de zi pe canapeaua capitonată şi privea 
picturile expresionismului abstract. Uneori se ducea în 
solariu, care-i oferea panorama magnifică a braţului de est 
al Hudson-ului şi pe cea a insulei Roosevelt. 

Alteori, intra în bibliotecă pentru a citi până când 
adormea. Numai când îi era somn, cuvintele jucându-i 
nebuneşte în faţa ochilor, se întorcea în pat şi adormea 
alături de soţul ei. 

În acest timp, ajunsese să cunoască colecţia de cărţi 


a lui Jordan. El era un cititor nesăţios al clasicilor, dar şi al 
literaturii moderne, şi acumulase o colecţie nepreţuită de 
cărţi rare şi ediţii princeps. Lui Jill îi plăcea să se 
cuibărească în fotoliul mare de piele din bibliotecă, 
înconjurată de volume vechi, legate în piele, mirosind a 
hârtie veche. La vremea lor, volumele cunoscuseră sute de 
cititori uitaţi şi trecuseră prin mâinile lui Jordan Lazarus, 
mângâiate de ochii lui. 

Insomnia lui Jill şi fascinația bibliotecii aveau s-o 
ducă la pierire. 

Într-o noapte, Jordan era plecat din „oraş, într-o 
călătorie de afaceri, iar Jill era singură acasă. Încercă să se 
ducă devreme la culcare, aşteptând ziua următoare şi pe 
Jordan. Dar nu putea dormi, aşa că se dădu jos din pat şi 
merse în bibliotecară caute o carte. 

Observă un set frumos, în trei-volume, un 
Shakespeare pe care Jordan îl achiziţionase la o licitaţie cu 
câţiva ani în urmă şi din care citea adesea, când avea timp. 
Jordan îl venera pe Shakespeare, uneori cita din piesele 
sau sonetele lui atunci când ţinea vreo conferinţă cu 
oameni de afaceri sau cu politicieni. 

Scoase unul dintre volume, simțind cum degetele i se 
încălzesc la atingerea cărţii favorite a lui Jordan. 

Răsfoi paginile şi le văzu cum se deschid singure 
undeva în mijlocul lui Macbeth. 

Ochii îi căzură pe un monolog al lui lady Macbeth. 


„Nimic nu ai, e totul irosit, 

Dacă dorinţa-i împlinită, dar nu eşti mulţumit. 

Mai bine-am fi în locul celor pe care i-am distrus, 

Decât ca, prin înfrângere, să trăim în îndoielnică 
fericire.” 


Ochii ei  întârziară o clipă asupra rândurilor. 
Rezonanţa lor o impresiona. Shakespeare era mult prea 


profund pentru ea, mai ales în această stare de epuizare. 

Deodată auzi foşnetul unei hârtii şi-şi cobori privirea. 
Ceva căzuse dintre paginile de la sfârşitui cărţii, unde se 
aflau sonetele de dragoste. 

Jill ridică hârtia şi o întoarse. 

Era o fotografie. 

Era fotografia unei femei tinere, cam de vârsta lui 
Jill. Purta o rochie subţire de vară, înflorată, cu mâneci 
delicate care depăşeau linia umerilor, cu corsajul decoltat 
care îi contura sânii rotunzi, lăsând la vedere pielea 
sănătoasă plină de pistruii verii. Stătea în picioare şi se 
puteau observa fusta înfoiată şi picioarele lungi, 
aristocratice. Purta pantofi cu tocuri înalte, dar părea să 
nu fie foarte obişnuită cu ei. 

La gât avea un colier cu smaralde. Avea un gât lung 
şi delicat, care ieşea în evidenţă pentru că părul îi era 
strâns la spate. În mână ţinea o pălărie de vară cu boruri 
largi şi cu o panglică roz. Avea ochi verzi, strălucitori, în 
ton cu colierul. Părea să se fi îmbrăcat special pentru 
această ocazie. 

Părul blond roşcat era cam sălbatic, cu bucle 
naturale energice, ce tindeau să se cârlionţeze. Nu era de 
mirare că era strâns la spate pentru această ocazie 
oficială. Părul părea să se revolte, dar se armoniza cu 
expresia ghiduşă din ochii verzi. Era trăsătura ei cea mai 
impresionantă şi atrăgătoare. 

La o examinare mai atentă, privirea amuzată, 
amestecată cu tandreţe, din ochii scânteietori era 
îndreptată spre fotograf. Nu era pic de îndoială că ei era 
omul pe care-l iubea. Ochii ei îl mângâiau blând, plini de 
secrete ce o legau de el într-un fel anume care scăpa 
fotografiei. 

Era o tânără frumoasă. Dar iubirea o făcea şi mai 
frumoasă 

Mâinile care ţineau fotografia se răciră. Jill se ridică 


şi se îndreptă spre oglinda din bibliotecă. Privirea fugea de 
la fotografie la propria ei imagine. Coafura era identică. 

O apucă un tremur interior. Îşi aminti de ziua în care 
Jordan îi arătase ca din întâmplare părul blond-roşcat al 
modelului din revistă. Jill fusese cea care insistase să-şi 
vopsească părul după modelul acela. Jordan îi dăduse 
coafezei detaliile, asigurându-se că părul va ieşi exact cum 
dorea el. 

Exact cum arăta fata din fotografie. 

Jordan păruse mai atras de Jill cu noua ei coafură. 
După această schimbare el o invitase, ca din senin, la o 
plimbare cu iahtul. 

Şi în port bătrânul marinar o salutase pe Jill cu multă 
afecţiune, luând-o drept altcineva. Încă îşi mai amintea de 
stânjeneala lui când îşi dăduse seama că greşise. 

Altcineva... 

Jill se aşeză din nou şi tinu fotografia în lumina 
lămpii. O studie, încercând să-şi imprime în minte 
trăsăturile fetei. 

Dar nu atât trăsăturile o impresionau, cât impresia 
generală de sinceritate tinerească, de sănătate proaspătă 
şi umor robust, combinate cu ceva-delicat şi fragil. Era o 
fată care nu părea în stare să ascundă nimic, o iubită 
pasionată - dar a cărei vulnerabilitate ar impune respect 
oricărui bărbat. 

Abia acum îşi dădu Jill seama de ce îi tremurau 
mâinile. Avea în faţă femeia pe care, cu ajutorul lui Jordan, 
o imitase convingător. 

Nu exista niciun dubiu, absolut niciunul. Ceea ce 
vedea Jill în fotografie, nu atât pe chipul fetei, cât ceea ce 
se ascundea sub el - delicateţea, candoarea, caracterul 
puternic, mândria, vulnerabilitatea tinereţii, o întreagă 
țesătură de calităţi care se împleteau asemeni firelor unei 
tapiserii uriaşe - era exact chipul pe care şi-l crease ea 
însăşi, instinctiv, în tot acest timp, pentru a-l ademeni pe 


Jordan. Te iubesc. 

Cuvintele îi răsunară pe neaşteptate în minte. Jill îşi 
dădu seama abia acum, că Jordan o căutase, o curtase şi în 
final se căsătorise cu ea numai pentru că ea îi amintea de 
această fată. 

Şi într-un fel anume, această idee simplă, care 
niciodată n-o afectase pe Jill de-a lungul tuturor 
seducţiilor, care nici nu-i trecuse vreodată prin minte, 
căpătă o putere distructivă imensă. 

Ridică volumul de Shakespeare cu mâini 
tremurătoare. Deschise la sonetele de dragoste de la 
sfârşit. Blestemându-se că pierduse pagina unde fusese 
ascunsă fotografia, o strecură printre pagini. Versurile 
unuia dintre sonete îi fulgeră prin faţa ochilor, minunat 
prin tandreţea lui. 


„Poate de-acum încolo nu te voi mai recunoaşte, 
De nu te va ruşina cândva deplânsă-mi vină, 
Nici tu, în lume, nu mă vei preţui cu mila-ţi 
De nu vei lepăda onoarea ce numele-ţi o poartă” 


Jill strecură fotografia printre poeme, închise volumul 
şi îl puse la loc pe raft. Se duse la baie, găsi sticluţa cu 
somnifere, luă o pastilă, apoi alta. 

Se băgă în pat şi închise ochii. Peste câteva secunde 
îşi dădu seama că nu va putea dormi în noaptea aceea. 
Prezenţa fotografiei blestemate sub acoperişul ei era ca o 
otravă în inima sa. 

La zece minute după ce se dusese la culcare, era 
înapoi în bibliotecă, răsfoind grăbită paginile volumului lui 
Shakespeare până când chipul care zâmbea apăru din nou. 

Plecându-şi ochii, pentru a nu o privi direct pe fata 
din fotografie, Jill se gândi că Jordan avea să ajungă abia a 
doua zi după-amiază. Asta îi va da timp să copieze 
fotogafia la un atelier foto, în timpul dimineţii, şi să pună 


originalul la loc înainte ca el să se înapoieze. 

Planul de a copia imaginea îi permise lui Jill într-o 
oarecare măsură să-şi recapete controlul asupra 
sentimentelor sale. Deşi ideea de a copia fotografia i se 
părea o multiplicare primejdioasă a puterii pe care o avea 
aceasta, nu rezistă nevoii de a avea o copie a ei proprie, 
astfel încât să o poată studia, să-i afle secretele şi, poate, 
să găsească o modalitate de a se apăra împotriva ei. 

Se înapoie în dormitor. Se sprijini pe două perne, 
aprinse lumina şi intră în aşternut cu fotografia încă în 
mână. O privi calm, îndelung. Planul ei de acţiune părea 
să-i fi potolit tremurul mâinilor. Rămase aşa toată noaptea. 
Cele două somnifere avură acelaşi efect ca două înghiţituri 
de ceai slab. Când zorile se colorară în portocaliu, iar 
zgomotul oraşului ce se trezea începu să zumzăie sub 
ferestre, Jill cobori din pat, făcu un duş, se îmbrăcă în 
grabă şi părăsi apartamentul. 

Fotografia se afla în poşeta ei. 


47 
New York 


Câteva săptămâni, Jill se simţi din nou ea însăşi. 

Avea un secret vinovat. Copia fotografiei găsite în 
volumul de Shakespeare al lui Jordan era pusă bine printre 
lucrurile ei personale. Părea să fie un magnet, care o 
atrăgea permanent, din locul în care o ascunsese. Doar 
Jordan care nu bănuia nimic părea la fel de mulţumit ca 
înainte. 

Viaţa continua pe făgaşul ei. Erau invitaţi la 
nenumărate recepții şi serate şi primeau vizita liderilor din 
guvern sau a oamenilor de afaceri, celebrităţi de tot soiul, 
chiar şi a unor preşedinţi din străinătate care fie că făceau 
afaceri cu corporaţia lui Jordan, fie că doreau să afle mai 


multe despre Planul Lazarus, pentru a-l aplica în viitor în 
propriile lor oraşe. 

Era o viaţă ocupată, haotică, genul de viaţă care te 
ajută să-ţi îngropi problemele personale sub o mulţime de 
activităţi şi obligaţii. Iar dacă Jill avea un secret în plus de 
ascuns, nu era nimic nou pentru ea. Toată viaţa făcuse un 
secret din propriul ei suflet. Era expertă în aşa ceva. 

Apoi se întâmplă ceva rău. 

Într-o noapte, după o zi deosebit de încărcată urmată 
de un supeu de afaceri la Piaza, Jordan se duse devreme la 
culcare. Jill se strecură alături de el pe la unsprezece şi 
jumătate, dar îşi dădu repede seama că fără pastile nu va 
dormi. 

Se ridică şi se duse la baie în pielea goală. Găsi 
sticluţa cu somnifere şi, optimistă, luă numai una. 

Apoi, ştiind că pastilei îi trebuia cel puţin o jumătate 
de oră pentru a-şi face efectul, începu să se plimbe prin 
încăperile întunecate ale apartamentului. După ce rămase 
mult timp în faţa ferestrelor mari, privind spre râu şi 
insulă, se îndreptă alene spre biblioteca lui Jordan şi 
aprinse o lampă de birou. 

Trecu în revistă rafturile, căutând ceva de citit. Cele 
mai multe dintre cărţile lui Jordan o depăşeau, căci nu-i 
gusta pe clasici. Dar avea şi romane moderne şi cărţi 
polițiste, cu care se delecta în după-amiezele ploioase. 

Ochii îi căzură pe setul în trei volume de 
Shakespeare. Văzu volumul care conţinea sonetele de 
dragoste şi nu putu rezista tentaţiei de a-l lua. Ştia că 
fotografia frumoasei fete se afla printre ultimele pagini, 
pusă la locul ei chiar de ea, în urmă cu numai două 
săptămâni. 

Se aşeză în fotoliul de piele şi deschise volumul. Găsi 
sonetele şi răsfoi paginile, mai întâi rar, apoi tot mai 
repede. 

I se opri respiraţia când înţelese că fotografia nu mai 


era la locul ei. 

Perplexă, Jill închise volumul şi rămase nemişcată, 
pentru a-şi reveni. Ce să însemne asta? 

Deschise iar cartea şi dădu foile, cu atenţie, una după 
alta. Nu mai era nicio îndoială. Fotografia fusese 
îndepărtată. 

Într-un fel, dispariţia era la fel de tulburătoare pentru 
Jill ca şi descoperirea ei din urmă cu două săptămâni. Se 
gândi că Jordan o luase, pentru a o ascunde în altă parte. 

Oare venise să se uite la ea când ea o dăduse la 
copiat şi-i observase lipsa? Poate că ea n-o pusese la 
pagina care trebuia? Poate că era ţinută lângă un sonet 
anume... 

Poate că, pe de altă parte, Jordan luase fotografia din 
simplă precauţie, fără să aibă idee că fusese descoperită. 

Sau poate un al şaselea simţ îl avertizase că soţia lui 
îl suspecta. 

În orice caz, Jill avea sentimentul ciudat că dispariţia 
fotografiei însemna că ea însăşi fusese descoperită. Îi 
semnala o înţelegere secretă între Jordan şi ea însăşi, cu 
privire la trecuful lui, o înţelegere fără cuvinte, lipsită de 
încredere. 

La acest gând, Jill fu cuprinsă de un sentiment de 
disperare şi dezgust. Cu mâini tremurânde, închise cartea 
şi o puse înapoi pe raft. 

Reveni în dormitor, oprindu-se în baie pentru a mai 
lua un somnifer. Sticluţa se golea; va trebui să-l sune pe 
doctorul ei să-i reînnoiască reţeta sau să-i prescrie ceva 
mai puternic. 

Se întinse alături de Jordan şi-l urmări cum dormea. 
Vederea chipului lui frumos era un somnifer mai puternic 
decât tableta pe care o luase. Simţea că visează şi ştia că 
niciodată nu va afla ce anume visa el. 

„Te iubesc.” 

Se întoarse cu spatele la el. Gândul că el avea o viaţă 


a lui, secretă, o făcea să se simtă pierdută. Cu doar câteva 
săptămâni în urmă îi fusese indiferent. Ce-i păsa ei de 
subtilităţile unor lucruri sau ale unor oameni, atâta timp 
cât ei i se oferea ceea ce dorea? 

Deja gândurile intime ale lui Jordan deveniseră o 
obsesie pentru ea, o otravă care îşi făcea drum în mintea 
ei. Deşi nu o putea vedea sau măsura, făcea parte din ea 
acum. lar ei probabil că simţea asta. Oare nu îndepărtase 
din prudenţă fotografia care fusese ascunsă printre 
poemele de dragoste? 

Tremurul care-o chinuise pe Jill cu două săptămâni în 
urmă începea din nou. Se ridică din pat şi, goală, se aşeză 
pe scaunul de lângă fereastră, privindu-şi soţul care 
dormea. Se simţea atât de departe de el, şi însingurată. 
Existenţa lui necunoscută era ca un blestem. Era 
insuportabil să stai aşa, la celălalt capăt al unei camere, 
departe de ei, singură. Dar la ce i-ar folosi să se apropie de 
el, când ea nu putea fi părtaşă la tainele inimii lui? 

Un gând veni sâ-i uşureze durerea ce-i răsucea 
măruntaiele. Nu era neajutorată, îşi spuse ea. Încă mai 
putea acţiona. 

Cu ajutorul acestui gând şi al tabletelor, reveni în pat 
şi reuşi să se cufunde într-un somn agitat. 

A doua zi de dimineaţă, imediat ce Jordan plecă la 
birou, Jill sună la agenţia de detectivi Anspach & Cates şi 
ceru să vorbească cu Calvin Weathers. 

Din fericire pentru Jill, a trebuit să aştepte numai 
patru zile - cele mai lungi din viaţa ei - pentru a primi 
raportul lui Cal Weathers privitor la misterioasa fată din 
fotografie. 

Cal se întâlni cu Jill în acelaşi hotel unde se mai 
întâlniseră de câteva ori înainte. Purta pantaloni din 


catifea reiată şi un pulover care-i ascundea trupul 
mătăhălos. Un alt deghizaj inteligent, se gândi Jill. 
Întotdeauna arăta a orice, numai a detectiv nu. 

Scoase un plic mare. îl deschise şi îi răsfiră 
conţinutul pe pat. 

— Ai avut dreptate, spuse el. Soţul tău a avut o 
legătură cândva cu fata din fotografie. 

Jill îşi reprimă un strigăt de uimire. 

— Se numeşte Leslie Wheeler, spuse el. Numele de 
fată, Leslie Chamberlain. Lucrează la o mică agenţie de 
publicitate într-un oraş numit Johnsonville, din Long 
Island. Este măritată cu preşedintele firmei, pe nume 
Wheeler. 

Jill ciuli urechile la menționarea cuvântului 
„căsătorită”. Ideea asta nu-i trecuse prin minte. O rază de 
speranță disperată îi lumină mintea, în timp ce-l urmărea 
pe Cal care întindea fotografiile pe patul de hotel. 

— A avut o legătură cu soţul tău acum trei ani, spuse 
Cal direct. În 1976. Atât cât am putut eu afla; a durat cam 
trei luni. 

Privi fotografiile: în toate era tânăra din fotografia 
din volumul lui Shakespeare. Era surprinsă în diferite 
poziţii, la ore şi în locuri diferite. Arăta altfel în fiecare. 
Dar impresia de naturaleţe, de umor, de demnitate 
feminină era elementul care unea toate imaginile. Şi, spre 
disperarea lui Jill, aceeaşi atracţie răzbătea din toate... 
Leslie Wheeler era o femeie frumoasă. 

Jill observă fotografia unui băieţel printre celelalte. 

— Cine este băiatul? întrebă ea, perplexă. 

— Fiul ei, răspunse Cal. Născut înainte de a-l întâlni 
pe soţul tău. Acum are cam şase ani şi jumătate. N-am 
putut stabili cine este tatăl. În orice caz, nu este soţul tău. 
Tipul de sânge este complet diferit, 

Jill se străduia să asimileze această nouă informaţie. 
Nu era sigură dacă asta trebuia s-o încurajeze sau nu. Nu 


avea timp să se gândească. 

— Probabil că n-ar trebui să-ţi spun asta, vorbi Cal, 
dar tot ce ţi-am dat provine de la o mai veche investigaţie 
pe care am făcut-o pentru Barbara Considine, în momentul 
în care Jordan s-a încurcat cu fata asta. Agenţia noastră a 
săpat adânc, încercând să dea de ceva putred despre ea. L- 
am supravegheat pe soţul tău - viitorul tău soţ - după 
aceea şi am stabilit că nu s-a mai văzut niciodată cu fata. 

Privi spre Jill. 

— Când mi-ai dat fotografia săptămâna trecută, mi s- 
a părut c-am mai văzut-o, aşa că am început prin a verifica 
dosarul investigaţiei pe care am făcut-o pentru Barbara. N- 
a fost nevoie de mai mult de cinci minute pentru a da de 
domnişoara Chamberlain, 

Urmă o pauză. Jill îl privi pe Cal. Avea aceeaşi 
expresie alertă, la obiect, în spatele căreia nu-i putea ghici 
adevăratele gânduri. Se întrebă dacă el îşi dădea seama de 
ironia situaţiei în care se afla ea. Luase locul Barbarei, cel 
de soţie geloasă a lui Jordan. Aceeaşi informaţie care 
fusese cumpărată de Barbara de la agenţia lui Cal îi era 
acum vândută Iul Jill, ţinută la cald, aproape trei ani de 
zile, în dosarele Anspach & Cates. 

— Jordan a aflat de copilul ei? întrebă Jill încet. 

— Nu ştiu, răspunse detectivul. Noi am strâns aceste 
informaţii pentru soţia lui. Dacă i-a spus totul sau o parte 
din ele, nu ştim. În orice caz, el nu s-a mai văzut cu fata. 

Arătă spre fotografiile de pe pat. 

— Cu excepţia copilului, spuse el, nu avem nimic 
despre ea. A dus o viaţă exemplară. E o fată curată, cea 
mai curată din câte avem. 

Remarca nu putea să n-o atingă pe Jill, a cărei viaţă 
fusese oricum, dar nu curată. Se întrebă dacă o spusese 
intenţionat, sau dacă era pur şi simplu o constatare despre 
Leslie. 

El se aşeză în scaunul de lângă fereastră şi 


contemplă dosarul pe care-l adusese. Jill rămase în 
picioare, cu ochii aţintiţi asupra fotografiilor risipite pe 
pat. 

— Să încep cu începutul, spuse el. Vine dintr-un mic 
oraş din Illinois. Mama ei a murit când Leslie era încă o 
copilă. A fost crescută de tatăl ei. Era un muncitor în 
fabrică, fără educaţie. Fata a urmat Corneli, cu o bursă, a 
absolvit cu diplomă de onoare. S-a angajat la Ogilvie, 
Thorpe în iunie 1971. S-a distins prin nişte lucrări 
excelente legate de contul Aurora Lifestyles - aş putea 
adăuga că este creatoarea noii lor imagini - şi de alte 
companii publicitare. Avea în faţă o carieră de excepţie. 
Apoi, deodată, şi-a dat demisia. Copilul s-a născut opt luni 
mai târziu. Aici, în New York. 

Se aplecă să dea pagina. 

— A dat copilul spre adopţie, spuse, şi s-a stabilit în 
Long Island. S-a angajat ca bibliotecară, renunțând la 
cariera în industria reclamei. O paranteză: cred că s-a 
mutat în Long Island pentru a fi aproape de părinţii 
adoptivi ai copilului. Sunt o familie tânără; soţul este agent 
la o societate imobiliară. Se pare că au căzut de acord s-o 
lase sa vadă copilul la intervale regulate, dându-se drept o 
mătuşă. Îl vizitează cel puţin o dată pe lună. 

Jill se apropie pentru a vedea fotografia băieţelului. 

Era uşor să vezi că era fiul lui Leslie. Avea trăsăturile 
ei, chiar ceva din personalitatea ei. Părea inteligent şi 
vulnerabil, ca şi mama sa. 

— După doi ani şi jumătate la bibliotecă, continuă 
Cal, s-a angajat la tipul ăsta, Wheeler, în mica lui agenţie 
de publicitate. Nu ştiu ce anume a făcut-o să-şi schimbe 
serviciul de bibliotecară. A devenit un membru important 
al agenţiei Wheeler ceea ce e de înţeles, având în vedere 
talentul ei. O privi pe Jill. Dacă a existat şi o poveste de 
dragoste pe atunci, nu ştiu, adăugă. 

Mai dădu o pagină din dosar. 


— La câtva timp după ce a început să lucreze pentru 
Wheeler, l-a cunoscut pe soţul tău. Lazarus International a 
cumpărat compania-mamă de care aparţinea Wheeler 
Adevertising. A avut loc o conferinţă dedicată noilor 
companii Lazarus, iar ea a fost trimisă ca reprezentantă a 
şefului ei. Acolo l-a cunoscut pe soţul tău. Au avut o 
legătură care a durat cam trei luni. Barbara Considine ne-a 
angajat să aflăm tot ce putem despre ea. Tot ce am obţinut 
au fost, evident, fotografiile băieţelului şi informaţii despre 
Wheeler. Probabil că Barbara le-a folosit şi povestea s-a 
sfârşit aşa. Curând după aceea, Leslie s-a căsătorit cu 
Wheeler. 

— Şi nu l-a văzut pe Jordan în tot acest timp? Întrebă 
ea. 

El dădu din cap. 

— Dacă ar fi luat legătura, am fi aflat. 

Scoase un al doilea teanc de fotografii din dosar şi i 
le înmână lui Jill. Erau fotografii ale lui Leslie cu Ross 
Wheeler. 

— Duc o viaţă liniştită, spuse Caf. În primul an şi 
jumătate, au muncit împreună la agenţie şi s-au jucat de-a 
familia. Apoi, el a suferit un atac cerebral. Unul urât. De 
atunci, ea îşi împarte timpul între îngrijirea lui şi munca la 
agenţie. 

Jill privi fotografiile. Cele mai vechi arătau o tânără 
femeie aparent fericită. Erau imagini cu ea mergând cu 
pas ferm, hotărât; imagini cu ea în ţinută de toate zilele, ca 
şi în toalete elegante. Le purta cu uşurinţă şi naturaleţe pe 
amândouă. 

Fotografiile mai recente înfăţişau o Leslie mult 
schimbată şi un alt Ross Wheeler. Leslie arăta palidă şi 
preocupată. Pierduse în greutate. Soţul ei, marcat de 
boală, imbătrânise brusc. Era adus de spate şi evident 
lipsit de puteri. 

Leslie Wheeler era într-o stare evidentă de epuizare 


cauzată de povara de a avea grijă de soţul ei în timp ce 
conducea şi agenţia. Lui Jill i se păru că vede semne de 
durere prematură pe chipul tânăr şi frumos. Leslie bănuia 
că soţul ei va muri şi fără îndoială că lupta din greu 
împotriva suferinţei. 

Una dintre fotografii o prezenta pe Leslie ajutându-l 
pe Ross să coboare din maşină, Expresia ei era elocventă. 
Era alertă, preocupată, de parcă era ceva prin care trecuse 
de multe ori, o îndatorire zilnică. Dar era plină de 
solicitudine tandră şi un fel de resemnare bravă. 

Dar, în toate fotografiile făcute după căsătoria cu 
Ross Wheeler, ceva lipsea de pe chipul lui Leslie. Acel ceva 
era pasiunea. Jill, o judecătoare abilă a naturii umane, 
pătrunse uşor prin comportamentul camaraderesc al lui 
Leslie faţă de soţul ei. Leslie ţinea profund la el şi i se 
dedicase cu toată puterea voinţei sale. Dar nu îl iubea. Nu 
aşa cum îl iubeşte o femeie pe cel căruia îi aparţine inima 
ei. 

Ceea ce nu făcu decât să accentueze presimţirea 
agonizantă a lui Jill. Nimic din ceea ce auzise despre fiul 
lui Leslie sau despre Ross Wheeler nu servea la a-i alina 
chinul sufletesc. Presimţea că acum urma ce era mai rău. 

— Jordan a ştiut ceva despre tipul ăsta, Wheeler? 
întrebă ea. 

— Poate să fi ştiut, spuse Cal. În acel moment, 
Wheeler era şeful ei. Poate că a existat un conflict, nu ştiu. 
Sau avea deja o înţelegere cu Wheeler. N-am reuşit să 
aflăm asta. 

Jill îşi dădea seama că o anumită parte a acestui 
raţionament suna a gol. Privi fotografiile lui Ross Wheeler. 

— Care este diagnosticul? întrebă ea. 

— Rezervat, spuse Cal. Se luptă să-şi revină după 
atac. Într-un caz ca al lui, poate să sufere un altul în orice 
moment. 

Jill se gândi la cele abia auzite. Leslie Wheeler era o 


soţie atentă şi plină de solicitudine. Dar când soţul ei cu 
mult mai în vârstă avea să moară, ea urma să fie din nou 
liberă. Liberă şi disponibilă. 

— Ar mai fi ceva? întrebă. 

Cal ridică din umeri. 

— Ar mai putea fi o ultimă piesă de care noi să nu 
ştim. Dar această ultimă piesă nu poate fi obţinută de un 
detectiv. Se află, poate, în mintea ei, ori a soţului tău. 
Există o limită până la care putem merge. 

Jill făcu câţiva paşi nesiguri şi se aplecă să ridice 
fotografiile, vechi de trei ani, în care Leslie era alături de 
Jordan. 

Erau foarte multe. Instantanee cu cei doi intrând 
împreună în hoteluri, urcând în maşină, mergând pe stradă 
mână în mână. 

Şi fotografii compromiţătoare ale lui Jordan, în care o 
atingea pe Leslie, o săruta. Din fericire pentru Jill, nu erau 
nuduri. 

— Erau prea discreţi, spuse Cal, citindu-i gândurile. 
N-am putut să-i fotografiem în pat. Dar nu există dubiu că 
erau în relaţii intime. Avem toate murdăriile astea. Dacă 
intenţiona s-o jignească pe Jill, nu putea găsi cuvinte mai 
potrivite. 

Dar răceala ca de gheaţă ce se instala tot mai adânc 
în venele el, în timp ce ţinea pozele, venea din două 
direcţii - convingerea că Leslie era profund îndrăgostită de 
Jordan, aşa cum nu fusese niciodată de Wheeler. Şi, mai 
înspăimântător, faptul evident, de netăgăduit, că Jordan o 
iubea pe Leslie. 

Expresia ochilor lui Jordan îi sfâşie inima lui Jill. Avea 
o privire de exaltare fierbinte şi de încântare, de parcă 
trăia ceva care făcea ca sufletul său să se reverse spre 
Leslie. 

Jill nu putea spune că nu văzuse niciodată o astfel de 
privire la Jordan. în acelaşi timp, îşi dădu seama că văzuse 


o formă palidă a acesteia, care cuprindea mai mult tristeţe 
decât pasiune, mai mult îngândurare decât încântare. Un 
travesti palid, decolorat, al iubirii adevărate... 

Asta fusese privirea pe care Jordan o avusese pentru 
Jill, atât în timp ce-o curta, cât şi după căsătoria lor. 

Cu acest gând, Jill dădu peste o fotografie care îi 
arăta pe Jordan cu Leslie pe puntea iahtului pe care Jordan 
îl ţinea la debarcaderul Oyster Bay Harbor. 

Cal o urmărea cu privirea. 

— Am folosit un teleobiectiv, spuse el. Nu ne puteam 
apropia mai mult de douăzeci de metri şi chiar şi atunci 
fotografului îi era teamă că va fi observat. 

În fotografie, pânzele erau strânse. Leslie şedea pe 
punte, ţinând ambele mâini ale lui Jordan într-ale sale. 
Imaginea mărită avea o mulţime de puncte, dar prinsese 
de minune expresia feţei. Îi spunea din ochi că voia să facă 
dragoste. 

Chipul lui Jordan fu o revelaţie pentru Jill. Pasiunea îi 
transforma trăsăturile atât de dramatic, încât părea o cu 
totul altă persoană. Aerul obişnuit de competenţă matură 
dispăruse. Arăta ca un băieţel. Dorinţa lui era absolută, 
atotcuprinzătoare şi tocmai de aceea parcă sanctificată. 
Nu era nevoie să vezi ce se va petrece mai târziu, sub 
punte, pentru a-ţi da seama că era dragoste adevărată. 

Vechiul tremur al mâinilor reveni. Îşi aminti zâmbetul 
marinarului din ziua în care ieşise pe mare cu Jordan, când 
bătrânul o confundase cu altcineva. 

Fusese privirea şireată a unui peţitor, a celui care 
înlesnea o dragoste frumoasă între doi oameni. 

În ziua aceea, Jill râsese de episodul stânjenitor, 
îndepărtat acum. Dar poate că o afectase chiar şi atunci. 
Nu avusese ea primul orgasm cu Jordan pe iaht, doar la 
câteva minute după remarca bătrânului? O explozie de 
pasiune care dăduse semnalul final al vieţii sale lipsite de 
griji la suprafaţă şi care deschisese un fel de trapă în 


adâncurile mâloase în care de atunci se zbătea ca biciuită, 
cu disperare...? 

Cal Wheathers stătea pe scaun, fără să scoată un 
cuvânt. Jill se întrebă dacă nu cumva chipul ei îi trăda 
toate secretele. Dar trecuse de stadiul în care să mai vrea 
să ascundă ceva. Adevărul se încolăcise în jurul ei ca un 
şarpe înfometat ce aştepta să-i stoarcă şi ultima picătură 
de viaţă. 

Mult mai târziu, când îl va fi pierdut pe Jordan şi-şi 
va fi văzut viaţa apropiindu-se de sfârşit, Jill va privi în 
trecut şi-şi va aminti de acest moment ca de începutul 
tuturor, de fapt, ca de sfârşitul lor: Cal urmărind-o calm 
din scaunul lui în timp ce adevărul îi sfâşiase toate măştile, 
evadând din viaţa pe care şi-o clădise cu atâta migală. 

Era un dublu adevăr, un adevăr care începea în 
lumea exterioară şi sfârşea în Jill însăşi. Pe de-o parte, 
fotografiile dovedeau ca temerile ei legate de fata fără 
nume erau adevărate. Leslie Chamberlain îi furase inima 
lui Jordan. Pe de altă parte, mult mai teribil, era faptul că 
modelul nevăzut pe care Jill îl imitase din momentul în 
care îl cunoscuse pe Jordan - cu care ajunsese să semene 
ireal de mult, chiar schimbându-şi coafura pentru a i se 
potrivi, - era Leslie Chamberlain. 

Jill recunoscu ironia. Ea însăşi era dovada în carne şi 
oase că Jordan nu se vindecase de Leslie şi că nu se va 
vindeca niciodată. 

Cal spunea ceva, dar Jill nu-l auzea. Rămase cu 
fotografiile în mână, fără să se uite la ele, privind fix la 
peretele de deasupra patului. Pierduse contactul cu ea 
însăşi ca şi cu tot ceea ce o înconjura. 

Într-un târziu, Cal plecă, promiţându-i că va ţine 
legătura. Nu-l auzi. Vocea lui se pierdu în murmurul 
inuman din sufletul ei, un tremur seismic care o zguduia 
din temelii. 

La câteva minute după ce plecă el, se trezi în baie 
privindu-se în oglindă. Ţinea încă în mână teancul de poze 


cu Jordan şi Leslie Chaberlain. 

Nu-şi mai recunoştea chipul în oglindă. Îi era străin, 
o imagine de coşmar. Brusc, îşi dădu seama că duşmanul 
de care fugise toată viaţa, de când era o copilă, se afla în 
faţa ei, după ce aşteptase cu răbdare, momentul acestei 
confruntări finale, trecând prin toate aventurile, toate 
triumfurile. Duşmanul era ea însăşi. 

Nu mai avea unde să fugă. Jill rămase mult timp ca 
hipnotizată, privind cu ochi mari în oglindă. Voinţa-i 
puternică începea să se risipească. 

Monstrul din oglindă îi făcu semn şi ieşi afară. Jill 
strigă şi se feri, lăsând să-i cadă fotografiile. Dar era prea 
târziu. Transformarea se petrecuse. 

Când ieşi din hotel, câteva minute mai târziu, nimeni 
nu sesiză diferenţa. 


49 
Johnsonville, Long Island 


Leslie se afla la spital, aşteptând ca Ross să iasă de la 
ultimul test neurologic. Testele, care păruseră destul de 
nevinovate atunci când Leslie se familiarizase cu ele, 
dobândiseră o semnificaţie tot mai amenințătoare în 
mintea ei. Radiografiile lui Ross, encefalogramele şi toate 
celelalte erau ca o sentinţă a unei înalte curţi de justiţie. 
Doctorii le studiau îndelung şi cu atenţie, pentru a 
determina aportul de sânge în creierul lui Ross şi starea 
funcţiilor sale cognitive. Un rezultat slab al testelor 
neurologice putea indica faptul că Ross suferise între timp 
şi alte atacuri şi că, în general, funcţiile creierului erau în 
declin. 

Când şi dacă se decidea că aşa era, nu va mai fi 
vorba de niciun tratament. Ştiinţa medicinii nu dispunea 
de nicio armă împotriva morţii celulelor cerebrale. Leslie îi 


chestionase îndeaproape pe specialişti şi, în ciuda faptului 
că limbajul lor era cam abstract, iar comportamentul lor la 
patul bolnavului plin de încurajare premeditată, ştia că ei 
treceau adesea pragul incurabilului. Între timp, munca 
epuizantă de reabilitare continua, dar fără vreo dovadă 
certă de însănătoşire. Şi astăzi, ca de obicei, Leslie stătea 
ca pe ace. Încercase fără succes să se concentreze asupra 
revistei pe care o citea. Scrisul părea să fie învăluit în 
ceaţă. Televizorul din sala de aşteptare era dat prea tare şi 
zgomotul o împiedica să gâdească. 

Deodată, o voce spuse: 

— V-ar deranja dacă îl dau mai încet? 

Leslie îşi ridică privirea spre tânăra în blugi care îi 
zâmbea nesigură. 

— Vă rog, chiar, spuse Leslie. Pe mine mă 
înnebuneşte, ca să fiu sinceră. 

— Şi pe mine, zise fata ridicându-se pentru a reduce 
volumul la minimum. 

Când se aşeză din nou, fata o privi pe Leslie. 

— Sunteţi nouă aici? o întrebă ea. 

— Soţul meu vine aici de şase luni. 

— Noi de doi ani. Tata a avut un atac coronarian. Mă 
mir că nu v-am văzut mai devreme. 

Leslie lăsă revista. 

— Soţul meu a avut un atac cerebral, spuse ea. 

Fata dădu din cap. 

— Cei mai mulţi vin pentru asta. Tata face excepţie. 

Leslie o plăcu instinctiv. Părea comună, needucată. 

Purta o perucă prea vizibilă, de o culoare prea 
întunecată şi de o calitate îndoielnică şi era fardată prea 
strident. Dar îngrijorarea ei era la fel de vădită ca şi a lui 
Leslie. 

— Nu credeam că aşteptarea poate fi un lucru atât de 
teribil, spuse fata. 


— Înţeleg, zâmbi Leslie. 

Fata se dădu mai aproape de ea şi-i întinse mâna. 

— Mă numesc Shielah, spuse ea. Shielah Fahey. Îmi 
pare bine că vă cunosc. 

— Leslie Wheeler. Şi mie îmi pare bine să te cunosc, 
Shielah. 

— Urăsc locul ăsta mai mult ca pe orice altceva, 
spuse fata. Niciodată nu mi-au plăcut spitalele. Mama a 
murit în spital acum cinci ani. Acum tata... E un iad. 

Avea ceva profund care îi atrase atenţia lui Leslie. 
Era evident că era inteligentă în ciuda lipsei de educaţie. 

— Soţul tău este în convalescenţă? întrebă ea. 

Leslie confirmă. 

— Vine la terapie fizică în fiecare dimineaţă, spuse 
ea. Astăzi face câteva examene neurologice. 

— Într-un fel, ai noroc, spuse fata. Cel puţin poţi 
lupta. Cu tata, nu putem face nimic altceva decât să 
aşteptăm. Când îl iau de aici, îl duc înapoi la căminul de 
bătrâni. 

Cele două femei discutară despre neplăcerile vieţii de 
spital. Shielah Fahey ştia câte ceva despre atacul cerebral, 
pentru că avusese doi bunici care suferiseră de asta. Unui 
dintre ei, bunicul, era încă în viaţă, dar trăia într-un azil. 

— Nu credeam că poate să coste atât de mult, se 
plânse ea. Ajutorul social şi cel de boală sunt o picătură în 
mare. Bunicul avea pensie, dar nu e de ajuns. Cu tata, e la 
fel. Va trebui să-l aducem acasă la toamnă, dacă lucrurile 
nu merg spre bine. 

O privi pe Leslie. 

— Dar tu? i se adresă ea. 

— O, Ross - soţul meu - îşi poate purta singur de 
grijă, acasă, spuse Leslie. Dar nu poate să conducă, aşa că 
eu îl aduc şi-l iau de aici, răspunse Leslie. Conducem o 
mică agenţie de publicitate în oraş. El încearcă să mă 
ajute, deşi nu e prea uşor. 


Oftă. 

— Wheeler Adveriising! exclamă fata. De pe Church 
Street? Sigur, o ştiu. Tata lucra cu ei. Deci soţul tău este 
domnul Wheeler. 

Leslie aprobă din cap. 

— Cred că şi voi o duceţi cam greu, din punct de 
vedere financiar, spuse Shielah. 

Leslie se strâmbă. 

— Destul de greu, zise. 

Fata deschise revista din poală. 

— Da, dar dacă am avea banii tipului, spuse ea 
arătând fotografia de pe copertă, n-ar trebui să ne facem 
atâtea gânduri. 

Leslie se aplecă să vadă. Era un exemplar al revistei 
Times, cu fotografia fui Jordan Lazarus pe copertă. Titlul 
spunea: „SALVATORUL INIMII ORAŞULUI?” Textul, care 
descria intervenţiile lui Jordan Lazarus în Congres în 
favoarea planului său de reconstrucţie urbană, era scris cu 
caractere mici. 

Păli, dar îşi înfrânse emoția. Jordan Lazarus era 
pentru ea la depărtare de un milion de kilometri de 
această sală de aşteptare cenuşie, cu scaunele ei de 
plastic, revistele vechi şi un televizor antic. 

— Da, oftă ea. Sunt sigură că ai dreptate. 

Tânăra bătea nervos din picior - purta nişte adidaşi - 
în timp ce se uita prin revistă. 

— Mereu m-am întrebat cum este oare să fii bogatăl 
spuse ea. Toată viaţa m-am chinuit să împac şi capra şi 
varza, n-am prea avut timp să mă gândesc la altele. Cum 
crezi că este când eşti pudred de bogat? 

Leslie privea drept înainte. Părea să se afle undeva 
departe. Făcea un mare efort pentru a evita să se uite la 
fotografia lui Jordan. 

— Nu ştiu, răspunse. Cred că nici eu nu-mi pot 
imagina. 


— E de presupus că au şi ei problemele lor, fu Shielah 
Fahey de părere. Tata spunea că banii fac ca problemele 
mari să coste mai puţin. Nu le fac să dispară. 

Leslie zâmbi slab. 

— Sunt sigură că avea dreptate, aprobă ea. Oricum, 
eu n-o să ştiu niciodată. 

Era dureros de conştientă de cât îi costa tratamentul 
lui Ross. Stilul lor confortabil de viaţă aluneca cu 
repeziciune spre marginea sărăciei. 

Se simţea neobişnuit de calmă aici, în compania unei 
fiinţe străine, dar simpatice, în timp ce lumea rece, 
indiferentă, se afla la distanţă, în afara încăperii. Părea că 
şi nefericirea împărtăşită ajuta la ceva. 

Mai discutară un timp, apoi tăcură. Fata şedea cu 
picioarele încrucişate, dând nervos din picior în timp ce 
citea revista. Mirosea uşor a fum de ţigară, dar nu 
aprinsese niciuna de când intrase Leslie. 

Leslie o plăcuse instinctiv pe Shielah şi era pe 
punctul de a o invita la o cafea. Înainte să poată scoate un 
sunet, Shielah se ridică. 

— Scuză-mă, spuse ea. Ştii unde se află toaleta 
doamnelor? 

— Pe hol, la dreapta, răspunse Leslie. 

Shielah se ridică şi ieşi din încăpere, aruncând 
revista pe masă. 

Leslie rămase privind ţintă la ecranul televizorului, 
dar fără să-l vadă cu adevărat. Simţea că ochii îi erau 
atraşi de revistă ca de un magnet. După un timp, se aplecă 
şi o ridică de pe masă. Degetele îi tremurau în timp ce 
privea imaginea lui Jordan. Arăta mai în vârstă decât 
atunci când îl cunoscuse, chiar ceva mai slab. 

Dar vechiul Jordan era încă prezent. Leslie revăzu 
blândeţea ochilor, umorul şi acea gingăşie adolescentină 
care îi răpise cândva, demult, inima. 

Închise ochii şi duse revista la piept, pentru o singură 


şi dureroasă secundă. Apoi, gândindu-se la Ross care 
tocmai suporta testele acelea înfricoşătoare, alături, lăsă 
revista în poală. 

O singură lacrimă căzu pe coperta revistei, pătând 
obrazul lui Jordan Lazarus. 

Leslie tresări şi se grăbi să şteargă lacrima de pe 
hârtia lucioasă. Văzu cum lacrima devine o cută umedă pe 
hârtie. Nu auzi geamătul trist ce i se ridică din gât, în timp 
ce încerca să şteargă urmele emoţiei. 

Nu se gândea că în ultimele şaizeci de secunde 
fusese urmărită. 

Leslie n-o mai revăzu pe Shielah Fahey. Ross ieşi 
câteva minute mai târziu şi Leslie îl conduse acasă. Pe 
drum, îi povesti că în sala de aşteptare cunoscuse o fată 
drăguță, o fată al cărei tată avusese un atac de inimă. Ross 
nu-şi aminti de nimeni pe nume Fahey. Pe de altă parte, 
erau atât de mulţi pacienţi care intrau şi ieşeau de la teste, 
încât era uşor să îţi mai scape câte unul. 

Leslie nu se mai gândi la drăguţa Shielah Fahey din 
ziua aceea. Era prea ocupată cu Ross. 

Astfel că nu se întrebă cum se făcea că o tânără care 
venea la spital de doi ani nu ştia unde se afla cea mai 
apropiată toaletă pentru doamne. 

Leslie avea mult prea multe pe cap pentru a se mai 
gândi şi la astfel de lucruri. 


Aşezată la volanul maşinii sale, Jill Lazarus privea 
cum maşina lui Leslie ieşea încet din parcare. 

Ultima întrebare care mai stăruia în mintea lui Jill îşi 
primise răspunsul în acea dimineaţă. Nu numai că i se 
confirmase ceea ce bănuia venind aici, dar, în cele câteva 
minute petrecute cu Leslie Wheeler, observase multe alte 
amănunte, care aveau să fie de nepreţuit pentru ceea ce 
urma să facă de acum încolo. 

Porni motorul. Privi în oglinda retrovizoare. Ştia că 


dacă o întoarce spre ea, va vedea ceea ce văzuse în ziua în 
care Cal Wheaters îi dezvăluise adevărul despre Jordan şi 
Leslie. Se cutremură. Ştia că dacă va mai privi vreodată 
acel chip, va trebui să se sinucidă. 

Cel mai mare duşman al ei de acum înainte era 
oglinda. Dacă avea să se vadă aşa cum era cu adevărat, 
era un om sfârşit. 

Unica ei speranţă, ultima ei şansă se ascundea în 
spatele unei singure măşti. 

Jordan Lazarus avusese o zi grea. 

Se întâlnise dimineaţa şi după-amiaza cu senatori şi 
deputaţi de Illinois, New York, California, Ohio, Georgn şi 
Michigan - statele cu cele mai mari oraşe ale ţării - şi 
luase masa cu cel mai apropiat consilier al preşedintele pe 
probleme de politică internă. 

Jordan se luptase cu o uriaşă energie şi putere de 
convingere, pentru a obţine sprijin în Congres. Oferise 
favoruri pentru care, în alte împrejurări, toţi ar fi sărit sus 
pentru a le accepta. 

Dar reacţia politicienilor nu fusese cea sperată de ce 
spuseseră prietenoşi, plini de solicitudine şi impresionați 
de logica lui Jordan, ca şi de puterea lui. Şi, ca 
reprezentanţi ai statelor a căror economie depindea de 
bunăstarea şi vitalitatea marilor oraşe, erau sincer în 
favoarea planului Lazarus. Viitorul statelor lor depindea de 
asta. 

Dar mai ştiau şi că liderul majorităţii din Senat, 
membru superior al comitetului pentru resurse şi alocaţii 
financiare şi apropiat prieten al preşedintelui de pe timpul 
studenţiei la Yale, era absolut împotriva actului Lazarus şi 


se folosea de influenţa sa în ambele camere ale 
Congresului pentru a împiedica votarea lui. 

Liderul majorităţii provenea din Wyoming, un stat 
care nu avea oraşe mari. Se temea că planul Lazarus va 
direcţiona preţioasele fonduri federale către alte state, 
astfel că imaginea sa în faţa electoratului s-ar fi deteriorat, 
în ultimii ani creditul politic îi cam scăzuse, datorită 
campaniilor sale electorale monotone şi apariţiei unor 
adversari tineri în propriul său partid. Nu era deloc 
momentul ca el să consimtă la votarea unui act care i-ar 
putea înfuria serios pe suporterii săi de acasă. 

Cu toate acestea, influenţa lui în Congres era la fel 
de puternică. Şi nici cei mai entuziaşti suporteri ai actului 
Lazarus nu îndrăzneau să voteze în favoarea lui, mai 
înainte ca liderul majorităţii să fi fost de partea lor. 

Până acum, Jordan, în ciuda farmecului său, a puterii 
financiare şi a popularității sale, nu reuşise să-l convingă. 
Liderul majorităţii era un om încăpățânat. 

În alt an, cu un alt Congres, actul lui Jordan ar fi fost 
votat imediat. Dar în acest moment al istoriei, când liderul 
majorităţii se opunea, actul Lazarus nu avea nicio şansă. 

Jordan veni acasă epuizat. Niciodată munca sa nu i se 
păruse mai dificilă şi mai plină de dezamăgiri. Deşi tocmai 
acest plan fusese cel care îl salvase din deznădejdea de a o 
fi pierdut pe Leslie, avea inima grea. Pentru el, viziunea 
asupra oraşelor era mai clară ca niciodată, dar lupta pe 
care o ducea pentru a o explica unor politicieni şi 
preşedinţi de companie egoişti o făcea să pară mai 
improbabilă şi mai lipsită de realism ca niciodată. 

Îi seara asta avea nevoie de un duş fierbinte şi o 
băutură tare. Voia să-şi vadă nevasta, s-o ţină în braţe şi să 
încerce să uite clipele negre ale zilei. 

Răsuci cheia în broască. Holul era cufundat în 
întuneric. 

— Am venit acasă, dragă, strigă el glumind, lăsând 


servieta diplomat pe pardoseală şi dându-şi haina jos. 

O puse în dulapul din perete şi privi în camera de zi 
care era cufundată în întuneric. Nici urmă de Jill. Se duse 
în bucătărie. În apartament nu se auzea niciun zgomot. Se 
întrebă dacă nu cumva dormea. Ar fi fost ceva neobişnuit. 
Niciodată nu se culca atât de devreme Poate că ieşise în 
oraş. 

Aruncă o privire în dormitor. Era întuneric. Se duse 
în camera de zi şi-şi turnă un pahar de whisky. Rămase 
tăcut, gândindu-se unde putea fi Jâll? leşise undeva? 

Jordan începu să, se îngrijoreze. În ultimul timp, Jill 
nu mai era ea însăşi. În ultimele câteva săptămâni, fusese 
nervoasă, irascibilă. Încercase s-o scoată din starea asta, 
dar ea se retrăsese în sine. Munca multă şi epuizarea îl 
împiedicaseră să găsească timp pentru a discuta cu ea; ca 
soţ, se simţea vinovat c-o neglijase. 

leşi pe hol, să o caute în camerele de oaspeţi. Toate 
erau cufundate în întuneric. Liniştea din apartament era 
apăsătoare. Sunetele înăbuşite ale oraşului accentuau 
atmosfera întunecată şi parcă rău prevestitoare dinăuntru. 

În sfârşit, Jordan ajunse în solariu. Tot întuneric. Era 
ultimul loc unde se aştepta să fie Jill la această oră. 
Rareori venea aici după ce se întuneca. 

Jordan deschise uşa. Fereastra enormă care dădea 
spre râu se înălța în faţa sa, luminată slab de luminile 
oraşului. Timp de o clipă, înainte de a aprinde lumina, i se 
păru că vede o siluetă în faţa ferestrei. Dar nu se întrebă 
ce putea fi decât când era prea târziu. 

Răsuci comutatorul din perete. Deodată încăperea fu 
scăldată într-o lumină strălucitoare. 

I se opri respiraţia. 

În faţa sa, purtând rochia înflorată de vară care îi 
plăcea lui atât de mult, se afla Leslie Chamberlain. 


O privi îndelung. Era ca şi cum îi apăruse în faţă o 


stafie. 

— Leslie. 

Nu ştia dacă pronunţase acest cuvânt cu adevărat. Îi 
veni pe buze pe negândite. 

I se înmuiaseră genunchii. Dacă s-ar fi aflat lângă un 
perete sau o mobilă, s-ar fi sprijinit de ele. Rămase 
tremurând, cu ochii aţintiţi asupra siluetei din faţa lui. Nu- 
şi putea vedea propria expresie, care spunea o mie de 
cuvinte. 

Jordan se zbătea între teroare şi dorinţă. Vederea lui 
Leslie, după atâta timp, înlătură scutul ridicat cu grijă 
împotriva ei. Se simţea ca un copil lipsit de apărare. 

Dar exista ceva macabru în silueta din faţa sa. Părea 
a fi programată să creeze acest răspuns în el, această 
ezitare neajutorată. Părea mai degrabă un simbol decât o 
persoană reală. Un simbol al iubirii lui şi al pierderii ei. 

În cursul luptei pentru a-şi recăpăta propria 
identitate, o recunoscu pe Jill. 

Asemănarea cu Leslie era ireală. Jill reuşise să 
găsească aceeaşi rochie, aceeaşi pălărie, aceiaşi pantofi şi 
să se fardeze ca Leslie. 

Dar iluzia era mai mult decât fizică. Includea şi ţinuta 
corpului, privirea ei, zâmbetul. Era şi o asemănare 
spirituală. Însăşi esenţa lui Leslie părea să fie imprimată 
pe chipul lui Jill pentru un oarecare motiv înfricoşător. 

Expresia de dragoste ce-i iluminase la început chipul 
dispăru. 

— Am... dar ce faci? întrebă Jordan, cu voce 
tremurândă. 

Ea tăcea. Nu se mişcă. Pur şi simplu, poza pentru el, 
mândră de iscusinţa ei în a copia obiectul dorinţei tui până 
în cele mai mici detalii. Şi probabil că privirea ei 
triumfătoare a fost cea care i-a dezvăluit falsitatea imaginii 
din faţa lui. Aceasta nu era Leslie, nicidecum. Era Jill, 
întreaga ei fiinţă concentrându-se cu o intensitate 


nebunească spre a se dizolva în imaginea altei femei. 

Făcu un pas înainte. Apropierea nu părea să distrugă 
iluzia creată. Devenea tot mai reală, pe măsură ce se 
apropia. 

— Te-am întrebat ceva, şuieră Jordan, cu sângele 
clocotind. Ce încerci că faci? 

Ea îşi înălţă o sprânceană. Ochii îi scânteiau. 

— Fac ceea ce vrei tu să fac, spuse ea. Doar ştii. 

Înainta încet spre ea. Aspectul ei îi făcea rău, dar 
stârnea în el ceva incontrolabil. 

— Jill, spuse el. Ţi-ai pierdut minţile? Cine ţi-a băgat 
asta în cap? 

Jordan stătea să explodeze. În spatele măştii, Jill era 
calmă, liniştită, după luni de disperare. 

— Bun venit acasă, spuse ea cu o voce straniu de 
asemănătoare cu a lui Leslie. Mi-a fost dor de tine, Jordan. 

O privea consternat. 

— Eşti nebună, spuse. Termină. 

Ea ridică o mână şi-şi dădu la o parte o buclă ce-i 
cădea în ochi. Era gestul lui Leslie, simplu şi natural, ca şi 
când îl făcea ea însăşi. Ochii îl exprimau încredere şi 
afecţiune. Era privirea pe care o citise în ochii lui Leslie de 
o mie de ori. 

— Te iubesc, Jordan, spuse ea în şoaptă făcându-l să 
se cutremure. Vreau să ai ce-ţi doreşti. 

Jordan îşi trecu mâna prin păr. Fălcile i se încleştară. 
Aproape că se şterse la ochi, încercând să alunge năluca 
din faţa ochilor. 

— Eşti nebună, spuse el. Ţi-ai ieşit din minţi, Jill. 

Ea zâmbi. 

— Poţi să-mi spui Leslie, dacă vrei, zise ea. Nu mă 
supăr. 

Făcu un pas înapoi ca pentru a se apăra de ea. Dar 
nici distanţa nu-l ajută. Puterea iluziei era prea mare. 


— Ştiu ce-ţi doreşti, vorbi ea. Nu mai este nevoie să 
minţi, Jordan. Vino şi o să fie la fel ca întotdeauna. 

Întinse braţele. 

— Făt-Frumosul meu, spuse ea. 

Jordan simţi cum lumea lui se înclină nebuneşte spre 
ea. Nebunia ei era molipsitoare, paralizându-i membrele. 
Nu-şi putea dezlipi privirea de la ea. 

— Hai, vino, spuse ea. Te iubesc. Nu mă lăsa să 
aştept... 

Jordan mai făcu un pas înapoi. 

— Jill, puse el. Mă îngrijorezi. Să mergem la un 
doctor. Nu eşti... 

„Nu eşti tu însuţi”. Caraghios, dar cuvintele îi stăteau 
pe buze. 

Ea începu să se apropie de el. Era mersul lui Leslie, 
cu mâinile strânse uşor pe lângă corp. Ochii îi scânteiau, 
oglindind umorul şi bunătatea lui Leslie. 

— Îţi aduci aminte de ziua în care purtam rochia 
asta? vorbi ea. Eram plini de dragoste, de speranţă. Îţi 
aminteşti Jordan? 

Era aproape de el. Parfumul era parfumul lui Leslie. 
Jordan simţea cum îl părăseau şi ultimile puteri. Nu 
perfecțiunea iluziei era ceea ce îl seducea, ci perversiunea 
ei. 

— Hai, spunea ea. Ca pe timpuri. Ajută-mă să scot 
asta. 

Îi ghidă mâna spre rochia ei. Ochii i se închiseră când 
buzele ei i le atinseră pe ale sale. O clipă mai târziu, 
mâinile lui erau la spatele ei, descheind rochia, găsind 
copca sutienului. Rochia căzu pe podea cu un foşnet şi-i 
simţi pielea sub degete. 

— O, mi-a fost atât de dor de tine, suspină ea, 
sărutându-l. 

Ştia că juca teatru. Nu era pic de adevăr în spusele 
ei. Dar cuvintele îi merseră drept la inimă. Erau cele pe 


care tânjea să le audă de trei ani teribil de lungi, fără să 
aibă curajul să recunoască. lar glasul care le pronunţase 
era vocea lui Leslie, atât de tandră şi de înţelegătoare. 

Jordan era excitat. Era pe cale de a se pierde. Îl 
atrăgea şi pe el în acelaşi abis în care căzuse ea însăşi. 

Încercă să-şi recâştige echilibrul, identitatea, dar ea 
era deja dezbrăcată, doar cu chilotul pe ea. Se apropie de 
el mai mult, modulându-şi trupul după al lui. Sânii mici, 
tari, se lipiseră de pieptul lui, iar mâinile lui, ghidate de ea, 
îi trăgeau chiloţii în jos, pe coapse. 

— O, Jordie, murmură ea. Mi-a fost atât de dor de 
tine. Limba ei o atinse uşor, subtil pe a lui. Până şi gustul 
buzelor ei avea prospeţimea lui Leslie, 

Îl privi în ochi triumfătoare. 

Îi venea s-o sugrume. Mâinile lui îi încercuiră gâtul. 
Ea zâmbi. Însăşi violenţa lui părea să confirme puterea pe 
care o avea asupra lui. 

— Deci asta era în mintea ta tot timpul, spuse el, 

— În mintea „ta”, îl corectă ea. Nu te împotrivi, 
Jordan. Ştii şi tu că nu asta vrei. 

Avea ceva de vrăjitoare în timp ce i se cuibărea în 
braţe. Şi era goală. O săruta. O simţi vibrând. Ştia că sub 
masca „aceea”, ei nu-i putea rezista.’ 

— Da, murmură ea. Da, Jordan... 

O luă în braţe. Era uşoară. Părea mai reală, dar prin 
aceasta, mai atrăgătoare, mai puternică decât ceva real. 

O aşeză pe pat şi se dezbrăcă. Îl urmări în tăcere, cu 
o expresie satisfăcută pe chipul frumos. 

Când rămase gol ea se lăsă pe spate şi îi zâmbi. 

— Haide, spuse. De ce ţie teamă? Te doresc, Jordan. 
Te aştept. 

Jordan o acoperi cu trupul său. Carnea ei îl mângâia 
din cap până-n picioare. Îi simţi mâinile apăsându-l pe şale. 
Picioarele i se încolăciră în jurul lui, cu o intimitate 
ruşinată. 


În aşteptare, se deschise pentru el, dulce şi umedă. 
Într-o clipă, el o pătrunse. Trupurile începură să se 
unduiască în ritmul muzicii. Strălucea şi tremura în braţele 
lui, ademenitoare şi ireală ca o himeră. 

O mână se strecură între picioarele lui pentru a-l găsi 
şi a-l încuraja. Limba ei îl excita. Cutele feminităţii urcau şi 
coborau de-a lungul sexului lui, mângâindu-l, îndemnându-l 
şi ademenindu-l. Dulci unduiri ale şoldurilor femeii îl 
atrăgeau mai adânc, tot mai adânc. 

Dar dorinţa nu putea fi separată de oroarea pe care o 
simţea crescând şi devenind tot mai dureroasă. Avea 
sentimentul că va exploda. 

Clătinându-se pe marginea abisului, privi din nou în 
ochii ei. Falsitatea era nemărginită, asemeni unei oglinzi în 
care se reflectau mii de imagini ale propriului său chip. Îi 
ghici victoria. Graţie acestei mascarade reuşise să-i 
pătrundă în suflet mult mai adânc decât îi permisese el 
vreodată. Se simţea gol şi expus. Iar trupul lui palpita cu o 
plăcere înfiorătoare, perversă, născută din falsitatea ei şi a 
lui. 

— Te iubesc, spuse ea. 

Talazul din Jordan se înălța tot mai mult, iar el 
inspira cu greu. Murmurul lui Leslie îi răsuna în urechi, 
mâinile ei îl mângâiau, cerându-i să se predea. 

— Te iubesc, gemu el. 

— Da, îi şopti ea. Da... 

Îngrozit de resemnarea lui şi de victoria ei, Jordan se 
predă. 


A doua zi, dimineaţă, Jill se trezi singură. 

Ameţită, privi ceasul de pe noptieră. Era ora zece. 
Jordan plecase probabil demult la serviciu. 

Jill se simţea oarecum confuză, dar odihnită. Se gândi 
că era prima dată, după multe luni, când dormise atât de 
bine. 


De fapt, nu era de mirare. Pasiunea care îi unise 
aseară fusese ca un cutremur. Îi storsese pe amândoi, 
adormindu-i unul lângă celălalt, ca pe doi copii, în patul 
mare. 

Cât va trăi, Jill îşi va aminti această întâlnire 
nesfârşită, epuizantă. Fusese un fel de fantasmagorie. 

Întinsă între cearceafuri, amorţită de plăcere, îşi 
dădu seama că şmecheria mersese. Iluzia fusese cu 
adevărat irezistibilă. Nu fusese în stare să i se opună. Se 
predase. Descoperise adevărul despre el şi, prin trupul şi 
gemetele lui, el îi mărturisise acel adevăr. Măştile fuseseră 
îndepărtate odată pentru totdeauna. 

Jill era speriată de ceea ce făcuse. Dar sufletul i se 
scălda în satisfacţie, ca şi trupul, de altfel. Falsitatea de o 
viaţă atinsese punctul culminant în seara trecută. Şi, 
paradoxal, falsitatea îi oferise adevărul. Adevărul despre 
Jordan. 

Următoarea întrebare era ce va face în continuare. 
Ce vor face amândoi. Rămase în pat aproape o oră, 
gândindu-se. Apoi se ridică şi se îndreptă, nesigură spre 
dulapul din perete. 

Când îl deschise, văzu că o parte din costumele lui 
Jordan dispăruseră. La fel, cămăşile şi pantalonii. 

Jill simţi cum îngheaţă treptat. Deci mersese prea 
departe. El fugise, speriat de ceea ce-l obligase să facă. 
Dar va veni înapoi.. Era convinsă de asta. Nu-i mai putea 
rezista de-acum. În seara trecută, ea îi dezvăluise o armă 
împotriva căreia el era lipsit de apărare. 

Se urcă din nou în pat. Rămase acolo mult timp, 
cântărind alternativele. Apoi, îl sună pe Jordan la birou. 
Era într-o şedinţă, i se comunică, dar o va suna el. 

Puse de cafea şi făcu un duş. Se îmbrăcă şi-şi bău 
cafeaua, aşteptând să sune telefonul. Aşteptă toată 
dimineaţa, apoi după-amiaza. Telefonul aşteptat nu veni. 

La ora patru primi un mesaj adus de un angajat ai 


companiei Lazarus care luă încă o parte din 
îmbrăcămintea şi articolele de toaletă ale lui Jordan. 
Mesajul era scris de mâna lui Jordan. 


„Nu mai avem ce să ne spunem, scria ei. Avocatul 
meu va lua legătura cu tine”. 


Biletul nu era semnat. 

Jill îl privi pe mesager care ducea un alt geamantan 
plin cu lucrurile lui Jordan. Cuvintele soţului ei i se 
zbăteau în piept, ca o prevestire sumbră. Jordan ştia că 
singurătatea era cea mai groaznică pedeapsă. 

Intră în dormitorul unde făcuseră dragoste cu o seară 
în urmă. Se privi în oglinda enormă. 

Imaginea era colorată încă de obsesia serii trecute. 
Părul era al lui Leslie. Mai stăruiau încă urmele 
machiajului folosit pentru a completa iluzia. Chiar ţinuta şi 
privirea ochilor ei îi reaminteau de perfecțiunea 
spectacolului. 

Dar ea nu era Leslie. Era Jill. Oglinda îi făcu cu 
ochiul, drept răspuns, anulând iluzia şi amintindu-i de 
unica realitate pe care nu o putea îndura. 

Era singură. 

S-au scurs şase săptămâni. Jordan nu o mai văzu pe 
Jill şi nici nu-şi îngădui să se mai gândească la ea. 

Nu era pentru prima oară când Jordan Lazarus se 
adâncise în munca sa. 

Muncea optsprezece ore pe zi la birou, vorbea mult 
la telefon, amintind altora favorurile acordate cândva, 


contactând diferite persoane, aranjând întâlniri. Restul 
timpului şi-l petrecea adâncit în gânduri, cu telefonul 
închis, secretarei fiindu-i interzis să sune sau să intre. 

Se gândea numai la planul lui şi la armele pe care le 
putea folosi pentru a face să fie aprobat de Senat. Era 
bătălia finală a lui Jordan Lazarus cu lumea. Şi Jordan era 
decis să câştige. 

În tot acest timp, gândul la Jill abia dacă îi licări în 
mintea preocupată. Îşi spunea că un plan care va schimba 
faţa unei naţiuni era mai important decât biata viaţă intimă 
a unui cuplu - un cuplu care, oricum, urma să divorţeze în 
curând. 

Dar această pretinsă obiectivitate era doar un ecran 
menit să ascundă adevărul. Jill nu-i ieşise cu adevărat din 
minte nicio clipă. Umbra ei se ghicea în spatele tuturor 
preocupărilor şi acţiunilor sale. Şi, din cauza ei, în tot ce 
simţea Jordan de-a lungul acestei perioade, exista o tentă 
de disperare. 

Era stăpânit de o mânie rece, care-l oţelea în relaţiile 
sale cu ceilalţi. Poate pentru că-şi îngropase atât de adânc 
sentimentele personale, avea o imagine aproape inuman 
de clară a tablei de şah care era activitatea lui 
profesională. 

Încercarea care îl aştepta era cea mai importantă din 
existenţa lui, iar miza era foarte ridicată. De data asta, 
interesul personal nu juca niciun rol în planul său. 
Bunăstarea ţării sale era unica sa preocupare. 

În sfârşit, Jordan Lazarus devenise vizionarul pe care 
Meg îl văzuse dintotdeauna în el.  Parcurgând 
întortocheatul drum al ambițiilor lumeşti şi al afacerilor, 
reuşise, în sfârşit, să-şi scrie poemul vieţii. Planul Lazarus. 

Trebuia însă să depăşească şi ultimul obstacol care-i 
stătea în cale. Acel obstacol era liderul majorităţii din 
Senatul Statelor Unite. 

Poate datorită semnificației istorice a acestei 


încercări sau datorită profundei crize personale din care 
făcea eforturi să evadeze, Jordan găsi soluţia. 

Concepul un ingenios quid pro quo menit să atenueze 
opoziţia liderului majorităţii faţă de actul Lazarus. Planul 
de a muta una dintre cele mai bogate şi mai mari 
corporaţii ale lui Lazarus International în Wyoming avea să 
aducă statului douăzeci de mii de locuri de muncă şi 
venituri de milioane de dolari. 

Planul prevedea şi deschiderea unor filiale 
importante pe întregul teritoriu al statului Wyoming de 
către una dintre cele mai bogate bănci care îi aparținea tui 
Jordan. Un alt angajament includea achiziționarea uneia 
dintre cele mai mari stații de televiziune din Wyoming de 
către o companie de telecomunicații subsidiară a lui 
Lazarus. 

Şi era doar începutul. Jordan propunea o serie de 
aranjamente financiare care urmau să facă minuni în 
economia statului Wyoming, contribuind serios la 
modernizarea bazei industriale şi financiare învechite a 
acestui stat. Avea să fie cel mai important ajutor primit de 
acest stat de la marea criză. 

Dar ceea ce oferea Jordan era mult mai complex 
decât ce se vedea la suprafață. Avantajele oferite însuşi 
liderului majorității erau enorme. Aproape fiecare element 
ai ofertei lui Jordan era legat cu fire nevăzute de 
companiile la care acesta era acționar sau membru al 
consiliului de administrație, sau de băncile cu care lucra 
el. Oferta lui Jordan era o țesătură de stimuli economici 
aparent inocenți, folositori statului Wyoming, dar turnând 
indirect milioane de dolari în buzunarul liderului majoritar 
şi dublându-i averea personală. 

Deşi tentantă, poate că oferta nu l-ar fi clintit pe 
liderul majorităţii dacă i-ar fi fost făcută personal de 
Jordan. Exact în acest moment Jordan plănuise o lovitură 
de maestru. 

Oferta avea să-i fie prezentată nu de Jordan, ci de 


însuşi preşedintele, în Biroul Oval, după ce va fi petrecut o 
oră într-o atmosferă cordială, depănând amintiri din anii 
studenţiei lor la Yale. 

Preşedintele încheia ceea ce începuse Jordan. Şi o 
făcea cu o convingere profundă şi fără scrupule, pentru că 
aprobarea actului Lazarus era crucială pentru națiunea pe 
care o conducea - fără a mai vorbi de şansele de a învinge 
în următoarele alegeri. 

La douăzeci şi patru de ore după această întâlnire, 
liderul majorităţii le declara colegilor săi din Senat că 
sprijinea cu toată puterea planul Lazarus. Avea de gând să 
facă presiuni şi să amintească tuturor favorurile pe care le 
acordase timp de trei decenii, pentru a face ca planul să fie 
trecut prin Congres şi aprobat de Casa Albă. 

Dezbaterile congresmenilor în jurul acestui act mult 
controversat s-au încheiat abia la miezul nopţii. Au fost 
luări de cuvânt elocvente în favoarea planului, iar votul 
comitetului a fost de 27 ia 2 în favoarea aprobării actului 
Lazarus. 

În câteva zile s-a ajuns la concluzia că actul va fi 
aprobat de ambele camere ale Congresului. Preşedintele a 
lăsat să se înţeleagă că nu se va opune actului atunci când 
el va fi promulgat. Membrii Curţii Supreme au dat 
asigurări că suporterii actului nu trebuiau să se teamă de 
nicio barieră constituţională pentru a fi aplicat. 

Arhitecţii oraşelor, experţii financiari şi economiştii 
se agitau făcând speculaţii privind efectele acestui act 
revoluţionar. Articole despre Jordan Lazarus şi planul său 
vizionar privind oraşele au inundat ziarele politice, 
revistele economice şi publicaţiile cele mai răspândite. 
Întreaga naţiune începu să-şi dea seama că în Congres se 
petrecea un lucru care va marca o nouă epocă. 

Visul lui Jordan Lazarus era pe cale să devină 
realitate. 


Într-o joi cam vântoasă, pe la sfârşitul lui martie, 
după o zi în care răspunsese felicitărilor venite din toată 
ţara, Jordan se pregătea să iasă din birou. 

Abia când se ridică de la birou, îşi dădu seama cât de 
obosit era. De fapt era chiar puţin ameţit. Fusese prea 
ocupat şi nu luase prânzul. Va trebui să înceapă să aibă 
mai multă grijă de el. Acum avea un motiv real pentru a 
începe să trăiască din nou. Tensiunea muncii obsedante 
din ultimele câteva săptămâni va trebui să cedeze locul 
unui progres constant, precaut, fără tensiuni inutile. Până 
acum încercase să-şi înfrângă proprii demoni, în viitor va 
încerca să-şi împlinească un vis care dădea un nou sens 
întregii sale vieţi. 

Cu aceste gânduri, Jordan ieşi din birou. 

Se opri brusc când văzu că avea un vizitator 
neaşteptat. 

Era Jill. 

Jordan făcu ochii mari. Nu-şi mai văzuse soţia de 
peste şase săptămâni. Nici nu se aştepta s-o mai vadă 
vreodată. Avocaţii săi le scriseseră avocaţilor ei, dar încă 
nu primiseră niciun răspuns. 

Jill arăta palidă şi slăbită. Nu o mai văzuse din 
noaptea acelei deghizări nebuneşti, o noapte pe care 
trebuia să încerce s-o uite. 

— Ca să vezi peste cine dau aici, spuse ei. 

— Bună, Jordan. 

— Cărui fapt îi datorez plăcerea? 

Se înarmase cu răceală, pentru a o respinge. 

Ea se ridică şi făcu un pas mic spre el. Avea o privire 
ciudată, ceva între provocare şi implorare. 

— Aş vrea să vorbim o clipă. 

Ridică dintr-o sprânceană cu aroganță studiată. 

— Ciudat, zise. Credeam că am cam epuizat 
subiectele de discuţie, Jill. Să mai fi rămas vreo surpriză? 

Părea rănită cu adevărat de sarcasmul lui. 


— Atunci, e mai bine să plec, spuse ea. 

N-o văzuse niciodată arătând atât de patetic. Părea 
împuţinată, lipsită de apărare, o umbră a celei care fusese. 
În acea clipă, i se făcu milă de ea. 

Nu-şi putea permite însă să se înmoaie în faţa ei. 
Nimeni nu-l mai rănise ca ea. Se măritase cu el pretinzând 
a fi cine nu era. Pătrunsese cu forţa în sufletul lui, tocmai 
când avea nevoie de mai multă apărare, şi-i scosese la 
iveală propriile obsesii, distrugându-i inima. Nu o ura, dar 
nu suporta s-o vadă sau să-i mai audă glasul. Era mai bine 
să se ţină departe de el. 

— Bine, spuse rece. Dacă trebuie. 

Se îndreptă spre ea. Numai acest gest, de a micşora 
distanţa dintre ei, îl umplea de scârbă. O va considera 
întotdeauna o vrăjitoare care se strecurase în viaţa lui 
printr-un ghinion nenorocit şi aproape că îl distrusese. 

Îi luă paltonul şi i-l întinse. Ea îl luă cu mâini 
tremurătoare şi încercă să-l îmbrace. O privi, fără să se 
ofere s-o ajute. Ea se chinuia să găsească mâneca, îşi 
reveni şi o ajută. 

Stând în spatele ei, o auzi murmurând ceva. 
Cuvintele, pronunţate încet, fură acoperite de foşnetul 
hainei. 

— Ce spuneai? întrebă Jordan. 

Se întoarse. Privi spre el. 

— Am spus că sunt însărcinată. Îl privea cu ochi 
limpezi, fără să clipească. 

Jordan făcu un pas înapoi, ca pălmuit de cuvintele ei. 

Apoi se obligă să stea pe loc. 

„însărcinată”. Cuvântul ăsta nu i se potrivea lui Jill. 
Era o sirenă, da. O seducătoare. Dar mamă? Imposibil. 

Încercând să se apere, căută cele mai crude cuvinte 
pe care le putea găsi. 

— De unde ştii că e al meu? întrebă el. 

Ea zâmbi trist. 


— E al tău, Jordan. 

Făcu un alt pas înapoi, privind-o lung. 

— De ce te-aş crede? spuse, N-ai spus niciodată 
adevărul. De ce te-ai schimba acum? 

Vorbea repede, de parcă încerca s-o oprească să 
continue. Îl aşteptă răbdătoare să termine. Apoi, fără să se 
uite la el, vorbi. 

— În noaptea aceea, spuse. Atunci s-a întâmplat. 

Furia fierbinte ca oţelul lichid se aprinse în creierul 
lui Jordan. Ar fi vrut s-o omoare pentru ceea ce-i făcuse. 
Dar undeva în sinea lui ştia că spunea adevărul. Asta îl 
făcu s-o urască şi mai mult, dar îi distruse armura pe care 
şi-o înălţase cu atâta grijă. 

— Minţi, zise el, fără convingere. 

Jill clătină din cap. Părea foarte mică şi slabă, dar 
avea o armă împotriva căreia el nu putea lupta. 

— Şi chiar dacă ai spune adevărul, continuă el, n-ar 
avea nicio importanţă pentru noi doi. 

Cuvintele sunau fals pe buzele lui. Îşi dădea seama că 
vestea însemna totul, schimba totul. Cu excepţia aversiunii 
faţă de ea, care nu va muri niciodată. 

Urmă o tăcere lungă. Stăteau la un metru distanţă 
unul de celălalt. Îşi dorea să pună o lume între ea şi el. 
Vederea ei îl îmbolnăvea. 

— Ce vei face? întrebă ea în sfârşit. 

Cuvintele îi treziră dorinţa de a o strânge de gât. Dar 
copilul lui era în pântecele ei. A o ucide acum nu servea la 
nimic. 

— Scapă de el, spuse Jordan cu voce tremurândă. 

Îl privi. 

— Chiar crezi ce spui? 

Sigur, îl ghicise. Ştia că era al lui. Mai ştia şi când îl 
concepuse. Îşi va aminti de noaptea aceea cât va trăi. 

O privi încruntat. Deja îl sfâşiase cu minciunile ei, cu 


măştile ei viclene. Era întruchiparea falsităţii şi-l făcuse şi 
pe el să se poarte astfel. Nimic din ceea ce i-ar putea uni în 
viitor nu va reuşi să schimbe acest fapt. 

Dar purta copilul lui. 

— Nu, vorbi el, învins. Nu cred ce spun. 

O privi consternat. Adâncurile cristaline ale ochilor ei 
se deschideau larg, ca pentru a-l sorbi. În clipa aceea 
părea mai frumoasă, dar în acelaşi timp mai perversă ca 
oricând. 

Sentimente contradictorii îl îndemnau pe Jordan să 
se aproprie de soţia sa şi îl împingeau departe de ea cu 
forţă egală. 

Cât despre Jill, ea rămase privindu-l fix, cu pardesiul 
ascunzându-i trupul zvelt, care îl hipnotizase cu farmecul 
lui, îl contaminase cu puterea lui de a-l înşela şi care purta 
acum copilul lui. 

— Bine, spuse Jordan. Bine. 

Nu se mişcară. Soţul şi soţia rămaseră privindu-se în 
ochi, despărțiți de o prăpastie adâncă. 


52 
Johnsonviile, Long Island 


La 30 martie 1979, Ross Wheeler avu un alt atac 
cerebral, mai puţin grav. 

Îşi pierdu o parte din funcţiile motorii pe care şi le 
recăpătase după luni de fizioterapie şi „căzu” ia câteva 
întrebări ale testelor cognitive, la care înainte răspunsese 
cu uşurinţă. 

Doctorii o încurajară pe Leslie, spunându-i că 
asemenea episoade erau obişnuite printre pacienţii cu atac 
cerebral şi că erau „un pas înapoi” cu care trebuiau să se 
obişnuiască. Leslie nu era convinsă de această versiune a 
lucrurilor, dar îi lipseau atât resursele financiare pentru a 


obţine o a doua părere, cât şi curajul de a auzi această 
opinie. Se agăţă de optimismul doctorului ca un copil, deşi 
în fundul sufletului simţea adevărul rău prevestitor pe care 
ei încercau să i-l ascundă. 

Ross trebui să petreacă două săptămâni în spital 
pentru noi teste. Costul acestei noi spitalizări avea să o 
facă pe Leslie să ipotecheze casa pentru a doua oară, şi 
chiar să ceară bani de la rudele mai îndepărtate ale lui 
Ross sau ale ei. O amăra nu atât faptul că trebuia să ceară 
bani, cât faptul că boala soţului ei progresa. Se temea că 
viaţa alături de el se va sfârşi. Încerca să uite acest gând, 
dar şi să se pregătească pentru orice eventualitate. 

Acum pleca din salonul lui Ross, spunându-i că va 
reveni. Avea multă treabă la birou. Evenimentele recente o 
făcuseră să rămână în urmă cu lucrările, 

Ross o înţelese şi o îndemnă să se ocupe de datoriile 
ei, chiar dacă asta însemna să nu-l mai vadă în ziua aceea. 

— Şi mai dă-le ceva din lucrările tale şi fetelor, spuse 
el. Spune-le c-aşa a zis şefu'. 

Îi strânse mâna. Amândoi erau speriaţi, dar Ross era 
mai curajos. Deşi părea mai slăbit şi chipul îi era schimbat 
de expresia de durere din interior care o tulbura pe Leslie, 
păstra în jurul lor o anume stare de voioşie. 

Leslie îl îmbrăţişă strâns. 

— Te iubesc atât de mult, îi murmură ea îngrijorată. 

— Şi eu te iubesc, copilă, spuse el. 

Când îi făcu semn cu mâna, din uşă, avea lacrimi în 
ochi, Observase încă de la primul atac această neputinţă a 
ei de a-şi reţine lacrimile de fiecare dată când se 
despărţeau, 


Leslie nu se duse la birou. Direct de la spital se 
îndreptă spre Long Island Expressway. Ajunse la 
Farmington în mai puţin de o oră, conducând cu viteză. 

Când ajunse, Cliff Beyer era la muncă, dar Georgia 


era acasă, cu Terry. 

Leslie fu surprinsă văzându-l pe băieţel. Se înălţase, 
iar privirea îi era mai matură. Trecuseră aproape şase luni 
de când îl văzuse ultima oară. Boala lui Ross îi consuma 
mult timp şi o preocupa până într-atât încât nici nu mai 
sunase la familia Beyer de câteva săptămâni. 

Georgia ştia de necazurile lui Leslie şi o întâmpină cu 
o îmbrăţişare caldă. 

— Ce mai face Ross? întrebă ea cu voce scăzută. 

— Cât de bine se poate, cred, răspunse Leslie, tot în 
şoaptă, ca băieţelul să nu-i audă îngrijorarea din glas. 

Terry, care avea acum şase ani şi jumătate, fu timid 
cu Leslie, ca de obicei. Dar îşi manifestă timiditatea 
vorbindu-i pe un ton distant, politicos, în loc să se mai 
sporovăiau? Şi de cântecul pe care-l cântam noi? 

O clipă rămase tăcut 

— „Ne-am dus la târgul de animale”, cântă ea. 

El zâmbi timid. 

— „Şi-au venit şi păsări şi fiare”, adăugă ea. 

— „în lumina lunii, măreţul maimuţoi...” Mai mult 
recita decât cânta, de parcă se ruşina să cânte ca un 
băieţel. 

— „işi peria blana cafenie”. 

Îl strânse la piept. 

— Deci ţi-ai amintit, spuse ea. 

— Nu de la-nceput, mărturisi el. Dar acum mi-am 
amintit. 

În sinea ei, Leslie era disperată. Ştia că Ross era în 
spital, îngrijit de doctorii care se temeau că putea avea 
oricând un alt atac serios. Un astfel de atac îl putea ucide, 
fără îndoială. 

Iar băieţelul acesta care o plăcea, poate că o şi iubea 
într-un fel, creştea şi se transforma atât de repede, încât 
era imposibil să-i ceri să ţină minte clipele petrecute 
împreună sau micile lor ritualuri. O lăsa în urmă, înaintând 


în lumea sa proprie. 

Leslie avea sentimentul că, îmbrăţişând acest trup 
mititel, se agăța deznădăjduită de ceva ce îi era smuls de 
scurgerea inevitabilă a timpului. Timpul era duşmanul ei, 
nu numai în ceea ce-l privea pe Ross, pe care boala îl mâna 
tot mai aproape de sfârşitul vieţii, dar şi în ceea ce-l privea 
pe băieţel, care se transforma în fiecare zi, şi avea s-o dea 
uitării, în timp ce în inima lui se făcea loc pentru noi 
experienţe şi oameni. 

Dar va păstra ceea ce-i rămăsese. Acest an din urmă 
o învățase să nu se plângă şi să fie recunoscătoare pentru 
tot ce îi mai dăruia încă viaţa. Nefericirea făcuse din Leslie 
un soldat. Devenea expertă în a aprecia partea bună a unei 
situaţii rele. 

— Povesteşte-mi despre învăţătoarea ta, îl rugă. 

— A, începu el visător, jucându-se cu degetele mâinii 
ei stângi şi observând verigheta, o cheamă domnişoara 
Coopersmith. 

— E drăguță? întrebă Leslie, cu ochii pe jumătate 
închişi de plăcerea de a-i simţi degeţelele atingându-i-le pe 
ale sale. 

— A, răspunse el, e drăguță. Şi-a cumpărat o maşină 
nouă vara trecută. Mi-a spus că o să mă ia la plimbare într- 
o zi. 

— Interesant, spuse Leslie. 

Îl ascultă povestind şi îi puse alte întrebări pentru a-l 
face să continue. El începu să-i vorbească despre prietenii 
de la şcoală, ce făceau împreună, unde se duceau în 
vacanţă vara viitoare şi unde se va duce el cu părinţii săi. 
Pentru Leslie, fiecare cuvânt era ca o binecuvântare, un 
elixir preţios care o apropia tot mai mult de el. 

— Acum că te-ai făcut destul de mare ca să scrii, pun 
pariu că într-o zi o să-mi scrii şi mie o scrisoare, spuse ea. 

— Da, o asigură el. Şi tu o să-mi răspunzi. 

— Am putea fi prieteni prin corespondenţă? întrebă 


ea. 

— Ce sunt prietenii prin corespondenţă? 

Îi explică. Între timp, îi tinu mânuţa într-a ei, 
agăţându-se fără să vrea de această săgeată fragilă 
îndreptată spre viitor. 

— Dar nu va trebui să ne scriem, zise el deodată. 

— De ce? îl întrebă ea. 

— Pentru că, îi explică el, atunci când o să mă fac 
mare, o să te măriţi cu mine. Deci n-o să fie nevoie să ne 
scriem. 

— A, ai dreptate, dădu ea din cap. 

Această clipă dulce-amară, în care se agăța de el, 
lăsându-l totodată să plece, era mai frumoasă pentru că 
era trecătoare. 

În acea clipă, lui Leslie i se păru că numai ceea ce 
era trecător era real. Lucrurile importante din viaţa ei 
erau, din păcate, cele care îi scăpau din mână, căci toţi 
acei pe care-i iubise i se strecuraseră printre degete. La fel 
cum acest copil minunat, în această clipă fermecată, îl 
alunecase printre degete în timp ce tocmai îi promitea săi 
aparţină pentru totdeauna, să crească şi să se însoare cu 
ea. 


Astfel stătea Leslie cu capul fiului ei în poală, privind 
în sus, la ramurile bătrânului stejar care se întindeau 
protector deasupra lor. Era adultă acum şi învățase că 
omul trebuie să fie rapid şi inteligent atunci când este 
vorba de cei pe care-i iubeşte, preţuind momentele 
petrecute alături de ei ca pe nişte stele căzătoare, înainte 
ca ele să dispară. Arta dragostei constă în a reţine aceste 
explozii de aur în inima ta, pentru totdeauna. 

Pentru un copil ca Terry, viitorul era neîngrădit, un 
loc care-i trezea iniţiativa şi curiozitatea, unde va putea 
face ceea ce dorea. Pentru Leslie, viitorul era un duşman, 
grăbit să devoreze lucrurile şi oamenii pe care-i iubea. În 


ochii ei, trecutul devenea tot mai important, căci numai el 
îi mai rămăsese. 

Era prea absorbită pentru a mai lua seama la altceva 
decât la băieţelul de pe genunchii ei. 

Astfel că nu-i trecu prin cap să privească în spatele 
ei, la tufişurile din capătul parcului, de unde o urmărea 
Tony Dorrance. Nu văzu expresia de pe chipul lui în timp 
ce-i privea. 

Dar, de data asta, Tony nu o privea pe Leslie. 

Avea ochi numai pentru băieţel. 

Şi aşa cum Leslie îşi regăsea inima în Terry Beyer, 
Tony Dorrance îşi recunoscu fiul, al lui şi al lui Leslie, 

Aşa cum reieşi ulterior, starea iui Ross nu era atât de 
gravă pe cât se temeau doctorii. 

Păru să-şi revină în cursul primăverii. Memoria 
cuvintelor şi a numelor i se îmbunătăţi uşor, iar 
capacităţile intelectuale reveniră la nivelul de dinainte de 
Crăciun. Datorită voinţei sale puternice, dar şi terapiei 
fizice intense, îşi controla mai bine mişcările şi putea duce 
la bun sfârşit un număr de îndatoriri. 

Leslie se forţa să vadă aspectul bun al lucrurilor. 


Doctorii îi erau complici binevoitori. 

— Creierul este un organ atât de complicat, încât nu 
putem să prevedem ce va face, îi spunea doctorul Gaeth. 
Am avut pacienţi care şi-au revenit după probleme mult 
mai grave decât cea a soţului tău. Ţine minte: exerciţiile 
fizice serioase şi dragostea sunt cele mai importante 
lucruri. Continuă să crezi în Ross şi el va continua să 
creadă în el însuşi. Orice este posibil, 

În această zi de miercuri însorită, străzile din 
Johnsonville aveau aura prevestitoare a verii fierbinţi ce 
urma că vină. Leslie fusese la birou toată dimineaţa şi 
revenire acasă să-i ducă pe Ross la spital, pentru 
fizioterapie. Se întorcea la birou, pentru a se ocupa de 
nişte probleme importante pe care le neglijase de prea 
mult timp. Ziua se va încheia ca multe altele. Urma să-l ia 
pe Ross la ora trei, apoi să revină la birou pentru încă vreo 
două ore, ajungând acasă spre seară, pentru a petrece 
puţin timp cu el înainte de a adormi la nouă sau nouă şi 
jumătate, epuizată. 

Nu mâncase mai nimic toată ziua. Ultima dată când 
avusese curajul să se cântărească avea până în cincizeci de 
kilograme. Chiar dacă îşi aducea aminte să mănânce, nu 
avea poftă de mâncare. Pierdea constant în greutate. 
Infirmiera lui Ross, o femeie blândă, pe nume Connie, 
ridicase din sprâncene şi-i sugerase să consulte un medic. 
Leslie o ascultase politicos şi uitase cele auzite în câteva 
minute! Abia avea putere să se concentreze pentru a-şi 
rezolva sarcinile la birou. Nu mai avea energie pentru a se 
gândi la ea şi la sănătatea ei. 


Scoase cu grijă maşina din parcare, privind mereu în 
oglinda retrovizoare, apoi se îndreptă spre ieşire. 
Introduse cartela în aparat şi urmări bariera care se ridica. 

În acel moment, portiera din dreapta se deschise 
brusc şi cineva urcă în maşină. 


Leslie scoase un strigăt înăbuşit. Se gândi că era 
jefuită. 

Apoi se albi la faţă văzând cine era. Tony Dorrance 
nu zâmbea. Chipul frumos avea o expresie severă, 
concentrată. 

— Să mergem, spuse el. 

Leslie era prea şocată ca să mai facă vreo mişcare. 
Rămase privindu-l fix, alarmată, dar şi iritată. 

— Ce faci...? se bâlbâi ea. 

— Dă-i drumu”, spuse el. Vreau să stăm de vorbă. 

Leslie îşi reveni repede. 

— Dă-te jos din maşină, îi ceru. Dă-te jos sau... 

— Ştiu că am un fiu, o întrerupse Tony. Se numeşte 
Terry Beyer. Locuieşte în Farmington, Long Island. L-am 
văzut. Te-am văzut cu el. 

Leslie îl privea cu gura căscată. Cuvintele lui îi 
şterseseră totul din minte. 

Tony o privea cu răceală, cu ochi inumani. Trebui să 
facă un efort pentru a vorbi. 

— Ce doreşti? întrebă ea. Pentru ce eşti aici? 

Nota de iritare îi dispăruse din glas. Era speriată. 

Sunetul unui claxon o făcu să tresară. Privi în oglinda 
retrovizoare. În spateie ei se afla o maşină care aştepta să 
iasă pe poartă. 

— Să mergem, spuse Tony. 

Apăsă pe acceleraţie şi trecu de poartă, cotind pe o 
stradă din apropierea spitalului. Nu ştia ce urma. Numele 
lui Terry pe buzele lui Tony îi anulase lumea familiară din 
jur. 

— Fă la dreapta la colţul următor, spuse Tony. 

Îi urmă instrucţiunile. O conduse de-a lungul câtorva 
străzi din cartier, până la cimitirul pe lângă care trecea 
adesea în drum spre spital. 

— Intră, o îndemnă el. Aici n-o să ne deranjeze 


nimeni. 

Intră în cimitir. Nu mai fusese aici înainte. Vederea 
mormintelor o făcu să se cutremure. Numele de pe 
morminte păreau ireale, de parcă erau nişte oameni care îi 
priveau din spatele lor. Tony, omul care îi făcuse atâta rău 
în viaţă, revenise. 


Conduse încet de-a lungul aleilor, până când Tony îi 
spuse să se oprească. 

— Opreşte motorul, spuse el. 

Leslie făcu ce i se ceruse. 

Se întoarse spre el. Avea sentimentul copleşitor al 
absurdităţii. 

— Ce doreşti? întrebă ea. 

Pauză. Tony îi zâmbi îndelung. 

— Pe tine, vorbi el. 

Leslie râse. Era un râs dispreţuitor şi el îl înţelese. O 
apucă strâns de încheietura mâinii. 

— Nu râde de mine, iubito, spuse el. Faci o mare 
greşeală. N-o să mai râzi când o să terminăm. 

Îi văzu privirea. Era serios, cum nu fusese niciodată 
înainte. Nu semăna cu acel Tony pe care-l cunoscuse ea, 
nici cu cel din urmă cu şase luni, care apăruse pe 
neaşteptate în pragul ei. Avea ceva diferit acum, dur şi 
concentrat. 

— Nu ştiu ce crezi că faci, vorbi ea. Ai ieşit din viaţa 
mea, Tony. De mult timp. Cu mult înainte de a-l cunoaşte 
pe Ross Wheeler şi de a mă îndrăgosti de el, te uitasem 
deja. Dacă ai ideea nebunească să crezi că poţi da ceasul 
înapoi după atâţia ani... 

— L-am văzut, spuse el. L-am văzut pe fiul nostru, 
Leslie. 

O lumină străluci scurt în ochii ei frumoşi, apoi se 
stinse. 

— Noi n-avem niciun fiu. Ce tot spui? 


— Fără glume prosteşti, Leslie, spuse ei. N-avem 
timp de aşa ceva. Când te-am văzut acasă la tine, simţeam 
că era ceva greşit în toată scena aia. O simţeam în oase. 
Aşa că am stat cu ochii pe tine. Când te-ai dus la 
Farmington, eram exact în spatele tău. Te-am urmărit până 
în parc. Eram doar la câţiva metri de voi când stăteaţi 
întinşi sub stejar. Râse. Pun pariu că te credeai liberă ca 
pasărea. Credeai că fusesei atentă... 

Privi afară, apoi iar spre Leslie. 

Evident, am ştiut că era al meu, de la bun început, 
spuse el. Şi ştiam că e al tău. Nimic n-a fost vreodată mai 
evident. Are ochii tăi, zâmbetul tău, dar restul este al meu. 
Nasul, bărbia - totul. Este fiul meu, Leslie. 

Leslie nu scoase un cuvânt. Ştia că putea oricând să 
nege. Dar dorea să ştie ce intenţii avea, 

— I-am verificat pe cei doi Beyer, continuă el. Am 
aflat că l-au adoptat. A fost uşor; la asta sunt bun. Ai 
născut copilul la câteva luni după ce ne-am despărţit. 
Făcuseşi deja actele cu familia Beyer. L-au luat acasă 
direct de la spital. Au documentele pentru adopţie, dar în 
certificatul de naştere eşti trecută tu. Am o copie, 

Ridică din umeri. 

— Nu c-aş fi avut nevoie de vreo confirmare, spuse. 
Îmi recunosc fiul când îl văd. 

Leslie făcu ochii mici. 

— Nu ai niciun drept, spuse ea, să discuţi cu soţii 
Beyer sau cu fiul lor. Absolut niciunul. Nu e treaba ta. 

Tony scutură din cap zâmbind cunoscător. 

— Eu sunt tatăl băiatului, spuse el. 

Leslie se gândi. Citea pe faţa lui că îşi închipuia că 
avea un drept asupra ei. 

— Bine, spuse ea. Să zicem că ai fi tatăl natural al 
băiatului. Asta nu schimbă nimic. M-ai părăsit cu mult 
înainte de naşterea lui. Eu l-am dat spre adoptare. Părinţii 
lui au fost atât de buni ca să mă lase să-l văd din când în 


când. Asta e ceva destul de normal în lume. Nu ai niciun 
drept legal asupra lui, Niciunul. Judecătorul o să-ţi râdă în 
nas dacă o să ridici vreo pretenţie. 

Tony dădu din cap zâmbind amar. 

— Crezi că eşti deşteaptă, nu? spuse el. Crezi că le-ai 
aranjat pe toate. 

Leslie îl privi cu dispreţ. 

— Ce-i de aranjat, Tony? Tu ai viaţa ta. M-ai părăsit 
cu mult timp în urmă. Nu-ţi aminteşti? Era ziua în care 
trebuia să ne căsătorim. Te-am aşteptat şi nu ai venit, Nici 
măcar n-ai privit înapoi. Îţi aminteşti, Tony? Da? 

Deodată, cuvintele ei deveniră mai intense. Erau ca 
nişte gheare pline de mânie. Trebui să facă efortul de a 
reveni la o voce normală. 

— Mi-am continuat viaţa, spuse ea. Am un soţ. 
Copilul pe care l-am născut acum şase ani are un cămin. E 
un copil fericit, normal - dar nu mulţumită ţie. Acum, de ce 
nu-ţi vezi tu de treburile tale, ca să mă laşi pe mine să-mi 
vad de ale mele? 

Tony dădu iar din cap. 

— Chiar nu înţelegi, nu-i aşa? vorbi el. Nu a fost 
întâmplător că ţi-am ieşit în cale după atâţia ani. Asta a 
fost soarta, Leslie. În tot timpul ăsta viaţa mea a 
şchiopătat. Simţeam asta, dar nu înţelegeam. Am crezut că 
eram urmărit de ghinion. Dar lipsea ceva mai profund. Pe 
urmă te-am revăzut, Tu erai aceea. Tu, în tot acest timp. 
Crezi că soarta m-ar fi adus la uşa ta după atâta timp dacă 
nu încerca să-mi spună ceva? 

Leslie îl privi, contrariată. 

— A fost o coincidenţă, Tony. Nimic altceva. 

El clătină din cap. Chipul Iul căpătă o expresie 

— Nu, spuse el. Tu erai cea care lipseai din viaţa 
mea. Dacă ţi-aş spune cât de greu mi-a venit să stau acolo, 
în casa ta, şi să-ţi vorbesc despre asigurări, când inima mi 
se frângea... Niciodată n-o să ştii ce-am simţit. Te iubesc, 


Leslie. Te-am iubit mereu. A fost nevoie de clipa aceea 
norocoasă ca să-mi dau seama. 

Leslie făcu ochii mari, îşi dădea seama că era sincer. 

— Eşti nebun, spuse. 

Cuvintele îi scăpară, crude şi furioase, înainte de-a şi 
le fi putut reţine. 

Privirea întunecată din ochii lui reveni. Avea ceva 
sălbatic, de parcă masculinitatea i se cristalizase şi se 
concentrase datorită obsesiei sale. Leslie era nervoasă şi 
dezgustată din cauza apropierii de el. 

— Şi din prima zi am ştiut, continuă el, că era ceva în 
neregulă cu căsuţa aia ă ta şi soţul tău bolnav. Nu era real. 
Tu nu ai ce căuta acolo. Nu Leslie a mea. Era doar de 
faţadă. 

Privi afară. Avea o expresie extaziată pe care nu i-o 
văzuse niciodată. 

— Am ştiut că dacă stau cu ochii pe tine o să aflu 
adevărul, spuse el. Şi bineînţeles, a fost uşor. M-ai dus la 
băiat, Leslie. Direct înapoi la dragostea noastră unde a 
început. Unde am abandonat-o. 

Încă o dată, sentimentul dureros de dezrădăcinare o 
cutremură. Într-un fel, Tony avea dreptate. Dar nu era aşa 
cum credea el. Îi descoperise secretul, e adevărat. Viaţa ei 
de acum nu avea nimic în plus faţă de ceea ce se vedea de 
la bun început. Recunoscuse asta faţă de ea însăşi şi o 
acceptase. Tony văzuse veriga lipsă între relaţia demult 
pierdută cu el şi existenţa ei actuală. Din cauza asta putea 
să creadă că ea încă îl mai iubea. 

Va fi greu de convins că se înşela. Îşi dădea seama că 
obsesia lui îi juca feste. 

— Da, repetă el. Te-am urmărit. Şi ţi-am descoperit 
secretul. 

O privi cu ochi triumfători. 

— Şi secretul eram eu, spuse. Eu şi fiul meu. 

Leslie era exasperată. Vorbea alandala. 


— Tony, eşti nebun, spuse ea. 

Se aplecă spre ea. Îi prinse ambele mâini înainte ca 
ea să se poată feri. 

— Eram convins că ai să spui asta, zise el. Am ştiut 
mereu. O să încerci să spui că nu a fost nimic, că este o 
poveste veche. Dar te înşeli, Leslie. întotdeauna te-ai 
înşelat în privinţa mea. E adevărat, te-am părăsit. Asta a 
fost marea mea greşeală, cea mai mare greşeală a vieţii 
mele. Pentru că te-am iubit şi te iubesc şi acum. Şi tu m-ai 
iubit. Nu încerca să negi. Era evident pe atunci, în felul în 
care mă priveai, în care făceai dragoste... 

Amintirea îi scoase un oftat. Roşi, pentru că nu putea 
nega că el fusese primul ei iubit, bărbatul care o făcuse 
femeie. 

O văzu roşind. Dădu din cap, cu o sclipire de 
înţelegere în ochi. 

— Ai fost singura femeie care a însemnat ceva pentru 
mine, încheie el. Şi copilul este dovada, o ştii. Nu poţi 
nega. Mi-am irosit viaţa timp de şapte ani, încercând să mă 
ascund de acest adevăr. Dar soarta m-a făcut să te găsesc 
din nou. Acum ştiu cine sunt. Acum ştiu unde îmi este 
locul. Şi unde este locul tău. 

Urmă o pauză. Ea nu-l privi în ochi, dar simţea cum 
privirea lui o ardea. 

— Te iubesc, spuse el. Tu eşti tot ce am iubit pe lume. 
Şi tu mă iubeşti, Leslie. Ştiu asta. Vreau doar să te aud pe 
tine spunând-o. Te rog. Îmi datorezi măcar atât. 

Leslie scutură din cap. Pentru ea era pur şi simplu o 
nebunie, dar pentru el totul avea o logică. 

Tony îi ghicise gândurile, pentru că o atinse blând. 

— Vezi, nu sunt nebun, Leslie. Am greşit. Foarte mult. 
Am urmat o cale greşită. O cale care m-a îndepărtat de 
tine. Dar acum te-am găsit. Şi orice s-ar întâmpla, nimic nu 
se va schimba. Eu sunt al tău, iar tu eşti a mea. 

Leslie se înroşi de furie. 


— Am ascultat destul, spuse ea. Dacă vrei să-ţi faci 
iluzii, treaba ta. Îmi pare rău că viaţa ta nu a decurs aşa 
cum ai fi vrut. Dar nu încerca să te agăţi de mine. Ştii, 
Tony, nu te-ai schimbat deloc. Nu ai curajul să-ţi asumi 
responsabilitatea pentru propria ta viaţă, aşa ca acum, 
după atâţia ani, te agăţi de mine, ca şi cum asta te-ar 
putea salva. După ce m-ai sedus şi m-ai părăsit şi m-ai 
lăsat să mă descurc cum am putut... 

O lacrimă involuntară îi izvori din ochi, la amintirea a 
ceea ce însemnase acest bărbat pentru ea şi a chinurilor 
îndurate din cauza lui, 

Nu-şi ridică privirea. Dacă ar fi făcut-o, i-ar fi zărit 
expresia sincer îndurerată. 

— Şi acum, continuă ea cu vocea sugrumată, acum 
crezi că poţi reveni în viaţa mea, de parcă te-ar fi invitat 
cineva. Ei bine, nu eşti invitat. Nu ai loc în viaţa mea. Nu 
am nevoie de tine, nu te vreau. 

— Ştiu cât te-am rănit, spuse el blând. Nici n-ai idee 
cât de rău mă simt din cauza asta. Dar trebuie să înţelegi, 
Leslie, că ni s-a oferit o altă şansă. Soarta ne-a oferit o altă 
ocazie. 

Din nou, furia apăru în ochii ei. 

— Greşeşti, vorbi ea. Soarta ţi-a oferit şansa de a 
vedea ce murdărie ai făcut din viaţa ta. Asta a fost tot, 
Tony, atunci când ai apărut la uşa mea ca un biet agent de 
asigurări. Asta a fost. 

El îşi mută privirea. Cuvintele ei tăioase îl răniseră. 
Se gândise permanent la umilinţa aceea, când dăduse cu 
ochii de el în pragul casei ei. Era o privire impersonală, de 
dezinteres şi dispreţ abia mascat. Privirea pe care orice 
gospodină o păstrează pentru un agent de vânzări nepoftit. 

— Dacă te îngrijorează banii, începu el, asta nu e o 
problemă. Dacă revii, voi fi omul care puteam să fiu în tot 
acest timp. O să-mi găsesc o slujbă mai bună. O să trăieşti 
într-o casă la fel de bună ca aceea pe care o ai acum... 


Cuvintele i se pierdură când îi văzu privirea. Plină de 
dispreţ la adresa absurdităţii fanteziilor lui. Parcă îl privea 
de sus, nu numai pentru prea puţin impresionantul său 
noroc în lumea afacerilor, dar şi pentru obsesia lui pentru 
ea. 

Chipul lui Tony se înroşi de ruşine. Simţea că-l 
umilise deliberat. Aproape că o ura acum. 

Deschise portiera şi cobori din maşină. Ocoli maşina 
şi se aplecă spre ea. 

— Gândeşte-te, spuse ei. Nu te grăbi. Vorbea pe un 
ton rece. 

— N-am nevoie de timp, zise ea. Şi n-am nevoie să mă 
gândesc la tine. La revedere, Tony. 

Întinse mâna să pornească motorul, dar el apucă 
cheia şi i-o luă. O legănă în faţa ei, dus, pe gânduri. 

— Soţul tău ştie că ai un copii? întrebă el. 

Mâinile îi tremurau pe volan. Privea drept înainte. 

— Da, ştie. 

Vocea îi tremura. Se rugă să pară convingătoare. 

Tony continua să-i legene cheia în faţa ochilor, 
studiind-o atent. 

— Ei, mai vedem noi, spuse el. 

Strângând din dinţi, Leslie nu spuse nimic, privind fix 
drept înainte. 

— Cu el n-ai avut copii, nu-i aşa? întrebă el. Pun pariu 
că te-ai străduit. Vezi, iubito, asta dovedeşte ce spun eu. 
Nu este bărbatul potrivit pentru tine. E un invalid. Un 
ratat. Într-o zi vei avea o grămadă de copii. Dar vor fi copii 
mei. 

Leslie avea senzaţia că o frânghie legată în jurul 
pieptului o sufoca, storcând-o de puteri. Adunându-şi 
ultimele forţe, inspiră adânc ca pentru a rupe frânghia. 

— Eşti patetic, Tony, spuse. Pleacă şi încearcă să-ţi 
trăieşti viaţa. Îţi doresc noroc. 

Îi luă cheia din mână. Nu încercă s-o oprească, Reuşi 


să pornească motorul. El dădu să spună ceva în timp ce ea 
schimba viteza, dar nu-l auzi. 

Rulând pe aleile cimitirului, îl vedea în oglinda 
retrovizoare, înalt, în costum, încadrat de frunzele 
copacilor şi de pietrele funerare. Era o imagine macabră, 
imaginea unei fantome din trecutul ei înălțându-se printre 
morminte pentru a o înfrunta în carne şi oase. 

Luptând cu tremurul din suflet, Leslie îşi aţinti ochii 
pe şoseaua din faţa ei, spunându-şi că nu va mai privi în 
urmă. 

OAMENI FRUMOŞI ÎN AŞTEPTAREA 
MOŞTENITORULUI 


Vizionarul miliardar Jordan Lazarus şi frumoasa sa 
solie, Jill, se gândesc şi la altele, nu numai la vestitul şi 
controversatul Plan Lazarus pentru reabilitarea Americii 
urbane. 

În timp ce sotul, Jordan, munceşte cât e ziua de 
lungă alături de membrii guvernului şi de partenerii de 
afaceri pentru aplicarea epocalului Plan Lazarus, soția lui, 
Jill, este ocupată cu aranjarea unui decor elegant în 
apartamentul din Sutton Place, pentru bebeluşul pe care-l 
aşteaptă în noiembrie. 

Întrebată cum decurg lucrurile, radioasa doamnă 
Lazarus le-a vorbit reporterilor cu elocventă concizie. 
„Sunt în rai”, a spus ea. „De când l-am cunoscut pe Jordan 
visez la copilul lui. Și acum visul se împlineşte. E prea 
frumos ca să fie adevărat”. 

Cât despre Lazarus însuşi, el nu a fost disponibil 
pentru comentarii, fiind într-o şedinţă de consiliu care a 


durat douăsprezece ore. Cei mai buni arhitecţi şi experli 
financiari s-au angajat să transpună în viaţă planul său 
urbanistic. Dar surse apropiate miliardarului spun că n-a 
fost niciodată mai fericit şi mai împăcat cu sine. 

„Jordan a fost dintotdeauna omul care trăieşte 
pentru viitor”, spune consilierul lui apropiat, Sam Gaddis. 
„E un vizionar. De aceea, Planul Lazarus înseamnă foarte 
mult pentru el. Doreşte să-şi lase amprenta asupra 
viitorului. Acelaşi sentiment îl are în legătură cu copilul 
său. Copilul va fi şi el viitorul său - legătura sa cu 
generațiile ce vor veni. Jordan este un om foarte fericit”. 

Se spune că familia Lazarus este copleşită de 
felicitări, dintre care multe includ pronosticuri asupra 
copilului, dacă acesta va fi băiat sau fată. Lazarus personal 
refuză zâmbind să răspundă la întrebarea dacă işi doreşte 
un urmaş de sex masculin. 

Oricare ar fi rezultatul, adăugăm şi noi urările 
noastre cele mai bune celor ale unei națiuni 
recunoscătoare. Pentru Jill şi Jordan - fericire! 


A fost cel mai rău an din viaţa lui Jill. 

Pe măsură ce treceau lunile, era obligată să afişeze 
un chip zâmbitor în faţa presei, în timp ce viaţa sa 
personală era un dezastru. Povara pe care o ducea acum 
pe umeri o storcea de puteri şi se temea că nu va mai 
putea să fie o mamă adevărată pentru copilul ei, atunci 
când se va naşte. 

Vestea sarcinii zădărnicise planul lui Jordan de a o 
părăsi. Întrerupsese pe loc procedura de divorţ şi începuse 
să se gândească la noua lui postură, cea de părinte. 

Reacţia lui Jordan faţă de această schimbare a 
planurilor fuseese incredibilă. Părea complet dedicat 
pregătirilor pentru sosirea copilului, aproape obsedat. În 
contradicţie cu cele afirmate în presă, Jordan şi nu Jill era 
cel care supraveghea aranjarea unei minunate camere de 


ccopil în aripa dinspre sud a casei, cu cea mai frumoasă 
privelişte din întregul apartament. Se îngrijea de fiecare 
detaliu, lăsând ca retuşul final să fie adus când vor afla 
dacă bebeluşul era fetiţă sau băieţel. 

În tot acerest timp era atent faţă de Jill într-o 
manieră rece, asigurându-se că se îngrijea şi nu făcea 
eforturi. O ducea el însuşi la doctor şi învăţa tot ce putea 
despre sarcină şi naşteri. 

Dar nu era nici urmă de dragoste în atitudinea sa 
protectoare. Jill avea impresia că era doar receptacolul 
dragostei lui incipiente pentru copilul lui încă nenăscut, şi 
nu o fiinţă umană în sine. 

În primele zile ale sarcinii, sperase că vor face 
dragoste. Credea că pruncul va deschide o nouă formă de 
tandreţe între ea şi Jordan şi că va repara o parte din râul 
care apăruse în căsnicia lor. 

Însă Jorodan nu o atinsese. O dată sau de două ori 
îndrăznise să se apropie de el şi se ferise de ea cu sila 
zugrăvită pe chip. Nu-şi dădea seama dacă pur şi simplu o 
ura, sau dacă amintirea ultimei lor scene de dragoste, 
când se deghizase intenţionat pentru a-l provoca şi tortura, 
era prea dureroasă pentru el. În orice caz, răceala lui îi 
tăiase cheful. Nu-l mai abordă a doua oară. 

Continua să doarmă în acelaşi pat cu ea, dar nu mai 
era patul conjugal. O supraveghea pur şi simplu de dragul 
copilului. Voia să fie pe aproape dacă apărea vreo 
problemă de natură medicală care putea ameninţa fătul. 
Dormea cu spatele la Jill. 

Niciodată în viaţa ei Jill nu se simţise atât de singură 
nou atât de nesigură pe ea. Medicul obstetrician îi 
interzisese să ia vreun medicament şi se străduia să-i 
respecte indicaţiile. Dar tensiunea zilnică în care trăia era 
atât de insuportabilă, încât nu putea închide ochii fără 
tranchilizante. 

Îşi ascunsese sticiuţa cu pastile în fundul sertarului 
măsuţei de toaletă. Intr-o seară, Jordan dăduse peste 


sticluţă. Furia care îi ţâşnea din ochi o speriase. 

— Dacă te mai prind cu aşa ceva, o avertizase el, te 
închid într-un spital şi vei sta sub supraveghere până când 
se va naşte copilul. 

Ochii lui exprimau un amestec de îngrijorare 
îndârjită pentru copilul lui şi ură faţă de soţia sa. Jill îşi 
mută privirea. 

— E o sticluţă veche, spuse ea. E acolo de luni de 
zile. Nu am luat nimic. Şi nici nu voi lua. Îţi promit. 

Jordan puse sticluţa în buzunar. 

— Aşa să faci, zise, părăsind încăperea. 

Din noaptea aceea, Jill se simţea ca o prizonieră. 
Reuşi să pună mâna pe câteva pastile printr-o prietenă şi 
le ascunse cu şiretenie, schimbându-le locul de câteva ori 
pe săptămână. Le lua cât de rar posibil, pentru că simţea 
că Jordan o scruta cu privirea când era alături de ea, atent 
la orice semn că ar fi luat vreun tranchilizant. 

Când intră în ultimele luni de sarcină descoperi că 
pilulele nu mai erau chiar atât de necesare. Deşi era tot cu 
nervii la pământ, somnul venea de la sine, punând capăt 
zilelor tulburi şi purtând-o de-a lungu! nopţilor lungi, 
goale, asemeni unui covor magic. Îşi dădu seama că un 
proces profund al naturii îşi urma cursul firesc, asigurând 
sănătatea copilului ei încă nenăscut, obligându-şi trupul să 
doarmă. 

În timpul acestor luni, distanţa dintre Jordan şi soţia 
sa crescu. Grija lui plină de dragoste pentru bebeluşul care 
creştea în Jill devenea tot mai mare şi, când bebeluşul 
începu să mişte, fu de-a dreptul extaziat. 

Seara, Jordan şedea lângă Jill, mângâindu-i cu 
blândeţe abdomenul umflat. Când fătul mişca, el zicea: 
„Uite! Ai simţit?” şi zâmbea cu entuziasm copilăresc. În 
acele momente, se făceau simţite ecouri ale fericirii 
molcome, angelice, pe care Jordan o manifestase în luna 
lor de miere, cu un an şi jumătate în urmă. Era de parcă 


dobândise în sfârşit ceea ce-şi dorise, ca şi cum era 
satisfăcut şi încântat de viaţa sa. 

Dar fericirea lui care înflorea nu avea nimic de-a face 
cu sentimentele faţă de Jill. Nu făcea niciun secret din 
înstrăinarea ior. Când îi atingea abdomenul, dorea să-şi 
atingă copilul, nu soţia. 

Cât de ciudat, cât de greu era pentru Jill să-i vadă 
mâna pe abdomenul ei pentru a simţi copilul care mişca! 
Să vadă cum afecțiunea lui creştea şi înflorea în timp ce 
vârfurile degetelor lui îl mângâiau la câţiva centimetri 
depărtare. Era despărţit de copilul său iubit numai printr- 
un văl, un ţesut fără importanţă, insignifiant - Jill însăşi. 

Ei îi venea să înnebunească simțind cum dragostea 
lui o ocolea, îndreptându-se spre o fiinţă nevăzută din 
trupu! ei. Dorea ca degetele acelea blânde să întârzie 
asupra cărnii ei, s-o mângâie pe ea. Dar Jordan nu avea 
niciun pic de dragoste pentru ea. Copilul fără chip îl lega 
de ea împotriva voinţei sale. 

Aşa se făcu că Jill începu să simtă, în starea sa 
deznădăjduită, că poartă în ea un corp străin. Şi, pe 
măsură ce dragostea lui Jordan pentru copilul invizibil 
creştea, Jill se trezi că simţea ceva asemănător urii faţă de 
fiinţa pe care o purta în pântec. Propriul său sentiment o 
şocă şi încercă să lupte împotriva lui. Era şi copilul ei. Ar fi 
trebuit să-l iubească, să aştepte cu nerăbdare naşterea lui. 

Dar toate emoţiile ei erau  întortocheate, 
inconsolabile, de când se îndrăgostise de Jordan Lazarus. 
Se simţea ca un pion neajutorat într-un joc nebunesc care 
se folosea de dragoste pentru a-i distruge pe cei care-l 
jucau, în loc să le aducă fericire. 

Cum să simtă ea dragoste de mamă pentru acest 
copil nenăscut, când el fusese conceput în cursul unei 
mascarade provocate de gelozia ei oarbă? Şi cum putea ea 
să-i ceară lui Jordan s-o iubească pentru ea însăşi, când îl 
sedusese şi-l câştigase sub chipul acelei alte femei? 

Era ca şi cum copilul era al altei mame. Cum altfel se 


putea explica dragostea pasionată a lui Jordan pentru 
pruncul nenăscut şi totala sa indiferenţă pentru femeia 
care îi purta copilul? 

Jill vedea în oglinda băii cum pântecele îi creştea tot 
mai mult, în fiecare zi. Fascinaţia faţă de frumuseţea 
stranie a maternității se combina cu oroarea farsei în care 
ea şi Jordan transformaseră acest proces natural plin de 
bucurie. 

Jill nu era viitoarea mamă fericită pe care o credea 
lumea. Bebeluşul nu era creatura adorată pe care şi-l 
dorea ea. Jordan nu era soţul iubitor pe care-l descriau 
ziarele. Totul era o minciună uriaşă. 


Cât despre Jordan, el nu se îndoia că acest copil al lui 
fusese conceput în noaptea aceea. Nici el nu o putea privi 
pe Jill fără să vadă masca pe care o purtase în noaptea 
aceea nefericită. Imaginea căreia Jill îi dădusee viaţă nu 
mai putea fi ştearsă. Acest fapt, mai puternic decât orice 
reproşi era cel care îl ţinea, acum departe de Jill. 

Îşi dădea seama, privind în urmă, că, atunci când o 
cunoscuse pe Jill şi căzuse în plasa farmecului ei sexual, 
ceea ce îl atrăsese la ea fusese tocmai ciudata ei 
asemănare cu Leslie, acel farmec straniu. Pe atunci, nu-şi 
dăduse seama de asta; fusese mult prea vrăjit pentru a 
observa. Dar acum vedea că acea aură stranie pe care Jill 
părea s-o poarte existase de la început, ca un talisman ce-i 
adăuga ceva din esenţa lui Leslie. 

Nu era de mirare că Ben, marinarul, o confundase pe 
Jill cu Leslie. Jordan ar fi trebuit să înţeleagă atunci 
semnificaţia acelei întâmplări, dar nu putuse. Fusese orbit 
de dorinţă. 

Jordan îşi dădea seama că o primise pe Jill în inima 
lui sub o falsă înfăţişare, de la bun început. Astăzi, chipul 
ei era ca o oglindă care arunca o lumină crudă asupra 
falsităţii căsătoriei lor. 


În ciuda tuturor acestor lucruri, Jordan simţea o 
legătură profundă între el şi Jill. Ea era mama copilului 
său. Dar nu se putea hotări s-o ierte pentru ceea ce făcuse. 
Nici nu putea s-o atingă, căci înşelăciunea din relaţiile lor 
intime era prea oribilă ca să-i poată face faţă. Ea nu mai 
era acea Jill pe care o dorise. 

lată cum Jordan îi întoarse spatele soţiei sale 
însingurate, îşi petrecea ziua muncind la Planul Lazarus, 
iar serile încercând să-şi vadă copilul inocent prin trupul 
lui Jill. Copilul era, într-un anume sens, viitorul său. Odată 
născut, îl va salva din trecutul său mânjit şi va putea 
începe să trăiască din nou. 

Îşi dădea seama că acesta nu era un mod sănătos de 
a aduce un copil pe lume, dar nu avea încotro. Îşi dorea 
acest copil mai mult decât orice pe lume. Părea să fie 
unica lui şansă de a fi fericit. 

Va mai îndura câteva săptămâni, de dragul lui. Apoi 
îţi va reîncepe viaţa. Sau aşa credea el. 


Acesta era impasul dureros dintre Jordan şi Jill, 
invizibil pentru lumea exterioară, atunci când cursul 
evenimentelor se schimbă, aruncând o altă lumină asupra 
agoniei lor. 

Meg Lazarus muri. 

Jordan primi vestea ultimului atac de cord suferit de 
Meg în miezul unei nopţi calde de septembrie şi imediat 
zbură cu avionul personal în Pennsylvania. Când ajunse, 
Meg era la reanimare la St. Joseph's Hospital. Preotul 
fusese deja chemat pentru ultimul serviciu religios. 

Jordan nu simţea nimic în timp ce stătea în avion şi 
apoi când se îndreptă cu maşina spre spital. Emoţiile din 
sufletul său fuseseră atât de dureroase şi duraseră atât de 
mult timp, încât parcă în seara aceea nu mai era loc pentru 
nimic altceva decât pentru acţiune, pentru voinţă. 

Când ajunse, fraţii şi sora lui se aflau în sala de 


aşteptare. Gerald, Clay şi Ryan stăteau pe scaunele de 
plastic. Mama era în salon, cu Meg. Louise se aruncă la 
pieptul lui Jordan. 

— Jordan, spuse ea. Mulţumesc lui Dumnezeu că eşti 
aici. 

Întreaga familie părea neajutorată, lăsându-se patetic 
în grija lui Jordan. Meg fusese conducătoarea lor 
spirituală, iar acum, pierzând-o pe ea, era ca şi cum îşi 
pierdeau pământul de sub picioare. 

— A... Cum se simte? întrebă Jordan. 

Louise privi în altă direcţie, cu ochii plini de lacrimi. 

— Întreabă de tine, spuse ea. 

Un suspin îi tăie răsuflarea. 

O soră îl conduse pe Jordan la Meg. Mama se ridică 
de pe scaunul de lângă pat, îl sărută pe Jordan în tăcere şi 
ieşi din cameră. Jordan privi chipul lui Meg. Masca morţii 
începuse să acopere trăsăturile pe care le iubea atât de 
mult. Meg arăta ca o păpuşă de cârpă, cu ochii privind în 
gol, spre tavan. 

— Meg, şopti ei, luând-o mână. Sunt Jordan. 

Zăcea fără să răspundă. Dar mâna i se mişcă într-a 
lui şi pieptul i se ridică în timp ce se chinuia să vorbească. 

Se aplecă deasupra ei, astfel ca ea să nu trebuiască 
să întoarcă ochii spre el. 

— Meg, eu sunt, Jordan, 

— Jordie? Vocea ei era un ecou palid, de 
nerecunoscut, depărtată şi distorsionată de moartea care o 
aştepta. 

— Sunt aici, draga mea, spuse el. Totul o să fie bine. 

Ochii îi erau aţintiţi asupra lui, fără să-l vadă. Văzu 
lacrimi pe obrajii ei şi-şi dădu seama cu surprindere că 
erau ale lui. 

— Jordie, spuse ea din nou. Acum îl vedea, mâna ei i- 
o strânse slab pe a lui. Ai venit. 

— Da, am venit. Credeai că o să te las tocmai acum? 


Nu-s eu ăla, copilă. 

Nu avu puterea să-i zâmbească şi ea. Moartea o 
îndepărta cu repeziciune de el. 

— Jordie, repetă ea. 

Urmă o pauză înfricoşătoare. Simţea cum se lupta 
pentru o ultimă clipă de luciditate, în timp ce răul din 
trupul ei nu-i mai lăsa puterea de a gândi. 

— Da, iubito, sunt aici, spuse el. Dacă îi lipsea suflul 
necesar pentru a vorbi, cel puţin o va alina prin prezenţa 
lui până la sfârşit. Sunt aici, îi şopti. Nu te mai părăsesc, 
Meg. Niciodată. 

Îşi coborî faţa până aproape de a ei şi îi sărută 
buzele. Pielea îi era rece, retrăgându-se în rigiditatea 
morţii. 

— Te iubesc, spuse el. Te iubesc, Meg. Sunt aici cu 
tine... 

— Jordie. Cu un efort supraomenesc, reuşi să-şi facă 
auzit glasul şi să-şi aţintească privirea asupra lui. Ascultă- 
mă. 

— Da, dragă, spuse el, luându-i mâiniie într-ale sale. 
Te aud. 

— Vreau să fii fericit, zise ea. 

— Sunt fericit, Meg, o asigură el. 

Minciuna îl făcu să privească în altă direcţie. 

— Nu, spuse ea. Nu mai e timp... Ascultă. 

— Da. Cuvântul fu un suspin. Da, te ascult, Meg. 

— Munceşti atât de mult, spuse ea. Prea mult. Ai 
renunţat la tine. Te-ai neglijat, tot timpul. Regăseşte-te 
acum - pentru mine. Nu mai fugi... 

— Da, Meg, îi promise, ţinându-i mâinile îngheţate. 
Da, draga mea. Cum spui tu. 

Încercă să-şi ascundă durerea pe care i-o cauza ea. 
Ea ştia ce făcuse el din viaţa lui. Acum, prea târziu, îi 
spunea să dea ceasul înapoi şi să devină omul care nu 
fusese niciodată, omul care ar fi trebuit să fie de la 


început. 

— Nu poţi trăi fără dragoste, spuse ea. Nu încerca. 
Nu mai încerca. 

O scutură un spasm. Îl privi mai adânc în ochi. 

— Fii bun cu Jill, spuse ea. Te iubeşte. 

— Da, minţi Jordan. Da, ştiu, Meg, ştiu. Şi voi fi. Îţi 
promit. Cuvintele i se rostogoleau pe buze fără niciun 
înţeles. Vorbea prea mult, o ştia, încercând să acopere 
lipsa de sens a cuvintelor. 

Lacrimile îi curgeau pe faţa ei ca o ploaie rece, 
inutile ca şi minciunile lui. Strânsoarea mâinilor ei slăbi şi 
îşi dădu seama că ea se folosea de ultimele ei puteri pentru 
a încerca să-l convingă să-şi ţină promisiunea. 

Ceva invizibil păru să coboare asupra ei, strivind-o. 
Mâinile i se înmuiară într-ale lui. Buzele ei pronunţau ceva. 
Se aplecă, încercând să audă. 

— „încă timp... 

Lumina ochilor se stinse. Culoarea i se scurse din 
obraji. Se dusese. 

Jordan se îndreptă, ţinându-i mâinile. Privi în jos, la 
chipul mort, care era deja de nerecunoscut. 

Apoi se duse şi deschise uşa. Fraţii şi sora sa îl 
priviră cu o speranţă disperată, nebunească. Le spuse din 
priviri că se terminase. 

Mama scoase un strigăt şi-şi ascunse faţa în mâini. 
Louise năvăli în salon, de parcă graba ei ar fi ajutat la 
ceva. Fraţii se ridicară în picioare, neajutoraţi. Ryan 
întinse braţele spre Jordan. 

Veni doctorul, apoi preotul. A fost o noapte lungă. 

Jordan aranjă totul, îşi asumă toate responsabilităţile. 
Deşi arăta de parcă ceva îi scursese tot sângele din el, era 
rece şi eficient cu străinii, blând şi încurajator cu familia 
sa. 

O sună pe Jill în zorii zilei, pentru a-i spune vestea. Va 
sosi acasă peste câteva zile. Jill părea şocată, dar vocea îi 


răsuna atât de îndepărtată, încât el abia îi înregistra 
emotia. 

Înainte de a închide, o întrebă cum se simte. 

— Bine, spuse ea. Nu-ţi face griji din cauza mea. Ai 
grijă de familia ta. Ai grijă de tine. 

În cuvintele ei răsuna ecoul ultimelor cuvinte ale lui 
Meg. „Fii fericit. Nu poţi trăi fără dragoste”. În timpul 
funeraliilor surorii sale, el le acordă ultimelor ei cuvinte un 
nou înţeles. Va fi un tată bun pentru copilul său. Va găsi în 
viaţa de părinte ceea ce îi lipsise ca bărbat, ceea ce nu 
găsise în dragoste. 

Oare asta voia Meg să spună? Nu ştia. Nici măcar nu 
o cunoscuse cu adevărat pe Meg şi nici pe el însuşi. 

Dar îi va oferi copilului său siguranţă şi fericire. Sau 
va muri încercând s-o facă. 

Cu aceste gânduri, Jordan îi întoarse spatele lui Meg 
şi unui mare capitol din viaţa lui, pentru a face din nou faţă 
viitorului. 

Copilul s-a născut pe 10 noiembrie. Era o fetiţă. 

Au botezat-o Margaret, în memoria lui Meg. 

Când i-au adus copilul, Jill l-a luat în braţe cu 
sentimente confuze. Timp de nouă luni se temuse de acest 
moment la fel de mult pe cât îl dorise. 

Fetiţa era incredibil de frumoasă, cu pielea 
trandafirie, proaspătă, cu ochii cenuşii ai nou-născutului şi 
cu mânuţe adorabile care se strângeau în pumnişori şi se 
desfăceau în timp ce gângurea. Plânse puţin, dar apoi se 
cuibări confortabil la sânul lui Jill. lInocenţa şi 
dragălăşenia, foamea ei de viaţă erau captivante. 

— Are ochii tatălui, spuse o soră. 


— Şi părul lui, adăugă o alta. 

Copila semăna într-adevăr mult cu Jordan. Avea 
trăsăturile lui curate, oneste, calmul lui interior, privirea 
aceea de vizionar. 

Toate surorile îl admirau pe Jordan Lazarus pentru 
marea sa avere şi faimă, ca şi pentru vestita lui frumuseţe, 
astfel că era normal să vadă asemănarea între fată şi tată. 

Dar Jill nu putu să nu observe că nimeni nu vorbea de 
asemănarea copilului cu mama. 

Câteva zile, la început, Jill încercă să-şi spună că asta 
nu însemna nimic. Cu timpul, copilul va oglindi tipicul 
amalgam dintre trăsăturile mamei şi ale tatălui. 

Dar Jill nu putea rezista să nu-şi ţină copila aproape 
de ea, pentru a o examina cu atenţie obsesivă, căutând în 
fizionomia ei urme evidente ale asemănării cu ea. 

Dacă asemănarea exista sau nu, Jill nu o găsi. 


Jordan îşi iubea copilul cu pasiune. Şi era încântat că 
avea o fetiţă. 

Prima dată când o văzu pe Meg, chipul i se ilumină 
aşa cum Jill nu-l văzuse niciodată. 

Luă fetiţa în braţe, o tinu, vorbi cu ea aşa cum prea 
puţini bărbaţi o fac cu bebeluşii, mai ales cu fetiţele. Intre 
ei se stabilise o intimitate ciudată, răscolitoare, de parcă 
îşi aparţineau dintotdeauna şi avuseseră nevoie de Jill doar 
ca de intermediarul cerut de natură pentru a-i face să se 
întâlnească. 

Jordan era transfigurat. Se purta de parcă merita o 
asemenea răsplată după ce îndurase o lungă perioadă de 
însingurare alături de Jill. Descoperise în Meg pe cineva 
din propriul său sânge, o fiinţă pe care-o înţelegea şi în 
care avea încredere instinctiv, iar acum i se dăruia încântat 
şi necondiţionat, de parcă se regăsise pe sine. 

Privindu-i, Jill se simţea lăsată pe dinafară. Pe 
măsură ce trecea timpul, în ciuda apropierii zilnice de 


micuța Meg, Jill avea sentimentul tulburător a ceva străin 
la fiica sa. Deşi o admira pe Meg şi avea o afecţiune de 
netăgăduit faţă de ea, nu simţea acea legătură interioară 
prin care ştia că fiecare mamă ar trebui să se simtă unită 
cu fiica sa. Se părea că Jordan simţea această legătură 
pentru ambii părinţi. Dragostea lui, care o cuprindea pe 
Meg ca o mantie caldă, o excludea pe Jill. 

Poate că din acest motiv, Jill era tot mai tulburată de 
lipsa de asemănare a copilei cu ea. Meg reflecta atât de 
mult din Jordan, dar, se părea, nimic din Jill. 

Parcă fusese născută de o altă femeie, Jordan fiind 
tatăl. Dacă nu ar fi văzut-o ieşindu-i din pântece cu proprii 
ei ochi, s-ar fi întrebat dacă era sau nu copilul ei. 

Gândul ăsta o smulse pe Jill din starea de mulţumire 
iniţială a maternității şi o azvârli într-una de halucinație, la 
fel de dureroasă ca aceea care o urmărise în timpul 
sarcinii. 

În această stare de spirit, i se părea că evidenta lipsă 
de asemănare a fetiţei cu ea avea un anume sens 
nebunesc. 

Micuța Meg nu era rezultatul dragostei care-l unea 
pe Jordan de Jill, ci al prăpastiei dintre ei, un abis de 
netrecut. lar acea distanţă era întruchipată de o altă 
femeie. 

Jill îşi spuse că era nebună. Era doar un copil frumos, 
inocent, lipsit de apărare. Fetiţa „ei”. Jordan îşi depusese 
doar sămânţa în trupul lui Jill, iar aceasta se dezvoltase 
într-o fiinţă umană. 

Acestea erau gândurile care o chinuiau pe Jill când 
era singură cu Meg. 


Poate că ar fi fost în stare să-şi alunge temerile şi să- 
şi recapete echilibrul, dacă Jordan ar fi tratat-o cu 
tandreţea pe care un proaspăt tată o simte pentru mama 
copilului său.. 


Dar naşterea lui Meg nu topise răceala lui Jordan faţă 
de Jill. 

Nu o respingea pe faţă. Îi zâmbea odată cu ea 
copilului, o mângâia blând uneori, se îngrijea de sănătatea 
ei, o săruta seara înainte de culcare, ca orice soţ bun. Dar 
puţinele gesturi de afecţiune faţă de ea erau atât de 
evident întrecute de devotamentul lui faţă de Meg, încât 
curând fu clar că zidul dintre el şi Jill devenise mai înalt de 
la naşterea copilei. 

Jordan nu avea ochi decât pentru fiica sa. Şi când îşi 
întrerupea adoraţia suficient timp pentru a-i mai arunca 
câte o privire şi soţiei lui, vechea ură încă mai strălucea în 
pupilele lui întunecate. Nu şi-o putea exprima deschis, căci 
ar fi deteriorat atmosfera de linişte familială care-i era 
necesară fiicei sale. Dar nu încerca să pretindă că nu o mai 
simţea. Şi mai ştia că Jill era conştientă de asta. 

Nimic nu se schimbase. Naşterea lui Meg confirma 
doar farsa mariajului dintre Jill şi Jordan, adâncea doar 
prăpastia dintre ei. Jill se simţea acum mai singură ca 
oricând. 

Şi tocmai din adâncurile acestei singurătăţi, în 
mintea lui Jill se născu o nouă şi teribilă idee. 

Într-o zi, cam la trei săptămâni după naşterea lui 
Mog, Jordan sosi acasă la prânz, ca de obicei, pentru a 
vedea fetiţa. O tinu în braţe, îi vorbi, o schimbă şi se hotărî 
s-o lase din braţe abia când îl sună secretara să-i 
amintească de o întâlnire importantă. 

Îi dădu copilul lui Jill. Când se aplecă spre ea, Jill 
inspiră parfumul bărbătesc, proaspăt, amestecat cu 
mireasma de pudră a copilului. 

— Sună-mă dacă se întâmplă ceva drăgălaş, glumi el. 

Cu o ultimă privire drăgăstoasă spre Meg, ieşi din 
cameră. 

Jill ţinu copilul în braţe. Era ora mesei. Într-o clipă, 
urma să-şi descheie bluza şi să-i ofere sânul. Dar se 


întrerupse, ţinând pruncul în faţa ei şi privindu-i chipul de 
pe care se ştergeau trăsăturile lui Jordan. Mâinile îi 
tremurau. Păli. Copila îi simţi nefericirea şi începu să 
ocâncească. 

Jill privea în ochii copilului, la nas, la sprâncene, la 
forma feţei. Ca de obicei, nu găsi nicio asemănare cu ea la 
Meg, Dar acum, spre oroarea ei, văzu în chipul drăgălaş o 
asemănare de netăgăduit cu altcineva. 

Îşi tinu ochii strâns închişi, ca pentru a alunga un 
coşmar. Când îi deschise iar, o văzu doar pe micuța Meg, 
mai frumoasă ca oricând. Dar chipul lui Leslie 
Chamberlain îi stărui în minte, proiectându-se pe faţa 
copilului ca un con magic de frumuseţe şi atracţie. „Sunt 
pe cale să înnebunesc”, se gândi Jill, străduindu-se să-şi 
alunge viziunea ireală din minte. 

Şi-şi strânse copilul la piept, de parcă numai el o mai 
putea salva. 

Johnsonville, Lâng Island, 15 noiembrie 1979 


A fost o zi aglomerată de vineri. Leslie plecă de la 
serviciu la 11 dimineaţa şi ajunse grăbită cu maşina acasă, 
pentru a lua nişte acte pe care le uitase. 

Îl lăsase pe Ross să răspundă de birou. Din vara care 
trecuse, începuse să participe activ la muncă. Petrecea la 
birou cât îl lăsau puterile sale limitate, ţinându-se la curent 
cu conturile cele mai importante şi lucra la idei şi planuri 
atunci când nu stătea de vorbă cu angajaţii. 

Fireşte, totul era o şaradă. Ross nu avea nici puterea 
să îndeplinească responsabilităţile unui executiv, nici 
luciditatea necesară luării de decizii rapide, dure, pe care 
lumea reclamei le cere celor implicaţi. 

Leslie era cea care ducea greul. Ea lua deciziile- 


cheie, trata direct cu clienţii şi se asigura că agenţia 
funcţiona cu o eficienţă maximă. li dăduse lui Ross un rol 
la serviciu pentru a-l ajuta să se simtă util şi în viaţă. 
Prezenţa lui la birou era doar de faţadă, dar avea un efect 
terapeutic asupra lui şi unul moral pentru personal şi 
pentru Leslie. 

Cu tot optimismul doctorilor, Leslie ajunsese să-şi 
dea seama, în ultimele câteva luni, că Ross nu va mai fi 
niciodată omul care fusese. Nu-şi pierduse căldura şi 
inteligenţa. Dar boala îi răpise pentru totdeauna puterea 
fizică şi intelectuală necesare pentru a-şi relua vechea 
slujbă. 

Leslie şi Ross intraseră într-o nouă fază a căsniciei 
lor, poate ultima. Nu mai puteau sperra să se repare 
deteriorarea produsă de atacurile cerebrale. Dar cu 
dragoste, dăruire şi muncă serioasă, puneau deveni mai 
apropiaţi în timpul care le rămânea. Dragostea lor era 
unica armă care le mai rămăsese pentru a lupta împotriva 
bolii lui Ross. Poate pentru că acum ştiau amândoi la ce să 
se aştepte şi se dedicasseră unul altuia, ca soţ şi soţie, o 
parte din tensiunea de fiecare zi mai scăzuse. Acum viaţa 
era mai puţin agitată, mai odihnitoare, parcă. 

Astăzi, de exemplu, Leslie se simţea bine. Vremea ora 
plăcută, înviorătoare. Se îmbrăcase cu o fustă de lână şi un 
pulover pe care Ross i le făcuse cadou de ziua ei. Trupul, 
deşi slăbit de stress şi de pierderea în greutate, părea ferm 
şi chiar plin de energie. 

Aştepta cu nerăbdare restul zilei. Ea şi colegii ei 
tocmai încheiaseră noua campanie pentru o mare bancă 
din New York cu filiale în Lorg Island. Era un cont care în 
mod normal l-ar fi obţinui o agenţie mare din Manhattan. 
Dar recentele succesele ale lui Wheeler Advertising 
atrăseseră atenţia directorilor băncii, iar şarmul personal 
al lui Leslie făcuse restul. 

Vor sărbători diseară la agenţie, apoi va cina acasă 
cu Ross. Leslie se va odihni în braţele lui pe canapea, cum 


făcea de obicei seara. Apoi, vor urca în dormitor şi, dacă 
Ross se simţea bine, vor face dragoste. 

Încercau din nou, cu toate forţele, să facă un copil. 
Ideea unui copil căpătase o nouă semnificaţie pentru 
amândoi, Ross nu o mai vedea ca pe o confirmare a 
bărbăţiei lui, cum făcea înainte. Niciunul nu o mai vedea 
ca pe o justificare a căsătoriei lor, sau ca pe o dovadă a 
dragostei lui Leslie pentru Ross. Acea dragoste fusese 
demult dovedită printr-o mulţime de sacrificii. 

Nu. Copilul la care sperau semnifica revolta finală a 
dragostei lor împotriva morţii inevitabile. Leslie ştia că 
mariajul ei nu va mai rezista prea mult timp. Dorea un 
copil care să întruchipeze dragostea ei pentru Ross, care 
să-l continue pe el. 

A face dragoste era o propunere delicată pentru un 
om în situaţia lui Ross. Dar trata provocarea cu obişnuitul 
său amestec de curaj şi umor. Şi întotdeauna cu multă 
tandreţe şi dragoste pentru Leslie. Ciudat, dar niciodată 
parcă nu se bucurase să fie alături de el, sexual, ca acum. 
II ţinea în braţe şi-şi folosea trupul în mod inventiv pentru 
a-l ajuta să obţină plăcerea care cândva venise atât de uşor 
şi natural. Propria sa creativitate şi iniţiativă în dragoste o 
făcea să se simtă mai legată de Ross. Întâlnirile lor 
încununate de succes erau ca nişte mici victorii ale iubirii 
asupra bolii. 


Cu aceste gânduri, Leslie intră pe aleea din faţa 
casei. Lăsă maşina afară, deschise uşa garajului şi intră în 
casă prin bucătărie. 

Actele de care avea nevoie erau în birou, dar rămase 
o clipă în bucătărie, ascultând tăcerea casei pustii. Apoi 
intră în camera de zi, privind în toate direcţiile şi iar se 
opri să asculte. 

Nu se auzea niciun sunet. Era o casă goală în mijlocul 
zilei - nimic mai mult. 


Nu admitea deschis faţă de ea însăşi că era 
îngrijorată din cauza lui Tony. Nu-i vorbise lui Ross despre 
întâlnirea cu Tony la spital. Nici nu-i trecuse prin cap să 
sune la poliţie sau să spună cuiva despre incident. 

Mai întâi, era ferm convinsă că Tony era un episod 
îndepărtat şi nesemnificativ din trecutul ei. Pur şi simplu 
nu voia să accepte ideea îndrăznelii lui de a intra acum în 
viaţa ei. Era absurd. Îi spusese asta în după-amiaza aceea, 
în cimitir, şi ştia că el îşi dăduse seama cât de hotărâtă era. 

Pe de altă parte, era prea epuizată ca să-l mai ia pe 
Tony în serios. Revăzându-l, Leslie îşi dăduse seama cât de 
puţină greutate morală avea el ca om. Deşi înalt, chipeş şi 
puternic, era superficial, lipsit de seriozitatea pe care o 
aştepta ea de la un bărbat adevărat. Nu o impresiona nici 
cu declaraţiile lui de dragoste, nici cu amenințările lui. 

Privind înapoi, nu-i venea să creadă că fusese atât de 
naivă să creadă că îl iubea. Un motiv în plus, considera ea, 
să păstreze un zid gros între aventura ei din tinereţe cu 
Tony şi viaţa ei de astăzi, care, din toate punctele de 
vedere, era foarte serioasă. Ar fi la fel de absurd ca Ross 
să afle de Tony, cum ar fi să afle că la doisprezece ani soţia 
lui iubise un coleg de clasă. 

Oricum, când ajungea acasă de la serviciu, mai ales 
când Ross nu era cu ea, se surprindea ciulind urechea, 
ascultând cu atenţie. Îşi amintea privirea de maniac a lui 
Tony, în cimitir convingerea lui nebună că avea dreptate. 
Privirea aceea o îngrijora suficient pentru a o pune în 
gardă. 

Leslie ieşi din bucătărie şi intră în birou. Găsi actele 
pe care le uitase de dimineaţă şi şi le puse în servietă. 

Mergând înapoi spre bucătărie se privi în oglinda din 
hol şi văzu că machiajul i se stricase. Tenul era lucios şi 
rimelul i se întinsese. 

Se grăbi spre baie să se pudreze şi să-şi refacă 
machiajul. 


Trebuia să treacă prin dormitor, pentru a ajunge în 
baie. Văzu patul în care se va odihni diseară cu Ross, după 
petrecere, îi aştepta un sfârşit de săptămână liniştit şi 
odihnitor. Un zâmbet uşor îi arcui buzele, în timp ce se 
pudra şi-şi redesena conturul ochilor. 

Se gândea la Ross şi la sfârşitul de săptămână. 
Traversă repede dormitorul, îndreptându-se spre scări. 

Un braţ puternic veni din neant şi i se încolăci în 
jurul gâtului, înainte să poată scoate un sunet. 

Tony o trase brutal pe pat, lângă el. Nu trebuia să-i 
vadă chipul, ştia că e el. Memoria trupului ei era 
suficientă. O clipă se întrebă cum de reuşise el să se 
ascundă atât de bine. 

Încercă să se zbată, dar braţul care o ţinea era foarte 
puternic şi nu-i putea ţine piept. Obrazul îi fu împins în 
pernă. Vedea pe noptieră un pahar şi sticluţa cu 
medicamente a lui Ross. O furie teribilă explodă în ea. Se 
simţea prinsă în cursă. 

— Ce-ţi închipui că faci? şuieră ea cu faţa în pernă, 
ieşi afară de-aici. 

— Te iubesc. 

Cuvintele erau o şoaptă intimă în urechea ei. Într-un 
fel o surprinseră, deşi le mai auzise, şi în timpul 
conversaţiei din cimitir. Atunci nu-l luase în serios. Dar 
tonul chinuit al vocii lui o făcu să-l ia în serios acum. 

Nu se mai zbătu, dar trupul îi rămase încordat, 
refuzându-i atingerea prin rigiditatea sa. Se gândi repede, 
căutând cel mai rapid mod de a-l face să plece. 

— Nu, nu mă iubeşti, spuse ea. 

raţul o apăsă şi. mai violent. Simţi un genunchi îndoit 
pe coapsele ei. Îşi dădu seama că vorbele blânde ale Iui 
Tony ascundeau o furie enormă. 

— Şi tu mă iubeşti, zise el, atingându-i urechea cu 
buzele. Recunoaşte. Spune-o. 

— Niciodată. 


Nu putea să vorbească decât înăbuşit, căci gura îi era 
înfundată în pernă. Dar vocea distorsionată făcea ca 
răspunsul ei să sune şi mai furios. 

Urmă o pauză. Simţea că el cântăreşte cele spuse de 
ea, măsurându-i rezistenţa. 

Apoi genunchiul lui Tony se strecură printre coapsele 
lui Leslie. Exasperată, începu să se zvârcolească din toate 
puterile. El ii apăsă faţa mai adânc în pernă. 

— Ţipă dacă vrei, spuse el. Vecinii sunt toţi la 
serviciu. Am studiat cartierul, Leslie. Ştiu totul despre tine. 
Dar chiar şi dacă te aude cineva, nu-mi pasă. Nu-mi pasă 
dacă ştiu toţi despre mine, chiar şi bărbatul tău. Nu mi-e 
frică să spun lumii cine sunt şi ce sunt pentru tine. 

Leslie nu scoase un cuvânt. Abia putea respira, 
darămite să mai şi strige. Apăsarea trupului lui era 
sufocantă. 

— Ascultă, zise el. Nu vreau decât să-mi spui 
adevărul. Recunoaşte în faţa mea că mă iubeşti, că n-ai 
încetat niciodată să mă iubeşti. Că nu-l iubeşti pe ramolitul 
ăla de bărbat al tău. Că nu l-ai iubit niciodată, nu aşa cum 
m-ai iubit pe mine. Nu mai minţi, Leslie, şi totul se va 
rezolva. Îţi jur. 

Ea clătină din cap. Nu-i va ceda, indiferent de câtă 
forţă se va folosi el. Propria ei voinţă era mai puternică 
decât a lui. Chiar motivat de dragoste, Tony nu avea forţa 
necesară pentru a o domina. 

Dar gândul dispăru când el îi ridică fusta şi dădu 
peste banda de elastic a chilotului. 

Peste o clipă simţi atingerea lui uşoară între picioare. 

Simţi că înnebuneşte. Tremura, se scutura şi se 
arunca într-o parte şi într-alta. Strigă ceva care fu înăbuşit 
de pernă. Fiecare fibră a trupului ei era încordată de 
disperare. 

Dar degetul rămase între picioarele ei, mângâind-o 
uşor. 


— Acolo mă doreai pe atunci, murmură Tony. Nu vezi 
Leslie? Ai fost făcută pentru mine. 

Îi trase chiloţii jos. 

Un oftat prelung îi scăpă de pe buze, când o văzu 
goală. 

— Eşti atât de frumoasă, spuse el. 

Fesele rotunde, netede, coapsele prelungi, frumoase, 
talia fină, subţiată de griji, muncă multă şi necazuri, toate 
îi atinseră inima. 

— Doamne, te iubesc, spuse el. Niciodată n-o să ştii 
cât de mult. Anii pe care i-am irosit... Mi-am nenorocit 
viaţa din cauza ta. 

Nebunia se amesteca haotic cu logica în glasul lui, 
care acum suna răguşit de dorinţă. 

— Spune-mi că mă iubeşti, insistă el. Spune, şi ne 
ealvezi şi pe mine şi pe tine. E atât de simplu, iubita mea. 

— Te urăsc. 

Cuvintele ţâşniră cu o voinţă proprie. Speră ca el să o 
fi auzit. Il simţi cum se încordează. 

O apucă de păr şi o trase într-o parte şi în alta. 

— Deci, mă urăşti, nu? întrebă el, cu furie 
batjocoritoare. Mă urăşti? 

Îl rupse furios chiloţii. 

— Deci, mă urăşti, repetă el. Vedem noi cine pe cine 
urăşte. 

Îi simţi trupul mişcându-se şi auzi foşnetul 
ameninţător al hainelor pe care le îndepărta. Ştia ce se va 
întâmpla. Furia explodă în ea şi se luptă nebuneşte. 

— Fii blestemat, strigă. leşi afară. Să nu 
îndrăzneşti... 

Dar nu-i putea ţine piept. Curând, îşi dădu jos 
pantalonii şi-i simţi picioarele goale peste ale ei. 

— Eu am fost prima ta iubire, spuse el, îngenunchind 
peste ea. Te-am dezvirginat şi mi-ai mulţumit. Cerşeai şi 


mai mult. Ţi-aduci aminte? Nu te mai săturam. Ţi-am 
dăruit şi băieţelul. Şi acum spui că mă urăşti. 

Trupul îi tremura ca o frunză. Îi simţi tăria când se 
apăsă şi începu să se mişte. Era deja umed, pregătit s-o 
pătrundă. 

— Tony, dacă faci asta... încercă să-l prevină, dar 
cuvintele nu veneau. Vocea i se transformă într-un urlet de 
furie şi neputinţă. 

Încet o pătrunse. A-l simţi înăuntru era cel mai 
groaznic lucru pe care-l trăise vreodată. Era ca un monstru 
în interiorul ei, un lucru oribil, scârbos, care îşi făcea loc în 
cel mai vulnerabil şi mai intim colţişor al trupului ei. 

El începu să se mişte înainte şi înapoi, ţinând-o cu 
mâinile lui puternice, mânat de obsesia lui faţă de ea şi de 
propria lui furie. 

— Ahhh, suflă el. Pun pariu că n-ai mai avut aşa ceva 
demult, nu-i aşa, iubito? 

Se mişca lent, ritmic. Era o parodie grotescă a 
tandreţei. 

— Pun pariu că bărbatul ăla al tău nu poate face asta, 
oftă el. Pun pariu că nu i se scoală aşa, nu? Nici chiar 
înainte de a se fi îmbolnăvit. E bătrân. Crezi ca poate fi el 
bărbatul tău cum pot fi eu? Crezi că îţi poate face copii 
cum pot să-ţi fac eu? 

În vocea lui era triumf şi provocare. 

— Pun pariu c-aţi încercat. Nu-i aşa? Sigur c-aţi 
încercat. Aţi încercat dar nu ţi-a putut face un copil. 

Deodată, Lesiie nu se mai zbătu. Rămase linşitită, 
evadând în ea însăşi, departe, unde el n-o putea atinge, îi 
abandonă corpul ca pe un lucru străin. Să-l aibă, dacă 
vrea. Dar nu va avea niciodată libertatea ei, sufletul ei. 

Tony simţi imediat această evadare. Răceala ei îl 
înfurie. 

— Căţea blestemată, şuieră el. Mă laşi ca pe o cârpă- 
n vânt. Ăsta ţi-a fost jocul tot timpul. Mă arunci la lupi şi-ţi 


duci viaţa mai departe, te joci de-a căsătoria... Căţea 
blestemată. 

O pocni peste cap, cu putere. Văzându-i părul frumos 
împrăştiind-se pe pernă, o pocni iar. O durea pielea capului 
de atâtea lovituri. 

— Hai, pisicuţă, spuse el, scrâşnind printre dinţi. Nu 
poţi să fugi de mine... Hai! Hai! 

Pompa în ea cu mai multă forţă, şi mai multă. O pocni 
din nou, apoi îşi îngropă degetele în părul ei, trăgând 
brutal, jucându-se cu capul ei ca un copil crud cu o jucărie. 

Dar acum nu mai simţea nimic. Găsise un loc unde să 
se ascundă de el, adânc în inima ei şi era mai rezistentă 
decât crezuse el. În acea ascunzătoare îşi ţinea dragostea 
pentru Ross şi credinţa în bucăţica de viaţă pe care o 
păstra pentru ea şi pentru el. Tony nu o putea pătrunde 
nici cu trupul, nici cu furia lui. 

— Curvă de căţea... 

Îi auzea înjurăturile şi insultele în timp ce el tremura 
şl se zbătea în ea, dar nu simţea nimic. Aceasta era victoria 
ei asupra lui. Nu ocupa niciun loc în inima ei şi i-o 
dovedea. 

Dar undeva, în spatele furiei, îi auzea şi-i simţea 
disperarea, înţelegea că se petrecuse ceva în el când o 
revăzuse după toţi aceşti ani - ani care trebuie să fi fost 
teribili pentru el, ani de înfrângeri, umilinţe şi risipiri. 
Înţelegea că întindea mâna spre ea ca spre o păstrătoare a 
vieţii, care să-l ajute să nu fie înghiţit de nisipurile 
mişcătoare ale propriei vieţi. Respingându-l, oricât de 
îndreptăţită era această respingere, ea îl lăsa să se înece. 

Era mai mult decât furie în zbaterea lui. Era o 
frustrare fără limită, o disperare pe care ea o putea privi 
cu calm, de la marea depărtare pe care o crease între ei. 

Şi când, în fine, îl auzi gâfâind, înţelese că erau 
tânguirile unui copil disperat, nu gemetele unui bărbat 
puternic. Nu mai exista putere în Tony. Poate că niciodată 


nu fusese. Nu atunci când îl cunoscuse ea. Probabil că nici 
înainte de asta. În orice caz, acum era terminat, sfârşit de 
viaţă şi de propria sa inadaptare. Şi, patetic, încercase să 
se răzbune pe corpul ei pentru ratarea lui. Absentă, 
reflectă că probabil în asta consta esenţa violului - furia 
impotentă a masculului care îşi răzbună slăbiciunea pe 
trupul unei femei. Un act de ură, desigur, dar şi un act al 
dorinţei frustrate, chinuite. 

Nu se clinti nici când se desprinse de lângă ea. Simti 
salteaua mişcându-se când el cobori din pat şi-l auzi 
punându-şi pantalonii. 

— Tu m-ai făcut s-o fac, spuse el, încă gâfâind. Nu am 
vrut să te doară. Am vrut să te iubesc. Dar m-ai aruncat în 
gura lupilor. Ţi-ai aranjat cuibul aici, te joci de-a casa cu 
bătrânul ăla al tău. Nu-ţi pasă de mine. Nu-ţi pasă ce se 
întâmplă cu mine. Eşti unica femeie pe care am iubit-o şi 
nu dai nici doi bani pe mine. Nu? 

Leslie nu se mişcă. Stătea întinsă pe burtă, 
ascultându-şi bătăile inimii şi propria răsuflare în pernă. 
Lăsă ca imobilitatea şi tăcerea să reprezinte refuzul ei final 
de a se lăsa atinsă de el. 

Îşi dădu seama că vorbise sincer spunând că era 
unica femeie pe care o iubise vreodată. Spectacolul 
disperării şi singurătatea lui o dureau aproape tot atât cât 
şi violul. Doar in acest mod Tony o atinsese până la urmă. 

Acum părea să-şi vină în fire. 

— Gândeşte-te la ce s-a-ntâmplat aici astăzi, spuse el. 
O să te întorci la mine. Ai face mai bine să te pregăteşti. 
Nimic n-o să-mi stea în cale. Nimic nu mă va opri. 

Nebunia acestor vorbe, reluarea pălăvrăgelii după tot 
ce se întâmplase îi urcă sângele la cap. Dorea să-şi strige 
disprețul pentru el cu cele mai crude cuvinte pe care le 
putea găsi. Dar ştia că ar fi fost o greşeală. Lucrurile 
merseseră prea departe, Trebuia să-l facă să plece şi apoi 
să conceapă un plan. 


Nu-şi ridică privirea. El se uita în jos, spre ea. Tăcând 
părea a fi totodată învinsă şi tainică, neajutorată şi 
misterioasă. 

— Şi nu chema poliţia, spuse ei. Pentru că dac-o faci, 
îl omor pe Ross. 

Numele lui Ross pe buzele lui Tony i se părea de 
nesuportat. Dar nu spuse nimic. 

— El este obstacolul, nu-i aşa? întrebă Tony. Nu-ţi 
serveşte la nimic - e prea bolnav şi bătrân pentru asta - 
dar ne stă în cale. Asta e până la urmă, nu-i aşa? 

Leslie simţi cum îi îngheaţă tot corpul. Deci ăsta era 
jocul lui. Îl ameninţa pe Ross, nu pe ea. Vedea în Ross 
cheia rezistenţei pe care i-o opunea ea. Şi, într-un anume 
fel, nu greşea. 

— Nu l-ai iubit niciodată, spuse Tony. Am simţit asta 
tot timpul. E doar un paravan pe care l-ai pus între tine şi 
trecutul tău. Dar nu-ţi merge, Leslie. Va trebui să-l 
părăseşti şi să revii la mine, unde ţie locul - sau el o 
păţeşte. Fii atentă la ce-ţi spun, Leslie. Nu glumesc, tăcu o 
clipă. Deja e pe jumătate mort, adăugă el. 

Obsesia îl făcuse şiret pe Tony. Ştia ce o putea speria 
cel mai mult. Nu ameninţarea că o va răpi, că o va bate, 
sau chiar că o va ucide. Ci ameninţarea că îl va ucide pe 
Ross, un invalid lipsit de apărare, ultima ei legătură cu 
fericirea. 

Rămase aşa pentru un moment, cântărind efectul 
cuvintelor sale asupra ei. Apoi, îşi îndreptă umerii şi se 
pregăti să plece. 

— N-am fost aici astăzi, spuse. Am un alibi bun. M- 
am gândit la toate, Leslie. Nu mă poţi ţine departe de locul 
meu. 

O privi, rânjind. 

— Dar n-o să chemi poliţia, nu? Nu, dacă vrei să-ţi 
mai trăiască bărbatul. 

Privi în jos la ea. Era patetică, dar incredibil de 


frumoasă, cu fusta ridicată deasupra taliei, cu picioarele 
zvelte întinse pe pat şi cu sămânţa lui în ea. În acea clipă 
simţi că îşi recăpătase puterea asupra ei. Şi o iubi mai mult 
ca niciodată. 

— Vino-ţi în fire şi du-te la serviciu, spuse el. Şi ţine 
minte, o să mă mai vezi. 

Apoi ieşi din cameră. 

Era prima întâlnire a lui Jill cu presa. 

La insistenţele presei şi ale propriilor săi consilieri, 
Jordan îşi rugase în fine soţia să se lase intervievată 
împreună cu fetiţa. Presa din lumea întreagă era devorată 
de curiozitatea privind primul născut al celui mai bogat 
bărbat din America. Căsătoria lui Jordan cu Jill făcuse 
atâta vâlvă, venind pe urmele divorţului său de Barbara, 
încât fructul căsătoriei era o veste extraordinară. 

Dar exista un motiv mai important pentru care Jordan 
îşi rugase soţia să cedeze rugăminţilor deranjante ale 
presei. Jordan avea nevoie de o presă favorabilă în acest 
moment crucial al punerii în aplicare a Planului Lazarus. 
Descoperise că aprobarea lui de către Congres era doar 
începutul. Cooperarea unui număr cât de mic de oameni 
puternici, din interiorul şi din afara guvernului, era 
necesară în fiecare etapă a procesului. Mulţi dintre aceştia 
începuseră deja să tergiverseze, întârziind să coopereze 
sau să-şi exercite influenţa. Pentru a le obţine sprijinul, 
Jordan le forţa mâna, ori le oferea diverse favoruri. 

Era esenţial ca Jordan să-şi păstreze nu numai 
influenţa din culise, dar şi imaginea publică. Viitorul 
planului său putea depinde de asta. Cel mai tânăr şi mai 
fermecător dintre bărbaţii Americii se bucura de o aură 


care le lipsea egalilor săi în domeniul financiar. Frumoasa 
lui soţie şi noul născut se adăugau acestei aure. Trebuia să 
exploateze acest avantaj la maximum. 

De aceea, avea nevoie ca presa să fie de partea lui. 
Iar presa le voia pe Jill şi pe Meg. 

— Va dura numai o oră, îi spusese lui Jill. Secretarul 
meu de presă va organiza totul. 

În timp ce vorbea cu Jill, o ţinea pe Meg în braţe. Îi 
zâmbi fetiţei şi o ridică în aer. 

— Vrei să faci cunoştinţă cu presa, nu-i aşa, iubito? 
întrebă el, ciupind-o de bărbie şi sărutând-o pe obraz. 

Meg, în vârstă de două luni, zâmbi şi gânguri 
încântată de atenţiile tatălui său. 

Jill stătea tăcută lângă fereastră, privindu-i. Se afla 
sub influenţa tranchilizantelor, cum fusese tot timpul de la 
naşterea copilei. Realitatea luase o nouă înfăţişare în 
timpul ultimelor luni. Meg avea ceva ireal în modul cum 
creştea şi cum zâmbea. Totul se petrecea parcă în spatele 
unui ecran ameninţător, deşi era o imagine a bucuriei şi ă 
mulţumirii. 

— Presupun că nu am de ales, vorbi Jill rece. 

În ultimul timp, căpătase obiceiul de a se adresa 
soţului ei cu o voce îngheţată. Un mecanism instinctiv de 
apărare o determina să-l ţină la distanţă. 

De la naşterea fetiţei, Jordan nu manifestase niciun 
interes în a face dragoste cu Jill. Un timp, Jill sperase că 
revenind la silueta zveltă îl va atrage. Făcuse gimnastică 
asiduu şi acordase o grijă deosebită machiajului şi 
garderobei, pentru a fi atrăgătoare. Fără niciun folos. Era 
evident că vechea pasiune a lui Jordan pentru trupul ei 
dispăruse. 

Acum pasiunea lui era Meg. 

Ţinea fetiţa în braţe în timp ce o flata pe Jill. 

— Fă asta pentru plan şi pentru mine, spuse el. Dacă 
presa te va place pe tine şi pe copilă, asta ne va face să 


câştigăm câteva luni, chiar un an. Ştiu că nu va fi uşor, dar 
te rog s-o faci. 

Era sincer. Şi totuşi avea o manieră impersonală faţă 
de ea, un fel de ton oficial care o făcea pe Jill să se simtă 
dureros de singură în propria sa familie. 

Auzind acelaşi ton rece şi acum, îndrăzni să-l 
înfrunte: 

— Şi dacă refuz? întrebă ea. 

O privi, ţinând copilul în braţe. O scânteie de furie 
răzbătu în ochii lui, înlocuită rapid de o expresie de 
dezamăgire. 

— Dacă refuzi, o să trebuiască să ne gândim la 
altceva, spuse. 

Îl simţea cum se îndepărtează tot mai mult de ea. 

Hotări să se predea, sperând ca, fiind de acord cu 
ceea ce dorea el, să poată face un mic pas pentru a-şi 
recăpăta soţul. 

— Bine, fu ea de acord. 

Zâmbetul de uşurare de pe chipul lui Jordan fu 
răsplata. Sărută fetiţa, apoi veni spre Jill şi o sărută pe 
obraz. 

— O să apari la televiziune, îi spuse lui Meg cu un 
zâmbet fericit. N-o să fie grozav? 


Interviul avu loc în minunata cameră pe care Jordan 
o aranjase pentru Meg. Fetiţa era în leagănul ei, stând 
liniştită printre jucării, în timp ce reporterii puneau 
întrebări. 

— Spuneţi-mi, doamnă Lazarus, întrebă un reporter 
de la un post de televiziune din New York, cum este să fii 
mama fetiţei lui Jordan Lazarus? 

Dându-şi toată silinţa să ignore ironia neintenţionată 
din cuvintele reporterului, Jill reuşi să zâmbească. În toată 
viaţa ei, o viaţă de minciună, nu se simţise niciodată mai 
pierdută. Sedativele, deşi reuşeau să-i uşureze durerea din 


suflet atunci când era singură, îi dădeau o stare de 
nesiguranţă şi confuzie atunci când i se cerea să ia decizii 
rapide sau să acţioneze pe loc. Se zbătu să găsească 
cuvintele care, ascunzându-i emoţiile, să sune sincer şi să 
vorbească frumos despre Jordan şi Meg, 

— Niciodată n-am fost atât de fericită, spuse Jill. De 
când eram o copilă am visat la o astfel de fericire, dar 
niciodată n-am crezut că poate deveni realitate. 

Propria-i minciună o şocă. Simţea efectul sedativelor. 
Cuvintele începeau să-şi piardă claritatea. Se întrebă dacă 
va putea continua să mintă convingător. 

— Credeţi că fetiţa seamănă cu dumneavoastră sau 
cu tată! ei? întrebă un alt reporter. 

— Ah, zâmbi Jill, are temperamentul tatălui ei. Asta 
este cert. Dar cred că de la mine are... 

Îi era greu să-şi găsească cuvintele. În două luni nu 
reuşise să descopere nici măcar o singură trăsătură din ea 
care să fi fost moştenită de fiica ei. 

— ...simţul umorului, minţi ea în sfârşit, neştiind nici 
măcar ce spune. 

— Cum se simte domnul Lazarus având o fiică? 
întrebă un alt reporter. Credeţi că şi-ar fi dorit un fiu? 

Jill râse tare. 

— Este absolut nebun după ea. 

— Şi presupun că sentimentul este reciproc? zâmbi 
reporterul. 

Jill confirmă din cap, 

— Se împacă grozav, spuse ea. Sunt foarte apropiaţi 
şi cred că seamănă foarte mult. 

— Ce vreţi să spuneţi? întrebă reporterul. 

Din nou sedativele îi slăbiră capacitatea de a gândi 
rapid. Ce voia să spună, se întrebă ea. Ce căuta oare aici 
cu toţi aceşti reporteri stranii, cu ochii reci, care n-o 
plăceau şi cărora nici nu le păsa de ea, şi care aveau 
nevoie doar de ştirile lor? 


— Ei bine, spuse ea, amândoi au un remarcabil talent 
de a se bucura de viaţă. Meg poate sta ceasuri întregi în 
leagăn, privindu-şi jucăriile. lar Jordan poate sta ore 
întregi uitându-se la un tablou sau la oamenii care trec pe 
stradă. Sau privind-o pe Meg. Amândoi se simt ca acasă în 
lume, ceea ce mă uimeşte. În timp ce eu... în fine, eu nu 
sunt tipul de om ocupat, presupun. Fugind încoace şi 
încolo, făcând mereu ceva. Nu deţin acest talent 
contemplativ... 

Cuvintele i se pierdură. Nu ştia ce spune. Cu fiecare 
cuvânt, părea să cadă mai adânc într-o groapă fără fund, 
fără, sens. 

Întrebările au continuat încă o oră, nemiloase, uneori 
lipsite de tact. Aproape toate erau genul de întrebări puse 
de presă soțiilor bărbaţilor celebri. Şi totuşi, multe păreau 
să lovească în rănile cauzate de înstrăinarea ei de Jordan şi 
de ataşamentul lui faţă de copil. Şi cu cât o loveau mai 
tare, cu atât mai inventivă trebuia să fie. Niciodată nu 
trăise ceva atât de epuizant. 

„De ce credeţi că domnul Lazarus işi iubeşte atât de 
mult fiica? 

Vă simtiti mai apropiată de soțul dumneavoastră 
acum, că aveţi un copil? 

Cum este să fiţi trei în loc de doi? 

Credeţi că mariajul dumneavoastră a căpătat mai 
multă intimitate de când aveţi un copil? 

Cum este să fii soția şi iubita celui mai admirat 
bărbat al Americii?” 

Tot aşa, mereu şi mereu, fără milă. Jill minţea tot mai 
mult, săpându-şi groapa tot mai adânc, trăind în tot acest 
timp adevărul crud despre căsătoria ei. Agoniza. 


După nouăzeci de minute grele, totul luă sfârşit. 
Secretarul de presă al lui Jordan începu să-i îndrume pe 
reporteri spre bufetul servit în sala de oaspeţi. Jill abia 


aştepta să plece cu toţii. O va lăsa pe Meg cu bona, va urca 
la etaj, va lua un alt sedativ şi va face o baie. Transpirase 
din cauza reflectoarelor şi a propriei ei emoţii. 

Tocmai îşi lua rămas bun de la reporteri, când se 
întâmplă ceva uimitor. 

O siluetă se detaşă din grup şi veni spre ea. În acelaşi 
moment, câţiva reporteri se întoarseră să o privească. 
Splendidă, într-un costum Chanel, care o făcea să pară 
elegantă şi comod îmbrăcată, cu părul de o nuanţă nouă, 
mai deschisă, purtând o pălărioară strălucitoare şi veselă, 
Barbara Considine se apropie de Jill. 

— Jill! strigă ea. Sunt atât de bucuroasă să te văd! 

Jill încercă să-şi vină în fire, căci îi vedea pe fotografi 
pregătindu-se să ia instantaneele celor două soţii ale lui 
Jordan Lazarus întâlnindu-se în public. Se întrebă cum 
ajunsese Barbara aici. Făcu un pas înainte şi îi întinse 
mâna. 

Barbara o trase pe Jil spre ea şi o îmbrăţişă cu 
căldură. 

— Îmi pare atât de bine să te văd după atâta timp! 
exclamă Barbara. 

Spre groaza lui Jill, câţiva reporteri dădură fuga spre 
ele, în timp ce cameramanul reaprindea luminile. Barbara 
le zâmbea jurnaliştilor. 

— Este într-adevăr încurajator să vă vedem 
împreună, spuse un reporter de la o cunoscută revistă de 
scandal, în lumea noastră este un lucru neobişnuit. 

Barbara se întoarse spre reporter, sigură pe sine. 

— Ba deloc, spuse ea. Jill şi cu mine suntem prietene 
de mult timp. Între noi n-au existat resentimente. Jordan şi 
cu mine am avut o căsătorie frumoasă, dar apoi ne-am 
înstrăinat. Am fost fericită pentru el când s-a căsătorit cu 
Jill. Este o fată frumoasă, cu un caracter minunat. 

Se întoarse spre Meg, care era în braţele bonei. 

— Dar ea este cea pe care am venit s-o văd azi! 


exclamă Barbara, luând-o pe Meg din braţele bonei. Ce 
mai faci, drăgălaşa mea? se adresă ea copilei. Te obosesc 
reporterii ăştia plicticoşi? 

Reporterii o priveau zâmbind. 

— Arătaţi ca făcând parte din familie, observă unul 
dintre ei. Asta speraţi să fiţi pentru Meg? 

— Fireşte! spuse Barbara. Sunt tanti Barbara şi asta 
şi vreau să fiu. Niciun alt copil nu va fi mai răsfăţat decât 
ea, dacă o să-i conving pe Jordan şi pe Jill să mă lase s-o 
iau şi la mine. Deocamdată n-o poţi despărţi de tatăl ei nici 
cu cleştele. 

Barbara era într-o formă uimitoare, glumind cu 
reporterii, ţinând fetiţa, vorbind despre afecțiunea ei 
pentru Jill, despre prietenia ei cu Jordan. Nici urmă din 
sfiala care o copleşise întotdeauna în public. Se comporta 
ca o celebritate care înflorea sub atenţiile presei. 

La un moment dat, deveni serioasă, vorbind 
reporterilor, pe un ton grav, despre dragostea ei pentru 
Jordan, despre căsătoria şi despărţirea lor. 

— Într-un anume fel, am un sentiment aparte pentru 
Meg şi pentru Jiil. Ştiţi, n-am putut niciodată să-i ofer Iui 
Jordan copilul pe care mi l-am dorit. Am încercat, dar n-a 
fost să fie. Nu acesta este motivul pentru care ne-am 
despărţit, dar întotdeauna am considerat asta ca pe o mare 
pierdere. Când Jordan s-a căsătorit cu Jill, am sperat într- 
un copil de la bun început. Acum că Meg a apărut, mă simt 
cu adevărat ca naşa ei. Nimeni nu a dorit ca ea să vină pe 
lume mai mult decât mine. Şi nimeni n-o iubeşte mai mult 
decât mine. Sigur, cu excepţia părinţilor ei. 

Jill o urmărea cu uimire. Barbara minţea cu 
măiestrie. Reporterii erau impresionați de devotamentul 
Barbarei faţă de copil. Nici n-aveau idee că Barbara nu 
fusese niciodată acolo până în ziua aceea, nici măcar nu 
trimisese vreo felicitare când se născuse Meg, nici nu-i 
arătase lui Jill vreo fărâmă de căldură. 


Era un spectacol măreț, un spectacol demn de Jill 
însăşi, o culme a artei sale. 
Dar Jill nu-şi dădea seama unde duceau toate astea. 


După un sfert de oră de conversaţie cu reporterii, 
Barbara anunţă că trebuia să plece. Jill de-abia aştepta să 
se retragă în dormitorul ei. 

Fotografii insistară să le facă o fotografie ambelor 
femei cu copilul. Lui Meg i se făcuse somn, dar Jill o luă 
blând în braţe şi o ţinu la piept. Barbara veni lângă Jill. Au 
fost făcute fotografii cu Meg în braţele lui Jill, apoi într-ale 
Barbarei, apoi cu amândouă. Din fericire pentru Jill, fetiţa 
se conformă fără să plângă. 

Apoi bona o luă pe Meg. Jill rămase singură cu 
Barbara, în timp ce reporterii îşi strângeau pentru a doua 
oară aparatura. Jill o privi pe Barbara, care era cu ochi la 
Meg, aflată în braţele bonei. 

— Cum ai intrat? întrebă ea, cu voce scăzută, ştiind 
că nu poate fi auzită de reporteri. 

— Unul dintre reporteri e prietenul meu, spuse 
Barbara. Mi-a spus despre interviu, aşa că am venit ei eu. 
Am vrut să văd fetiţa. 

Făcu ochii mici privind-o pe Meg. 

— E frumoasă, nu-i aşa? întrebă ea. 

Jill dădu din cap. 

— Da, este. 

Urmă o mică pauză, suficientă pentru ca nervii iritaţi 
ai lui Jill să simtă cum o anume armă era ascuţită în mintea 
Barbarei pentru a o folosi împotriva ei. 

— Dar nu seamănă cu tine, nu-i aşa? adăugă Barbara. 

Vocea era dură, scăzută, imposibil de auzit de către 
ceilalţi. 

Jill încercă să-şi ascundă reacţia. Trebuia să rămână 
zâmbitoare, pentru că unii dintre fotografi încă mai apăsau 
pe declanşator. 


— Nu ştiu ce vrei să spui, spuse Jill. 

— Ştii exact ce vreau să spun, şopti Barbara, în timp 
ce le zâmbea reporterilor. Nu seamănă cu tine. Seamănă 
cu „ea”. De asta e Jordan atât de înnebunit după copil. 

— Cu cine? întrebă Jill, pălind. 

Barbara se întoarse pentru a privi în ochii lui Jill. 

— Dacă nu ai aflat deja, spuse ea, mi-e milă de tine. 

Pe Jill o trecu un val de ameţeală. Camera i se clătina 
în faţa ochilor săi. Cuvintele Barbarei erau atât de 
îngrozitoare şi totuşi atât de aproape de rana din sufletul 
ei, încât ardeau în mintea ei ca o otravă. 

Restul se desfăşură ca într-un joc de imagini 
distorsionat. Copilul era în braţele Barbarei pentru un 
sărut de adio. Apoi Barbara o îmbrăţişă pe Jill înainte de a- 
şi lua rămas bun în mijlocul aplauzelor şi al urărilor de 
bine din partea reporterilor. 

Jill reuşi să-şi ia la revedere de la Barbara şi apoi să 
scape de ziarişti. În aceste ultime clipe, vălul dintre ea şi 
lume se îngroşase. Avea sentimentul că îşi croia drum prin 
nisipuri mişcătoare. 

Nu seamănă cu tine. Seamănă cu ea. 

Cuvintele erau un imn sinistru răsunând întunecat în 
sufletul lui Jill. Şi adevărate, oribil de adevărate, pentru că 
se făceau ecoul temerilor inexplicabile care o separau de 
Meg şi de Jordan şi o lăsau cu otrava singurătăţii şi a 
disperării. 

Seamănă cu ea. 

Jill se târî în sus pe scări, lăsând-o pe Meg cu bona. 
Luă două sedative în loc de unul şi reuşi să facă un duş 
fierbinte înainte de a se prăbuşi în pat. Reporterii 
plecaseră, iar Meg dormea. Jill era singură. Dar nu adormi. 
Nici sedativele nu-i dăruiră odihna aşteptată. Cuvintele 
erau imposibile, dar adevărate, nebuneşti, dar brutal de 
logice. 

Seamănă cu ea. 


Jill zăcu în pat, urmărind umbrele după-amiezii 
furişându-se cu şiretenie pe tavan. Se întreba dacă va mai 
putea dormi vreodată. 

În cealaltă cameră, departe, se auzea gânguritul 
dulce al fiicei ei care visa. 


58 
Johnsonville, Long Island 


Leslie Wheeler îşi privea soţul în ochi. 

— Te iubesc, spuse ea. 

Ross îi zâmbi, în ciuda valurilor de durere. Deşi 
privirea aceea straniu de preocupată, aproape severă, încă 
îi rămânea pe chip, lumina iubirii o alungă şi o încălzi pe 
Leslie. 

— Şi eu te iubesc, copilă, spuse el. 

Era încă dezbrăcată, deşi îl ajutase pe el să-şi pună 
pijamaua. Făcuseră dragoste. Apelaseră la modul acela 
subtil şi complicat pe care fuseseră obligaţi să-l înveţe. Şi, 
în seara aceea, avuseseră succes. 

Ross stătea întins, admirând-o. Deşi grija şi munca o 
slăbiseră, era la fel de frumoasă ca întotdeauna. Avea ceva 
luminos care o făcea irezistibilă. 

Îi atinse sânii cu mâiniie. Se îmbăta cu existenţa ei 
fizică, hrănindu-se cu dragostea ei pentru el. Ochii îi 
străluceau fascinaţi şi recunoscători. 

Apoi, treptat, slăbiciunea îl răzbi. 

— Nu sta prea târziu, spuse el. 

— Nu, răspunse ea. 

De la primul atac, el se culca cu o oră sau două 
înaintea ei. Efortul enorm al recuperării îl storcea şi 
trebuia să se culce devreme. Leslie mai rămânea, 
terminând câte ceva de la birou, uneori mai făcând 


curăţenie prin casă, citind sau doar gândindu-se. 

Privi cum cămaşa de noapte îi aluneca peste trupul 
gol. 

— Ce femeie, zâmbi el. Nu ştiu ce-am făcut ca să te 
merit. 

Se apropie de el. 

— Noapte bună, Ross, îi şopti ea, sărutându-l pe 
buze. Te iubesc. 

— Asta-i valabil şi aici, murmură el pe jumătate 
adormit. 

Stinse lumina. Îi ascultă respiraţia regulată şi ieşi din 
cameră. 

Cobori în bucătărie şi-şi consultă programul pentru a 
doua zi. Avea să fie o zi lungă tipică, epuizantă, ca multe 
altele cu care se obişnuise în ultimul an. 

leşi din bucătărie şi se duse la subsol, verificând uşile 
şi ferestrele. Făcu acelaşi lucru în camera de zi şi pe 
verandă. La sfârşit, urcă în vârful picioarelor la etaj şi 
încercă toate ferestrele. 

Când termină, reveni în camera de zi, unde ardea un 
singur bec, lângă pian. Citi o jumătate de oră, dând încet 
paginile cărţii. 

La zece şi jumătate, stinse lumina şi rămase într-un 
fotoliu, ascultând sunetele obişnuite ale nopţii. Se auzi o 
bufniţă în pădurea de afară. O maşină dădu colţul străzii 
cu un fâşâit de cauciucuri pe asfalt. Auzi o veveriţă 
traversând grăbită acoperişul. 

Avea în mână cel mai lung şi mai ascuţit cuţit de 
bucătărie din casă. Nu-i dădea drumul cât rămânea acolo. 
Ştia că avea să adoarmă în fotoliu, ca de atâtea ori în 
ultimele săptămâni. Ross nu ştia de asta, pentru că 
întotdeauna venea în pat în cursul nopţii şi, dimineaţa, se 
trezea odată cu el. Leslie îşi păzea casa. 


Se hotărâse s-o facă după o lungă şi inutilă discuţie 


cu un locotenent din poliţia locală pe nume Gregg 
Clements. 

Îi descrisese situaţia clar şi fără emoţii, spunându-i 
despre vechea legătură cu Tony Dorrance, despre 
căsătoria cu Ross, despre atacul cerebral al lui Ross şi 
despre reapariţia lui Tony. Nu-i ascunsese nimic, nici ce se 
întâmplase ultima oară când Tony fusese în casa ei. 

Locotenentul fusese amabil şi înţelegător, dar nu o 
putuse ajuta. 

— Dacă l-aţi fi acuzat imediat de viol, am fi putut face 
ceva, spuse el. Circumstanţele sunt dificile... 

Zâmbetul trist al lui Leslie îi spuse de ce nu-l acuzase 
pe Tony. Ştia cât de slabe erau şansele de a-l pune pe Tony 
în spatele gratiilor. Tony spusese că avea un alibi bun. Şi 
probabil nu minţise. Obsesia sa faţă de Leslie părea să-l fi 
înarmat cu o şiretenie lipsită de scrupule pe care ea nu 
trebuia s-o subestimeze. 

Mai avea un motiv pentru care nu voia să se 
răfuiască cu Tony în public. Voia să menţină separat cele 
două jumătăţi ale vieţii ei. Nu voia ca Ross, deja bolnav şi 
preocupat, un om care lupta pentru viaţa sa, să trebuiască 
să afle de existenţa lui Tony. Gândul îi repugna. Voia să-l 
protejeze pe Ross cu orice preţ. 

— Ce pot face acum? întrebase ea. Tony va reveni. 
Ştiu asta. Cred că-i va face rău lui Ross. Crede că Ross 
este obstacolul dintre el şi mine. 

Detectivul dăduse din cap, dus pe gânduri. 

— Da, aş putea afla unde locuieşte prin compania de 
asigurări unde lucrează. Îl vom verifica să vedem dacă în 
acest moment este acuzat de ceva sau există vreun mandat 
de arestare pe numele lui. Dar mai mult decât asta nu 
putem face, până când nu încearcă iar ceva. Nu putem 
aresta pe cineva pentru ceva ce ar putea face. O să cer 
patrulei să treacă pe lângă casa dumneavoastră în fiecare 
noapte, doar ca măsură de precauţie, cam atât, însă. Vă 


înţeleg problema, dar nu dispunem de resurse pentru a 
acţiona în astfel de situaţii. 

Văzând teama şi îngrijorarea din ochii lui Leslie, se 
aplecă în faţă. 

— Cunosc numele unor detectivi particulari de 
încredere, spuse el. Puteţi angaja un om care să vă 
păzească locuinţa. Dar vă va costa. 

„Şi n-o să-l oprească pe Tony”, se gândi Leslie. Dacă 
Tony fusese atât de deştept încât să pătrundă în casa ei o 
dată, va fi destul de deştept să găsească şi o altă ocazie. 

Pe lângă asta, nu avea bani de cheltuit pe detectivi 
particulari. Toate economiile ei şi ale lui Ross se duseseră 
pe medicamente. 

Leslie îi mulţumise locotenentului, şi plecase acasă, 
să se gândească la ce va face. 

Concluzia fusese simplă: ea însăşi trebuia să-şi 
asume responsabilitatea de a-şi păzi casa, viaţa, până când 
Tony va înceta să mai reprezinte o ameninţare pentru ea. 

Din ziua aceea, stătea în camera de zi, cu cuțitul ei în 
mână, aşteptându-l pe Tony. 


Leslie stătea în fotoliu, simțind cum o fură somnul. 
Era epuizată de faptul că făcuse dragoste şi de cele 
douăsprezece ore de muncă la birou. Nu mai putea sta 
prea mult cu ochii deschişi. 

Privi în întuneric. Copil fiind, întotdeauna îi fusese 
teamă de întuneric. Îşi mai aducea vag aminte de tatăl ei 
venind în dormitor pentru a o ţine de mână şi a o alina 
când îi era teamă noaptea. 

Acum, însă, întunericul devenise complicele ei. I se 
părea că făcea parte din el, că era invizibilă. Se va folosi 
de el pentru a o ajuta să-şi protejeze viaţa şi soţul. 

Leslie se simţi mai puternică, mai hotărâtă. Violând- 
o, Tony îşi epuizase într-un anume sens armele asupra ei. 
Pătrunsese în cea mai vulnerabila parte a ei prin forţa 


superioară a corpului, dar dăduse peste un zid de piatră. 
Plecase din dormitorul ei frustrat şi furios, pentru că-şi 
dăduse seama că, violând-o nu o cucerise. 

Putea s-o mai dorească încă, putea s-o mai 
pândească, dar acum se înarmase moral şi se putea lupta 
cu el. Nu se temea. 

Casa i se părea mai prietenoasă şi mai solidă decât 
oricând. Era căminul ei. Zidurile ei bătrâne i se alăturau în 
linişte pentru a trece prin ceasurile nopţii până dimineaţă, 
când se va întoarce lângă Ross. 

Capul i se rezemă de spătar. Totul era liniştit şi 
odihnitor. Închise iar ochii, imaginile de vis ridicându-se ca 
nişte valuri, pentru a o purta cu ele într-un somn dulce. 

O voce joasă o trezi brusc. 

— N-o să meargă, Leslie. 

Leslie tresări. Mâna i se strânse pe cuţit. Îşi simţi 
trupul răsucindu-se. 

Era Tony. 

Luptă să-şi recâştige controlul. Aşteptase acest 
moment şi acum era aici. Era pregătită. 

— leşi afară de aici, spuse ea în întuneric. Pleacă 
acum sau te omor. 

Îl auzi râzând tare. 

— N-o să omori pe nimeni, zise vocea. Eşti făcută să 
fii amantă. Nu eşti o luptătoare. 

Se lăsă tăcerea. Leslie tremura din tot corpul. Dacă l- 
ar vedea, dacă ar da de el, l-ar ucide cu mâinile goale. O 
chinuise destul. 

Următoarele lui cuvinte o făcură să tresară, pentru 
că se apropiase de ea pe nesimţite. 

— Ascultă-mă, spuse el, O să vii cu mine în seara 
asta. Nu e nevoie să-ţi faci vreun bagaj. O să-ţi dau tot ce 
doreşti. O să vii în linişte. Când soţul tău se va trezi mâine 
dimineaţă, tu n-o să mai fii aici. 

Tăcu din nou, topit ireal în întuneric. Ea privi în toate 


dliocţiile, încercând să simtă unde se afla. 

— Dar dacă încerci să mi te opui iar, spuse el, dacă 
refuzi să vii cu mine în tăcere, atunci soţul tău nu se va 
mai trezi mâine dimineaţă. Pentru că o să fie mort. 

Tăcu ca s-o lase să-i cântărească vorbele. Dacă îl 
iubeşti destul ca să-i salvezi viaţa, ridică-te şi vino cu mine, 
spuse Tony. Ştiu că nu-l iubeşti cu adevărat. Nu cum 
iubeşte o femeie un bărbat. Te-ai legat de el doar ca să uiţi 
trecutul, să uiţi de noi. L-ai folosit ca pe un paravan între 
tine şi realitate. Nu mai merge. Ori vii acum cu mine, ori îl 
elimin eu. Nu vreau să-i fac niciun rău, Leslie, dar o să-i 
fac dacă va trebui. Râse scăzut. 

— V-am auzit sus, aseară, spuse el cu dispreţ. Asta 
înseamnă la tine să faci dragoste? Trăieşti o minciună. 
Leslie. Nu eşti soţie. Eşti soră de caritate. 

Îl simţea apropiindu-se în timp ce vorbea. Într-o clipă 
va fi destul de aproape ca să-l izbească. Ţinea cuțitul 
strâns, cu ambele mâini. Dacă putea să-l lovească o dată, 
avea iniţiativa. Distanţa până la scări, la telefon, era mică 
şi ştia cum să se mişte în întuneric. 

Şi nâmeni n-o va acuza pe ea. Îşi apăra casa, la urma 
urmei... 

Înainte de a-şi termina gândul, ceva o lovi peste 
încheieturile mâinilor făcând-o să strige de durere. Cuţitul 
căzu pe covor. Mâinile îi amorţiră. Apoi un val de durere îi 
trecu prin degete. 

Tony o lovise cu toată puterea lui. Acum era la 
picioarele ei, căutând cuțitul. Din instinct, Leslie dădu cu 
piciorul în întuneric. îl auzi strigând, când piciorul ei îl lovi 
undeva în gât sau în faţă. Încercă să se ridice, dar un braţ 
puternic i se încolăci în jurul umerilor. 

— Să nu mai încerci asta, îi mârâi el în ureche. Vrei 
să-i cruţi viaţa lui Ross? 

O trăsese aproape de faţa lui. Îi mirosi respiraţia. Era 
un miros acru, de sălbăticie. Obsesia alungase omul din el, 


lăsând doar bestia. 

O întrecuse din nou. Şi sus, neştiutor de bătălia şi 
înfrângerea ei, dormea soţul ei. 

Leslie se înmuie în braţele lui Tony. 

— Bine, spuse ea. Vin cu tine. 

Îl simţi cum reacţionează. Se relaxă, ţinând-o 
aproape tandru. Mâinile îi erau încă amorţite. Părea lipsită 
de puteri. 

— Ei, aşa mai zic şi eu, începu el. Ştiam c-o să-ţi vii în 
fire... 

Încă vorbea, când ea scăpă din strânsoare. Sări din 
scaun şi fugi spre scări. 

Surpriza îi dădu avantajul unei secunde. Avea 
dreptate, se descurca în întuneric mai bine decât el. Auzi o 
masă răsturnându-se în spatele ei, când ajunse la scări. Se 
năpusti în sus, urcând două trepte deodată. 

Auzi în urmă o buşitură zdravănă şi un mormăit 
satisfăcut. O mână o prinse de picior când ajunse pe ultima 
treaptă de sus. 

Se întoarse şi-l lovi pe Tony la întâmplare cu piciorul 
liber. Îl auzi înjurând când tocul îl lovi cu putere în nas. 
Mâna ei se înfăşurase în jurul stâlpului balustradei şi se 
tinea cu toată puterea, dând din picioare. 

Niciunul nu spunea nimic. Bătălia nu mai avea nevoie 
de cuvinte. 

Leslie lupta cu furie, dar mâinile lui Tony erau prea 
puternice. Se atârnă de glezna ei, îi prinse şi celălalt picior 
şi începu să se caţere metodic pe trupul ei. 

Ea se luptă mai tare, zgâriindu-l pe faţă cu mâna 
liberă. Voia să-l ucidă. 

— Căţea, îl auzi ea. Căţea. 

Simţea violenţa adunată în spatele obsesiei lui. Ştia 
că nu exista dragoste adevărată în goana după ea. Numai 
ură. Ură pentru propria lui neputinţă, pentru viaţa lui 
risipită şi pentru independenţa ei. Era un personaj tragic 


care încerca să se agate de viaţa pe care o pierduse. 

Dar şi puterile ei se duceau. Nu-i făcea faţă. Se 
zbătuse prea mult, aşteptase prea multe nopţi, muncise 
prea multe luni în şir fără să mănânce şi să doarmă destul, 
fără linişte în suflet. Nu mai putea să lupte. 

Tony o simţi capitulând. Se caţără peste ea, trupul lui 
acoperind-o aproape ca atunci când o violase în pat. Mâna 
ei era încă prinsă de balustradă, dar era epuizată. O 
cuprinse de talie, cu o bucurie triumfătoare, savurând 
puterea. Inhala parfumul părului ei, amestecat cu mirosul 
fricii. Într-o clipă o va lua de aici. Apoi va putea face ce 
voia cu ea. 

Tony se gândea mulţumit la toate astea, când, 
deodată, se aprinse lumina pe hol. 

Orbit de lumina neaşteptată, Tony privi în sus. Ross 
Wheeler stătea în capul scărilor, în pijama şi halat, privind 
în jos la el. 

Era un moment straniu, tânârul chipeş, privind în 
ochii celui mai în vârstă, tânărul sănătos, faţă în faţă cu 
rivalul bolnav. 

Un urlet de furie ieşi din gâtlejul lui Tony. O dădu pe 
Leslie la o parte ca să-l poată ataca pe Ross. 

Abia atunci văzu arma din mâna lui Ross. Prea târziu. 
Arma se descărcă. 

Ross Wheeler era invalid. Dar mânuise multe arme la 
vremea lui şi le cunoştea mecanismul. 

Tony se trase înapoi când văzu arma. Strigă atunci 
când glonţul îl atinse şi căzu în jos pe scări. Întunericul din 
salon îl înghiţi. Se auzi un zgomot de mobilă lovită, apoi 
pocnetul uşii de la bucătărie când Tony ieşi în fugă din 
casă. 

Leslie zăcea la picioarele soţului ei, încă agăţată 
patetic de balustradă. Ross îngenunche încet pentru a o 
ajuta. Revolverul îi căzu din mână pe covor. 

Leslie se trase cu greu până în capătul scărilor. O 


durea tot corpul în urma luptei cu Tony. Îl luă pe Ross pe 
după gât. 

— O, Doamne, spuse ea. O, Ross... 

El o ţinea blând, bătând-o uşor pe umăr. Îi simţi 
trupul frumos prin cămaşa de noapte şi zâmbi. Îl privi. 

— Ce-ai...? se bâlbâi ea. Cum ai...? 

— Ştiam că era ceva rău, spuse Ross. N-a fost nevoie 
de multă filosofie. Încă mai pot s-adun doi cu doi, dacă 
trebuie. 

— De unde ai luat pistolul? întrebă ea privind re 
volverul de pe podea. 

— Îl aveam, spuse el. Aici suntem în Vestul sălbatic. 
Nu ştiai asta? Trebuie să-mi apăr femeia iubită. 

Leslie zâmbi şi-l sărută. Apoi, spre propria sa 
surpriză, izbucni în hohote de plâns. 

O ţinu mult timp, îngenuncheat în capătul scărilor, cu 
capul ei pe pieptul lui. O mângâia pe păr şi pe umeri. 

— Trebuia să-mi fi spus. Te-aş fi putut ajuta mai 
devreme. 

Ea dădu din cap. 

— Voiam să nu te atingă şi pe tine spuse Leslie. S-a 
întâmplat cu atât de mult timp în urmă M-am gândit că eu 
trebuia să rezolv, să... Nu ştiu ce credeam... 

Ross se aşeză alături de ea, nu fără greutate. Ştia că 
era un invalid, un om care nu poate face multe lucruri 
simple. Dar el tocmai îi salvase, poate, viaţa. El o apărase. 
Avea sentimente contradictorii, de mândrie şi ruşine că ea 
fusese cea care provocase toate astea. 

Cuvintele care urmară o luară complet prin 
surprindere. 

— Le-ai spus soţilor Beyer despre asta? o întrebă el. 

— Nu m-am gândit la asta, răspunse ea. El mă voia 
pe mine. A pomenit de Terry numai ca să încerce să mă 
convingă... 

— Ar trebui să-i suni, spuse el. Şi la poliţie. Ca 


măsură de prevedere. 

— Da, ai dreptate. 

Deodată, păli. Îl privi pe Ross cu ochi neîncrezători. 

— Adică, spuse ea, ştiai despre... 

— Demult, răspunse el. Am aflat chiar înainte să ne 
căsătorim. Mi-am închipuit că o să-mi spui tu când o să 
vrei. 

— Şi niciodată nu m-ai condamnat? întrebă ea. 

— Să te condamn pentru ce? întrebă el. Pentru că 
eşti om? Pentru că ai un trecut? Dimpotrivă, te-am iubit şi 
mai mult. Îmi pare rău că a trebuit să înfrunţi atâtea de 
una singură. Eu ar fi trebuit să te protejez, nu tu pe mine. 

Îl îmbrăţişă strâns. 

— Dar m-ai protejat, îl asigură ea. 

Avea dreptate. În acel moment, pentru prima oară 
după multe luni, Leslie se simţi în siguranţă. 


La două seri după pătrunderea lui Tony Dorrance în 
casa lui Leslie, un bărbat bătu la uşa casei lui Cliff Beyer 
din Farmington, Long Island. Când Georgia Beyer a 
răspuns la uşă, bărbatul a îndreptat spre ea un revolver şi 
i-a cerut să i-l dea pe fiul ei. 

Georgia s-a dat înapoi câţiva paşi. Omul a venit după 
ea. 

Când uşa s-a închis în urma lui, şase poliţişti în 
uniformă l-au salutat cu puştile scoase. În câteva minute a 
fost dezarmat, i s-au pus cătuşele şi i s-au citit drepturile. 

Tony Dorrance - purtând un bandaj la braţul stâng, 
din cauza rănii de pistol pe care o suferise cu două seri 
înainte - a fost dus în maşina patrulei la sediul poliţiei 
locale şi, la ordinul magistratului, închis fără a i se admite 
ieşirea pe cauţiune. Peste o lună a fost judecat pentru 
încercare de răpire, intrare prin efracţie, atac, violenţă, 
deţinere de armă neînregistrată, port ilegal de armă şi 
multe alte acuzaţii legate de terorizarea lui Leslie Wheeler 


şi de încercarea de răpire a lui Terry Beyer. 

Un juriu a dat verdictul aproape în unanimitate şi 
Tony Dorrance a fost condamnat la patruzeci de ani 
închisoare. După primirea sentinţei, a fost transportat la 
închisoarea Attica, unde şi-a început noua viaţă de 
puşcăriaş. 

Ochii întregii lumi erau aţintiţi asupra lui Jill Lazarus. 

Fotografia ei şi cea a micuţei Meg se aflau pe 
coperţile tuturor revistelor de scandal, ale revistelor de 
modă şi ştiri. Presa naţională o îndrăgise, nu numai pentru 
frumuseţea ei, pentru faptul că era soţia lui Jordan Lazarus 
şi mama primului lui copil dar şi, în mod ironic, datorită 
exhibiţiei de „clasă” şi nobleţe, demne de atenţia presei, 
prin care Barbara Considine atrăsese atenţia asupra 
amâdurora. 

Episodul cu Barbara iscase un interes furtunos din 
partea presei. Publicul era încântat de ideea unei relaţii 
amicale, chiar şi a unei prietenii strânse între cele două 
soţii ale lui Jordan Lazarus. Jill era asediată de reporteri 
care doreau s-o întrebe nu numai despre Jordan şi Meg, 
dar şi despre prietenia ei cu Barbara, 

Erau şi reporteri care doreau chiar interviuri 
prelungite cu cele două femei alături, dar Barbara a 
refuzat cu tact, spunând că era prea ocupată. De fapt, Jill 
nu o mai văzuse pe Barbara din ziua acelei apariţii 
surprinzătoare. 

Asediul cererilor de interviuri nu slăbea. Jordan 
trebui să angajeze o secretară numai pentru a le 
înregistra. Iar Jill nu putea să le refuze pe toate, pentru că 
noua ei imagine publică se dovedise a fi o binecuvântare 


pentru Jordan şi planul său. În fiecare săptămână, marile 
birouri de ştiri fierbeau, prezentând ştiri despre 
îndrăzneţele schimbări care aveau loc în cartierele sărace 
ale oraşelor, mulţumită armatei de ingineri, oameni de 
afaceri şi administratori financiari ai lui Jordan. Planul 
Lazarus era o mare noutate. Iar Jordan Lazarus făcea parte 
din ei. 

Când nu dădea interviuri, Jill lua pastile, tot mai 
multe pastile, amestecându-le în combinaţii puternice într- 
o vană încercare de a calma vulcanul din ea. Dar cu cât lua 
mai multe, cu atât păreau să fie mai puţin eficace. Cu 
fiecare zi, pământul îi fugea tot mai mult de sub picioare. 

Stătea acasă cât putea de mult, căutând un refugiu 
împotriva lumii indiscrete de afară. Dar propriul ei cămin 
devenise neospitalier, plin de amintiri rău prevestitoare. 

Îl vedea tot mai rar pe Jordan, căci acum propriile ei 
relaţii publice o ţineau departe de el, iar când erau 
împreună, politeţea lui ca o armură o îngheţa. 

Între timp, prezenţa lui Meg era o adevărată tortură. 
Cu cât îi studia chipul, urmărind-o cum zâmbea în timp ce 
se juca în leagăn sau în ţarcul ei, cu atât fetiţa arăta mai 
ciudat. 

Jill atinsese deja punctul la care nu mai avea 
încredere în ea însăşi să se afle în preajma fetiţei. Nu se 
temea numai de efectele stării sale de drogare 
permanentă, ci mai mult de tăvălugul violent al 
sentimentelor sale. Cu cât se străduia mai mult să scape 
de propriile ei obsesii, cu atât ele reveneau pe furiş în 
conştiinţa ei, tulburându-i luciditatea şi copleşind-o cu 
gânduri înfricoşătoare. Nu se mai recunoştea, şi nu ştia de 
ce putea fi în stare. 

Uneori îl urmărea pe Jordan ţinând copila în braţe, 
spunându-i cât de dor îi fusese de ea în timpul zilei, luând- 
o la fereastra dinspre râu, arătându-i şlepurile şi 
minunându-se cu voce tare de frumuseţile lumii. În acele 
momente, Jill se surprindea privindu-şi fetiţa cu ură şi 


gelozie. Trebuia să-şi mute privirea înainte ca Jordan să-i 
surprindă expresia feţei. Şi când i-o înapoia pe Meg, o 
strângea la piept cu nervozitate, străduindu-se să 
manifeste duioşie maternă, în timp ce impulsul acela 
înfricoşător îi stăruia în suflet. 

Şi trebuia să îndure singură toată această agonie. 
Meg era doar un bebeluş, nu o putea ajuta. Iar Jordan nu 
se mai deranja s-o privească pe Jill ca pe o soţie sau ca pe 
o fiinţă umană. N-avea ochi decât pentru fiica lui. 


După o lună de chin, Jill ajunse la capătul puterilor. 

Într-o după-amiază rece de joi, părăsi apartamentul şi 
îi ceru şoferului s-o conducă în centru. Îi ceru s-o lase pe 
Fifth Avenue, spunându-i că îl va suna când va avea nevoie 
de el. Îi spuse că trebuia să facă nişte cumpărături. 

În realitate, voia doar să iasă din casă, să fie afară 
printre oamenii normali, departe de propria ei viaţă 
chinuită. 

Mergând pe stradă, de nerecunoscut în spatele 
ochelarilor de soare, studia feţele preocupate, indiferente 
ale trecătorilor. Le era recunoscătoare. Erau fiinţe umane 
obişnuite, cu frământări şi necazuri. Indiferent de 
cusururile lor, chiar de răutăţile lor, erau o altă lume, la 
mii de kilometri distanţă de aerul rarefiat, de nerespirat 
din casa ei, o casă unde ea nu-şi găsea locul. 

Căscă gura la vitrine, fără niciun interes, oprindu-se 
la un magazin cu bijuterii, unde văzu o pereche de butoni 
care i-ar fi plăcut lui Jordan, Nu-i cumpără. Era prea laşă 
pentru un astfel de gest de împăcare. Apoi trecu pe lângă 
un magazin cu jucării, unde văzu o pisicuţă adorabilă, care 
avea s-o încânte pe Meg. Cu ultimele sale puteri, intră şi o 
cumpără. Costa o sută de dolari, dar merita. Părea aproape 
reală şi avea o blană ca de tigru. 

Merse spre Sixth Avenue şi se opri în Rockefeller 
Piaza, privind patinatorii. 


Apoi îşi înălţă privirea şi văzu o imagine cunoscută. 

Pe dreapta, chiar dincolo de clădirea RCA, era sediul 
lui Lazarus International. 

Jill îşi iasă capul pe spate, pentru a vedea vârful 
acestui zgârie-nori. Pe trotuarul opus şe afla sediul din 
Manhattan al lui Considine Industries. În acea clădire, în 
acel moment, Barbara Considine se afla în biroul ei. 
Femeia cu care se căsătorise Jordan, femeia pe care nu o 
iubise niciodată. Femeia care recursese! a toate 
stratagemele, ţinuse cu dinţii de el şi în final îl pierduse în 
faţa unui adversar superior ca abilitate şi ferocitate. Jill 
însăşi. 

Însă Barbara păruse fericită, şi plină de viaţă atunci 
când dăduse buzna la întâlnirea cu presa din apartamentul 
lui Jill. Parcă era o pisică după ce înghiţise prada. În timp 
ce Jill, câştigătoare în bătălia pentru Jordan, deţinea 
premiul rămas acum fără valoare şi trecea prin chinuri tot 
atât de adânci ca şi minciunile în care trăise toată viaţa. 
Câtă ironie, se gândi Jill, ca învinsul să fie atât de plin de 
viaţă şi nonşalant, în timp ce câştigătorul să înnebunească, 
încetul cu încetul. 

Jill privi îndelung clădirea, gândindu-se la Barbara şi 
la ce-i spusese aceasta luna trecută, în timp ce li se făceau 
fotografiile. 

„Nu seamănă cu tine...” 

Dintr-un impuls, Jill vru să traverseze strada, cu 
pisicuţa de pluş în punga de plastic. 

Auzi un claxon şi un scrâşnit de frâne. Nu numai că 
traversa pe roşu, dar nici măcar nu era pe o trecere de 
pietoni. 

Ruşinată, sări înapoi pe trotuar, se duse la colţul cel 
mai apropiat şi aşteptă ca semaforul să indice verde, 
ascultându-şi bătăile violente ale inimii. Când culoarea 
semaforului se schimbă, traversă strada şi intră în sediul 
lui Considine Industries. 


În faţa ascensorului se afla biroul de pază. 

— Puteţi să mă anunţaţi la biroul doamnei Considine? 
îi întrebă ea pe unul dintre paznici. 

— Cine întreabă, domnişoară? vru el să ştie. 

— Jill Lazarus, răspunse ea. Doamna Jill Lazarus. 

El ridică dintr-o sprânceană. 

— Un moment, vă rog, zise el. 

Urmă o pauză. Jill rămase privind holul luxos, din 
marmură. Tot ceea ce vedea părea a fi greoi, aproape letal, 
de la pereţii de piatră strălucitori până la cabina lustruită 
a ascensorului. 

După o pauză surprinzător de scurtă, telefonul sună 
şi paznicul îi spuse lui Jill să urce la etajul 56. Luă 
ascensorul. Când ajunse, văzu un birou pe ale cărui uşi de 
sticlă scria: 

BARBARA S. CONSIDIME 

DIRECTOR 

Jiil intră. Secretara zâmbi şi sună la interfon. 
Aproape imediat apăru Barbara. Purta un costum elegant, 
cu eşarfă, şi o brățară frumoasă cu smaralde. Avea şi acum 
aerul acela tonic, sănătos, care o surprinsese pe Jill cu o 
lună în urmă. Părea zveltă şi în formă. Înaintând spre ea, 
lui Jill i se păru că era foarte înaltă, că o domina. 

— Ce surpriză, spuse ea, conducând-o pe Jiil în biroul 
ei. Ia loc. Pot să-ţi ofer ceva? Cafea? Poate ceva de băut? 

Ultima remarcă i se păru lui Jill a fi o aluzie la 
obiceiul ei recent de a bea pe ascuns, dar nu putea fi 
sigură. Starea în care era făcea ca mintea să-i joace feste. 

— Nimic, mulţumesc. 

— Bine, spuse Barbara. Cărui fapt îi datorez onoarea 
acestei vizite? 

Jill o privi pe Barbara drept în ochi, blestemându-şi 
propria slăbiciune. Înainte, îi vedea pe ceilalţi cu o 
claritate nemiloasă, care îi permitea să-i manipuleze după 
bunul ei plac. Acum claritatea aceea dispăruse şi, odată cu 


ea, şi puterea ei asupra celorlalţi. Dar reuşi să adune ceea 
ce-i mai rămăsese din vechea sa voinţă de fier şi zise: 

— Ce voiai să spui atunci, în timp ce ne fotografiau 
reporterii? 

Barbara îşi înălţă sprâncenele, aparent uimită, dar 
renunţă repede la prefăcătorie şi o privi pe Jill cu ochi 
pătrunzători. 

— Cum adică ce voiam să spun? întrebă Barbara. 

Zăpăcită, Jill clipi des. 

— Ştii despre ce vorbesc, spuse ea. Despre Meg. Ai 
spus că nu seamănă cu mine. 

Barbara se ridică de pe scaunul din spatele biroului 
şi veni să se aşeze în fotoliul de lângă Jill. Jill îi inhala 
parfumul. 

— Chiar vrei să ştii? întrebă Barbara. 

Jill dădu din cap. 

— Uneori, vorbi Barbara dusă pe gânduri, natura 
vorbeşte prin copii. Ştiam totul despre Jordan şi Leslie. I- 
am urmărit cu atenţie. Am văzut cum se uita la ea. Am 
înţeles ce fel de femeie era. Chiar şi inima i-am înţeles-o, 
într-un fel. Am ajuns să ştiu de ce o iubea Jordan, ce vedea 
şi ce preţuia la ea. 

Ezită o clipă, ca şi cum era cuprinsă de milă. Apoi 
vorbi cu răceală. 

— Nu pe tine te iubeşte în copilul acela, spuse ea, ci 
pe Leslie. 

Jill închise ochii în timp ce cuvintele i se întipăreau în 
suflet. Apoi îi deschise şi o văzu pe cealaltă privind-o 
intens. 

— Copilul nu-ţi aparţine, continuă fără milă Barbara. 
Îi aparţine lui Jordan şi lui Leslie. De asta o adoră atât. 

Urmă o altă pauză. Barbara părea să-şi aleagă 
cuvintele cu grijă. 

— Eu n-am putut să-i fac copii, spuse ea. Ştii de ce. 
Dar chiar dacă ar fi fost posibil, n-ar fi vrut un copil de Ia 


mine. O voia pe Leslie. Şi acum, prin tine, are copilul ei. Tu 
ai fost doar un surogat de mamă. 

Zâmbi. 

— De asta nici nu seamănă cu tine, spuse ea. Este 
firesc. 

Barbara nu ştia ce efect monstruos aveau cuvintele 
ei. Nimeni nu ştia mai bine decât Jill cum jucase 
mascarada de a fi Leslie, cum adusese la viaţă sufletul lui 
Leslie din adâncurile propriei ei inimi pustii, pentru a pune 
mâna pe Jordan. Acum era prinsă în propria ei cursă. Meg 
era dovada vie a succesului şi a eşecului ci, crima şi 
pedeapsa ei. 

Un surogat de mamă. Cuvintele erau îngrozitoare 
prin adevărul lor. 

Jill se oţeli pentru a lupta împotriva Barbarei, 

— Te înşeli, vorbi ea. Meg seamănă cu mine. Mulţi au 
spus asta. 

Barbara îi aruncă o privire sceptică. 

— Minţi, spuse ea. Eu ştiu ce vede el atunci când o 
priveşte. 

Cuvintele o loviră pe Jill ca un ciocan. Barbara o 
privea cu atenţie şi văzuse că arma ei îşi atinseşi ţinta. 

— Doar vezi ce fericit este, nu? vorbi Barbara. Tu nu 
l-ai făcut niciodată atât de fericit. Acum e fericit pentru că 
i-ai dat copilul lui Leslie. Nu mai are nevoie de tine. Are ce- 
şi doreşte. 

Jill se forţă să privească în sufletul Barbarei. De 
undeva, din străfunduri, apăru o fărâmă din vechea 
luciditate. Ce voia Barbara? De ce se expunea astfel 
spunând lucrurile astea nebuneşti de parcă erau 
adevărate, pronunţând minciunile astea cu atâta siguranţă 
de sine şi putere? 

Răspunsul păru a se citi în ochii Barbarei. Era un 
motiv pe care Jill îl simţea, aproape că îl atingea. Dacă 
privirea i-ar fi fost mai clară, numai ceva mai clară... 


Dar Barbara devenise din nou evazivă, cu parfumul şi 
rujul şi manichiura ei perfectă ce alcătuiau imaginea aceea 
halucinantă care plutea în faţa ochilor lui Jill. Şi parcă 
Barbara creştea, ca un gigant, în timp ce Jill se micşora tot 
mai mult, ca Alice în Ţara Minunilor... Tot mai mică, mai 
mică, mai mică... 

Apoi, Barbara dispăru de tot. Jill se prăbuşise podea, 
pierzându-şi cunoştinţa, 

Când se trezi, era întinsă pe o canapea din piele, în 
biroul Barbarei. Una dintre secretare, cu o expresie 
îngrijorată, îi făcea vânt cu o revistă, în timp ce alta îi 
freca mâinile. 

Barbara stătea în spatele lor, fără să scoată un 
cuvânt. 

— Vă simţiţi bine, doamnă Lazarus? Să chem un 
doctor? întrebă secretara. 

Jill îşi recapătă treptat cunoştinţa. Efectul combinat 
al sedativelor şi emoţiilor se acumulase în timp şi nu putea 
fi anulat într-un minut. 

— Un pahar de apă, ceru ea. Vă rog... 

Secretara îi aduse un pahar cu apă rece ca gheaţa. 
Jill bău încet. 

— Să chem un doctor? întrebă secretara. Este unul 
chiar în clădire. Ne-a mai ajutat şi altă dată. 

— Nu... nu. Şoferul meu. Dacă-l chemaţi pe şoferul 
mou, va fi suficient. 

— Prostii, spuse Barbara, preluând controlul. O să te 
ducă acasă şoferul meu. Veronica, du-te cu ea, ai grijă să 
ajungă acasă în siguranţă. 

— Da, doamnă Considine, răspunse supusă secretara. 

— Acum lăsaţi-ne o clipă singure, ceru Barbara. Mă 
anunţaţi imediat ce maşina este gata. 

Secretarele ieşiră. Barbara şi Jill erau singure. 
Barbara se aşeză în scaunul de lângă canapea şi-i luă mâna 
în mâna ei. 


— Te simţi bine? întrebă ea. 

Jill nu răspunse. Cântărea solicitudinea acestei 
prietene false, călăul cu chip zâmbitor. 

Urmă o tăcere lungă. Cele două femei se priviră în 
ochi. Era clar că rolurile se inversaseră. Acum Barbara era 
cea puternică. Avea adevărul de partea ei, în timp ce Jill 
zăcea neputincioasă la picioarele rivalei. 

Barbara oftă. 

— Îmi pare rău că te-am tulburat, spuse ea. Uneori 
adevărul doare. Nimeni nu ştie acest lucru mai bine decât 
mine. 

Se referea la modul în care Jill i-l luase pe Jordan. Se 
gândea la propriul său trecut tragic şi la modul în care Jill 
îl exploatase pentru a-i fura soţul. 

Pe atunci, Jill o ghicise pe Barbara. Îi descoperise 
punctele slabe şi atacase fără milă. Era exact ce făcea 
Barbara acum. 

Acum îşi aminti Jill de impresia pe care o avusese cu 
câteva momente înainte de a leşina, când i se păruse că 
întrevedea ce se petrecea în spatele acelui spectacol de 
putere şi cruzime pe care i-l oferise Barbara. Vedea acum 
ce tactică adoptase Barbara. Jocul aşteptării... 

Jill îşi reveni şi o înfruntă curajoasă. 

— Eşti nebună, spuse ea. Vorbeşti aşa pentru că te-a 
alungat. Niciodată nu te-a vrut pe tine. Pe mine m-a vrut. 

Barbara râse, un râs scăzut, sinistru. 

— O femeie poate citi în altă femeie, spuse ea. M-oi fi 
învins tu, dar am văzut prin tine atunci şi văd şi acum. Ai 
jucat teatru de la bun început. Te ştiu. Eşti expertă în asta. 
Îi învârţi pe bărbaţi pe degetul mic, prefăcându-te că eşti 
ceea ce-şi doresc ei să fii. Dar nu te-a dorit niciodată pe 
tine. Ci pe femeia pe care o imitai. N-ai ştiut-o decât atunci 
când a fost prea târziu. Atunci când mica ta mascaradă s-a 
transformat într-un copil, o fiinţă umană. Pentru tine, acum 
este prea târziu. Pricepi? Pentru că acum are copilul; tu 


nu-i mai eşti de niciun folos. 

Barbara o privea pe Jill cu ură şi triumf. Aceasta îi 
susţinea cu greutate privirea retrăgându-se chiar atunci 
când încerca s-o înfrunte. Îşi blestemă propria slăbiciune. 
Dacă ar fi avut vechea ei forţă, ar fi putut s-o înfrunte pe 
femeia asta, indiferent de cât de pornită era. 

Dar Jill era prea slăbită pentru a se mai putea lupta. 
Vechile ei arme o abandonaseră. 

Secretara bătu la uşă. 

— Şoferul este gata, doamnă, spuse ea. Doriţi să vă 
ajut? 

— Imediat. 

Uşa se închise. Barbara o ajută să se ridice de pe 
canapea. Jill părea gata să-şi dea duhul, în timp ce Barbara 
era înaltă şi în plină putere. 

Barbara o conduse pe Jill până la uşă. Jill se sprijinea 
de ea ca un copil. 

— Acum ce mă fac? întrebă ea cu voce rugătoare. 

Barbara zâmbi. 

— E simplu, spuse ea. O omori. 

Jill o privi cu ochii mari. 

— Pe Leslie? 

Barbara clătină din cap. 

— Încă nu pricepi, remarcă ea. Te credeam mai 
inteligentă. 

Jill păli când îşi dădu seama ce voia să spună 
Barbara. 

— Meg, şopti. 

În loc de răspuns, Barbara se uită la ea îndelung, cu 
subînţeles. 

Jill stătea întinsă pe pat. 

Era încă seara devreme. Lui Meg îi fusese foame şi 
Jordan îi dăduse biberonul. Răbdarea şi duioşia lui erau 
uluitoare. Puţini bărbaţi, şi încă preşedinţi de corporație, 
erau capabili de atâta tandră solicitudine faţă de un 
bebeluş. 

Jordan era un tată perfect. Părea să deţină secretul 
de a o linişti pe Meg atunci când era agitată sau de a o 
adormi când era obosită. Îi cunoştea foarte bine firea, iar 
ea părea să aibă deplină încredere în el. Relaţia dintre ei 
era o adevărată minune. 

Meg era prea mică pentru a-l minţi, prea mică pentru 
a fi învăţat şmecheriile unei femei. EI părea încântat de 
candoarea ei. Micile ei furii şi accesele de mofturi îl 
făcuseră s-o îndrăgească la fel de mult ca şi zâmbetele 
drăgălaşe şi gânguritul. Meg nu avea nimic de ascuns, iată 
de ce o accepta cu toate capriciile ei. Sau aşa i se părea lui 
Jill. 

Pe de altă parte, Meg nu se purta la fel cu Jill, nu se 
cuibărea şi nu gângurea alături de ea, cum făcea cu 
Jordan, Jill simţea asta şi era nefericită, îşi dădu seama că 
tumultul ei interior reuşise să i se transmită acestui copil 
neajutorat. 

După ce fetiţa mâncase, Jill o îmbăiase şi o pregătise 
pentru culcare, Făcea asta cu posesiune geloasă, ştiind că 
Jordan ar fi fost gata s-o facă el, dacă îl lăsa, 

În timp ce săpunea şi limpezea trupuşorul dulce al lui 
Meg, era tulburată de pasivitatea tăcută a copilului, Din 
cauză că tranchilizantele îi amorţeau mâinile, Jill se temea 
că ar putea s-o scape sau s-o rănească pe Meg. 

După baie, o luă pe Meg în camera ei şi rămase cu ea 
câteva minute înainte de a stinge lumina, Stătea acolo 
rozându-şi unghiile şi privind chipul inocent al fetiţei, Meg 
era atât de frumoasă şi atât de străină! 


Nu după mult timp, Jordan intră în cameră. O luă pe 
Meg în braţe şi o alintă. Din camera alăturată, Jill îl auzea 
murmurându-i uşor fetiţei. 

În ultimele luni, Jill îl văzuse de multe ori vorbind cu 
Meg. Copila stătea întinsă pe spate, iar Jordan se apleca 
deasupra ei, luându-i ambele mâini într-ale sale, în timp 
ce-i vorbea. Ea îi răspundea cu zâmbete, mici sunete şi cu 
o expresie elocventă care arătau că avea completă 
încredere în el, că-i înţelegea perfect dragostea. Erau ca o 
singură fiinţă. 

Jill nu comunicase niciodată în acest fel cu Meg. 

Ceea ce nu făcea decât să-i confirme convingerea 
intimă că, într-un anume fel, fetiţa îi fusese înstrăinată de 
pasiunea lui Jordan pentru o altă femeie. 

În fiecare zi, Jill încerca să lupte împotriva teoriei 
sale nebuneşti. Dar acum că o auzise pe Barbara dându-i 
glas, acum că-şi văzuse logica întortocheată confirmată de 
un observator din afară, nu i se mai opunea. Făcea parte 
din comportamentul ei faţă de Meg, faţă de Jordan, era o 
parte a chipului pe care-l vedea în oglindă în fiecare zi. 

Când Jordan ieşi din dormitorul fetiţei, Jill intră din 
nou. Ochii lui Meg erau deja închişi şi nici nu băgă de 
seamă că mama ei se aplecase pentru a o săruta. 

Apoi Jill se duse la culcare. 


Se opri în baie să mai ia un sedativ, îşi perie repede 
părul, adăugă o nuanţă de culoare obrajilor şi se aşeză în 
pat în aşteptarea lui Jordan. 

Se gândise toată ziua la acest moment. 

Purta o cămaşă de noapte nouă, pe care şi-o 
cumpărase pentru această ocazie, ieşind la cumpărături la 
începutul săptămânii. Nu era nimic provocator, ci doar 
senzual, prin materialul mătăsos şi croială. Îi punea în 
evidenţă sânii tineri, rotunzi, şi coapsele suple. O făcea să 
arate mai puţin ca o sirenă şi mai mult ca o tânără soţie şi 


mamă atrăgătoare, al cărei corp îşi menţinuse farmecele 
pentru soţul ei iubitor, tatăl copilului ei. 

Jill se pregătise sufleteşte pentru această noapte, cu 
toate puterile care-i mai rămăseseră. Trebuia să refacă 
legătura cu soţul ei. Dacă eşua, era pierdută. 

Nu mai acuza pe nimeni, decât pe ea însăşi pentru 
tot ce se întâmplase. Pusese ochii pe Jordan din ambiţie, 
nu din dragoste. Căzuse în propria ei cursă, atunci când 
descoperise că el avusese o mare iubire, o dragoste care 
nu-i putea fi scoasă din inimă la fel de uşor ca soţia pe care 
Jill o îndepărtase din viaţa lui. 

Jill începuse să aibă nevoie de el şi să-l dorească 
numai când aflase că inima lui era dăruită altcuiva. Astfel 
că-şi primise pedeapsa meritată. 

Numai că tortura pe care o îndura acum era de 
ncsuportat. Sufletul i se destrăma. Trebuia să încerce să 
restabilească într-un fel legătura cu Jordan, până nu era 
prea târziu. 

Jordan intră în dormitor. Încă mai zâmbea, gândindu- 
se la fetiţă. 

Îi aruncă soţiei o privire în timp ce-şi scotea cămaşa. 

— E adorabilă, spuse el. Are capul bine aşezat pe 
umeri. Deja simt asta. Şi cred că într-adevăr înţelege câte 
ceva din ceea cei spun. 

Radia de fericire. Nu observă expresia de pe chipul 
lui Jill. Se pregătea să se întoarcă în camera de zi, să mai 
lucreze. 

Trebui să-l întrerupă. 

— Jordan, spuse ea.. 

Se întoarse spre ea privind-o rece, cu o politeţe 
familiară. 

— Da. 

— Jordan, eu. 

Câteva secunde nu-şi putu găsi cuvintele. Se 
pregătise pentru acest moment săptămâni în şir. Nu putea 


să-şi piardă curajul tocmai acum. 

— Ce este? Nu te simţi bine? 

Reuşi să zâmbească. 

— Nu-ţi place noua mea toaletă de noapte? 

Ochii îi fugiră spre cămaşa de noapte, reţinând 
curbele subtile ale sânilor şi ale şoldurilor. Era subţire şi 
foarte frumoasă, cu părul ei lung revărsat pe umeri şi 
membrele fine, zvelte, ce se întrevedeau prin vălul subţire. 

— Foarte drăguţ, spuse el. 

Glasul îi era neutru, dar receptase mesajul. 

— Jordan, şopti ea. Îmi lipseşti. 

Se întoarse de la oglindă, cu cămaşa pe jumătate 
descheiată. Rămase privind în jos, spre ea, cu ochii negri, 
opaci. 

— Jordan, şopti ea. Te rog. 

Păru să ezite, nehotărât. 

Apoi se apropie. Îl ajută stingând repede veioza. 
Camera rămase în întuneric. 

Jordan se aşeză pe pat alături de ea. O atinse uşor pe 
obraz, pe umăr, apoi mâna îi cobori pe sâni. Ochii i se 
închiseră pe jumătate când îşi simţi carnea atingând-o pe a 
ei. 

Jordan o sărută. Îl îmbrăţişă şi-l trase spre ea. 
Sărutul avea un gust străin, ciudat. Trecuseră atâtea luni... 
Peste un an de fapt. 

În gât i se stârni un geamăt, mai mult un geamăt de 
durere, decât o dorinţă. 

O strânse în braţele sale puternice. Era ca o păpuşă, 
slăbise, în timp ce el era înalt şi puternic, cu o condiţie 
fizică perfectă. 

O trase mai aproape de el. Încercă să se plieze după 
el, doritoare, dar în acea clipă un mic spasm, născut din 
luni de singurătate, o făcu să devină rigidă în braţele lui, 
iar Jordan îi dădu drumul. Îşi dădea seama că el crezuse că 
îl respingea. Îl prinse de ambele braţe şi reuşi să 


zâmbească dulce. 

— Acordă-i omului o şansă, zise ea, ca un ecou al 
acelei blânde ironii cu care îl sedusese când se 
cunoscuseră. 

O luă din nou în braţe. Se sărutară şi-i simţi mâinile 
pe obraji, degetele în păr. Era un gest pe care îl făcea des 
înainte, privind-o în ochi. 

El se înfierbântă, îl simţea. Propriile ei simţuri 
zvâcneau, ceva între o fierbinţeală cumplită şi o răceală 
încordată. Mâna ei ezită de-a lungul coapsei lui, tot mai 
aproape de sexul care se întărise, aşteptând-o. 

— O, te-am dorit atât de mult, şopti ea. 

El nu spuse nimic. Îl ajută să-i scoată lenjeria. Acum 
era goală, zveltă şi frumoasă ca întotdeauna, poate mai 
frumoasă, pentru că trupul ei purta semnele maternității. 
Era mama copilului lui adorat şi îl dorea. 

Mâinile lui ajunseră să i se odihnească pe sâni. 
Sfârcurile i se întăriră şi îl văzu privind-o fascinat. 
Răsuflarea i se accelerase, ca de fiecare dată când îi 
admira trupul gol. 

lar acum vechiul ei personaj, cel cu care îl sedusese 
la început, îi veni în ajutor. Se lăsă pe spate cu un zâmbet 
şi îi lipi capul de sânii ei. Mânile îi cuprinseră gâtul în timp 
ce o săruta. Era, sau părea, naturală şi dornică. 

— Te doresc atât de mult, spuse ea. 

Cu îndrăzneala unei fetiţe, îl întoarse pe o parte. Îi 
descheie cămaşa, apoi îi deschise fermoarul pantalonilor. Îl 
dezbrăcă repede,  simţindu-i penisul zvâcnind în 
strânsoarea chilotului. Trupul lui era atât de frumos, atât 
de zvelt şi de tare... Se întreba cum de supravieţuise fără 
ca el s-o atingă un an întreg. 

Te iubesc. 

Cuvintele îi stăteau pe buze, dar nu îndrăzni să le 
pronunţe. Îi era teamă că erau ultimele cuvinte pe care el 
ar fi dorit să le audă de la ea acum, ultimele cuvinte pe 


care le-ar fi crezut, venind de la ea. Aşa că-l trase deasupra 
ei, mâinile aşezându-se pe mijlocul lui. 

— Mm, murmură ea, ce bine e... 

Erau cuvintele pe care i le spusese cu mult timp în 
urmă, când trupurile lor erau pregătite pentru intimitate. 
Se rugă ca ele să atingă coarda aceea anume, ca pe 
timpuri. 

El tăcea, dar fierbinţeala corpului gol lipit de al ei nu 
mai lăsa nicio îndoială în privinţa celor simţite de ei. 
Mâinile lui erau pe umerii ei, savurându-i moliciunea. 

Ochii lui erau larg deschişi, privind-o din penumbră. 

Picioarele ei se deschiseră larg, invitându-l. Coapsele 
ei se frecau de şoldurile lui. Îşi cufundă mâinile în părul 
lui. 

— A trecut atâta timp, se tângui ea. Ţi-am dus dorul. 

Acum sexul lung, tare, dintre picioarele ei era 
pregătit să o pătrundă. O atingere delicată îi spuse că 
amândoi erau pregătiţi să facă dragoste. Trupul lui era 
încordat, braţele lungi ţinând-o mai strâns, iar el 
pătrundea tot mai adânc, şi mai adânc, mângâietor, înainte 
de a veni spre ea întreg şi tare, ca întotdeauna. 

Jill avu o senzaţie de uşurare, de parcă ce fusese mai 
greu trecuse, de parcă prăpastia dintre ea şi soţul ei 
dispăruse. Agonia prin care trecuse,  solitudinea, 
suspiciunile, crizele de disperare, toate dispăruseră. Totul 
va fi ca mai înainte, ca atunci când fusese fata pe care o 
dorea Jordan, când fusese sigură de dorinţa şi de pasiunea 
lui. 

— Erou! meu, suspină ea, în timp ce ei venea tot mai 
aproape. Făt-Frumosul meu... 

La aceste cuvinte, el se opri. O privi cu ochii îngustaţi 
de furie. 

— Iar îţi joci rolul? spuse el. Asta-i ce poţi da mai 
bun? 

Îl privi îngrozită şi îl prinse de braţe, ca pentru a-l 


împiedica să-i scape. 

— Jordan, nu. Eram emoţionată. Nu ştiam ce 
spuneam. Te rog, Jordan. 

Dar era prea târziu. Se retrase din ea repede. Se 
desprinse din îmbrăţişarea ei şi se ridică,- gol. 

— Credeam că ai învăţat ceva în tot acest timp, spuse 
el. Dar înţeleg că am greşit. Eşti aceeaşi imitație ieftină 
dintotdeauna. Ei bine, în seara asta va trebui să dormi 
singură, draga mea. Toleranţa mea pentru imitații nu a 
crescut în ultimele treisprezece luni. 

— Jordan, nu! strigă ea. Nu înţelegi. Te-am dorit atât 
de mult! Pur şi simplu mi-am pierdut controlul. Te rog, 
Jordan. Vino înapoi. Te iubesc. 

— Mă iubeşti, întrebă el cu un sarcasm amar. Ce şti 
tu despre dragoste? 

Îşi puse pantalonii şi cămaşa. leşi din cameră. 

Rămase singură în pat, cu cearceaful tras peste sâni, 
arzând după el, cu inima bătându-i violent. Suspine tăcute 
o zguduiau. Ar fi vrut să se ridice, să alerge după el şi să-l 
implore să revină. Dar ştia că n-avea rost. Ura din ochii lui 
nu lăsa nicio urmă de îndoială. Avusese o ultimă şansă şi o 
ratase. 

Îl auzi pe Jordan plecând. Dulapul din perete se 
deschise, portmantourile clănţăniră uşor în timp ce îşi lua 
haina. Uşa se deschise şi apoi se închise. Nu ştia cât va fi 
plecat. 

Singură în pat, Jill plânse fără reţineri. Durerea care 
o sfâşia era reală, tot atât de naturală ca a oricărei femei 
care iubise din toată inima şi fusese respinsă. Dar îi 
lipseau armele cu care muritorii de rând învaţă să reziste 
în faţa durerii, pentru că nu avusese niciodată nevoie de 
ele. Iar acum era prea târziu. 


Nu ştia cât dormise, Sedativele se combinaseră cu 
epuizarea din sufletul ei, pentru a o elibera de tortura 


stării de trezie. 

O trezi apelul telefonului de pe noptieră. Era atât de 
ameţită, încât nu putu ridica receptorul decât atunci când 
deja încetase să mai sune. 

Privi ceasul. Douăsprezece şi jumătate. Jordan încă 
nu se întorsese. 

Ameţită, se ridică şi se duse în camera lui Meg. Intră 
tiptil şi privi fetiţa care dormea pe burtică, cu funduleţul 
ridicat. Respira uşor, aproape imperceptibil. Mânuţele i se 
mişcară, apoi se linştiră. 

Jill o bătu uşurel pe spate şi îşi trecu degetele pe 
obrazul ei. 

Reveni în camera ei şi se aşeză pe pat, întrebându-se 
unde putea fi Jordan. Era prea obosită ca să se poată 
hotări dacă să mai ia o altă pilulă. 

Telefonul sună iar. Ridică grăbită receptorul. 

— Jordan? întrebă ea. 

O tăcere scurtă. 

— Jill? 

Era o voce de femeie. 

— Da, Jill. Cine întreabă? 

— Deci, a plecat, nu? Vocea era amuzată. Eşti 
singură. 

Acum vocea avea o notă de triumf şi cruzime. Jill ştia 
cine era. 

— Barbara, spuse ea s! ab. 

— Te-ai gândit cum? întrebă vocea. 

Jill se ridică. Mâna îi tremura pe receptor. 

— Să... ce? întrebă ea. 

— O să vrei s-o faci fără să o doară, spuse vocea, 
pentru că eşti o mamă bună. Dar ţine minte: trebuie s-o 
faci. 

Se auzi un clic. Legătura se întrerupse. 

Jill se aşeză pe marginea patului, ţinând receptorul 


cu ambele mâini, ca pe un obiect periculos. 

După un timp, telefonul începu să scoată un sunet 
ascuţit, semn că trebuia repus în furcă. 

Dar Jill nu-l auzea. Ţipătul mut din pieptul ei îneca 
orice alt zgomot. 

Era sâmbătă. 

O zi neobişnuit de caldă. Leslie şi Ross trebuiau să 
parcurgă o distanţă lungă. Ross ducea sacoşa mai mică, cu 
cartofii pai şi şerveţele, Leslie coşul pentru picnic. Ross se 
folosea de baston. Amândoi mergeau încet. Niciunul nu era 
stânjenit. Se obişnuiseră demult cu infirmitatea lui Ross, 
ca făcând parte din viaţa lor. 

Erau bine dispuşi. Aerul era înmiresmat. Păşunile şi o 
livadă străjuiau drumul de ţară ce ducea la locul lor pentru 
picnic, un deluşor sub un ulm bătrân unde, cu mulţi ani în 
urmă, Ross îşi adusese adesea fetele şi soţia. 

Era un loc frumos, rustic şi liniştit. Pe păşune se aflau 
câteva vaci. Două sau trei erau culcate la pământ, 
încălzindu-se la soare, Un tractor stătea nemişcat pe câmp. 
De undeva veni în zbor o cioară, traversând cerul albastru 
cu aripile larg deschise. 

— Câtă linişte! remarcă Leslie. 

— Aşa e mereu, spuse Ross, privind-o cum întindea 
pătura sub copac. Asta ne plăcea şi mie şi fetelor. 
Niciodată nu-i nimeni pe aici. Dina spunea că este locul 
„nostru”. 

— Aşa îl simt şi eu, zâmbi Leslie. De parcă n-a mai 
fost nimeni altcineva aici înainte de a veni noi şi nici nu va 
mai fi, după ce plecăm noi. Ca pe o vrajă. 

— Ai ghicit, copilă, spuse el. 


Îngenunchease pentru a deschide coşul şi-şi ridică 
privirea spre el. Niciodată nu arătase mai fragil; albise şi 
era foarte slab. Dar în ochi păstra lumina dragostei, caldă 
ca peisajul încălzit de soare. 

Leslie se apropie de el cu braţele deschise. 

— Te iubesc, spuse ea. 

O mângâie blând, de parcă era tare şi puternic ca 
bătrânul ulm, iar ea se putea cuibări în siguranţă în umbra 
lui. 

— Şi eu te iubesc, draga mea, spuse el. 

Rămaseră aşa îndelung, legănându-se în soarele 
cernut de frunze, nevrând să se despartă. Ross fu cel care 
rupse vraja. 

— Hai să mâncăm, spuse el. Mor de foame. 


Fu un prânz vesel, deşi de fapt niciunul nu mâncă 
prea mult. Aduseseră o sticlă de vin pe care o deschise 
Leslie sub privirile iui Ross. Au vorbit despre planurile de 
viitor. Despre cina de a doua zi, duminică seara, cu Nancy, 
care venea de la Rochester. Planuri pentru săptămâna 
următoare, care se anunţa aglomerată, pentru vara 
viitoare, când aveau să meargă pentru două săptămâni la o 
cabană din Southwest Harbor Maine, pe care el nu o mai 
vizitase de câteva veri şi dorea ca Leslie s-o vadă. 

Urmară planuri pentru anul următor şi pentru 
celălalt, care prevedeau extinderea listei de clienţi pentru 
Wheeler Advertising, angajarea a cel puţin trei noi agenţi 
şi preluarea unui local vecin de pe Church Street. Erau 
planuri îndrăzneţe, pe care Ross nu le-ar fi făcut de unul 
singur, dar le aprobă fără şovăială când Leslie îi prezentă 
beneficiile financiare pe care urmau să le aducă. Modul ei 
de a gândi era, ca întotdeauna, ambițios şi plin de 
imaginaţie, fără a fi imprudent. Era, îşi spunea Ross, o 
femeie născută pentru afaceri. Dacă ar fi vrut, ar fi putut fi 
preşedinta propriei sale corporaţii. 


Şi avea toate şansele, se gândi el. Terminară masa. 
Leslie se rezemă de trunchiul copacului, ţinându-i capul lui 
Ross în poală. 

— De-abia aştept să văd cabana, spuse ea. N-am fost 
niciodată în Maine. N-am văzut nici măcar Lacul Michigan, 
până la treisprezece ani. Niciodată nu am fost într-o 
vacanţă adevărată, cu excepţia unei excursii cu cortul în 
Wisconsin. 

Zâmbi. 

— Pentru mine, vara însemna că nu mergeam la 
şcoală, că puteam alerga prin oraş în şort şi maieu cu 
Carty Erwin sau cu Heidi Everhardt. Mâncam prostii 
preambalate şi vedeam acelaşi film de nenumărate ori, 
şedeam pe veranda familiei Everhardt şi jucam gin 
rummy... 

— Mmmm, făcu Ross. Mai spune-mi. 

— Nu prea am ce, zise Leslie. Am avut o copilărie 
liniştită. Nu se întâmpla nimic. De asta mi-o şi amintesc. 
Poate pentru că s-au întâmplat atâtea de atunci încoace. 
Mi se pare că n-a trecut niciun moment plicticos de când 
am absolvit colegiul. 

Ross tăcea. Îi strânse mâna. 

Prin faţa ochilor îi defila viaţa ei de adult. Ogilvie, 
Thorpe, cu suspiciosul şi acrul Bud Owens şi stratagema 
disperată pentru contul Aurora Lâfestyles. Nu va uita 
niciodată cu câtă înfrigurare cercetase viaţa lui Barton 
Hatcher şi se hotărâse să arate ca defuncta lui soţie mult 
iubită pentru a-l câşiga de partea sa. Fusese surprinsă, 
când planul reuşise şi şocată când campania pentru 
Aurora Lâfestyles adusese companiei milioane de dolari şi 
făcuse din ea o celebritate. 

După victoria iniţială, viaţa ei fusese asaltată de o 
succesiune de provocări, care mai de care mai ambițioasă, 
îşi dădea seama că talentul ei se maturiza prin experienţa 
câştigată şi începea să se considere o femeie adevărată, un 


adult care îşi controla propria sa viaţă. 

Cât de vană fusese acea imagine despre sine. 
Sentimental, fusese un copil pierdut în pădure, la ani 
lumină depărtare de autocunoaştere. Tocmai atunci, când 
avea capul plin de idei false despre sine, apăruse Tony 
Dorrance. 

Tony îi dezrădăcinase complet viaţa, dându-i un curs 
nou care, ulterior, o adusese la bărbatul pe care acum îl 
ţinea în braţe. Ce feste stranii ne joacă viaţa, se gândi ea. 
Ce urmări cumplite poate avea o faţadă de argint pe care 
n-o vedem decât mulţi ani după aceea. Uneori, poate chiar 
niciodată... 

Paradoxal, acum i se părea că tocmai lui Tony trebuia 
să-i mulţumească pentru Ross. Nu l-ar fi întâlnit pe Ross 
dacă nu şi-ar fi urmat disperată şi deznădăjduită copilul 
până în Long Island. Soarta o condusese la Ross Wheeler. 

Timp de o clipă, reflectă la reapariţia neaşteptată a 
lui Tony în viaţa ei, cu un an în urmă. Încă nu-i venea să 
creadă că era adevărat. Chiar şi acum considera acea 
întorsătură a sorții ca fiind ceva nebunesc, greşit. Era un 
fel de eroare a zeilor. 

— Privi în jos spre Ross şi-i mângâie părul ce se 
rărea. Arăta tot mai mult ca un om bătrân. Dar era 
bărbatul ei. Da, soarta îi acordase o nouă şansă când îl 
întâlnise pe Ross. Nu viaţa la care visa, poate, dar oricum 
o viaţă bună. O viaţa în care era iubită pentru ea însăşi de 
cineva în care avea încredere şi pe care-l respecta. O viaţă 
pentru care merita să se sacrifice. 

În clipa aceea, un alt chip apăru în mintea lui Leslie 
şi trebui să facă un efort pentru a-l îndepărta. Era 
conştientă că, dacă lucrurile ar fi fost puţin diferite, acum 
n-ar fi stat aici sub copac, cu Ross Wheeler. Ar fi fost 
departe, măritată cu Jordan Lazarus şi s-ar fi gândit cu 
bucurie că drumul urmat din copilărie o condusese la 
Jordan, marea iubire a vieţii ei; Ce amintiri frumoase, 
uluitoare ar fi avut! Era prea frumos ca să fie adevărat. 


Nu avea dreptul să se gândească la asta, nu la 
Jordan. Nu, dorea să fie o femeie fericită şi să păşească pe 
pământ. Jordan venise din altă lume şi o dusese şi pe ea 
acolo, împreună cu dragostea lui. Timpul pe care îl 
petrecuse cu el era de domeniul fantasticului, plin de acea 
fericire aproape neverosimilă. 

Forţele care i-l luaseră veniseră tot dintr-o altă lume, 
o lume violentă şi primejdioasă. 

Jordan va rămâne mereu într-un loc anume, ascuns, 
în inima ei. Chiar şi astăzi, când apăreau mereu în presă 
ştiri despre Jordan, despre soţia şi copilul lui, despre 
devotamentul lui pentru dezvoltarea oraşelor şi faima sa în 
creştere, întotdeauna îşi muta privirea ca de la ceva prea 
dureros pentru a fi privit ori prea străin de ea. 

Dar Jordan era prezent în visele ei aproape în fiecare 
noapte. Apărea sub diverse chipuri - de cele mai multe ori, 
bărbaţi străini, sau tatăl ei, sau Ross, chiar ea însăşi, 
uneori - dar era el, mereu. Când se trezea îşi amintea visul 
şi-l recunoştea pe el. Apoi îi alunga cu fermitate din minte 
şi se gândea la ziua care o aştepta. 

Asta esfe viața, îşi spunea ea. Trebuie să ti-i scoţi pe 
Făt-Frumos din cap, dacă vrei să trăieşti pe lumea asta şi 
să nu te laşi strivit de ea. Dacă vrea, lasă-l să trăiască în 
visul tău. Probabil că acolo îi era locul de la bun început. 

Cu acest gând, îi zâmbi soţului ei. 


Ross o privi pe Leslie şi-i văzu ochii radiind blândeţe. 

Ştia că se gândea la ceva ascuns. Îi văzuse privirea 
asta de multe ori de când se îmbolnăvise, şi chiar şi mai 
înainte. Ca şi cum era undeva departe şi trebuia să facă un 
efort uriaş de voinţă pentru a reveni la el. 

Ross nu fusese niciodată gelos din această cauză. 
Ştia că Leslie nu-i aparținuse complet niciodată, dar asta 
făcea ca dragostea pentru ea să fie mai intensă. Acea parte 
din ea care îi era dedicată lui era mai mult decât sperase 


sau visase el vreodată. Îi tresaltă inima numai privindu-i 
chipul frumos şi enigmatic. 

Acum ştia că eforturile lor de a face un copil fuseseră 
de la bun început sortite eşecului. Nu din cauză că el era 
mai în vârstă, nici pentru că se îmbolnăvise. Cauza era mai 
profundă. Leslie îi dăruise din ea tot ceea ce putuse, dar 
restul nu îi mai aparţinea, pentru a putea fi dăruit. Şi 
numai din acel colţişor tainic al ei ar fi putut să-i dăruiască 
un copil. 

Accepta asta. Era dator să-i fie recunoscător că 
sacrificase atât de mult pentru el şi s-o admire că se lupta 
cu încăpățânare cu acea fantomă din inima ei, pentru a i se 
dărui lui Ross - la bine şi la rău, în bogăţie şi în, sărăcie, 
până când... 

În timp ce Ross întârzia asupra acestui gând, deodată 
lumea se răsturnă. Deschise ochii mari pentru a o vedea pe 
Leslie, dar ea nu era acolo. Copacul dispăruse, la fel şi 
pajiştea. Se afla în bucătăria mamei lui, copil fiind. Ceva se 
cocea pe sobă. 

Mama mestecă iute în oală şi murmură: 

— Pentru Dumnezeu, l-am rugat de cincizeci de ori să 
repare chestia asta. Se întoarse spre Ross: lubitule, adu-mi 
mănuşa de bucătărie. 

Se întoarse, dar bucătăria dispăruse şi ea. Era într-un 
tren. Trecea dintr-un vagon în altul şi se uita la podeaua de 
metal fisurată. Vedea cum pământul trece în fugă pe sub 
el. Era ameţit şi înspăimântat. Ar fi vrut să strige, dar 
vocea îi dispăruse. Un miros puternic de ulei ars îi umplu 
nările. 

Apoi, mirosul  dispăru, înlocuit de aroma 
pătrunzătoare a apei sărate. Auzi pescăruşii. Oceanul îl 
înconjura. Valul de sub el îl ridica tot mai sus. 

O durere anormă îi explodă în cap. Ştia că valul îl 
poartă cu sine, undeva, spre nicăieri. Durerea era 
insuportabilă. 


Pământul se rotea cu sălbăticie. Şi ar fi cedat în faţa 
acestui vârtej, numai pentru a scăpa de durere, dacă nu s- 
ar fi gândit că dacă se lăsa dus, n-ar mai fi văzut-o 
niciodată pe Leslie. 

Astfel că făcu un efort supraomenesc, sustrăgându-se 
cu ultimele puteri acestui vârtej care era lumea însăşi, 
împotrivindu-se valuiui. În timp ce se lupta, din 
străfundurile fiinţei sale răzbătu un geamăt. 

Puterile îi scădeau şi era aproape să se predea când, 
pentru o prețioasă clipă, lumea cedă, reveni la axa sa şi-l 
readuse la punctul de plecare. Leslie era acolo, privindu-l 
înspăimântată. Te iubesc. 

Cuvintele răsunară în inima sa, dar buzele i se 
răciseră deja. 

Chipul ei fu ultimul lucru pe care-l mai văzu. 

Grădina cu trandafiri din faţa Casei Albe era asaltată 
de reporteri. 

Veniseră cu ocazia recepţiei oficiale oferite de 
preşedinte celor din echipa de conducere a Planului 
Lazarus. 

Era un grup numeros. Numai personalul 
administrativ şi executivul numărau aproape două sute de 
oameni. Veneau din oraşe de pe întreg cuprinsul ţării. 

Majoritatea erau tineri. Jordan Lazarus îşi alesese 
echipa după criteriile experienţei şi ale puterii de muncă. 
Mulţi dintre oamenii săi lucraseră ca experţi în urbanistfcă 
şi cunoşteau problemele mahalalelor ca pe propriile 
buzunare. Dintre aceştia, aproape toţi obosiseră sau se 
resemnaseră văzând cum oralul se degradează tot mai 
mult, în ciuda eforturilor lor, şi văzând cum populaţia 


urbană se cufunda tot mai adânc în sărăcie şi disperare. 

Jordan Lazarus le oferise o altă viziune şi, odată cu 
ea, optimismul necesar. 

Astăzi, stăteau cu zâmbete fericite, ascultându-l pe 
preşedintele Statelor Unite care li se adresa. 

— Ne-am strâns aici astăzi, spunea preşedintele, 
pentru a vă ura bun venit şi a vă mulţumi. Nicio altă echipă 
de profesionişti n-a fost mai talentată, mai dăruită decât 
voi, şi niciuna nu a avut o sarcină mai importantă pentru 
această ţară. 

Ochii preşedintelui scrutară adunarea. Era mulţumit 
şl se vedea. Succesul Planului Lazarus îi ridicase 
popularitatea în rândul ambelor partide şi aproape că-i 
asigurase realegerea. 

— La numai opt luni de la aplicare, planul Lazarus a 
operat deja schimbări semnificative pe chipul oraşelor 
noastre. Numai pentru a vă da un exemplu: în Chicago, 
cunoscutul cartier West Side a fost parţial reconstruit de 
proprii săi locuitori, după planurile şi cu fondurile 
provenite de la guvern şi industria privată. In Harlem, a 
avut loc un proiect similar, dar mai îndrăzneţ. Ín Los 
Angeles, zonele Watts şi Inglewood au fost revitalizate. In 
toată Jara, rezultatele sunt la fel de încurajatoare. Nu 
numai că s-au creat noi locuri de muncă pentru şomerii din 
ghetto-uri, dar oamenii aceştia devin proprietarii clădirilor 
pe care le-au văzut putrezind de-a lungul ultimelor cinci 
generaţii. Activitatea bandelor scade pe zi ce trece. Şi, cel 
mai uimitor, este faptul că acest proiect aduce profituri 
financiare nu numai corporaţilor şi instituţiilor financiare 
care au investit în ei, dar şi conducerii statale şi federale, 
care a cooperat cu aceste instituţii. 

Preşedintele se opri pentru a-l privi pe Jordan 
Lazarus, care stătea alături de trei dintre cei mai încredere 
consilieri ai săi, foarte aproape de podium. 

— Am putea spune că Planul Lazarus a apărut cu 
câteva decenii mai devreme, continuă preşedintele. Sau, 


am putea spune că noi, ca naţiune, am rămas cu câteva 
decenii în urma timpului şi că Planul Lazarus ne-a adus în 
sfârşit în lumea de azi. Mulțumită vouă, tuturor, plaga şi 
oroarea mahalalelor din oraşele noastre, considerate mult 
timp un produs trist, dar necesar, al progresului economic, 
sunt îndepărtate. Şi, în cursul acestui proces, nu numai 
locuitorilor ghetto-urilor urbane, dar şi nouă înşine, ca 
naţiune, ni se oferă o a doua şansă să trăim în armonie, în 
progres şi belşug. 

Preşedintele zâmbi. 

— Întreaga lume urmăreşte modul în care Planul 
Lazarus se apropie tot mai rapid de țelul său. Sunt mândru 
să afirm că acum lumea nu ne priveşte oraşele cu milă, ci 
cu admiraţie. 

Ochii lui îmbrăţişară cu privirea mulţimea. 

— Doresc să le mulţumesc tuturor pentru energia, 
creativitatea şi acel ceva ce poate fi numit patriotism. Dar 
cred că toţi cei de aici vor fi de acord cu mine când afirm 
că eforturile noastre colective n-ar fi realizat mare lucru 
dacă ar fi lipsit viziunea şi dăruirea unui om, un om carea 
pornit totul, care va fi pentru totdeauna cunoscut ca fiind 
creatorul şi iniţiatorul celui mai important program social 
al secolului nostru - Jordan Lazarus. 

Auditoriul personal, privitori, demnitari, presa - se 
ridică pe loc în picioare. Aproape o mie de oameni îl 
aplaudară pe Jordan Lazarus care se ridică pentru a 
răspunde aplauzelor. 

Presa era extaziată. Jordan Lazarus le acordă vestitul 
său zâmbet reporterilor prezenţi. 

Unicul regret al fotografilor era că Jill Lazarus nu era 
acolo, să se alăture soţului ei. Conform celor spuse de 
secretarul de presă a lui Lazarus, micuța Meg suferea de o 
infecţie severă a urechii şi Jill era acasă având grijă de ea. 
Mama şi fiica vor urmări la televizor marele eveniment. 


Jill era singură acasă, citind ziarul de dimineaţă. 

Vestea despre sănătatea lui Meg fusese inventată de 
secretarul de presă al lui Jordan. Meg se simţea perfect. 

Adevăratul motiv pentru care Jill nu era la recepţia 
de la Casa Albă era că se simţea prea sfârşită pentru a se 
târi până acolo. 

Atmosfera dintre Jill şi Jordan devenise atât de 
insuportabilă de când eşuase ultima lor întâlnire, încât Jill 
refuzase categoric să meargă la recepţie, atunci când 
Jordan îi pomenise de ea. 

Jordan avusese o atitudine contradictorie faţă de 
refuzul ei. În cursul ultimului an, o forţase să-l ajute pe el 
şi planul său. Ea se conformase dorințelor lui, ceea ce o 
costase enorm, date fiind circumstanţele mariajului lor. 

Dar astăzi, planul nu mai avea nevoie de ea. Şi îşi 
dădea seama că se afla într-o stare proastă. Paloarea şi 
slăbiciunea ei începeau să devină evidente în fotografiile 
din presă. 

— Bine, spusese el. Ai grijă de tine. Ne vedem mâine 
seară. 

Asta se întâmplase cu o seară înainte. În dimineaţa 
aceea, Jill se trezise singură. Era aproape unsprezece. 
Pilulele o făceau să doarmă până târziu, dar cel puţin 
dormea opt ore. 

După ce se duse în camera lui Meg, care era cu bona, 
se retrase în pat şi bău două ceşti de cafea tare, ca să-şi 
adune forţele pentru ziua care urma. Nu era uşor. 

Acum, privea în treacăt ziarele, absorbind ştirile. 
Erupția vulcanului de pe muntele Sfânta Elena ocupa 
pagina întâi. Economia era în aceeaşi stare proastă din- 
totdeauna. În El Salvador era stare de asediu. America se 
hotărâse să boicoteze Jocurile Olimpice de la Moscova, din 
cauza intervenţiei ruseşti în Afganistan. Ronald Reagan 
câştigase prima rundă a alegerilor din New Hampshire. 
Personalul ambasadei Statelor Unite rămânea încă ostatic 


în Iran. 

Unele puteau avea un anume impact asupra lui 
Jordan şi a Planului Lazarus. Jill învățase demult să dea 
atenţie evenimentelor internaţionale şi economice, pentru 
că ele afectau averea lui Jordan, deci şi starea lui 
sufletească. Dar astăzi, toate ştirile i se împăienjeneau în 
faţa ochilor., Era numai unsprezece dimineaţa, dar Jill se 
sfinţea de parcă era miezul nopţii. Nu dorea decât să 
întoarcă spatele acestei zile şi să doarmă, 

Apoi văzu ceva în ziar care o făcu să se trezească. 


Deşi Jordan era fericit, îşi ţinu scurta cuvântare în 
faţa oaspeţilor şi a presei ca prin vis, cu gândurile aiurea, 
în dimineaţa aceea se trezise într-o stare ciudată. Simţea 
că se schimbase ceva în viaţa lui, ceva teribil de important, 
deşi nu-şi dădea seama ce anume. 

Noaptea trecută, avusese un fel de nelinişte fără 
nume când o sărutase pe Meg, care dormea în leagăn şi-şi 
luase rămas bun de la Jill, care era întinsă în pat, privindu- 
l cu ochi goi. Jordan avea senzaţia că mica lui lume era 
oarecum în primejdie, ceea ce-l umplea de nelinişte. În 
acelaşi timp, avea sentimentul ciudat că soarta urma să 
preia controlul în viaţa lui, într-un sens bun, eliberator. Nu- 
şi putea analiza emoţiile confuze şi le puse pe seama 
nervozităţii create de recepţia de la Casa Albă. 

Când sfârşi cuvântarea dădu mâna cu preşedintele şi 
cu alţi demnitari prezenţi şi se pregăti să plece. Îşi dădea 
seama că era un moment mare pentru el şi pentru Planul 
Lazarus, dar totuşi se simţea ciudat şi era nerăbdător să 
scape de acolo. 

Încă nu putea pleca. Trebuia să participe la masa 
oferită invitaţilor şi să se întâlnească cu câţiva consilieri de 
la Casa Albă după-amiază, înainte de a pleca la aeroport. 
Jill îl aştepta acasă pentru a cina împreună. 

Se gândi s-o sune, dar îşi dădu seama că nu avea ce 


să-i spună. 
Cu un oftat, se îndreptă spre preşedinte, cu mâna 
întinsă. 


Jill privea pagina întâi a ziarului. Observă o notă în 
creion, scrisă îngrijit, pe marginea ziarului: „Ferpare. 
Pagina 112”. 

Jill se uită lung la notă. Luă o înghiţitură din cafeaua 
tare. O trecu un fior rece. 

Apoi deschise ziarul la secţiunea cu anunţuri pentru 
decese. 

Alături de un anunţ era un mic semn în creion. 


WHEELER A. ROSS 


Aaron Ross Wheeler din Johnsonville, Long Island, a 
murit sâmbătă, în urma unui atac cerebral. Domnul 
Wheeler, fondator şi preşedinte al lui Wheeler Advertising, 
o agenție de succes din Long Island, lasă în urmă soția, 
Leslie, şi fiicele, Nancy şi Dina, dintr-o căsătorie 
anterioară. 

Orele de vizită sunt de la 11 la 3, în casa domnului 
Wheeler. Serviciul religios va avea loc la First 
Congregational Church, din Johnsonville, Long Island, 
marți la orele 10 a.m. 


Alături de ferpar, mai era o altă notă în creion. Când 
Jill o văzu, păli. 

„E liberă”, citi ea. 

Mâinile lui Ji! 1 încremeniră pe ziar. Mult timp, 
mintea ei nu mai funcţiona. Apoi începu să gândească. 
Gânduri iraționale, dar motivate de o logică izvorâtă din 
tot ceea ce i se întâmplase în ultimii doi ani. 

Închise ochii. Îl văzu pe Jordan cu Leslie. Ştia că-şi 
vor găsi drumul înapoi, unul către celălalt. Nicio forţă de 


pe pământ nu-i putea ţine departe. Jill însăşi, încercând să 
intervină între ei, le mijlocise intimitatea, aducând pe lume 
un copil care le aparţinea mai degrabă lor, decât ei. 

Ferparul şi mesajul crud de lângă el arătau limpede 
că idila nefericită a lui Jill cu Jordan Lazarus se încheiase, 
în curând îi va cere libertatea. lar ea va trebui să i-o redea. 

Când va pleca, o va lua pe Meg cu el. Era normal. O 
adora pe Meg, trăia pentru ea. lar Meg, la urma urmei, nu 
fusese cu adevărat copilul lui Jill. 

Da, totul avea sens. Jill era pe cale de a deveni ceva 
insignifiant, o a cincea roată în calea noii familii fericite a 
lui Jordan. 

Jill începu să se bâţâie, ca un bolnav mintal. Ziarul îi 
tremura în mână. Nu mai vedea încăperea din jurul ei. 

Da, se gândi ea. Se terminase. Era sfârşitul. Nu avea 
rost să stea între Jordan şi Leslie. Chiar dacă o ucidea pe 
Leslie, ea avea să rămână în inima lui. 

Ea nu mai putea face nimic, decât să dispară în 
tăcere. 

La acest gând, ceva se rupse în mintea iui Jill. La 
urma urmei, putea totuşi să facă ceva. Chiar dacă ea însăşi 
era pierdută, exista o greşeală pe care o putea îndrepta. 

Privi în jos! a ziar. Acum recunoştea scrisul de pe 
margine. Zâmbi trist, împături ziarul şi-l puse în coşul de 
gunoi. 

Se ridică, se clătină un moment, apoi se reculese. 
Intră în dormitorul lui Meg. Bona citea ziarul în timp ce 
fetiţa se juca liniştită în leagăn. 

— Doamnă Kirkwood, spuse Jill, azi puteţi pleca mai 
devreme. O iau pe Meg cu mine, la Washington. Ne vom 
întâlni cu domnul Lazarus acolo. 

Doamna Kirkwood o privi uimită. 

— Dar domnul Lazarus mi-a spus că va fi acasă 
diseară, zise ea. 

— S-a produs o schimbare de program, minţi Jill. 


Trebuie să facem nişte poze cu Meg în după-amiaza asta. 
Nu vom ajunge acasă decât foarte târziu şi nu vom avea 
nevoie de dumneavoastră până mâine. Vreţi săi faceţi un 
mic bagaj? Sunt gata în câteva minute. 

— Lui Meg îi cam curge năsucul, spuse bona. 

— Nu vă faceţi griji, zâmbi Jill. O să luăm 
medicamentul cu noi. 

Jill intră în dormitor, se dezbrăcă şi făcu un duş 
foarte fierbinte. Surprinse imaginea trupului ei ofilit în 
oglinda din perete. Într-un anume fel, imaginea sa proprie, 
a lungii agonii prin care Jordan o făcuse să treacă, îi aduse 
o nouă luciditate. Ştia ce trebuia să facă. Nu se simţise 
niciodată atât de sigură pe ea în întreaga ei viaţă. 

Începu să-şi facă bagajul. Tremurul mâinilor îi în 
cetase. 


Pentru Jordan Lazarus fusese o după-amiază plină, 
întâlnirea cu preşedintele şi consilierii săi durase peste 
trei ore. Ceea ce nu ar fi trebuit să fie o surpriză, pentru că 
Planul Lazarus era un subiect extrem de complex, dar 
Jordan nu se aşteptase la asta. Motiv pentru care rămăsese 
în urmă faţă de programul său când părăsi Casa Albă. 

În timpul după-amiezii se lăsase ceața, iar la 
Aeroportul Washington, toate zborurile erau amânate până 
după ora cinci. Când Jordan ajunse pe La Guardia, era deja 
şase şi jumătate. Nu intră în apartamentul său din Sutton 
Place înainte de ora şapte şi jumătate. O sunase pe Jill să-i 
spună că va întârzia, dar nu răspunsese nimeni. Presupuse 
că dormea sau că ieşise la plimbare cu Meg şi cu doamna 
Kirkwood. 

Cheia îi tremura în mână când descuie. Era aproape 
disperat, simţea că trebuia să-şi vadă familia. 

Uşa se deschise în apartamentul pustiu şi tăcut. 

— Jill? Doamnă Kirkwood? strigă Jordan. Parcurse 
grăbit încăperile, aprinzând luminile. Nu era nimeni în 


camera fetiţei, nimeni în dormitorul lui Jill. Nici urmă de 
doamna Kirkwood, nici de bucătăreasă. 

Jordan rămase în salon, gândindu-se. Unde puteau fi? 
Chiar dacă Jill ar fi luat-o pe Meg, la plimbare, doamna 
Kirkwood sau bucătăreasa ar fi fost acolo. 

Jordan căută în hol, apoi în bucătărie vreun bilet de 
la Jill. Nimic. 

Era deja îngrijorat. Căută iar prin camere. Nimic nu 
părea deranjat. Normalitatea locului părea ireală. Nicio 
pernă, nicio scrumieră nu era mutată de la locul ei. 

În dormitorul mare, văzu un ziar împăturit aruncat la 
coş. Ca de obicei, Jill citise ziarul în pat. 

Reveni în camera lui Meg, pe care o cunoştea prea 
bine. Se uită la lucrurile lui Meg cu ochi care fugeau 
nervos de la pătuţ la ţarcul ei. În câteva secunde, îşi dădu 
seama că se petrecuse ceva rău. Ursuleţul lui Meg 
dispăruse, ca şi plăpumioara ei. Se apropie de dulăpior şi-l 
deschise. Micul ei geamantan lipsea de pe raft. 

Jordan rămase o clipă dus pe gânduri. Apoi se înapoie 
în bucătărie şi ridică receptorul. Se gândi mult pe fine să 
sune. 

Îşi aminti de sentimentul ireal din acea dimineaţă, la 
Casa Albă, sentimentul că avea şă se petreacă ceva în viaţa 
lui. O mare schimbare, în bine sau în rău. În timp ce forma 
numărul de la sediul său din New York, receptorul îi 
tremura uşor în mână. 

— Sam Gaddis e acolo? întrebă el. 

— Nu, domnule Lazarus. E încă la Washington. Aveţi 
un mesaj? 

— Sună-l, te rog, şi spune-i să mă caute imediat, 
spuse Jordan. Sunt acasă. Spune-i că este urgent. 

Închise telefonul şi rămase singur în bucătărie. Îi ora 
teamă să intre iar în apartament. Ştia că nu mai ora nici 
urmă de familia sa acolo, iar înţelesul acelui gol teribil i se 
răsucea în stomac tot mai dureros, cu ocare clipă. Din 


fericire, telefonul sună peste două minute. 

— Sam, spuse Jordan. Am necazuri. E vorba de Jill şi 
Meg. la un elicopter şi vino imediat. Ne întâlnim în 
apartamentul meu. Privi bucătăria goală. 

— Şi, Sam, sună-i şi pe prietenii tăi de la poliţie. Cred 
că o să avem nevoie de ei. 

La câteva ore după dispariţia lui Jill Lazarus, o 
armată de profesionişti şi detectivi particulari fusese 
mobilizată pentru a porni in căutarea ei. 

Deşi FBl-ul refuzase să se implice, întrucât Jill nu 
comisese niciun delict federal, agenţiile locale şi de stat 
ale poliţiei doreau să-l ajute pe Jordan Lazarus, datorită 
beneficiilor enorme pe care planul său îl adusese tuturor 
departamentelor de poliţie din ţară. S-a renunţat la 
procedura folosită în cazul persoanelor dispărute şi a fost 
difuzat un buletin general cu privire la Jill şi la Meg. Sute 
de detectivi particulari se alăturară poliţiei, adunaţi de 
Jordan de la diferite agenţii din toate statele. Până la noi 
dispoziţii, Jill trebuia considerată - neoficial, desigur - ca 
sustrăgându-se legii şi deci un caz prioritar. 

Dar era dificil, pentru că întreaga operaţiune de 
căutare a lui Jill şi a micuţei Meg trebuia să fie ţinută sub 
tăcere. În această conjunctură critică a Planului Lazarus, 
dată fiind imaginea publică a lui Jordan Lazarus, ar fi fost 
un dezastru ca publicul să afle că soţia lui fugise, răpind 
copilul. Planul Lazarus era un proiect sobru, ancorat în 
realitate, şi se bucura de sprijinul preşedintelui Statelor 
Unite. O ştire înfiorătoare provenind din viaţa personală a 


lui Jordan putea da planul înapoi cu multe luni, chiar cu 
ani. 

Jordan nu putea să nu-şi dea seama că Jill avusese 
exact acest lucru în minte atunci când fugise. Dorea ca 
soţul ei vestit să fie pus într-o situaţie jenantă din cauza ei. 
Voia ca el, în timp ce o căuta nebuneşte, să ţină sub obroc 
dispariţia ei. În tulburarea ei mintală, Jill se simţea inutilă, 
lipsită de orice valoare, iar Jordan, spre ruşinea lui, o 
lăsase să se simtă aşa. Acum se folosea de propria ei 
imagine pentru a-l răni. Alesese momentul perfect. Dacă 
nu-l putea face fericit ca soţie, dacă nu putea fi mama 
copilului lor, atunci măcar putea să-l rănească prin propria 
ei agonie. Putea face ca ura lui împotriva ei să se întoarcă 
împotriva lui însuşi. În acest mod cu totul neaşteptat, Jill 
se răzbuna pentru un an de pedepse îndurate de la soţul 
ei. 

Poliţia de pretutindeni trebuia să caute o femeie 
atrăgătoare, tânără, care călătorea cu un copil în braţe. 
Fotografia lui Jill le fusese pusă la dispoziţie, dar tuturor 
ofiţerilor de poliţie li se ordonase să nu expună fotografia 
şi nici să lase ca ea să fie văzută în public. 

Niciodată în istoria întregii activităţi de poliţie, o 
investigaţie atât de extinsă nu fusese condusă într-un atât 
de mare secret. Fiecare aeroport, fiecare gară sau 
autogară era cercetată. Fiecare hotel sau motel era vizitat 
şi proprietarului i se arăta discret fotografia lui Jill. 

Problema era că, ori de câte ori i se arăta unui 
cetăţean chipul frumos al lui Jill Lazarus, exista pericolul 
ca eî să le povestească şi altora. Poliţia s-a străduit să-i 
convingă pe proprietarii de hotel şi pe funcţionarii de la 
calea ferată că această femeie nu era Jill Lazarus, că 
cercetările nu aveau nimic a face cu Jordan Lazarus sau cu 
soţia acestuia. Dar suna fals. Era o chestiune de timp până 
când Jordan avea să devină punctul de atracţie al 
reporterilor avizi de ştiri de senzaţie. 

Deja mass-media, veşnic flămândă, prinsese de veste 


că avea loc o investigaţie. Curând, un reporter sau altul, 
mai isteţ, îşi va da seama ce se petrecea. Atunci va avea 
loc un tir încrucişat de întrebări. Jordan şi secretarul său 
de presă pregătiseră deja o poveste, din care reieşea că Jill 
şi Meg erau plecate din ţară, într-o călătorie. Poate că asta 
va ţine presa la distanţă pentru câteva zile. Dar nu mai 
mult. 

Între timp, Jordan era chinuit de griji mult mai 
serioase decât simpla situaţie stânjenitoare care putea fi 
cauzată de dispariţia soţiei lui. În timpul primelor ore, nici 
măcar nu se putu hotărî să mărturisească aceste griji 
poliţiei sau detectivilor particulari din jurul său. 

Jill era o femeie disperată. Comportamentul ei în 
ultimele luni devenise tot mai instabil. Mai rău, Jordan ştia 
că sentimentele faţă de fiica ei nu erau cele ale unei mame 
normale, fericite. O vedea pe Meg ca pe o fiinţă străină, 
care stătea între ea şi soţul ei, o rivală care avusese un 
mare rol în distrugerea căsniciei ei. 

Era un punct ciudat de vedere, dar Jordan nu-l putea 
pune numai pe seama bolii mintale a chinuitei sale soţii. 
Căci el însuşi contribuise mult pentru a o agrava. 

Dar nu mărturisi acest lucru poliţiei. 


Dar acum, că poliţia cerceta cu înverşunare, un 
obstacol mult mai ameninţător fu dezvăluit. 

Şeful departamentului de poliţie din New York, 
căruia i se încredinţase cazul, îi ceruse lui Jordan 
informaţiile de rutină asupra lui Jill, incluzând fişa 
medicală, numele părinţilor şi istoricul experienţei ei 
profesionale. Jordan îi relatase ceea ce ştia - că Jill se 
născuse în Maryland, că părinţii ei muriseră când era 
copil, că fusese crescută de bunicii din partea mamei, că 
urmase colegiul la Universitatea din Maryland şi că-şi 
luase licenţa în ştiinţele economice Ia Universitatea de stat 
din Ohio. Jordan nu ştia unde lucrase Jill înainte de a 
deveni asistenta  Jessicăi Hightower. N-o  întrebase 


niciodată. 

Detectivul Lanier, un bărbat aparent rece, de vreo 
cincizeci de ani, al cărui chip purta amprenta multor ani de 
muncă în cadrul poliţiei, îl pofti pe Jordan să ia loc a doua 
zi după ce oamenii lui începuseră să investigheze dispariţia 
lui Jill. 

— Soţia dumneavoastră v-a minţit, îi spuse el direct. 
Am verificat în Maryland. Niciun spital nu consemnează 
naşterea ei. Nu există nicio dovadă că ar fi frecventat 
şcoala de stat sau vreuna din universităţile pe care le-aţi 
menţionat. Bunicii de care v-a spus n-au existat niciodată. 
Personal, mă îndoiesc c-a pus vreodată piciorul în 
Maryland. Adică, nu destul de mult timp pentru a lăsa vreo 
urmă. 

Chipul aspru al detectivului nu era lipsit de o umbră 
de milă. Jordan Lazarus, cel mai bogat om al ţării şi unul 
dintre cei mai respectaţi din lume, nu ştia cine era propria 
lui soţie. 

Jordan pălise la auzul acestor veşti şocante. 

— Dar numele pe care l-a folosit în certificatul de 
căsătorie? întrebă el. 

Detectivul dădu din cap. 

— Fals, răspunse el. L-am căutat în computerele 
noastre. Nu ştiu cine este soţia dumneavoastră, domnule 
Lazarus. Ştiu doar că nu este cine spune că este. Pentru că 
persoana aceea nu există. 

Jordan inspiră adânc. 

— Bine, spuse el. Ceea ce face ca cercetarea să fie 
ceva mai dificilă, nu-i aşa? 

Detectivul Lanier zâmbi rece. 

— Puteţi spune asta. 

Din acel moment, enigma pe care o reprezenta Jill 
deveni la fel de importantă pentru investigaţie, ca şi locul 
unde se afla ea în momentul respectiv. 

Şi, pe măsură ce orele se târau, încărcate de 


aşteptare şi de teamă, Jordan era silit să constate că acum, 
când avea nevoie mai mult decât niciodată de tot ce ştia el 
despre Jill - trecutul ei, caracterul ei, ce-ar fi fost în stare 
să facă în situaţii de criză - mâinile îi erau legate. Abia 
dacă îşi cunoştea soţia. 

Din cauza propriei lui greşeli, fiica sa era în 
primejdie. 


Întrucât tot ceea ce-i spusese Jill despre trecutul ei 
era fals, şi cum nu aflase aproape nimic despre ea de la 
căsătoria lor, era obligat să se gândească la momentul în 
care o cunoscuse. 

Îi îndrumă pe detectivi către Hightower Industries, 
unde lucrase Jill înainte de a o cunoaşte el. Rezultatele 
cercetării nu-l ajutau la nimic. Istoricul angajărilor ei pe 
care Jill îl scrisese pe fişa ei de personal se dovedi a fi 
complet fals. Jill scrisese numele a două companii, o firmă 
de consulting şi marketing din Delaware şi o firmă de 
computere din California. Toate inexistente. 
Recomandările din dosarul lui Jill, date de prezumtivii şefi 
de personal ai acestor firme, erau false. 

Directorul de personal de la Hightower, cel care o 
angajase pe Jill, nu mai lucra în companie, Se pensionase 
şi locuia acum pe un şlep în Florida. A fost localizat de 
poliţie în câteva ore. Işi aducea aminte de Jill, spunea el, 
datorită faimei ei ulterioare, mai întâi ca mâna dreaptă a 
Jessicăi Hightower, apoi prin căsătoria ei cu Jordan. Dar 
pretinse că nu-şi amintea de circumstanţele angajării ei. 
Fusese o angajată cu statut inferior, spunea el. Nu era o 
procedură de rutină, adăugă el, verificarea referinţelor 
fiecărui viitor angajat, iar rezultatul lui Jill la testele 
standard de inteligenţă fusese excepţional - IQ-ul ei era 
160 - încât o angajase fără alte comentarii. 

Poliţia mulţumi omului şi-şi văzu de drum. Relatarea 
lui era firească. Totuşi, nu le spusese tot adevărul. Se 
culcase cu Jill Fleming în ziua în care o angajase, la ora 


trei după-amiază, într-un hotel din centrul oraşului. 
Capacitatea dovedită la testul de inteligenţă era nimic în 
comparaţie cu talentele ei de amantă. Nu uitase niciodată 
această după-amiază şi va duce amintirea cu el în 
mormânt. 

Nu vedea de ce trebuia să fi spus asta poliţiei. Nu le 
va ajuta s-o găsească. Iar lui, în mod cert, nu i-ar fi adus 
nimic bun. Dacă afla Jessica Hightower? Era o femeie 
puternică, iar braţul ei era cu adevărat lung. 

Pe formularul de personal de la Hightower Jill 
scrisese numele părinţilor ei ca fiind Grant şi Martha 
Fleming, din Meriden, Connecticut. Se născuse la Holy 
Family Hospital din Bangor, Mâine la 22 februarie 1950. 
Studiase la şcoala de stat din Maine până în clasa a doua şi 
terminase şcoala de stat în Connecticut. Frecventase 
Universitatea din Rochester unde îşi luase licenţa în studii 
economice. Nu fusese niciodată căsătorită. Avea două 
surori, mai mari, ambele măritate. Se numeau Jocelyn şi 
Alissa. 

Toate declaraţiile erau false. Grant şi Martha Fleming 
nu au existat. Nici prezumtivele surori ale lui Jill. Nu exista 
nicio foaie matricolă pe numele ei în Maine sau în 
Connecticut. Universitatea din Rochester nu auzise de ea. 

Jill era nimeni, un fals viu. Deşi era cunoscută în 
toată lumea ca fiind soţia lui Jordan Lazarus şi acordase 
numeroase interviuri sutelor de publicaţii - deşi devenise 
cunoscută în fiecare cămin - ea nu exista. Era doar un 
profil pur, o suprafaţă fără adâncime, necunoscută, în 
ciuda celebrităţii ei. 

Jordan se blestema că nu fusese mai curios în 
privinţa lui Jill când o cunoscuse şi căzuse pradă 
farmecelor ei. Ar fi fost atât de simplu ca oamenii lui s-o 
verifice. Cât de folositoare i-ar fi fost acele informaţii 
acum! 

Îşi dădu seama, cu un surâs amar, că tocmai farmecul 
ei îl făcuse să nu se intereseze de trecutul ei, nici măcar de 


caracterul ei, iar farmecul nu-şi avea sursa în Jill. Provenea 
din dragostea lui disperată, de nevindecat, pentru o altă 
femeie, pentru chipul ascuns în spatele măştii purtate de 
Jill, secretul ascuns din spatele farmecului ei. Ceea ce-l 
orbise fusese obsesia lui pentru Leslie, reflectată în Jill. Iar 
Jill nu numai că acceptase această înşelăciune, dar o şi 
regizase cu bună ştiinţă. 

Astfel că secretul falsei căsătorii a lui Jordan revenea 
pentru a-l hăitui. Nu-i putea ajuta pe poliţişti să-i găsească 
soţia pentru că nu ştia nimic despre ea, nu fusese niciodată 
suficient de curios pentru a afla ceva despre ea. 

Parcă o vedea pe Jill râzând în sinea ei de neputinţa 
soţului ei, în timp ce fugea tot mai departe, îndreptându-se 
spre destinaţia ei secretă. Ştia că Jordan nu deţinea niciun 
indiciu pe care să-l urmeze. lIndiferenţa lui faţă de 
adevărata persoană ascunsă sub mască îl făcea neajutorat 
în urmărirea ei. 

Unicul indiciu care conducea dincolo de acest 
aparent punct mort veni de la Jessica Hightower însăşi. 
Jessica se întâlni în particular cu Jordan şi cu şeful echipei 
de detectivi. După ce i se relată situaţia prezentă suficient 
pentru a înţelege de ce era Jordan atât de disperat de 
îngrijorat, fu de acord să le împărtăşească ceea ce ştia 
despre Jill şi să păstreze secretul lui Jordan. 

Jessicăi i se prezentă dosarul de personal al lui Jill la 
Hightower întocmit chiar de Jill, cu două luni înainte ca 
cele două femei să se cunoască. Era prima oară când îl 
vedea. În timp ce studia dosarul, chipul ei arăta mai mult 
decât o urmă din stânjeneala pe care o simţea Jordan 
însuşi. Era obsedată de Jill, încă de la accidentul de călărie 
care fusese începutul relaţiei lor, motivul pentru care nici 
pe ea nu o interesase trecutul tinerei sale prietene. Nu ştia 
nimic altceva decât că Jill era - după cum pretindea - 
singură pe lume, fără nicio rudă în viaţă. 

Dar Jessica dădu de o nepotrivire în dosar, ceea ce le 
oferea detectivilor o nouă pistă. 


— Jill mi-a spus că lucrase la o companie numită 
Continental Products din Detroit, spuse ea. Văd că nu e 
menţionată aici în dosar, dar ştiu că este reală, pentru că 
am verificat. A ocupat o poziţie oarecare în companie. Un 
bărbat numit Harley Schrader i-a făcut ceva rău şi a fost 
dată afară. 

Jessica îşi drese glasul. 

— Ştiu, unde poate fi găsit domnul Schrader, zise 
Jessica. Am fost îngrijorată când Jill mi-a povestit asta şi l- 
am căutat. 

Le dădu detectivilor adresa. Jordan îi mulţumi 
călduros pentru cooperare, deşi se întreba cum se făcea că 
ştia unde se află un obscur directoraş de companie numit 
Harley Schrader. Avu suficient tact să nu întrebe. Ştia că, 
înainte de căsătorie, Jill Fleming însemnase foarte mult 
pentru Jessica. Poate chiar prea mult. 


Pe baza informaţiilor date de Jessica, detectivii 
făcură o vizită la Continental Products chiar în acea după- 
amiază, 

Dosarele de personai de la Continental Products au 
dezvăluit că, într-adevăr, Jill Fleming fusese angajată acolo 
cu nouă ani în urmă. Dosarele i-au fost trimise prin fax lui 
Jordan şi consilierilor săi în New York. 

Erau interesante. Ca şi cele de la Hightower 
Industries, conţineau informaţii absolut false. Inclusiv 
educaţia la două universităţi şi angajamente la două 
companii inexistente, plus recomandări de la doi şefi care 
nici ei nu existau. 

Istoria vieţii sale relatată de Jill pe cererea de 
angajare contrazicea total cele spuse de cererea ulterioară 
de angajare la Hightower Industries. Dar existau şi 
semănări stranii, elocvente. 

Jill dădea nume de părinţi diferiţi. Mama se numea 
Jocelyn, spunea cererea. Tatăl se numea Charles. De data 


asta existau un frate şi o soră, David şi Bethany. Locul de 
naştere se numea Homestead, Florida. 

Detectivii observară repetarea numelui Jocelyn în 
ambele cereri. Dar nu putură trage nicio concluzie din 
această coincidenţă. 

Cu asta urma lui Jill Fleming se şterse. 

Cât despre fostul director Harley Schrader, cariera 
sa, de când părăsise Continental Products era un drum cu 
sens unic spre nicăieri. 

Fusese concediat de la Continental în 1975. De 
atunci lucrase în vreo şase alte companii, ocupând posturi 
cu tot mai puţine responsabilităţi şi fusese dat afară de 
fiecare companie. 

Detectivii  distingeau profilul unui om care se 
dezintegra în anii maturității. Ceea ce n-au putut vedea a 
fost mâna rafinată a Jessicăi Hightower care îl urmărise pe 
Harley Schrader de la o slujbă la alta, folosindu-şi puterea 
şi influenţa pentru a face să fie concediat din fiecare 
slujbă. Dar au văzut dovezile alcoolismului şi ale 
aventurilor lui amoroase cu femei de o speţă din ce în ce 
mai joasă. 

Mergând după informaţiile Jessicăi, detectivii au dat 
de Harley Schrader, lucrând ca agent de vânzări la un 
magazin de automobile din Denver. Costumul pe care-l 
purta văzuse zile mai bune. Gulerul era ros, iar pantofii 
proveneau cu siguranţă de la solduri. 

Harley îşi exprimă surpriza când îl întrebară despre 
el şi Jill Lazarus. Da, o cunoscuse în treacăt pe Jill, spuse 
el, pe când lucrau amândoi la Continental Products. Dar 
relaţiile lor fuseseră superficiale. 

— Era doar o fată din birourile de la parter, spuse el. 
Nu prea vorbeam cu ea. 

Privi la detectivi şi văzu că erau preocupaţi. 

— Dar un coleg al meu a cunoscut-o mult mai bine, 
zise el, nu fără o oarecare aluzie în glas. Puteţi să-l căutaţi. 


Nu mai lucrează la companie, dar nu e greu să daţi de el. 
Se numeşte Roy English. El şi Jill au fost destul de intimi, 
un timp. El trebuie să poată să vă ofere câteva detalii 
despre ea. 

Fireşte că Harley nu le dezvălui adevărul despre 
scurta relaţie fizică cu Jili sau de renghiul jucat când o 
denunţase lui Roy ca fiind amanta lui. Numai faptul că o 
căuta poliţia, combinat cu notorietatea ei, era suficient să-i 
închidă gura lui Harley. Nu se făcea ca marele Jordan 
Lazarus să afle că frumoasa lui soţie avusese cândva un 
amant şi un duşman pe nume Harley Schrader. Răsplata 
pentru o astfel de informaţie putea fi mult mai dură decât 
nefericirile îndurate de Harley de când fusese concediat de 
la Continental Products. 

Deci Harley scăpă de detectivi dându-le numele lui 
Roy English. 


În aceeaşi seară, Jordan Lazarus zbură la Miami, 
unde Roy English era preşedintele şi directorul operaţional 
al unei firme de transporturi şi manufactură numită ADE 
Inc. 

Roy English ocupa un birou spaţios cu vedere la 
ocean. Îl salută cu căldură pe Jordan şi-i oferi ceva de băut, 
dar Jordan îl refuză. 

Roy avea acum cincizeci de ani. Încărunţise şi avea 
tenul bronzat de soarele Floridei. Arăta în formă şi 
puternic, deşi avea o privire obosită. Pe biroul din lemn de 
tek era fotografia soţiei lui, o femeie frumoasă şi mult mai 
tânără, şi a celor doi copii ai lui. 

— Aveţi o familie frumoasă, spuse Jordan. 

— Mulţumesc, răspunse Roy. Ei îmi menţin interesul, 
ca să zic aşa. M-am căsătorit relativ târziu, dar asta m-a 
făcut un om fericit. 

Jordan îşi formă repede părerea că Roy English îşi 
privea munca cu o detaşare cinică, prea puţin păsându-i de 


compania pe care o conducea cu atâta eficienţă. Părea să- 
şi fi pierdut interesul faţă de războaiele dintre corporaţii şi 
trăia numai pentru familia lui. 

— Familia este motivul pentru care sunt aici, spuse 
Jordan, privindu-l în ochi pe bărbatul mal în vârstă. Vă rog 
să-mi faceţi o favoare. Şi aş dori să-mi promiteţi că veţi 
păstra tăcerea asupra conversaţiei noastre. Dacă veţi 
coopera, sunt sigur că voi găsi un mod de a vă răsplăti. 
Dar aş vrea să cred că mă veţi ajuta ca de la om la om. 

— Sigur, acceptă Roy. Ce anume doriţi să ştiţi? 

— Cândva, aţi cunoscut-o pe soţia mea, la o companie 
numită Continental Products, spuse Jordan. Era cunoscută 
sub numele de Jill Fleming, conform dosarelor de la 
Continental. Cunoştea un domn pe nume Harley Schrader, 
cu care am vorbit deja. Şi vă cunoştea pe dumneavoastră. 
Ceea ce-mi trebuie este orice informaţie pe care v-a putut- 
o furniza relativ la trecutul ei. De unde venea, unde se afla 
familia şi aşa mai departe. Nu doresc să îmi bag nasul în 
relaţia dumneavoastră cu ea. Asta este problema 
dumneavoastră. Adevărul este că o caut. Trebuie să ştiu 
unde s-ar fi putut duce. 

Chipul lui Roy English se întunecă. Îşi aprinse o 
ţigară şi-şi studie vizitatorul. 

— S-a întâmplat demult, comentă el. 

Jordan lăsă ca vorbele acestea să-şi facă efectul. 

— Ştiu, spuse el. Dar sper că mă puteţi ajuta. 

Jordan simţea că acest om de afaceri inteligent, un 
vechi profesionist, se întreba dacă poate să-şi permită să 
admită în faţa celui mai bogat om din America că el fusese 
cândva amantul soţiei lui. Jordan mai simţea şi că Roy 
considera că patinează pe o gheaţă subţire din această 
cauză şi că şi-ar putea face o favoare lui însuşi spunând 
adevărul. 

Era vechea poveste, un om de afaceri care îl cântărea 
pe un altul şi era, ca întotdeauna, îngrijorat pentru fundul 


lui. 

— Cum vă spuneam, repetă Jordan. Fără reproşuri de 
nicio parte. Mă ajutaţi şi eu vă pot ajuta. 

Roy English trase adânc aer în piept şi stinse ţigara. 

— Eram îndrăgostit de ea, vorbi el. Am avut o 
legătură timp de şase, poate şapte luni. S-a sfârşit când am 
aflat de la Harley - Harley Schrader - că se culcase şi cu 
ŞI. 

Îl privi drept în ochi pe Jordan. 

— M-am mândrit mereu cu autocontrolul meu, 
continuă el. Ai nevoie de toată puterea pentru a 
supravieţui la acest nivel. Ei bine, am pierdut-o datorită lui 
Jill. Ma... da, mă înfăşurase în jurul degetului ei mic. Urma 
să ne căsătorim. Dar dorea ca eu să preiau preşedinţia 
companiei. Nu vedeam legătura - eram prea înnebunit 
după ea - dar preşedinţia era o precondiţie ca ea să se 
mărite cu mine. Pe urmă, Harley mi-a spus că se culcase 
cu ea. Mi-am dat seama că se folosise de Harley ca să 
ajungă la mine, că nu voia decât puterea şi banii pe carei 
le puteam oferi eu. Oftă şi se lăsă în scaun. 

— Am concediat-o, spuse. N-am mai văzut-o niciodată 
după aceea. Amintirea îl îndurera. A fost cel mai greu 
lucru pe care l-am făcut vreodată, adăugă, până atunci sau 
de atunci încoace. 

Jordan nu scoase o vorbă. Se gândea la lupta 
asemănătoare care se dăduse în sufletul său, cu mult timp 
în urmă, în legătură cu o femeie numită Rebecca Jarman. 

— Asta este ceea ce-mi amintesc, spuse Roy English. 
Dar niciodată n-am cunoscut-o cu adevărat. De asta îmi 
dau seama. E soţia dumneavoastră. Ar trebui s-o 
cunoaşteţi mai bine decât mine. 

Văzu privirea lui Jordan şi o ocoli. Ştia că povestea lui 
îl rănise pe Jordan. Dar simţea un respect instinctiv pentru 
acest bărbat şi dorea să-l ajute aşa cum putea. 

— Asta este tot, spuse Roy. Aş vrea să fi ştiut mai 


multe, dar v-am spus adevărul. 

— Mulţumesc. Jordan îşi privi gazda. Era evident 
după ochii lui, că Roy English făcuse un efort real pentru 
a-şi răscoli amintirile în legătură cu Jill. 

— Cum aţi ştiut, întrebă Jordan deodată, că Schrader 
vă spunea adevărul când afirma că se culcase cu so... cu 
Jill? 

Era o întrebare logică. Roy se aştepta la asta. Ca om 
de afaceri, Jordan trebuia să presupună că Harley încerca 
să-l ducă de nas, exact cum făcuse şi Roy - până când 
obținuse dovada, 

— Era o... Roy English ezită. Se gândi la seducătorul 
semn din naştere al lui Jill. Dar citi privirea din ochii lui 
Jordan şi-i fu milă de el. 

— Să spunem că îl cunoşteam destul de bine pe 
Harley ca să ştiu că era adevărat. Îl privi pe Jordan. Îmi 
pare rău. 

Jordan respiră din nou liber. 

— Ce-a fost a fost, spuse el. Îmi caut soţia, domnule 
English. V-a spus vreodată ceva - orice - care să fie un 
indiciu unde aş putea s-o caut? 

Roy English se încruntă. 

— Aţi verificat dosarele de personal de la 
Continental? sugeră el. 

— Da, spuse Jordan. Totul este fals. Date personale, 
carte de muncă. Niciun cuvânt adevărat în ele. Ceea ce-mi 
trebuie este ceva care i-a scăpat faţă de dumneavoastră, 
sau ceva ce aţi observat dumneavoastră, care să mă 
ghideze. Indiferent de cât de nesemnificativ. 

Roy English zâmbi auzind de cât de măiastră era Jill 
în arta inducerii în eroare. Apoi se rezemă de spătarul 
scaunului şi închise ochii pe jumătate. 

— Se pricepea foarte bine la navigaţie, spuse Roy 
English. 

Jordan trebui să-şi stăpânească tresărirea provocată 


de această remarcă. 

Apoi Roy English oftă. 

— Aş dori să vă pot ajuta mai mult, spuse. Dar parcă 
nu prea am ce să-mi amintesc. Nu împărtăşea lucruri 
obişnuite despre sine. lar eu eram prea înnebunit după ea 
ca s-o verific. Nu mă interesa trecutul ei. Mă înţelegeţi? 
Când eşti atât de profund fermecat de o femeie, devii orb. 
Vezi numai la suprafaţă. 

Jordan se încruntă. 

— Înţeleg, zise el. 

Cei doi se ridicară şi-şi strânseră mâinile. 

— Dacă vă amintiţi ceva - orice care ne-ar putea fi de 
folos îl rugă Jordan, sunaţi-mă la acest număr. Oricând. 

Îi dădu lui Roy o carte de vizită cu numărul lui de 
telefon personal. 

Roy privi cartea de vizită şi întrebă: 

— Este atât de urgent? 

Jordan confirmă din cap. 

— Da. Nu cred să mai am mult timp la dispoziţie, 
spuse. 

— Vă doresc noroc, îi ură Roy. 

Între cei doi se lăsă o tăcere plină de înţelesuri. 
Ambii fuseseră prea hipnotizaţi de această femeie 
misterioasă pentru a mai sta să-i pună întrebări simple şi 
logice despre familia ei, despre adevărurile vieţii ei. 
Această lipsă de curiozitate îl costase scump pe Roy 
English, în timpul relaţiei sale cu ea. Acum îl costa pe 
Jordan Lazarus cu mult mai mult. 

Cu un zâmbet trist şi înţelegător, Roy îl conduse pe 
Jordan afară din birou. 

leşind, Jordan privi din nou portretul tinerei familii a 
lui Roy English. 

Nu putu să nu observe că tânăra soţie din fotografie 
semăna subtil, dar de neconfundat, cu Jill Fleming. 

De şase ani şi jumătate, Lionel Cruz făcea parte din 
poliţia autostrăzii statului New York. Era poliţist de 
carieră, absolvise colegiul la SUNY unde studiase 
criminalistica şi trecuse examenele cu rezultate excelente. 

Tatăl său fusese poliţist de cartier în Albany, iar unul 
dintre cei trei fraţi ai săi, Rodney, era şi el angajat în 
poliţia statului, lucrând în afara oraşului Rochester. 

Lionel era cel mai tânăr din familia sa şi cel mai 
inteligent. Deja tatăl lui îl îndemna să se înscrie ta 
examenele de locotenent de la sfârşitul anului. Lui Lionel îi 
venea greu să-i explice tatălui său că îi plăcea să fie poliţist 
pe autostradă. li plăcea să ruleze pe şosele şi autostrăzi, 
singur în maşina de patrulă, îi plăcea să stea de vorbă cu 
oamenii, să-i poată ajuta. Chiar şi cei pe care îi amenda 
pentru depăşirile de viteză şi care îi aruncau priviri 
fioroase când le completa citaţiile îl amuzau. 

Lionel Cruz nu se simţea bine în prezenţa autorităţii, 
niciodată n-o făcuse. Poate că asta era legat de 
personalitatea dominatoare a tatălui său ori cu tot ceea ce 
aştepta familia de la fii ei. În orice caz, Lionel nu se grăbea 
să urce în ierarhia poliţiei. Deocamdată îşi făcea treaba 
bine şi acumula partea sa de onoruri, dar evita pasul firesc 
de a cere vreo avansare. 

Superiorii lui nu-l prea înțelegeau. Dar mulţi dintre 
colegii lui îl înțelegeau perfect. Ştiau că un anume tip de 
om devine poliţist pentru a simţi caldarâmul sub tălpile 
sale, pentru a se lua de piept cu criminalul, pentru a oferi 
victimei o mână de ajutor, simțindu-se astfel bărbat, 
mândru. Aceşti poliţişti tineri înțelegeau că nu onorurile 
erau sensul vieţii lor. Că, într-un anume sens, absenţa 


ambiţiei profesionale era ceea ce desemna un poliţist 
veritabil. 

Cu ei se simţea Lionel Cruz cel mai bine. Sincer 
vorbind, ar fi preferat ca tatăl lui pensionar să-şi vadă de 
grădina lui şi să-şi mai lase în pace fii. Dar probabil că asta 
însemna să speri prea mult. La urma urmelor, tatăl dorea 
ca fii săi să se bucure de avantajele pe care el nu le 
avusese niciodată. Fără a mai vorbi de faptul că salariul de 
poliţist nu era prea mare. 

Lionel era un bărbat înalt, chipeş, de douăzeci şi 
şapte de ani, cu ochi albaştri, blânzi, uşor nepotriviţi cu 
trăsăturile sale ca săpate în stâncă şi trupul zdravăn şi 
musculos. Avea o tânără soţie şi doi copii frumoşi, un 
băieţel de patru ani şi o fetiţă încă în scutece. Îşi făcea 
datoria bine, era fericit acasă şi avea încredere în viitorul 
său. 

Nu dorea decât ca tatăl său să priceapă asta. 

În această seară de marţi, Lionel rula pe autostradă, 
în apropiere de graniţa statului Pennsylvania. Instructajul 
de dimineaţă cuprindea lista obişnuită de căutaţi de 
poliţie, mandate, plăci de înmatriculare false şi profilul 
unor fugari, 

În dimineaţa aceea, fusese ceva deosebit. Sergentul 
Terwilliger împărţise tuturor copii ale unei fotografii. Era 
fotografia unei femei frumoase. 

— Vreau ca fiecare să fie atent la chipul ăsta, spuse 
sergentul. Fiţi cu ochii pe posibilii fugari. Urmăriţi 
maşinile închiriate şi autobuzele. Asiguraţi-vă că nu e 
femeia asta când operaţi o arestare. Aveţi grijă când opriţi 
femeile la volan. Poate fi primejdioasă, dar nu suntem 
siguri, 

Îşi ridicase centura cu importanţă. 

— Probabil are un copil cu ea, adăugă. O fetiţă în 
vârstă de cinci luni. Aveţi grijă. Nu vrem să i se întâmple 
ceva vreuneia dintre ele. Fără urmăriri de mare viteză. 


Îşi scrută poliţiştii. 

— Facem o favoare cuiva, prin asta, vorbi el nu fără 
un oarecare resentiment. Cineva important, care a ajutat 
departamentul. Şi ca dovadă de curtoazie, o facem pe 
tăcute. Ţineţi ochii deschişi, atât. Dacă o vedeţi, o urmăriţi 
şi raportați imediat. Şi, cel mai important, nu fiţi curioşi 
cine este. Treaba noastră este s-o găsim dacă trece pe 
teritoriul nostru. Publicul nu trebuie să ştie despre asta. 
Absolut nimic. 

Lionel Cruz o recunoscu imediat pe Jill Lazarus. Era 
un cititor avid de ziare şi avea o bună memorie a figurilor. 
Se mândrea cu asta şi adesea îşi impresionase superiorii 
alegând chipul unor răufăcători obscuri din teancuri de 
fotografii, atunci când niciunul dintre colegii lui nu avea 
niciun indiciu. 

Lionel se întreba de ce oare o căuta poliţia pe vestita 
Jiil Lazarus, soţia celui mai bogat şi mai admirat bărbat al 
ţării. Dacă ar fi avut loc o răpire de persoană, sergentul ar 
fi spus şi le-ar fi ordonat să aibă armele pregătite. In loc de 
asta, le cerea doar s-o găsească şi să stea cu ochii pe ea. 

Ce făcuse? 

În ziare nu scria nimic despre ea. De fapt, Lionel 
citise chiar în dimineaţa aceea că se afla în vacanţă cu fiica 
ei, în Europa. Aşa că, de ce o căuta poliţia statului New 
York? 

Lionel puse fotografia în vizorul deasupra locului 
pentru pasageri, unde o putea vedea. O privi mai mult 
decât o dată în tot cursul zilei. Jill Lazarus era o femeie 
incredibil de frumoasă. Lionel îşi iubea soţia pentru chipul 
ei proaspăt şi senzualitatea naturală a tinereţii ei. Dar 
exista ceva supranatural de fragil şi elegant la doamna 
Lazarus, ceva ce nu au femeile obişnuite. Ceva complex, 
translucid - de parcă studiindu-i chipul priveai un 
caleidoscop de imagini, nu un simplu chip omenesc. Era un 
chip cu multe valenţe, şi probabil cu multe secrete. 

lar prezenţa lui făcea ziua mult mai interesantă 


pentru Lionel. 


Dar era o zi plicticoasă de muncă, petrecută pe 
autostradă. Îi opri pe cei ce depăşeau viteza, dintre care 
cei mai mulţi erau călători din alte state. Veni în ajutorul 
mai multor maşini rămase în pană şi primi mulţumirile 
şoferilor aflaţi la necaz, ceea ce, într-un fel, contrabalansa 
resentimentele evidente ale celor pe care îi amenda. 

Toată ziua nu văzu nimic suspect, deşi auzi prin radio 
că doi colegi operaseră un arest lângă Jamestown, o 
maşină furată cu doi jefuitori de bancă înăuntru. Arme 
scoase, suspecți opunându-se arestului - toată garnitura. 
Lionel îşi dorea să fi fost şi el acolo. 

La şase şi jumătate se întuneca deja. - Lionel rula 
alene spre un orăşel aflat lângă graniţa statului unde se 
afla un restaurant pentru camionagii şi care servea 
plăcintă cu mere, slăbiciunea lui. Nu ieşea din tură decât 
la ora opt iar acasă ajungea abia la nouă. Era sătul de ziua 
asta. Îi era dor de nevasta lui. 

Foamea tocmai începea să-l roadă în stomac când 
ajunse la locul unui accident. 

O  semi-remorcă lovise din spate o camionetă 
încărcată cu unelte de fermă şi saci de nutreţ. Şoseaua era 
plină de nutreţ. Câţiva oameni stăteau pe ici-colo şi vreo 
două maşini se opriseră, după aparenţe nişte gură-cască. 

Îi trebuiră cinci minute pentru a-i face pe gură-cască 
să-şi vadă de drum şi să raporteze accidentul prin radio. 
Niciunul dintre vehicule nu părea să fi fost lovit rău, dar 
şoferul semi-remorcii era furios că întârzia. 

— Diseară trebuie să fiu la Harrisburg, spunea el 
ţinându-l pe Lionel de un nasture, de parcă el îl putea ajuta 
în vreun fel. Dacă nu, îmi taie o jumătate de zi din leafă. 
Cristoase... 

Lionel dădu doar din cap şi notă numele şoferului, 
verificându-i certificatul de înregistrare şi permisul de 


conducere. 

— Cum s-a întâmplat? întrebă el. 

— Nu are lumini de frână, spuse şoferul remorcii, 
arătând spre un fermier gras care şedea amărât lângă 
camionetă. Se lăsa întunericul. Mergeam cu viteza limita şi 
tocmai voiam să-l depăşesc pe tip, când el pune frână. 
Înainte să-mi dau seama, l-am lovit. 

Lionel luă certificatul de înregistrare şi permisul de 
conducere ale şoferului camionetei. Camioneta era corect 
înregistrată, deşi îi lipsea tichetul de inspecţie tehnică. 

— Să văd cartea de asigurare, îi ceru Lionel 
şoferului. 

— Păi, domnule, este acasă, spuse fermierul. De 
obicei n-o ţin în camion, pentru că... 

Lionel îl asculta pe amic cum minţea, când observă 
trei oameni lângă camionetă. Era un tânăr în uniformă de 
marinar, cu o haină scurtă din postav, şi o femeie 
însărcinată, ducând un copil într-un rucsac, pe spate. 
Păreau foarte săraci, foarte murdari. 

— Ei cine sunt? îl întrebă Lionel pe şoferul 
camionetei. 

— Autostopişti, răspunse omul. l-am luat la ieşirea 
din Elmira. Se duc la Erie. Marinarul trebuie să se întoarcă 
la cazarmă. M-am gândit să-i iau. 

— Ştii că e ilegal să iei pasageri, nu? întrebă Lionel 
oarecum obosit. 

— Da, domnule ofiţer, spuse fermierul. Dar soţia este 
însărcinată, vedeţi? Şi mai au şi bebeluşul pe cap. M-am 
gândit să am inimă. Mă înţelegeţi? 

Pe Lionel însă conversaţia nu-l făcu să-şi dea uitării 
datoria. Îl amendă pe fermier pentru că nu avea dovada de 
asigurare la el, pentru lipsa inspecției tehnice şi pentru că 
nu avea lumini de frână. Îi dădu un tichet pentru a se 
prezenta în faţa curţii de justiţie la o anumită dată. Apoi 
reveni la şoferul semiremorcii, îi examina cartea de 


asigurare şi arătă spre autostopişti. 

— Erau pe platforma camionetei când i-ai lovit? 
întrebă el. 

— Cred că da, spuse şoferul. Dar nu i-am văzut. 
Doamne, sper că n-o să le treacă prin cap să-mi dea în 
judecată compania. Asta m-ar termina definitiv, 

Lionel îl lasă pe şoferul camionetei să aştepte să fie 
remorcat şi se apropie de marinar şi de soţia lui. 

— E vreunul dintre dumneavoastră rănit? întrebă el. 
Negară din cap. Marinarul, un blond tuns milităreşte, 
părea dispus să-i vorbească lui Lionel. Soţia lui, o creatură 
comună cu un păr negru în şuviţe, un ten urât şi o privire 
de ură neprefăcută faţă de poliţie, se ţinea în spate. Era 
însărcinată, în cel puţin şapte sau opt luni. Dar privirea 
întunecată din ochii ei nu te prea ajuta să simţi vreo 
simpatie pentru ea. 

— Încotro, marinarule? întrebă Lionel. 

— Presque Isle Navy Base în Eire, răspunse 
marinarul. Am ordin să fiu acolo mâine dimineaţă, la ora 
şase. 

— De ce faceţi autostopul? întrebă Lionel, aruncând o 
privire spre tânăra femeie. Nu-i prea obositor pentru soţia 
ta? 

— Voiam să luăm trenul, spuse marinarul. Dar ni s-au 
terminat banii în Syracuse. Nu mai avem timp, aşa că am 
hotărât să mergem aşa. 

— Pot să-ţi văd actele? ceru Lionel. 

Marinarul îi prezentă carnetul de marinar. Poza nu 
era prea bună, iar întunericul care se lăsa îi îngreuna 
vederea. Dar Lionel îşi dădea seama că nu era în regulă. 

— De ce sunt soţia şi copilul cu tine? vru el să ştie. 
Doar nu trebuie să fie cu tine la post, nu? 

— Marcie are o slujbă în apropiere, spuse marinarul. 
Am fost în vizită la unchiul meu, în Vermont. 

Lionel privi de la bărbat la femeie. Copilul din 


spinarea ei dormea dus, Femeia era obosită şi murdară. 
Mirosea puternic a transpiraţie, a drum şi a ceva ce putea 
fi usturoi. Îşi schimba greutatea de pe un picior po celălalt, 
pentru a legăna copilul. 

— Vă simţiţi bine, doamnă? întrebă el. Nu v-aţi lovit 
cumva? 

Îi răspunse cu o tăcere atât de ostilă, încât el îi 
întoarse spatele soţului ei. 

Vru să-i ceară să se identifice, dar se gândi că nu 
avea rost. Erau nişte amărâţi, fără noroc, educaţie sau 
viitor. 

— Eşti sigur că nimeni n-a fost lovit în cursul 
accidentului? întrebă Lionel. 

— Nici nu l-am simţit, spuse marinarul. Marcie şi 
copilul dormeau. Nici măcar nu s-au trezit. 

— Vă duc până în oraşul vecin, spuse Lionel. Dar 
trebuie să-l suni pe unchiul tău să-ţi trimită nişte bani 
telegrafic. Autostopul este ilegal. 

— Da, domnule. Aşa am să fac, domnule. 

Lionel îl lăsă pe fermier cu trei amenzi, îi ură 
şoferului de pe semiremorcă noroc şi-i duse pe marinar şi 
pe soţia acestuia până la cel mai apropiat oraş cu un oficiu 
de telegraf. Pe drum, marinarul vorbi volubil, cu accentul 
lui de provincial, despre serviciul său militar şi despre 
proiectele de viitor. Soţia vorbea numai cu soţul, cu o voce 
mică, plângăcioasă. Copilul parcă era dus de pe lumea 
asta, fără să scoată un sunet. 

Încă de când se urcaseră, maşina de patrulare începu 
să pută şi mirosul se amplifică tot mai mult în drum spre 
oraş. Era mirosul de trup nespălat şi usturoi, aproape 
greţos de intens. Lionel fu bucuros să scape de ei. La uşa 
oficiului poştal, marinarul îi strânse mâna, dar femeia îi 
aruncă o ultimă privire suspicioasă, privirea pe care 
oamenii adesea o rezervă poliţiştilor. Numai când o văzu la 
lumină, Lionel observă o vânătaie pe obraz şi o umflătură 


pe nas. 

Deci marinarul cel prietenos îşi bătea nevasta, se 
gândi Lionel, Mă rog, el nu se putea amesteca în aşa ceva, 
era prea târziu. Lasă să se plângă femeia la poliţia din 
Pennsylvaniă, dacă se hotăra. Lionel Cruz nu era polițistul 
lumii întregi. 


Lionel ajunse acasă după ora nouă seara. Nevestei îi 
fusese dor de el. Făcură dragoste - copii dormeau deja la 
ora asta - şi se întinse lângă ea în pat, înainte de a se 
ridica să bea o bere. 

Îi plăcea trupul proaspăt al soţiei lui şi modul ei 
inocent, blând, de a face dragoste. O dată sau de două ori, 
în timp ce se iubeau, îi veni în minte imaginea scârboasă a 
nevestei nespălate a marinarului. Mulţumi stelelor sale 
norocoase pentru faptul că nevasta lui nu arăta aşa. 

La zece şi jumătate mâncară ceva împreună şi 
discută cu soţia sa despre un cumnat care dădea bătaie de 
cap familiei. Lionel îi dădu nevestei un sfat serios, 
cumpănit, iar ea îi fu recunoscătoare. 

Peste o oră erau iar în pat, îmbrăţişaţi. Nimic nu-i 
plăcea lui Lionel mai mult decât să doarmă cu nevasta 
cuibărită în braţele sale. Îi plăcea căldura trupului ei, 
sentimentul că i se încredința lui fără rezerve. 

Înainte de miezul nopţii, adormi. 

Abia pe la ora trei dimineaţa o imagine din vis i se 
contopi cu partea rămasă trează a minţii lui şi-l făcu să se 
scoale brusc. 

— Ce este, Lionel? îl întrebă soţia sa, somnoroasă, 
frecându-se la ochi. 

— Nimic, iubito, răspunse el. Trebuie să dau un 
telefon. 

Picioarele îl purtară mai repede decât se aştepta 
până în bucătărie. Degetele îi erau ciudat de tensionate 
când formă numărul. 


Sergentul de noapte de la secţie răspunse după două 
apeluri. 

— Aici Cruz, spuse Lionel. Dă-mi-l pe Terwilliger 
imediat. Cred că am văzut femeia aseară. 

— La ce oră? întrebă sergentul. 

— În jur de şase şi treizeci. Nu am făcut legătura 
decât acum. Era deghizată grozav. Părea însărcinată. Părul 
altfel. Fir-ar a dracului. 

— Am înţeles. Te sun imediat. 

Lionel rămase în bucătărie,  blestemându-şi 
încetineala în a o recunoaşte pe suspecta Lazarus. Acum, 
rememorând scurta întâlnire de la marginea şoselei, îşi 
dădu seama că tot timpul femeia avea ceva ciudat. Un 
anume comportament, o notă de graţie în ţinuta corpului 
care nu se prea potrivea cu identitatea pe care dorea să o 
ofere cu atâta ingeniozitate. 

Când sună telefonul, Lionel îi raportă sergentului 
Terwilliger despre cuplul de autostopişti şi despre 
destinaţia marinarului. Imediat se lansă un buletin general 
pe numele lor, Ca măsură de precauţie, poliţia de 
autostradă şi cea locală fu pusă în alertă în apropierea 
bazei navale pe un perimetru de o mie de mile. 

Lionel Cruz îşi lăsă nevasta dormind şi se alătură 
cercetării. Nu era la locul scenei când marinarul fu oprit în 
acea dimineaţă, dar ajunse o oră mai târziu. Era exact 
acelaşi tânăr. Lionel îl însoţi pe sergent într-o încăpere de 
la secţia de poliţie. 

— Marinarule, s-ar putea să dai de mare belea, spuse 
sergentul. Te sfătuiesc să ne spui adevărul acum, pe loc, 
dacă vrei s-ajungi pe navă. 

Marinarul era speriat. 

— Mi-a dat o sută de dolari, spuse el. Zicea ca fuge 
de soţul ei. Părea să fie la ananghie. Mi-am zis, de ce nu? O 
sută de dolari sunt bani mulţi. 

— Tot aşa arăta când ai dat peste ea cum arăta când 


v-am găsit eu pe şosea? întrebă Lionel. 

Marinarul confirmă din cap. 

— Arăta tare rău. Însărcinată pe deasupra. Mai 
mirosea şi urât. Asta o ştiţi dumneavoastră deja. 

— Cât timp aţi fost împreună? întrebă sergentul. 

— O zi şi o noapte, spuse marinarul. Azi-noapte am 
dormit într-un motel din Watertown. 

— Despre ce vorbeaţi? întrebă Lionel. 

— N-am vorbit, spuse marinarul. De-abia a scos două 
vorbe tot timpul. Am încercat să vorbesc cu ea o dată sau 
de două ori, dar mi-a tăiat-o scurt. Avea o privire urâtă. Nu 
mi-a părut rău când am scăpat de ea, mă înţelegeţi 
dumneavoastră. Şi mirosul ăla... 

— Bine, marinarule, spuse sergentul. N-o să te 
băgăm la necaz pentru asta. Dar vreau să te uiţi la nişte 
poze. 

Marinarul alese destul de târziu fotografia Iui Jill din 
teancul care i s-a arătat. Dar chiar şi după cele treizeci şi 
şase de ore petrecute alături de ea era nesigur de el, atât 
de bine se deghizase femeia. 

Dar părerea lui Lionel Cruz se confirmă, atunci când 
văzu şi el fotografiile. Fusese Jill Lazarus. Nici falsele 
vânătăi de pe chip, nici părul vopsit, nici pretinsa 
graviditate nu-l puteau înşela. 

Dar abia acum îşi dădu Lionel seama de ce o 
recunoscuse atât de uşor, chiar şi după şapte ore de la 
întâlnirea cu ea şi de ce era atât de sigur pe el. Deşi 
nevasta împuţită a marinarului, cu ochii ei răi, îl înşelase 
pe şosea, chipul acela, cu frumuseţea lui ascunsă, cu 
farmecul lui secret, îi plutea In minte în timp ce făcea 
dragoste cu soţia lui - tot deghizat, tot înşelător dar cu 
toate astea prezent şi seducător, fără putinţa de tăgadă. 

Cele trei ore de somn agitat îi fuseseră necesare 
pentru a face legătura dintre cele două chipuri, până când 
adevărul îl trezise la timp pentru a o urmări, dar nu şi 


pentru a o prinde. 

Lionel Cruz putea totuşi să se felicite pentru acest 
talent al său de a reţine feţele. Şi, ca mulţi alţi civili 
înaintea sa, putea spune c-o văzuse în carne şi oase pe 
frumoasa Jill Lazarus. 

Dar nu o prinsese. Îi alunecase printre degete, 
frustrându-i de cea mai mare lovitură a carierei lui de 
poliţist. Se putea înclina în faţa inteligenţei ei superioare şi 
să mediteze la faptul că, în ciuda chipului murdar şi a 
privirii ei pline de ură, îi bântuise în faţa ochilor minţii în 
timp ce făcea dragoste cu tânăra sa soţie. 


Anunţul difuzat în întreaga ţară privind un marinar 
călătorind cu soţia însărcinată se transformă într-un anunţ 
descriind numai soţia. Poliţia de pretutindeni trebuia să 
urmărească o femeie însărcinată cu un copil mic. 

însă femeia îngălată cu un copil în spate nu a mai fost 
văzută. 

La ora la care poliţia statului New York îl prindea pe 
tânărul marinar, Jill Lazarus se afla la o depărtare de trei 
sute de mile, îmbrăcată într-o fustă strâmtă şi un maieu 
care se aflau împachetate în rucsac şi cu o seară în urmă. 
Părul îi era tuns scurt şi vopsit în roşu. Nu părea să aibă 
mai mult de cincisprezece ani. 

Mesteca gumă şi mergea alene printr-un centru 
comercial din sudul statului Kentucky. Copilul se afla într- 
un cărucior. Oricine o putea confunda cu o guvernantă sau 
sora mai mare. 

Nu a recunoscut-o nimeni. Dar avea grijă, observând 
privirea celor pe lângă care trecea şi fiind foarte atentă cu 
vânzătoarele care îi vândură nişte haine şi sticluţa cu 
vopsea de păr. 

La fel de atentă ca atunci când, cu douăzeci şi patru 
de ore în urmă, îi arătase deghizajul ei lui Lionel Cruz şi, îi 
ghicise talentul lui de a vedea prin ea. O recunoscuse, aşa 


cum se temea ea. Numai că Jill fusese, din fericire pentru 
ea, cu un pas uriaş înaintea lui. 

Calvin Weathers află ce se întâmplase abia în ziua de 
4 aprilie, cam la şaptezeci şi două de ore după dispariţia 
lui Jill Lazarus. 

Contactele lui Cal cu comunitatea poliţiştilor şi a 
detectivilor erau adânci. Auzise cu douăzeci şi patru de ore 
înainte că se petrecea ceva important, care era ţinut sub 
obroc. Sunând pe cineva care îi era îndatorat, Cal reuşi să 
afle că Jill Lazarus şi fetiţa ei erau date dispărute. 
Urmărirea la scară naţională era în plină desfăşurare, deşi 
strict secretă. Din momentul în care auzise aceste veşti, 
Cal Weathers nu încetase să se gândească la Jill. 

Într-un anume fel, Cal era cu mult în urmă faţă de 
armata de detectivi care o căutau pe Jill Lazarus. Într-alt 
fel, însă, era cu mult înaintea lor, deşi el nu-şi dădea 
seama. 

Era în urma lor pentru că n-o mai văuse pe Jill de 
dinainte de naşterea copilului ei şi nu-i era prea clar ce 
anume se petrecuse în viaţa ei de la ultima investigaţie pe 
care o făcuse pentru ea. Nici nu mai stătuse de vorbă cu ea 
de peste un an. 

Dar Cal era înaintea tuturor pentru că, într-un anume 
fel, o ştia pe Jill Lazarus mai bine decât propriul ei soţ. Şi, 
în ultimul an, în timp ce Jordan Lazarus îşi ignora deliberat 
soţia, Cal îşi făcuse o datorie din a se gândi îndelung la ea. 

De la ultima întâlnire a lui Cal cu Jill, ea îşi clădise 


imaginea publică a celei mai fericite şi mai norocoase 
fomei de pe pământ. Era soţia celui mai bogat şi mai 
admirat bărbat din America; un bărbat care-şi punea la 
bătaie averea şi influenţa pentru a rescrie harta Americii. 
Apărea pe coperţile celor mai bune reviste, era considerată 
un model de eleganţă şi aplomb. Avea o fetiţă frumoasă. 
Dar Jill Lazarus era o femele nefericită, chiar disperată, 
ascunsă în spatele măştii de soţie fericita. Cal ştia asta de 
mai bine de un an. Iar acum dispăruse. 

Cal se gândi la ultima lui investigaţie, care dovedise 
că soţul ei avusese cândva o relaţie cu o altă femeie, o 
relaţie care durase numai câteva luni. Dar cealaltă femeie, 
ca şi Jordan Lazarus, se căsătorise după ce relaţia lor luase 
sfârşit. Se părea că relaţia lor era un capitol încheiat. 

Altcineva ar fi crezut că această veste ar fi fost o 
mare uşurare pentru Jill, care, în momentul investigaţiei, 
era deja soţia lui Jordan Lazarus. Dar Cal nu putea uita 
privirea de pe chipul lui Jill când îi arătase nişte poze ale 
lui Leslie Chamberlain. Jill era cu adevărat o femeie 
amărâtă, o femeie cu o mare durere. 

Acesta a fost indiciul care l-a condus pe Cal Weathers 
ca un fir al Ariadnei prin labirintul de minciuni pe care îşi 
întemeiase Jill căsătoria şi viaţa, către adevărul pe care îl 
ţinea ascuns de lume. 

Cal o cunoştea bine pe Jill. Nu numai că-i dăruise 
trupul pentru a-l lega de ea şi aşi asigura loialitatea lui, 
dar îi dezvăluise astfel tehnica ei de a seduce, „secretul” 
succesului ei... 

Seducându-l pe Cal, Jill pătrunsese pe tărâmul unor 
fantezii pe care el nu le mărturisise nimănui, niciodată. 
Puterea ei de atracţie se baza pe acest dar alei de a 
detecta imaginile ascunse în simţurile unui bărbat, în chiar 
fundul inimii lui şi din a deveni reflexia lor. O imagine 
irezistibilă. 

Cal vedea, ca şi cum ar fi fost ieri, privirea ei în timp 
ce fusta de piele îi alunecase peste genunchi atunci când 


se culcase cu ea prima oară. Era o privire de un vid calm, 
care îi palpa dorinţa, descoperind-o într-o clipă. O privire 
care îi măsura surpriza, emoția şi în final capitularea. Era 
ca o suprafaţă fără adâncime, o imagine încastrată în 
oglinda dorinţei lui. Tocmai această irealitate a ei fusese 
cea care îi obligase s-o atingă. 

Cal bănuia că în acest mod Jill sedusese mulţi 
bărbaţi. Tot aşa, trase el concluzia, în acelaşi mod, cu 
aceleaşi unelte, îl prinsese în plasă şi pe Jordan Lazarus. 

Atracția pe care o exercita Jill nu avea nicio legătură 
cu dragostea. Probabil că pusese ochii pe Jordan, îl 
momise şi-l prinsese în cârligul ei, cu toată măiestria rece 
a inimii ei. Il câştigase, i-l luase soţiei lui. Cu ajutorul lui 
Cal Weathers. 

Sarcina nu fusese deosebit de dificilă, în ciuda voinţei 
puternice a Barbarei Considine, pentru că Jordan n-o 
iubise niciodată pe Barbara. Căsătoria lor fusese doar de 
convenienţă. Dar să presupunem că Jill aflase, după 
propria ei căsătorie cu Lazarus, că inima lui nu era atât de 
pustie ca a ei. Că avusese, în trecut, o dragoste mare, o 
dragoste de care nu se vindecase şi nu se va vindeca. 

Şi să presupunem că însuşi mariajul cu Jill, într-un 
anume fel subtil, era de convenienţă. La urma urmei, nici 
măcar o femeie cu talentul ei de a provoca dorinţă nu 
putea să trezească dragostea într-un bărbat ca Jordan, 
dacă inima lui era deja promisă altcuiva. 

Dacă JHI aflase lucrurile astea sau fusese 
determinată să-şi vadă căsnicia în acest mod, îşi putea 
uşor imagina frustrarea ei. Il cucerise pe Jordan Lazarus, e 
adevărat, dar numai carnal, inima lui încă aparţinea 
altcuiva. 

Din frustrarea ei se putea naşte iubirea, chiar şi într- 
o femeie ca Jill. E adevărat însă că sufletul ei gol făcea ca 
dragostea ei să fie greu de stăpânit. Într-un anume sens, o 
viaţă de aventuri lipsite de iubire îi lăsase inima neatinsă. 
Şi va fi geloasă până la obsesie pe orice femeie care ar fi 


putut să ridice vreo pretenţie asupra inimii lui. 

La prima vedere, era o teorie improbabilă, se gândea 
Cal. Femei ca Jill Fleming nu se îndrăgostesc. Ele nu 
cunosc înţelesul acestui cuvânt. 

Cal ar fi respins teoria de la bun început, dacă n-ar fi 
existat două lucruri. Primul era reacţia aproape disperată 
a lut Jill la vederea fotografiilor cu Jordan şi Leslie pe care 
i le adusese el. Până în ziua aceea, Jill nu avusese reacţii 
omeneşti. Privind retrospectiv, tulburarea ei fusese cea a 
unei femei îndrăgostite, a unei femei respinse. lar Leslie 
Chamberlain era sursa chinului ei. 

A doua dovadă se afla în mâna lui Cal. 

Era o copie a ziarului The New York Times, în care 
ora anunţată moartea lui Ross Wheeler. Jill Lazarus 
dispăruse chiar în ziua apariţiei ziarului. 

Cal Weathers învățase demult că întâmplarea joacă 
un rol mai mic în viaţa oamenilor decât necesitatea. Cel 
puţin în ceea ce se lega de munca de detectiv. Nu era o 
coincidenţă că Jill Lazarus dispăruse cu copilul ei la doar 
câteva ore după anunţarea morţii lui Ross Wheeler. Cal se 
baza pe această sugestie. 

Dar încotro se îndrepta? 

Mulțumită unor prieteni din FBI care îi erau 
îndatoraţi, Cal Weathers ajunsese în posesia a două dintre 
cererile de angajare care oferiseră singurele indicii cu 
privire la trecutul lui Jill Lazarus. Ambele cereri se aflau pe 
măsuţa pentru cafea din faţa lui. Şedea fumând un trabuc 
miniatural şi le studia, cu paharul cu bere rămas neatins 
pe masă. 

Fiecare cerere era la fel de plină de minciuni. 
Prietenul lui Cal i-o spusese deschis atunci când i le 
dăduse. Cal zâmbise la vederea labirintului de minciuni pe 
care Jill le împletise minuţios pentru a-şi ascunde trecutul, 
pentru a-şi masca adevărata fire. Opera vieţii lui Jill fusese 
acest labirint, această suprafaţă lipsită de substanţă. Era 


secretul dominării asupra celorlalţi, dar poate şi sursa 
propriei ei pieiri. 

Căci Jordan Lazarus pătrunsese în acel vid şi lăsase 
imaginea chipului lui frumos în inima ei. Pentru Jill asta 
fusese o rană fără leac. Ceea ce, în combinaţie cu 
descoperirea celeilalte femei din viaţa lui Jordan, o 
amorsase ca pe o bombă cu efect întârziat. 

Trecuse de miezul nopţii. Cal era obosit. Era timpul 
să se culce. Dar nu putea să-şi ia ochii de la cele două 
cereri de angajare. Ceva legat de cele două serii paralele 
de minciuni, la distanţă de patru ani şi jumătate, nu-i 
dădea pace. Aceste referinţe false - fraţii şi surorile 
născociţi, părinţii cu nume inventate - ascundeau ceva, 
ceva pe care-l simţea, fără să-i poată vedea clar. 

Era pe punctul de a renunţa pentru a se duce la 
culcate, când ceva îi reţinu atenţia. „Jocelyn, Alissa”. False, 
fireşte, ca şi numele părinţilor din cerere, ca şi locul de 
naştere, Meriden, Connecticut. 

Dar pe urmă, Cal privi cererea de angajare la 
Continental Products, cu nouă ani în urmă: Numele mamei: 
Jocelyn. 

Cal făcu ochii mici. Repetiţia numelui Jocelyn îi aduse 
aminte de ceva. Studie cele două cereri de angajare. 
Niciun alt nume nu se mai repeta. Numele Jocelyn probabil 
că însemna ceva pentru Jill. 

Se ridică cu un oftat, se duse în bucătăria mică şi 
formă un număr la telefonul fixat în perete. Trecu mult 
timp până i se răspunse. 

— Jimmy, spuse el, Cal la telefon. Da, ştiu. E târziu. 
Ascultă. Voi aţi verificat toate numele de pe cererile astea 
de angajare? 

Ascultă în timp ce agentul de la FBI îi explică obosit 
că fiecare nume fusese verificat în computerele agenţiei. 

— Aţi observat că a repetat numele de Jocelyn? 
întrebă Cal. 


Nu fără sarcasm, agentul îi spuse că se observase 
asta de la bun început. Dar computerul nu dezvăluise nicio 
legătură între Jill şi cei aproape cinci mii de criminali, 
victime sau suspecți al căror nume de botez era Jocelyn. 

— N-am descoperit nimic, spuse agentul. Crede-mă, 
am dat de fund. Probabil că e cineva pe care a cunoscut-o 
undeva. Poate că s-a gândit la asta pentru că are aceeaşi 
iniţială ca şi numele ei. Oricum, nu duce nicăieri. Las-o 
baltă, Cal. 

— Bine, spuse Cal. întrebam doar. Mulţumesc pentru 
informaţie. 

Cal închise telefonul. Se întorcea în sufragerie când, 
închizând ochii, o văzu pe Jill. Şi-i auzi vocea în cap, 
intonaţia unică îl opri pe loc. Rămase în liniştea 
apartamentului, cu urechile ciulite. 

Era o voce cultivată, cu accente care trădau şederi 
prelungite în locuri îndepărtate ale ţării. „Jocelyn...” 

Deodată Cal Wathers avu o inspiraţie. 

Cobori atlasul de pe raftul bibliotecii şi căută la 
Index, în fiecare stat. Ochiul lui parcurgea în fugă lista 
alfabetică a oraşelor. În două minute dădu peste ceea ce 
căuta. 

Electrizat, se ridică, ieşi şi se urcă în maşină; ajunse 
la birou. Era ora unu noaptea când ajunse acolo. Descuie 
cu cheia sa, îl salută pe paznicul de noapte şi urcă cu 
ascensorul până la etajul patru. 

Se aşeză în faţa unui monitor de computer şi intră în 
documentul principal. Nu aprinsese lumina şi lumina 
verzuie a monitorului părea ireală în încăperea întunecată. 

„Asistenţa socială pentru copii”, introduse Cal din 
consolă. „Orfelinate”. 

„în funcţie de?” întrebă computerul. „State”, ceru 
Cal. 

Statele apărură în ordine alfabetică. Trecu de la un 
stat la altul, concentrându-se în acele zone ale ţării unde 


bănuia el că locuise Jill. În fiecare stat, citea doar lista 
orfelinatelor sau căminelor pentru copii orfani. 

Găsi răspunsul în Illinois. 

„Jocelyn”. Era numele unui mic orăşel la sud de 
Springfield, unde se aflase cel mai mare cămin pentru fete 
fără adăpost sau abandonate de părinţi până în urmă cu 
zece ani, când căminul fusese dărâmat şi înlocuit cu unul 
nou, amplasat lângă graniţa de sud a statului. 

Cal bătu nervos cu stiloul în masă. - Grozav, 
murmură el. Deci, unde se află dosarele? Nu putea da de 
autorităţile din Illinois până a doua zi dimineaţa. 

Se uită la ceas. Unu şi jumătate. Ce putea rezolva un 
detectiv la ora unu şt jumătate noaptea? Toată ţara 
dormea. 

Dar Chicago se afla la o depărtare de două ore şi un 
sfert, cu avionul. 

De ce să mai aştepte să treacă noaptea? Timpul 
putea fi esenţial. 

Cal sună la aeroport. Din fericire, era un zbor de 
noapte spre Chicago care pleca în patruzeci şi cinci de 
minute, cu o legătură la Springfield, în zori. 

Putea fi la destinaţie la ora la care se deschideau 
birourile. 

Cal nu mai trecu pe acasă ca să-şi facă bagajul. Se 
îndreptă direct spre aeroport. 

Nu-i trecu prin cap decât după ce ajunse acolo să-l 
sune pe amicul detectiv, pentru a-i sugera ca Leslie 
Chamberlain să fie pusă sub supraveghere pentru a fi 
protejată. Fascinat de Jill, uitase de acest aspect al 
problemei. 

Sună. Dar, după cum se văzu mai târziu, 
avertismentul său nu era necesar. 

New York, 4 aprilie 1980 


Jordan stătea singur în biblioteca apartamentului său 
din Sutton Place, privind în gol. 

În liniştea încăperii mici, încărcate cu cărţi, auzea 
zgomotul îndepărtat făcut de detectivii care dădeau şi 
primeau telefoane. Şedea cu ochii închişi. Nu dormise de 
şaptezeci şi două de ore. Dar teama din sufletul său era 
mai puternică decât oboseala.. Nu va putea dormi decât 
atunci când totul se va termina. 

Jordan deschise ochii epuizat. Trecu în revistă 
rafturile cu cărţi. Aproape toate erau favoritele lui - 
Shakespeare, Sofocle, Mark Twain, O'Neill - pe care 
ajunsese să le iubească cu mult timp în urmă, iar mai 
târziu îşi formase un hobby din a căuta ediţiile princeps. 
Avea o senzaţie ciudată citind un exemplar care fusese 
tipărit în timpul vieţii autorului. Avea sentimentul că 
străbătea timpul, ajungând în lumea pierdută în care 
autorul trăise şi vorbise cu adevărat. 

Ediţia in folio a lui Shakespeare fusese, fireşte, cea 
mai senzaţională descoperire. Jordan plătise aproape un 
milion de dolari pe ea, în urmă cu cinci ani. Imprimarea 
era proastă, rândurile inegale, unele cuvinte greşit 
ortografiate, dar cartea fusese tipărită şi vândută pe 
vremea când Shakespeare era în viaţă. A citi despre 
Othelio şi Lady Macbeth, sau despre Hamllet în acest 
volum era o experienţă singulară, aproape metafizică. 

Ochii lui Jordan părăsiră rafturile bilbiotecii şi căzură 
pe secretaire-ul din mahon de lângă fereastră. Pe el se afla 
o lampă veche, un set antic de scris şi fotografii ale familiei 
sale. Nimic altceva. Îşi făcuse o regulă din a nu lucra la 
acest birou. Îl folosea doar pentru a se gândi în linişte. Îi 
plăcea să stea în scaunul rotativ şi să privească afară, spre 
râu, urmărind şlepurile care pluteau, lăsându-şi gândurile 
să zboare. 


Dar în seara asta nu era timp pentru vise rătăcitoare, 
în seara asta, tot ceea ce construise Jordan era ameninţat. 

Jordan privi fotografiile de pe birou. Era un portret al 
lui cu Jill şi Meg, un altul al mamei cu fiica ei, iar al treilea, 
al lui Jordan cu fetiţa. 

Fotografiile erau elocvente prin deosebirea dintre ele 
şi de aceea Jordan le pusese alături. Portretul, făcut la un 
atelier fotografic, arăta pretenţios şi teatral. Jordan nu l-ar 
fi expus dacă n-ar fi păstrat vechi amintiri despre oameni 
care trăiau în case liniştite de muncitori, cu pozele familiei 
pe cămin, poze care aveau aceeaşi privire ţeapănă, dar 
familiară. 

Fotografia sa cu Meg îi era cea mai dragă. O arăta pe 
Meg în braţele lui, o fetiţă în vârstă de trei luni şi 
jumătate, lăsându-se pe spate şi dându-i un pumnişor in 
faţă, în joacă. Feţişoara ei îl făcea să pară solid şi aproape 
sever. Era toată în mişcare şi pofta ei de viaţă, siguranţa 
pe care o simţea în braţele lui făcea ca fotografia să-i 
sfâşie sufletul. Multe nopţi stătuse privind fotografia aceea 
zâmbind, chiar şi atunci când era deprimat. Fericirea lui 
Meg făcea ca întreaga lui viaţă să capete un sens. 

A treia fotografie era cea mai frumoasă, dar şi cea 
mai tulburătoare. O făcuse el însuşi cu Nikon-ul abia 
cumpărat, într-o zi însorită, atunci când el şi cu Jill-o 
duseseră pe Meg în Battery Park. Le reprezenta pe mamă 
şi fiica ei pe fundalul Atlanticului rece. 

Jill îl îndemna pe Jordan să se grăbească să facă 
poza, pentru că sufla o briză rece. Proprii ei obraji erau 
colorați din cauza vântului, ca şi ai lui Meg. Amândouă 
râdeau cu o clipă înainte, dar acum, în timp ce-l aşteptau 
pe Jordan să focalizeze aparatul, chipurile lor erau liniştite. 
Astfel că frumuseţea lor extraordinară era surprinsă cu 
mai multă elocvenţă. 

Asemănarea dintre ele era evidentă, cel puţin pentru 
Jordan. Deşi Meg va avea părul închis la culoare, ca al lui 
Jordan, atunci când va creşte, acum era blond. Trăsăturile 


ei aveau mult din Jordan, cum observaseră mulţi; dar 
delicateţea ei arăta că era fiica lui Jill. 

Pe de altă parte, Meg avea o energie neobosită, o 
încântare flămândă, aproape furioasă de a trăi, care 
arunca o umbră asupra trăsăturilor părinţilor ei şi făcea 
din ea propria ei stăpână. Era o adevărată personalitate şi 
fusese astfel de cum apăruse pe lume. 

Această fericire nerăbdătoare fusese cea care îi 
cucerise inima lui Jordan încă de când Meg era doar un 
bebeluş. Părea să ştie cum să trăiască, încă de la început. 
Şi pentru că mariajul lui Jordan era atât de chinuit, se 
părea că Meg era născută să treacă peste toate astea, 
pentru a fi o fată normală, fericită. De la bun început, 
Jordan se decisese ca, indiferent cu ce preţ, să facă lucrul 
ăsta posibil. 

Însă acum, această vitalitate, această inocenţă pură 
şi bucurie de a trăi erau în cea mai mare primejdie 
posibilă. 

Gândul îl readuse nemilos la realitate. Închise ochii, 
teama nelăsându-l să mai privească fotografiile. Nu mai 
suporta gândul că lui Meg i se putea întâmpla ceva din 
cauza lui Jill. Ultimele şaptezeci şi două de ore şi le 
petrecuse încercând să alunge acea teamă. Dar ea creştea 
în el cu fiecare clipă care trecea, cu fiecare raport negativ 
primit de la poliţie sau de la detectivi. Deşi în exterior îşi 
păstra calmul, în sufletul lui teroarea îl sfâşia. 

Dacă ar fi fost mai bun cu Jill! Dacă măcar ar fi 
încercat ceva mai mult să o sprijine moral în cursul 
ultimului an, care fusese atât de dificil. Poate că ar fi evitat 
această criză. Dar nu fusese în stare s-o ierte pentru ce-i 
făcuse. Falsitatea ei îi pătrunsese în inimă, ea fusese cea 
care făcuse ca relaţia lor să înceapă. Jordan nu putea 
suporta gândul că fusese prostit până în adâncul sufletului 
său. 


Pe măsură ce trecea timpul, iar propria ei nefericire 


şi însingurare jucau un rol tot mai mare în căsătoria lor, 
pasiunea lui idioată pentru trupul şi chipul ei începuse să 
devină altceva. Pentru că în disperarea şi singurătatea ei 
se vedea pe el însuşi. O oglindă a propriei sale solitudini. 
Fericita Jill din perioada când o curta nu-i atinsese 
niciodată inima. Dar, paradoxal, nefericita Jill din mariajul 
lor tulbure îl impresionase. 

Astfel că, în acea teribilă noapte când se folosise de 
mascarada sadică pentru a-i demasca propria sa obsesie, 
atunci când râsese de el prin încarnarea ireală a lui Leslie, 
ceea ce îl sedusese fusese ceva mai mult decât falsitatea 
lui Jill. Jill însăşi era cea pe care o îmbrăţişase, 
singurătatea şi vidul din ea fuseseră cele care fi 
atrăseseră. 

Şi din unirea a două suflete zbuciumate apăruse Meg 
- însorită, dornică de viaţă. Da, Jordan era mai apropiat de 
Jill decât crezuse. lar Meg era dovada. Dar niciodată nu-i 
spusese asta lui Jill. Resentimentul său faţă de falsitatea ei, 
umilinţa pe care o simţise atunci când fusese descoperit de 
ea era prea mare. N-o putea ierta. 

Avusese şansa de a repara totul, de a o lua de la 
început, de dragul lui Meg. Şi nu se folosise de ea. Acum 
plătea pentru asta. 


Se gândea la ale sale, cu ochii închişi, pentru a nu 
trebui să se uite la fotografia lui Jill cu Meg, când se auzi 
un ciocănit uşor în uşa bibliotecii. 

— Intră, spuse el. 

Dădu cu ochii de Craig Salek, şeful echipei sale de 
detectivi. 

— Am noutăţi, spuse Craig. 

— Ce este? 

— Au fost văzute, răspunse Craig. O patrulă a poliţiei 
de pe autostrada statului New York a identificat-o după un 
accident dintre două camioane. Era deghizată ca soţia unui 


marinar. S-a deghizat într-o femeie însărcinată. Copilul era 
într-un rucsac. 

— Acum unde sunt? întrebă Jordan, ridicându-se în 
picioare. 

Craig Salek dădu din cap. 

— Ne-au scăpat printre degete. A fost un deghizaj 
nemaipomenit. Polițistul acela este un as în a ghici 
chipurile, da? i-au trebuit patru ore ca să-şi dea seama cine 
era de fapt. Când l-am ajuns din urmă pe marinarul care o 
ajutase, ea dispăruse de mult. A fost foarte isteaţă. Pun 
pariu că acum arată la fel de deosebită de o tânără mamă 
însărcinată ca noaptea de zi. 

Jordan se lăsă înapoi în scaun. 

— Ai vreun indiciu încotro se îndreaptă acum? 

Detectivul negă din cap. 

— Niciunul. Îi pare rău. Menţinem alarma generală şi 
ţinem sub supraveghere toate şoselele din zona aceea. Dar 
nu pot să promit nimic. 

Jordan oftă. Ştia că Jill îşi punea la bătaie toate 
talentele ei de actriţă pentru a înşela poliţia. Şi probabil va 
reuşi. Nu se măritase ea cu el sub aparenţe înşelătoare? N- 
o dusese ea pe Jessica Hightower de nas, ca şi pe Roy 
English, şi pe cine ştie câţi alţii, înainte de a-l seduce pe el 
însuşi? Puterea ei de a induce în eroare nu avea limite. Iar 
acum şi le utiliza cu un scop mai bine definit ca niciodată. 

Dar unde se ducea? Ce plan avea? Jordan se 
blestemă că nu o cunoştea îndeajuns pentru a avea un cât 
de mic indiciu. 

Era atât de măcinat de gândurile lui fără speranţă, 
încât uită de prezenţa detectivului. Tresări când îl auzi 
vorbind. 

— Mai este ceva, spuse Craig Salek, ridicând un ziar 
împăturit. Unul din oamenii mei l-a găsit în coşul de hârtii 
din dormitorul dumneavoastră. Mă întrebam dacă l-aţi 
văzut. 


Jordan întinse mâna. Era un număr vechi de trei zile 
din The New York Times, din ziua în care dispăruse Jill. 
Titluri despre muntele Sfânta Elena, economie, primul 
scrutin al alegerilor şi, fireşte, Planul Lazarus. Păreau 
vechi şi nesemnificative acum. 

Dar detectivul îi indică o adăugire, în creion, de pe 
prima pagină a ziarului. 

„Ferpare. Pagina 112.” 

Jordan se încruntă, nedumerit. 

— Ce-i asta? întrebă el, 

— Tocmai asta voiam să vă întreb şi eu, spuse 
detectivul. L-aţi citit? 

Jordan dădu din cap. 

— În ziua aceea n-am văzut Times. În avion am citit 
The Washington Post. Pe ăsta nici nu l-am văzut, 

— Nu este scrisul soţiei dumneavoastră, nu-i aşa? 
întrebă Craig Salek. 

Jordan dădu din cap, privind scrisul. 

Şi păli. 

— Acum uitaţi-vă la ferpare, spuse detectivul. 

Jordan deschise la pagina 112. Văzu ferparul pentru 
Ross Wheeler. Alături de el era scris cu creionul: „E 
liberă”. 

Craig Salek îl urmărea atent pe Jordan. 

— Deci n-aţi văzut asta? întrebă el. 

— Până acum, nu, răspunse Jordan. 

— Dar ea probabil c-a văzut, spuse detectivul. 

Tăcere. Jordan recunoscu scrisul de mână. Îl 
cunoştea foarte bine. 

Îşi dădu seama şi că se folosise de proprii săi 
detectivi, că poate le legase mâinile în ultimele şaptezeci şi 
două de ore, nespunându-le adevărul despre viaţa şi 
căsătoria sa, ca şi despre adevăratul conflict dintre el şi 
Jill. 


Inspiră adânc. 

— Credeţi că a fugit din cauza asta? întrebă Craig 
Salek. 

Jordan dădu din cap. 

— Ia loc, Craig, zise el. Am să-ţi spun ceva. 

În timp ce detectivul se apropia, Jordan aruncă o 
ultimă privire la nota în creion de pe marginea ferparului. 

E liberă. 


67 
Chicago, Illinois 


Casa era pustie. Era aşa de şase ani. 

Ultimii ei locuitori, cu şapte sau opt luni în urmă, 
fuseseră nişte străini: două perechi de adolescenţi care 
beau bere şi se mângâiau pe o saltea veche în dormitorul 
mic. Din seara aceea, mai rămăseseră cinci sticle de bere, 
împreună cu anumite pete care dovedeau mai degrabă 
jena decât plăcerea, ca şi o mână de mucuri de ţigări. 

În ultimii ani, grupuri asemănătoare mai 
pătrunseseră în casa aceea. Dovezile scurtelor treceri prin 
camerele pustii se amestecau cu cele ale adevăraţilor 
locuitori, o familie adusă de asistenţa socială, care se 
mutase aici cu şapte ani în urmă şi locuise doar 
optsprezece luni. Această familie era compusă dintr-un 
tată care îşi petrecea majoritatea timpului căutând de 
lucru, mamă care uneori spăla rufe pentru alţii, şi din două 
fetiţe. 

Ambii părinţi beau din greu, după cum putea dovedea 
întreaga casă, plină cu sticle de vodcă şi gin, cu oglinda 
spartă din mica baie de la etaj, cu cele două uşi de la 
parter sparte, piciorul tatălui spărgând uşor lemnul ieftin 
şi, fireşte, cu arcurile celor două paturi. 

Dacă masa din bucătărie încă mai purta ecoul unor 


semne de demult, a unei conversații arţăgoase, stând să 
degenereze în violenţă, scaunele vechi încă mai păstrau 
căldura nervoasă a unor trupuri care trăiau la marginea 
disperării. Pereţii, acum acoperiţi cu pânze de păianjen şi 
pete de grăsime, încă mai auzeau vocile ridicate 
ameninţător, certurile care se roteau prin aer. 

lar paturile încă purtau amprentele dragostei nu 
numai a împerecherilor inocente de trupuri adolescentine 
din ultimul timp, ci şi ale bărbatului adult răsturnat peste 
propriul său copil, gemând în întuneric cu ani în urmă, 
atent să n-o trezească pe mama adormită şi mormăind 
ameninţător: „o să dai de dracu’ dacă află cineva”. Şi, cu 
mulţi ani înainte de asta, în aceeaşi încăpere, vocea altui 
tată peste un alt copil. 

În cei patruzeci şi cinci de ani de existenţă, căsuţa 
auzise astfel de sunete de nenumărate ori. Sunetul plăcerii 
furate şi al vinovăţiei. Mai auzise şi sunetele pedepselor, 
ale picioruşelor grăbite să se ascundă, strigătul speriat al 
vocilor celor mici, atunci când cădeau în mâna celui ce îi 
pedepsea. 

Şi, întotdeauna - pereţii tăcuţi ştiau asta - alcoolul 
făcea parte din ecuaţie. Alcoolul era cel care transforma 
dragostea în violenţă, singurătatea în incest, frustrarea în 
abuz şi tortură. Încăperile văzuseră nenumărate sticle 
golite de buze nesăţioase şi apoi aruncate. Sticle de gin 
ieftin, de vodcă, mai rar de whisky. Sute de sticle de bere, 
de lichior prost, de vin ieftin de California... Toate erou 
martorii tăcuţi ale fântânii neştiute în care se îneacă fiinţa 
umană şi din care îşi soarbe curajul. 

Celelalte urme lăsate de adulţi în casă vorbeau 
despre disperarea obişnuită: reviste citite cu ochi absenţi, 
spunând mereu aceleaşi poveşti, ziarul, studiat în fugă 
pentru a da de vreo pleaşcă în coloanele cu anunţuri nu 
pentru vreo slujbă şi apoi folosit pentru a duce zaţul de 
cafea la gunoi sau pus sub castronul cu apă al căţelului. 

Dar urmele copiilor, acuzaţi de dezordine la vremea 


lor, aveau acum o eleganţă ca de icoană, ceremonială, aşa 
cum rămăseseră pe pereţi şi în colţuri, vorbind despre 
visuri în faşă, fantezii şi speranţe într-un viitor mai bun, 
într-o lume prietenoasă. Desenele de pe pereţi, micile 
scrijelituri pe balustradă, paginile căzute dintr-un bloc de 
desen pe care o acuarelă cristalizase cândva viziunea unui 
copii despre siguranţă şi fericire. 

Casa era un ascultător privilegiat al celor mai intime 
probleme omeneşti. Dacă ar fi fost o fiinţă cugetătoare, ar 
fi ajuns demult la concluzia că lumea era împărţită în două 
grupuri de creaturi, care difereau ca ziua de noapte: copii, 
puternici şi adaptabili, datorită darului lor de a visa, 
temători atunci când spaima era justificată; şi adulți, 
mânaţi către agonia frustrării de pierderea propriei lor 
inocente şi temători de orice, şi cel mai mult de ei înşişi. 

Casa era veche şi curând urma să fie dărâmată. 
Unicii ei locuitori erau păianjenii, furnicile şi o mână de 
molii, mucegaiul de la subsol şi din baie, bacteriile care 
creşteau în conservele uitate. Unicul decor consta în fotolii 
vechi cu arcurile rupte, două sau trei cărţi mucegăite pe 
un raft, o pernă veche crăpată cu o faţă de mătase 
reprezentând cascada Niagara şi o pictură decolorată a 
unui vagabond zâmbind pe un perete. 

Dar casa, chiar lipsită de suflet, avea propria ei 
memorie. Totul fusese păstrat, chiar cu prețul 
dezintegrării. Adulții lăsaseră în urmă mirosurile de 
bucătărie, ale băuturilor, ale scenelor de dragoste; sunetul 
conversaţiilor lor şi al conflictelor lor amare. Copii lăsaseră 
urmele speranţelor lor, ale jocurilor şi ale durerilor lor. 
Casa le păstra pe toate şi era dăruită cu răbdare. 
Neputând interveni în suferinţa care gemea în ea de atâţia 
ani, supravieţuise. Privea totul în tăcere, absorbind totul, 
nescăpându-i nimic. 

Acum casa ajunsese la bătrâneţe. Din când în când, 
părţi din acoperiş cădeau ca frunzele toamnei. Curentul 
care şuiera printre crăpături era mai puternic acum, aşa 


cum, odată, râsul copiilor fusese o parte a propriei ei 
tinereţi. 


În seara asta, casa dormita în înmiresmatul aprilie, 
deosebit de favorabil mucegaiului ce creştea prin colţuri, şi 
dăunător lemnului ce se fărâmiţa sub cornişă. 

Apoi se întâmplă ceva. 

Un sunet trecu prin încăperi, ca un ram ce cade într- 
o pădure împietrită. Era geamătul gol al lemnului vechi, 
urmat de o bufnitură, apoi de scârţâitul podelei. Cadrul cu 
plasa împotriva ţânţarilor de la uşa laterală, atârnând încă 
de o balama încăpăţânată, fusese tras şi uşa din interior 
împinsă. 

Se auzi cineva intrând, apoi scâncetul unui copil lăsat 
jos şi vocea unei femei care spuse: 

— Stai aici o clipă, iubita mea. 

O haină fu dată jos cu un foşnet slab şi aruncată pe 
masa care, cu opt săptămâni în urmă, suportase trupul 
unei fete care-şi săruta iubitul în întunericul unei seri de 
sâmbătă. 

Apoi un oftat. Şi din nou, vocea femeii: 

— Am ajuns, Meg. Suntem acasă. 


68 
Springfield, Illinois 


Cal Weathers se afla în subsolul biroului registraturii 
Departamentului de asistenţă socială din Illinois. Era ora 
zece dimineaţa. 

Ajunsese aici îndrumat de o serie de funcţionari şi 
supraveghetori. Registrele  căminelor şi cele ale 
orfelinatelor de stat erau ţinute aici în şiruri nesfârşite de 
cutii pline cu hârtii. Computerizarea acestui vast material 
începuse cu doi ani în urmă, dar era departe de a fi 


terminată. Aici era unicul loc unde se păstrau registrele 
unor instituţii defuncte, 

Funcţionara, o doamnă în vârstă, cu pleoapa ochiului 
drept căzută şi mâini tremurânde de parkinson, îi studiase 
îndelung şi atent legitimaţia, ţinând-o în diferite unghiuri 
care să-i ajute vederea slabă. Apoi, laborios, scrisese 
numărul volumului pe care îl dorea Cal. 

— La dreapta dumneavoastră şi cam douăzeci de 
rânduri mai jos, îi spuse ea cu o voce înţepată. 

Se plimbă de-a lungul şirurilor de rafturi enorme, cu 
capul lăsat pe umăr pentru a citi titlurile imprimate pe 
volume. 

În fine, dădu peste ceea ce căuta. Jocelyn, Illinois, 
scria pe o serie de volume. Căminul de stat pentru fete. 
Fiecare volum avea o dată. Cal se gândi un moment la 
vârsta lui Jill, apoi alese volumul pe al cărui cotor scria 
1955-56. 

Se aşeză la cea mai apropiată masă şi începu să dea 
foite îngălbenite ale volumului. 

Imediat se încruntă. Volumul dădea doar o listă de 
nume şi date personale. Nicio fotografie. Căută într-o 
doară numele de Fleming. Nu existase nicio fată la Jocelyn 
cu numele de Fleming. Zâmbi de speranţa lui zădărnicită. 

Cal lăsă volumul deschis pe masă şi se îndreptă pe 
lângă şirul de catastife spre biroul unde şedea bătrâna 
doamnă. 

— Vă rog să mă scuzaţi, vorbi el cu un zâmbet 
practicat îndelung. Fetelor aduse la căminul de orfani li s- 
au făcut fotografii? 

Doamna îl privi cu sprâncenele încruntate. 

— Sigur, spuse ea. 

Cal se gândi o clipă. 

— Aş putea găsi aceste fotografii aici? întrebă el. 

— Vă uitaţi pur şi simplu în ultimul volum al fiecărei 
serii, spuse ea. Aţi încercat? 


— O s-o fac acum, zâmbi Cal. Vă mulţumesc foarte 
mult. 

Reveni la şirul lui de catastife, încercând să-şi 
stăpânească paşii grăbiţi. Deschise volumele, unul după 
altul, până când dădu peste cel cu fotografii. 

Strânse din buze. Erau fotografii, da, dar nu 
individuale. Erau fotografii de grup, pe clase şi clădiri. 

— Fir-ar să fie, zise el, îndreptându-se încet spre 
masa sa cu volumul deschis în mână. 

Se aşeză şi începu să privească paginile. Fotografiile 
arătau grupuri de patruzeci, cincizeci de fete, uneori chiar 
mai multe. Chipuri neclare cu expresii indiferente, de 
acum douăzeci şi cinci de ani. Era greu să le deosebeşti. 
Viaţa din instituţie părea să le fi şters trăsăturile umane de 
pe chip, lăsându-le cu priviri goale care-ţi oboseau mintea 
şi-ţi uimeau ochiul. 

Cal privi fiecare fotografie în parte, nelăsând să-i 
scape nimic. Căuta forma nasului, a bărbiei, sprâncenele, 
orice putea să-i trezească o amintire. 

Au trecut treizeci de minute, apoi patruzeci şi cinci. 
Oboseala nopţii nedormite începea să-şi spună cuvântul. 
Ochii îi ardeau. Avea senzaţia că-şi pierdea timpul. Bătuse 
atâta drum numai pentru un cuvânt care părea să fie un 
indiciu - Jocelyn dar care putea să nu însemne nimic. Poate 
că Jocelyn era doar numele unei fete pe care o cunoscuse 
Jill cândva, cum sugerase prietenul său de la FBI. Sau o 
fată despre care citise într-o carte. Sau un nume care îi 
plăcea ei, fără niciun alt motiv... 

Pe urmă, i se opri respiraţia. Trase catastiful mai 
aproape. Era dosarul cu fetele noi din 1955. Pe rândul trei, 
a cincea fată din dreapta... 

Era Jill. 

Nu putea avea mai mult de şase sau şapte ani. Dar 
Cal o recunoscu pe loc. Nu puteai să confunzi ochii ăştia, 
cu privirea lor elocventă, precaută şi măcinată de 


singurătate sfidătoare. Erau aceiaşi ochi care îi priviseră 
pe ai lui cu senzualitate triumfătoare douăzeci de ani mai 
târziu. Jill devenise un adult primejdios, un animal de 
pradă. Dar în poză ochii îi străluceau cu vulnerabilitate 
copilărească. Era nouă, îi era teamă şi era nesigură pe ea. 

Cal aproape că exclamă triumfător. Stăpânindu-se, 
luă stiloul, notă anul, grupa, numărul volumului şi al 
paginii. 

Privi la lista de sub fotografie. 

Rândul trei: Fanning K. Eiden B., Cline K., Holzman 
J., Fellows K., Isaacson S. 

Cal se frecă la ochi. Cum nu era niciun Fleming, 
trebuia să numere atent numele de la începutul rândului. 

Gabie J., Heuser S., Hemphill M., Rogge D., Orlando 
K., Sundberg J. Sundberg J. 

Mâna îi tremura de emoție. Numele obişnuit părea 
ireal când era aplicat chipului straniu din faţa lui, un chip 
acum cunoscut în toată lumea. 

Ţinând un deget la pagina unde se afla fotografia, Cal 
începu să caute în volum şi alte fotografii ale fetiţei, în 
acelaşi grup sau în altele. Fotografiile erau în ordine 
cronologică. Dădu peste o a doua fotografie a lui Jill, cu un 
an mai târziu, în alt grup. În anul următor, o găsi într-un 
grup mai mare, la vârsta de opt ani. 

Cu fiecare fotografie, chipul ei devenea mai 
inexpresiv, mai alb. Vidul vieţii în cămin ştergea expresia 
pe care o avea la început. Ceea ce era de înţeles. Orfanii 
nu sunt nişte tineri fericiţi. Nu te puteai aştepta ca ei să-şi 
dezvăluie emoţiile în fotografie. 

Dar era frumoasă în toate trei. Cal simţi cum i se 
înmoaie inima de mila ei. O nimfă blondă, firavă, înflorind 
cu perversiune pe solul cenuşiu şi arid al orfelinatului. 

După al treilea an, nu mai găsi fotografii cu ea. 
Reţinând numărul paginii, pentru referinţă, consultă 
indexul alfabetic al numelor. Numele de Sundberg apărea 


doar o dată. 

Sundberg, ]/7/, citi el. Admisă 15/10/55. Vârsta şase 
ani. Sectorul Briscoe House, Jocelyn. Mama, S. Sundberg, 
domiciliul necunoscut. Tatăl necunoscut. 

Dosarul relata câteva detalii esenţiale privind 
caracteristicile fizice ale lui Jill, inclusiv grupa de sânge. 
Erau listate câteva boli ale copilăriei. Era dat şi rezultatul 
unui test de inteligenţă. Cal făcu ochii mari când văzu că 
fetiţa avea un IQ de 160. 

Mai era o notă enigmatică, un fel de stenografie 
birocratică, care îi reţinu atenţia lui Cal: TRV 145, 146. 

Se gândi la bătrâna doamnă care părea să cunoască 
foarte bine dosarele. Luă volumul şi se apropie de ea. 

— Este aici o însemnare care se referă la un copil din 
cămin, spuse el. Nu o înţeleg. 

— Ce scrie? întrebă bătrâna doamnă. 

— TRV 145, 146. 

Femeia dădu din cap. 

— Asta înseamnă abuz fizic şi sexual, spuse ea. 145 
înseamnă fizic, 146 sexual. Zâmbi. Pe atunci nu le plăcea 
să spună lucrurilor pe nume. Acum scriu direct. 

Cal îi mulţumi şi reveni la locul său. 

După câteva alte observaţii nesemnificative, dosarul 
lui Jill Sundberg se termina brusc. 

Copila a dispărut în 1960, scria acolo. Domiciliul 
necunoscut 

Cal Weathers se lăsă pe spate şi respiră adânc. Deci 
Jill fugise. Nu era de mirare. Chiar ca fetiţă, nu era genul 
care să-şi irosească viaţa într-o instituţie. 

O clipă, Cat oscilă între entuziasm şi descurajare. 

Bănuiala i se dovedise a fi corectă. Dăduse de Jill, 
chiar îi văzuse chipul. Dar o pierduse iar. Pe unde se 
învârtise între evadare şi cererea de angajare la 
Continental Products, unsprezece ani mai târziu, era un 
mister. Nu avea timp să-i caute urmele în acea perioadă 


întunecată. 

Poate că, la urma urmei, acei ani lipsă nu conţineau 
cheia personalităţii lui Jill. Poate că o putea găsi aici, în 
copilăria ei. În orfelinat, sau mai precis, în motivul pentru 
care venise aici. 

Era ultimul indiciu care îi mai rămăsese lui Cal. Fără 
el, era din nou acolo de unde plecase. 

Reveni la începutul dosarului. 

Asistent social: H. Fleming, citi el. 

Cal zâmbi. Deci de aici îşi luase numele. 

Se ridică, reveni la firava doamnă de la birou şi o 
întrebă: 

— Aveţi cumva o listă cronologică a asistenţilor 
sociali? Nume, adrese? 

Bătrâna doamnă zâmbi. 

— Vreţi să spuneţi, catalogul angajaţilor? spuse ea. 
Nu-i aici. 

Cal se încruntă. 

— Unde pot să-l caut? întrebă el. 

— În computer, la etaj, spuse ea. Vă arăt eu. Eu 
însămi am introdus fişa asta. 

Cal Weathers zâmbi în timp ce o ajuta să se ridice. 
Ziua se dovedise plină de surprize. 


69 
New York 


Jordan Lazarus o plesni pe Barbara Considine peste 
față. 

Lovitura fu atât de puternică, încât o dobori pe 
Barbara. Căzu pe spate pe canapeaua din sufrageria ei din 
Park Avenue. În colţul gurii i se ivi un firicel de sânge. 
Obrazul i se înroşi puternic, strălucind în lumina slabă. 


Privea în sus spre el, cu ochi mari. 

— Unde este? întrebă el, făcând un pas spre ea. Unde 
este? 

Barbara nu scoase un cuvânt. Avea o privire în care 
frica era amestecată cu încăpăţânarea inflexibilă. 

— Ce rol ai avut în toate astea? întrebă el, întinzând 
ziarul cu scrisul ei pe margine. Ai chinuit-o? Ai încercat s-o 
faci să comită asta? Nu încerca să negi. Văd pe faţa ta. 

O privi, disprețul amestecându-se cu îngrijorarea. Nu 
o urâse niciodată înainte pe Barbara, dar în seara asta o 
vedea ca pe inamicul lui. lar expresia ei, obsedată, 
sfidătoare, îi îndreptăţea ura. 

— De-aia ai apărut la conferinţa de presă, nu? întrebă 
el. De-aia ţi-ai băgat iar nasul în viaţa noastră. Încercai să-i 
intri pe sub piele, nu-i aşa? Încercai să-i bagi idei în cap. 
Acum văd prin tine. Nu încerca să negi. 

Barbara dădu din cap. Ochii mari, întunecaţi, încă îl 
priveau pe Jordan, temători, dar nemiloşi. Arătă spre ziar. 

— N-am spus la poliţie cine a scris asta, zise el. Sunt 
singurul care ştie. Dar important este că eu ştiu, Barbara. 
Pe mine nu mă duci. Dacă i se întâmplă ceva soţiei sau 
copilului meu, ştiu pe cine să trag la răspundere. 

Se apropie şi o strânse tare de umeri. 

— Dacă nu o găsesc la timp, spuse el, te omor. 

Feţele lor erau aproape, li simţea mirosul, carnea. 

Asta era femeia pe care o ţinuse în braţe de 
nenumărate ori, cea în care avusese încredere şi pe care o 
compătimise, pe care contase pentru a fi fericit. Dar în 
seara asta, realitatea pălea în faţa falsităţii ei. 

Mâinile lui Jordan tremurau. Părea că minciuna care 
îi distrusese căsătoria cu Jill se îmbibase în toate colţurile 
vieţii lui. În faţa lui era o altă Barbara, o femeie pe care nu 
o cunoscuse. Îi reveniră în minte cuvintele pe care şi le 
spusese cândva. Să nu te iîncrezi niciodată în femei. Ar fi 
trebuit să le dea ascultare demult, îşi spuse. Acum era 


prea târziu. 

— Ce făceai? întrebă el. Ai supravegheat-o pe Leslie 
şi pe soţul ei tot timpul? Aşteptai să moară el ca să o aţâţi 
pe Jill? Asta făceai? Spune. 

Barbara nu zise nimic. 

— Unde este? întrebă el. Spune-mi tot ce ştii sau arăt 
ziarul poliţiei. 

Barbara se înghesui mai mult în pernele canapelei. 
Deşi alarmată de ameninţarea lui, era încă sfidătoare. 

— Spune-mi tot ce ştii! spuse el, ridicând mâna s-o 
lovească iar. 

— Nu ştiu nimic, zise ea cu voce mică. 

El ridică ziarul. 

— Dar ai scris asta. 

Barbara dădu din cap, imperceptibil, admiţându-şi, 
fără voie, vina. 

— Atunci, spune-mi, îi ceru Jordan. 

— Dacă nu s-a dus la Leslie... spuse ea. Dacă nu-i 
acolo, atunci nu ştiu. N-am ştiut niciodată nimic despre ea, 
să ştii. Despre trecutul ei... 

Jordan o studia atent. Nu mai era tânăra tristă cu 
care se căsătorise, nu mai era femeia puternică, chiar 
subtilă, alături de care trăise şase ani. Era un copil speriat 
care fusese prins asupra faptului şi îşi recunoştea vina. O 
crezu. 

— Bine, spuse el. 

Nu-şi făcea griji pentru siguranţa lui Leslie Wheeler. 
Din momentul în care dăduse de nota aceea de pe 
marginea ziarului, trimisese o echipă de poliţişti şi de 
detectivi pentru a o ţine pe Leslie sub supraveghere. Lui 
Leslie nu i se va întâmpla nimic rău. Era la fel de bine 
păzită ca un şef de stat, deşi n-o ştia şi, spera el, nu va afla 
vreodată. 

Privi spre Barbara. 

— Poate ca spui adevărul vorbi el. O să aflu până la 


urmă. Dar cel puţin spune-mi de ce. De ce ai făcut asta? 

Din nou se feri de el. 

— Te iubesc, spuse ea cu o voce mică de copilă. 

Sfidarea reveni în ochii el. Privi în sus spre ei, 
tremurând uşor. 

— Mă iubeşti, repetă el. 

Cuvintele sunau ciudat în gura ei. Şi îşi dădea seama 
de ce. În şase ani de căsătorie nu-i spusese asta niciodată. 
Amândoi evitaseră acest subiect. Dar ea îl iubise tot 
timpul. 

— Ei bine, măcar acum mi-ai spus-o, zise ei, Acum 
pricep. Ai jucat tot timpul jocul aşteptării. Nu-i aşa? 

Nu-i răspunse. 

— Sigur că da, continuă el cu o grimasă 
dispreţuitoare. Ai văzut că nu aveam o căsătorie fericită. 
Te-ai gândit că dacă înrăutăţeşti situaţia, dacă o faci 
geloasă pe Jill, dacă i te bagi pe sub piele, ai putea înclina 
balanţa ca să ne desparti. lar tu erai în aşteptare. 

Barbara nu răspunse. 

— Chiar că eşti fiica tatălui tău, nu? spuse Jordan. 
Trebuia să ştiu asta demult. 

Barbara se albise, Se uita în altă parte. Era pentru 
prima oară de când intrase el când nu i se uita în ochi. 

În clipa aceea, lui Jordan îi trecu prin minte că 
maşinaţiile Barbarei începuseră probabil cu mult înainte 
ca el să-şi dea seama. Mâna ei lungă intervenise şi în 
pierderea lui Leslie, cu doi ani înainte ca el s-o cunoască 
pe Jill Fleming. 

Şi poate chiar în spatele morţii lui Victor Considine... 

Erau gânduri prea groaznice pentru a le mai da curs 
acum. Jordan avea alte treburi mai urgente. 

— Ei, să-ţi spun un secret acum. Indiferent de ce i se 
va întâmpla lui Jill, tu eşti terminată. N-o să mă mai vezi 
vreodată. 

Îi zâmbi duşmănos. Apoi azvârli ziarul pe canapea, 


lângă ea. 

— La revedere, Barbara, spuse. 

Se întoarse pe călcâie şi părăsi apartamentul. 

Barbara rămase singură pe canapea, lângă ziarul 
care fusese ultima ei înşelăciune şi sfârşitul ei. Ştia că 
Jordan îi spusese, adevărul. Expresia ochilor lui nu-i lăsa 
niciun dubiu. Îl pierduse pentru totdeauna. 

Într-o clipă lacrimile vor ţâşni. Multe lacrimi, mai 
multe decât vărsase ea vreodată. 

Înainte de asta însă, se gândi că nu-i spusese lui 
Jordan tot adevărul. Nici măcar ziarul ăla blestemat, sau 
amenințările lui nu o puteau face să-i spună. 

Nu-i spusese lui Jordan despre copil. 

Fără îndoială că dădea fuga s-o protejeze pe Leslie cu 
toate puterile lui. 

Dar era prea târziu ca să-şi mai salveze fiica. 


70 
Chicago, Illinois 


Jill o privea pe Meg. 

Copila şedea pe podeaua murdară a dormitorului de 
la etaj. Chiar dacă nu erau perdele la fereastră, interiorul 
camerei nu era vizibil din casele vecine, presupunând că 
vreuna dintre ele era locuită. 

— Cred că i-am dus, nu? întrebă Jill. 

Meg era îmbrăcată într-un trening cu o emblemă 
mare a echipei Chicago Bears pe tricou. Avea nişte tenişi 
mici şi şosete albe. Părul îi era tuns scurt, rămânând 
numai cu un puf pe cap. Arăta ca un băieţel. 

Şi Jill purta un trening. Era cam mare pentru ea. Se 
îmbrăcase bine pe dedesubt, ca să arate cu cel puţin zece 
kilograme mai grasă decât era în realitate. 


Îşi vopsise părul în negru. Purta cercei ieftini, o 
colecţie de brățări care zornăiau pe încheietura mâinii 
drepte şi un semn de frumuseţe strident pe obraz. Arăta ca 
o gospodină atrăgătoare, dar cam vulgară. În ultima etapă 
a călătoriei lor, adoptase un comportament grosolan, de 
muncitoare, faţă de puţinii oameni cu care stătuse de 
vorbă. O prezentase pe Meg ca fiind băieţelul ei, Mike. Doi 
oameni, şoferul unui autobuz şi patronul unei prăvălii o 
ciupiseră pe Meg de bărbie şi-i zâmbiseră. 

— Bună, Mike. Ce mai faci? 

Meg era un băieţel frumos. Iar Jill o mamă perfectă. 

După ce ajunseseră, îi dăduse lui Meg nişte suc de 
fructe. Adăugase şi un sfert de doză dintr-un sedativ. 


Charlie parcurgea pe jos aproape doi kilometri până 
la stadionul Memorial şi se aşeză în tribună. 


Nu era pretenţios, vorbea cu toată lumea, avea un 
umor sănătos şi uneori era cam sentimental. Era un bărbat 
scund de statură, plinuţ, cu un ten roz şi o mustață mică - 
fusese primul lucru ce o atrăsese la el. Se cunoscuseră 
într-un ascensor, în St. Louis, unde fiecare venise la o altă 
conferinţă, îşi citiseră numele pe ecusoane şi Charlie 
avusese curajul să-i vorbească, făcând glume pe seama 
gerului năprasnic din St. Louis comparativ cu vremea 
minunată din iubitul lui Baltimore. 

Două săptămâni mai târziu, se căsătoreau. 

Amândoi aveau cam patruzeci de ani pe atunci. Cu un 
an înainte, Charlie îşi pierduse soţia care suferea de 
scleroză în plăci şi se împăcase cu viaţa neinteresantă de 
profesor solitar. 

Au trăit împreună paisprezece ani, Charlie predând 
la Hopkins şi folosindu-se de orice prilej pentru a face 
călătorii cu noua lui soţie la Marele Canion, la Cascada 
Niagara, în Munţii Stâncoşi. Căsătoria lor a fost ca o 


escapadă prelungită. Intimitatea ascunsă în spatele 
zâmbetelor lor era nesfârşită şi fericirea lor părea 
nemeritată. 

Dar Charlie murise în urma unui atac de inimă, iar 
doamna Christensen devenise doamna văduvă din vechea 
casă de pe Roland Park, iubită de mulţi prieteni şi de copii 
din cartier, care o întrerupeau de la munca din grădină, 
pentru a-şi petrece vremea cu ea. Primeau prâăjiturele şi 
limonadă, din când în când, chiar şi un sfat pe gratis, pe 
deasupra. 

Astăzi, doi dintre aceşti copii, Della Snow şi fratele ei 
mai mic, Ray, copii specialistului în agricultură care 
locuiau mai jos pe stradă, traversau pajiştea alene, venind 
să-şi petreacă ziua cu doamna Christensen. Căldura 
neobişnuită făcea ca mişcările lor să pară ireale. Aveau 
expresia de curiozitate şi aşteptare a copiilor de 
pretutindeni. Doamna Christensen citea în copii ca într-o 
carte. 

— Bună ziua, Della, spuse ea. Arăţi grozav de 
proaspătă şi de drăguță, în ciuda căldurii. Raymond, ai 
grijă de sora ta? 

Băieţelul nu spuse nimic, fiind foarte timid. 

— Ei, ce ziceţi de grădina mea? oftă doamna 
Christensen, scoţându-şi pălăria cu boruri largi pentru a-şi 
şterge fruntea de transpiraţie. Atâta soare frumos şi nicio 
floare care să se bucure de el. Oare de ce nu ne trimite 
mama natură soarele atunci când avem nevoie de el? Anul 
trecut toată grădina asta n-a fost decât un cimitir al 
florilor. 

— Profesoara mea ar spune că ăsta ar fi un semn să 
ne căim pentru păcatele noastre, vorbi fetiţa cu o privire 
serioasă. 

Doamna Christensen o privi. Della era o fetiţă 
inteligentă, nu lipsită de bunătate, în ciuda severităţii ei 
obişnuite faţă de fratele ei mai mic. 


— Şi tu crezi asta, draga mea? întrebă văduva. 

— A, nu, răspunse fetiţa. Eu m-am căit chiar aseară. 
Şi Ray întotdeauna ne căim când ne spunem rugăciunea. 
Sunt sigură că ne-am căit tot anul trecut. Dar, după cum 
ştiţi, nu le-a ajutat florilor dumneavoastră. 

Doamna Christensen zâmbi. Nu voia să încurajeze 
agnosticismul fetiţei, pentru că profesoara de religie locuia 
pe strada vecină şi se va afla în chiar această duminică la 
picnicul unde fusese invitată şi doamna Christensen. Nu se 
făcea să şi-o înstrăineze pe femeia aceea, care era o 
bârfitoare vestită şi avea un comportament urâcios. 

— Păi, dacă voi doi n-o să beţi puţintică limonadă, o 
să vă ofiliţi ca bietele mele flori, spuse ea. Ray, ajută tu o 
doamnă în vârstă să se ridice în picioare şi o să intrăm 
înăuntru unde este răcoare. 

Băieţelul, de numai şapte ani, întinse o mână şi 
doamna Christensen se prefăcu a se lăsa ajutată de el 
pentru a se ridica. Observă o durere în şold, care apărea 
numai când era frig afară. Timpul o ajungea din urmă. Se 
gândi la Charlie şi zâmbi. Oriunde ar fi el, i se va alătura şi 
ea în curând. 

Copii veneau după ea spre casă, când o maşină mare 
se opri şi din ea cobori un străin. Se opri şi-l privi cum se 
apropie de verandă. Era un bărbat înalt, în pantaloni şi o 
cămaşă sport. Avea o servietă şi un fel de catastif mare, ca 
un catalog sau un registru de la primărie. 

Îi zâmbea. Ea se opri, copii rămânând lângă ea. 

— Doamna Christensen? întrebă el, ferindu-şi ochii 
cu mâna de soarele arzător. 

— Ea dădu din cap indecisă, întrebându-se ce voia. 
Dacă nu purta cămaşa aceea de sport, l-ar fi categorisit 
deja drept agent de asigurări. 

— Doamna Holly Christensen? adăugă el, întinzându-i 
mâna. 

Ea i-o strânse, privindu-l în ochi, 


— Fosta Holly Fleming, adăugă el. 

— Asta a fost demult, preciza ea. 

— N-a fost uşor să vă găsesc, comentă el. Mă numesc 
Calvin Weathers. Vreau să vă pun câteva întrebări. Se 
referă la cineva de demult. Cineva din Jocelyn, Illinois. 

Privi spre Delia. 

— O fetiţă, de fapt, spuse el. 

Holly îl privi îndelung, peste capetele copiilor. Apoi, îl 
invită în casă. 

Zece minute mai târziu, copii plecaseră, iar Cal 
Weathers şedea pe canapeaua din sufragerie unde, timp de 
paisprezece ani, Holly Fleming stătuse serile cu Charlie 
Christensen. Un pahar cu limonada, neatins, se afla pe 
măsuţa joasă din faţa lui. Avea o privire serioasă. 

Holly ţinea în poală registru! cu fotografii de la 
Departamentul din Illinois pentru asistenţa socială a 
copiilor, deschis la pagina unde se afla fotografia cu clasa 
lui Jill Sundberg. Holly îşi pusese ochelarii ca să se uite la 
fotografie, dar deja şi-i dăduse jos. O recunoscuse cu 
uşurinţă pe Jill, 

— Nu credeam să mai văd chipul acesta, spuse ea. 

— Probabil că l-aţi văzut de sute de ori, fără să vă 
daţi seama, zise Cal Weathers. A devenit o persoană 
importantă, 

Holly ridică privirea. 

— De asta vrei ceva de la ea acum? întrebă ea. 

— E mai bine să nu ştiţi, răspunse el. Să zicem că are 
necazuri. Aş putea s-o ajut. Dar viaţa ei de adult nu-mi 
oferă indiciile de care am nevoie acum. Sper că vă puteţi 
aminti ceva despre copilăria ei care m-ar ajuta. 

Holly Christensen îşi puse iar ochelarii să studieze 
fotografia. Apoi îşi ridică ochii spre Cal. 

— Eu am fost asistenta socială care a adus-o, începu 
ea, Lucram în ziua aceea cu un tip, nu-mi amintesc numele 
lui. Am fost trimişi la o casă din sudul oraşului pentru că o 


fetiţă nu mai venea la şcoală. Am găsit-o singură în casa. 
Mama ei şi prietenul acesteia părăsiseră oraşul cu câtva 
timp înainte. De fapt, cu câteva săptămâni înainte. Fetiţa 
era singură în casă. Ceea ce m-a uimit a fost că înşelase pe 
toată lumea mult timp, hrănindu-se singură, îmbrăcându- 
se singură, mergând la şcoală de parcă nu se întâmplase 
nimic, deşi mama ei o părăsise şi era singură pe lume. Alte 
fetiţe s-ar fi dus la vecini să spună că mama lor plecase. 
Dar ea s-a prefăcut că totul era normal. 

Oftă. 

— Pe urmă, sigur, a renunţat. Nu s-a mai dus Ia 
şcoală. Când am găsit-o noi, era ascunsă la subsol. N-o să 
uit niciodată privirea din ochii ei. Era ca un animal prins în 
cursă. Atât de inocentă, atât de chinuită... 

Ochii lui Holly se împăienjeniră. Îşi trecu nervos 
mâinile pe suprafaţa fotografiei din registru. 

— Fusese victima unui abuz groaznic, spuse ea, Fizic 
şi sexual. Chiar şi doctorul a fost tulburat. N-am dat de 
mamă, deci n-am avut detalii. Copila n-a vorbit timp de opt 
luni de la aducerea ei în cămin. O vizitam în fiecare 
săptămână. N-am scos o vorbă de la ea. Era teribil. Se 
ascunsese atât de adânc în ea însăşi. La suprafaţă nu era 
decât o mască. O frumoasă mască blondă, fără suflet. 

Cal nu scoase un cuvânt. Îşi dădea seama că Jill 
Sundberg o impresionase grozav pe Holly Fleming, Se 
gândea că şi reversul era adevărat, pentru că Jill adoptase 
numele de familie al lui Holly. 

— Pe urmă, oftă Holly, a ieşit din cochilie. Sau cel 
puţin aşa părea. A început să vorbească. Lua parte la toate 
activităţile obişnuite. A supravieţuit cadrului 
instituţionalizat. Munca ei la şcoală era normală. Testele ei 
de inteligenţă indicau cifre astronomice, asta îmi amintesc. 
Dar testele psihologice arătau rezultatele abuzului şi poate 
şi nişte probleme de constituţie congenitale. 

Era departe de a fi normală. Departe. Holly dădu din 
cap, privind fotografia. 


— Am fost transferată la un an după ce am cunoscut- 
o pe Jill, continuă ea. Nu mă mai puteam duce la Jocelyn s- 
o văd atât de des. Mă duceam cam o dată pe lună sau la 
şase săptămâni. Am urmărit-o crescând. Cu cât creştea, 
devenea mai frumoasă. Dar de fiecare dată când o vedeam 
era mai adânc ascunsă în cochilia ei. Teama şi teroarea 
dispăruseră, dar ceea ce le înlocuise era mai rău. Am văzut 
mulţi copii afectaţi în acest fel de un abuz îndelungat. Dar 
la ea era mai greu de suportat, pentru că era atât de 
frumoasă. Era ca şi cum nu era prezentă. Ştiam că ar fi 
fost o persoană bună, dacă ar fi fost prezentă măcar... 

În ochii lui Holly apărură lacrimi. 

— Mai erati în legătură cu ea când a fugit? întrebă 
Cal. 

Dădu din cap. 

— Am aflat despre asta când i-am făcut o vizită, 
spuse ea. Îi adusesem nişte cărţi. Romane pentru copii. Le 
citisem când eram copil. Când am ajuns acolo, dispăruse. 
Am crezut c-o s-o găsim, dar n-am dat de ea. N-am mai 
auzit de ea nimic până astăzi, când aţi venit 
dumneavoastră. 

Se lăsă o tăcere prelungită. Holly Fleming îşi şterse 
lacrimile. Cal Weathers o privea dus pe gânduri. Apoi îşi 
drese glasul. 

— N-o să vă mai plictisesc cu povestea vieţii ei, spuse 
el. Cea mai mare parte este un mister, ca şi copilăria ei. 
Dar asta vă pot spune. Recent s-a petrecut ceva care a 
necăjit-o foarte tare. A dispărut de acasă. Trebuie s-o 
găsesc. Pentru propria ei siguranţă şi pentru... pentru alte 
motive. 

Holly nu spuse nimic. 

— E în acel soi de situaţie, continuă Cal, când 
oamenii apelează la cele mai disperate măsuri. Fuge. Dar 
dacă o înţeleg pe cât de bine cred eu c-o înţeleg, nu are 
unde să fugă. Mă înţelegeţi? 


Holly confirmă din cap. Ochii i se îngustară. 

— Se simte abandonată, spuse Cal. Nu se poate 
controla, dar asta nu înseamnă că nu e deşteaptă. E prea 
inteligentă ca să ne lase s-o prindem. 

O privi pe Holly, ai cărei suflet cald strălucea printre 
lacrimile de pe obraz. 

— Am motive să cred că dumneavoastră aţi însemnat 
mult pentru ea, spuse el. La un moment dat şi-a însuşit 
chiar numele dumneavoastră de familie. Fleming. Cred că 
întâlnirea cu dumneavoastră a lăsat o impresie de neşters 
asupra ei. De fapt, sunt convins de asta. 

Holly părea nesigură. 

— Mă puteţi ajuta? întrebă Cal. 

Din nou tăcere. Holly îşi muta privirea de la 
vizitatorul ei la registru şi înapoi. 

— Scuzaţi-mă o clipă, spuse ea. 

Se ridică şi părăsi sufrageria. O auzi urcând la etaj. 
Aşteptă. Auzi zgomote îndepărtate în casă, o uşă care se 
deschidea, un foşnet într-un dulap. 

După câteva minute, Holly Fleming reveni. Ținea în 
mână un desen făcut sul. I-l dădu lui Cal şi se reaşeză pe 
canapea. 

— Când am găsit-o, era acolo un şevalet plin cu 
desene în acuarele. În aproape toate era aceeaşi femeie. 
Un fel de zână, mi-am închipuit eu. Ştiţi, mama ei se 
dovedise a fi un monstru şi pe urmă fetiţa a rămas singură. 
Probabil că a pictat-o pe zâna asta ca să nu mai fie singură. 
Să aibă grijă de ea. Am păstrat una dintre acuarele ca să- 
mi amintesc de ea. Ideea unei fetiţe atât de părăsite, atât 
de singure... Am simţit nevoia s-o păstrez, să-mi amintesc 
curajul şi inventivitatea ei. Dar era atât de sfâşietoare că 
nu m-am mai uitat la ea până azi. Trăia într-un iad şi asta 
era singura ei evadare. 

Cal studie acuarela. Fireşte, era o mână de copil, cu 
culori stridente şi forme primitive. Dar în spatele urmelor 


lăsate de pensulă, se simţea o anxietate teribilă. 

Femeia din desen avea un zâmbet cald. Era înaltă, cu 
părul roşu şi ochii verzi. 

Strânse acuarela rulou. 

— În dosare, spuse el, nu se menţionează adresa 
casei unde aţi găsit-o. O aveţi cumva dumneavoastră? 

Ochii lui Holly se rotunjiră, a surprindere. 

— O, Doamne, nu, spuse ea. A trecut atâta timp. Am 
aruncat aproape toate hârtiile când m-am măritat cu 
Charlie şi ne-am mutat aici. Ce a mai rămas am aruncat, 
probabil, în ultimii douăzeci de ani. Când a murit Charlie, 
am făcut curăţenie generală. 

Holly Fleming privi fix, în spaţiu. Ţinea ochii pe 
jumătate închişi, cu chipul imposibil de descifrat. Pe urmă, 
se ridică în picioare pe neaşteptate. - Vă pot duce acolo, 
spuse ea. 

Cal Weathers îşi înălţă sprâncenele. 

— Sigur că pot, spuse ea acum, însufleţită. Am lucrat 
în cartierul acela timp de cincisprezece ani. Ştiam perfect 
partea aceea a oraşului. Sunt sigură că aş recunoaşte casa 
dacă mai este acolo. Poate că memoria o să-mi servească 
totuşi la ceva. 

Rămaseră în tăcere. Chipul şi viaţa lui Jill Fleming 
Lazarus umpleau tăcerea, semnificând lucruri diferite 
pentru cei doi, aşa cum însemnase lucruri diferite pentru 
toţi cei al căror drum în viaţă se încrucişase cu al ei. 

— Deci, ce mai aşteptăm? întrebă Cal Weathers. 

Holly Fleming se ridică. 

— Să-mi împachetez câteva lucruri, spuse ea. E drum 
lung de aici până la Chicago. 

Chicago, Illinois 


Era târziu, după-amiază. Umbrele serii se lăsau, 
împrumutând prafului şi gunoaielor din dormitor un aer 
sinistru. 

Meg dormise aproape toată ziua, ameţită de pastila 
pe care i-o dăduse Jill la prânz. Jill îşi petrecuse o parte din 
timp urmărind-o. Ei nu-i era somn, deşi nu închisese un 
ochi de patru zile. 

Din când în când, Jill se ridica pentru a bântui prin 
casă, umblând în vârful picioarelor ca să nu deranjeze 
copilul adormit. Rămase în celălalt dormitor mult timp, cu 
capul într-o parte, de parcă asculta ceva. Se duse jos în 
bucătărie, unde mângâie cu palma suprafaţa mesei. 
Deschise robinetele, nu curgea apă. 

Un timp rămase în sufragerie ca o somnambulă, 
zâmbind uşor, absolut nemişcată, ascultând trosnetele 
casei. 

Pe la mijlocul după-amiezii cobori la subsol, păşind cu 
grijă pe scara veche. Un gândac se plimba alene pe perete. 
Pânzele de păianjeni erau peste tot. Lemnul tavanului 
părea putred şi nesigur. 

Un băț de acadea îi atrase atenţia. Îl ridică şi se jucă 
un timp cu el. Apoi se duse în spatele hornului şi se cuibări 
pe podea. Rămase acolo mult timp, cu degetul în gură. 
Sentimentul era atât de plăcut, încât aproape că adormi. 
Dar îşi aminti de Meg şi urcă la etaj. 

O scutură uşor pe Meg de umăr. Când copila nu se 
mişcă, o împinse mai tare. 

— Scoală-te, somnoroaso. Avem treabă. Trebuie să-i 
facem o surpriză tatălui tău. 

Meg părea ameţită, dar zâmbi, Părea să aştepte un 
pupic, dar Jill deja se întorsese să scoată lucrurile aduse în 


sacoşă. 

Deschise blocul de desen şi-l întinse pe duşumea. 
Apoi rupse folia de plastic a setului de culori şi scoase 
borcănaşele, unul câte unul. 

— O să pictăm ceva, spuse ea. E un cadou pentru 
tati. 

Când deschise toate sticluţele îşi dădu seama că nu 
avea un castron în care să-şi spele pensula. Se ridică şi ieşi 
din dormitor fără să-i spună nimic lui Meg. 

Căută în bucătărie, deschizând fiecare sertar şi 
dulap. Toate erau goale, cu excepţia unei conserve vechi 
cu mâncare pentru pisici, pătată de timp şi mucegai, care 
se afla pe un raft de sus. 

Jill rămase pe loc, muşcându-şi buza. Apoi îşi aminti 
de ceva din subsol. Dădu fuga în jos pe scări, grăbită ca un 
copil, şi găsi un castron vechi de plastic sub scara de la 
pivniţă. Fusese probabil folosit de o pisică, dacă judecai 
după mirosul puternic de excremente din pivniţă. 

Jill luă castronul şi urcă la etaj. Când ajunse în 
dormitor, o găsi pe Meg aplecată peste borcanele cu 
vopsea. Vopseaua se vărsase pe duşumea. Cele cu albastru 
şi verde erau pe jumătate goale, fiind răsturnate de copil. 
Celelalte erau abia atinse, pătând duşumeaua cu câţiva 
stropi de vopsea. 

Jill înaintă repede şi o plesni pe Meg cu toată puterea 
peste faţă. Fetiţa se rostogoli pe spate şi rămase aşa 
privindu-şi mama cu ochii mari. Apoi începu să urle. 

Jill nu dădu nicio atenţie urletelor fiicei ei. Îndreptă 
borcanele cu vopsea, unul câte unul şi le alinie. Scoase 
două pensule şi le puse pe podea, cântând în timp ce lucra. 

Observând castronul gol îşi aminti că robinetele din 
baie şi bucătărie nu mergeau. Probabil că apa fusese 
întreruptă cu mulţi ani în urmă. 

Jill se gândi o clipă, apoi scoase din sac o conservă cu 
suc de mere pe care o cumpărase pe drum, cu două zile în 


urmă. O deschise şi o răsturnă în castron. 

Se gândi la Meg şi se opri când conserva se goli pe 
jumătate. 

— Vrei să bei ceva, draga mea? întrebă ea. 

Abia atunci îşi dădu seama că Meg nu se oprise din 
plâns de când o pocnise. Obrazul îi era roşu. Lacrimile îi 
curgeau pe faţă fără încetare şi plânsul i se auzea în toată 
casa goală. 

Jill puse jos conserva şi se târi lângă fiica ei. 

— Termină, spuse ea. 

Meg şedea în fund, cu picioruşele în faţă şi-şi ştergea 
obrăjorii cu amândouă mâinile. Sughiţă, privind în ochii 
mamei ei, şi se porni iar pe plâns. 

— Am spus să termini, ţipă Jill, apucând-o de mâini şi 
scuturând-o cu putere. 

Dar asta o făcu pe Meg să plângă şi mai tare. 

Jill privi afară pe fereastră. Se temea că cineva o 
putea auzi pe Meg. Privi la feţişoara disperată. Ceva o făcu 
să se enerveze. 

Îţi dau eu motiv să plângi. 

Te învăţ eu să te porți. 

Cuvintele veneau de undeva, din amintirea ei. Abia îi 
răsăriră în minte că le şi pronunţă. 

— Îţi dau eu motiv să plângi, spuse ea. 

Ridică un pumn ca s-o lovească pe Meg. Copila 
plânse şi mai tare, văzând mâna care o lovise deja. Un fel 
de pantomimă începu să se deruleze în mintea lui Jill. Văzu 
o a doua lovitura căzând în capul lui Meg, Apoi o a treia şi 
o a patra, fiecare mai puternică decât celelalte. 

Îţi dau eu motiv să plângi. 

Văzu loviturile curgând ca ploaia pe obrăjori, văzu 
sângele amestecat cu lacrimi. Sângele nu făcu plânsul să 
înceteze. Copila fugi şi se zbătu, dar fu învinsă şi legată 
imediat. Erau folosite diferite obiecte pentru a o tăia, 
altele pentru a o penetra. Jill se gândi la pensule şi la băţul 


de acadele din pivniţă. Arme la îndemână. 

Te învăţ eu să te porți. 

Pedeapsa avea propriul ei ritual, Totul rămăsese în 
mintea lui Jill, uitat de douăzeci şi cinci de ani, dar 
aşteptând tocmai o astfel de zi. Mâinile şi braţele lui Jill 
erau pregătite pentru ce trebuiau să facă. Ţipetele şi 
urletele erau ca nişte note muzicale, spunând 
instrumentistului unde anume să lovească, unde să ţină, ce 
nou sunet al durerii să provoace până când se lăsa liniştea. 

Dar vederea lui Meg, zăcând neajutorată pe spate, 
opri explozia din sufletul lui Jill, Alături de teroare, în ochii 
fetiţei era şi încredere. 

Jill se opri, privind în gol. Cu un efort, reuşi să 
oprească zbieretele din mintea ei. Imaginea trupuşorului 
legat fedeleş, găurile vinovate umplute cu instrumentele 
pedepsei, făcu în mintea ei un pas înapoi. Inspiră adânc. 
Avea un gust de sânge. La început crezu că făcea parte din 
amintiri. Dar apoi îşi dădu seama că îşi muşcase cu putere 
partea interioară a obrazului. 

Dădu drumul copilului şi se târi înapoi la setul de 
acuarele. 

— Hai să ne punem pe treabă, dragă, spuse ea. Nu 
avem prea mult timp. Lumina după-amiezii se topea 
repede. Jill ridică o pensulă, o înmuie într-un borcan cu 
vopsea neagră şi începu conturul unei siluete. 

Lucra repede. Îşi admira propria măiestrie. Silueta 
prindea formă repede. Jill găsi vopseaua roşie, apoi 
verdele şi completă cu dragoste toate detaliile. 

Un bâzâit ciudat îi măcina nervii. Trupul ei era ca o 
sârmă încărcată cu electricitate la înaltă tensiune. Îşi 
dădea seama că nu mai avea prea mult timp. Sfârşitul se 
apropia. 

Dar Jill rămase calmă. Curând, tabloul era gata. 

— Gata, spuse ea. Ce crezi, draga mea? 

Meg tăcea, încă ştergându-şi lacrimile. Dar privi 


acuarela cu interes. 

— Acum, zise Jill, trebuie să mă duc la baie pentru o 
clipă. Vin imediat. Nu te teme, iubito. Vorbesc cu tine din 
baie. Bine? 

Jill îşi luă poşeta şi se duse în baie. Începu să-şi dea 
jos machiajul, inclusiv falsul semn de frumuseţe pe care-l 
avusese pe drum. Chipul din oglindă părea tot atât de lipsit 
de contur şi de gol ca şi hârtia pe care desenase silueta cu 
câteva momente in urmă. Asta o mai linişti. Avea de fapt o 
pânză curată pe care să lucreze. 

Se auzea un murmur în timp ce lucra. La început i se 
păru că vine de la Meg, din dormitor. Apoi îşi dădu seama 
că venea din trecut şi că se folosea de buzele ei. Era un 
cântec cunoscut, deşi nu-şi amintea titlul lui. Notele 
veneau una după cealaltă, fără greş, firesc. 

Nu observă cât de neîngrijit îi era aplicată masca pe 
faţa. Dârele erau mânjite, dezordonate. Dar lui Jill i se 
păreau perfecte, asemănătoare imaginii din mintea ei până 
în cel mai mic detaliu. 

Când termină, singura notă falsă era în părul negru 
rămas aşa de la ultima deghizare. Căută în geantă şi 
scoase peruca. Şi-o puse repede. Nu era timp de pierdut. 
Numai această ultimă mască o mai putea salva, dar numai 
dacă se grăbea. 

Se privi în oglindă. Era perfectă, cu excepţia 
lacrimilor care îi curgeau din ochi. Pe unele le şterse. 

Dădu fuga în camera de alături. Meg, şezând pe 
duşumea, o privi surprinsă. 

— Nu arăt minunat, iubita mea? întrebă Jill. 

Meg privea de la mama ei la desen şi apoi iar la 
chipul mamei. 

— Exact, iubita mea, spuse Jill. Arăt exact ca doamna, 
nu-i aşa? 

Jill îngenunche lângă sac şi ridică revolverul. Privi pe 
fereastră pentru ultima oară. Se lăsa noaptea. 


Cu un râs nervos, aproape stânjenit, Jill se întoarse 
spre fiica ei. 

Aflat în biroul său din Manhattan, Jordan leşină. 

— Să aducă cineva nişte apă, repede, strigă Sam. 

Urmă o scurta învălmăşeală printre detectivi. 
Secretara particulară a lui Jordan, o femeie energică şi 
eficientă, pe nume Ariene Caceres, izbucni în plâns când 
Intră pe uşă, îi împinse la o parte pe poliţişti şi aduse un 
prosop ud şi o carafă cu apă de la gheaţă. 

— Ce i-aţi făcut? întrebă ea, privind de la un detectiv 
la altul. Chipurile lor impasibile o înfuriară. E şi el o fiinţă 
omenească, pentru Dumnezeu. Daţi-vă înapoi, vă rog. 
Lăsaţi-l să respire. 

Îngenunche lângă Jordan şi începu să-i frece energic 
palmele. Sam puse compresa rece pe fruntea lui Jordan. 

— Cum a-ţi putut face una ca asta, domnuie Gaddis? 
spuse Ariene cu reproş. Trebuia să aveţi grijă de el. 

Sam Gaddis se simţi atins de vorbele ei. De fapt, nu 
se gândise la starea lui Jordan din ultimile patru zile. 
Jordan nu dormise nicio clipă de când începuse tot calvarul 
şi nu mâncase mai nimic, rezistând cu numeroase ceşti de 
cafea. Nu era de mirare că tensiunea îl ajunsese. Sam se 
simţea responsabil. Trebuia să insiste ca Jordan să 
mănânce ceva şi să doarmă măcar puţin la fiecare 
douăzeci şi patru de osc. 

Sam n-avea de unde să ştie că epuizarea fizica n-avea 
nimic cu atacul lui Jordan. 

În timp ce Sam şi Ariene se învârteau în jurul lui, 
Jordan era cufundat într-un vis. Se gândea la sora lui, Meg, 
şi la cuvintele ei de pe patul de moarte. 


Încă mai e timp... 

Cuvintele îi stăruiau în cap de patru zile, ascunse 
printre gândurile sale zbuciumate despre Jill şi copil. Se 
agăţase de ele fără să-şi dea seama, de parcă erau un fel 
de rugăciune care i-ar putea ţine în viaţă soţia şi copilul, 
oriunde s-ar afla ele. 

Dar abia acum le auzea cu adevărat. Pentru că ştia că 
era prea târziu. 

Vorbise foarte controlat la telefon cu omul de la FBI, 
ascultându-l cum îi spunea că nu avea veşti, că se făcea tot 
ce era posibil când, cuvintele lui Meg i se iviseră în minte 
pe neaşteptate. Simţea că Jill şi fetiţa erau undeva departe 
de el. Şi mai ştia că dezastrul pe care încercase să-l 
prevină avea loc chiar în acel moment. 

Atunci leşinase. 

În timp ce Sam şi Ariene se străduiau să-l facă să-şi 
revină, iar unul dintre detectivi suna după un doctor, 
Jordan nu auzea nimic din agitația din jurul său. Un giulgiu 
negru îl învăluia, iar pumnalul ce i se răsucea în inimă de 
patru zile era în sfârşit scos afară, lăsându-i sângele să 
curgă, liber de orice speranţă. 

Prea târziu. 

Prea târziu... 

Cuvintele vor fi pe buzele lui şi zece minute mai 
târziu când, în sfârşit, începu să-şi revină. 


74 
Chicago, Illinois. Miezul nopții 


Oraşul se schimbase. 

O întreagă reţea de autostrăzi traversa acum 
cartierele sărace unde Holly lucrase cu douăzeci şi cinci de 
ani în urmă. Reînnoirea urbană pârjolise cartierele, 
demolând străzi şi blocuri întregi. Construcţiile cu locuinţe 


ieftine se înălţau până la douăzeci de etaje, iar grupuri 
mici de tineri, negri şi hispanici, priveau cu ochi răi maşina 
care îşi făcea drum pe străzile murdare care erau teritoriul 
lor. 

Întunericul nu o ajuta deloc. Holly Fleming se uita 
nesigură prin parbriz. 

— S-a schimbat atât de mult, zise ea. Nu arăta aşa 
când eram eu aici. 

Cal Weathers nu spuse nimic. Continua să conducă 
încet, sperând că va da peste ceva care să o ajute pe Holly 
să-şi aducă aminte. Speranţele lui se năruiseră deja din 
cauza peisajului urban din faţa ochilor săi. Poate că şi casa 
aceea fusese demult dărâmată. 

Încă o dată se întrebă dacă făcuse bine venind aici. 
Era o slabă speranţă, în cel mai bun caz. De ce să revină o 
femeie cu trecutul chinuit ca al lui Jill tocmai acolo unde 
fusese cel mai rău torturată? Părea o idee nebunească. 

Dar trebuia s-o verifice. Şi era unicul indiciu pe care 
îl avea. 

— Stai, spuse Holly, privind pe geamul lateral. Privea 
spre un nod de cale ferată, cel puţin şapte perechi de şine, 
care duceau dincolo de două clădiri vechi ale unor fabrici, 
cu ferestre din bare de metal transversale. 

— Clădirile alea erau aici, spuse ea. Şi şinele. Îmi 
amintesc că treceam cu maşina peste ele de câte ori 
veneam, Dacă măcar... 

Cal încetinise mult, părea că se târau. Dincolo de un 
loc viran, plin de gunoaie, care ocupa colţul următor, se 
afla o cârciumă cu o masă de biliard. Întregul bloc cu 
apartamente părea să fi supravieţuit reconstrucției urbane. 
Poate că cineva de acolo ar putea şti ceva. 

Dar vocea lui Holly îl opri. 

— Fă la stânga la colţul următor, spuse ea. Asta-i 
drumul. Sunt sigură. 

Coti la stânga pe o stradă veche pe care se aflau 


înşirate case de mahala care fuseseră cândva cămine 
muncitoreşti. Acoperişurile erau putrede. larba creştea 
printre crăpăturile pavajului. De-a lungul străzii zăceau 
înşirate vehicule cu roţi dezumflate. Jumătate dintre aceste 
case aveau ferestrele bătute în scânduri. 

— Da, spuse Holly. Da, ăsta-i cartierul. Dă-i înainte. 

Cal conduse încet pe lângă bloc. Apoi, îndrumat de 
Holly, dădu colţul. Aici casele arătau şi mai rău. Cele mai 
multe aveau exteriorul din cărămidă aparentă sau paiantă. 
Erau mai puţine vehicule. Îţi venea greu să crezi că nimeni 
nu reuşise să radă zona asta. Te dureau ochii privind în jur. 

— De mi-aş aminti... spunea Holly. Avea ceva de 
femeie. 

— De femeie? întrebă Cal. 

— Of, nu mai ştiu, spuse Holly, dând din cap. A trecut 
atâta timp. Am îmbătrânit. Memoria mi s-a dus. 

Cal conduse maşina printre şirurile de vehicule 
abandonate şi sticle sparte de parcă parcurgea un teren 
minat. Nu mai era nimeni prin preajmă. Casele şi pavajul 
erau acoperite cu tot soiul de mâzgăleli. Destinul ultim al 
acestui cartier va fi ca teren al bandelor de huligani. 
Probabil că aici se trăgea în mod regulat. Se încheiau 
afaceri cu droguri şi poate că aveau loc şi violuri în 
interiorul acestor case. 

— Uite! strigă deodată Holly. Uite! Ştiam eu că e un 
nume de femeie. 

Cal se întoarse să privească indicatorul cu numele 
străzii. Scria pe el Strada Rosa. 

— Coteşte la stânga, spuse Holly, nerăbdătoare. 

Cal roti volanul. Strada asta era poate mai puţin 
distrusă decât cea de pe care veneau. Aici mai erau câteva 
ferestre care nu fuseseră sparte. Dar era evident că nu 
locuiau decât vagabonzii. Zona nu mai putea să scape 
buldozerelor municipalităţii mai mult de un an. 

Cal îşi pierdea curajul. Cum ar fi putut Jill să-şi 


găsească drumul înapoi aici, chiar dacă ar fi vrut? Strada 
părea la capătul pământului. 

— Opreşte maşina, spuse Holly deodată. 

Cal opri în mijlocul străzii. Nu trebuia să-şi facă griji 
cu traficul; nu se vedea nicio maşină pe aici. 

— Acolo, spuse Holly. Fațada albă cu ferestre înalte la 
etaj. 

Cal îi urmări privirea. Văzu o căscioară cu faţada din 
lemn alb şi cu o alee pentru maşini năpădită de buruieni. 
Ferestrele erau bătute în scânduri. Niciun semn de viaţă. 

Cal parcă maşina cu grijă, evitând cât putea cioburile 
de sticlă. Privi în susul şi în josul străzii, atent la bandele 
de huligani sau jefuitori la drumul mare. Nu era deloc un 
loc sigur. 

Luă lanterna din torpedo şi ieşi din maşină. Holly se 
îndreptă repede spre casă. În gestica ei văzu ecourile 
asistentei sociale întreprinzătoare, preocupată de munca 
ei, indiferent de cartier. 

Se apropiară de casă. Pe Cal îl trecu un fior pe şira 
spinării. Se gândi la Jill Lazarus, o femeie vestită în lume 
pentru bogăţia, frumuseţea, pentru legendarul ei soţ, 
pentru fiica el adorată. Era oare posibil ca ea să se afle în 
interiorul acestei case oribile? Gândul avea ceva întunecat 
şi ireal. 

Holly ajunse prima la uşa din faţă, dar Cal a fost cel 
care a bătut la uşă, tare, de câteva ori. Niciun răspuns. 

— Mă îndoiesc că e încuiat, spuse el, apăsând pe 
clanţă. 

Uimitor, dar uşa era încuiată. Cu Holly în urma lui, 
Cal se îndreptă spre uşa laterală. Aleea de ciment era 
fărâmiţată în sute de locuri şi înaintarea era dificilă. 
Treptele de ciment care duceau la uşa bucătăriei se 
îndepărtaseră de casă, lăsând un spaţiu mare între aceasta 
şi trepte. 

Un cadru cu plasă de țânțari proteja uşa al cărei 


lemn îşi pierduse demult vopseaua. Cal încercă clanţa. 
Cedă cu un sunet ruginit şi uşa se deschise, rămânând într- 
o balama. 

Lumina lanternei se împrăştie în bucătărie. Arăta ca 
o bucătărie folosită doar de nepoftiţi, timp de ani de zile. 
Erau cutii goale de bere, prezervative vechi, chiştocuri de 
marijuana, sticle de vin ieftin şi mirosul acru al urinei 
amestecat cu cel de lemn putred. 

Cal rămase tăcut. O privi pe Holly. Părea speriată. 

— Vă simţiţi bine? o întrebă el. 

— Parcă a fost ieri, spuse ea. Casa nu era atât de 
deteriorată, desigur. Dar simţeam acelaşi lucru. Parcă e 
bântuită de fantome. 

O privi cum inspiră adânc. 

— Vreţi să aşteptaţi aici până dau eu o raită? întrebă 
el. 

Nu-i răspunse. Părea cu adevărat înţepenită de frică. 

— Unde aţi găsit-o atunci? întrebă el. 

— În dormitor... Nu, stai. În pivniţă, spuse ea. 

— Mă uit eu acolo. Aşteptaţi-mă. 

Cal îşi luă revolverul şi se îndepărtă. Auzea zgomotul 
făcut de pantofii care călcau pe gunoaiele din sufragerie. 
Rămase în bucătărie, simțind cum o învăluie trecutul. 
Trecuse prin atâtea în viaţa ei, numai ca să se trezească 
iar aici... Chipul micuţei Sundberg plutea în amintire, 
frumos, tăcut şi gol. 

Se gândi la camera de la etaj unde găsise şevaletul şi 
acuarelele fetiţei, şi aşternutul curat pe care-l folosise în 
timpul unei luni de singurătate, 

Atrasă de o forţă necunoscută, uită de Cal şi se 
îndreptă spre scară. Felinarul din stradă împrăştia 
suficientă lumină pentru a vedea pe unde să calce. 

— Jill? strigă ea încet. 

Niciun răspuns. 

Dădu de scări şi urcă încet. Treptele îi scârţâiau sub 


tălpi. 

Când ajunse sus, îşi drese vocea. 

— Jill? 

Tăcerea o înconjura ca un giulgiu. Tremura. Privi în 
stânga şi în dreapta. Dormitorul copilului era la dreapta. 
Acum ii revenea în minte ziua aceea demult uitată, 
Aproape că-i auzea pe colegul ei - cum îl chema oare? - 
căutând alături de ea. 

Uşa dormitorului era deschisă. Se îndreptă spre ea. 

Se opri brusc. 

În cameră, rezemat de perete, era un desen. 

Holiy se repezi înainte şi ridică coala în lumina care 
venea pe fereastră. I se opri respiraţia. 

Era acelaşi desen pe care-l văzuse cu douăzeci şi 
cinci de ani în urmă, desenul pe care i-l arătase lui Cal 
Weathers în acea după-amiază, la Baltimore. Desenul la 
care nu îndrăznise să se uite un sfert de secol. 

Lui Holly îi venea să leşine. Cal avusese dreptate. Jill 
era sau fusese aici. 

Desenul arăta o femeie înaltă, frumoasă, cu părul 
roşu şi ochi verzi. Zâna cea bună. Zâmbea, cu mâna 
întinsă. 

Desenul tremura în mâna lui Holly de parcă teama ei 
îi dădea viaţă. Se întoarse de la fereastră să privească în 
cameră. 

Pe o saltea pneumatică, sub o pătură, văzu copilul. 

— O, Dumnezeule, murmură ea. 

Se apropie, îngenunche lângă copil şi-i atinse mâna. 
Nicio mişcare. 

— O, Doamne, Doamne, strigă Holly. Se întoarse spre 
uşă. 

— Cal! strigă ea. Vino sus, repede! Fetiţa! Fetiţa! 

Dar Cal Weathers nu o auzea. Era în pivniţă, în 
spatele cazanului, ţinând în braţe cadavrul lui Jill Lazarus. 


Sângele scurs din rana de la cap, provocată de glonţ, se 
uscase aproape complet. Hainele îi erau prăfuite, iar 
peruca pe care o purtase, deranjată de forţa glonţului, 
aproape îi căzuse de pe cap. 

Dar arăta, pentru prima dată de când şi-o amintea 
împăcată cu sine. 


75 
Un an mai târziu. Farmington, Long Island 


Leslie era singură în parc, aşezată sub stejarul unde, 
cu o jumătate de oră înainte, stătuse cu Terry Beyer. 

Terry era acasă acum şi, peste câteva minute, Leslie 
urma să se urce în maşina ei, pentru a pleca la 
Johnsonville. Ca de obicei, avea multă treabă la birou. De 
la moartea lui Ross, Leslie răspundea de toate. Devenise 
preşedinta lui Wheeler Advertising. Mica agenţie era 
legătura ei cu trecutul şi cu viitorul şi era mulţumită de 
acest lucru. 

Deocamdată, nu se putea rupe de parc. Întârzia, 
privind micul pat de iarbă, dintre două rădăcini mari de 
stejar. Acolo stătuse Terry cu ea, cu câtva timp în urmă. 
Era un loc familiar. 

Dar Terry plecase, iar vârsta lui va pune în curând 
capăt apropierii dintre ei. Era deja prea mare pentru 
fantezii despre copacii vorbitori. În curând va fi prea mare 
şi pentru plimbări în parc. Avea opt ani şi jumătate acum; 
în curând, va deveni adolescent. Atunci va mai găsi el oare 
timp şi pentru Leslie? 

Leslie alungă gândul. Se rezemă de copac şi privi la 
copii care alergau prin parc. Toți erau mici. Fiecare avea o 
mamă sau o soră mai mare sau o bonă care îi supraveghea 
de pe o bancă. 

Nici unu! nu era al lui Leslie. Poate că niciodată nu 


va mai avea copii. 

Norii se mişcară pentru o clipă şi o revărsare de 
soare acoperi întreaga scenă. Era ceva ireal în toate astea, 
ceva mistic. Leslie se gândea că toţi aceşti copii erau 
surprinşi într-un scurt interval de timp care nu putea dura. 
Toţi creşteau atât de repede, încât acest moment liniştit de 
joacă lipsită de griji, dintr-un parc din cartier, va fi curând 
uitat în ritmul ameţitor al vieților lor. Jocurile pe care le 
jucau astăzi, prietenii ale căror nume le strigau, 
implorările lor de a mai rămâne atunci când era timpul să 
plece acasă, toate astea vor fi uitate, asemeni razei 
trecătoare de soare care dansa peste parc. Nici măcar o 
amintire... 

Două fetiţe se jucau la căluşei împreună cu un 
băieţel. Fugeau în jurul lor cât de repede puteau, strigând 
în timp ce împingeau, apoi săreau pe platformă când nu 
reuşeau să-i facă să se rotească mai repede. Băieţelul, 
încântat de efortul lor, se lăsase pe spate, privind bucuros 
spre cer. Se abandona mişcării cu o inocenţă nepăsătoare, 
care o făcu pe Leslie să zâmbească. 

Se gândi la căluşei ca la globul pământesc. Rotirea 
lui prin spaţiu făcea ca soarele să răsară şi să apună. Dar 
mişcarea sa prin timp făcea ca toate fiinţele să fie supuse 
schimbării, schimbare care anula totul şi-i arunca, vrând- 
nevrând, într-un viitor imprevizibil. 

Copii aveau acea capacitate minunată, dar 
trecătoare, de a se sprijini de căluşei, de a deschide ochii 
mari spre cerul ce se apleca spre ei şi de a lăsa ca vârtejul 
timpului să curgă direct prin ei. Nu se temeau de nimic. 
Transformările de zi cu zi din trupurile mici erau atât de 
mari, încât trăiau cu fascinatia lor, încrezători că nu le vor 
face rău, că speranţele nu le pot fi înşelate. 

Adulții pierduseră acel moment însorit al credinţei. 

Adulții trăiau cu teama nefericirilor pe care le putea 
aduce ziua care urma şi se agăţau cu disperare de ceea ce 
aveau. Dar şi ei trebuiau să se schimbe. Le plăcea sau nu, 


trebuiau să facă loc noului în viaţa lor. Acesta era preţul 
supravieţuirii. 

Leslie nu făcea excepţie. Deja înaintase mult pe 
drumul vieţii şi-şi văzuse visurile spulberate. Dar văzuse şi 
cum noi visuri le luau locul, noi provocări ale vieţii, cum în 
ea creşteau forţe noi pentru a le face faţă. Ca forţa de a-l 
iubi pe Ross, de a-i purta de grijă şi de a învăţa de la el. 

Acum era singură. Terry era înapoi acasă, la trei 
străzi depărtare, făcându-şi temele de şcolar în clasa a 
treia. Timpul trebuia să-l conducă spre viitorul lui. 

Leslie se lăsă pe spate în iarbă şi privi la ramurile 
stejarului uriaş. Copilăria ei părea să reînvie prin ecoul 
strigătelor de copii. Îşi aminti cum, demult, era o fetiţă a 
cărei mamă era în viaţă. Se dăduse în leagănul de lângă 
casă, cum făceau copii acum, vocea protectoare a mamei 
care o iubea, fiindu-i mereu alături. 

Şi printre strigătele lor îşi amintea de propria ei 
tinereţe de vulnerabilitatea ei, de zilele însorite pline de 
greşeli, începuturi false şi dezastre, dar mai cu seamă de 
forţa sa, de capacitatea de a se ridica de unde căzuse. Asta 
făceau şi copii aici în parc; comiteau greşeli, învățau din 
ele, cădeau iar şi iar, ridicându-se cu o putere neobosită 
care îi va purta către propriul lor viitor. 

Ascultând tipetele lor voioase, Leslie ştia că va 
rezista, că va merge mai departe. Îi era mai mult decât 
teamă de lume, acum că-i văzuse puterea de a-i răpi 
oamenii şi lucrurile cele mai dragi. Era o provocare dură, 
dar merita efortul. 

Se va ridică într-o clipă să plece, Deocamdată 
permitea acestui amestec din trecut şi viitor s-o 
liniştească, să-i dea curaj pentru a călători, 

Reveria îi fu întreruptă de o umbră care i se aşternu 
pe faţă. 

O fetiţă stătea lângă ea. Era îmbrăcată cu un 
paltonaş de lână şi pantaloni de catifea. Avea un păr blond 


ca nisipul care strălucea în lumina soarelui. Chipul ei era 
în umbră şi Leslie nu-i putea vedea ochii. 

— Bună, spuse Leslie, încă întinsă pe spate. Cum te 
cheamă? 

— Meg, zise copila. 

— Bine, Meg, pe mine mă cheamă Leslie. Îmi pare 
bine să te cunosc. 

Leslie îşi umbri ochii cu mâna. Acum putea să-i vadă 
ochii. Erau verzi-albaştri şi năzdrăvani. Pielea albă ca 
laptele era stropită de pistrui. 

— Vrei să stai lângă mine, Meg? Mă simţeam cam 
singură, aşa că vorbeam cu copacul ăsta, spuse Leslie. 

Fetiţa chicoti. 

— Vorbeşti cu un copac? întrebă ea. 

— E uşor, spuse Leslie. Te laşi pe spate, închizi ochii 
şi aştepţi până când copacul îţi spune ceva. Atunci îi 
răspunzi, în şoaptă, desigur, ca să nu te audă nimeni. 
Copacilor nu le place să fie auziţi. 

Copila părea intrigată. Deşi era foarte mică, părea să 
fi înţeles tot ce-i spusese Leslie. Inteligența îi strălucea în 
ochişori. 

— Vrei să încerci? întrebă Leslie. 

— Nu ştiu, răspunse copila ruşinoasă. 

Leslie se ridică, sprijinindu-se într-un cot. 

— Eşti singură aici, Meg? întrebă ea. Unde-i mama 
ta? 

Fetiţa scutură din cap şi privi în altă parte. 

Leslie nu spuse nimic. Simţea tristeţea copilului. Îşi 
dorea să poată întinde mâna s-o îmbrăţişeze, dar ştia că nu 
avea voie. Era copilul altcuiva. 

— 'Tata-i aici, zise fetiţa. Acolo. 

Fetiţa arătă spre banca din fundul parcului. Leslie se 
întoarse şi văzu un bărbat care stătea acolo. Zâmbea. 

Leslie păli. Privea de la omul de pe bancă la fetiţă, 


apoi înapoi la bărbat. 

Jordan se ridicase deja în picioare, Leslie luă copilul 
de mână cu un gest reflex şi o tinu aşa în timp ce Jordan se 
apropia. 

Ajuns lângă ele, zâmbi. 

— Deci v-aţi cunoscut deja, nu? 

Meg zâmbi. 

— Ea este Leslie, spuse mândră. Poate să le 
vorbească copacilor. 

— Da? îşi ridică Jordan sprâncenele. Bine am făcut că 
te-am trimis aici, Meg. Eu n-aş putea niciodată vorbi cu un 
copac. Crezi că Leslie o să ne înveţe şi pe noi? 

Fetiţa râse şi dădu din cap fericită. Jordan privi în jos 
la ele, la chipurile lor luminate de soarele care răzbătea 
printre ramurile copacului. 

— Faceţi un tablou grozav, spuse el. 

Apoi observă şiretul desfăcut al lui Meg. 

— Ai vrea? întrebă, el, privind spre Leslie. 

Ea se întoarse şi-i legă şiretul. 

— Are nevoie de o mână de femeie, spuse el. Eu fac 
tot ce pot, dar mamă nu pot să fiu. 

Fetiţa privea de la Leslie la Jordan, în timp ce 
ramurile foşneau deasupra capului. Leslie întinse mâna şi 
dădu la o parte o şuviţă de păr de pe chipul lui Meg. Apoi îl 
privi pe Jordan. Ochii lui erau serioşi, plini de întrebări. 

— Putem măcar vorbi despre asta? întrebă el. 

Ochii lui Leslie erau plini de lacrimi, îi străluceau cu 
o pasiune pe care n-o mai simţise de când privise ultima 
oară în ochii aceia. 

— Nu încă, răspunse ea. Acum vorbim cu copacii. 

— Atunci, mai târziu, spuse el blând. 

— Mai târziu, fu Leslie de acord, luând fetiţa de 
mână. 

The New Times, 12 mai 1981 
JORDAN LAZARUS SE CĂSĂTOREŞTE 


„Jordan Lazarus, cei mai bogat om de afaceri al 
Americii şi arhitectul Planului Lazarus, vestit în lumea 
întreagă pentru reabilitarea cartierelor sărace ale oraşelor 
americane, şi-a anunţat logodna cu doamna Leslie 
Chamberlain din Johnsonville, New York. 

Cuplul are în. vedere o ceremonie civilă, iar recepţia 
va avea loc la Waldorf-Astoria în 5 iunie. 

Aceasta va fi a treia căsătorie a iui Lazarus şi a doua 
pentru doamna Chamberlain. Doamna Chamberlain şi-a 
pierdut soțul anul trecut, pe Ross Wheeler din Long Island, 
în urma unui atac de cord. Domnul Lazarus şi-a pierdut 
cea de-a doua soție, doamna Jill Lazarus, care s-a sinucis 
cu un an în urmă. 

Domnul Lazarus a refuzat să comenteze căsătoria sa, 
dar a afirmat că el şi doamna Chamberlain sunt prieteni 
vechi, că se cunosc din 1976, când doamna Chamberlain 
lucra ca director executiv al unei agenţii publicitare din 
corporaţia Lazarus şi că intenționează să-şi petreacă o 
lună de miere mai îndelungată în insulele greceşti, într-o 
vilă proprietatea domnului Lazarus”. 


Calvin Weathers stătea la mormântul lui Jill Lazarus. 

Se afla în centrul cimitirului Woodlawn. Aici, morţii 
vestiți din istoria New York-ului, familia Vanderbilt, 
Belmont, Raiph Bunche, chiar şi Fiorello LaGuardia, erau 
înmormântați în cripte scumpe, cu monumente 
extravagante pentru a le celebra faima. 


În mijlocul acestor splendori, Jill Lazarus, o femeie 
singură care apăruse din neant şi sfârşise acolo unde 
începuse, zăcea sub o mică piatră pusă departe de aleea 
principală, unde trecătorii nu o vor observa. 

Ziarul împăturit cu anunţul logodnei lui Jordan 
Lazarus era în buzunarul lui Cal. Zâmbi la gândul că, în 
sfârşit, Lazarus se căsătorea cu Leslie Chamberlain. Deci, 
Jill avusese tot timpul dreptate: Leslie fusese cea care 
ocupa un loc permanent în inima lui Jordan, loc pentru 
care Jill luptase atât de mult şi pierduse totul. 

Da, Jill avusese dreptate. Dacă nu în acţiunile ei sau 
în viaţa ei tragică, cel puţin în intuiţia ei. Jill câştigase 
multe bătălii neimportante în viaţa ei, dar o pierduse pe 
cea mare, unica. 

Cel puţin cunoştea numele rivalei. Aceasta, pentru o 
femeie ca Jill, trebuie să fi însemnat ceva. Războinică prin 
construcţie, n-ar fi vrut să fie înfrântă fără să ştie cine şi ce 
anume o distrugea. 

Acum, Jordan Lazarus îşi va continua viaţa şi poate 
că se va bucura de o dragoste pe care o meritase demult 
şi-i fusese refuzată pe nedrept. În orice caz, Lazarus era un 
om bun. Ajutase milioane de oameni care trăiau absolut 
fără speranţă până când a apărut el. Işi merita porţia sa de 
fericire. 

Cât despre Jill, era doar o amintire, chiar mai puţin 
decât atât, căci cei care îi fuseseră apropiaţi n-o 
cunoscuseră niciodată cu adevărat. Trecuse prin viaţă ca o 
fantomă nefericită, mai întâi bucurându-se de puterea de 
a-i subjuga pe alţii, iar în final suportând agonia de a nu 
putea să-i atingă ca o fiinţă omenească, pentru a-şi dărui 
dragostea şi a o primi pe a lor, ca orice altă fiinţă 
omenească. 

În final, înnebunită de propria ei soartă însingurată, 
fugise de omul pe care se zbătuse să-l cucerească şi 
revenise la scena ororii ei de la început, cea mai 
îngrozitoare. Acolo, înfruntându-şi demonii, îşi dăduse 


viaţa pentru a o salva pe cea a fiicei sale. 

Acesta era ultimul ei dar pentru Jordan Lazarus. Cal 
era sigur de asta. Poate faptul că ştia că i-l făcea îi adusese 
la sfârşit un simulacru de pace, chiar atunci când se 
sinucidea în locul unde Holly Fleming o găsise cu douăzeci 
şi cinci de ani în urmă, un orfan terorizat, în timp ce fiica 
ei inocentă, drogată de pastilele lui Jill, visa visele 
inocenţei. 

Acum, Jill plecase. Poate fusese plecată dintotdeauna. 
Niciodată foarte umană, niciodată foarte reală, îşi jucase 
jocul disperat în lumea fiinţelor umane şi pierduse. 

Odihneşte-te în pace, se gândi Cal. 

Se întoarse şi părăsi cimitirul. Nu se va mai întoarce 
niciodată. 


În timp ce detectivul se îndepărta pe alee şi se urca 
în maşina lui, Jessica Hightower îl urmărea cu privirea. 

Era în limuzina ei. îşi luase o oră liberă de la birou 
pentru a veni aici. Era o pură întâmplare că îl văzu pe 
vizitator la mormânt. Era primul pe care îl vedea. 

Jessica venea aici cel puţin de două ori pe 
săptămână, uneori şi mai des. Nu putea să se despartă de 
ea. Punea flori pe mormânt şi urmărea să vadă flori puse 
de alţii. 

Odată, văzu un bărbat într-o duminică dimineaţă, 
depunând o coroană mare de flori şi apoi plecând. Ea 
reveni în alte duminici şi-l văzu şi pe el revenind. Până la 
urmă îşi dădu seama că era unul dintre angajaţii lui Jordan 
Lazarus, care avea sarcina de a veni aici pentru a aduce 
flori. 

Nu-l văzu niciodată pe Jordan Lazarus. Poate că era 
prea preocupat de noua sa viaţă pentru a se mai deranja. 
Sau, poate, pentru un motiv necunoscut, Lazarus pur şi 
simplu nu suporta să privească mormântul. 

În orice caz, Jessica putea. Nu putea să stea de parte. 


Aşa că azi era aici, ca de obicei, făcându-şi timp pentru a o 
vedea pe Jill. 

Cobori din maşină, cu florile. Se apropie de mormânt. 
Auzea în spate zgomotul murmurat al motorului maşinii. 
Iar în spatele lui, murmurul uriaş şi înăbuşit ai oraşului. 

Rămase lângă piatră. Un mic buchet de flori, lăsat de 
bărbatul care plecase, se afla pe iarbă. 


Jill Fleming Lazarus 
Decedată la 5 aprilie 1980 
Soția lui Jordan, mama lui Meg 


Nicio dată de naştere. Data precisă a naşterii lui Jill 
nu se cunoştea. Nici nu mai avea alte rude în afară de 
Jordan şi de fetiţă. În mod ironic, înscrisul spunea tot ce se 
putea spune. Restul era prea tainic pentru a putea fi pus 
pe o piatră de mormânt. 

Biata Jill! Memoria ei va fi la fel de bine păzită ca şi 
viaţa ei. Nimeni nu o plângea cu adevărat, pentru că 
nimeni n-o cunoscuse cu adevărat. 

Dar pentru Jessica Hightower, Jill fusese o femeie 
adevărată, o dovadă în carne şi oase că viaţa merită să fie 
trăită, că niciun sacrificiu nu este prea mare în numele 
iubirii. Jessica o pierduse, dar n-o uitase. Pentru că, în 
toată viaţa ei, nimic nu fusese atât de real ca Jill. 

Dormi în linişte, murmură ea. Te iubesc. 


În timp ce Jessica Hightower era în faţa mormântului 
lui Jill Lazarus, Barbara Considine stătea în biroul ei de la 
Considine Industries, cu The New York Times deschis în 
faţă. 

Anunţul despre logodna lui Jordan era plasat modest 
pe pagina mondenă, alături de alte anunţuri asemănătoare, 
dar o secretară însemnase cu creionul pe prima pagină, 
pentru a îndrepta atenţia Barbarei asupra secţiunii din 


ziar, exact cum Barbara însăşi, cândva, tăcuse o notă în 
creion pe prima pagină din The New York Times, pentru a 
îndrepta alţi ochi asupra unui articol important din ziar. 

Poate că acea notă fusese pieirea Barbarei. Căci, 
dacă s-ar fi controlat suficient să aştepte să-i vină rândul, 
în loc să încerce să forţeze mâna destinului, ar fi putut fi 
din nou doamna Jordan Lazarus. 

Dar dragostea o adusese la disperare şi îşi atrăsese 
primejdia, atunci când ar fi trebuit să fie răbdătoare. 

Ca rezultat, pierduse totul. Şi Jordan va avea acum 
ceea ce-şi dorise tot timpul. Va fi, în sfârşit, fericit. 

Nu era nicio fotografie care să însoţească anunţul. 
Barbara era recunoscătoare pentru asta. Vederea acelui 
chip frumos, atât de cinstit şi de limpede, era mai mult 
decât putea ea suporta. 

În ciuda tuturor acestor lucruri, era fericită pentru 
Jordan. Soarta îi ţinuse mult timp în nesiguranţă, înainte 
de a-i oferi ceea ce merita. Soarta se folosise de Barbara şi 
de Jill, pentru a o ţine pe Leslie departe de el. lar această 
despărţire îndelungată adusese numai necazuri femeilor 
care îi stătuseră în cale Barbarei, care încercase să-l 
iubească fără să i-o spună, care încercase să-l păstreze 
fără a-l lăsa să vadă zăbrelele închisorii; şi lui Jill, care se 
trezise la dragoste numai atunci când îşi dăduse seama că 
nu-l poate poseda pe Jordan şi care îi născuse un copil 
numai din dorinţa ei disperată de a fi pentru el ceea ce nu 
putea fi niciodată. 

Cât despre Leslie, ea dovedise probabil cel mai mare 
curaj din viaţa ei ascunzând soţului bolnav iubirea ei cea 
mare, care trăia nevăzută în inima ei. lar pentru Jordan, 
fiecare zi departe de femeia pe care o iubea trebuie să fi 
fost o pedeapsă intolerabilă, un exil din propriul său eu. 

Ei bine, acum se sfârşise. 

Barbara închise ziarul. Îl împături şi-l aruncă în coşul 
de lângă birou. Dar prima pagină era încă vizibilă, cu 


semnul în creion atrăgându-i atenţia asupra anunţurilor 
matrimoniale. Un zâmbet trist, nu lipsit de ironie, îi apăru 
pe buze. Apăsă pe butonul interfonului. 

— Da, doamnă? se auzi vocea secretarei. 

— Cheryl, vino să-mi goleşti coşul de gunoi, te rog. 

Peste o clipă, secretara intră şi se îndreptă spre coşul 
de gunoi. Văzând că este doar un singur obiect în el, ezită 
o clipă şi apoi îl ridică. Fără să scoată un cuvânt, ieşi din 
cameră, ţinând ziarul în mână. 

Barbara se pregăti să se apuce de lucru. Avea tot 
soiul de afaceri de încheiat, bătălii de câştigat, o 
competiţie pe care s-o depăşească prin inteligenţă. 

Privind pentru ultima oară la coşul gol, nu putu să nu 
se gândească la faptul că nu era ultima oară când auzea 
despre Jordan Lazarus. Planul Lazarus revoluţiona chipul 
oraşelor din America şi era recunoscut în lumea întreagă 
drept cea mai vizionară rezolvare a problemei 
dezintegrării urbane începând cu revoluţia industrială. 

De acum încolo, relatări despre Jordan, despre faima 
şi puterea lui, despre căsătoria lui fericită şi viitorii lui 
copii vor fi o parte din viaţa Barbarei. Poate cât timp va 
trăi. 

Aceasta era pedeapsa ei. 

Şi Barbara era suficient de conştientă, chiar în acest 
moment de singurătate, pentru a recunoaşte că o merita. 


Domnul Lazarus a refuzat să comenteze căsătoria sa, 
dar a afirmat că el şi doamna Chamberlain sunt prieteni 
vechi, cunoscându-se în 1976, când doamna Chamberlain 
lucra ca director executiv al unei agenții publicitare din 
corporaţia Lazarus şi că intenționează să-şi petreacă o 
lună de miere mai îndelungată în insulele greceşti, într-o 
vilă proprietatea domnului Lazarus. 


În biblioteca închisorii de securitate minimă de la 


Cheningo, New York, Tony Dorrance citea articolul din The 
New York Times de la cap la coadă. 

Se încrunta, concentrându-se. Gândea mai repede şi 
mai profund decât o făcuse vreodată în toată viaţa lui. 
Lazarus, se gândi el. Prieteni vechi... Se cunoscuseră în 
1976. 

Mâinile lui Tony se încleştară pe ziar. Totul îşi 
schimba perspectiva în mintea sa, ca fragmentele de sticlă 
colorată într-un caleidoscop, pentru a zugrăvi tabloul 
adevărat pe care îl ignorase atâţia ani. 

Pe Lazarus îl iubea Leslie. El era marea ei iubire. Îl 
cunoscuse cu ani în urmă, înainte de a se căsători cu tipul 
ăla, Wheeler. Cu ani în urmă. Probabil că îl aşteptase tot 
timpul. 

Acum, că amândoi erau liberi, reveniseră unul la 
celălalt. 

Acum pricepea Tony. Şi, privind în urmă, putea s-o 
zugrăvească pe Leslie în culorile ei adevărate. Căsătoria 
lui Leslie cu Ross Wheeler, care era mult prea bătrân 
pentru ea, i se păruse întotdeauna nepotrivită lui Tony. 
Leslie nu era genul care să se mărite cu cineva atât de 
bătrân. Nu era în firea ei. 

Dar se măritase cu el din dezamăgire. Asta avea sens. 
Probabil că-l întâlnise pe Lazarus, se îndrăgostise de el şi îl 
pierduse într-un fel. Era singură, disperată. Aşa că îl lăsase 
pe Wheeler s-o ia. 

1976... 

Tony îşi amintea cum i se împotrivise când revenise 
în viaţa ei şi-i spusese că o iubeşte. Fusese uimit de 
loialitatea surprinzătoare faţă de Wheeler. Părea vinovată, 
de parcă ascundea ceva. 

Dar nu era vina faţă de pasiunea fizică faţă de Tony, 
aşa cum îi plăcuse lui să creadă atunci. Era vina ei că încă 
poftea la Lazarus şi că se oprise la Wheeler din milă, din 
dezamăgire. 


Asta explica şi de ce afişase atâta dispreţ faţă de 
Tony, atunci când revenise la ea. Şi de ce pretenţiile lui 
faţă de copil avuseseră atât de puţin efect asupra ei. Nu-l 
iubea pe Tony. Uitase complet, de el. Țintea acum mult mai 
sus. 

Îl voia pe Lazarus. 

Jordan Lazarus. Omul din vârful piramidei, pentru 
care Tony muncise ca un amărât de comis-voiajor. Cel care 
avea totul. Cel mai bogat bărbat din America. El era marea 
iubire a lui Leslie. 

Tony ardea de ură gândindu-se la umilinţa lui, la 
ingratitudinea şi perfidia lui Leslie. El îi dăruise copilul. 
Mai important, îi dăruise inima lui. Şi ei nu-i păsase 
niciodată de el. Ea îşi văzuse de ascensiunea ei în viaţă, în 
timp ce el, Tony, cădea tot mai jos. 

În timp ce juca marea scenă a loialității şi onestităţii 
ei, se gândise numai la ea însăşi. Şi imediat ce Wheeler 
murise şi Lazarus devenise liber, dăduse iar fuga la el. 
Pentru că pe el îl dorea, numai pe el îl avusese în gând tot 
timpul. 

Tony se gândea la asta şi la multe altele. Dar totul se 
reducea la acelaşi lucru: el nu însemnase nimic pentru 
Leslie decât o greşeală din tinereţe, un pas greşit în viaţa 
unei tinere ambiţioase, privilegiate, care îl dăduse uitării 
în timp ce-şi croia drum neobosită spre succes şi împlinire. 

O greşeală care dăduse naştere unui copil. 

Avusese grijă de copil, e adevărat. Se mutase la 
celălalt capăt al ţării ca să fie lângă el. Dar nu-i pasase de 
tatăl care îl concepuse. Îl dăduse uitării cu uşurinţă. La 
urma urmei, cât valora el? Al cărei companii era el 
preşedinte? Cine auzise vreodată de el? 

Azi după câteva ocolişuri, îşi ajunsese scopul, în 
sfârşit. Într-o lună va fi doamna Jordan Lazarus, Şi copii ei 
vor fi concepuţi cu el, vor purta numele lui. 

În timp ce el, Tony, a cărui iubire pentru ea era mai 


mare decât orice putea simţi un bătrân bolnav ca Wheeler 
sau un filantrop putred de bogat şi răsfăţat ca Lazarus, se 
prăpădea în închisoare. O închisoare ai cărei pereţi de 
ciment simbolizau zidul pe care ea îl ridicase în inima ei 
împotriva lui. 

Tony închise ziarul şi rămase cufundat în gânduri. 

Fusese sigur de câteva lucruri în viaţa lui. Dar astăzi 
ştia ce însemna totul. Vedea nedreptatea care se comisese. 
Era o crimă împotriva dragostei, o crimă împotriva naturii. 

Şi totul din cauza perfidiei, a egoismului, a răului 
dintr-o femeie. 

Tony puse cu grijă ziarul la loc. Ceru permisiunea să 
lasă din bibliotecă. Se comportase exemplar de când 
intrase la închisoare. De aceea, când aglomeraţia tăcuse ca 
trei sute de puşcăriaşi să fie mutaţi de la Attica în această 
închisoare temporară, de securitate minimă, cu trei luni în 
urmă, Tony fusese unul dintre ei. Avea libertate de mişcare 
şi se putea duce aproape oriunde dorea. Supravegherea 
era o glumă, în comparaţie cu Attica. Puteai să ieşi pe 
poartă ziua în amiaza mare şi să nu te bage nimeni în 
seamă. 

Acum, Tony înţelegea totul. Soarta îi mai purtase încă 
o dată de grijă când îl adusese în această instituţie slab 
păzită. 

Iar acum tot soarta îi dădea un ultim ordin. 

Leslie era cu Jordan, în casa lui de pe insula din 
Marea Egee. 

Erau în sfârşit împreună. Lui Leslie şi lui Jordan nu le 
venea să creadă în norocul lor. Trăiseră mult timp agăţaţi 
de acest vis ascuns ai lor. Astfel că se simțeau şi extaziaţi 


şi oarecum timizi unul în compania celuilalt. 

Nu mai erau aceiaşi oameni care se îndrăgostiseră cu 
cinci ani în urmă, când viaţa părea cu totul alta. Leslie se 
căsătorise cu un om la care ţinuse profund şi se luptase cu 
toată puterea pentru aşi păstra căsătoria în faţa măcelului 
nemilos dezlănţuit de boală. La fel se luptase şi cu 
dragostea ei pentru Jordan, căci ea nu putea decât s-o 
împiedice să-şi îndeplinească datoria faţă de Ross. Astfel 
că Jordan era acum tentaţia căreia i se putea supune cu 
deliciu, după ani de zile în care i se împotrivise. 

Cât despre Jordan, el trăise două mariaje dificile şi 
complicate, pusese victima înşelăciunii şi nefericirii. Un 
vizionar în lumea afacerilor, era doar o biată fiinţă 
omenească în viaţa sa personală, Se trezise însurat fără ca 
măcar să ştie încotro se îndreaptă. Graţie propriei sale 
slăbiciuni şi celor două soţii, aproape că fusese distrus 
împreună cu iubita sa fiică. 

Şi, în toate, Leslie avusese, fără să ştie, rolul ei. Căci 
ambele sale soţii trebuiseră să se bată cu prezenţa lui 
Leslie în inima lui, iar în decursul acestui proces 
ajunseseră la pierzanie. În timpul acelor dureroşi ani de 
exil, departe de Leslie, Jordan nu ştiuse cât de aproape îi 
era ea de fapt. 

Jordan şi Leslie ajunseseră departe în călătoria 
vieților lor. Acum, că erau în sfârşit împreună, fericirea li 
se părea complet nouă. Era deci corect ca acest loc străin, 
exotic, depărtat de locurile unde îşi duseseră viaţa până 
acum, să fie decorul renaşterii iubirii lor. 


Jordan o luă pe, Leslie pe iaht aproape zilnic. 
Navigau pe lângă coastă, spre insulele vecine, pe una 
dintre ele fiind şi casa unor prieteni de-ai lui Jordan care o 
primiră pe Leslie cu braţele deschise. 

Făceau dragoste în singurătatea iahtului, ca pe 
vremuri. Dar acum era altfel. Şi aerul Mării Egee mirosea 
altfel, diferit de cel al mării care înconjura Long Island şi 


care le fusese complice. 

Această diferenţă îi făcea să se iubească şi mai mult. 
Căci îşi dădeau seama cât de capricioasă era soarta ce le 
permisese să se reunească după ce atât de multe lucruri îi 
separaseră. 

În timpul acestor zile lungi, odihnitoare, pe apă, şi al 
nopţilor în casa care dădea spre golf, vorbeau. Vorbeau 
mult, obsesiv, de parcă erau hotărâți să radă cu cuțitul 
ceața noroioasă a neînţelegerii şi obstacolelor care îi 
despărţiseră cândva. Conversaţiile erau dificile, adesea 
chinuitoare. Dar treptat, în timp ce nopţile de dragoste 
alternau cu zile lungi de discuţii, aerul dintre ei începu să 
se limpezească şi dragostea lor să strălucească peste 
trecut, asemeni soarelui peste mare. Se redescoperiseră ca 
fiind alţi oameni, mai maturi, care se luptaseră pentru 
fericirea lor când se aflaseră departe unul de celălalt. Iar 
asta făcea ca dragostea lor să fie mai puternică. 

Când începu cea de a treia săptămână a lunii de 
miere, un val de pace se aşternu peste ei. Se simțeau ca un 
cuplu căsătorit demult, cu multe amintiri care îi legau şi 
un sâmbure de pasiune între ei care deja fusese temperat 
de timp. 

Se regăsiseră în sfârşit. De data aceasta pe viaţă, 


Era vineri. Luni urmau să revină acasă, la viaţa lor. 
Pe Jordan îl aştepta Planul Lazarus, iar Leslie trebuia să se 
întoarcă la Johnsonville, să vândă casa lui Ross şi să 
găsească un nou preşedinte pentru Wheeler Advertising. 
Simţea că trebuia să încheie capitolul vieţii sale alături de 
Ross. Îşi va muta toate lucrurile în apartamentul lui 
Jordan, inclusiv amintiri ale timpului petrecut cu Ross, ca 
în orice a doua căsătorie, şi va locui acolo. 

Mica Meg se afla cu familia lui Jordan, în 
Pennsylvania, şi urma să revină reveni acasă marţi. Jordan 
era nerăbdător s-o vadă. Îl durea despărţirea de ea timp de 
trei săptămâni. Dar Leslie nu era geloasă pentru 


devotamentul său faţă de fiica lui. Se grăbea să devină 
mama lui Meg şi, pe cât de curând posibil, să-i ofere un 
frăţior sau o surioară. 

Meg o plăcuse pe Leslie cu o naturaleţe şi o 
spontaneitate care aproape că te făceau să te gândeşti la 
legătura spirituală ireală dintre Leslie şi mama ei 
adevărată, Jill. Ceea ce o bucura, dar o şi întrista pe Leslie. 
Inţelegea că Jill, cu marea ei dragoste şi destinul tragic, va 
fi mereu prezentă în relaţia dintre ea şi Meg. 

După moartea lui Jill, Meg fusese dusă în grabă la 
sediul FBI din Chicago, unde o aştepta tatăl ei. Se stabili 
că Jill îi dăduse lui Meg suficiente sedative pentru a o ţine 
adormită multe ore şi apoi, retrăgându-se în pivniţă, se 
sinucisese. În ultimă instanţă, Jill se sacrificase de dragul 
lui Meg. 

Leslie ştia că, într-o zi, Meg va dori să ştie adevărul 
despre moartea mamei sale. Când va veni momentul, 
Leslie şi Jordan vor încerca să-i spună în aşa fel încât să nu 
o doară. Căsătoria lui Jill cu Jordan fusese o poveste 
tragică. Meg nu va trebui să o afle decât la vârsta 
potrivită. 

Soarta nu fusese îngăduitoare cu Leslie şi cu Jordan 
şi dragostea lor. Le pusese multe obstacole în cale, iar Meg 
fusese atinsă şi ea de ele. Acum trebuiau să-şi construiască 
o viaţă împreună. lar dragostea lor îi făcea nerăbdători să 
ajungă acasă şi să se apuce de treabă. 


Erau obosiţi, dar fericiţi. Petrecuseră o zi lungă pe 
apă. Aveau de gând să pregătească împreună o cină 
specială. Pe drumul spre casă, se opriseră să cumpere un 
biban de la unul dintre pescarii din sat. Il vor găti 
împreună. 

Dar întâi au făcut dragoste. Era ora cinci după- 
amiază. Ora neobişnuită le intensifica pasiunea. Pierzându- 
se unul în celălalt, păreau să păşească dincolo de pragul 
lumii. 


Lui Leslie, trupul lui Jordan nu i se mai părea străin, 
pentru că erau împreună de câteva săptămâni. Dar o 
adâncă diferenţă, creată de ani, de faptul că el crezuse c-o 
pierduse pe Leslie pentru totdeauna, rămânea, îl făcea să 
se simtă altul şi împrumuta iubirii lor o strălucire adâncă, 
misterioasă. Leslie nu crezuse niciodată că relaţia sexuală 
poate fi atât de intimă. 

Soarele apunea. Se ridicară să-l vadă împreună. 
Purtau halatele de mătase pe care Jordan le comandase şi 
care îi aşteptau când ajunseseră aici cu trei săptămâni în 
urmă. 

Stăteau pe parapet, îmbrăţişaţi, şi priveau cum 
soarele se cufunda languros în marea care-l aştepta. Satul 
părea dulce, domestic, pe fundalul gigantic al oceanului. 
Bărcile pescarilor străluceau în lumina apusului ca nişte 
note graţioase în această simfonie de roşu şi albastru. Era 
o privelişte uimitoare. 

— Nici nu vreau să mă gândesc la asta, spuse Jordan. 

— La ce? întrebă ea blând. 

— Cât de uşor a fost să te pierd, replică el. Şi cât de 
greu a fost să te regăsesc. Aşa da orice ca să recuperez 
anii aceia. 

— Dragul meu, spuse ea, luându-l de mână. Poate că 
nu au fost irosiţi deloc. Poate că erau necesari în felul lor. 

Se gândea la propria sa odisee prin viaţă, la cât de 
natural părea acum că se întorcea la Jordan, după tot acest 
timp. 

— Poate că nu ne-am despărţit niciodată, adăugă ea. 
Se întoarse s-o privească. Văzu soarele în amurg reflectat 
în ochii lui. În acel moment i se părea că nici singurătatea, 
nici chinul nu fuseseră cu adevărat reale. Rătăcirile ei 
dureroase fuseseră doar un alt mod de a-i aparţine lui. 

— Te iubesc, spuse, ridicând buzele spre el. 

El se smuci în braţele ei. Un spasm îi cutremură 
trupul în timp ce undeva, în spatele ei, se auzi o 


împuşcătură. 

Jordan i se înmuie în braţe. 

— Jordan, nu. 

De pe buze îi ieşi un suspin. Se strădui să-l sprijine. 

— Nu, Jordan, nu... 

Ceva îi fulgeră prin minte. Îi puse capul blând jos şi 
se năpusti în dormitor. Se blestema pentru că nu fusese în 
gardă în fiecare clipă, pentru că îndrăznise să creadă în 
viitor. 

Reveni cu o pernă şi cu pătura care era pe pat. Se 
chinui cu pătura. Îi curgea mult sânge. Nu ştia unde fusese 
lovit Jordan, dar îşi dădea seama că era grav. Poate că 
ochii lui care nu vedeau însemna că era deja mort. 

— Dragul meu, spuse ea. Uită-te la mine, Vorbeşte- 
mi. Te rog. 

O voce adâncă răsună în spatele ei. 

— Ei, de data asta s-a terminat. 

Îşi ridică privirea şi-l văzu pe Tony privind-o fix. Avea 
un pistol în mână. Expresia din ochii lui era agitată, 
febrilă. Îl împuşcase pe marele Jordan Lazarus şi o ştia. 

— Tu, spuse ea. 

El dădu din cap. 

— Nu poţi fugi de trecut. Credeam c-ai învăţat asta 
până acum. 

O privi pe Leslie şi făcu semn spre trupul lui Jordan. 

— Tu ai făcut asta. Credeai că poţi avea totul. Acum 
vezi unde te-a adus. 

Leslie trăsese pătura peste Jordan şi îi ţinea capul în 
poală. 

— Dă-te înapoi, spuse. Tony. Dă-te înapoi, sau te omor 
şi pe tine. 

Îşi ridică privirea spre el. Teama din ochii ei era 
reală, dar mai era şi altceva, ceva care îi spunea că victoria 
lui nu era completă, cum şi-o dorea. 


O privi cu ură neprefăcută. 

— Bine, spuse. Stai acolo. Tu ai vrut-o. Acum o să 
vezi cum intră glonţul. Şi o să te convingi. 

Îndreptă arma spre Jordan. 

— Nu! urlă ea.. 

Privi în jos spre ea şi zâmbi. 

— Ce s-a întâmplat? Tu ai provocat toate astea. Tu 
mi-ai făcut-o. Acum i-o fac şi eu lui. Credeai că te poţi 
ascunde de adevăr pentru totdeauna? Dar totul trebuie 
plătit. Te temi de dreptate? 

Ţinti atent spre capul lui Jordan. 

— Dreptate, spuse el. 

Explozia îl luă prin surprindere. Ochii i se îndreptară 
spre Leslie, largi şi uimiţi. 

Trăsese de sub pătură. Revolverul era al lui Ross 
Wheeler, acelaşi care îl împuşcase pe Tony în casa lui 
Leslie din Long Island, cu un an şi jumătate în urmă. 

Tony rămase pe poziţie, deşi fusese lovit în burtă. 

— Crezi că mă poţi opri? întrebă el. Am soarta de 
partea mea. Omul tău e terminat, iubito. 

Scrâşnind din dinţi, îl ochi pe Jordan.. 

Leslie scoase arma de sub pătură şi trase iar în Tony. 
Nu se gândise să se apere de ea, atât era de pornit să-l 
ucidă pe Jordan. Abia acum începu să schimbe direcţia 
armei spre ea. 

— Dreptate, spuse el încet. 

Se ridică şi trase iar, îndreptându-se spre el. De data 
asta, glonţul îl lovi în piept, împingându-l pe spate. El se 
prăbuşi la pământ. 

Leslie stătea în „picioare, tăcută, nemişcată, 
urmărindu-l. El ţinea încă arma în mână. Se ridică în 
picioare, cu efort. Îi curgea sânge din gură. Îndreptă arma 

spre Jordan, dar ochii o priveau pe Leslie. Avea o expresie 
plângăreaţă, ca a unui copil. În timp ce se chinuia să ţină 
pistolul în mână, Leslie pricepu că dragostea lui pentru ea 


era forţa care îl ţinea în viaţă. Ultima armă a lui Tony... 

El îndreptă iar arma spre Jordan şi încercă să apese 
pe trăgaci. Leslie făcu un pas spre el şi trase iar. Un 
geamăt de renunțare, fără voie, îi scăpă de pe buze şi se 
prăbuşi pe spate. 

Tony zăcea cu ochii deschişi spre cerul străin, uitând 
în sfârşit de Leslie. 


* 


EPILOG 
Doisprezece ani mai târziu. New York 


Era ora trei după-amiază. 

Mary venise de la şcoală cu douăzeci de minute în 
urmă şi se hârjonea cu micul Joe, care, deşi era cu numai 
doi ani mai mic decât ea şi nu era atât de puternic, îi făcea 
faţă când era vorba de încăpățânare. 

Stăteau întinşi pe covor, în sufragerie, uitându-se la 
pozele din cartea pe care Joe o primise de la mătuşa 
Louise la aniversarea a cinci ani, în noiembrie trecut. Era o 
carte despre un mic răţoi care se temea că nu i se va da 
voie să se ducă la un picnic. Povestea era mult prea 
copilărească pentru o ştrengăriţă în clasa a doua ca Mary, 
dar pozele o atrăgeau. 

— Dă pagina, spunea ea. Vreau să văd locomotiva. 

Băieţelul întârzia asupra pozei cu răţoiul pe câmp. 

Visător din născare, ca tatăl său, făcea lucrurile 
încet. Ceea ce izbutea s-o irite serios pe Mary, care avea 
nerăbdarea mamei de a acţiona şi care putea deveni 
războinică şi explozivă, dacă lucrurile nu se petreceau cum 
dorea ea. 


— Haide odată, îl zori ea. Îţi trebuie o noapte 
întreagă ca să citeşti o pagină. 

După alte zece secunde, îndurase cât putuse şi era pe 
punctul de a provoca un incident. Întinse mâna să dea 
pagina, dar băieţelul îşi propti ambele palme pe cartea 
deschisă, pentru a o împiedica. 

— Nu! 

Urmă o mică încăierare tăcută, fetiţa şi băieţelul 
trăgând cu furie de carte. Ar fi urmat foarte curând şi 
tipetele, dacă nu s-ar fi auzit avertismentul venit dinspre 
tatăl lor, care stătea într-un şezlong, lângă fereastră. 

— Copii, spuse el cu glas scăzut, dar autoritar. Jucaţi- 
vă frumos. 

Mary, care nu renunţa niciodată prea uşor, se 
întoarse spre el încruntată, 

— Tati, îi trebuie un veac, zise ea. De ce să aştept 
toată noaptea? 

— A cui este cartea, iubita mea? întrebarea 
nevinovată a tatălui conţinea şi instrucţiuni şi avertisment. 
Mary se întoarse, însuşindu-şi admonestarea şi dând din 
picioare cu arţag. 

— Da, dar tot îi trebuie un veac, murmură ea. 

În acel moment, mama, alertată de propriul ei radar, 
ieşi din bucătărie. 

— lar vă certaţi? 

Mary, cu o privire adresată tatălui, optă pentru o 
atitudine diplomatică. 

— Nu, mami. Citeam doar din cartea lui Joey. 

Un zâmbet sceptic apăru pe buzele mamei. 

— Bravo, spuse ea. Continuaţi. Meg vine şi ea acasă 
în curând. 

În acel moment sună telefonul. Tata răspunse, în timp 
ce copii ridicară capetele, curioşi. 

— Lazarus, zise el. 


Urmă o pauză lungă. Copii reveniră la cartea lor. Tata 
îi urmărea în timp ce asculta. Nu părea prea interesat de 
ceea ce-i spunea interlocutorul. 

— Voi fi la birou mâine dimineaţă. Nu poate aştepta 
până atunci? 

După o altă pauză, spuse: 

— Atunci, descurcă-te singur. Foloseşte-ţi creierul, 
închise şi se uită iar la copii cu un zâmbet. 

Dădeau paginile cărţii în tăcere acum, deşi bănuia că 
demonstraţia lor de cooperare se datora prezenţei lui. 

Înainte de a reveni la propria carte, uşa de la intrare 
se deschise şi se închise cu un pocnet şi Meg apăru în 
cameră. Obrajii îi erau roşii de aerul rece de afară şi 
paltonul de lână şi fularul purtau urmele fulgilor de zăpadă 
care cădeau peste parc. 

— A... bravo, observă ea, privind scena liniştită din 
încăpere. Ăsta e bun-venitul pe care-l merit? 

Ca la comandă, cei doi mai mici săriră în picioare şi 
dădură fuga în braţele ei. Meg copiase acest mic discurs 
de venit acasă de la tatăl ei, în urmă cu câţiva ani, şi-l 
adoptase. De atunci, devenise o glumă a lor şi un ritual de 
familie. Acum, că era la liceu, era adesea plecată la 
repetiţii sau concerte, fiind soprană în corul de copii din 
Manhattan. Îşi lua sarcinile în serios şi aştepta ca familia 
să-i acorde respectul cuvenit pentru munca ei. 

Nu era nevoie să-şi facă griji. Copii cei mici o priveau 
ca pe o zeiţă. Farmecul şi inteligenţa ei, combinate cu 
vitalitatea feminină şi simţul aventurii o făceau eroina lor. 

— Ei, cum stăm? spuse ea, aruncându-şi paltonul şi 
fularul pe scaun şi îngenunchind pentru a se uita în carte 
peste umărul lui Joe. Se duce Ducky la picnic sau nu? 
Trebuie să aflu. 

O trase uşor de o codiţă pe Mary. Avea o atitudine 
înduioşător de maternă faţă de cei mai mici. Tatăl ei, care 
îi privea acum, simţi un nod în gât văzând cum îi proteja. 


Cel mai adesea, Meg le făcea turtă dulce sau floricele sau 
prăjituri cu unt de alune. Meg îi ducea să patineze în parc, 
iarna sau la grădina zoologică, vara şi părea să fie deosebit 
de interesată de toate problemele copiilor. 

Tatăl şi mama ei se gândeau adeseori că asta se 
întâmpla din cauză că Meg era numai pe jumătate sora lor. 
Dacă ar fi fost din acelaşi sânge cu ei, probabil că nu le-ar 
fi dat nicio atenţie. Într-un fel, faptul că Meg era deosebită 
acţiona ca un liant, care îi ţinea legaţi unul de celălalt. 

Dar acum, mama stătea în uşa bucătăriei, privind la 
cei trei copii şi la tatăl lor. 

— Draga mea, i se adresă ea lui Meg. Ai două 
alternative. 

— Oho, oftă Meg, ridicându-şi privirea. Ştiu ce 
urmează. 

— Poţi să-i ajuţi pe cei mici să facă turtă dulce, spuse 
mama, sau te poţi duce în camera ta să-ţi faci ordine. 

— Turtă dulce, zise Meg rapid. 

— M-am gândit eu. 

Zâmbetul mamei era aproape de enervare. Firea 
dezordonată a lui Meg reprezenta o sursă de conflict între 
ele două. De mică, era prea preocupată cu planurile ei de 
viitor pentru a mai da atenţie grămezilor de jucării, cărţi şi 
păpuşi pe care le înşira în urma ei. Adolescenţa ce se ivea 
la orizont şi  responsabilităţile şcolare  înrăutăţiseră 
problema, iar acum sticluţe de fard, caiete de şcoală, 
rochii şi reviste pentru adolescenţi se adăugaseră 
dezordinii. Camera ei arăta ca un cuib de pasăre, ciudat, 
clădit cu rămăşiţele haotice ale produselor de cosmetică. 

— Bine, spuse mama. Dar ai scăpat numai până la 
ora cinci. Vreau să văd toate hainele puse la locul lor până 
când vii la cină. 

— Mami, am teme! protestă Meg. 

— Toți avem teme, zise mama. Dar asta nu înseamnă 
că nu putem trăi ca oamenii. 


Meg se ridică şi se apropie de tatăl ei. 

— Tati, iar mă persecută, începu ea. 

Dar înainte să poată continua, ceilalţi doi dădură 
năvală şi, literalmente, se prăbuşiră în braţele tatălui lor. 
Era un alt ritual al familiei, coalizarea copiilor în bandă, ori 
de câte ori vreunul din ei decidea să ridice pretenţii la 
îmbrăţişarea tatălui lor. 

— Au! se plânse el, prefăcându-se că-l doare. Nu 
aveţi pic de respect pentru rănile unui om? Sunt veteran 
de război, ştiţi asta. 

Învăţase să facă glume pe seama rănii din abdomen, 
căci nu o putea ignora complet. Rana îi afectase câteva 
organe interne şi aproape că-l ucisese. La început, doctorii 
capitulaseră şi chiar telefonaseră familiei să vină că 
moare. Stătuse în spital timp de două luni şi suportase 
câteva operaţii. 

Îşi revenise şi ducea un stil de viaţă sportiv. Dar se 
folosea de rana veche ca de un pretext pentru a sta acasă 
de câte ori voia, cu copii, cum făcuse astăzi, în conflictul 
inevitabil dintre familie şi muncă, făcuse alegerea înainte 
să se fi născut copii. Lăsă ca biroul să aibă grijă de el 
însuşi pe cât se putea. Aura lui personală suferise din 
această cauză, dar lui aşa ti plăcea. 

Se referea la rana cea veche numai când se folosea 
de ea spre avantajul său, în obişnuitele busculade 
familiale. Copiilor li se spusese că era rezultatul unui 
accident de vânătoare cam din perioada când se căsătorise 
cu mama for. Uneori, când voia s-o necăjească pe mama, 
pretindea că ea îl împuşcase în stomac după o ceartă de 
îndrăgostiţi şi că, de atunci, nu mai avea încredere s-o lase 
în preajma armelor de foc. 

Acum, cei mici, mulţumiţi de îmbrăţişările primite, 
reveniră la cartea lor. Meg rămase pe genunchii tatălui ei, 
satisfăcută de această poziţie care îi dădea o ascendență 
asupra celor mici. Fusese prea absorbită de preocupările 
ei pentru a-şi da seama că renunţase la a mai sta în braţele 


tatei de mulţi ani. 

— Tati, fă-o tu să înţeleagă, spuse ea. Am teme de 
făcut. Nu pot să le fac pe toate. Pe lângă asta, e camera 
mea. 

— Aha, zâmbi el, luându-i o mână. Teritoriul 
adolescentin la orizont. Prevăd că va trebui să stabilim noi 
reguli de dragul tău. 

— Da de ce să nu începem de acum? întrebă ea. 

El oftă. 

— Problema cu voi două este că semănaţi prea mult. 
Nu pot să-i spun nici uneia nimic. 

— Tati... 

Tonul lui Meg devenise plângăcios. 

Privi de la chipul ei la cel al mamei, care stătea în 
uşa bucătăriei, urmărindu-i. Nu obosea făcând comparaţie 
între chipurile lor atât de deosebite la suprafaţă, dar 
iluminate de aceeaşi strălucire interioară. Scânteile care 
mai ieşeau uneori între ele erau doar un semn exterior al 
acelei legături nevăzute care le unea mai mult decât pe 
oricare dintre ei. 

Ochii lui îi întâlniră pe ai lui Leslie. Deşi Meg era pe 
punctul de a deveni în curând o tânără domnişoară, Leslie 
arăta la fel de proaspătă, stând în prag şi zâmbindu-i. 
Silueta ei zveltă şi părul minunat, tot sălbatic, în ciuda 
benzii de elastic care îl strângea mănunchi la ceafă, atunci 
când muncea la bucătărie, o făceau să arate veşnic tânără. 
Ceea ce-l emoţiona şi mai mult, cu cât ştia că era din nou 
însărcinată. Îi va dărui cel de-al patrulea copil în iulie 
viitor. Copiilor nu le spuseseră încă. El şi cu Leslie 
hotărâseră să ţină vestea ca pe o surpriză, pentru câteva 
zile. 

Tati. 

Privi acum spre Meg. Nu era pentru prima oară că îi 
admira felul în care starea ei sufletească îi afecta 
frumuseţea. Părul ca nisipul părea acum mai întunecat şi 


pupilele ei verzi-albastre căpătau o nuanţă de violet. 
Pistruii străluceau pe tenul alb ca laptele în lumina după- 
amiezii, făcând-o să pară delicată şi în acelaşi timp 
energică. 

Se mişcă uşor. Rana îl duru o clipă, dar abia simţi. 
Admira esenţa complexă a lui Meg. Chipul ei era ca o 
oglindă magică ce reflecta, în fiecare dintre faţetele ei, 
femeile care ocupaseră un loc în inima lui. Una dintre ele 
se afla acum în pragul uşii de la bucătărie, zâmbind, 
mândră de fiica sa cea mare, deşi se întreba oare ce altă 
dispută le va înflăcăra mai târziu. 

O alta era sub pământ, într-un cimitir din acest oraş, 
după o călătorie curajoasă printr-o viaţă lungă şi 
tumultuoasă ca o cruciadă, înainte de a renunţa la tot 
pentru a-şi salva fiica. 

A treia era înmormântată acasă în Pennsylvania, 
uitată demult de o lume care trâmbiţa faima fratelui ei, dar 
încă vorbindu-i cu o voce tăcută la ale cărei adevăruri nu 
încetase să se gândească în colţul cel mai intim al 
sufletului său. 

Te-am neglijat, Jordie. hRegăseşte-te acum. Pentru 
mine... 

Nu pictase niciodată tabloul dorit de Meg. E 
adevărat, oraşul din jurul său, ca toate oraşele de 
pretutindeni, purtau urma de penel a viziunii sale. Pe 
canavaua istoriei, numele său avea să ocupe un loc, un 
timp oarecare. Dar încetase demult să-i mai pese de 
istorie. 

Jordan Lazarus îşi privi familia. Această după-amiază 
calmă, din mijlocul unei săptămâni, rareori întreruptă de 
un telefon şi de hârjoana copiilor, era cea mai apropiată 
formă de paradis în care trăise vreodată. Sacrificase mult 
pentru asta, dar nu regretase nici măcar pentru o clipă 
acest sacrificiu. 

Se gândi că dacă sora lui, Meg, ar fi putut vedea 
scena, de oriunde se afla ea acum, i-ar fi admirat familia pe 


care şi-o întemeiase, văzând că abia acum Jordan îi 
ascultase sfatul. Fii fericit... 

Cu acest gând, Jordan privi de la fetiţa din braţele 
sale la mama care încă şedea în pragul bucătăriei. I se 
părea că întreaga lui viaţă, de la primele visuri până la 
ultimele bătălii, atârna de preţioasa linie invizibilă dintre 
cele două chipuri. 

Vremea, reflectă Jordan Lazarus, este o doamnă dură 
care se foloseşte de un om pentru a-l ispiti departe de el 
însuşi şi chiar îl poate lăsa să moară în exilul propriului 
său suflet. În cazul lui Jordan, însă, acestei zeițe 
capricioase i se făcuse milă de el şi-l adusese acasă. 

Copii aveau din nou ceva de împărţit. 

— Tati! strigă Mary de pe podea. 

— Tati, murmură Meg, privindu-l cu ochi ciudat de 
tandri. 

O privi pe Leslie, ale cărei buze pronunţau şi acum, 
tăcute, cuvântul magic. 


SFÂRŞIT 


